[YYYY-MM-DD…] – ne agrāk par (buring or after)

[…YYYY-MM-DD] – ne vēlāk par (before or during)

[1934-08-20..1934-08-31] – 1934. g. augusta beigās (at the end of August 1934)

[1934-12-20..1934-12-31] – 1934. g. decembra beigās (at the end of December 1934)

[1935-02-01..1935-02-15] – 1935. g. februāra pirmajā pusē (in the first half of February 1935)

[.] – nesalasāms viens vārds. Teksts izdzisis.

unk – unknown

List of abbreviations:

LKP\_LKJS\_Vidienas\_org – LKP Vidienas organizācija un LKJS Vidienas organizācijas

LKP\_soldiers\_org – LKP kareivju organizācija

SP\_CK – Latvijas Sarkanās Palīdzības Centrālā komiteja

SP\_Riga\_committee – Latvijas Sarkanās Palīdzības Rīgas komiteja

LKJS\_Riga\_committee – LKJS Rīgas komiteja

LKP\_CK\_Womens\_center – LKP CK Sieviešu centrs

LKP\_LKJS\_Zemgales\_org\_Jelgavas\_committee – LKP Zemgales apgabala organizācijas Jelgavas komiteja un LKJS Zemgales apgabala organizācijas Jelgavas komiteja

LKP\_LKJS\_Ventspils\_committee – LKP Ventspils rajona komiteja un LKJS Ventspils rajona komiteja

LKJS\_CK – LKJS CK

LKP\_CK – LKP CK

LKP\_CK\_LKJS\_CK – LKP CK un LKJS CK

LKP\_Riga\_committee – LKP Rīgas komiteja

LKJS\_Riga\_org\_X\_district\_committee – LKJS Rīgas organizācijas X rajona komiteja

LKP\_United\_antifascist\_committee – LKP un Vienotas pretfašisma cīņas komiteja

LKJS\_Riga\_org\_IV\_district\_X\_cell – LKJS Rīgas organizācijas IV rajona X šūna

LKJS\_Riga\_org\_X\_district\_committee – LKJS Rīgas organizācijas X rajona komiteja

LKJS\_CK\_LKJS\_Riga\_committee – LKJS CK un LKJS Rīgas komiteja

LKP\_Riga\_committee\_Shoemakers\_faction – LKP Rīgas komitejas apavnieku frakcija

LKP\_Riga\_org\_X\_district\_committee – LKP Rīgas organizācijas X rajona komiteja

LKJS\_LSJS\_Riga\_org\_United\_antifascist\_committee – LKJS un LSJS Rīgas organizāciju vienotās pretfašisma cīņas komiteja

LKJS\_CK\_LSJS\_CK – LKJS CK un LSJS CK

LKP\_CK\_LKP\_Riga\_committee – LKP CK un LKP Rīgas komiteja

LKP\_faction\_in\_Latvian\_railwaymen\_union – LKP frakcijas «Latvijas dzelzceļnieku savienībā»

SP\_CK\_SP\_Riga\_committee – SP CK un SP Rīgas komiteja

LKJS\_Benes\_district\_committee – LKJS Bēnes rajona komiteja

LKJS\_Riga\_org\_IV\_district\_committee\_LSJS\_Riga\_org\_I\_district\_committee – LKJS Rīgas organizācijas IV rajona un LSJS Rīgas organizācijas I rajona vienības komiteja

LKJS\_Riga\_org\_IV\_district\_committee – LKJS Rīgas organizācijas IV rajona komiteja

LKP\_Riga\_committee\_LKP\_Riga\_org\_North\_district\_committee – LKP Rīgas komitejas un LKP Rīgas organizācijas Ziemeļu rajona komiteja

LKJS\_Riga\_port\_workers\_cell – LKJS Rīgas ostas strādnieku šūna

LKJS\_VEF\_cell – LKJS VEFa šūna

LKJS\_Riga\_org\_III\_district\_committee – LKJS Rīgas organizācijas 3. rajona komiteja

LKP\_Daugavpils\_city\_committee – LKP Daugavpils pilsētas komiteja

LKP\_Riga\_committee\_Left\_trade\_union\_AllLatvia\_center – LKP Rīgas komitejas un kreiso arodnieku Vislatvijas centrs

LKP\_Riga\_committee\_textile\_workers\_faction – LKP Rīgas komitejas tekstilstrādnieku frakcija

LKP\_CK\_LSSZP\_CK – LKP CK un LSSZP CK

LKP\_CK\_LKJS\_CK\_LSSZP\_CK\_LSJS\_CK – LKP CK, LKJS CK, LSSZP CK un LSJS CK

LKJS\_Jurmala\_district\_committee – LKJS Jūrmalas rajona komiteja

LKJS\_Riga\_org\_homeless\_cell – LKJS Rīgas organizācijas bezpajumtnieku šūna

LKP\_LSSZP\_LKJS\_LSJS\_VEF\_unit\_committee – LKP, LSSZP, LKJS un LSJS VEFa vienības komiteja

LKJS\_Riga\_org\_IV\_district\_unit\_committee\_LSJS\_Riga\_org\_I\_district\_unit\_committee – LKJS Rīgas organizācijas IV rajona un LSJS Rīgas organizācijas I rajona vienības komiteja

LKP\_Riga\_committee\_LSSZP\_Riga\_committee – LKP un LSSZP Rīgas komiteja

LKJS\_III\_district\_committee – LKJS III rajona komiteja

LKJS\_LSJS\_Riga\_students\_united\_struggle\_committee – LKJS un LSJS Rīgas skolēnu vienotās cīņas komiteja

VEF\_revolutionary\_unit\_committee – VEF revolucionārās vienības komiteja

LKP\_Riga\_committee\_LKJS\_Riga\_committee – LKP un LKJS Rīgas komiteja

LKJS\_Daugavpils\_committee – LKJS Daugavpils pilsētas komiteja

LKP\_Riga\_org\_West\_district\_committee – LKP Rīgas organizācijas Rietumu rajona komiteja

LKP\_Daugavpils\_committee\_LKJS\_Daugavpils\_committee – LKP un LKJS Daugavpils pilsētas komiteja

LKP\_Karpatu\_district\_committee – LKP «Karpatu» rajona komiteja

LKP\_Riga\_org\_Kirov\_district\_committee – LKP Rīgas organizācijas Kirova rajona komiteja

LKJS\_Bauska\_district\_committee – LKJS Bauskas rajona komiteja

LKJS\_CK\_LKJS\_Latgale\_regional\_committee – LKJS CK un LKJS Latgales apgabala komiteja

LKP\_LKJS\_LSSZP\_LSJS\_Ventspils\_district\_committee – LKP, LKJS, LSSZP. un LSJS Ventspils rajona komiteja

[tulkota no krievu valodas] – tulkota no krievu valodas

In the author field provide the full name of the organization (the name to the right of the hyphen).

id: 1

file\_name: revl-n001-LKP\_LKJS\_Vidienas\_org-5000-[1934-01-11…].txt

title: LKP un LKJS Vidienas organizācijas lapiņa par darbaļaužu smago stāvokli kapitālistiskajās zemēs, ar aicinājumu darbaļaudīm organizēties cīņai par savām ekonomiskajām un politiskajām prasībām, par Padomju Latviju

author: LKP Vidienas organizācija un LKJS Vidienas organizācijas

date: [1934-01-11…]

print\_run: 5000

typography\_name: Spartaks

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 9–10.

text:

Bez cīņas nav uzvaras! Vienotā revolucionārā frontē!

DARBU UN MAIZI! BRĪVĪBU UN VAĻU!

Jau piektā krīzes ziema. Bezdarbs un bads. Miljoniem cilvēku mirst bada nāvē vai, bada spiesti, dodas pašnāvībā. Bet tanī pat laikā spīķeri pilni ar visdažādākām pārtikas vielām. Vēl vairāk. Tās sagāž jūrā un atdod uguns liesmām. Lai runā fakti. Bostonas palīdzības komiteja publicē, ka pagājušā gadā kapitālistiskās valstīs bada nāvē miruši un, bada spiesti, izdarījuši pašnāvību 3,6 milj. cilvēku. Turpretim, lai uzturētu un paceltu preču cenas, iznīcināti 2,5 milj. kg cukura, 1,4 milj. kg gaļas, 267 500 maisu kafijas, 400 000 vagonu labības un 144 000 vagonu rīsa. Protams, šie skaitļi nav pilnīgi. Tie nāk no iestādes, kura nav ieinteresēta visā kailumā atklāt kapitālistiskās sistēmas slepkavas seju. Taču arī tas pats mazumiņš runā ļoti skaidru valodu.

Bet būs maldīgi, ja domāsiet, ka tas tā tikai citās zemēs. Tikpat liels bezdarba un bada posts ir arī Latvijā. Bet, kā citur, arī te tiek pieliktas visas pūles, lai šo postu «likvidētu». Šinī sakarībā tautas labklājības ministrs izdevis jaunus bezdarbnieku reģistrācijas noteikumus. Un proti: 1) bezdarbniekus reģistrē tikai tad, ja izbeigti lauku darbi un tad tikai atsevišķās vietās; 2) reģistrēšanās tiesības ir tikai tiem, kuri pēdējo divu gadu laikā nodzīvojuši attiecīgā pilsētā vismaz vienu gadu; 3) reģistrē tikai ģimeņu galvas; 4) no bezdarbniekiem strīpo kuru katru, kas nav spējīgs vai negrib par dažiem desmit santīmiem dienā salt mežā vai grants rakšanas darbos, kā arī tos, kas negrib ļauties sevi nodot verdzībā lauku budžiem. Taču šāda bezdarba un posta «likvidēšana» ir darbaļaužu izsmiekls. Izsmiekls un buržuāzijas nevarība kapitālistiskās sistēmas rāmjos likvidēt šai sistēmai piemītošās pretrunas.

Ko darīt?

Nav vairs divu domu, ja jūs, bezdarba un bada postam pakļautie Latvijas darbaļaudis, negribat sevi atdot pamazām bada nāvei, jums jāgatavojas cīņai. Grūtai un neatlaidīgai revolucionārai cīņai. Jums jāsatriec kapitālistiskā sistēma, tā sistēma, kura ar savām iekšējām pretrunām gulstas uz jūsu darba cilvēku pleciem. Bet, lai to veiktu, jums jau šodien jācīnās pret ikkatru buržuāzijas uzbrukumu, reizē norobežojoties no sociāldemokrātu līderu nodevīgās politikas, kura nesola neko citu kā to pašu fašisma asiņaino slaktūzi, kurp tā sistemātiski visus šos gadus ievadīja Vācijas un Austrijas darbaļaudis. Pastāvot bezdarbam, neatliekot ne minūti, jums jāorganizējas bezdarbnieku grupās. Tas jādara visur: biržās, sabiedriskos darbos, lauku pagastos, dzīves vietās. Dariet to kopā ar sociāldemokrātu strādniekiem. Izvēliet bezdarbnieku komitejas, cīnieties par savu vēlēto orgānu atzīšanu un legalizēšanu. Sasauciet bezdarbnieku masu sapulces un konferences. Apspriediet tur bezdarbnieku stāvokli un prasības un organizējiet revolucionāru uzstāšanos. Organizējiet labi sagatavotus ekonomiskus un politiskus streikus sabiedrisko darbu vietās. Gatavojieties uz visas Latvijas bezdarbnieku dienu. Neļaujiet valdībai ar policiju un špikiem izrēķināties ar revolucionāriem cīnītājiem, kas organizē un vada bezdarbnieku uzstāšanos. Organizējiet stipras pašaizsardzības grupas. Meklējiet sakarus ar nelegālo Komunistisko partiju un komunistisko jaunatni.

Par darbu un maizi!

Par brīvību un varu!

Pret fašismu un sociālnodevējiem!

Pret buržuāzijas diktatūru!

Par proletariāta diktatūru!

Par Padomju Latviju!

Latvijas Komunistiskās partijas un Latvijas Komunistiskās jaunatnes savienības Vidienas organizācijas izdevums.

id: 2

file\_name: revl-n002-LKP\_soldiers\_org-1500-[1934-01-11…].txt

title: No LKP kareivju organizācijas lapiņas ar kareivju prasībām un aicinājumu izdienējušiem kareivjiem. kopā ar revolucionāro strādniecību cīnīties par padomju varu Latvijā

author: LKP kareivju organizācija

date: [1934-01-11…]

print\_run: 1500

typography\_name: Spartaks

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 11–12.

text:

Bez cīņas nav uzvaras! Visu zemju proletārieši, savienojieties!

VISIEM DARBA KAREIVJIEM!

Biedri kareivji! Latvijas saimniecību krīze ir novedusi galīgā sabrukumā. Darbaļaužu lielākā daļa atrodas trūkumā un badā. Bezdarbnieku armija pilsētās un uz laukiem pārsniedz 160 tūkstoš cilvēku. Darbaļaudis mostas pret verdzisko kapitālisma iekārtu. Valdība... vajā revolucionāro strādniecību un rosīgi gatavo asiņaino fašisma diktatūru. Zemnieku savienības satversmes grozīšanas projekts ar «labojumiem» tiks pieņemts.

Latvijas buržuāzija ciešā sadarbībā ar kaimiņvalstīm, zem Anglijas un Vācijas vadības, gatavojas karam pret Padomju republiku. Baltijas valstu blokā tiek iesaistīta arī Zviedrija. Ārlietu ministrs Salnais brauc uz Vāciju saņemt instrukcijas un uz Zviedriju un Somiju — apspriesties. Igaunijas un Latvijas ģenerāļi aicina tautu pabalstīt bruņošanos. Kara briesmas ir vistuvāk kā jebkad.

Darba kareivji! Arī armijas fašizācijai piegriež nopietnu vērību. Virsnieki atklāti slavina «stingro varu». Kareivjus — fašisma piekritējus visādi atbalsta. Par mazāko pretrunu un niecīgu pārkāpumu mūs bargi soda. Slikti tiekam ārstēti, dod sliktu ēdienu utt.

Uzstādīsim mūsu ikdienišķās prasības un pieprasīsim to izpildīšanu. Neizpildīšanas gadījumā atteiksimies izpildīt pavēles.

Biedri, mēs tak dienam «tēvijas» labā vairāk kā 11 mēnešus. Ko mums dod Latvijas «demokrātija»? Mūsu vecāki, brāļi un māsas cieš trūkumu un badu. Pēc armijas arī mēs būsim bez darba un maizes. Iepriekš atstāt armiju, organizēsimies un pieprasīsim no pulka priekšniecības izpildīt sekojošas mūsu prasības:

1. Armiju atstājot, izsniegt katram vienreizēju naudas pabalstu no 50 līdz 75 latiem.

2. Izsniegt jauno civilo apģērbu un apavus.

3. Izdienējušus kareivjus nekavējoši apgādāt ar darbu.

4. Armiju atstājot, apgādāt uz vairākām dienām ar pārtiku.

5. Trūcīgo kareivju ģimenes atsvabināt no nodokļiem un no valsts apgādāt ar pārtiku, malku u. c. Pārbraucot mājās, cīnīsimies plecu pie pleca kopā ar revolucionāriem strādniekiem!

Iesim zem Kompartijas vadības pret fašismu un karu, par padomju varu. Padomju valdība visiem darbaļaudīm nodrošinās patiesās biedrošanās, preses, sapulču u. c. politiskās brīvības. Atjaunos rūpniecību, un visiem būs darbs. Darba zemniecībai tiks atlaisti visi parādi, nodrošinās ar zemi un inventāru.

Lai dzīvo strādnieku, darba zemnieku un kareivju vienotā. fronte pret fašismu! ...

LKP kareivju organizācija

id: 3

file\_name: revl-n003-SP\_CK-unk-[…1934-01-21].txt

title: Latvijas Sarkanās Palīdzības CK lapiņa, kas veltīta V. I. Ļeņina, K. Lībknehta un R. Luksemburgas piemiņai, ar aicinājumu darbaļaudīm cīnīties pret fašisma draudiem un palīdzēt politieslodzītajiem

author: Latvijas Sarkanās Palīdzības Centrālā komiteja

date: […1934-01-21]

print\_run: unk

typography\_name: «Sarkanās Palīdzības» spiestuve

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 12–14.

text:

[Visu zemju proletārieši, savienojieties!]

BIEDRI, LATVIJAS DARBAĻAUDIS!

1934. g. 21. janvārī paiet 10 gadi kopš lielākā krievu proletariāta vadoņa Ļeņina nāves dienas. Ļeņina vadībā krievu proletariāts uzvarēja Oktobra revolūcijā. Viņš iemācīja proletariātam, kā saņemt varu savās rokās un kā viņu noturēt un nostiprināt, viņš parādīja Krievijas darbaļaudīm ceļu uz sociālismu un sociālistisko celtniecību.

Kaut gan ģeniālais starptautiskā proletariāta vadonis ir miris, tomēr viņa uzsāktais darbs tiek turpināts: pirmā piecgade sociālistiskā celtniecībā ir nobeigta un iesākta jau otrā piecgade Padomju Savienība, viena sestā daļa no zemeslodes, ir vienīgā zeme, kur nav bezdarba, krīzes, vienīgā zeme, kur darbaļaužu sociālais un kulturālais līmenis strauji aug.

Turpretim visās kapitālistiskajās zemēs, kā arī Latvijā krīze ar katru dienu vairāk padziļinās, plašās darbaļaužu masās un sīkpilsonībā trūkums un posts aug arvienu lielāks, aug arī līdz ar to nemiers un neapmierinātība, kas apdraud buržuāzijas varu. Buržuāzija, lai noturētu varu savās rokās, ieved fašistisko diktatūru, lai plašo masu nemieru apslāpētu ar balto teroru. Vienīgo izeju no krīzes buržuāzija redz jaunā asiņainā pasaules karā.

1934. g. 15. janvārī paiet 15 gadi, kad zvēriski tika noslepkavoti Vācijas proletāriskie vadoņi Kārlis Lībknehts un Roza Luksemburga. Viņi krita no Vācijas s.-d. līdera Noskes rokaspuišu rokām. Arī tagad katru dienu Vācijā tiek slepkavoti strādnieki, kuri turpina Kārļa Lībknehta un Rozas Luksemburgas uzsākto darbu. Tikai starpība ir tā, ka tagad darbaļaužu slepkavošanu izdara nevis s.-d. līderu Šeidemaņa-Eberta, Noskes rokaspuiši, kas 1919. g. paspēja noslepkavot 20 tūkstošus strādnieku un matrožu, 1921.—1923. g. arī krita no tām pašām rokām milzums strādnieku, bet tagad to izdara Gēringa-Hitlera un s.-d. ielikteņa Hindenburga bendes.

Tā pati Vācijas s.-d. partija, kas lika noslepkavot Vācijas proletariāta vadoņus Kārli Lībknehtu un Rozu Luksemburgu, vezdama «mazākā ļaunuma» politiku, nodeva Vācijas proletariātu asiņainā Hitlera terora varā.

Vācijas Sarkanā Palīdzība tiek vajāta, tāpat kā pārējās strādnieku revolucionārās organizācijas Vācijā. Viņas aktīvākie biedri ir tūkstošiem sabāzti cietumos un koncentrācijas nometnēs, tomēr Vācijas Sarkanā Palīdzība izpilda savu pienākumu pret asiņainā fašisma terora upuriem.

Vācijas cietumos un koncentrācijas nometnēs ir ieslodzīti desmitiem tūkstoši strādniecības cīnītāju. Hitlera asiņainā valdība var lepoties ar 50 nāves sodiem, kuru skaits ar katru dienu aug. Desmitiem tūkstošu vidējo slāņu, inteliģencei ir ņemta iespēja dzīvot. Ebreju vajāšanas, desmiti tūkstoši, kuri savas pārliecības dēļ ir dabūjuši emigrēt, zinātnisko vērtību iznīcināšana — tāda ir hitleriešu valdīšanas 10 mēnešu bilance.

Bet Vācijas proletariāts un visi antifašistiskie darbaļaudis nav aizmirsuši Kārli Lībknehtu un Rozu Luksemburgu, viņi, neskatoties uz šausmīgo teroru, revolucionāro organizāciju vadībā turpina cīņu.

Pieminot mūsu mirušos proletariāta vadoņus, mēs nedrīkstam aizmirst fašistu noslepkavotos upurus Bulgārijā, Polijā, Indoķīnā, Ķīnā u. c. koloniju zemēs.

Biedri Latvijas darbaļaudis! Arī pie mums trako fašistu terors. Latvijas cietumi līdz pēdējai iespējai ir pārpildīti ar revolucionāriem strādniekiem, priekš viņiem un arī pārējiem neapmierinātiem tika ievests važu režīms, ar ko varētu pat lepoties bijusī cara valdība. Strādnieku-zemnieku vēlēto pārstāvju apcietināšana ir arī solis tuvāk atklātai fašistiskai diktatūrai, arī 3 strādnieku noslepkavošana: — Gaiļa, Smiltēna, Levina — ir mūsmāju fašistu roku darbs. Lai varētu noslepkavot daudz plašākos apmēros Latvijas bezdarbā un badā novārdzinātos strādniekus, buržuāzija nodibināja atklātas fašistu bandas, kā «Pērkoņkrustu», leģionārus, karlsoniešus. Lai maldinātu Latvijas darba tautu, buržuāzija rāda, it kā viņa vestu cīņu ar atklātam fašistu bandām, jo Latvijas darba tauta viņās redz vācu baronu rokaspuišus.

Katrs daudzmaz apzinīgs Latvijas darba cilvēks saprot, ka Latvijas buržuāzija strauji soļo Hitlera pēdās, bet ko dara tie, kas saucas arī par strādniecības aizstāvjiem. Arī viņi ir gājuši un iet tos pašus ceļus, ko Vācijas un pārējo zemju s.-d. līderi.

1919. g. viņi nebija vis revolucionāro strādnieku rindās, bet kopā ar Latvijas buržuāziju un vācu baronu karaspēku — landesvēru. Tātad savu kolēģu Noskes-Šeidemaņa pēdās.

Arī tagad mūsu balamutes menderi-buševici tālāk par tukšo draudēšanu ar ģenerālstreiku netiek un arī netiks, jo viņi tak nevar neko Latvijas strādniecībai parādīt, ko konkrētu viņi ir darījuši fašisma uzbrukuma gadījumos, kā važu likuma, strādnieku-zemnieku [saeimas] frakcijas aresta utt. gadījumos.

Latvijas s.-d. līderi var uzrādīt savos darbos, ka progresīvo sodu režīmu cietumos, kara lauka tiesas, ko viņi ieveda it kā priekš fašistiem, bet izbaudīt tos dabūja revolucionārā strādniecība.

Latvijas darba tauta! Vislabākā piemiņa proletariāta mirušiem vadoņiem būs asa un nesaudzīga cīņa pret Latvijas un arī citu zemju fašismu.

Atbalstiet morāliski un materiāli Latvijas u. c. zemju fašisma upurus!

Visreālāko atbalstu jūs viņiem sniegsiet, stājoties Latvijas Sarkanās Palīdzības rindās.

Katrs santīms, ko jūs ziedosiet, ir cīņa pret balto teroru!

Nost intervences gatavotājus pret SPRS!

Lai dzīvo strādnieku-zemnieku valsts Padomju Savienība!

Nost s.-d. līderus, fašistu sulaiņus!

Nost atklātos fašistus, strādniecības slepkavotājus!

Nost maskotos fašistus, bļodniekus, ulmaņus, kas Latvijas darba tautu grib pārdot Hitlera baroniem!

Latvijas Sarkanās Palīdzības Centrālā Komiteja

id: 4a

file\_name: revl-n004a-LKP\_CK-3000-[…1934-01-30].txt

title: LKP CK aicinājums bezdarbniekiem organizēties cīņai par ekonomiskā un tiesiskā stāvokļa uzlabošanu

author: LKP CK

date: […1934-01-30]

print\_run: 3000

typography\_name: Spartaks

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 15–17.

text:

Bez cīņas nav uzvaras! Visu zemju proletārieši, savienojieties!

BEZDARBA STRĀDNIEKI PILSĒTĀS UN UZ LAUKIEM BEZDARBA INTELIĢENCE!

BIEDRI!

Neklausiet meliem par krīzes un bezdarba izbeigšanos! Latvijas pilsētās un laukos ir desmitiem tūkstošu bezdarbnieku, kopā ar ģimenes locekļiem vairāki tūkstoši cilvēku, kuri dzīvo badā vai. pusbadā. To starpā vairāk kā trešā daļa darba jaunatnes un 8—9000 inteliģentu. Trekna un bagāta dzīve ir tikai fabrikantiem, tirgotājiem, pelēčiem, spiegiem un ministriem, s.-d. un fašistu līderiem! Turpretim buržuāzija un visas viņas partijas līdz ar sociāldemokrātiem 15 gados un sevišķi krīzes piektā gada ziemā pierāda, ka viņi nav bijuši, nav un nebūs spējīgi nodrošināt darbu un maizi Latvijas strādniekiem. Viss, ko tie solījuši, ir bijis meli un viltus. Īstenība — pirmskara lielās fabrikas drupās, pustukšas: Ostas un dzelzceļi. Īstenība — tūkstošiem kvalificēto Latvijas. strādnieku sadzīti purvos, mežos, kūdras un kanālu rakšanas darbos — pie spaidu darbiem. Īstenība — terors, izslēgšana no sarakstiem, neganti meli par bezdarbnieku it kā rijīgumu utt. Pie: jums lien fašisti, karlsonieši, demcentristi, Zemnieku savienība: ar satversmes grozīšanām. Neticiet, ka tie nesīšot atdzimšanu, darbu un maizi. Viņi grib uzsēdināt jums uz kakla hitleriešus un: baronus. Tie grib uzsākt intervenci pret Padomju Savienību. Nost ar tiem! Vienīgi padomju vara ir spējusi iznīcināt bezdarbu. Tikai sociālisms ir spējis dot darbu un maizi. Tur rūpniecība tagad četrreiz lielāka kā pirms kara. Ja arī Latvijā būtu padomju vara, tad mums būtu pirmskara 120000 strādnieku vietā nodarbināts vismaz 300 000. Būtu pilna darba visās agrākās fabrikās. un klāt desmitām jaunas. Tikai Komunistiskā partija un padomju Vara, tikai proletāriskā revolūcija spēs satriekt buržuāzijas diktatūru, vergu darbus un nodrošināt darbu, maizi un brīvību.

Šis ceļš ir tik skaidrs, ka par to vairs nevar būt šaubu. Latvijas Komunistiskā partija var droši apņemties un apņemas. likvidēt bezdarbu un apgādāt ar darbu un maizi visīsākā laikā pēc valsts varas iekarošanas. Fašistu un sociāldemokrātu programma ir meli un krāpšana. Turpretim padomju vara, atņemot buržuāzijai fabrikas, bankas, transportu, ciešā sadarbībā ar pārējo Padomju Republiku Savienību, nevienu brīdi nekavējoties, uzsāks darbus pilnos apmēros visos Latvijas uzņēmumos. Ceļot jaunas fabrikas, dodot darbu Latvijas dzelzceļiem, ostu strādniekiem, jūrniekiem, amatniekiem. Viņai tas pilnīgi pa spēkam. Padomju valdība nekavējoši dos darbu visiem darba spējīgiem un apgādās ar pienācīgu atbalstu visus darba nespējīgos. Tādā kārtā likvidējot uz visiem laikiem bezdarbu, badu un postu. Nost ar šaubām! Nost ar fašistu un sociāldemokrātu demagoģiju. Strādnieku šķiru, visus apspiestos un izsūktos spēj glābt tikai Padomju valdība. Cīņas par to ir bezdarbnieku kustības programmas pamata akmens. Vadoties no tā, kā arī no bezdarbnieku tūlītējām vajadzībām, Latvijas Kompartija aicina noraidīt fašistu un sociāldemokrātu viltus partijas programmas un cīnīties vienotā revolucionārā frontē. Visiem darbaļaudīm, darba jaunatnei!

1. Par visu bezdarbnieku reģistrēšanās ierobežojošo noteikumu «atcelšanu, kategoriju likvidēšanu un visu bezdarbnieku — pieaugušo un darba jauniešu, visu ģimenes locekļu reģistrēšanu kā pilsētā, tā uz laukiem. 2. Par nekavējošu vienreizējo pabalstu izsniegšanu no valsts un pašvaldības līdzekļiem visiem bezdarbniekiem pilsētās un uz laukiem Ls 50 apmērā. 3. Par visu bezdarbnieku atsvabināšanu pilsētās un uz laukiem no īres maksas. Pārtraukt viņu izlikšanu no dzīvokļiem. Apgādāt visus bezdarbniekus ar bezmaksas kurināmo: malku un oglēm, satiksmi, apgaismošanu un pirtīm. 4. Par visu bezdarbnieku [apgādāšanu ar] drēbēm, apaviem, mācības līdzekļiem. 5. Par sabiedrisko ēdnīcu ierīkošanu, bezdarbnieku un viņu ģimenes locekļu bezmaksas ēdināšanu 3 reizes :dienā. Šo ēdnīcu pārvaldīšanu nodot pašu bezdarbnieku vēlētu komiteju rokās. 6. Par bezdarbnieku un viņu ģimenes locekļu ārstēšanu un apdrošināšanu slimokasēs uz valsts un uzņēmēju rēķina. 7. Nekavējoši pārtraukt spaidu sūtīšanu spaidu darbos. Nekavējoši uzņemt atpakaļ visus no darba apgādes izslēgtos bezdarbniekus. 8. Nost ar jebkādām birokrātiski ieceltām bezdarbnieku lietu komitejām. Izvēlēt šīs komitejas uz visplašākiem demokrātiskiem pamatiem no pašu bezdarbnieku vidus. Nost ar bezdarbnieku terorizēšanu sabiedrisko darbu vietās. 9. Par darba algas pacelšanu visos sabiedriskos darbos līdz Ls 4 dienā un kārtīgu algas izmaksu. Mēs prasām piemērotu apavu un apģērbu izsniegšanu, apgādāšanu ar labiem un lētiem produktiem, siltiem dzīvokļiem darba vietu tuvumā, stingras darba aizsardzības organizēšanu. 10. Mēs prasām visu strādnieku apdrošināšanu pret bezdarbu uz valsts un uzņēmēju rēķina, atbrīvot visus algas strādniekus no jebkādām iemaksām. Apdrošināšanas lietu vadību nodot pašu strādnieku, strādājošo un bezdarbnieku vēlētu orgānu rokās: kamēr tas nav izvests — izsniedzams pabalsts Ls 3 dienā katram bezdarbniekam, bet nepilnu laiku strādājošiem līdz pilnas algas apmēriem. 11. Pret algu nosišanu strādājošiem, par algas pacelšanu un kārtīgu izmaksu. Par vienādu darbu — vienādu algu. Par 7 stundu darba dienu pieaugušiem, 6 stundas jauniešiem līdz 18 gadiem, nesamazinot darba algu. 12. Pret uzņēmumu slēgšanu! Slēgšanas gadījumā izmaksāt visiem strādniekiem 2 mēnešu algu uz priekšu!

Neklausiet buržuāzijas un viņas sociāldemokrātu melus, ka Šai prasību izvešanai nav līdzekļu. Spiegu un policistu uzturēšanai, kara gatavošanai pret SPRS, piemaksām lauksaimniekiem par sviestu, bekonu un labību, aizsargiem, cara pensionāriem un koruptantiem, lūk, tiek tērēts simtiem miljonu latu. Lūk, kur ir līdzekļi. Kurp aiziet nodokļu ceļā izsūktie darba tautas graši. Tāpēc atmetiet padevību un lūgšanos, ko jums māca sociāldemokrāti. Diedelēšanas vietā lai liesmo cīņa uzņēmumos, sabiedrisko darbu vietās, darba biržās, pilsētu un lauku pašvaldībās, sapulcēs, mītiņos un demonstrācijās par šīm prasībām. Biedri bezdarbnieki darba biržās, lauku pagastos un mazpilsētiņās! Visi kopā bez virzienu izšķirības izvēliet bezdarbnieku komitejas, kuras vadīs jūsu cīņu. Sasauciet sapulces, uzstādiet prasības un organizējiet revolucionāru uzstāšanos par tām. Uzņemiet nekavējoties sakarus ar Kompartiju, patrieciet sociālnodevējus, karlsoniešus, pērkoņkrustiešus un visus, kas nodod jūsu intereses. Labi sagatavojiet un organizējiet streikus sabiedrisko darbu vietās, — vienoti un disciplinēti uzstājoties ir iespējams gūt uzvaru. Uzstādiet savas prasības visās pašvaldībās, organizējiet gājienus uz pašvaldībām, pieprasiet tās izvest pilnīgu reģistrāciju un izpildīt jūsu prasības, organizējiet revolucionāras uzstāšanās darba apgādēs pret teroru, pret piespiedu sūtīšanu darbos, pret izslēgšanām. Organizējiet protesta mītiņus un demonstrācijas, pārnesiet savu aktivitāti uz ielas. Nepielaidiet bezdarbnieku izlikšanu no dzīvokļiem. Padzeniet izlicējus. Organizējiet streikus, pašaizsardzības grupas, kas aizsargātu jūsu sapulces un gājienus no policijas un s.-d. līderu rokaspuišu terora. Ikdienas cīņām sagatavojiet uzstāšanās Vislatvijas mērogā. Visu šo cīņu izvediet ciešā vienībā ar strādājošiem biedriem.

Uz cīņu. Pret bezdarba postu un badu!

Par darbu un maizi. Par brīvību un varu! Par Padomju Latviju!

Latvijas Komunistiskās partijas Centrālā Komiteja

id: 4b

file\_name: revl-n004b-LKP\_CK-10000-1934-02.txt

title: LKP CK aicinājums bezdarbniekiem organizēties cīņai par ekonomiskā un tiesiskā stāvokļa uzlabošanu

author: LKP CK

date: 1934-02

print\_run: 10000

typography\_name: Spartaks

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 15–17.

text:

Bez cīņas nav uzvaras! Visu zemju proletārieši, savienojieties!

BEZDARBA STRĀDNIEKI PILSĒTĀS UN UZ LAUKIEM BEZDARBA INTELIĢENCE!

BIEDRI!

Neklausiet meliem par krīzes un bezdarba izbeigšanos! Latvijas pilsētās un laukos ir desmitiem tūkstošu bezdarbnieku, kopā ar ģimenes locekļiem vairāki tūkstoši cilvēku, kuri dzīvo badā vai. pusbadā. To starpā vairāk kā trešā daļa darba jaunatnes un 8—9000 inteliģentu. Trekna un bagāta dzīve ir tikai fabrikantiem, tirgotājiem, pelēčiem, spiegiem un ministriem, s.-d. un fašistu līderiem! Turpretim buržuāzija un visas viņas partijas līdz ar sociāldemokrātiem 15 gados un sevišķi krīzes piektā gada ziemā pierāda, ka viņi nav bijuši, nav un nebūs spējīgi nodrošināt darbu un maizi Latvijas strādniekiem. Viss, ko tie solījuši, ir bijis meli un viltus. Īstenība — pirmskara lielās fabrikas drupās, pustukšas: Ostas un dzelzceļi. Īstenība — tūkstošiem kvalificēto Latvijas. strādnieku sadzīti purvos, mežos, kūdras un kanālu rakšanas darbos — pie spaidu darbiem. Īstenība — terors, izslēgšana no sarakstiem, neganti meli par bezdarbnieku it kā rijīgumu utt. Pie: jums lien fašisti, karlsonieši, demcentristi, Zemnieku savienība: ar satversmes grozīšanām. Neticiet, ka tie nesīšot atdzimšanu, darbu un maizi. Viņi grib uzsēdināt jums uz kakla hitleriešus un: baronus. Tie grib uzsākt intervenci pret Padomju Savienību. Nost ar tiem! Vienīgi padomju vara ir spējusi iznīcināt bezdarbu. Tikai sociālisms ir spējis dot darbu un maizi. Tur rūpniecība tagad četrreiz lielāka kā pirms kara. Ja arī Latvijā būtu padomju vara, tad mums būtu pirmskara 120000 strādnieku vietā nodarbināts vismaz 300 000. Būtu pilna darba visās agrākās fabrikās. un klāt desmitām jaunas. Tikai Komunistiskā partija un padomju Vara, tikai proletāriskā revolūcija spēs satriekt buržuāzijas diktatūru, vergu darbus un nodrošināt darbu, maizi un brīvību.

Šis ceļš ir tik skaidrs, ka par to vairs nevar būt šaubu. Latvijas Komunistiskā partija var droši apņemties un apņemas. likvidēt bezdarbu un apgādāt ar darbu un maizi visīsākā laikā pēc valsts varas iekarošanas. Fašistu un sociāldemokrātu programma ir meli un krāpšana. Turpretim padomju vara, atņemot buržuāzijai fabrikas, bankas, transportu, ciešā sadarbībā ar pārējo Padomju Republiku Savienību, nevienu brīdi nekavējoties, uzsāks darbus pilnos apmēros visos Latvijas uzņēmumos. Ceļot jaunas fabrikas, dodot darbu Latvijas dzelzceļiem, ostu strādniekiem, jūrniekiem, amatniekiem. Viņai tas pilnīgi pa spēkam. Padomju valdība nekavējoši dos darbu visiem darba spējīgiem un apgādās ar pienācīgu atbalstu visus darba nespējīgos. Tādā kārtā likvidējot uz visiem laikiem bezdarbu, badu un postu. Nost ar šaubām! Nost ar fašistu un sociāldemokrātu demagoģiju. Strādnieku šķiru, visus apspiestos un izsūktos spēj glābt tikai Padomju valdība. Cīņas par to ir bezdarbnieku kustības programmas pamata akmens. Vadoties no tā, kā arī no bezdarbnieku tūlītējām vajadzībām, Latvijas Kompartija aicina noraidīt fašistu un sociāldemokrātu viltus partijas programmas un cīnīties vienotā revolucionārā frontē. Visiem darbaļaudīm, darba jaunatnei!

1. Par visu bezdarbnieku reģistrēšanās ierobežojošo noteikumu «atcelšanu, kategoriju likvidēšanu un visu bezdarbnieku — pieaugušo un darba jauniešu, visu ģimenes locekļu reģistrēšanu kā pilsētā, tā uz laukiem. 2. Par nekavējošu vienreizējo pabalstu izsniegšanu no valsts un pašvaldības līdzekļiem visiem bezdarbniekiem pilsētās un uz laukiem Ls 50 apmērā. 3. Par visu bezdarbnieku atsvabināšanu pilsētās un uz laukiem no īres maksas. Pārtraukt viņu izlikšanu no dzīvokļiem. Apgādāt visus bezdarbniekus ar bezmaksas kurināmo: malku un oglēm, satiksmi, apgaismošanu un pirtīm. 4. Par visu bezdarbnieku [apgādāšanu ar] drēbēm, apaviem, mācības līdzekļiem. 5. Par sabiedrisko ēdnīcu ierīkošanu, bezdarbnieku un viņu ģimenes locekļu bezmaksas ēdināšanu 3 reizes :dienā. Šo ēdnīcu pārvaldīšanu nodot pašu bezdarbnieku vēlētu komiteju rokās. 6. Par bezdarbnieku un viņu ģimenes locekļu ārstēšanu un apdrošināšanu slimokasēs uz valsts un uzņēmēju rēķina. 7. Nekavējoši pārtraukt spaidu sūtīšanu spaidu darbos. Nekavējoši uzņemt atpakaļ visus no darba apgādes izslēgtos bezdarbniekus. 8. Nost ar jebkādām birokrātiski ieceltām bezdarbnieku lietu komitejām. Izvēlēt šīs komitejas uz visplašākiem demokrātiskiem pamatiem no pašu bezdarbnieku vidus. Nost ar bezdarbnieku terorizēšanu sabiedrisko darbu vietās. 9. Par darba algas pacelšanu visos sabiedriskos darbos līdz Ls 4 dienā un kārtīgu algas izmaksu. Mēs prasām piemērotu apavu un apģērbu izsniegšanu, apgādāšanu ar labiem un lētiem produktiem, siltiem dzīvokļiem darba vietu tuvumā, stingras darba aizsardzības organizēšanu. 10. Mēs prasām visu strādnieku apdrošināšanu pret bezdarbu uz valsts un uzņēmēju rēķina, atbrīvot visus algas strādniekus no jebkādām iemaksām. Apdrošināšanas lietu vadību nodot pašu strādnieku, strādājošo un bezdarbnieku vēlētu orgānu rokās: kamēr tas nav izvests — izsniedzams pabalsts Ls 3 dienā katram bezdarbniekam, bet nepilnu laiku strādājošiem līdz pilnas algas apmēriem. 11. Pret algu nosišanu strādājošiem, par algas pacelšanu un kārtīgu izmaksu. Par vienādu darbu — vienādu algu. Par 7 stundu darba dienu pieaugušiem, 6 stundas jauniešiem līdz 18 gadiem, nesamazinot darba algu. 12. Pret uzņēmumu slēgšanu! Slēgšanas gadījumā izmaksāt visiem strādniekiem 2 mēnešu algu uz priekšu!

Neklausiet buržuāzijas un viņas sociāldemokrātu melus, ka Šai prasību izvešanai nav līdzekļu. Spiegu un policistu uzturēšanai, kara gatavošanai pret SPRS, piemaksām lauksaimniekiem par sviestu, bekonu un labību, aizsargiem, cara pensionāriem un koruptantiem, lūk, tiek tērēts simtiem miljonu latu. Lūk, kur ir līdzekļi. Kurp aiziet nodokļu ceļā izsūktie darba tautas graši. Tāpēc atmetiet padevību un lūgšanos, ko jums māca sociāldemokrāti. Diedelēšanas vietā lai liesmo cīņa uzņēmumos, sabiedrisko darbu vietās, darba biržās, pilsētu un lauku pašvaldībās, sapulcēs, mītiņos un demonstrācijās par šīm prasībām. Biedri bezdarbnieki darba biržās, lauku pagastos un mazpilsētiņās! Visi kopā bez virzienu izšķirības izvēliet bezdarbnieku komitejas, kuras vadīs jūsu cīņu. Sasauciet sapulces, uzstādiet prasības un organizējiet revolucionāru uzstāšanos par tām. Uzņemiet nekavējoties sakarus ar Kompartiju, patrieciet sociālnodevējus, karlsoniešus, pērkoņkrustiešus un visus, kas nodod jūsu intereses. Labi sagatavojiet un organizējiet streikus sabiedrisko darbu vietās, — vienoti un disciplinēti uzstājoties ir iespējams gūt uzvaru. Uzstādiet savas prasības visās pašvaldībās, organizējiet gājienus uz pašvaldībām, pieprasiet tās izvest pilnīgu reģistrāciju un izpildīt jūsu prasības, organizējiet revolucionāras uzstāšanās darba apgādēs pret teroru, pret piespiedu sūtīšanu darbos, pret izslēgšanām. Organizējiet protesta mītiņus un demonstrācijas, pārnesiet savu aktivitāti uz ielas. Nepielaidiet bezdarbnieku izlikšanu no dzīvokļiem. Padzeniet izlicējus. Organizējiet streikus, pašaizsardzības grupas, kas aizsargātu jūsu sapulces un gājienus no policijas un s.-d. līderu rokaspuišu terora. Ikdienas cīņām sagatavojiet uzstāšanās Vislatvijas mērogā. Visu šo cīņu izvediet ciešā vienībā ar strādājošiem biedriem.

Uz cīņu. Pret bezdarba postu un badu!

Par darbu un maizi. Par brīvību un varu! Par Padomju Latviju!

Latvijas Komunistiskās partijas Centrālā Komiteja

id: 5

file\_name: revl-n005-LKP\_CK\_LKJS\_CK-5000-1934-01.txt

title: No LKP CK un LKJS CK uzsaukuma darba zemniekiem, būdniekiem, rentniekiem un pusgraudniekiem prasīt parādu likvidēšanu, nodokļu atcelšanu un ūtrupju izbeigšanu

author: LKP CK un LKJS CK

date: 1934-01

print\_run: 5000

typography\_name: Spartaks

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 18–20.

text:

Bez cīņas nav uzvaras! Visu zemju proletārieši, savienojieties!

NOST NODOKĻU UN PARĀDU JŪGU!

LATVIJAS DARBĀ ZEMNIEKIEM, BŪDNIEKIEM, RENTNIEKIEM UN PUSGRAUDNIEKIEM!

Biedri!

Buržuju partijas, avīzes, līderi solīja jums bagātu, laimīgu dzīvi, bet pievīla. Trekni dzīvo tikai lielsaimnieki, baņķieri, fabrikanti. Lielsaimnieki saņem piemaksas par sviestu, labību, bekonu desmitiem miljoniem latu. Piemaksas saņem fabrikanti, tirgotāji. Buržuāzijas valsts ierēdņi saņem milzu algas un nodarbojas ar strādnieku un zemnieku terorizēšanu, nodokļu piedzīšanu. Armija, policija un aizsargi cīņai pret darbaļaudīm un intervences nolūkiem kopā ar Hitleru pret Padomju Krieviju, desmitiem ģenerāļu un palkavnieku aprij ik gadus 100 milj. latu!

Kur tiek ņemta šī nauda?

Šī nauda ir jūsu sviedri, darba rūķi! Ko jūs neganti smagā darbā saražojat, tas jums jāizmaksā prom nodokļos, procentos, izpirkšanas maksās. Uz jums uzvelts milzīgs parādu jūgs, kas iegrūdis jūs mūžīgās raizēs, postā, padarījis par vergu lielsaimniekam, bankai, augļotājam, pagastam, buržujiskai valstij, kuri kā vampīrs no jums izsūc beidzamo suliņu. Kad jūs vairs nespējat dot tik, cik alkst valdošai šķirai, jūs izūtrupē ar razbainieku nežēlību.

Komunistiskā partija jau 1928. g. vēlēšanās uzstādīja parādu likvidēšanas prasību. Visus šos 5 gadus komunisti par to aģitēja, aicinot cīnīties pret ūtrupēm. Par to cīnījās arī [saeimas] strādnieku-zemnieku frakcija. Bļodnieka un Zemnieku savienības partijas, tāpat sociāldemokrāti, nosauca šo prasību par neprātīgu. Bet, kad lauku darbaļaudīm kļuva arvien skaidrāk redzams, ka tikai komunisti aizstāv viņu intereses, un sāka nemaksāt nodokļus un padzīt ūtrupniekus, tad šīs partijas ķērās pie zemnieku muļķošanas. Izdeva nelielus atvieglinājumus, vispirms pelēčiem, bet parādus nedzēsa, aprakstīšanu un ūtrupes neatcēla.

Šoruden oktobrī dažādas viltus partijas, lai jūs krāptu, atkal iesniedza saeimā dažādus projektus par parādiem. Bet strādnieku-zemnieku frakciju, kura prasīja visu parādu strīpošanu, izdeva arestam, kamēr savus projektus noguldīja komisijās.

Tā jūs tiekat krāpti jau gadiem. Bet parādu uzkrājies jau 3—400 miljonu! Ūtrupju skaits jau sniedzās dažbrīd līdz 7 dienā.

Noraidiet katru Zemnieku savienības plānu par «stingro varu». Tā nav izeja. To Ulmanis dara saziņā un uzpirkts no vācu baroniem, hitleriešiem. Tas būs fašisms, baronu pātaga, zemju atņemšana jaunsaimniekiem. Tiks padzīti no zemes visi, kas nespēs maksāt parādus un nodokļus, kā to dara tagad Vācijā. Tas būs karš pret SPRS!

Noraidiet sociāldemokrātu darba parādu plānu! Uzprasiet tiem: kādēļ mums būs atpirkties no jūga, ko mums uzvēlusi buržuāzija, ar klaušu darbiem? Kāpēc mēs nedrīkstam prasīt parādu pilnīgu strīpošanu? ...

Noraidiet bļodniekus, kuri siro apkārt, iestāstīdami, ka jūs, lūk, tagad neizūtrupē. Uzprasiet, kāpēc tad jūs nekavējoši nestrīpojiet parādus un neatceļat mūsu mantu aprakstīšanu? Tāpēc, ka jūs gaidiet, kad labāk uzbrukt mūsu būdām un mūs izūtrupēt!

Neklausiet bahmaņu un šternu meliem, ka parādu strīpošana izputinātu Zemes banku un atnestu arī jums ļaunumu. Tas nav tiesa! 80% no Zemes bankas aizdevumiem iet nevis saimniecību uzlabošanai, bet parādu dzēšanai un izpirkšanas maksām, iedzenot jūs vēl lielākā postā. Tikai pilnīga visu parādu likvidēšana un atcelšana ir jūsu interesēs. Negaidiet sava stāvokļa uzlabošanu no fašistiskajām partijām!

Nemaksājiet ne graša parādus! Prasiet strīpot visus parādus (izņemot algu strādniekiem) visām līdz 30 ha lielām saimniecībām! Sasauciet sapulces, pieņemiet protestus un nosūtiet šīs prasības saeimai un strādnieku-zemnieku deputātiem.

Nepielaižiet jūsu mantu aprakstīšanu! Boikotējiet ūtrupes! Laukstrādnieki, būdnieki, visi darba rūķi, jaunie un vecie, sievas un bērni, saistieties visi vienotā cīņas ķēdē un, izbīdot drošākos un spēcīgākos priekšgalā, nepielaižiet neviena darba cilvēka izūtrupēšanu! Viens par visiem, visi par vienu! Mācieties no strādniekiem, kā viņi sīvās streiku cīņās ar policiju, uzņēmējiem un streiklaužiem izcīna algu pielikšanu jeb nepieļauj to nosišanu. Sapulcējieties visi, ievēliet cīņas komiteju, sasauciet visus apkārtnes darbaļaudis palīgā, patrenciet izūtrupētājus, kad tie nāk sētā, kā laupītājus un neliešus! Pārmāciet katru «mājas vilku», kas gribētu lēti iepirkties ūtrupēs. Pienaglojiet tos pie kauna staba!

Prasiet atsvabināt strādniekus, būdniekus, trūcīgos zemniekus no jebkādiem nodokļiem! Nevienu santīmu pagonu, valsts, policijas, fašisma un kara budžetam! Visus nodokļus uzlikt buržuāzijai!

Uzvaru un atbrīvošanu no parādu jūga jums nesīs tikai Komunistiskā partija. Padomju Krievijā darbaļaudīm nav ne graša parādu. Tos visus likvidēja revolūcija.

Likvidēt parādus spēj tikai lielinieki un revolūcija. Padomju vara ar dzelzs roku noslaucīs visus augļotājus, baronus, fašistus, buržuāzijas diktatūru un atstās pilnīgi neaizskartus visus būdnieku, sīkzemnieku un vidējo zemnieku, arī graudnieku un rentnieku īpašumus, piegriezīs tiem zemi, apgādās ar inventāru un tūliņ likvidēs visus parādus, nodrošinās tiem viņu darba augļus.

Nost ar viltus partijām!

Prasām visu parādu strīpošanu!

Prasām pilnīgu atsvabināšanu no nodokļiem!

Boikotēt ūtrupes! Nesaudzīgu pretsparu ūtrupētājiem!

Mēs prasām izsniegt visām saimniecībām līdz 30 ha vienreizēju pabalstu Ls 50 apmērā uz kara un policijas budžeta rēķina!

Nost ar fašismu un viņa ievedējiem — Bļodnieka valdību un Zemnieku savienību!

Lai dzīvo Komunistiskā partija!

Lai dzīvo sociālistiskā revolūcija!

Latvijas Kompartijas Centrālkomiteja

Latvijas komjaunatnes Centrālkomiteja

id: 6

file\_name: revl-n006-LKJS\_Riga\_committee-3000-1934-01.txt

title: LKJS Rīgas komitejas lapiņa ar tekstilrūpniecības strādnieku prasībām un aicinājumu Rīgas tekstilrūpniecības strādniekiem uzsākt vispārēju streiku par savu prasību apmierināšanu

author: LKJS Rīgas komiteja

date: 1934-01

print\_run: 3000

typography\_name: Spartaks

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 20–22.

text:

Bez cīņas nav uzvaras! Visu zemju proletārieši, savienojieties!

TEKSTILSTRĀDNIEKI UN TEKSTILSTRĀDNIECES!

GATAVOSIMIES UN IZIESIM VISPĀRĒJĀ TEKSTILNIEKU STREIKĀ!

PRET DARBA ALGU NOSISANU!

PAR ALGAS PAAUGSTINĀŠANU UN DARBA APSTĀKĻU UZLABOŠANU!

Biedri! Nekad tekstilifabrikantu peļņa nav bijusi tik liela kā tagad. Tie paplašina fabrikas («Feldhūns»), ieved jaunas mašīnas («Latrekord», «Tekstilag») un ceļ sev lepnas vasarnīcas, tas pateicoties augstajiem muitu vaļņiem un pastiprinātai strādnieku izsūkšanai. Dienu no dienas, mēnesi no mēneša fabrikanti nosit strādnieku algas, un, salīdzinot ar agrākiem gadiem, tās iztaisa vairs tikai 55—60%. Audējām algas nosistas no Ls 4—4,80 līdz Ls 2—2,40, spolētājām līdz Ls 2 un kopētājām līdz Ls 2—2,40. Tās pašas niecīgās algas vēl tiek ieturētas. Jaunās strādnieces spiestas strādāt 2—3 nedēļas par brīvu. Par brīvu izkalpina arī mācekles un pirmos mēnešus liek vēl piemaksāt. Bet pēc izmācīšanās viņas tiek atlaistas un viņu vietā pieņem jaunas. Kā ņirgādamies uzņēmējs pasaka: «Sakiet paldies, ka mēs jūs iemācījām vēl amatā.» Māceklēm jāmaksā arī par slimokasi.

Bez tam strādniecēm tiek uzlikti dažādi sodi. Soda par visu, kur tik var piesieties. Par darba aizsardzību neviens nedomā, un nelaimes gadījumi seko viens pēc otra.

Strauji iet uz priekšu arī uzņēmumu fašizēšana, kas sevišķi izceļas «Rīgas audumā», «Juglas manufaktūrā», «Latrekordā» u. c. Uzņēmēji spiež strādniekus iestāties atklātās fašistiskās organizācijās un vēlēšanu laikā spiež nobalsot par fašistiskiem sarakstiem. Lai šķeltu strādnieku vienoto fronti, tad vienai daļai strādnieku par dažiem santīmiem paaugstina algu, bet pārējiem nosit vēl zemāk. Plaši noorganizēta strādnieku izspiegošana, revolucionārie strādnieki tiek izmesti no uzņēmuma.

Tagad tekstilstrādnieku mērs ir pilns. Visiem jāgatavojas un jāiziet streikā par sava stāvokļa uzlabošanu. Nepieļausim izmest no uzņēmuma tos savus labākos biedrus, kas aizstāv strādnieku intereses, kas aģitē par streiku.

S.-d. arodbirokrāti arī padzirdējuši, ka tekstilstrādnieki gatavojas iziet vienotā streikā Kompartijas un komjaunatnes vadībā. To šie bonzas nedrīkst pielaist. Lai mazinātu pašu strādnieku aktivitāti, tie izstrādā prasību tikai par algas paaugstināšanu, aizmirstot visas pārējās sasāpējušās tekstilnieku prasības. Streika gatavošanas vietā sākās pazīstamās «sarunas» ar uzņēmējiem. Birokrāti jau sāka lielīties, ka uzņēmēji šiem solot 15% paaugstinājuma. Bet tā bija tikai mānīšanās. Fabrikanti labprātīgi neatteiktos no savas lielās peļņas. Ja višņas un veckalni uzsāk «sarunas», «draud» ar streiku, bet to nesagatavo, tad tas fabrikantiem tikai vajadzīgs. Bet, ja tekstilstrādnieki Kompartijas un komjaunatnes vadībā izies streikā, tad šie «sarunu» vedēji tūlīt centīsies tikt streika vadībā, lai to salauztu. Tāpēc neuzticieties šiem diedelniekiem.

Katram strādniekam jāsaprot, ka, izejot vispārējā tekstilnieku streikā, mēs piespiedīsim «visspēcīgo» tekstilnieku sindikātu, kas vienu uzņēmumu slēdz un otru paplašina, pie sienas un panāksim savu prasību izpildīšanu. Pagājušajā gadā Polijas tekstilstrādnieki Lodzā un Belostokā Kompartijas vadībā panāca varenās streiku cīņās savu prasību izpildīšanu. Sekosim mēs viņu varonīgajam piemēram.

Biedri tekstilnieki! Jums paceļas jautājums, ko darīt, kā sagatavot streiku, lai panāktu savu prasību izpildīšanu. Sasauciet apspriedes un sapulces, izstrādājiet sīkas sava uzņēmuma prasības, organizējieties revolucionārās arodgrupās. Izvēliet no apzinīgākiem strādniekiem streika komiteju, kas droši jūs vadītu cīņā par sava stāvokļa uzlabošanu. Esiet visi kā viens, — tad uzvara būs droša.

Mūsu prasības ir:

1. Paaugstināt algu līdz 1930. g. līmenim!

2. Pret akorda darbiem, par 8 stundu darba dienu!

3. Atcelt uz visiem laikiem dažādus sodus!

4. Jaunpieņemtām strādniecēm maksāt algu ar pirmo dienu un neizkalpināt viņas 2—3 nedēļas par brīvu!

5. Uzlabot darba apstākļus un darba aizsardzību!

6. Atcelt mācekļiem mācību maksu, ievedot tiem 6 stundu darba dienu.

7. Garantēt mācekļiem Ls 1,60 dienā!

8. Apmācīt mācekļus visos darbos un pēc izmācīšanās neatlaist!

9. Pret fašistisko režīmu un administrācijas patvaļu!

10. Atļaut fabrikas komiteju!

11. Atsvabināt strādnieku-zemnieku frakciju!

12. Noslēgt kolektīvo līgumu ar uzņēmuma strādniekiem!

Lai dzīvo vispārējs tekstilnieku streiks!

Lai dzīvo vienotā cīņas fronte!

Lai dzīvo strādnieku-zemnieku frakcija!

Lai dzīvo fabriku komitejas!

Lai dzīvo Kompartija un komjaunatne!

Latv. Kom. jaun. sav. Rīgas komiteja

id: 7

file\_name: revl-n007-SP\_Riga\_committee-unk-1934-01.txt

title: Latvijas Sarkanās Palīdzības Rīgas komitejas lapiņa par buržuāzijas teroru pret revolucionāro strādniecību, ar aicinājumu darbaļaudīm palīdzēt apcietinātajiem revolucionāriem

author: Latvijas Sarkanās Palīdzības Rīgas komiteja

date: 1934-01

print\_run: unk

typography\_name: «Sarkanās Palīdzības» spiestuve

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 23–24.

text:

Visu zemju proletārieši, savienojieties!

VISAI DARBA TAUTAI!

Biedri! 1933. g. bija fašisma pastiprināšanas un mežonīgā terora gads visās buržujiskās valstīs. Tikai viena gada laikā kapitālistiskās un koloniālās zemēs tika spīdzināti un nogalināti 46 000 revolucionāri, apcietināti — 228 000. Latvija nepaliek pakaļ terora ziņā. 1933. g. arī te šāva strādniekus, apcietināja revolucionārās strādniecības pārstāvjus saeimā — strādnieku-zemnieku frakciju, ieveda jaunus sodu likumus, kas ir vēl vairāk mežonīgi nekā vecie cara likumi. Gandrīz katru nedēļu var lasīt [par] jauniem tiesas spriedumiem revolucionāriem — par 5—6—8 gadiem cietuma vai spaidu darbos. Tanī laikā Latvijas buržuāzija ieveda jaunu režīmu cietumos, kas atļauj viņai fiziski iznīcināt apcietinātos.

Latvijas fašismam ir divi balsti. Pirmais ir Latvijas reakcionārā buržuāzija, — fabrikanti, bagātie tirgotāji, lielie zemes īpašnieki. Viņi grib ievest fašistu diktatūru (tāpēc viņi finansē «Pērkoņkrustu», grib mainīt satversmi utt.). Viņi grib iznīcināt strādnieku kustību, lai varētu vēl vairāk izsūkt strādniekus, lai paceltu pārtikas preču cenas, lai dabūtu vēl lielākas piemaksas sviestam un bekonam. Otrais fašisma balsts ir hitleriskā Vācija. Viņa gatavo karu pret Padomju Krieviju, tāpēc viņa grib pastiprināt savu fašistisko iespaidu Latvijā, Baltijas valstīs. No otras puses, viņa jau sen grib visu Baltijas piekrasti padarīt par savu koloniju, tāpēc Vācijas buržuāzija sūta milzīgas summas Latvijas fašistiem un šie pēdējie (sākot no pēdējā «Pērkoņkrusta» huligāna un beidzot ar Mīlbergu un Salno) jau sen ir Hitlera padevīgie alpi.

Biedri, neļausim Latvijas fašistiem 1934. g. terorizēt strādniekus, nepielaidīsim asiņainu reakcijas diktatūru, kas draud 1934. g. Vispirms neaizmirsīsim tos simtus revolucionāru, kas smok Latvijas cietumos! Viņus apcietināja tāpēc, ka viņi cīnījās pret fašismu, pret bezdarbu, badu un karu. Cietumu režīms ir tāds, ka viņi ļoti bieži saslimst un bieži no viņiem ir miruši. Viņu ģimenes cieš no bada un sala. Visas Latvijas darba tautas un katra apzinīgā strādnieka uzdevums ir piedalīties Latvijas Sarkanās Palīdzības ziemas kampaņā.

Biedri, palīdziet apcietinātiem revolucionāriem un viņu ģimenēm! Sociāldemokrātiskie strādnieki! 1933. g. valdība noliedza «SSS» darbību; buržuāzija baidās, ka jūs pāri jūsu līderiem revolucionāri ar viņu cīnīsaties. Var būt, ka 1934. g. buržuāzija slēgs arī citas jūsu biedrības. Katru no jums, kas protestēs, fašisti apcietinās. Jūsu līderi sauc jūs aiztāvēt «demokrātiju» pret fašismu, bet 1933. g. mēs jau diezgan labi redzējām šīs demokrātijas «jaukumus»; biedri, kopā ar visu revolucionāro strādniecību cīņā pret fašismu! Vispirms neaizmirstiet šīs cīņas upurus. Palīdziet apcietinātiem revolucionāriem!

Bezpartejiskie strādnieki! Nedomājiet, ka buržuāzija terorizē tikai tos strādniekus, kas pieder Komunistiskai partijai, nē, — katru, kas cīnās pret algu nosišanu, pret nodokļiem, par labākiem apstākļiem darba vietās — policija nosauc par komunistu un arestē; pēc jauniem sodu likumiem katram strādniekam, kas sauc savus biedrus iziet streikā, draud sods, ne mazāks par 3 gadiem cietumā. Jūs redziet, biedri, ka gribot vai negribot jūs esat ievilkti cīņā pret buržuāziju, pret teroru. Tāpēc neaizmirstiet tos, kas sēž cietumā ne kādu personīgu iemeslu dēļ, bet taisni šīs cīņas dēļ, tāpēc ka viņi aizstāvēja visas strādnieku šķiras intereses.

Palīdziet apcietinātiem revolucionāriem! Darba sievietes, mātes un sievas! Padomājiet par tām daudzām sievietēm, kas slimas sēž cietumos. Padomājiet par tām mātēm, kuru bērni ir notiesāti uz 7 vai 8 gadiem spaidu darbos, padomājiet par tām sievām, kas tagad ar maziem bērniem palikušas bez vīra un mirst badā! Ņemiet dalību Latvijas Sarkanās Palīdzības kampaņā! Palīdziet apcietinātiem revolucionāriem!

Darba inteliģence! Latvijas fašisms ir tikpat barbarisks un mežonīgs kā ikkatrs fašisms. Latvijas buržuāzija baidās no patiesības un aizliedz viņu. Mēs Latvijā nedrīkstam kritizēt hitleriešus, kas Vāciju plūdina asinīs, kas iznīcina kultūru. Te nedrīkst teikt arī patiesību par mūsu pašu stāvokli: tiem rakstniekiem, kas to darīja, vajadzēja aizbēgt no Latvijas. To cilvēku, kas droši un atklāti stāstīs par teroru Latvijā, par fašismu Latvijā, tiesās [un] tūliņ apcietinās. Ja jūs tiešām gribiet brīvību, tad cīnieties ar reakciju un neaizmirstiet viņas upurus.

Palīdziet apcietinātiem revolucionāriem!

Biedri! Jo aktīvāk jūs piedalīsieties Latvijas Sarkanās Palīdzības ziemas kampaņā, kuras [mērķis] ir palīdzēt visiem politiskiem arestētiem un viņu ģimenēm, jo spilgtāk redzēs mūsu biedri aiz restēm, ka viņu cīņa nav bijusi lieka. Ar to jūs viņus stiprināsiet ne tikai materiāli, bet arī morāliski. Jo vairāk jūs ziedosiet apcietinātiem, jo vairāk redzēs buržuāzija, ka viņa var arestēt vienu vai otru, bet nevar iznīcināt proletariāta solidaritāti.

SP Rīgas komiteja

id: 8

file\_name: revl-n008-SP\_Riga\_committee-unk-1934-01.txt

title: Latvijas Sarkanās Palīdzības Rīgas komitejas lapiņa LKJS CK sekretāra E. Smiltēna piemiņai

author: Latvijas Sarkanās Palīdzības Rīgas komiteja

date: 1934-01

print\_run: unk

typography\_name: «Sarkanās Palīdzības» spiestuve

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 25.

text:

«BĒGOT NOŠAUTS»

21. janvārī 1933. g. Rīgā, Pārdaugavā, tika no policistiem nošauts strādnieks Smiltēns. «Bēgot nošauts» — tā paskaidroja policija, tā rakstīja avīzes. To pašu mēs lasījām avīzē arī 6. janvārī pagājušā gadā par Fr. Gaili, kuru zvēriski noslepkavoja politpārvaldē. «Bēgot nošauts» arī tika divus mēnešus atpakaļ strādnieku jauneklis Daugavpilī.

Biedri, pēc gada fašisma valdīšanas Vācijā mēs labi zinām, ko nozīmē «bēgot nošauts»; pēc simtiem un tūkstošiem «bēgot nošautiem» strādniekiem Vācijā neviens netic fašistu slepkavām. Visi zin, ka asiņainā terora upuri ir miruši ar lodi krūtīs, bet ne mugurā.

Biedri, pieminēsim Smiltēnu, neaizmirsīsim visus citus neskaitāmos mūsu cīņas varoņus un upurus. Bet, biedri, pieminēsim ne vārdiem, bet ar tālāko neatlaidīgo cīņu. Tādu cīņu, kas Latvijā iznīcinās uz visu mūžu fašistu slepkavas.

Sarkanās Palīdzības Rīgas komiteja

id: 9

file\_name: revl-n009-LKJS\_CK-3000-1934-02-10.txt

title: No LKJS CK uzsaukuma darbaļaudīm piedalīties tautas nobalsošanā par sociāldemokrātu ierosināto likumprojektu par pilnīgu apdrošināšanu bezdarba, darba nespējas un vecuma gadījumā un uzstādīt prasības par bezdarbnieku stāvokļa uzlabošanu

author: LKJS CK

date: 1934-02-10

print\_run: 3000

typography\_name: Spartaks

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 26–28.

text:

Bez cīņas nav uzvaras! Visu zemju proletārieši, savienojieties!

CĪŅĀ PAR PILNĪGU APDROŠINĀŠANU BEZDARBA, DARBA NESPĒJAS UN VECUMA GADĪJUMĀ!

Jaunie strādnieki, darba zemnieki, kareivji, darba inteliģence, skolu jaunieši!

24.—25. februārī māk nobalsošanā sociāldemokrātu ierosinātais likumprojekts par apdrošināšanu bezdarba, darba nespējas un vecuma gadījumā. Vai šis likumprojekts domāts patiesai nodrošināšanai pret bezdarbu, badu un salu? Vai viņš ir tiešām tāds, kāds vajadzīgs veciem, darba nespējīgiem un bez darba palikušiem strādniekiem, amatniekiem, kalpotājiem, laukstrādniekiem un trūcīgiem zemniekiem? Vai viņš kaut mazākā mērā var nodrošināt strādnieku, lauku un studējošo jaunatni? Nekādas paļaušanās uz to! Viņš nav domāts patiesai apdrošināšanai pret augošo darbaļaužu postu, bet masu atturēšanai no revolucionāras cīņas, ilūziju sēšanai, ka ar s.-d. līderu «gādību» parlamentāriskā ceļā darbaļaudis var uzlabot savu nepanesami grūto stāvokli.

Šinī likumprojektā nav nevienas īstas strādnieciskas prasības. Tas ir tikai strādnieku prasību surogāts un viltojums!

Projekts paredz pensijas piešķiršanu tikai vecākiem par 65 gadiem, vai kas zaudējuši darba spējas pāri 50%. Pabalstus tikai tādiem bezdarbniekiem, kuri iepriekšējā gadā «nostrādājuši vismaz 3 mēnešus» un kuriem darbu «nevar apgādāt» darba apgādes vai vietējās pašvaldības. Visa šī «lielā valsts gādība», pēc s.-d. līderu domām, vajadzīga 26—30 nedēļas gadā. Pensiju apmērs Ls 30.

Viltus apdrošinātāji, atbildiet, no kā lai pārtiek vecīši, kas vēl nav sasnieguši 65 gadus un nevar sagādāt sev pārtiku? Kur lai paliek tie, kas zaudējuši darba spējas līdz 50% un tomēr darbu nekur nedabū, bet no darba apgādes tiks izslēgti kā «negribētāji strādāt», jo izsmiekla pēc tiem liks priekšā, kā liek jau sen, tādus darbus, kādus viņi nespēj? Kā lai pierāda savas tiesības uz bezdarbnieku pabalstiem tie tūkstoši strādnieku un jauniešu, kuri ne tikai kā nav varējuši nostrādāt iepriekšējā gadā «3 mēnešus», bet jau vairākus gadus vārgst bez darba? Kas gādās par tiem, kuri nāk tieši no skolas sola un vairs netiek ierauti ražošanā? Kā lai iztiek strādnieka vai kalpotāja ģimene ar Ls 30 mēnesī? No kā lai pārtiek tās 22—26 nedēļas, kurās pēc likumprojekta pabalsts nav paredzēts? Un, beidzot, kam tad «nevar apgādāt darbu», ja valdība var izdzīt par velti vergot lauku budžiem un strādniekus desmitiem bendēt mežu, purvu susināšanas un grants rakšanas darbos pie tik niecīga atalgojuma, no kura nevar ne paēst, ne apģērbties?...

Ko darīt strādniekiem un darba jaunatnei!

Vai balsot par šo likumprojektu?

Mēs aicinām visus balsot «par»! Mēs aicinām katru darba cilvēku ņemt visaktīvāko dalību tautas nobalsošanā! Mēs aicinām strādniekus dot visasāko pretsparu valdības un buržujisko partiju mēģinājumiem šo nobalsošanu jaukt, pretim stādot vēl sliktākus likumprojektus un atturot strādniekus no nobalsošanas ar draudiem.

Balsodami «par», mēs izsakām savu gatavību cīnīties par katru vissīkāko strādnieku prasību un cīnīties par pilnīgu nodrošināšanu bezdarba, darba nespējas un vecuma gadījumā, pieprasot bezdarbniekiem pabalstus ne mazāk kā Ls 90 un vecuma pensijas Ls 75 mēnesī. Mēs izsakām gatavību cīnīties pret katru buržuāzijas uzbrukumu, pret pašu buržuāziju, par strādnieku-zemnieku padomju varu, kas vienīgā mūs pilnīgi nodrošinās no bezdarba, bada un sala!

Darba jaunieši! Vislielāko proletārisko aktivitāti tautas nobalsošanas kampaņā! Tūlīt sasauciet sapulces fabrikās, sabiedrisko darbu vietās, mācību iestādēs, uz laukiem! Dibiniet uz vienotas frontes pamatiem pie kopējām vēlēšanu komitejām jaunatnes komitejas. Apspriediet savas prasības! Rīkojiet 24.—25. februārī kopējus gājienus uz vēlēšanu iecirkņiem un fabrikām, darbnīcām, sabiedrisko darbu vietām, armijas daļām, mācības iestādēm, muižām un lauku sētām; balsojiet «par» un uzstādiet savas prasības par pilnīgu apdrošināšanu, par nekavējošu pabalstu izsniegšanu visiem bezdarbniekiem un trūkumcietējiem.

Prasiet apdrošināt pret bezdarbu visu pilsētu un lauku darbā jaunatni uz uzņēmēju un valsts rēķina.

Prasiet reģistrēt un piešķirt pabalstus visiem darba jauniešiem, kas vairs netiek ierauti ražošanā.

Prasiet atcelt kategorijas un pārtraukt piespiedu izsūtīšanu mežu un lauku darbos. Prasiet nodrošināt sabiedriskos darbos atalgojumu Ls 4 dienā, ievest darba aizsardzību un uzlabot darba apstākļus. Prasiet nodrošināt darba jauniešus un viņu apgādājamās ģimenes slimokasēs uz valsts un uzņēmēja rēķina. Apgādāt bezpajumtes jauniešus ar brīviem dzīvokļiem, apģērbu un uzturu.

Atcelt personības nodokli un piešķirt jaunatnei balsstiesības no 18 gadiem.

Cīnīsimies par šīm prasībām Kompartijas vadībā vienotā frontē ar s.-d. strādniekiem un jauniešiem! Trieksim ratā s.-d. līderus, kuri muļķo masas, ka pensijas un pabalsti pēc nobalsošanas nāks paši no sevis, ka par to rūpēsies saeima.

Bez cīņas darbaļaudis nepanāks ne santīma! Buržuāziju pildīt strādnieku prasības var piespiest tikai revolucionārā cīņā. Tāpēc pārvērtīsim revolucionārā cīņā nobalsošanas kampaņu! Šo cīņu sāksim tūlīt!

Par pilnīgu apdrošināšanu pret bezdarbu un darba nespēju!

Pret fašismu un karu!

Par strādnieku-zemnieku deputātu atsvabināšanu!

Par revolucionāru izeju no krīzes!

Par Padomju Latviju!

Vienotu revolucionāru fronti!

Latvijas Komun. jaunatnes savienības Centrālkomiteja

id: 10

file\_name: revl-n010-LKJS\_Riga\_committee-1000-[1934-02-11…].txt

title: No LKJS Rīgas komitejas uzsaukuma tekstilstrādniekiem uzsākt vispārēju streiku Latvijas Komunistiskās partijas vadībā

author: LKJS Rīgas komiteja

date: [1934-02-11…]

print\_run: 1000

typography\_name: Spartaks

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 28–30.

text:

Bez cīņas nav uzvaras! Visu zemju proletārieši, savienojieties!

BIEDRI TEKSTILSTRĀDNIEKI!

SOCIĀLDEMOKRĀTISKIE STRĀDNIEKI UN JAUNIEŠI

Latvijas strādniecība, sevišķi tekstilstrādnieki, apavnieki, drēbnieki un kokstrādnieki ir gatavi lielām un asām cīņām par sava saimnieciskā stāvokļa uzlabošanu. Bet ap viņiem luncinās sociāldemokrātu līderi, lai šīs cīņas nodotu. Katram jaunietim, katram strādniekam jābūt skaidram [par] tiem paņēmieniem, [ar kādiem] s.-d. līderi nodod strādnieku cīņu un šķeļ vienotu cīņas fronti.

Pagājušā gadā, kad notika tekstilstrādnieku streiks, piesteidzās arī s.-d. līderi, lai uzmestos par lieliem strādnieku aizstāvjiem. Viņi iesniedza fabrikantiem prasību paaugstināt strādniekiem darba algas par 25%. Kas viņus uz to pilnvaroja? Neviens. Pat viņu pašu arodbiedrības biedri ne. Fabrikanti tika uzaicināti uz sarunām. Ar ko? Ar līderiem. Kāpēc? Lai aiz strādnieku mugurām izdiedelētu dažus santīmus un tā aizkavētu strādniekus iziet patiesā cīņā par sava stāvokļa patiesu uzlabošanu. Fabrikanti neņēma savu rokaspuišu padomu vērā. Ko viņi darīja? Visu iespējamo, lai novērstu draudošo streiku. Sasauca strādnieku sapulces, kurās pateica, ka fabrikanti nav ar mieru paaugstināt darba algas un ka streiks strādniekiem neko nedos. Tādā kārtā, balstoties uz tiem strādniekiem, kuri viņiem vēl tic, viņi nosita strādnieku cīņas sparu.

7. janvārī 1934. g. sasauktā dažādās sociāldemokrātiskajās organizācijās apvienoto tekstilnieku sapulcē Fr. Balodis centās strādniekiem iestāstīt, ka streiks nav izdevīgs. Šai sapulcē viņš uzstājās pret darba vietu sapulcēm, streika vadības izvēlēšanu no pašu strādnieku vidus, bet streika vadība viņiem jāpaturot viņu rokās visiem līdzekļiem. Drīzāk viņi nodošot streiku nekā izlaidīšot streika vadību no savām rokām. Kāpēc? Strādnieki sapulcēs un pašu vēlētās streika komitejās izbīdot paši savas prasības, novēršoties no sociāldemokrātiem kā no nodevējiem, un viņi nevarot to atspēkot. Vēl kāpēc? Lai aiz strādnieku mugurām kopā ar fabrikantiem varētu labāk streiku salauzt. Pret streiku viņi centās nostāties arī 14. janvārī sasauktā sapulcē, bet tur strādnieki aizbāza viņiem muti. Kā īsts maitas krauklis šis pats Balodis pierāda sevi 11. februārī sasauktā lielāko tekstiluzņēmumu pārstāvju apspriedē, kurā dalību ņēma tikai sociāldemokrātu partijas biedri. Streikā nevarot iziet... Strādnieki sapulcēs uzstājoties pret līderiem. Tamdēļ turpmāk viņi sapulces sasaukšot jo mazāk, un arī tās, kuras notikšot, nedrīkstot vairs būt bez viņiem vajadzīgā «štimmunga». Viņi sūtīšot uz sapulcēm daudzus savus biedrus, kuru uzdevums traucēt kreisos runātājus, tos piekaut, izmest no zāles un nodot policijai. Darba vietās lai nododot savus kreisos biedrus administrācijai un izmetot no darba. Lai nesaucot savus kreisos biedrus vairs par komunistiem, jo tas strādniekus vairs nebaidot, bet gan par «rokaspuišiem». Beidzot Balodis nonācis pie tādām nejēdzībām, ka kreisās strādniecības uzsaukumus izdodot par uzņēmēju naudu, lai grautu s.-d. iespaidu.

Sesks nesmird tik stipri kā šie buržuāzijas diendera vārdi. Tamdēļ viņi arī šīs samazgas izgāž tikai tur, kur domā esam sev līdzīgus. Atklāti viņi to neiedrošinās, jo tad strādnieki izsvilptu viņus uz vietas. Tā tiek izvesta dzīvē viņu vienotā fronte. Kamdēļ viņi uzņem uz sevis šo žandarma lomu? Lai paglābtu fabrikantus, lai nodotu strādnieku intereses. Tā vairs nav vienkārša politiska izrēķināšanās, bet atklāta fabrikantu interešu aizstāvēšana. Fabrikantu interesēs ir nosist strādnieku garastāvokli, novilcināt streiku, palaist garām sezonu un tad izgrūst strādniekus streikā, sašķelt strādniekus un paturēt streika vadību līderu rokās. Tā kā fabrikanti tieši to nevar izvest, tad viņi šo darbu nodod saviem sulaiņiem, arodbiedrību birokrātiem.

Biedri tekstilnieki! Tā līderi pārdod jūs fabrikantiem un ne tikai jūs. Tā viņi pārdod drēbniekus un citus strādniekus. Kā riebīgākos rāpuļus atkratiet viņus no sevis. Ir laiks iziet cīņā par savām prasībām, kamēr streiks izdevīgs un nav vēl par vēlu. Izejiet streikā Kompartijas un komjaunatnes vadībā, kuras jau daudzus streikus novedušas līdz uzvarai un nekad nenodos strādnieku intereses fabrikantiem. Tamdēļ visi cīņā:

Par darba algas paaugstināšanu!

Par darba apstākļu uzlabošanu!

Par kolektīvo līgumu ar pašiem strādniekiem!

Pret uzņēmuma fašizēšanu, par aizsargu, pērkoņkrustiešu un baltgvardu izmešanu no uzņēmuma!...

Latvijas Komunistiskās jaunatnes savienības Rīgas komiteja

id: 11

file\_name: revl-n011-LKP\_Riga\_committee-6000-[…1934-02-12].txt

title: LKP Rīgas komitejas uzsaukums darbaļaudīm piedalīties sociāldemokrātu ierosinātajā tautas nobalsošanā par vecuma pensijām, apdrošināšanu vecuma un bezdarba gadījumā un nostiprināt strādnieku šķiras vienotu fronti cīņai pret fašismu

author: LKP Rīgas komiteja

date: […1934-02-12]

print\_run: 6000

typography\_name: Spartaks

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 30–33.

text:

Bez cīņas nav uzvaras!

BIEDRI STRĀDNIEKI, LAUKU DARBAĻAUDIS!

VISI BALSOJIET 24. UN 25. FEBRUĀRĪ PAR IEROSINĀTO LIKUMU!

Mūsu dzīves apstākļi ar katru dienu pasliktinās, masu posts pavairojas. Uz pilsētas strādnieka gulstas bezdarbs. Strādājošiem samazina algas. No niecīgās algas nepietiek ģimenes apgādāšanai. Jāsamaksā augstās īres, bet pašam ar ģimeni jādzīvo neapkurinātās telpās un pusbadā. Tāpat laukstrādnieks un sīkais zemnieks cieš no bezdarba un lielās nodokļu nastas. Lauku sētās klaudz ūtrupju āmurs, plūst izūtrupēto un nabadzībā nospiesto zemnieku sievu un bērnu asaras.

Lūk, pie kā novedusi s.-d. līderu atbalstītā «demokrātiskā republika» 15 gados; pie saimnieciska sabrukuma, pie darbaļaužu posta un nabadzības, pie greznas dzīves pilsoņiem, lauku lielsaimniekiem un s.-d. līderiem.

Ja Latvijā būtu pastāvējusi padomju vara, tad tagad nebūtu strādniekam un zemniekam jācieš trūkums. Nerēgotos tukšie fabriku korpusi, nestāvētu tukša osta — visiem būtu darbs un maize, nedraudētu fašistu diktatūra.

Padzīsim fašistus. Darba tautas lielo postu uz laukiem un pilsētās cenšas izmantot savai aģitācijai un fašistisko nolūku sasniegšanai dažādas fašistu sugas, kā karlsonieši, leikartieši, pērkoņkrustieši u. c.

Tie darba tautai nekā nevar dot, jo aizstāv pastāvošo saimniecības sistēmu — strādnieka izmantošanu no kapitālista, bet var gan pavairot darba tautas jau tā lielo postu.

Revolucionārais ceļš ir pareizais ceļš, pa kuru ejot strādniecība var uzlabot savu stāvokli un kurš jau izpaužas daudzos saimnieciskos un protesta streikos zem LKP un revolucionārās strādniecības vadības, un kas daudzos gadījumos izvēršas par cīņu pret pašreizējo iekārtu.

Nost s.-d. līderu demagoģiju. S.-d. līderi, aizstāvēdami pašreizējo iekārtu ar fabrikantiem, baņķieriem, lauku budžiem un strādnieku slepkavām, lai atturētu strādniekus un s.-d. organizāciju biedrus no patiesas strādnieku cīņas, pielieto radikālas frāzes: par cīņu pret fašismu, par strādnieku šķiras diktatūru, par cīņu dēļ varas. Viņu vārdi nesaskan ar darbiem, viņi cīņu nevērš vis pret buržuāziju, bet pret LKP un revolucionāro strādniecību.

Lai paceltu savu iespaidu masās un atturētu masas no revolucionāras cīņas, s.-d. līderi tagad izstrādājuši nobalsojamo likumu par strādnieku, amatnieku un darba zemnieku apdrošināšanu pret bezdarbu, vecuma nespēka un darba nespējas gadījumā, sak, strādnieki, kāpēc jums iet streikos, ielu demonstrācijās, kauties ar policiju, ka to pašu varat sasniegt ar balsošanas zīmītēm. Neticiet tam! Tik revolucionārā cīņā strādniecība uzlabos savu stāvokli!

Nobalsojamais likums neapmierina ne strādnieku, ne darba zemnieku, amatnieku. Tas ir šķidrs ielāps uz darba tautas lielā posta.

Bezdarbnieks nevar būt apmierināts, ja saņem pabalstu tikai 26 nedēļas gadā, ja gandrīz visu gadu atrodas bez darba. Ko nozīmē tiesība saņemt valsts pabalstu tikai tad, ja valsts nespēj sagādāt darbu? Tas nozīmē ciest badu un bezdarbu tāpat kā līdz šim. Jo valdība sūta meža un lauku darbos spaidu kārtā un atteikšanās gadījumā izslēdz no bezdarbnieku saraksta.

Vai var vecuma nespēka un darba nespējas gadījumā samaksāt dzīvokli, paēst un apģērbties no Ls 30 lielas pensijas mēnesī? Kāpēc s.-d. līderi prasa pensijas izsniegt 65 gadu veciem, kad 40 gadu vecu strādnieku un strādnieci fabrikanti un citi darba devēji neņem vairs darbā?

Ka s.-d. līderi ar apdrošināšanas likumu nav domājuši par darbaļaužu stāvokļa uzlabošanu, pierāda likuma saturs un līdzšinējā darbība. Kāpēc 1927. g. kreisās valdības laikā viņi neizdeva šādu likumu, pat necentās to darīt? Par viņu nenopietnību liecina tas, ka līderi mierina buržuāziju, ka likums neprasīs no valsts daudz līdzekļu. Kāpēc s.-d. līderi kopā ar pilsoņu deputātiem apkaroja strādnieku-zemnieku frakcijas iesniegtos apdrošināšanas likumus?

Neskatoties uz to, ka nobalsojamais likums ir nepilnīgs un nevar apmierināt darba tautu, bet, ņemot vērā lielo postu un to, ka buržuāzija koncentrē visus fašistiskos spēkus darba tautas stāvokļa tālākai pasliktināšanai, LKP, lai kopotu strādniekus vienotai revolucionārai cīņai pret fašismu par sava saimnieciskā stāvokļa uzlabošanu, aicina visus strādniekus, laukstrādniekus, darba zemniekus un kalpotājus nobalsot par šo likumu.

Balsošanas kampaņā jāattīsta cīņa par mūsu revolucionārām prasībām, par nobalsojamā likuma trūkumiem.

Mēs prasām ne nabaga dāvanas, bet dzīves iespēju visiem bezdarbniekiem, darba nespējas un vecuma nespēka piemeklētiem.

Mūsu prasības:

Katram strādniekam-bezdarbniekam jāsaņem pabalsts visu bezdarba laiku Ls 90 mēnesī. Biržā reģistrēt visus bezdarbniekus bez kādiem ierobežojumiem. Atcelt bezdarbnieku sadalīšanu kategorijās. Nesūtīt spaidu kārtā lauku un mežu darbos. Neslēgt ārā no biržas.

Darba nespējas un vecuma gadījumā maksāt pensiju Ls 75 mēnesī.

Apdrošināšanas pārvaldi nodot pašu apdrošināto vēlētu pārstāvju rokās.

Biedri strādnieki, lauku darbaļaudis, ejot uz balsošanu, neticiet s.-d. līderu vārdiem, ka ar balsošanas zīmītēm var panākt likuma izvešanu un strādnieku stāvokļa uzlabošanu.

Buržuāzija gatavojas fašistu diktatūrai, Zemnieku savienība grib valsts prezidentam piešķirt diktatora tiesības. Tā mobilizē visus spēkus strādnieku un darba zemnieku stāvokļa pasliktināšanai. Buržuāzija grib darba tautu nospiest vēl lielākā beztiesības un vergu stāvoklī, ved brāļošanos ar hitleriešiem un vācu baroniem. Strādnieki, lai nepieļautu nodibināties fašistu diktatūrai, lai hitleriešiem un vācu baroniem neļautu padzīt jaunsaimniekus no viņu mājām, gatavosim revolucionāro cīņu zem Komunistiskās partijas vadības. Biedri, s.-d. strādnieki, it visi darbaļaudis, pārvērtīsim balsošanas kampaņu par visas darba tautas spēku kopošanu vienotai cīņai pret fašismu, par strādnieku stāvokļa uzlabošanu, par augstākām algām, par nodrošināšanu vecuma nespējas, darba nespēka un bezdarba gadījumos, pret karu, pret intervenci, par padomju varu Latvijā.

Biedri strādnieki! Ne balsošanas zīmītes iemetot urnā, uzlabosim mūsu stāvokli, bet mūsu aktivitāte, mūsu revolucionārā cīņa, mūsu vienotība var daļēji uzlabot kapitālistiskā iekārtā mūsu stāvokli. Pilnīgu nodrošināšanu [darba] nespējas gadījumā un sava stāvokļa uzlabošanu darbaļaudis gūs, izcīnot padomju varu Latvijā. Biedri strādnieki, dibiniet darba vietās un sabiedriskos darbos vienotas kampaņas komitejas. Sasauciet mītiņus un sapulces.

Apmeklējiet visas s.-d. sasauktās sapulces!

Lai dzīvo cīņa par padomju varu!

Lai dzīvo LKP!

LKP Rīgas komiteja

id: 12

file\_name: revl-n012-LKP\_CK-unk-[…1934-02-24].txt

title: LKP CK uzsaukums darbaļaudīm cīnīties vienotā revolucionārā frontē par bezdarbnieku apdrošināšanu, par strādnieku un zemnieku valdību

author: LKP CK

date: […1934-02-24]

print\_run: unk

typography\_name: Spartaks

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 33–35.

text:

Bez cīņas nav uzvaras! Visu zemju proletārieši, savienojieties!

PAR PILNĪGU DARBAĻAUŽU APDROŠINĀŠANU.

PAR TŪLĪTĒJU PABALSTU UN PENSIJAS IZSNIEGŠANU BEZDARBNIEKIEM UN DARBA SPĒJAS ZAUDĒJUŠIEM PILNAS ALGAS APMĒRĀ!

24. un 25. februārī nolikta tautas nobalsošana par s.-d. ierosināto likumu, ar kuru tie sola nodrošināt vecuma, darba nespējas un bezdarba gadījumos. Tanī pat laikā arī Bļodnieka valdība izstrādājusi projektu likumam par nodrošināšanu vecumā un darba nespējas gadījumos. S.-d. savā projektā prasa pabalstu 65 gadus veciem un 50% darba spējas zaudējušiem — Ls 30 mēnesī. Valdības projektā paredzēti tikai Ls 15 mēnesī, sākot ar 70. dzīves gadu. Bezdarbnieku pabalsts s.-d. projektā paredzēts valdības noteiktā eksistences minimuma apmērā tikai tiem, kas. pēdējā gadā strādājuši vismaz 3 mēnešus algotā darbā. Visi tie desmit tūkstoši, kam darbu nav izdevies dabūt, no pabalsta saņēmējiem izslēgti.

Bezdarbnieku nospiedošā vairākuma izslēgšana no pabalsta saņēmējiem, pabalstu un pensiju noteikšana niecīgu bada grašu apmēros, cīņas ierobežošana ar parakstu vākšanu un tautas nobalsošanu un zvēriskie uzbrukumi kopā ar policiju revolucionārai strādniecībai un viņas pārstāvjiem saeimā, kad viņi uzstājās par nekavējošu pabalstu un pensiju izsniegšanu pilnas algas apmēros, liecina, ka s.-d. ierosinājums, tāpat kā valdības projekts, nav domāts kaut cik nopietnai neciešamā stāvokļa uzlabošanai.

Šis s.-d. un valdības jaunais manevrs rāda, ka kapitālisma neizbēgamie pavadoņi — lielais bezdarbs, trūkums, bads un bezizejas stāvoklis vecuma un citos darba nespējas gadījumos, radot augošu nemieru masās, spiedīs buržuāziju un viņas algotņus ķerties pie jauniem demagoģiskiem solījumiem. Bezdarba likvidācija un [strādnieku] apdrošināšana pilnas algas apmēros Padomju Krievijā arvien vairāk pārliecina trūcīgos slāņus par tā ceļa pareizību, ko rāda masām Komunistiskā partija izejai no bezdarba posta, trūkuma un bada darba nespējas gadījumos. Augošais nemiers un masu radikalizēšanās draud izvērsties plašā revolucionārā cīņā un satricināt kapitālismu pašos pamatos. Tādēļ buržuāzija un viņas rokaspuiši s.-d. līderi meklē iespējamības, kā atraut masas no revolucionārās cīņas un ievirzīt augošo nemieru kapitālismam nekaitīgā gultnē.

S.-d. līderi šim nolūkam jau vairāk kā gadu cenšas izmantot parakstu vākšanu un uzaicinājumu gatavoties tautas nobalsošanai, tā atturēdami masas no aktīvas uzstāšanās par tūlītēju bezdarbnieku un nespējnieku neciešamā stāvokļa uzlabošanu. Bet buržuāzija tomēr nav pārliecināta, ka viņas aģentiem ilgstoši izdosies ar demagoģiskiem solījumiem ierobežot masu uzstāšanos un nepielaist nemieram izrauties asākās cīņas formās.

Tādēļ tā neizbēgamās kapitālisma sekas — korupcijas, bezdarbu, trūkumu un badu trūcīgiem slāņiem — cenšas pierakstīt buržuāziskās varas demokrātiskai formai. Ciešā sadarbībā ar vācu baroniem un hitlerisko Vāciju buržuāzija steidzīgi pāriet uz fašistiskās apspiešanas metodēm un drudžainu gatavošanos. intervencei pret SPRS darba tautu, kura likvidējusi bezdarbu un nodrošinājusi darba spējas zaudējušiem cilvēcīgu dzīvi. Graujot strādnieku organizācijas un smacējot cietumā strādnieku-zemnieku frakciju, kas pirmā iesniedza likumprojektu par visu darbaļaužu apdrošināšanu, sākot ar 60. dzīves gadu, buržuāzija cenšas atvieglot s.-d. līderiem nodevīgo manevru un nepielaist revolucionārai strādniecībai zem Kompartijas vadības pārvērst tautas nobalsošanu masu mobilizēšanā noteiktai cīņai pret fašismu, imperiālistiskā kara šausmām un jauniem uzbrukumiem darba tautas dzīves līmenim. Ār savu apdrošināšanas likumu valdība grib atturēt neapzinīgos slāņus no piedalīšanās balsošanā un cīņās par tūlītēju prasību pildīšanu.

Strādnieki un strādnieces, pilsētu un lauku darbaļaudis!

Jūsu nodrošināšana bezdarbā, vecumā un citos darba spējas zaudējuma gadījumos iespējama tikai neatlaidīgā revolucionārā cīņā!

Neklausiet buržuāzijai un viņas aģentiem, kas ar viltīgiem solījumiem jau 15 gadus jūs cenšas atturēt no cīņas vai ierobežot to ar vēlēšanu zīmītēm!

Nododiet balsis par iesniegto likumprojektu, visi kā viens roku rokā ar revolucionāro strādniecību aktīvi uzstājieties sapulcēs, mītiņos, demonstrācijās un streikos!

Par tūlītēju pabalstu un pensiju izsniegšanu pilnas algas apmēros.

Par visu bezdarbnieku apdrošināšanu!

Pret sūtīšanu sabiedriskos darbos spaidu kārtā!

Par algas pacelšanu sabiedriskos darbos līdz Ls 4 dienā!

Pret vācu baronu kundzības atjaunošanu! Pret hitleriskās Vācijas algādžiem — Latvijas fašistiem!

Pret imperiālistiskiem kariem un kontrrevolucionāro intervenci!

Par strādnieku-zemnieku frakcijas atbrīvošanu! Par vienotu revolucionāro fronti!

Par strādnieku-zemnieku valdību, kas nekavējoši likvidēs bezdarbu, badu un postu uz visiem laikiem!

id: 13

file\_name: revl-n013-LKJS\_Riga\_committee-unk-[…1934-02-24].txt

title: LKJS Rīgas komitejas uzsaukums ar sociāldemokrātu sastādītā projekta par nodrošināšanu bezdarba, vecuma un darba nespējas gadījumā kritiku un aicinājumu Rīgas darba jauniešiem vienotā frontē ar sociāldemokrātiskiem strādniekiem cīnīties par pilnīgu apdrošināšanu

author: LKJS Rīgas komiteja

date: […1934-02-24]

print\_run: unk

typography\_name: Spartaks

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 36–38.

text:

Bez cīņas nav uzvaras! Visu zemju proletārieši, savienojieties!

VIENOTĀ CĪŅĀ PAR PATIESU APDROŠINĀŠANU!

Biedri, Rīgas darba jaunieši, strādnieki un strādnieces! Vēl nekad Latvijas darbaļaudis nav izjutuši tik asu bezdarba un posta slogu uz saviem pleciem kā taisni šinī gadā. Bezdarbs ar katru dienu pieaug. No bezdarba posta visvairāk cieš taisni jaunatne — to pirmo izmet no darba vietām un biržas. Tūkstošiem jauniešu, kas vēl nekad nav strādājuši, kas beiguši vai izmesti no skolām, pat netiek reģistrēti; reģistrētos izdzen mežu katorgas darbos vai pie budžiem, izkalpinot «par vēderu». Latvijas buržuāzija šī posta mazināšanas vietā strīpo beidzamos pabalstus slimokasēm un sociālajai apgādei.

Lai badā cietušo tūkstošu nemiers neizlauztos atklātā revolucionārā cīņā par sava stāvokļa nodrošināšanu, s.-d. līderi ir nākuši ar projektu «nodrošināt bezdarba, vecuma un darba nespējas gadījumā», par ko 24.—25. februārī būs nobalsošana.

Ko šis projekts paredz dot strādnieku jaunatnei?

Šis projekts paredz piešķirt pensiju vecākiem par 65 gadiem, jeb kas zaudējuši darba spējas vairāk kā 50%, Ls 30 apmērā. Bezdarbniekiem, kuriem valsts un pašvaldības «nevar sagādāt darbu» un kas iepriekšējā gadā nostrādājuši ne mazāk kā 3 mēnešus, izsniegt pabalstu «iztikas minimuma apmēros», ko noteiks [Tautas] labklājības ministrija (bez šaubām, ne vairāk kā Ls 30).

Jāprasa s.-d. līderiem — projekta sastādītājiem: kur lai paliek tie, kas vēl nav sasnieguši 65 gadus un šādā vecumā nav atraduši darbu 3 vajadzīgos mēnešus jeb kas zaudējuši 30—45% no darba spējām?

Kur lai paliek tie tūkstoši darba jauniešu, kas vēl nekad nav varējuši atrast darbu, beiguši skolas un gadiem ilgi ir bez darba? Tādi pat netiek reģistrēti un pēc projekta pabalstus nesaņems!

Vai ar šiem Ls 30 — šo bada minimumu var strādnieks dzīvot un vēl uzturēt ģimeni? — tanī laikā, kad pat īres nomaksai, apkurināšanai nepietiek! Kāpēc šos pašus Ls 30 izsniegs tikai 26—30 nedēļas, un pārējā laikā ko darīt? Uz laiku nomirt, vai?

Vai šis projekts ir strādniecisks, pieņemams strādnieku jauniešiem, atbilst viņu prasībām? Ne! Tāds viņš nav. Viņš ir kārtējais s.-d. līderu manevrs, lai atrautu masas no aktīvas revolucionāras cīņas par patiesu apdrošināšanu. Viņš ir strādnieku mānīšanas, krāpšanas projekts, lai sētu masās parlamentāriskās ilūzijas, ka ar vēlēšanu listēm varēs visu panākt. Viņš paredz apdrošināšanai līdzekļus prasīt no saeimas tanī laikā, kad saeima vienu reizi jau viņu ir noraidījusi.

Ko mēs prasām?

Pilnīgu visu pilsētu un lauku algas strādnieku, amatnieku un trūcīgo zemnieku un to jaunatnes nodrošināšanu vidējās algas apmērā (bet ne mazāk kā Ls 90 mēnesī) pa visu darba spēju un darba zaudēšanas laiku, sākot ar 16 gadiem. Mēs prasām nodrošināt visiem pilsētu un trūcīgo zemnieku jauniešiem brīvu bezmaksas skolu, uzturu, apģērbu, skolas lietu apgādāšanu līdz 16 gadiem. Kas sasnieguši 60 gadus, ik mēnesi izsniegt Ls 75 vecuma pensiju, kā arī nodrošināt visiem strādniekiem un darba jauniešiem ārstu palīdzību, zāles, sanatorijas pilnīgi par brīvu. Visus apdrošināšanas un pensiju izdevumus uzlikt uz uzņēmēju, valsts un pašvaldību rēķina, atsvabināt apdrošināmos no jebkādiem izdevumiem. Mēs prasām apdrošināšanas un pensijas lietu nodot pašu apdrošināto vēlētu orgānu rokās, pie kuriem organizēt jaunatnes komisijas, kas rūpēsies par jaunatnes apdrošināšanu. Šos orgānus atsvabināt no jebkādas valsts jeb pašvaldības un to pārstāvju aizbildniecības. Atcelt visus uz jaunatni attiecošus reģistrēšanas noteikumu ierobežojumus, pārtraukt piespiedu izsūtīšanu meža darbos un pie lauku budžiem. Garantēt sabiedriskos darbos dienas izpeļņu Ls 4 apmērā. Visiem bezdarbniekiem izsniegt tūlītēju vienreizēju Ls 50 pabalstu. Prasām vēlēšanu tiesības jaunatnei no 18 gadiem.

Vai var iebilst pret šīm prasībām? Vai viņas nav izvedamas? Tās ir izvedamas! Bet tikai strādnieku revolucionārā cīņa piespiedīs viņas izvest uz uzņēmēju biezo maku, kara, aizsargu, izspiedzes un lauku budžu piemaksu rēķina.

Kas darāms? 24.—25. februārī mēs aicinām visus strādniekus un darba jauniešus balsot par s.-d. projektu, kaut arī viņš ir ļoti nepilnīgs. Balsot par [to], lai nostiprinātu vienotu fronti ar s.-d. strādniekiem, izvērstu šo kampaņu plašā masu revolucionārās cīņas kampaņā par pilnīgu apdrošināšanu, par strādnieku-zemnieku padomju varu, kas vienīgā izvedīs visas darba jaunatnes prasības. Šo balsošanu var savienot ar revolucionāro masu uzstāšanos, sasaucot fabrikās un darba vietās mītiņus, sapulces, dibinot vienotas cīņas komitejas, organizējot ielu demonstrācijas, streikus, bada gājienus, jo vienīgi masu revolucionārā cīņa piespiedīs izpildīt mūsu taisnīgās prasības par pilnīgu apdrošināšanu. Ka s.-d. līderi necīnās par darba jauniešu interesēm, to lieku reizi pierāda šī projekta nestrādnieciskais saturs. Vienīgi Kompartija un LKJS ir spējīgas, grib un var masas vest revolucionārā cīņā pretim uzvarai. Tāpēc aicinām visus s.-d. strādniekus un darba jauniešus, visus darbaļaudis zem LKP un LKJS cīņas karogiem pārvērst šo kampaņu par plašu revolucionāru uzstāšanos, par pilnīgu apdrošināšanu, par proletariāta uzvaru, par Padomju Latviju!

LKJS Rīgas komiteja

id: 14

file\_name: revl-n014-LKJS\_CK-4000-1934-02-26.txt

title: No LKJS CK lapiņas jaunkareivjiem, kareivjiem un matrožiem ar brīdinājumu par imperiālistu gatavošanos jaunam pasaules karam un aicinājumu neļaut buržuāzijai izmantot armiju cīņai pret revolucionāro kustību un Padomju Savienību

author: LKJS CK

date: 1934-02-26

print\_run: 4000

typography\_name: Spartaks

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 38–41.

text:

Bez cīņas nav uzvaras! Visu zemju proletārieši, savienojieties!

BIEDRI JAUNKAREIVJI, KAREIVJI UN MATROŽI!

VISA DARBA JAUNATNE, KAS TIEK GATAVOTA KARAM UN FAŠISMAM!

Pienācis atkal laiks, kad kurā katrā brīdī var iesākties jauns pasaules karš, kurš nesīs darbaļaudīm ne mazāku postu kā 1914.—1918. g.

Japānas imperiālisti uzbrūk Ķīnai, slepkavo Ķīnas tautu, laupa viņas bagātības un nepārtraukti rīko kara provokācijas pret SPRS — vienīgo miera balstu pasaulē. Visu zemju imperiālistiskie plēsoņas sūta savas karaspēka daļas pret Padomju Ķīnas rajoniem, lai sakautu Ķīnas Sarkano armiju un sagrautu Ķīnas Padomes, kuras apdraud imperiālistu kundzību kā Ķīnā, tā visās kolonijās. Tagad viņi kopīgi uzstājas pret Ķīnas revolūciju, bet pēc tam pie Ķīnas bagātību dalīšanas sāks kauties savā starpā, izplešot šo karu pār visu pasauli.

Fašistiskā Vācija steidzīgi gatavo intervences karu pret Padomju Savienību, žvadzina ieročus pret mazākām un vājākām valstīm. Ar piedāvājumiem palīdzēt apspiest augošo revolucionāro kustību, ar savu naudu, aģentiem un instrukcijām tā dibina hitleriskās bandas arī citās, sevišķi Baltijas valstīs, pārvēršot tās par priekšposteni pretpadomju karam.

Visu zemju buržuāzija redz vienīgo izeju no krīzes un augošās revolūcijas jaunā pasaules karā un fašistiskā režīmā. Šis karš tiek gatavots par jauniem imperiālistu tirgiem, par jaunu pasaules pārdalīšanu, pirmkārt, uz Padomju Savienības un mazāko un vājāko valstu rēķina. Šis karš tiek gatavots pret varonīgajiem sociālisma cēlājiem — SPRS darbaļaudīm, priekš strādnieku izkaušanas kapitālistiskās valstīs, lai tādā kārtā vājinātu revolūcijas spēkus un attālinātu kapitālisma bojā eju.

Arī Latvija ir pilnīgi ierindojusies šo kara gatavotāju ķēdē. Arī Latvijas buržuāzija meklē izeju no tai draudošās katastrofas karā un fašismā. Tāpēc notiek tik steidzīga bruņošanās, stratēģisko dzelzceļu un šoseju būvēšana, aizsargu un visu fašistisko organizāciju pielāgošana kara un revolūcijas gadījumam, masu ideoloģiska sagatavošana karam, skolu un jaunatnes masu organizāciju militarizēšana. Latvijas valdība gatavojas nodot Latvijas teritoriju un visu darba tautu fašistiskās Vācijas rīcībā, atņemt jaunsaimniekiem zemi, atjaunot baronu klaušas un pilnīgi ieslēgties intervencionistisko valstu kara avantūrās. Tāpēc Ulmanis, Mīlbergs un Salnais skrēja uz hitlerisko Vāciju pēc padoma. Tāpēc tiek Latvijā aktivizētas fašistiskās bandas un attīstīts negants terors pret revolucionāro strādniecību.

Darba jaunieši, kas stāsieties kareivju gaitās! Kareivji un matroži! Buržuāzija jūs pirmos dzīs slaktiņā par savām interesēm! Fašistiskie ģenerāļi, bijušie cara valdības asinssuņi, jūs pirmos raidīs «svētā» karā pret SPRS darbaļaudīm un savas zemes strādniekiem! Vai jums ko dos šis karš? Vai jums jāliek sava galva «uz ežiņas» par «savu» zemi un «tēviju», ko no jums prasa Latvijas valsts kungi? Vai jums jālej asinis par tagadējo Latvijas terora un bada iekārtu...?

Nē, tūkstošreiz nē! Karš vajadzīgs tikai buržuāzijai jaunu bagātību salaupīšanai un «liekās» darba armijas izkaušanai. Darbaļaudīm viņš nesīs tikai neizsakāmu postu, miljoniem noslepkavoto un sakropļoto. Izeja no krīzes meklējama nevis imperiālistiskā un intervences karā, ko gatavo buržuāzija, bet proletāriskā revolūcijā, ko gatavo komunisti un visi revolucionārie strādnieki!

Tagadējā Latvija — «sava zeme un tēvija» tikai priekš bagātniekiem, valsts apzadzējiem, koruptantiem, silto vietiņu ķērājiem un sociālistisko vasarnīcu īpašniekiem, bet ne strādniekiem, darba zemniekiem, skolu jaunatnei un darba inteliģencei. Par šādu «tēviju» un sociāldemokrātu slavēto «demokrātiju» nav vērts cīnīties, jācīnās par visu zemju darbaļaužu patieso tēviju — Padomju Savienību, jācīnās par Padomju Latviju, kas būs Latvijas darbaļaužu īstā tēvija.

Biedri jaunkareivji! Gatavojieties uz šo slaveno cīņu tūlīt, to dariet, arī dienēdami buržujiskā armijā! Ņemiet šauteni un mācieties kara mākslu, nevis lai šautu uz saviem šķiras brāļiem, savas zemes un citu zemju strādniekiem, bet lai vērstu ieročus pret savas zemes un citu valstu buržuāziju, par strādnieku-zemnieku varu, kas vienīgā novērsīs karu, izsūkšanu un badu uz visiem laikiem.

Esiet nomodā par savu šķiru, par Latvijas darbaļaužu interesēm, neļaujiet fašistiskiem virsniekiem jūs sagatavot par akliem ieročiem buržuāzijas rokās. Mācieties pazīt savu pavēlnieku neķītros nolūkus, kurus tie slēpj aiz «tēvijas» un «tautas» interešu plīvuriem. Neļaujiet sevi izmantot par strādnieku cīņu apspiedējiem, kā tas nupat notika fašistiskajā Austrijā, kur pret strādniekiem vērsa ložbērējus, tankus un lielgabalus, kaut tie šoreiz vēl gāja cīņā tikai par sociāldemokrātu nodevīgajiem «demokrātiskās» iekārtas aizstāvēšanas lozungiem...

Neļaujiet sevi ieraut noziedzīgā karā pret Padomju Savienību un tās Sarkano Armiju, kura nes savos karogos visu apspiesto atbrīvošanu.

Cīnieties visiem spēkiem pret karu un fašismu kopējās cīņās ar visu strādniecību, izjauciet buržuāzijas avantūras. Bet, ja karš tomēr izcelsies, veiciniet buržuāziskās armijas sakāvi, veiciniet kareivju pāriešanu revolucionāro spēku pusē, kad notiks strādnieku sacelšanās pilsētās un uz laukiem, veiciniet kareivju pāriešanu Sarkanās Armijas pusē, kad sāksies intervences karš pret SPRS.

Nevienu šāvienu pret strādnieku kvartāliem. Nevienu šāvienu pret sarkanarmieti. Ienaidnieks, kas jāsakauj, — ir pašu zemes un citu zemju buržuāzija. Imperiālistiskais karš ir jāpārvērš pilsoņu karā! Pret kapitālismu, par proletariāta diktatūru, par sociālismu!

Cīnieties kopā ar visu strādniecību un darba zemniecību pret Latvijas buržuāzijas uzbrukumu darbaļaužu dzīves līmenim un tiesībām, pret strādnieku vajāšanām, pret fašistisko bandu aktivizēšanu un fašistiskās diktatūras gatavošanu, par strādnieku-zemnieku deputātu atsvabināšanu. Sasauciet jaunkareivju apspriedes un sapulces. Organizējiet jaunkareivju uzstāšanos pilsētu domēs, pagastos un iesaukšanas iecirkņos.

Prasiet izsniegt ceļa naudu. Prasiet izsniegt vienreizēju pabalstu Ls 70 apmērā bezdarbnieku, kalpu un trūcīgo zemnieku jaunkareivjiem. Prasiet izsniegt viena mēneša algu uz priekšu tiem, kuri aiziet no uzņēmuma, kā arī garantēt vietu darbā pēc atgriešanās. Prasiet apgādāt bezdarbnieku un trūcīgo jaunkareivju ģimenes ar īres naudu, malku, uzturu, apģērbu uz valsts rēķina. Prasiet izsniegt par brīvu siltu veļu, zābakus, čemodānu, tabaku u. c. Prasiet kara dienestā iedalīt tanī pat pilsētā vai apriņķī, kur iesaukti. Visi kā viens aizstāviet savas prasības. Ja būsiet aktīvi, droši un organizēti — pat vistrakākie kara diktatori būs spiesti ar jūsu prasībām rēķināties.

Esiet gatavi cīnīties par savām prasībām arī armijā. Uzstājieties pret sliktiem dzīves apstākļiem un režīmu. Organizēti atsakieties no tādām apmācībām, kuras domātas armijas sagatavošanai strādnieku cīņas apspiešanai, intervences karam pret SPRS un citu zemju revolūcijas apkarošanai. Organizēti boikotējiet tās sapulces un goda sardzes, kuras iziet uz brāļošanos ar fašistiskajām valstīm un savas zemes fašistiskajām bandām. Brāļojieties ar savas zemes un citu zemju revolucionārajiem cīnītājiem. Palieciet par drošsirdīgiem proletāriskās revolūcijas kareivjiem.

Uz to jūs aicina Latvijas Kompartija un komjaunatne. Uz to Jūs aicina LKP kara organizācija. Stājieties šinī organizācijā un atbalstiet viņas cīņas.

Cīnieties kopējā proletariāta frontē!

Pret karu un fašismu!

Par revolucionāru izeju no krīzes!

Pret jaunatnes. militarizēšanu un fašizēšanu!

Pret buržuāzijas iekārtu!

Par strādnieku-zemnieku un kareivju padomju varu!

Par Padomju Latviju!

Latvijas Komun. jaunatnes savienības Centrālkomiteja

id: 15

file\_name: revl-n015-LKJS\_CK-3000-1934-02.txt

title: No LKJS CK lapiņas, kas veltīta Latvijas komjaunatnes 15. gadadienai un kurā izteikts aicinājums pilsētu un lauku darba jauniešiem cīnīties par kapitālistiskās iekārtas gāšanu, par Padomju Latviju

author: LKJS CK

date: 1934-02

print\_run: 3000

typography\_name: Spartaks

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 42–45.

text:

Bez cīņas nav uzvaras! Visu zemju proletārieši, savienojieties!

BIEDRI DARBA JAUNIEŠI! PILSĒTĀS UN LAUKOS!

LATVIJAS KOMUNISTISKĀ JAUNATNES SAVIENĪBA JŪS SAUC!

Latvijas strādnieku jaunatnes priekšpulkam — Latvijas Komunistiskās jaunatnes savienībai — 15 gadu jubileja!

1919. g. 28. februārī, kad pār Rīgu uzvaroši plīvoja sarkanais revolūcijas karogs, kad Latvijā valdīja pašu strādnieku un zemniecības vēlētās Padomes, bijušajā Bruņinieku zālē (tagadējā Saeimas namā, kur pagājušā gadā zvēriski piekāva un apcietināja strādnieku vēlētos deputātus) sanāca Latvijas Kompartijas Darba jaunatnes savienības (tagad LKJS) I kongress.

Kongress lēma, kā izveidot okupācijas varas sagrauto jaunatnes kustību, kā atjaunot karā izpostīto Latvijas saimniecību, kā palīdzēt pārējām padomju republikām.

Kongress nosūtīja apsveikumus visu to zemju strādniekiem, kas cīnījās par padomju varu Vācijā, Ungārijā, Bavārijā.

Padomju vara nodrošināja jaunatnei darba aizsardzību, brīvu skolu un politiskās tiesības. Tāpēc daudzi strādnieku jaunieši, sargājot šo varu, atdeva visdārgāko — savu jauno dzīvību.

Padomju Latviju ielenca imperiālistisko valstu pārspēks un Latvijas buržuāzijas un s.-d. vienotā fronte. Padomju Latvija tika sakauta. Komjaunatnes savienība nodzīta pagrīdē.

Sākās «demokrātija», kur jaunatne spiesta vergot par niecīgu atalgojumu garas darba stundas; patiesu tiesību un brīvību vietā strādnieku jaunatnei uzdāvināja bezdarbu, pagarināja mācekļu mācības laiku; brīvas skolas vietā sāka plēst mācību maksas. Jaunatnes politisko tiesību vietā lakoniskais: «nedrīkstiet»! Uz visām legālām strādnieku jaunatnes organizācijām tautiskie prokurori un tiesneši pēc kārtas uzlikuši neskaitāmus zīmogus un aizliegumus. Tā 1928. g. slēdza RABCB ar visām jaunatnes sekcijām, «Latvijas Strādnieku jaunatnes kultūras biedrību» u. c. Strādnieku demonstrācijas izklīdina tautiskie žandarmi un kazaki.

Bet Latvijas strādnieku jaunatnes avangards — LKJS nav iznīcināma.

Jau 15 gadus buržuāzija ir vērsusi visu savu brutālās varas aparātu pret komunistisko kustību. 16 gadus buržuāzija ir gan šāvusi, gan spīdzinājusi, gan sēdinājusi dzelžainos mūros simtiem revolucionāro strādnieku jauniešu.

Arī patreiz Termiņā, Centrālē, Liepājas, Jelgavas, Valmieras un Daugavpils cietumos smok daudzi. Jau kandalās iekalti ap 500 drošāko un bezbailīgāko strādnieku jaunatnes cīnītāju. Pagājušā gada janvārī policija un špiki noslepkavoja «bēgot» mūsu neaizmirstamo biedri Smiltēnu, LKJS Centrālkomitejas sekretāru, LKP CK locekli. Tanī pat mēnesī ohrankas kambaros nomocīja b. Gaili, bet tā paša gada rudenī nošāva b. Levinu.

15 gadus sociāldemokrātija ir visiem līdzekļiem uzbrukusi Kompartijai un komjaunatnei un kā uzticams sulainis mierinājusi buržuāziju, ka komunistu iespaids nemaz tik liels neesot, viņi tak vislabāk protot atturēt strādniekus no pāriešanas komunistu pusē. 15 gadus buržujiskās un sociāldemokrātiskās valdības vijušas ap mums tīklus, sūtījušas mūsu rindās provokatorus, lai sagrautu mūsu organizācijas. Neskaitāmas reizes buržujiskās avīzes ir izlielījušās, ka komjaunatnes organizācija esot iznīcināta, ka komunistu darbība paralizēta.

Bet visiem mūsu ienaidniekiem par spīti — Latvijas Komunistiskās jaunatnes savienība dzīvo! Neskatoties uz visiem žņaugiem, viņa laužas ārā no dziļās pagrīdes. Šajos smagajos cīņas gados viņa ir ne vien atjaunojusi 1919. g. izrauto cīnītāju rindas, bet augusi un nostiprinājusies.

1931. g. uz buržuāzijas priekiem viņa atbildēja ar 4. kongresu, 1933. g. rudenī ar Vislatvijas konferenci.

Ohraņņiku deguni par īsiem, viņu ošanas spējas par vājām, viņu sūtīto provokatoru ēzeļu ausis par garām, buržujiskās un s.-d. preses uzbrukumi par nepārliecinošiem, cietumi, kandalas un garie katorgas gadi par bezspēcīgiem, lai iznīcinātu revolucionāro jaunatnes organizāciju!

Komjaunatnes spēks pastāv viņas patiesā revolucionārā teorijā un praksē, viņas saitēs ar plašiem jaunatnes slāņiem.

Buržujiskās un fašistiskās organizācijas jaunatnei neko citu nevar dot kā tikai vēl dziļāku pagrimšanu, beztiesību, nabadzību, viduslaiku inkvizīciju un bendes cirvi. To mēs vislabāk redzam no hitleriskās Vācijas piemēra, kur jaunatnei solītās «paradīzes» vietā deva katorgas darba nometnes, baronu pātagas atjaunošanu, karātavas, militāru dresūru imperiālistiskam intervences karam.

Tikai šādu un ne citādu «paradīzi» var dot Latvijas darba jaunatnei pērkoņkrustieši, karlsonieši, štelmaherieši u. c. Hitlera algādži, kuri kopā ar visu buržuāziju tāpat ar nacionālšovinistisku rīdīšanu un demagoģiskiem solījumiem grib pārvilt jaunatni fašisma pusē, nodot Latviju Hitlera u. c. anvantūristu rīcībā.

Arī s.-d. organizācijas nerāda jaunatnei izeju no krīzes un bezdarba posta un aicina «lāpīt» kapitālismu, sargāt buržujisko demokrātiju — tiltu uz fašismu.

Komjaunatne ir vienīgā jaunatnes organizācija Latvijā, kas, nevienu nekrāpdama, var droši un lepni teikt:

Mēs zinām, kā tikt laukā no tagadējā posta un bezcerību stāvokļa.

Mēs zinām, kā tikt jaunatnei pie labākas dzīves un izglītības.

Mēs zinām, kā tikt pie sociālisma.

Iesim pa to ceļu, pa kuru 1917. g. oktobrī gāja Krievijas strādnieki un jaunatne. Gatavosim Latvijas Oktobri! Nevis lēnprātīgā pacietība un pazemība, nevis labprātīga aiziešana no dzīves, nevis mierīga gaidīšana, it kā sociālisms atnāks pats no sevis, bet gan asā un noteiktā cīņā!

Cīņā pret katru uzņēmēju uzbrukumu jauniešu darba algām, cīņā par vienādu atalgojumu ar pieaugušiem strādniekiem, cīņā par jaunatnes darba aizsardzību, cīņā par jaunatnes politiskām tiesībām no 18 gadiem.

Nevis buržujiskās, pusfašistiskās demokrātijas sargāšana, bet cīņa par padomju varu, par Padomju Latviju, kas atjaunos jau 1919. g. jaunatnei piešķirtās tiesības, kas atjaunos un paplašinās Latvijas pamirušo rūpniecību un vienā rāvienā likvidēs bezdarbu, kur būs liels pieprasījums pēc inteliģenta darbaspēka, kā inženieriem, tehniķiem, ārstiem u. c., kas atvērs jaunatnei skolu durvis, kas 15 gadus velti nedeldēs mēles un avīžu slejas par Doles spēkstacijas celšanu, bet tūlīt stāsies pie plaša sociālistiskās celtniecības plāna realizēšanas. Sastingusī Latvijas saimnieciskā dzīve sāks strauji pulsēt.

Tagad nekam nevajadzīgā jaunatne, kuru dzen viršus plūkt un pārrakstīt kancelejas papīrus par 47 bada latiem mēnesī, varēs savus jaunos spēkus un darba prieku pielietot radošā celtniecības darbā, tad [doma] par cilpu un revolveri nevienam nenāks ne prātā.

Tāpēc katra strādnieku un zemnieku jaunieša, katra darba studenta un inteliģenta vieta ir zem Latvijas komjaunatnes karogā.

LKJS šajos 15 gados savas Komunistiskās partijas vadībā ir pierādījusi nesalaužamu spēku un neatlaidību cīņā par jaunatnes stāvokļa uzlabošanu, par strādnieku jaunatnes republiku — Padomju Latviju.

Par to mēs aicinām cīnīties katru strādnieku jaunieti, kas vēl iet aiz s.-d. un buržujisko organizāciju karogiem. Tie nav mūsu ienaidnieki, bet mūsu šķiras brāļi. Mēs ienīstam vienīgi viņu vadoņus, kas māna jaunatni, kas apmelo Padomju Savienību, kas grib iedzīt Latvijas darbaļaudis vēl dziļākā verdzībā un asins režīma žņaugos. Mēs plaši atveram savas organizācijas visiem izslēgtiem «Darba jaunatnes» un «SSS» revolucionārās opozīcijas biedriem. Mēs griežamies pie katra strādnieku jaunieša — stājies droši mūsu rindās!...

Meklē ceļu uz komjaunatni katrā uzņēmumā, skolā un lauku pagastā — tur mūs atradīsi!...

Latvijas Komun. jaunatnes savienības Centrālkomiteja

id: 16

file\_name: revl-n016-LKP\_CK-4000-[…1934-03-02].txt

title: LKP CK uzsaukums laukstrādniekiem organizēties cīņai par sava ekonomiskā stāvokļa uzlabošanu

author: LKP CK

date: […1934-03-02]

print\_run: 4000

typography\_name: Spartaks

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 45–48.

text:

Bez cīņas nav uzvaras! Visu zemju proletārieši, savienojieties!

BIEDRI LAUKSTRĀDNIEKI!

No jauna klāt deramdienas! Atkal budži nadzīgi rīkosies tautiskā tirgū, kur pārdošanā būs Latvijas vislētākā prece — laukstrādnieki un laukstrādnieces.

Mums pieder 70% no zemes un lopiem, 90% no darba rīkiem — vīpsnā pie sevis budži; mūsu rokās ir pārtikas krājumi, mums ir savas partijas un saimnieciskas organizācijas, kurās mēs Norunājam, kādas algas maksāt. Ja šie plikadīdas nepadosies mūsu gribai, — lai nosprāgst badā. Bet, ja tie domās «buntoties», — mums pie rokas ir policija, spiegi, 30000 aizsargu armija.

Latvijas laukstrādnieku 200000 lielajai armijai nav ne zemes, ne lopu, ne saimniecības inventāra. Lai nenomirtu badā, tie spiesti gads gadā strādāt priekš pelēčiem, iet moku pilnās darba gaitās, ar saviem sviedriem audzēt resnvēderu bagātību, atdot savu jaunību, veselību. Tos izdzen līdz pēdējam un vēl tomēr lamā par sliņķiem.

Pie pelēčiem verdzībā atrodas pie 30000 ganu vien, kuri jaunāki par 15 gadiem. Sevišķi neķītri budži ir pret laukstrādniecēm. Tām algas daudz mazākas, lai gan jādara arī smagie vīriešu darbi.

Saimniekmammas ik uz soļa min uz papēžiem, dzīdamas no viena darba pie otra. Resnie pelēkie baroni un viņu dēliņi rīkojas ar tām kā agrāk baroni ar kalpu sievām un meitām. Algas jau nosistas pāri pusei no 1927.—28. g. algām. Šogad pelēkie baroni nolēmuši maksāt vairs tikai Ls 15—20 mēnesī. Bez tam līgst tikai uz vasaru, bet ziemā spiež strādāt par velti. Bet pelēču manta aug augdama. Tie saņem piemaksas uz sīkzemnieku un laukstrādnieku rēķina. Viņu sievas un meitas tērpjas zīdos. Tie dzīvo un līksmo uz apspiestās un verdzinātās tautas pleciem.

Laukstrādniek, tu esi strādnieku šķiras armijas loceklis! Tev nav nekā kopēja ar pelēci — tavu izsūcēju un verdzinātāju. Latgaļu, poļu, leišu un latviešu strādnieki ir tavi brāļi. Visu tautu pelēči ir tavi ienaidnieki. Pilsētu strādnieki jau gadiem ilgi ved streiku cīņas pret fabrikantiem un buržujisko valsti! Arī tev nevajag pacietīgi vilkt verga jūgu! 15 gadus tu esi barots ar demokrātiju, tautiskumu, lai tu kā muļķis mierīgi strādātu priekš liekēžiem! Jums ir laiks fašisma un šovinisma programmai, pelēču nevaldāmai kārei pēc skanošiem latiem nostādīt pretī savu laukstrādnieku programmu:

1. Pret algu nosišanu. Pacelt laukstrādnieku, strādnieču algas līdz 27.—28. g. līmenim. Algas izmaksu skaidrā naudā ik mēnešus. Sievietēm par vienādu darbu vienādu algu ar vīriešiem. Atsvabināt strādniekus no jebkādiem nodokļiem. Atcelt vilka pases.

2. Astoņstundu darba dienu. Par svētdienas un virsdarbiem, kā arī lopu kopšanu nakts laikā divkāršu samaksu. Šie darbi pielaižami vienīgi ar pašu laukstrādnieku piekrišanu. Nepārtrauktu 40 stundu atpūtu nedēļā. 6 stundu darba dienu jaunākiem par 16 gadiem. Pret naktsdarbiem pie kulšanas.

3. Divu nedēļu atvaļinājumu gadā, vienu nedēļu pusgadā, strādniekiem abos gadījumos ar algu un pārtiku. Nost ar «nojāto» vājpienu! Ēšanu 4 reizes dienā, ne mazāk kā vienu reizi labu gaļas ēdienu. Cilvēcīgu pārtiku un dzīvokli. Nepielaist strādnieku izmešanu no dzīvokļiem, ja tie palikuši bez darba un nespēj samaksāt īri.

4. Uz valsts un uzņēmēja rēķina apdrošināt pret bezdarbu, nelaimes, slimības gadījumos un vecuma nespēku. Bezmaksas ārstēšanu un pilnu algu slimības gadījumā. Strādniecei grūtniecības laikā 8 nedēļas atvaļinājuma pirms dzemdībām un 8 nedēļas pēc, ar pilnas algas izmaksu.

5. Ganus atsvabināt no visiem lauku un blakus darbiem, kā govju slaukšanas, Žagaru ciršanas, ravēšanas, lopu kopšanas. Nost ar rīdīšanu pret ārzemju strādniekiem, ko ved s.-d Ārzemju strādnieki ir mūsu biedri. Vienādu algu un tiesības ārzemju un vietējiem strādniekiem. Lai dzīvo visu tautību laukstrādnieku vienotā fronte! Lai tas būtu aizsargs vai mācītājs, sociāldemokrāts vai zemnieksavienībnieks. Vai viņš tev sludina debesu valstību, vai tautas vienību un fašismu, — kas noraida šos punktus, ir tavu kaklakungu dienderis.

Pret buržuāzijas organizēto fronti — strādnieku organizētu vienotu fronti! Slēdzieties vienotās rindās uz deramdienām! Sapulcējieties un vienojieties turēties stingri vismaz pie šādām prasībām:

1. Ne mazāk kā Ls 40 ik mēnesi cauru gadu, ar izmaksu skaidrā naudā.

2. Rakstisku līgumu.

3. Nebarot ar «nojāto» pienu, 4 reizes dienā ēšanu, vismaz vienu reizi dienā labu gaļas ēdienu.

4. Sievietēm vienādu algu pie vienāda darba ar vīriešiem.

5. Ganus nenodarbināt blakus darbos.

6. Slimības un sakropļojuma gadījumos ārstēšanu uz saimnieka rēķina.

7. Labu, atsevišķu dzīvokli.

8. 8 stundu darba dienu, brīvas visas svinamās dienas.

9. Pēc noteiktā darba laika nekādu dzīšanu ne baznīcā, ne uz fašistu sapulcēm.

Degošāko darbu (sējas, pļaujas, kulšanas) laikos organizējiet streikus. Pilsētu strādnieki ar streikiem neatlaidīgi cīnās par algām un labākiem darba apstākļiem. Arī Latvijā vietvietām laukstrādnieki veduši streikus ar panākumiem pret algu samazināšanu un pārliecīgu apkraušanu ar darbiem Zemgalē, pret nakts kulšanām Ventspilī, Vidienas apgabalā utt. Labi izvēlētā laikā un stingri turoties, saimniekus var uzvarēt. Vienojieties arodbiedrībās un iestājieties komunistu partijā, kas vienīgā dod jums programmu, vada un organizē laukstrādnieku cīņu. Padzeniet s.-d. līderus, kas nodod Jūsu cīņu un slēdz aktīvās arodbiedrību nodaļas.

Reizē ar cīņu par algām jums jāstāda lielāki mērķi. Jums nebūs mūžīgi būt vergiem. Tās bagātības pelēko baronu rokās ir jūsu sastrādātas un pieder jums. Jūs esat viņu īstie īpašnieki. Šo īpašumu atņemšana buržuāzijai un pārņemšana strādnieku rokās, kā tas ir Padomju Krievijā, darīs galu jūsu vergu dzīvei. Tad jūs būsiet saimnieki un kungi. Tā būs proletāriskā revolūcija, kas tūliņ Izvedīs dzīvē augšā minēto programmu.

Lai apspiestu Padomju Krieviju, lai apspiestu Latvijas strādnieku cīņu par augstākām algām, galēju uzvaru, buržuāzija kopā ar hitleriešiem gatavo fašisma, aizsargu un fašistisko slepkavu diktatūru. Tāpēc laukstrādniekiem jāved nesaudzīga cīņa pret aizsargiem, fašistiem — kara gatavotājiem, par arodnieciskās organizēšanās un streiku brīvību, par strādnieku-zemnieku deputātu atbrīvošanu!

Tikai cīņā var panākt jebkuru no šīm prasībām. Tādēļ sasauciet sapulces pa mājām, muižām, pagastiem. Apspriediet tur šīs Prasības un, ņemot vērā vietējos apstākļus, pieņemiet jūsu cīņas programmu galīgā veidā un stāviet par savām prasībām visi kā viens!

Lai dzīvo laukstrādnieku streiks! Nost ar fašismu, nost ar Zemnieksavienību, pelēču partiju! Nost ar Bļodnieka valdību — fašisma ievedēju! Aizstāvēsim SPRS! Lai dzīvo strādnieku-zemnieku valdība!

LKP [CK]

id: 17

file\_name: revl-n017-LKP\_CK\_Womens\_center-5000-[…1934-03-08].txt

title: LKP CK Sieviešu centra lapiņa Starptautiskajai sieviešu dienai ar aicinājumu darba sievietēm cīnīties pret karu, par PSRS aizstāvēšanu

author: LKP CK Sieviešu centrs

date: […1934-03-08]

print\_run: 5000

typography\_name: Spartaks

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 48–50.

text:

Bez cīņas nav uzvaras! Visu zemju proletārieši, savienojieties!

DARBA SIEVIETES! STARPTAUTISKĀ SIEVIEŠU DIENĀ VIENOTĀS RINDĀS PAR KOPĒJU MĒRĶI!

Īr pagājuši 24 gadi no tā laika, kad Kopenhāgenā 1910. g. sanāca Starptautiskā sociālistiskā sieviešu konference un nolēma. ka visās zemēs katru gadu jāsvin Sieviešu diena. Kā viena no galvenām prasībām toreiz tika uzstādītas vēlēšanu tiesības sievietēm.

Tagad daudz kas ir grozījies. Darba sievietes sāka saprast, ka viņām nav un nevar būt nekas kopējs ar tām buržuju madāmām, kuras izbīdījās par lielām sieviešu tiesību aizstāvētājām, bet patiesībā tāpat izsūc strādnieces kā viņu vīri — kapitālisti. Kas kopējs var būt laukstrādniecei ar turīgo zemnieci, kura izsūc viņu līdz pēdējam un nokalpina bieži vien tikai par uzturu. Laukstrādniece un tāpat arī darba zemniece grūtā darbā, no gaismas līdz gaismai ir spiesta strādāt, lai nopelnītu sev uzturu. Bet turīgā saimniece dzīvo pārpilnībā un saņem vēl piemaksas no valdības, bet tā pati valdība spaidu kārtā piedzen nodokļus no trūcīgo zemnieku saimniecībām un, ja nespēj maksāt, izūtrupē šīs saimniecības.

Ko ir darījuse Pīpiņu Berta saeimā darba sievietes stāvokļa uzlabošanai? It nekā! Bet par viņu savas balsis nodeva arī daudzas darba sievietes, kuras vēl ticēja skaļajiem solījumiem un domāja, ka viņa ir sieviete un labāk sapratīs sievietes grūto stāvokli.

Verdzisks ir strādnieku šķiras stāvoklis vispār. Bet darba sievietes stāvoklis kā pilsētās, tāpat arī uz laukiem ir vēl daudz grūtāks nekā viņas šķiras biedram — vīrietim. Kapitālistiskajās valstīs sievietēm maksā daudz zemāku algu arī tad, ja viņas padara to pašu darbu, ko vīrietis. Bet daudzas sievietes ir vienīgās ģimenes apgādātājas, un ar niecīgo peļņu nākas dzīvot pusbadā visai ģimenei. Bezdarbs dzen sievietes uz ielas pārdoties izvirtuļiem, lai glābtu sevi un bērnus no bada nāves.

Katru dienu Latvijas avīzēs var lasīt par to, ka kāda māte nogalinājusi savu bērnu. Tas notiek tādēļ, ka sievietes-mātes stāvoklis nav nodrošināts. Trūkums un bezdarbs novedis viņas izmisumā. Noziegumi vairojas. Pašnāvības sērga pārņēmusi visu kapitālistisko pasauli.

Darba sievietes laukos un pilsētās!

Neticiet buržuju madāmām, kas saka, ka visām sievietēm ir vienādas intereses. Tie ir meli.

Tikai visiem darbaļaudīm ir kopēji mērķi. Viņiem jātiek vaļā no saviem izsūcējiem, lai paši varētu patērēt sava darba augļus. Bet likt vaļā no liekēžiem darbaļaudis var tikai tad, ja viņi nogāzīs buržujisko valdību un viņas vietā nodibinās strādnieku-zemnieku valdību — Padomju Latviju. Tas ir vienīgais ceļš, pa kuru jūs aicina iet Latvijas Komunistiskā partija. Viņa ir vienīgā darbaļaužu interešu aizstāvētāja.

Biedrenes, darba sievietes! Jūsu vieta ir kopējās cīnītāju rindās, roku rokā ar biedru — vīrieti zem Komunistiskās partijas vadības, kura ved pretī drošai uzvarai.

Starptautiskā sieviešu dienā, 8. martā, visās kapitālistiskajās zemēs darba sievietes, cīnoties pret saviem izsūcējiem, sūtīs sveicienus savām brīvajām māsām Padomju Savienībā. Tikai tur nepazīst krīzes un bezdarba. Tur katrs, kas grib strādāt, ir nodrošināts ar darbu un maizi. Tur nav liekēžu, kas aprij lielāko daļu no darbaļaužu ražotajām bagātībām. Tur par vienādu darbu saņem vienādu atlīdzību. Sievietes strādā kā speciālistes, kā tiesas priekšsēdētājas. Viņas izpilda visatbildīgākos darbus.

Uz laukiem tagad darba zemnieces stāvoklis ir daudz vieglāks kā pirms kolektīvo saimniecību nodibināšanas. Kolektīvās saimniecībās var ierīkot bērnu uzraudzību, darbs tur vieglāks, un tāpēc arī sievietes ir ļoti aktīvas kolektīvo saimniecību (kolhozu) organizētājas.

Paskatieties uz SPRS — viņa rāda mums ceļu.

Buržuāzija gatavo karu pret Padomju Savienību. Karš nesīs miljoniem kropļu. Paliks bērni bez apgādātājiem.

Nost ar karu! Aizstāvēsim SPRS — visu darbaļaužu tēviju! Latvijas buržuāziskā valdība ir novedusi darbaļaudis badā. Sievietes-mātes! Jūsu izsalkušo bērnu vaimanas lai nedzen jūs izmisumā un pašnāvībā, bet lai dod jums drosmi un cīņas sparu. Stājieties cīnītāju rindās par labāku dzīvi.

Sociāldemokrātiskās darba sievietes! Sieviešu dienā jūs dzirdēsiet atkal no līderu mutes daudz skaistu vārdu par sociālismu, par cīņu pret fašismu. Tā ir liekulība un darbaļaužu muļķošana. Atmaskojiet līderu liekulību.

Nost karu! Lai dzīvo SPRS! Nost fašistus — pērkoņkrustiešus un citus!

Prasīsim strādnieku-zemnieku frakcijas atbrīvošanu! Tikai viņa nodrošinās darbu un maizi visiem un nodrošinās sievietes-mātes stāvokli.

Par vienādu darbu, vienādu algu!

Latvijas Komunistiskās partijas Sieviešu centrs

id: 18

file\_name: revl-n018-SP\_CK-unk-[…1934-03-08].txt

title: Latvijas Sarkanās Palīdzības CK lapiņa par Starptautisko sieviešu dienu, ar aicinājumu darba sievietēm palīdzēt politieslodzītajiem un viņu ģimenēm

author: Latvijas Sarkanās Palīdzības Centrālā komiteja

date: […1934-03-08]

print\_run: unk

typography\_name: «Sarkanās Palīdzības» spiestuve

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 50–52.

text:

STARPTAUTISKĀ SIEVIEŠU DIENA UN SARKANĀ PALĪDZĪBA

Visas darba sievietes katru gadu 8. martā svin savu cīņas dienu. Šai dienai nav nekas kopējs ar tām sieviešu dienām, kuras organizē buržuju madāmas. Viņas gan aicina arī darba sievietes savās organizācijās un stāsta, ka visām sievietēm esot vienādas intereses. Bet tie ir meli. Buržuju madāma tāpat izsūc savu kalponi, kura ir spiesta strādāt, jo viņai citādi nav ko ēst. Turīgās lauksaimnieces tāpat nokalpina savas strādnieces par smiekla algu un dabū par to vēl piemaksas no valdības. Buržuju madāma nepazīst nekādas rūpes, jo priekš viņas strādā darba sieviete, kura ir spiesta atstāt savus bērnus bez uzraudzības mājās, bet pati iet strādāt, lai pelnītu sev un bērniem uzturu.

Kopējas intereses ir tikai visiem darbaļaudīm, kuri tikai cīņās pret saviem izsūcējiem var uzlabot savu stāvokli. Arī darba sievietei kā laukos, tā pilsētās jāiet roku rokā ar savu cīņas biedru — vīrieti pret kopējiem izsūcējiem — kapitālistiem un pelēkiem baroniem.

Bet cīņa ir grūta un prasa daudz upuru. Un citādi tas arī nemaz nevar būt. Vai tad tie liekēži, kuri uzmetušies uz kakla darbaļaudīm, atteikušies labprātīgi no tās labās dzīves, kura viņiem ir? Vai kapitālisti ir kādreiz labprātīgi atteikušies no lielākas peļņas un paaugstinājuši strādniekiem darba algu? Tas nav bijis. Katrs strādnieks zin, ka, tikai vienprātīgi visiem strādniekiem uzstājoties, ir atsisti kapitālistu uzbrukumi. Tikai streiku cīņā ir gūti darba apstākļu uzlabojumi un lielākas algas.

Katrai darba sievietei šais cīņās ir jāiet roku rokā ar savas šķiras biedru — vīrieti. Kapitālistiskās valstīs sieviete netiek uzskatīta par pilntiesīgu cilvēku. Par vienādu darbu viņa saņem daudz zemāku algu kā vīrietis. Ģimenes dzīvē viņai jācieš daudz pazemojumu un pārestības. Lai darba sievietes tiktu brīvas no tā verdziskā stāvokļa, kādā viņas atrodas visās kapitālistiskās valstīs, ir tikai viens ceļš. To ceļu rāda SPRS darbaļaudis, kuri varonīgās cīņās ir gāzuši savus izsūcējus. Tur saimnieko paši darbaļaudis, jo tur valsts vara pieder strādniekiem un darba zemniekiem.

Starptautiskā sieviešu dienā mūsu brīvās māsas Padomju Savienībā aicina mūs sekot viņām. Iet pa šo vienīgo pareizo pārbaudīto ceļu.

Latvijā darbaļaudis noplūkti līdz pēdējam. Nav darba. Nav maizes. Cietumos smok revolucionārie cīnītāji — strādnieki un zemnieki. Politieslodzīto stāvoklis cietumos paliek ar katru dienu nepanesamāks. Piekaušanas un karceri paliek par ikdienas parādību.

Buržujiskā valdība grib ar bada režīma ievešanu nomērdēt revolucionāros cīnītājus. Bet mēs, brīvā esošie, nedrīkstam to pielaist. Mums jāprotestē pret šīm varmācībām. Mums jāvāc līdzekļi — nauda, produkti, drēbes, lai palīdzētu cietumos smokošiem biedriem.

Ļoti daudz šai apgādes darbā var darīt sievietes. Kura darba sieviete nesaprot, cik grūts ir tās ģimenes stāvoklis, kuras vienīgais apgādātājs atrodas cietumā. Kura māte nesapratīs tās mātes cietumos, kuras bērniem jābadojas tamdēļ, ka tēvs smok cietumā vai arī no fašistiem nobendēts.

Darba sievietes! Latvijas Sarkanā Palīdzība aicina jūs šai darbā. Palīdziet revolucionāriem cīnītājiem cietumos. Atbalstiet viņu ģimenes uz vaļas.

Sarkanā Palīdzība

id: 19

file\_name: revl-n019-LKJS\_CK-3500-1934-03-16.txt

title: No LKJS CK uzsaukuma laukstrādniekiem, laukstrādniecēm un ganiem cīnīties pret ekspluatāciju, par savu ekonomisko prasību ievērošanu

author: LKJS CK

date: 1934-03-16

print\_run: 3500

typography\_name: Spartaks

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 52–55.

text:

Bez cīņas nav. uzvaras! Visu zemju proletārieši, savienojieties!

CĪŅĀ PAR AUGSTĀKU ALGU UN LABĀKIEM DARBA APSTĀKĻIEM!

BIEDRI LAUKSTRĀDNIEKI, LAUKSTRĀDNIECES, GANI!

VISI LAUKU DARBA JAUNIEŠI, KAS LĪGST BUDŽU JŪGĀ!

Klāt atkal deramdienas, kad Latvijas pelēkie baroni ņirgādamies var izlasīties sev kalpus, kalpones un ganus, nesolīdami vairāk par pusbada uzturu un skrandām.

15 gadus Latvijas valsts ir rūpējusies vienīgi par šiem izsūcējiem, nodrošinot tos ar augstām piemaksām un lētu darbaspēku, bet pilsētu un lauku darbaļaudis iedzenot galīgā postā un izmisumā. 15 gadus ulmaņi, skujenieki, bļodnieki, trasuni, kaļistratovi u. c. ir laiduši darbā gan viltus solījumus, gan policijas gumijas rungas un šautenes, lai nodrošinātu savai šķirai neaprobežotas mantrausības iespējas, pārvērstu lauku un pilsētu strādniekus par beztiesīgiem kapitālistu un budžu vergiem, atņemot tiem katru aizstāvēšanās tiesību un uzsēdinot uz kakla bruņotas «aizsargu» un fašistu bandas. 15 gadus višņas, rozentāli, menderi, buševici u. c. sociāldemokrātu līderi ir uzticīgi pildījuši buržuāzijas sargu un pamācītāju lomu, izdomādami gan «vilku pasu» un ģimeņu mājiņu likumprojektus, prēmiju un piemaksu sistēmas, gan vājinādami darbaļaužu pretestību, rīdot vietējos strādniekus pret ievestajiem no ārzemēm, lauku bezdarbniekus pret pilsētu bezdarbniekiem — un otrādi. Viņi ne pirksta nav pakustinājuši, lai organizētu laukstrādnieku cīņas, bet gan pretēji — slēdza tās laukstrādnieku arodbiedrību nodaļas, kuras sāka organizēt kalpus cīņā pret budžiem un viņu valdību.

Bet vai tas jau viss? Vai ir kaut kādas cerības uz stāvokļa «uzlabošanos», kā to pļāpā bļodnieki un salnāji? Vai «pirmais fašisma uzbrukums jau pārgājis»...?

Nekā tamlīdzīga! Visas grūtības vēl priekšā. Jo trakāk plosās krīze, jo negantāks buržuāzijas uzbrukums strādnieku šķirai un lauku darbaļaudīm. Tagad buržuāzija ķeras pie «stingrās varas». Kulaciskā Zemnieku savienība ar Ulmani priekšgalā grib ievest atklātu fašistisku diktatūru. Bailēs no draudošās saimnieciskās katastrofas un bailēs no revolucionārās kustības Latvijas buržuāzija ir gatava mesties hitleriskās Vācijas gatavojamās kara avantūrās, pārvērst Latvijas teritoriju par pretpadomju kara placdarmu, atjaunot Latvijā vācu baronu klaušas un atņemt jaunsaimniekiem zemi.

Buržuāzijai «stingrā vara» vajadzīga tikai priekš visa krīzes smaguma pārvelšanas darbaļaudīm, priekš ekspluatācijas un terora pastiprināšanas, priekš visu reakcionāro spēku mobilizēšanas revolucionārās kustības apspiešanai. Lauku budžiem «stingrā vara» vajadzīga neaprobežotai kalpu izsūkšanai, vēl lielāku valsts piemaksu izspiešanai, lauku darbaļaužu padošanai bruņoto saimniekdēliņu intrigām.

Šīs varas skurbulī pelēkie baroni arī iziet šī gada deramdienās. Par šķidru putru un siļķes asakām viņi liks strādāt no gaismas līdz gaismai, uzspiežot vēl cilvēku apkaunojošus noteikumus, ka no kalpa piedzenams par katru nolietoto darba rīku, ka kalpi nedrīkst slimot, kalpone nedrīkst dzemdēt utt.

Ko darīt? Kur meklēt izeju?

Izeja meklējama tikai revolucionārā cīņā.

Tikai organizējot asu laukstrādnieku pretsparu deramdienās, var atsist budžu uzbrukumu darba algām, panākt darba algu paaugstināšanu un darba apstākļu uzlabošanu. Bez cīņas budži nepieliks ne santīma!

Kalpi, kalpones, gani! Tūlīt sasauciet savas sapulces. Apspriediet savas prasības un organizējiet par tām kopēju uzstāšanos deramdienās.

Prasiet laukstrādnieku nosisto algu atgūšanu un budžu verdzisko kontraktu atcelšanu.

Prasiet izmaksāt algas ik mēnesi naudā, bez kaut kādiem atvilkumiem.

Prasiet 8 stundu darba dienu pieaugušiem laukstrādniekiem un laukstrādniecēm, bet nepieaugušiem līdz 18 gadiem 6 stundu darba dienu, pie nepārtrauktas 40 stundu atpūtas nedēļā un 2 nedēļas atvaļinājuma gadā.

Prasiet izsniegt labu uzturu, apģērbu, apgādāt ar labiem dzīvokļiem un nodrošināt labus darba apstākļus.

Prasiet noliegt nakts darbus, kā kulšanu, linu malšanu u. c.

Prasiet uzlabot ganu dzīves apstākļus, pielīdzinot viņu algas pārējo laukstrādnieku algām, izsniedzot speciālus apavus un apģērbus, ievērojot dienvidus un svētdienas atpūtu un noliedzot viņus izdzīt vēl citos darbos.

Prasiet nodrošināt ievestajiem ārzemju strādniekiem vienādus darba apstākļus ar vietējiem strādniekiem.

Prasiet visu lauku strādnieku apdrošināšanu slimokasēs uz darba devēju, valsts un pašvaldību rēķina.

Prasiet visu lauku darbaļaužu un jaunatnes pilnīgu apdrošināšanu bezdarba, darba nespējas un vecuma gadījumā uz valsts un pašvaldību rēķina.

Tūlīt izvēliet no sava vidus laukstrādnieku cīņas komitejas, kas organizēs kopējas uzstāšanās un izstrādās, pamatojoties uz pašu kalpu, kalpoņu un ganu prasībām, rakstiskus līgumus ar darba devējiem. Tikai šādus līgumus var parakstīt, bet budžu sacerētie līgumi jānoraida.

Tāpat jānoraida akorddarbu un prēmiju sistēma. Jādod organizēts pretspars valdības un budžu nolūkiem iedzīt laukstrādniekus un pilsētu strādniekus budžu verdzībā ar... ģimeņu mājiņu un prēmiju projektiem. Jādod pretspars trūcīgo zemnieku jaunatnes vai to ģimeņu izkalpināšanai dažādās atstrādāšanās par sēklas aizdevumiem, parādiem, renti utt., piedzenot no budžiem par katru nostrādāto dienu ne mazāk par Ls 3.

Visam tam jābūt cieši saistītam ar cīņas organizēšanu par jauniešu un visu darbaļaužu politiskām prasībām. Prasiet balsstiesības no 18 gadiem, prasiet personas nodokļa atcelšanu un visu uzskaitīto parādu strīpošanu, prasiet organizēšanās un biedrošanās brīvību. Prasiet strādnieku-zemnieku frakcijas un visu ieslodzīto revolucionāro cīnītāju atsvabināšanu. Prasiet izbeigt kara un fašisma gatavošanu. Prasiet pērkoņkrustiešu, karlsoniešu, leģionāru u. c. Hitlera algādžu apcietināšanu un aizsargu atbruņošanu. Organizējieties nelielās laukstrādnieku grupās un meklējiet sakarus ar Kompartiju un komjaunatni, kas vadīs jūsu cīņas pret budžu ekspluatāciju, par revolucionāru izeju no krīzes, par Padomju Latviju, kas vienīgā jūs glābs no izsūkšanas, bezdarba un bada.

Organizējieties kopā ar strādnieku šķiru un visiem pārējiem darbaļaudīm vienotā revolucionārā frontē:

Pret karu un fašismu. Par SPRS aizsargāšanu!

Pret fašistisko diktatūru, ko gatavo Ulmanis un visa Latvijas buržuāzija!!...

Par strādnieku-zemnieku frakcijas atsvabināšanu!

Par revolucionāru izeju no krīzes!

Par strādnieku un zemnieku varu!

Par Padomju Latviju!

Latvijas Komun. jaunatnes savienības Centrālkomiteja

id: 20

file\_name: revl-n020-LKP\_LKJS\_Zemgales\_org\_Jelgavas\_committee-unk-[1934-03-16…].txt

title: LKP un LKJS Zemgales apgabala organizācijas Jelgavas rajona komitejas lapiņa par buržuāzijas teroru pret revolucionāro strādniecību

author: LKP Zemgales apgabala organizācijas Jelgavas komiteja un LKJS Zemgales apgabala organizācijas Jelgavas komiteja

date: [1934-03-16…]

print\_run: unk

typography\_name: Spartaks

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 55–56.

text:

Bez cīņas nav uzvaras! Visu zemju proletārieši, savienojieties!

NOST BALTO TERORU!

Biedri strādnieki! Sākot ar marta mēnesi visā Latvijā pastiprināti plosās terors pret revolucionāro strādniecību. Laikraksti kliedz un buržuji priecājas, ka esot likvidētas Lejaskurzemes, Zemgales un Rīgas komunistu organizācijas. Bet valdošo aprindu kungi šoreiz pārskatījušies. Viņi domā, ka katrs strādnieks, kas uzstājas pret izmantošanu, bezdarbu, bada algām, fašismu un karu, ir komunists. Tamdēļ mēs gribam teikt, ka pilsoņu prieki ir veltīgi. Lai arī bāž cietumos simtiem un tūkstošiem cīnītāju, tomēr ar to nav un nekad nebūs likvidēta Latvijas Komunistiskā partija. Šī ir strādnieku šķiras partija, un tā var mirt tikai kopā ar strādnieku šķiru, bet strādnieku šķiru neiznīcinās nekāds baltais terors, cik šausmīgs tas arī nebūtu. Hitlera rokaspuisis Ulmaņu Kārlis pēc ilgām pūlēm atkal ticis pie varas. Savu uzticību fašismam viņš nespēj un neprot citādi apliecināt, kā, savu gaitu sākot, atraujot strādnieku ģimenēm to apgādniekus — vīrus, tēvus utt. Pēdējā laikā pat vairākiem baltā terora upuru bērniem atrauti bada pabalsti, jo «komunistu bērni varot mirt badā».

Bet tas vēl nav viss. Lai salauztu apcietināto cīņas gribu, piemēram, Jelgavas cietuma priekšnieks Čolders praktizē pašizgudrotu badā mērdēšanas metodi, pēc kuras iznāk, ka tikai par 4 dienām reizi apcietinātie saņem bez ūdens un maizes vēl kaut ko citu.

Nost fašistu asiņainās rokas no ieslodzītiem un to piederīgiem!

Nost Ulmaņa bada un cietuma valdību!

Lai dzīvo strādnieku šķiras vadonis — Komunistiskā partija!

Lai dzīvo Komunistiskā jaunatnes savienība — darba jaunatnes cīņas priekšpulks!

Visi cīņā par izeju no bada un bezdarba, visi cīņā par Padomju Latviju!

LKP Jelgavas rajona [komiteja]

LKJS Jelgavas rajona [komiteja]

id: 21

file\_name: revl-n021-SP\_CK-unk-[…1934-03-18].txt

title: Latvijas Sarkanās Palīdzības CK lapiņa par buržuāzijas uzbrukumu darbaļaužu politiskajām un ekonomiskajām tiesībām, ar aicinājumu cīnīties par saeimas strādnieku-zemnieku frakcijas deputātu atbrīvošanu

author: Latvijas Sarkanās Palīdzības Centrālā komiteja

date: […1934-03-18]

print\_run: unk

typography\_name: unk

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 56–58.

text:

LATVIJAS DARBA TAUTA!

Vispasaules Sarkanās Palīdzības organizācija par savu dienu ir izvēlējusies Parīzes Komūnas atceres dienu. Vairāk kā 60 gadu atpakaļ — 1871. g. 18. martā Parīzes strādnieki pirmo reizi organizētā veidā ietrieca dūri kapitālisma sejā, pirmo reizi pierādīja visai pasaulei, ka ir iespējama valsts priekš strādniekiem pašiem, bez buržuju kungiem. Par to Parīzes komunāri samaksāja ar savām dzīvībām, bet viņu darbs nebija velts, jo šodien uz vienas piektās daļas no zemeslodes mirdz Parīzes Komūnas upuru attaisnojums, mirdz jauna strādnieku valsts — SPRS.

Šodien Parīzes komunāru cīņa ar vēl nebijušu asumu deg visās pasaules malās. Visās kapitālistiskajās valstīs trakojošā saimnieciskā krīze parāda katram darba cilvēkam to, ko viņš varbūt vēl nebija sapratis: saimnieciskā kārtība, kur lielākā cilvēku daļa un tieši strādājošā daļa cieš trūkumu un badu, nevar pastāvēt! Pret viņu ir jācīnās!

Un šodien mēs stāvam kapitālisma bojā ejas priekšvakarā. Buržuāzijai ir vairs tikai viens ceļš: asinīs noslīcināt katru strādnieku kā politisku, tā ekonomisku pretestību, nosist strādnieku darba algas līdz suņa iztikas minimumam, atņemt tiem katru organizēšanās iespēju, pārvērst savas valstis par koncentrācijas nometnēm; iedzīvoties uz citu valstu un koloniju rēķina, sagrābjot viņu bagātības un izsūcot pēdējo sulu no koloniju tautām, sagraut un sadalīt savā starpā Padomju Savienību. Tas nozīmē fašismu, karu, uzbrukumu Padomju Savienībai.

Lūk, tāpēc tagad Austrijā ievainotos strādniekus uz nestavām nes zem karātavām, tāpēc Vācijā strādnieku galvas cērt ar cirvi, tāpēc terors un neģēlības pret strādniekiem visās kapitālistiskajās valstīs.

Biedri!

Latvijas pilsētās bezdarbā un badā nīkst pāri par 60 000 strādnieku, strādājošiem algas nosistas līdz 50% apmēram. Latvijas laukos tādos pat bezdarba un posta apstākļos dzīvo pāri par 100 000 darbaļaužu. Vienā pat 1933. g. vairāk kā 8000 nabadzīgo zemnieku sētās ir skanējis ūtrupnieka āmurs. Bet buržujiskā saeima kopā ar s.-d. līderiem tanī pat laikā piespriež un paaugstina piemaksas pēc piemaksām gan par sviestu, liniem, gan jēra gaļu tiem, kuru rokās atrodas 65% no visas Latvijas zemes. Buržuāzija roku rokā ar s.-d. līderiem izgudro kombināciju pēc kombinācijas, izdod likumu pēc likuma, lai vēl vairāk nosistu darba algas, lai sadārdzinātu un uzturētu dzīvei nepieciešamo priekšmetu [augstas] cenas, lai samazinātu valsts un uzņēmēju iemaksas slimokasēm un bezdarbniekiem, gudro un kombinē, un izdod likumus, lai tikai nebūtu jāzaudē ne grams no pašu taukiem.

Dažādi satversmes grozījumi, lasi — fašizācijas projekti, ne tikai birst kā no pārpilnības raga, bet notiek arī drudžaina gatavošanās viņu izvešanai dzīvē. Gan zaļi, gan citādas krāsas ērgļi vicina spārnus, aizsargu organizācijas tiek noteikti fašizētas. Latvijas strādniecība un darba zemniecība nav iemidzināma ar dziesmiņu par «nacionālo atmodu», priekš viņas gatavo cilpu un šo cilpu cītīgi ieziepē s.-d. līderi, runādami, ka fašisma briesmas vēl tālu, ka buržuāzija tikai tāpat pajokojoties, un, ja arī runādami par fašismu, tad tomēr nesperdami nevienu konkrētu cīņas soli viņa novēršanai.

Zem s.-d. līderu «urrā» saucieniem buržuāzija cietumā iemeta strādnieku-zemnieku frakciju. Kāpēc? Tāpēc, ka strādnieku-zemnieku deputāti saeimā ik uz soļa sekoja buržuāzijas un s.-d. līderu mahinācijām, andelēm, nodevībām un neģēlībām, atklādami visas darba tautas priekšā buržuāzijas un s.-d. līderu pūstošo miesu. Tāpēc s.-d. līderi nepakustinās ne pat mēli viņu atsvabināšanai. 75 000 vēlētāju ievēlēto deputātu atsvabināšana noteikti jāprasa strādniecībai pašai, jāprasa darba zemniekiem pašiem, jāprasa katram cilvēkam, kurš nopietni grib cīnīties pret fašismu.

Zem s.-d. līderu «urrā» saucieniem Latvijas cietumos tika ievests kandalu režīms. Tagad grib ievest arī nāves režīmu — kategorijas. Fiziski grib iznīcināt strādniecības aktīvāko daļu. Vai lai to pielaižam?

Visa aktīvākā strādniecības daļa šodien ir ierauta asās un nežēlīgās cīņās. Šīs cīņas prasa upuru. Plūst asinis, cietumos žvadz važas, postā un badā paliek sievas un bērni. Latvijas Sarkanā Palīdzība uzaicina katru darba cilvēku pēc iespējas palīdzēt šīs cīņas upuriem un organizēties viņu ciešanu atvieglošanai. Latvijas Sarkanā Palīdzība griež darba tautas uzmanību uz Maskavā notiekošo SPRS Sarkanās Palīdzības IV kongresu un uzaicina sekot krievu strādnieku un zemnieku piemēram. Iestājieties Sarkanās Palīdzības organizācijā. Organizējiet palīdzību uzņēmumos un darba vietās saviem par revolucionāru darbību cietušiem biedriem un viņu ģimenēm. Organizējiet pretsparu buržuāzijai fabrikās! Neļaujiet iebāzt cietumos jeb izmest uz ielas sava uzņēmuma aktīvākos strādniekus!

Nost teroru cietumos! Atsvabināt strādnieku-zemnieku frakciju! Nost fašismu, nost karu! Lai dzīvo SPRS SP IV kongress!

Latv. Sark. Palīdz. Centrālā Komiteja

id: 22

file\_name: revl-n022-SP\_Riga\_committee-unk-[…1934-03-18].txt

title: Latvijas Sarkanās Palīdzības Rīgas komitejas lapiņa Parīzes Komūnas atceres dienai, ar aicinājumu cīnīties pret fašisma draudiem

author: Latvijas Sarkanās Palīdzības Rīgas komiteja

date: […1934-03-18]

print\_run: unk

typography\_name: «Sarkanās Palīdzības» spiestuve

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 58–60.

text:

BIEDRI!

Vēl nebijušā terora apstākļos notiek šogad vispasaules un Latvijas Sarkanās Palīdzības Starptautiskā diena — 18. marts. Šī diena ir piemiņas diena Parīzes komunāriem, kuri 1871. g. simtiem un tūkstošiem krita cīņā ar buržuāziju, aizstāvot savu pirmo strādnieku valsti. Kā piemiņa no Parīzes Komūnas laikiem palikusi vislielākā strādnieku varonība un visbriesmīgākā buržuāzijas mežonība, kad šāva uz sievām un bērniem, kad simtus nosūtīja kolonijās, kur tie mira no slimībām un bada.

Bet vai tagad buržuāzija, lai uzturētu savu varu, nepielieto visus tos līdzekļus, ar kuriem Parīzes buržuāzija iznīcināja strādnieku Komūnu? Vai Austrijā no lielgabaliem nešāva uz šo strādnieku mājām, kurās atradās bērni un sievas? Vai Hitlera koncentrācijas nometnēs nenogalina katru dienu desmitus un simtus strādnieku? Kas tad ir fašisms, kuru buržuāzija grib ievest visās valstīs? Tas taču ir terora — tāda terora, kāds valdījis Parīzē 1871. g. un tagad valda Itālijā, Vācijā, Austrijā, — ievešana ikdienišķā dzīvē.

Latvijas strādnieki un strādnieces! Vai jūs neredzat, ka arī Latvija pakāpeniski kļūst par fašistiskās diktatūras zemi. Latvijas pelēkie baroni grib dabūt piemaksas par lauksaimniecības produktiem; Latvijas fabrikanti grib vēl vairāk nosist darba algas; tirgotāji grib paaugstināt produktu cenas — visa Latvijas buržuāzija grib iznīcināt slimokases, atņemt pabalstus bezdarbniekiem, it kā tagad tie pabalsti daudz līdz mirstošiem badā cilvēkiem! Lai visu to ievestu, buržuāzijai ar teroru vajag nospiest strādniecības protestu. Bļodnieka valdība jau daudz pūlējusies šinī virzienā. Strādnieku-zemnieku frakcija, kas vienmēr cīnījās par strādnieku bezdarbnieku, sīko zemnieku vajadzībām, ir tāpēc arestēta. Šis fašistu āķis skar ne tikai 70 000 vēlētāju intereses, bet visas Latvijas darba tautas intereses. Ar jauna sodu likuma ievešanu, ar slepkavībām un arestiem Bļodnieka valdība lika pamatus Latvijas fašismam. Jaunās Zemnieku savienības valdības uzdevums vēl vairāk paplašināt teroru, lai vieglāk izvestu savu darbaļaužu ekonomiskās apspiešanas programu.

Biedri, nedomājiet, ka šis terors attiecas tikai uz atsevišķiem revolucionāriem un visus pārējos tas neskar. Pirmkārt, tie revolucionāri, kas smok tagad Latvijas cietumos, ir cīnījušies par visas darba tautas interesēm, un tāpēc buržuāzija viņus apcietināja. Otrkārt, terors draud katram strādniekam. Neaizmirsīsim Vācijas un Austrijas piemērus. Viss tas var atkārtoties Latvijā. Tāpēc Sarkanā Palīdzība sauc visus bez izņēmuma, visus, kam draud buržujisks asiņains terors, uz cīņu pret fašismu, tāpēc SP sauc palīdzēt buržuāzijas upuriem.

Strādnieku sievas un mātes! Neaizmirstiet tos, kuru vīri un dēli atrodas cietumā. Neaizmirstiet to, ka arī jūsu vīru vai jūsu dēlu var arestēt fašistu valdība. Palīdziet apcietinātiem, iestājieties Sarkanajā Palīdzībā. Lai jums par piemēru būtu šīs varonīgās Austrijas sievietes, kas kopā ar saviem vīriem cīnījās pret fašistiem.

Strādnieku jaunatne! Vienīgas izredzes, kuras jums nes fašisms, ir bezdarbs un karš. Tāpēc mēs saucam jūs atbalstīt mūsu cīņu pret fašismu, tāpēc SP jūs sauc aizstāvēt SPRS, kuras nākotne pieder jaunatnei.

Darba inteliģence! Fašisms rada bezdarbu, sevišķi stipri inteliģences aprindās, iznīcina visas kultūras vērtības, sēj tukšo šovinismu; katram apzinīgam cilvēkam jācīnās pret fašistu mežonībām.

S.-d. strādnieki! Jūsu līderi jau diezgan reizes parādījuši jūsu nespējību cīnīties pret buržuāziju. «SSS» lieta, strādnieku-zemnieku frakcijas arestēšana rādīja, ka jūsu līderiem nav nedz gribas, nedz spēju aktīvi cīnīties pret reakciju, — tāpēc stājieties SP rindās. Šogad SP dienas galvenais uzdevums Latvijā ir strādnieku-zemnieku frakcijas atsvabināšana. Vienotā frontē mums jācīnās pret Latvijas fašismu.

Visai Latvijas darba tautai! Vispasaules proletariāts atsvabināja Dimitrovu un viņa biedrus, Latvijas proletariāts atsvabinās savus deputātus!

Nost fašismu!

Lai dzīvo strādnieku-zemnieku frakcija!

Lai dzīvo vispasaules Sarkanā Palīdzība!

Latvijas Sarkanās Palīdzības Rīgas komiteja

id: 23

file\_name: revl-n023-LKP\_LKJS\_Ventspils\_committee-1500-[…1934-04-05].txt

title: No LKP un LKJS Ventspils rajona komiteju uzsaukuma jaunkareivjiem veikt revolucionāru darbu armijā un būt gataviem aizstāvēt PSRS

author: LKP un LKJS Ventspils rajona komiteja

date: […1934-04-05]

print\_run: 1500

typography\_name: Spartaks

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 60–61.

text:

Bez cīņas nav uzvaras! Visu zemju proletārieši, savienojieties!

BIEDRI JAUNKAREIVJI!

Katru gadu mūsu buržuāziskā valdība mobilizē darba jauniešus armijai priekš kapitālistu interešu aizstāvēšanas. Kareivis tiek apmācīts tikai nepieciešamās kara zinībās, lai viņu izlietotu kā ieroci — izpildītāju. Katrs jaunietis tiek aizsūtīts projām no savas dzimtenes, lai nebūtu pazīstams ar tiem, pret kuriem viņu sūtīs ar ieročiem rokā nodibināt kārtību. Streika gadījumos, protesta demonstrācijās, cietuma nemieros utt.

Latvijas buržuāzija... cenšas iegalvot, ka armija ir bezšķiras sastāvs ārpus politikas. Tie ir neģēlīgi meli. Tas nekad nekur nav bijis un nebūs. Fašistiski buržuāziskās valstīs armiju [buržuāzija] izmanto priekš sev naidīgās strādnieku šķiras apspiešanas.

Kapitālisms, kas neatturami slīkst dziļāk krīzē, meklē izeju jaunā asiņainā karā un fašismā.

Visā pasaulē notiek strauja bruņošanās. Fašistiskās bendes gatavo intervences karu pret SPRS — vispasaules proletariāta tēviju, un šai intervences karā pievienojas arī Latvija.

Biedri jaunkareivji! Atminoties miljonus karā kritušos, dzīvojot badā, verdzībā, terora žņaugos, mums jābūt gataviem cīnīties pret kara gatavotājiem, mums jāaizstāv SPRS.

SPRS ir vienīgā valsts, kura negrib karu, kura vienīgā ved patiesu miera politiku. SPRS nav krīzes, nav bezdarba. Tur darba zemniecība, apvienojoties kolektīvos, izmantojot moderno tehniku, nodibina sev cilvēcīgu dzīvi. Pilsētas strādniekam nav jābaidās no šausmīga bezdarba, kā tas ir pie mums.

Ja imperiālistiskais karš sāktos, mums viņš jāpārvērš šķiru karā zem Kompartijas vadības par vispasaules revolūciju, par proletārisko varu visā pasaulē.

Biedri jaunkareivji! 5. aprīlī jūs aizsūtīs mācīties aizstāvēt «tēviju», neaizmirstiet Ļeņina vārdus: «Tev dos šauteni, ņem to un labi mācies kara mākslu, tā ir nepieciešama ne priekš tam, lai šautu uz saviem brāļiem citu zemju strādniekiem, bet priekš tam, lai cīnītos pret savas zemes buržuāziju, lai iznīcinātu nabadzību un karus. Ņem šos nāvējošos ieročus, pasaulē vēl ir daudz palicis, kas jāiznīcina ar uguni un dzelzi, priekš strādnieku šķiras atsvabināšanas.»

Biedri jaunkareivji! Mēs nevaram aizstāvēt tādu iekārtu, kur katrs kreisāks vārds tiek apkarots, kur strādniecība cieš trūkumu, kur mūsu aktīvākie biedri smok cietumos, tiek bendēti, spīdzināti ar visādiem viduslaiku inkvizīcijas paņēmieniem. Aizbraucot cīnieties arī armijā kopā ar Kompartiju un revolucionāro strādniecību.

Sasauciet apspriedes, uzstādiet prasības: gādāt darbu pēc atgriešanās no armijas, apgādāt mājās palikušos un badā mirstošās ģimenes, cilvēcīgu apiešanos armijā.

Katram darba jaunietim, atrodoties armijā, jābūt vienam solījumam — būt par sarkanarmieti, aizstāvēt SPRS, jo viņas uzvara ir arī mūsu uzvara...

Kompartijas, Komjaunatnes savienības Ventspils rajona komitejas

id: 24

file\_name: revl-n024-LKJS\_CK-6000-[…1934-04-19].txt

title: LKJS CK Pirmā Maija uzsaukums darba jaunatnei dot pretsparu buržuāzijai, nepieļaut fašistiskās diktatūras nodibināšanu Latvijā

author: LKJS CK

date: […1934-04-19]

print\_run: 6000

typography\_name: Spartaks

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 62–65.

text:

Bez cīņas nav uzvaras! Visu zemju proletārieši, savienojieties!

LAI LEPNI UN DRAUDOŠI PLĪVO 1. MAIJA CĪŅAS KAROGI!

LAI PASAULE DREB NO REVOLUCIONĀRĀ PROLETARIĀTA DZELZS SOĻIEM!

VISI VIENOTĀ FRONTĒ PRET KARU UN FAŠISMU!

Jaunie strādnieki un strādnieces! Lauku darba jaunieši!

Kareivji! Bezdarbnieki! Skolnieki un studenti!

Visa apspiestā Latvijas jaunatne, kas alkst pēc atbrīvošanās!

Nāk 1. Maijs, kad visā pasaulē strādnieku šķira un apspiestās tautas demonstrē savu gatavību cīņai un uzvarai. Miljoni proletāriešu un izsūkto pulcējas zem komunistiskās revolūcijas karogiem. Kapitālistiskā iekārta lemta iznīcībai.

Jau 16 gadu kā uz zemeslodes vienas sestās daļas valsts vara, visas saimnieciskās un politiskās dzīves noteikšana atrodas pašas strādnieku šķiras rokās. Tur nav krīzes un bezdarba. Visiem darbaļaudīm un jaunatnei nodrošināta materiālā labklājība, garīga un kulturāla attīstība. Triumfē sociālistiskā celtniecība kā pilsētā, tā laukos. Uzcelti sociālistiskās iekārtas pamati, turpinās cīņa par sociālistisko bezšķiru sabiedrību. Šī zeme — SPRS — ir stiprākais proletāriskās revolūcijas balsts pasaulē. SPRS uzvaras ir visu zemju proletariāta uzvaras, SPRS proletariāta cīņas lozungi ir visas pasaules apspiesto atbrīvošanas lozungi.

Padomju revolūcijas uzvaras Ķīnā, partizāņu karš Mandžūrijā, koloniju tautu atbrīvošanās kustība rada jaunu fronti imperiālistu aizmugurē. Padomju revolūcija Ķīnā ir kļuvusi par spēcīgu Pasaules revolūcijas faktoru.

Vācijā tautas masas negrib dzīvot zem Hitlera asiņainā zābaka. Tur ar dzelzs neatlaidību krājas revolūcijas ugunslavīna. Japānā caur trakojošo terora sistēmu laužas cauri masu griba uz revolūciju. Asas cīņas Kubā un Spānijā, varens ģenerālstreiks Francijā, drošas, pašaizliedzīgas bruņotas cīņas Austrijā, masu sašutuma pieaugums pret valdošo kliķi Latvijā — lūk, tuvo izšķirošo proletariāta kauju drošie vēstneši.

Kur pēc visa tā paliek buržuāzijas prātvēderu zīlēšana par marksisma-komunisma «bojā eju»? Kur pēc visa tā paliek sociāldemokrātu vadoņu šļupstēšana par «strādnieku šķiras sakāves un reakcijas uzvaras» laikmeta iestāšanos? Vēsture visu to iesviež mēslu kastē! Bankrotē sociāldemokrātiskais, reformistiskais sociālisms, kurš dibināts uz izlīgšanu ar buržuāziju, bet ne Marksa zinātniskais sociālisms, kurš dibināts uz buržujiskās iekārtas sagraušanu un sociālistiskās nodibināšanu, kā to praktikā pierāda varonīgais SPRS proletariāts. Simtu miljonu apspiesto prātus un sirdis iekaro patiesā, neviltotā sociālisma programa: buržuāzijas varas gāšana, fabriku, banku un transporta atņemšana kapitālistiem un atdošana pašiem savā valstī organizētiem ražotājiem, stingras strādnieku diktatūras ievešana kapitālistu apspiešanai, zemes iztīrīšanai no kapitālistu mežonībām, tautas nodevējiem un zagļiem, sociālistiskās bezšķiru sabiedrības uzcelšanai.

Ja tagad vairākās zemēs pie varas nāk fašisti, ja kara briesmas pievirzījušās tieši klāt, tad tomēr ar vēl lielāku pārliecību varam teikt: revolūcijas spēki aug, neskatoties uz fašistisko teroru un sociāldemokrātijas nodevībām. Nekādas Hitlera bandas, Araki armijas un Dolfusa-Feija karātavas to nespēj aizturēt.

Visstiprākos kapitālisma balstus tagad šķoba krīzes ārdošais spēks. SPRS spēka pieaugums un darbaļaužu masu revolucionāras kustības celšanās pašās kapitālistiskajās zemēs. Pretešķības starp šķirām un valstīm katastrofiski saasinās. Visur norisinās asas cīņas starp revolūcijas un reakcijas spēkiem. Buržuāzija meklē izeju karā un fašismā. Jauna pasaules kara ugunsgrēks sprēgā Klusā Okeāna baseinā. Japāna slepkavo un laupa Ķīnas tautu. Visi imperiālistiskie spēki kopā ar gomindānu turpina karagājienu pret Ķīnas padomju rajoniem. Japānas militāristi, Vācijas fašisti un Anglijas imperiālisti organizē kontrrevolucionāru karu pret SPRS no austrumiem un rietumiem. Vācijas fašisti spiežas Baltijas valstu iekšienē, mēģina zem Versaļas līguma apkarošanas karoga sastiķēt jaunu bloku jaunai Eiropas asiņainai pārdalīšanai Vācijas imperiālisma interesēs. Tiek mobilizēti vistumšākie reakcijas spēki, viduslaiku paliekas, lai aizsargātu mirstošo kapitālismu. Ceļas nacionālisma un šovinisma vilnis, ko buržuāzija izmanto, lai nodibinātu galēji reakcionāro, fašistisko buržuāzijas partiju varu. Tādos apstākļos Latvijā nodibināta Ulmaņa valdība. Buržuāzija meta šo vīru svaru kausos, lai tas glābtu fabrikantus un lielsaimniekus, saliecot āža ragā strādniekus, darba zemniekus un bezdarbniekus. Lai tas apgrieztu vēl vairāk strādnieku algas, likvidētu sociālās apdrošināšanas pēdējās atliekas, paceltu dzīves dārdzību, uzliktu jaunas nodokļu nastas un tā sagādātu piemaksas lauku budžiem, fabrikantiem, spekulantiem, koruptantiem. Lai tas ievestu fašistiskus žņaugus darbaļaudīm, brīvu rīcību pērkoņkrustiešiem, aizsargiem, baltgvardiem un vācu baroniem. Lai tas nodotu Latviju Hitlera u. c. imperiālistisku un intervences kara gatavotāju rīcībā.

S.-d. līderi uz to atbild ar Ulmaņa fašistisko plānu pielabošanu un masu mierināšanu, ka tie «vēl fašismu neizpauž» (Menders). Tie attur savus proletpiekritējus no revolucionāras vienotas frontes ar komunistiem, aizkavē proletariāta vairākuma iekarošanu Kompartijas un komjaunatnes pusē, liek šķēršļus plaša masu pretspara organizēšanai pret buržuāzijas uzbrukumu. Patreiz tie dezorganizē tekstilnieku un drēbnieku streikus. Palīdz izdzīt bezdarbniekus no pilsētām.

Attīra savas organizācijas no revolucionāriem elementiem (vietējo nodaļu slēgšana, «Darba jaunatnes» biedru izslēgšana sakarā ar kongresu). Pastiprina komunistu un revolucionāro strādnieku apmelošanu un provocēšanu.

Atsist fašisma reakciju, neļaut pārvērst Latviju fašisma moku kambarī, hitleriskās Vācijas provincē un kara placdarmā pret SPRS — var tikai vienota komunistisko, sociāldemokrātisko, revolucionāro strādnieku un visu darbaļaužu un jaunatnes vienota fronte Kompartijas un komjaunatnes vadībā. Uz tādu kaujiniecisku vienību mēs aicinām katru s.-d. strādnieku un jaunieti, pilsētu un lauku darba cilvēku, skolu jaunieti, katru godīgu inteliģentu. Mēs aicinām uz asu pretspara cīņu tūlīt, neatliekot to uz rītdienu, sākot šo cīņu katrā uzņēmumā, katrā sabiedrisko darbu vietā, sagatavojot un organizējot ekonomiskus un politiskus streikus par augstāku algu, labākiem darba apstākļiem, pret strādnieku vajāšanām, pret kara un fašisma gatavošanu. Mēs aicinām tūlīt organizēt tekstilnieku, drēbnieku, kurpnieku, oststrādnieku un kokstrādnieku streikus. Tas būs viens no asiem cīņas līdzekļiem pret buržuāzijas uzbrukumu. Kas to noliedz jeb sabotē, — tas ir buržuāzijas kalps, strādnieku cīņas nodevējs!

Latvijas strādnieki, komjaunieši un visi revolucionārie jaunieši! Pārtrauciet darbus Maija priekšvakarā, sasauciet sapulces un mītiņus, demonstrējiet savu cīņas solidaritāti ar visu zemju proletariātu. Uzvelciet sarkanos karogus, izplatiet komunistu literatūru! Ejiet pie tiem strādniekiem un jauniešiem, kurus muļķo fašisti, atmaskojiet viņu vadītāju, buržuāzijas ķēžusuņu, revolucionāro strādnieku spīdzinātāju un ebreju grāvēju neķītros nolūkus un demagoģiskos solījumus, izraujiet savus šķiras brāļus no viņu iespaida. Stipriniet kaujiniecisko vienību ar s.-d. jaunatni. Pienaglojiet s.-d. līderus, kā vienotas frontes dezertierus. Dibiniet uz vienotas frontes pamatiem proletārisko pašaizsardzību uz vietām. Aizstāviet kopēji darba jaunatnes tiesības. Cīnieties pret jaunatnes fašizēšanu un gatavošanu karam.

Sniegsim atbalstu varonīgajiem Austrijas strādniekiem, kuri caur deiču un baueru nodevībām krita fašistiskā karātavu režīmā žņaugos. Cīnīsimies par b. Telmaņa un citu revolucionāro cīnītāju izraušanu no Hitlera kazemātiem.

Visa darba jaunatne! Pilsētu un lauku darbaļaudis! Cīnieties Kompartijas un komjaunatnes vadībā vienotā revolucionārā frontē:

Pret imperiālistiskā un intervences kara gatavošanu! Par SPRS aizsardzību!

Pret Ulmaņa valdību — fašisma un kara valdību!

Par hitleriešu izdzīšanu no Latvijas un fašistisko organizāciju likvidāciju!

Par strādnieku-zemnieku deputātu un visu politieslodzīto atsvabināšanu!

Par sapulces, preses un biedrošanās brīvību darbaļaudīm!

Lai dzīvo 1. Maijs, vispasaules strādnieku un jaunatnes cīņas diena!

Lai dzīvo LKP — Latvijas proletariāta cīņu vadone!

Lai dzīvo Kominterne — vispasaules revolūcijas štābs!

Lai dzīvo padomju vara Latvijā un visā pasaulē!

Latvijas Komun. jaunatnes savienības Centrālkomiteja

id: 25

file\_name: revl-n025-SP\_CK-unk-[…1934-04-24].txt

title: Latvijas Sarkanās Palīdzības CK Pirmā Maija lapiņa, kas vēsti par izrēķināšanos ar politiskajiem ieslodzītajiem Rīgas Centrālcietumā un aicina darbaļaudis pieprasīt politieslodzīto atbrīvošanu

author: Latvijas Sarkanās Palīdzības Centrālā komiteja

date: […1934-04-24]

print\_run: unk

typography\_name: «Sarkanās Palīdzības» spiestuve

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 65–67.

text:

Bez cīņas nav uzvaras! Visu zemju proletārieši, savienojieties!

STRĀDNIEKIEM, DARBA ZEMNIEKIEM, VISAI LATVIJAS DARBA TAUTAI!

Biedri!

Pirmā Maijā — strādnieku cīņas un vienības dienā — stādīsim buržuāzijai prasību par saviem cietumos mocītiem biedriem!

Iestigusi krīzes, korupciju un vispārējā saimnieciskā sabrukuma purvā, buržuāzija pati skaidrāk kā jebkad redz kapitālistiskās iekārtas neizbēgamo galu un tāpēc ar visu pirmsnāves niknumu vēršas pret apzinīgo strādniecību.

Miesnieku bluķi Vācijā, karātavas Austrijā, nāves sodi un cietumi — cietumi visur, — tas visspilgtāk raksturo strādnieku un buržuāzijas attiecības šinī Maijā, Maijā pie kapitālistiskās pasaules nāves sliekšņa.

Ārī Latvijas cietums priekš apzinīga strādnieka nozīmē ne tikai atšķiršanu no sabiedrības. Cietums nozīmē veselu rindu visnejēdzīgāko un visnežēlīgāko gan fizisku, gan morālisku mocību, bet priekš tiem, kuri tās neiztur — nāvi.

Lūk, ko runā fakti!

3. martā š. g. Rīgas Centrālcietuma 11 korpusa 17. kamerā, kurā atradās politiskie ieslodzītie Dūms un Jansons-Kleins, iedrāzās uzraugi Graudiņš un Kronis. Kronis sagrāba Jansonu pie rīkles un sāka žņaugt. Kad par to protestēja Dūms, to piekāva ar gumijas rungām. Ieslodzītie citās korpusa kamerās, izdzirduši troksni un biedru kliedzienus, sāka dauzīt savu kameru durvis. Rezultātā — Dūms un Jansons piekauti līdz nesamaņai un iemesti karcerī, bet visi pārējie sodīti ar «melno mēnesi», t. i., noliegts rakstīt un saņemt vēstules, satikties ar piederīgiem, saņemt pārtikas pienesumus. Dūms patreiz atrodas vai nu cietuma slimnīcā, vai arī galīgai nobendēšanai ievietots cietuma trako mājā, un biedri vairs necer redzēt viņu savā vidū.

Starp Rīgas Centrālcietuma bendēm sevišķi izceļas II korpusa vecākais uzraugs Saulīts, kurš kopā ar jau minēto Graudiņu piekāvuši politisko ieslodzīto Baumani.

Sapelējušu putraimu putra, gabals rupjas maizes un vārīts ūdens, tie ieslodzīto pārtikas pamati — un gandrīz arī vienīgie elementi. Pusstunda dienā cietuma sētā zem uzraugu lamām, ņirgāšanās un provokācijām, kuru nolūks atraut to pašu pusstundu, — tā politiskā ieslodzītā pastaiga «svaigā gaisā». Nakts kratīšanas, kad plkst. 24 kamerās ar troksni un bļāvieniem drāžas uzraugi, izvanda un izjauc visu līdz nejēdzībai, — tā ieslodzīto strādnieku nakts. Izģērbšanās kailam, nomešanās četrrāpus un atļaušanās sevi iztaustīt, vai tik kur nav paslēpta kāda zīmīte, mazgāšanās caurvējā pie vaļējām durvīm, pie kam klāt stāv uzraugs ar pipku, — tā ieslodzītā strādnieka pirts.

«Melnais mēnesis», karceris, spīdzināšanas — tie vairs nav sodi par jebkādiem pārkāpumiem, tā ieslodzītā strādnieka ikdiena.

Biedri!

Pirmā Maijā Latvijas Sarkanās Palīdzības organizācija aicina jūs uzstāties par cietumā ieslodzītiem strādniekiem. Nelaidiet bendēt savus labākos biedrus. Sniedziet tiem strādnieku atbalstu. Prasiet no buržuāzijas viņu stāvokļa uzlabošanu un atsvabināšanu. Nāciet Sarkanās Palīdzības rindās!

Nost ar nāves režīmu cietumos!

Izbeigt ieslodzīto piekaušanas un spīdzināšanas!

Amnestiju politieslodzītiem!

Visi uz ielas 1. Maijā, uzstāsimies aktīvi par mūsu prasībām!

Latvijas Sarkanās Palīdzības Centrālā Komiteja

id: 26

file\_name: revl-n026-LKP\_CK-10000-[…1934-04-27].txt

title: No LKP CK Pirmā Maija uzsaukuma Latvijas darbaļaudīm vienotā revolucionārā frontē cīnīties pret fašisma draudiem, par proletariāta diktatūru

author: LKP CK

date: […1934-04-27]

print\_run: 10000

typography\_name: Spartaks

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 67–70.

text:

Bez cīņas nav uzvaras! Visu zemju proletārieši, savienojieties!

LATVIJAS STRĀDNIEKI! LAUKU UN LATGALES DARBĀAĻAUDIS!

JAUNATNE! KAREIVJI! DARBA INTELIĢENCE!

VISA APSPIESTĀ UN VERDZINĀTĀ DARBA TAUTA!

Pirmā Maijā visu zemju, rasu un tautību apspiestie un verdzinātie ļaudis demonstrē savu negrozīgo apņēmību uzvarēt savus izsūcējus un kaklakungus — fabrikantus, baņķierus, pelēkos un Zilos baronus. Sevišķi svarīgos apstākļos šie svētki notiek šogad.

Apspiestās šķiras un tautas ar pašlepnumu var atmest fašistu melus par sociālisma bankrotu. Bankrotē sociāldemokrātiskais, reformistiskais sociālisms, kurš dibināts uz izlīgšanu ar buržuāziju, ko izved s.-d. līderi. Toties simtu miljonu apspiesto prātus un sirdis visās zemēs un tautās vairāk kā jebkad iekaro patiesā, neviltotā sociālisma programa: buržuāzijas varas gāšana, fabriku, banku un transporta atņemšana kapitālistiem un atdošana pašiem savā valstī organizētiem ražotājiem, dzelzs stingras strādnieku diktatūras ievešana kapitālistu apspiešanai, zemes iztīrīšanai no kapitālistu mežonībām, tautas nodevējiem un zagļiem, sociālistiskas bezšķiru sabiedrības uzcelšanai, kur nebūs karu, kur cilvēks vairs neizmantos līdzcilvēkus, kur atdzimušas cilvēces dzīve uzziedēs diženā krāšņumā.

Jo kā nekad visās zemēs diendienā tiek demonstrēta kapitālisma iršana un viņa varoņu bankrots, nekad strādnieku, darba zemnieku, jaunatnes, inteliģences, apspiesto tautību stāvoklis visās kapitālisma zemēs nav bijis tik daudz posta un ciešanu pilns kā tagad. Buržuāzijai irst pamati zem kājām, un tā meklē glābiņu algu nosišanā, sociālās apdrošināšanas likvidēšanā, darba zemnieku izputināšanā, bezdarba vairošanā, nodokļu skrūves piegriešanā un visu šo, no darba tautas nolaupīto līdzekļu atdošanā piemaksu vārdā parazītiem — pelēčiem, fabrikantiem, koruptantiem. Stavinskiāde, milzīgas korupcijas Japānā, Igaunijā, Polijā, Dienvidslāvijā, Latvijā rāda, cik smirdoši sapuvis ir kapitālisms, viņa politiķi un ierēdņi, kur aiziet darbaļaužu sviedri.

Visās zemēs kapitālisti ķērās pie visu politisko brīvību likvidēšanas, pie fašisma, pie ebreju rīdīšanas, pie klajas ģenerāļu, baronu, monarhistu un mācītāju palīdzības, pie darbaļaužu labāko priekšstāvju ieslodzīšanas koncentrācijas lēģeros vai noslepkavošanas. Buržuāzijas bruņotas bandas siro pa visām zemēm. Visasiņainākā, ciniskākā veidā kapitālisms savus jaunākos «sasniegumus» šodien visai pasaulei demonstrē Vācijā un Austrijā.

Lai glābtu savu kundzību, buržuāzija neapmierinās ar drūmo viduslaiku inkvizīcijas un landsknehtu režīma atjaunošanu zemes iekšienē, tā ķeras pie sava izredzētā ieroča — kara.

1934. g. Pirmais Maijs tiek svinēts kara priekšvakarā. Vispasaules proletariāts šogad svin Pirmo Maiju pie jauna kara sliekšņa!

Divi imperiālistiski razbainieki šogad traucas aizdedzināt pasauli: japāņu militāristi — austrumos, hitlerieši — rietumos. Tie alkst pēc SPRS teritorijas, pēc SPRS un Baltijas tautu asinīm, pēc Ķīnas sadalīšanas.

Biedri! Proletārieši! Apspiestie lauku darbaļaudis! Inteliģence! Kareivji! Jūs atrodaties smagu pārbaudījumu priekšā. Tikai ejot pa lielinieku, komunistu ceļu, SPRS ceļu, tikai orientējoties turp, kur sauc jūs Komunistiskā Internacionāle, ir glābiņš no katastrofas, uz kuru jūs dzen fašistiskie varmākas. Jo glābiņu nevar dot fašisms, ko sludina karlsonieši, hitlerieši, pērkoņkrustieši, zemsavieši, bergisti, dodot viltus solījumus, nevienu no kuriem tie nav pildījuši ne Polijā, ne Itālijā, kur fašisms un stingra vara jau ilgus gadus, nemaz nerunājot par Vāciju un Austriju. Visur tur plosās krīze, bezdarbs, bads, skan apspiestās tautas vaidi. Glābiņu nespēj dot sociāldemokrāti, kuru viltus sociālismam par upuri krituši Vācijas un Austrijas strādnieki, kuru vadoņi, velsi, zeveringi, lebes u. c. lielie komunistu un SPRS rējēji tagad ēd Hitlera maizi. Visās zemēs s.-d. ir šķēluši strādniecību un līdzējuši ievest fašismu.

Biedri! Ir tik viens drošs ceļš, pārbaudīts vētrās un ugunīs — tas ir Marksa un Ļeņina ceļš, nesaudzīgas cīņas ceļš ar kapitālistiem, kuru ir gājis Krievijas proletariāts un iet visu zemju komunisti.

Kas būtu, ja arī Krievijā s.-d. būtu izdevies atturēt strādniekus lieliniekiem, visi darbaļaudis tagad redz patieso izeju no krīzes — sociālistisko revolūciju un proletariāta diktatūru. Fabrikas tur atņemtas fabrikantiem, ievesta plānsaimniecība anarhijas vietā, iznīcināts bezdarbs un krīzes uz visiem laikiem. Zeme iztīrīta no koruptantiem. Dzelzs stingra vara agrākiem liekēžiem un kundziņiem — patiesa brīvība darbaļaudīm. Tikai pateicoties SPRS patiesai un ļoti gudrai miera politikai un rūpēm par mazo tautu neatkarību, šodien nav vēl sācies karš.

Rokas nost no SPRS — visu zemju darbaļaužu tēvijas! Nost ar fašismu, nost ar hitlerismu! Pirmā Maija sveiciens lielajai sociālisma zemei, vispasaules trieciena brigādei!

Strādnieki, darba zemnieki, kareivji! Noraujiet maskas kara gatavotājiem! Nost ar kara budžetu! Cīnieties par kara novilcināšanu! Izjauksim kapitālistu asiņaino noziedzību, gāžot viņu varu un nodibinot proletariāta diktatūru! Dibiniet spēcīgas partijas organizācijas cīņai kara apstākļos, ja tas sāktos pirms jūsu uzvaras. Mācieties labi lietot ieročus, kad fašisti dosies avantūrā, lai kopā ar visu zemju darbaļaudīm un Sarkano Armiju izmantotu apstākļus uzvarai Eiropā un Āzijā.

Pirmā Maijā augstāk cīņas karogu!

Pasaule dun no revolucionārā proletariāta dzelzs soļiem Ķīnā, Japānā, Kubā, Spānijā. Slavenais ģenerālstreiks Francijā. Un beidzot, varonīgā Austrijas strādnieku bruņotā cīņa. Sveiciens s.-d. strādniekiem, kuri, sekodami Austrijas Kompartijas aicinājumam, pret līderu gribu stājas uz ģenerālstreika un bruņotas cīņas ceļa! Slava Austrijas proletāriešiem — Eiropas proletariāta vienības un priekšā stāvošo uzvarošo bruņoto cīņu vēstnešiem.

Proletārieši! Jaunu revolūciju priekšvakara stundā pulcējieties zem komunisma, zem šturma karogiem. Modiniet cīņai savus biedrus un brāļus visās zemēs. Jūs sauc sociālas un nacionālas atbrīvošanās cīņa.

Latvijā nodibināta Ulmaņa valdība. Tā ir fašisma, kara, tautas nodevības valdība. Ulmanis ir Hitlera dienderis. Buržuāzija ir metusi šo vīru svaru kausos, lai tas glābtu fabrikantus un lielsaimniekus, saliecot āža ragā Latvijas strādniekus, darba zemniekus un bezdarbniekus.

Strādnieki! S.-d. grib jūs piekrāpt un nodot tāpat kā Vācijā. Tie smērējas jums klāt ar kreisām frāzēm, lai uzglabātu jūsu uzticību. Tie vienmēr nolieguši bruņotu cīņu. Neklausiet s.-d. frāzēm par «Austrijas ceļu». Kas atzīst bruņotu cīņu, tam jau šodien jāorganizē streiku un demonstrācijas cīņas [pret] visiem buržuāzijas uzbrukumiem.

Lai dzīvo pareiza vienota revolucionāra fronte! Nepielaist nevienu santīmu algas pazemināšanu, par darba algas pacelšanu.

Pret jebkādiem nodokļiem uz strādniekiem un darba zemniekiem. Par pilnīgu apdrošināšanu pret vecumu, bezdarbu un darba nespēju. Par tūlītēju pabalstu izsniegšanu trūcīgiem zemniekiem, bezdarbniekiem un nespējniekiem. Nepielaist nevienu ūtrupi. Kas ir pret to, tas ir buržuju aģents. Vai tas būtu karlsonietis, vai s.-d. līderis.

Pārtrauciet darbus Pirmā Maija priekšvakarā.

Sasauciet mītiņus un demonstrējiet savu apņēmību cīņai un uzvarai.

Atsvabināt strādnieku-zemnieku frakcijas deputātus!

Par pilnīgu apdrošināšanu pret vecumu, bezdarbu un darba nespēju!

Lai dzīvo 7 stundu darba diena!

Prasām visu parādu likvidēšanu darba zemniekiem!

Nost ar ebreju rīdīšanu! Pilnīgu pašnoteikšanos Latgalei, līdz pat tiesībai nodibināt patstāvīgu valsti!...

Prasām hitleriešu izdzīšanu no Latvijas un visu fašistisko organizāciju slēgšanu!

Nost ar Ulmaņa — hitleriešu valdību!

Lai dzīvo strādnieku vienota fronte!

Lai dzīvo proletariāta diktatūras uzvara visā pasaulē!

Lai dzīvo Komunistiskā Internacionāle!

LKP Centrālā Komiteja

id: 27

file\_name: revl-n027-LKJS\_Riga\_committee-3000-1934-04.txt

title: LKJS Rīgas komitejas Pirmā Maija uzsaukums Rīgas darba jauniešiem piedalīties 1. Maija demonstrācijā un mītiņos

author: LKJS Rīgas komiteja

date: 1934-04

print\_run: 3000

typography\_name: Spartaks

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 70–72.

text:

Bez cīņas nav uzvaras!

RĪGAS DARBA JAUNIEŠI!

Tuvojas 1. Maijs. 44. reizi jau visas pasaules strādnieki svinēs Pirmo Maiju, demonstrēs pret uzbrūkošo fašismu un jaunu pasaules karu, pret neģēlīgiem uzbrukumiem strādnieku algām un tiesībām. 1. Maiju vienmēr revolucionāri atzīmējuši arī Rīgas strādnieki un jaunatne — gan zem cara žandarmu un kazaku ložu uguns, gan brīvi un lepni Sarkanajā Rīgā 1919. g. uz plašā Esplanādes laukuma, gan zem tautisko valdību gumijas sitamiem un Latvijas kazaku pātagām.

Taisni šogad, kad Latvijā nodibinājusies Ulmaņa kara un fašisma valdība, kas pārvērš Latviju hitleriskās Vācijas provincē, kas palīdz fabrikantiem vēl nekaunīgāk aplaupīt un izģērbt strādniekus, — taisni šogad mums jāuzstājas pret šiem fašistiskās buržuāzijas plāniem asāk un noteiktāk kā jebkad.

Lai lepni un draudoši plīvo 1. Maija cīņas karogi!

Jau 1. Maija priekšvakarā pārtrauksim fabrikās un darbnīcās uz laiku darbu un protestēsim pret karu un fašismu, pret uzņēmumu fašizēšanu, uzstādot mūsu taisnīgas prasības:

Paaugstināt darba algu!

Uzlabot darba apstākļus!

Atlaist fašistiskos meistarus!

Garantēt mācekļiem noteiktu atalgojumu un normēt mācīšanās laiku!

Jaunajam strādniekam par vienādu darbu vienādu atalgojumu ar pieaugušo strādnieku!

Uzstāsimies par smagi piekauto strādnieku-zemnieku frakcijas deputātu atsvabināšanu!

Vāksim līdzekļus Latvijas cietumos smokošiem revolucionāriem un Vācijas un Austrijas fašisma upuriem!

Cīnīsimies par Vācijas Kompartijas vadoņa b. Telmaņa atsvabināšanu! Vāksim parakstus un rīkosim protesta sapulces!

Sveiciens drošsirdīgajiem Austrijas cīnītājiem!

Kauns sociāldemokrātijas vadoņiem (deičiem, baueriem u. c.), kas dezertēja karstāko cīņu brīdī.

Biedri, s.-d. strādnieki un jaunieši! Fabrikās, darbnīcās un skolās — visur atbalstiet šos strādnieciskos priekšlikumus! Cīnīsimies kopīgi jau tūlīt, tad Latvijā nekāds fašisms nebūs iespējams. Tad mēs nodibināsim pēc Padomju Savienības strādnieku piemēra Padomju Latviju. Neklausiet saviem vadoņiem, kas liek jums vienmēr nogaidīt.

Visi Rīgas strādnieki un jaunieši!

Aktīvi piedalīsimies s.-d. rīkotos gājienos un sapulcēs! Sauciet lozungus! Dziediet revolucionāras dziesmas. Izvērtīsim s.-d. rīkoto mierīgo pastaigāšanos varenā pretkara un pretfašisma demonstrācijā!

Nepieļausim apcietināt kreisos runātājus un uzsaukumu dalītājus!

Lai dzīvo sarkanais 1. Maijs!

Par 7 stundu darba dienu!

Par darba aizsardzību strādnieku jaunatnei!

Sveiciens Latvijas komjaunatnes šefam — Maskavas autozavoda komjauniešiem!

Nost Ulmaņa fašisma un kara valdību!

Par brīvību un strādnieku valdību, par Padomju Latviju!

Lai dzīvo Latvijas strādnieku šķiras avangards — LKP!

Latvijas Komunistiskās jaunatnes savienības Rīgas komiteja

id: 28

file\_name: revl-n028-LKP\_LKJS\_Ventspils\_committee-2000-1934-04.txt

title: LKP un LKJS Ventspils rajona komiteju Pirmā Maija lapiņa ar aicinājumu Ventspils strādniekiem 1. Maijā demonstrēt pret kara un fašisma draudiem

author: LKP Ventspils rajona komiteja un LKJS Ventspils rajona komiteja

date: 1934-04

print\_run: 2000

typography\_name: Spartaks

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 72–73.

text:

Bez cīņas nav uzvaras! Visu zemju proletārieši, savienojieties!

LAI LEPNI UN DRAUDOŠI PLĪVO PIRMĀ MAIJA SARKANIE CĪŅAS KAROGI!

Strādnieki, strādnieces, darba jaunieši!

1. Maijs ir Starptautiskā proletariāta cīņas diena. Proletariāts, kas rūdījies atsevišķās zemēs, valstīs, fabrikās, koncentrācijas lēģeros un cietumos, atsitot buržuāzijas uzbrukumus strādnieku ekonomiskam un tiesiskam stāvoklim, 1. Maijā demonstrē savu grandiozo spēku cīņai pret visiem apspiedējiem.

1. Maijs ir cīņas diena Ķīnas padomju strādniekiem, kas varonīgi cīnās pret Japānas imperiālistisko slepkavošanu. Japānas strādniekiem, kas arvien aktīvāk uzstājas pret militārismu. Vācijas strādnieki, kas, neskatoties uz šausmīgo fašistisko teroru, organizējas savās nelegālās strādnieku organizācijās. Austrijā, kur neskatoties uz s.-d. līderu nodevību, strādnieki izgāja aktīvā cīņā pret Dolfusa valdību. Biedri, mācīsimies no varonīgiem Austrijas strādniekiem, mācīsimies neatkārtot viņu pielaistās kļūdas.

Kapitālistisko valstu buržuāzija redz, ka ar savu zemju strādnieku izsūkšanu neizdosies nodrošināt dzīvi uz apspiesto rēķina, jo arvienu augstāk veļas plašais streiku vilnis. Tāpēc tiek kaldināti jauni pasaules kara plāni, galvenām kārtām pret SPRS, vienīgo zemi, kur nav krīzes un bezdarba.

Biedri, Ventspils strādnieki, visu zemju apspiesto ciņa ir arī mūsu cīņa. Iziesim visi 1. Maijā uz ielas. Izkliegsim protestu pret karu, pret fašismu, pret Ulmaņa valdību, kas gatavojas sagraut vēl pēdējās demokrātiskās paliekas. Sasniegsimies rokās ar s.-d. strādniekiem pāri nodevīgo līderu galvām. Iziesim aktīvi cīņā par sava stāvokļa uzlabošanu, atsitīsim fašisma uzbrukumus.

Biedri strādnieki, naktī uz 1. Maiju plkst. 12 pārtrauksim darbus. Protestēsim pret pārmērīgo izdzīšanu darbā. Pret aktīvāka biedru izsviešanu no fabrikām.

Lai dzīvo sarkanais Pirmais Maijs!

Lai dzīvo strādnieku vienota fronte!

Lai dzīvo Kompartija, Komjaunatnes savienība!

Nost nodevīgos s.-d. līderus!

Lai dzīvo Sarkanā Palīdzība!

Lai dzīvo Padomju Latvija!

Kompartijas un Komjaunatnes savienības Ventspils rajona komitejas

id: 29

file\_name: revl-n029-LKP\_LKJS\_Ventspils\_committee-500-1934-04.txt

title: LKP un LKJS Ventspils rajona komiteju Pirmā Maija lapiņa ar aicinājumu sociāldemokrātiskajiem strādniekiem organizēt vienotu fronti cīņā pret fašismu

author: LKP Ventspils rajona komiteja un LKJS Ventspils rajona komiteja

date: 1934-04

print\_run: 500

typography\_name: Spartaks

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 73–74.

text:

Bez cīņas nav uzvaras! Visu zemju proletārieši, savienojieties!

BIEDRI SOCIĀLDEMOKRĀTISKIE STRĀDNIEKI!

Atrodamies 1. Maija priekšvakarā. 1. Maijs jau no 1890. g. ir diena, kad visās zemēs strādnieki demonstrē savu solidaritāti par kopējām prasībām dēļ labākas nākotnes. Kādos apstākļos mums, strādniekiem, nākas svinēt 1. Maiju? Visā kapitālistiskajā pasaulē iestājusies smaga krīze. Tiek dienu no dienas nosistas darba algas, atņemti pēdējie sociālie pabalsti, tiek ņemtas streiku, biedrošanās brīvības, neganti izrēķinājas ar strādnieku priekšstāvjiem un aktivākiem cīnītājiem. Bet buržuāzijai ar to vēl nepietiek. Viņai vēl vajaga «stingru varu», fašistisku diktatūru, lai pēc Vācijas parauga varētu laist darbā pret badā mirstošiem strādniekiem karātavas un bendes cirvjus.

SPRS proletariāts nepazīst krīzes. Tur ražošana vairākkārtīgi pārsniedz pirmskara līmeni. Proletariāts, ievērojami uzlabojis savu dzīvi, droši iet ceļu uz bezšķiru sabiedrību. Buržuāzija visādiem meliem cenšas nomelnot SPRS strādniecības acīs. Tomēr tas viņai izdodas tikai pa daļai.

Tāpēc tas negantais naids, tāpēc tā drudžainā intervences kara gatavošana pret SPRS.

Biedri s.-d. strādnieki, tādos apstākļos atkārtoti griežamies pie jums ar vienotas frontes uzaicinājumu.

Ņemot vērā draudošās fašisma briesmas, kad ņemtas biedrošanās, vārda un preses brīvības ne vien kreisajai strādniecībai, bet tiek grautas jau s.-d. organizācijas.

Ņemot vērā draudošās kara briesmas, vienotas frontes jautājums ir strādniecības dzīvības un nāves jautājums.

Biedri s.-d. strādnieki!

Būsim vienoti. Jau šodien mums jāiet cīņā, lai atsistu fašisma uzbrukumu. Organizēsim 1. Maija naktī darba pārtraukšanu. Iziesim kopējā Maija demonstrācijā ar plakātiem un lozungiem.

Pret karu un fašismu.

Nost Ulmaņa valdību.

Pret strādnieku organizāciju graušanu.

Pret slimokasu piemaksu atņemšanu.

Pret zāģētavu strādnieku pāriešanu pagaidu strādniekos.

Par strādnieku-zemnieku frakcijas deputātu un visu politieslodzīto atsvabināšanu.

Par apdrošināšanu vecuma, darba nespējas un bezdarba gadījumā.

Par Padomju Latviju.

Kompartijas un Komjaunatnes savienības Ventspils rajona komitejas

id: 30

file\_name: revl-n030-LKP\_Riga\_committee-10000-1934-04.txt

title: LKP Rīgas komitejas Pirmā Maija lapiņa ar aicinājumu strādniekiem apvienoties vienotā antifašistiskā frontē pret uzbrūkošo fašismu, par strādnieku ekonomiskajām un politiskajām prasībām

author: LKP Rīgas komiteja

date: 1934-04

print\_run: 10000

typography\_name: Spartaks

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 75–77.

text:

Bez cīņas nav uzvaras! Visu zemju proletārieši, savienojieties!

STRĀDNIEKI, STRĀDNIECES UN DARBA JAUNATNE!

Kapitālistiskās pasaules ekonomiskā krīze aizvien ciešāk savelk cilpu pār krīzē iegrimušo kapitālistisko iekārtu; buržuāzija meklē izeju no šīs krīzes intervencijā un karā pret SPRS. Imperiālistiskā kara draudi ir tagad asāki nekā jebkad. Japānas un Vācijas imperiālisti jebkurā momentā var uzbrukt strādniecības tēvijai —SPRS. Pasaule stāv jaunu karu un revolūciju priekšvakarā.

Fašistiskais terors Latvijā aug. Ievesti jaunie sodu likumi un likvidēta saeimas strādnieku-zemnieku frakcija. Ekonomiskā krīze novedusi Latvijas saimniecību līdz sabrukumam. Darba alga pazemināta par 30—50%. Bezdarbnieku skaits aug. Inteliģentos bezdarbniekus valdība dara par melna darba strādniekiem, dzenot tos uz sabiedriskiem spaidu darbiem un piespiedu kārtībā sūtot uz laukiem. Aug krīzes nodokļi, aug dārdzība. Likvidē sociālo likumdošanu. Buržuāzijai kopā ar s.-d. līderiem maza bēda par 415 000 vēlētāju arī bez tā jau mērenām prasībām par apdrošināšanu pret bezdarbu un vecumu. S.-d. līderi noraida visus komunistu priekšlikumus par strādnieku vienotas frontes nodibināšanu un viņu mobilizēšanu aktīvai cīņai pret fašisma uzbrukumiem darba algām, strādnieku ekonomiskām un politiskām tiesībām. S.-d. līderi iestājušies vienotā frontē ar fašistisko buržuāziju — pret revolucionāriem strādniekiem un atbalsta Ulmaņa reakcionāros konstitūcijas grozījumus, kuri pārvērš valsts prezidentu par kulaku ķeizariņu, atņem tiem, kas atrodas zem sociālas apgādības (tātad visiem nabagiem un bezdarbniekiem, kas bauda kaut minimālo pabalstu no valsts), viņu politiskās tiesības. Trūkums, bads un posts pie strādniekiem sasnieguši vēl nepieredzētus apmērus.

Pie tādiem apstākļiem katra strādnieka, katra bezdarbnieka priekšā, darba inteliģences un jaunatnes priekšā stāv jautājums:

Kur izeja?

Izeja — strādnieku apvienotā antifašistiskā cīņā zem LKP vadības. Izeja ir nevis konstitūcijas grozīšanā, nedz «demokrātijas» plaisu aizbāšanā, bet vienotā masu cīņā pret buržuāzijas diktatūru, par proletariāta diktatūru. Izeja nav vis mierīgā balsošanā par dažādiem likumprojektiem, bet gan proletariāta asā vienotā revolucionārā cīņā par darba algas paaugstināšanu, pret sociālās likumdošanas atcelšanu.

Izeja nav vis Ulmaņa fašistiskās nacionālās «atmodas», «atdzimšanas» atbalstīšanā, bet gan strādnieku vienotā starptautiskā cīņā pret šo reakcijas atdzimšanu.

Neticiet s.-d. līderu un buržuāzijas meliem, it kā pēdējā grib dzīvot mierā ar SPRS. Neticiet buržuāzijas aģentiem, kuri izplata baumas par to, ka kara briesmas esot likvidētas. Ulmaņa valdība dara visu iespējamo, lai slēptu no strādniecības savu noziedzīgo bendes darbu un sagatavotu hitleriešiem placdarmu karam ar SPRS.

Vai strādnieki var uzvarēt?

Vienotā frontē zem Kompartijas vadības strādnieki varēs uzvarēt buržuāziju un ievest proletariāta diktatūru pret buržuāziju.

Vienota strādnieku fronte var nogāzt buržuāzijas virsvaldību un radīt sociālistisku iekārtu. Tam par pierādījumu ir SPRS piemērs.

Tikai proletariāta diktatūra var likvidēt bezdarbu un atjaunot rūpniecību — to pierāda SPRS.

Kas traucē strādnieku uzvaras sasniegšanu?

Visvairāk — s.-d. līderu nodevīgā politika, kuri ienes šķelšanos strādnieku rindās visās zemēs un atbalsta buržuāziju.

Kas būtu, ja 1918.—1919. g. s.-d. nebūtu atbalstījuši buržuāziju? Nebūtu ekonomiskās krīzes, bezdarba, nebūtu fašistiskā terora, nebūtu buržuāzijas diktatūras, bet būtu proletariāta diktatūra, kura uzbūvētu sociālistisku ekonomiku un iznīcinātu liekēžu šķiras.

Mēs vēl nepietiekoši mobilizējam strādniekus uz streikiem par ekonomiskām un politiskām daļu prasībām. Aktīvāk pie darba!

Strādniecības cīņas konkrētos faktos jāuzrāda s.-d. līderu nodevība un viņu līdzstrādība ar buržuāziju — arodbiedrībās, slimokasēs, pašvaldībās, streikos utt. Nekavējoši stājieties pie masu streiku sagatavošanas. Kopā ar s.-d. strādniekiem uzstādiet prasības par darba algas paaugstināšanu. Izvēlējiet kopīgas streiku komitejas un pretfašisma cīņas komitejas.

S.-d. strādnieki! Paturiet atmiņā, ka Latvijas s.-d. līderi, tāpat kā s.-d. līderi Vācijā, Austrijā, Igaunijā un citās zemēs, atraidījuši visus komunistu priekšlikumus uzstāties vienoti pret buržuāziju. Bet nav citas cīņas metodes pret uzbrūkošo fašismu kā vienīgi strādnieku vienota cīņa zem Kompartijas vadības.

Komunisti aicina jūs 1. Maijā piedalīties visās masu sapulcēs, mītiņos un demonstrācijās. Uzstādiet prasības par darba algas paaugstināšanu, par nekavējošu apdrošināšanu pret bezdarbu uz buržuāzijas un valsts rēķina.

Piespiediet buržuāziju nekavējoši izpildīt šīs prasības. Klausieties vienīgā strādnieku šķiras interešu aizstāvja — nelegālās Komunistiskās partijas balsi. Meklējiet sakaru ar viņu un savienojieties zem viņas cīņas karoga.

Lai dzīvo starptautiskā proletariāta mobilizācijas un spēku demonstrācijas diena!

Rokas nost no SPRS!

Nost vācu baronu varas atjaunotājus!

Nost s.-d. līderus — intervencijas un fašisma ceļlaužus!

Lai dzīvo 7 stundu darba diena!

Nost bendes režīmu cietumos!

Prasām strādnieku-zemnieku frakcijas deputātu nekavējošu atsvabināšanu!

Nost fašistus — strādnieku bendes un nacionālā naida, un antisemītisma sakarsētājus!

Lai dzīvo visu darbaļaužu sociālistiskā tēvija — SPRS!

Lai dzīvo visu nāciju darbaļaužu savienība!

Lai dzīvo vienota revolucionāra strādnieku fronte!

Lai dzīvo Latvijas Komunistiskā partija!

Lai dzīvo Padomju Latvija!

LKP Rīgas komiteja

id: 31

file\_name: revl-n031-LKJS\_Riga\_org\_X\_district\_committee-300-1934-04.txt

title: LKJS Rīgas organizācijas X rajona komitejas uzsaukums «Juglas manufaktūras», «Rīgas auduma» un «Rīgas manufaktūras» strādniekiem piedalīties 1. Maija demonstrācijā un kopā ar sociāldemokrātiskajiem strādniekiem cīnīties pret fašisma draudiem

author: LKJS Rīgas organizācijas X rajona komiteja

date: 1934-04

print\_run: 300

typography\_name: Spartaks

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 77–78.

text:

LAI DZĪVO VIENOTA CĪŅAS FRONTE PRET FAŠISMU UN KARU!

PAR DARBA ALGAS PAAUGSTINĀŠANU!

LAI DZĪVO SARKANAIS 1. MAIJS!

BIEDRI «JUGLAS MANUFAKTŪRAS», «RĪGAS AUDUMA» UN «RĪGAS MANUFAKTŪRAS» STRĀDNIEKI UN STRĀDNIECES!

Tuvojas 1. Maijs, visas pasaules strādnieku cīņas un vienības diena. Par spīti fašistu aizliegumiem, par spīti policijas teroram visā pasaulē strādnieki būs ielās, demonstrēs pret fašismu un karu.

Arī Latvijā fašisms nepārtraukti uzbrūk. Latvijas buržuāzija — fabrikanti un budži — pārdod Latviju hitleriskai Vācijai. Pie Hitlera «izārstētais» Ulmanis ir Latvijas valdības galva. Latvijas strādnieki un jaunatne tiek gatavoti kā lielgabalu gaļa karam pret Padomju Savienību. Arī uzņēmumi tiek piemēroti kara rūpniecībai. Katra zīda fabrika 2 dienās var tikt pielāgota indīgo gāzu ražošanai.

Fašisms uzbrūk katrā fabrikā, tāpēc katras fabrikas strādniekiem jādod pretspars.

Biedri! Uz 1. Maiju atminēsim grūto darbu un niecīgos bada grašus! Atminēsim visus tos apvainojumus un pazemojumus, ko mēs saņēmām no fašistiskiem meistariem.

Dažas dienas pirms Maija pārtrauksim darbu visās maiņās uz 15 minūtēm protestam pret Latvijas fašizēšanu un jauna kara gatavošanu. Uzstādīsim uzņēmējam mūsu taisnīgās prasības:

Garantēt dienas algu 1930. g. izpeļņas apmērā!

Noslēgt kolektīvo līgumu ar pašu strādnieku vēlētu komiteju!

Atcelt visus atvilkumus par kļūdām!

Bezmaksas satiksmi uz darbu!

Atlaist visus fašistiskos meistarus un spiegus!

Uzlabot darba apstākļus!

Mācekļiem: noteiktu izmācīšanās laiku, nodrošināt darbu pēc izmācīšanās; jauniešiem par vienādu darbu maksāt vienādu atalgojumu!

Biedri! Kompartija un komjaunatne aicina jūs 1. Maijā ņemt aktīvu dalību s.-d. gājienā. Stājieties rindās jau veselām grupām sapulcēšanās punktos! Ne tāpēc mēs saucam jūs piedalīties s.-d. gājienā, ka piekrītam s.-d. vadoņu nodevīgajai politikai, kas ved strādnieku šķiru pēc Vācijas un Austrijas piemēra uz sakāvi, kas 6 reizes noraidīja Kompartijas un strādnieku-zemnieku frakcijas vienotās frontes priekšlikumus. Mēs saucam jūs pāri līderu galvām izvest vienoto fronti ar s.-d. strādniekiem un jauniešiem. Ejiet ar viņiem plecu pie pleca! Sauciet lozungus! Dziediet revolucionāras dziesmas! Pārvērst miermīlīgu pastaigu varenā vienotās frontes demonstrācijā. Parādīsim, ka ne fašistu terors, ne s.-d. līderu nodevības nespēj salauzt strādnieku šķiras spēku. Parādīsim fašistiem, ka Latvijas strādniecībā vēl dzīvs 1905. g. un 1919. g. revolucionārais gars.

Pret asiņaino fašismu un karu!

Nost Hitlera kalpa — Ulmaņa valdību!

Par strādnieku-zemnieku frakcijas atsvabināšanu!

Par algas paaugstināšanu!

Sveiciens sociālistiskās Padomju Savienības tekstilniekiem!

Par strādnieku varu — Padomju Latviju!

Latvijas Komunistiskās jaunatnes savienības Rīgas organizācijas X rajons

id: 32

file\_name: revl-n032-LKJS\_Riga\_textile\_factory\_Merino\_cell-100-1934-04.txt

title: Rīgas tekstilfabrikas «Merino» LKJS šūnas uzsaukums strādniekiem 1. Maija priekšvakarā sarīkot īslaicīgu streiku ar prasībām par sava stāvokļa uzlabošanu

author: LKJS «Merino» Rīgas tekstilfabrikas šūna

date: 1934-04

print\_run: 100

typography\_name: Spartaks

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 79.

text:

PRET FAŠISTIEM MŪSU FABRIKĀ UN VISĀ VALSTĪ!

PRET KARU UN INTERVENCI!

Biedri «Merino» strādnieki un strādnieces!

1. Maijā strādnieki visur demonstrē pret fašismu un jaunu pasaules slaktiņu, cīnās par savām prasībām. Arī mums jāiziet cīņā par mūsu stāvokļa uzlabošanu, ja negribam nonākt vēl sliktākā stāvoklī.

Mūsu algas jau vairākkārtīgi nosistas. Inženieris lauza galvu un gudro visādus knifus, lai algas nosistu vēl zemāk. Viņš grib ievest audējiem atvilkumus par kļūdām, un ja ne, tad smalku prēmiju sistēmu, kuru ļoti labi pazīst citu fabriku strādnieki. Lai salauztu strādnieku pretestību, lai mūs iebaidītu, viņš ieved fabrikā fašistisko meistaru teroru. Pats viņš skaitās par žīdu nacionālistu, bet nekautrējas turēt vācu hitleriskos meistarus, turpretī latviešu un krievu strādniekus atlaiž.

Biedri strādnieki! Vai ilgi vēl cietīsim fašistisko meistaru teroru? Vai ilgi vēl ļausim atraut mūsu pēdējo maizes kumosu? Iziesim visi kā viens streikā pie pirmā uzbrukuma mūsu algām!

Mēs prasām:

Nodrošināt dienas algu 30. g. izpeļņas apmērā!

Noslēgt kolektīvu līgumu ar strādnieku vēlētu komiteju!

Atlaist visus fašistiskos meistarus!

Izbeigt strādnieku atlaišanu!

Uzlabot darba apstākļus!

Neviena santīma neatvilkt par kļūdām!

Legalizēt tekstilnieku revolucionāro arodbiedrību!

Biedri, dažas dienas pirms Maija lai katra maiņa uz laiku pārtrauc darbu, protestējot pret fašisma ievešanu un jaunu karu gatavošanu, uzstādot mūsu augšā pievestās prasības!

Lai dzīvo sarkanais.1. Maijs!

Nost Hitlera sulaiņus Latvijā — pērkoņkrustiešus un Ulmaņa valdību!

Par darba algas paaugstināšanu!

Par brīvību un strādnieku varu!

LKJS «Merino» fabrikas šūna

id: 33

file\_name: revl-n033-LKP\_CK\_Womens\_center-3000-[…1934-05-13].txt

title: LKP CK Sieviešu centra uzsaukums darba sievietēm boikotēt buržuāzijas rīkoto «mātes dienu» un cīnīties par Padomju Latviju

author: LKP CK Sieviešu centrs

date: […1934-05-13]

print\_run: 3000

typography\_name: Spartaks

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 80–81.

text:

[Visu zemju proletārieši, savienojieties!]

[DARBA SIEVIETES!]

Sākot ar 1924. g., buržuāziskās dāmu komitejas Latvijā katru gadu rīko mātes dienu.

Šogad šī diena tiks svinēta 13. maijā, un mātes dienas komitejas priekšgalā nostājusies pati valsts prezidenta Kvieša kundze. Komiteja lēmusi, ka mātes dienā jārīko baznīcās dievkalpojumi, jāliek vaiņagi uz nezināmās mātes kapa, jāslavē mātes, kuras dzemdējušas slavenus valstsvīrus; jāatgādina mātēm, ka viņu pienākums ir audzināt bērnus tikumīgā garā un padevīgus vergus tagadējai buržuāziskajai Latvijas valstij.

Ko gan citu var sagaidīt no buržuju madāmām, kuras dzīvo greznībā un pārpilnībā. Viņām daudz tuvāk stāv viņu klēpja sunīši nekā strādnieku izsalkušie bērni.

Darba sievietes-mātes! Neticiet aptaukojušos buržuju madāmu liekulīgajām runām un solījumiem. Neticiet, ka miljonāre Benjāmiņu Emīlija tiešām grib palīdzēt jums un jūsu badā mirstošiem bērniem. Visu šo buržuju madāmu īstais nolūks ir pielabināties strādniekiem ar niecīgo pabalstu, kuru izsniedz dažiem desmitiem. Bet tūkstošiem izsalkušie nesaņem nekā un tiek mierināti ar solijumiem, — lai gaidot. Ar šīm ubagu dāvanām grib atturēt darba sievietes-mātes no cīņas pret visu darbaļaužu izsūcējiem. Bet veltas jūsu pūles, Pīpiņu un Benjāmiņu madāmas. Revolucionārā cīņa arvien iet plašumā. Darbaļaužu balsis paceļas arvien draudošāk pret valdību, kura dzen strādniekus un darba zemniekus arvien dziļākā postā un trūkumā. Cīņās par augstāku darba algu un labākiem darba apstākļiem arvienu vairāk piedalās arī darba sievietes.

Sievietes-mātes! Neļaujiet aptumšot savu šķiras apziņu no dažādām svinīgām ceremonijām mātes dienā; atminiet, ka tikai cīņa visa darbaļaužu saime var sasniegt labāku dzīvi. Darba sievietes vieta ir kopējās rindās ar savu šķiras biedru — vīrieti.

Kādēļ darbaļaudīm jāapmierinās ar ubagu dāvanām, kas atkrīt no buržuju pārpildītiem galdiem, kad viņi visas šīs bagātības paši saražojuši ar savām tulznainām rokām. Valdības noliktavās plūst labības krājumi, bet cilvēkiem nav ko ēst. Bezdarbnieku bērnu ēdināšanu pārtrauc maija mēnesī, jo valdībai neesot naudas. Bet valdībai netrūkst naudas piemaksām turīgiem lauksaimniekiem. Priekš tiem tiek šķiesti miljoni.

Paskatieties, kā dzīvo darbaļaudis tur, kur nav vairs liekēžu šķiras, kas aprij viņu pūliņu augļus. Tā zeme ir SPRS.

Sievietes-mātes stāvoklis tur ir nodrošināts. Viņai nav jābaidās, ka neierodas kāds lieks ēdājs ģimenē. Par katra jauna pilsoņa ierašanos pasaulē valsts ar vislielāko rūpību gādā, un mātei nav ar šausmām jādomā par to, kā viņa uzaudzinās un paēdinās savu bērnu.

Darba sievietes-mātes! Jūs katru dienu varat lasīt Latvijas avīzēs par jaunpiedzimušo bērnu slepkavībām. Padomājiet, kas spiež uz šo izmisuma soli darba sievietes-mātes.

Izvirtušie saimniekdēlī paved savas kalpones un padzen tās no darba. Nelaimīgā māte ir padota badam ar savu ārlaulībā dzimušo bērnu.

Padomju zemē nav vairs palicis nekas no šī sievietes-mātes pazemojuma. Tur par visiem bērniem tiek vienādi gādāts.

Darba sievietes! Stājieties jūs šo cīnītāju rindās par Padomju Latviju. Tikai padomju vara nodrošinās darba sievietei par vienādu darbu vienādu atlīdzību un atsvabinās viņas no kapitāla verdzības.

Buržuji gatavo karu pret SPRS. Karš prasīs miljoniem upuru. No kara atgriezīsies kropļi bez kājām un rokām. Paliks bērni bez apgādātājiem.

Nost karu! Aizstāvēsim SPRS — visu darbaļaužu tēviju!

Latvijas cietumos smok vairāk kā 1000 strādnieku — brīvības cīnītāju. Tie ir labākie cilvēki, kurus buržuāziskā Latvijas valdība Spīdzina cietumos un kaļ važās. Nost bendēšanas režīmu cietumos! Cīnīsimies par visu politieslodzīto atsvabināšanu!

Darbaļaužu vēlētie priekšstāvji tiek mocīti cietumā. Prasīsim strādnieku-zemnieku frakcijas atsvabināšanu!

Mātes dienā protestējiet pret fašistiskiem uzbrukumiem strādnieku šķirai, pret darbaļaužu slepkavošanu!

Nost Ulmaņa valdību — fašistiska apvērsuma gatavotāju!

Nost nāves sodu Greteram!

Uz cīņu par Padomju Latviju!

LKP Sieviešu centrs

id: 34

file\_name: revl-n034-LKP\_CK-500-[…1934-05-15].txt

title: LKP CK uzsaukums darbaļaudīm gatavoties uz ģenerālstreiku un bruņotu cīņu pret draudošo fašistisko apvērsumu

author: LKP CK

date: […1934-05-15]

print\_run: 500

typography\_name: Spartaks

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 82–84.

text:

Bez cīņas nav uzvaras! Visu zemju proletārieši, savienojieties!

LATVIJAS STRĀDNIEKI, DARBA ZEMNIEKI!

Latgales darbaļaudis, kareivji, inteliģence, darba jaunatne!

Buržuāzija ir bankrotējusi Latvijas plašo darbaļaužu masu acīs. Tā meklē glābiņu savienībā ar hitleriešiem un baroniem, karā ar revolucionāro strādniecību pašu zemē un Padomju Savienībā. Par katru cenu tā grib nodibināt fašisma diktatūru pēc Vācijas un Austrijas parauga. Priekšgalā te nostājies korupcijas tēvs Latvijā un hitleriešu aģents Ulmanis. Neķītri viltojot tautas gribu, tie apvaino, ka «stingru varu» prasot visa tauta. Nē! Pēc tās dzenas tikai tautas nodevēju kliķe ar Ulmani priekšgalā, kurš viens pats nozadzis valsts bankai 150 milj. rubļu.

Meli, ka tautas posts cēlies no varas trūkuma. Taisni Ulmaņa 30000 pelēči ir nosituši algas laukstrādniekiem no Ls 40 uz Ls 19 mēnesī un vairojuši 200 tūkstoš lielās darbaļaužu armijas postu. Taisni viņi likvidē slimokases un bezdarbnieku fondus, negrib atlaist nodokļus un parādus darba zemniekiem, bet tos piedzen. Posta cēlonis ir kapitālisms, kur liekēžu bars izsūc darba tautu. Stingrā vara vajadzīga, lai saliektu darbaļaudis āža ragā, nosistu algas, likvidētu slimokases, piedzītu parādus un sagatavotu ceļu hitleriešiem un karam.

Izeja ir nevis fašisma diktatūrā, bet proletāriskā revolūcijā, padomju varā. Tā likvidēs parādu jūgu, atdos zemi tiem, kas 10 apstrādā, atņems fabrikas kapitālistiem un tūlīt tās laidīs darbā pilnā gaitā, tūlīt likvidēs krīzi un bezdarbu uz visiem laikiem. Tā notiesās valsts zagļus, tā būs patiesi stingra un godīga vara.

Šodien Ulmanis grib ievest fašismu caur saeimu. Tikko būtu izvesti satversmes grozījumi un valsts prezidentam dota monarha vara, tas uzsāktu tādu pašu uzbrukumu darbaļaudīm kā Hitlers Dolfuss. Šai nolūkā Ulmanis jau visur izvieto savus rokaspuišus. Politpārvalde atņemta demcentram un nodota Zemnieku savienības vīram Fridrihsonam. Rīgas prefekta postenim gatavo Pommeru, kurš tagad ielikts jau par palīgu. Tiek intensīvi noskaidrots, kuri aizsargi sekos apvērsumam. Virsnieki lielās, ka 5. pulks esot jau gatavs. Ulmanis jau nolīdzis ar Bergu un došot tam iekšlietu ministra posteni. Šos ieročus Ulmanis laistu darbā arī, ja neizdotos izvest grozījumu caur saeimu, vai nu pēc tam, ja grozījumus nenestu arī nobalsošana, pēdējā legālā iespēja, ko atzīst «Brīvā Zeme». Grozījumu noraidīšana tuvina apvērsumu, draud Bergs («Latvis», 6. maijā).

Strādnieki, kareivji, darba zemnieki, apspiestie Latgales darbaļaudis, inteliģenti!

Nepieļausim izvest satversmes grozījumus caur saeimu. Gatavosimies uz ģenerālstreiku un bruņotu cīņu pret fašisma apvērsumu, lai tas arī nāktu pirms vai pēc nobalsošanas. Mēs aicinām jūs šodien visus bez virzienu izšķirības protestēt pret tautas vairākuma gribas falsifikāciju no saeimas. Pret fašismu! Par politiskās un arodnieciskās organizēšanās, vārda un preses brīvību! Nekavējoši izraidīt hitleriešus un likvidēt pērkoņkrustiešu organizācijas un to darbību. Kas to sabotē, ir tautas nodevējs. Sasauciet sapulces Un protestējiet pret satversmes grozījumiem. Sūtiet protestrezolūcijas uz saeimu, izvēliet delegācijas protestu nodošanai, organizējiet demonstrācijas un streikus.

Biedri, sociāldemokrātiskie strādnieki!

Kompartija ar vislielākām bažām vēro, ka līderi ved jūs pa kļūmīgo Vācijas ceļu. Tiesa, tie runā par ģenerālstreiku un bruņotu cīņu pret apvērsumu, bet nevienā vadoņu runā, ne «Sociāldemokrātā»? ne ar pušplēstu vārdu netiek aicināts uz cīņu pret fašisma legālu ievešanu. Jūsu vadoņi visu cīņu pret to grib aprobežot ar runām parlamentā. Sacīt, kā to dara «Sociāldemokrāta» 4. maija numurā, ka grozījumi, kurus, paredzams, pieņems, nav ādas dabas, lai par tiem sevišķi uztrauktos, ir patiesībā aicināt strādniekus izlaist pasīvi cauri šos grozījumus, atbrīvot ceļu fašisma legālai uzvarai. Atturot masas no protestiem, streikiem, demonstrācijām pret satversmes grozījumiem, jūsu vadoņi panāks, a strādnieki būs nesagatavoti cīņai pret apvērsumu tāpat kā Austrijā, jo tikai cīnoties pret ikvienu fašisma soli, var sagatavoties cīņai pret apvērsumu. Apvērsums jau arī nedraudot, izsaucās Menders kongresā, jo krīze dziļāk neiešot un vājināšoties fašismu veicinošie apstākļi. Tā Menders un Bruno i frāzes netaupa par ģenerālstreiku un bruņotu cīņu, i iztaisa, ka nekādu cīņu nevajaga ne tagad, ne vēlāk, atbrīvo rokas Ulmanim fašisma pamazītējā ievešanā, gluži kā Austrijā. Tā būtu liktenīga kļūda, ja jūs, biedri strādnieki, tāpat kā Vācijā neredzētu, kurp velk jūsu vadoņi un Nenostātos pret fašisma legālu ievešanu. Mēs aicinām jūs kopējiem spēkiem neļaut fašismam virzīties uz priekšu un nostiprināties, Uzsāksim steidzīgu protesta kampaņu pret satversmes grozīšanu un fašisma plāniem. Sasauksim partijas, arodnieciskas masu sapulces, pieņemsim protestrezolūcijas, organizēsim proteststreikus un demonstrācijas! Noraut masku fašisma un kara kliķei! Sociāldemokrātiskie un komunistiskie strādnieki kopā ir spēks, kas ģenerālstreikā un bruņotā cīņā spēj satriekt fašistus. Ja fašistiem kā Vācijā izdosies sagraut strādnieku organizācijas un uzlikt savu asiņaino zābaku strādnieku krūtīm, tad tas būs jūsu vadoņu šķelšanas politikas dēļ!

Biedri kurpnieki, kocinieki, tekstilnieki, laukstrādnieki! Uz cīņu par darba algām, pret satversmes grozījumiem! Lauku un Latgales darbaļaudis! Prasiet parādu strīpošanu un nodokļu atcelšanu. Nost baronu kalpu — Ulmani! Dodiet pretsparu ūtrupēm! Bezdarbnieki! Pieprasiet tūlītēju pabalstu izsniegšanu, protestējiet pret vergu darbiem! Par pilnīgu apdrošināšanu pret vecumu, darba ne- spēju, bezdarbu! Nost ar Latgales apspiešanu! Prasām pašnoteikšanās tiesību Latgalei, līdz pat tiesībai organizēt patstāvīgu valsti. Dodiet pretsparu antisemītismam un fašistiskiem bandītiem pērkonkrustiešiem! Šī cīņa lai ir patiesa spēku mobilizēšana ģenerālstreikam un bruņotai cīņai ar apvērsumu. Nost ar satversmes grozīšanu! Nost Ulmaņa valdību, kas nes darbaļaudīm badu, asiņainu diktatūru un karu pret SPRS! S.-d. pļāpā par ģenerālstreiku, bet attur masas no cīņas pret satversmes grozīšanu, atkārtojot Vācijas s.-d. izlīgšanas politiku. Strādnieki, vienotā frontē cīnīsimies pret satversmes grozīšanu, algu nosišanu, gatavosim ģenerālstreiku un bruņotu cīņu! Lai dzīvo cīņa par varu, par proletariāta diktatūru! Lai dzīvo Padomju Latvija, kas vienīgā var dot Latvijai patiesu nacionālu un sociālu atbrīvošanu!

Lai dzīvo cīņa par varu, par proletariāta diktatūru! Lai dzīvo Padomju Latvija, kas vienīgā var dot Latvijai patiesu nacionālu un sociālu atbrīvošanu!

Latvijas Komunistiskās partijas Centrālā Komiteja

id: 35

file\_name: revl-n035-LKP\_Riga\_committee-unk-[1934-05-16…].txt

title: LKP Rīgas komitejas uzsaukums Latvijas darbaļaudīm uzsāki ģenerālstreiku pret fašistisko diktatūru

author: LKP Rīgas komiteja

date: [1934-05-16…]

print\_run: unk

typography\_name: Spartaks

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 84–85.

text:

Bez cīņas nav uzvaras! Visu zemju proletārieši, savienojieties!

VISIEM STRĀDNIEKIEM, KAREIVJIEM UN DARBA ZEMNIEKIEM!

Tas, no kā mēs visu laiku brīdinājām Latvijas darba tautu, ir noticis fakts. Naktī no 15. uz 16. maiju Latvijas buržuāzija, balstoties uz aizsargiem, policiju un reakcionārākām armijas daļām, izveda bruņotu apvērsumu. Fašistiskās diktatūras realizēšana ir noticis fakts. Izsludināts kara stāvoklis, padzīta saeima, slēgtas strādnieku organizācijas un prese, ievesta cenzūra. Sākas nesaudzīgs strādnieku masu terors. Melnākā reakcija fašisma veidā grib noslīcināt asinīs Latvijas darba tautu. Ār bruņotu dūri buržuāzija grib valdīt pār Latvijas darba tautu.

Biedri strādnieki! Fašistiskā diktatūra priekš strādniecības nozīmē vēl lielāku apspiestību kā līdz šim, vēl lielāku postu un badu.

Tāpēc, ja jūs negribat būt beztiesīgi buržuāzijas vergi, ja jūs negribat atrasties zem fašistisko slepkavu asiņainā zābaka, piesakiet ģenerālstreiku. Ja jūs negribat, lai jūs ķer tāds pats liktenis, kāds ķēra Vācijas, Austrijas u. c. fašistisko zemju strādniekus, izejiet ģenerālstreikā. Paralizēsim fašisma realizēšanu, kamēr vēl nav par vēlu.

Ir pagājis laiks tukšiem vārdiem un pieklājīgiem protestiem Mēģināt baidīt buržuāziju, kā to praktizēja s.-d. līderi. Ir laiks katram, arī s.-d. strādniekiem, kuri negrib smakt zem fašisma jūga, atzīt, ka tikai revolucionāriem līdzekļiem ir iespējams cīnīties pret fašismu.

Visi uz ģenerālstreiku!

Biedri strādnieki, kareivji un darba zemnieki! Slēgsimies vienotā revolucionārā cīņas frontē pret fašistisko Ulmaņa diktatūru. Vienīgi komunistu partija var un grib vest patiesu cīņu pret uzbrūkošo fašismu!

Pret asiņaino fašisma diktatūru!

Uz cīņu par Padomju Latviju zem Latvijas Komunistiskās Partijas vadības! Lai dzīvo LKP!

LKP Rīgas komiteja

id: 36

file\_name: revl-n036-LKP\_CK\_LKJS\_CK-5000-1934-05-17.txt

title: LKP CK un LKJS CK aicinājums Latvijas darbaļaudīm Ulmaņa fašistiskajam apvērsumam atbildēt ar vispārējo ģenerālstreiku pēc pirmā Latvijas Komunistiskās partijas norādījuma

author: LKP CK un LKJS CK

date: 1934-05-17

print\_run: 5000

typography\_name: Spartaks

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 85–86.

text:

Bez cīņas nav uzvaras! Visu zemju proletārieši, savienojieties!

UZ CĪŅU PRET FAŠISMA APVĒRSUMU — GATAVOJOT ĢENERĀLSTREIKU!

Strādnieki, darba zemnieki, kareivji, kalpotāji un inteliģence!

Darba jaunatne!

Tumšā naktī, kā īsti zagļi un tautas nodevēji, fašisti ir izveduši apvērsumu. Nost ar Ulmaņa ielu manifestu par it kā tautas karsto ilgošanos pēc diktatūras! Nost ar izsūkto masu nāvīgākiem ienaidniekiem fašistiem, kuri ar durkļiem grauj strādnieku organizācijas visā Latvijā; kuri, balstoties uz lielsaimnieku-aizsargu un policijas bruņotām bandām, laupīs pilsētu un lauku strādnieku algas, nepielaidīs streikus, slepkavos strādniekus, piedzīs parādus, dzīs Latvijas darbaļaudis vācu hitleriešu kalpībā un asiņainā karā pret Padomju Savienību, mūsu īsto tēviju.

Biedri! Uz pretsparu fašistu diktatūrai! Mēs esam griezušies un vēlreiz griežamies pie s.-d. vadības tūlīt pasludināt kopēju ģenerālstreiku pret fašisma apvērsumu. Aicinām visus strādniekus tūlīt, negaidot atbildi no s.-d. vadoņiem, iziet fabriku, darba vietu nozaru un veselu pilsētu masu proteststreikos, demonstrēsim un protestēsim pret fašistu varmācībām, vērsīsim šo cīņu plašumā līdz ģenerālstreikam. Par to sekojiet mūsu partijas rīkojumiem.

Hitlera kalps Ulmanis un viņa puiši neiebiedēs Latvijas strādniekus! Biedri s.-d. strādnieki! Stājieties sakaros ar Kompartiju kopējas cīņas organizēšanai!

Prasām nekavējoši izvākt aizsargus no pilsētām un atcelt kara stāvokli! Atsvabināt visus arestētos, atjaunot slēgto presi un organizācijas. Atsvabināt strādnieku-zemnieku frakciju. Atcelt nāves sodu kareivim Greteram! Nost ar kareivju bendēšanu! Kareivji, nevērsiet ieročus pret jūsu šķiras brāļiem, streikojošiem strādniekiem un demonstrantiem! Nepieļaujiet to darīt aizsargiem. Jūsu vieta ir kopējā cīņas ķēdē. Izraidīt hitleriešus! Prasām pilnīgu apdrošināšanu pret bezdarbu, vecumu un darba nespēju. Atcelt visus krīzes nodokļus. Likvidēt visus parādus darba zemniekiem. Nost ar ebreju vajāšanu! Neierobežotas pašnoteikšanās tiesības Latgalei. Nost ar jaunatnes fašizāciju un militarizāciju.

Nost ar Ulmaņa valdību!

Lai dzīvo visu strādnieku vienotā cīņa pret fašistisko diktatūru!

Par Padomju Latviju, kas nesīs patiesu sociālo un nacionālo atdzimšanu.

Latvijas Komunistiskās partijas Centrālā Komiteja

Latvijas Komunistiskās jaunatnes savienības Centrālā Komiteja

id: 37

file\_name: revl-n037-LKJS\_CK-4000-1934-05-23.txt

title: LKJS CK aicinājums jaunatnei Latvijas Komunistiskās partijas vadībā uzsākt politisku streiku pret fašistisko apvērsumu

author: LKJS CK

date: 1934-05-23

print\_run: 4000

typography\_name: Spartaks

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 87–89.

text:

Bez cīņas nav uzvaras! Visu zemju proletārieši, savienojieties!

CĪŅĀ PRET FAŠISTISKO APVĒRSUMU!

UZ MASU POLITISKO STREIKU!

Latvijas pilsētu un lauku jaunie strādnieki! Kareivji, bezdarbnieki, studenti! Sociāldemokrātiskie strādnieki un jaunieši! «Strādnieku sports un sargs» biedri!

Biedri! Ulmaņa-Baloža fašistiskā valdība ar aizsargu fašistisko bandu un karaspēka daļu palīdzību grauj strādnieku organizācijas, apcietina un bendē strādniekus, demolē strādnieku dzīvokļus, likvidē pašvaldību slimokasēs, arodbiedrībās un kooperatīvos, aptur to darbību, ieceļ tur savus fašistiskos komisārus, laupa pēdējās strādnieku apgādes un pabalstu fondu atliekas. Pieņemas satrakoto aizsargu, policistu un špiku terors! Rīgas ielās divus strādniekus jau nobendēja «bēgot». Centrālā dzelzceļa stacijā aizsargi dauzīja šauteņu resgaļiem un nobeidza ar durkļiem vienu strādnieku tikai par to, ka tas vilcinājās uzrādīt personas apliecību. Internētas veselas karaspēka daļas, vairāki simti kareivju un virsnieku nodoti kara tiesai par atteikšanos paklausīt fašistiskā apvērsuma rīkotāju pavēlēm. Ulmaņa valdība sāk atdarināt Hitlera-Dolfusa asinsdzīres!

Notika nevis tas, ko vēl vakar teica sociāldemokrātu vadoņi, ka «Latvijā fašismam nav pamata», ka «Ulmaņa plāni fašismu neizpauž», bet gan tas, ko teica komunisti un komjaunieši, ka Ulmaņa valdība ir fašisma un kara avantūru valdība, ka tā rīkos fašisma un kara avantūras, ja neatdursies uz asu strādnieku šķiras un visu darbaļaužu pretsparu.

Pati valdība slepenībā sagatavoja un izveda fašistisko apvērsumu. Pati valdība samina «likumību un demokrātiju» zem bruņotu saimniekdēlu papēžiem un Latvijas kazaku pakaviem. Viņa to darīja bailēs no strauji pieaugošas revolucionāro masu pretestības, kas vērsās kā pret satversmes grozīšanu, tā pret visu Ulmaņa «stingrās varas» kursu. Viņa to darīja uz lauku budžu, lielrūpnieku, lieltirgotāju, visu izbankrotējušo koruptantu un aferistu pasūtījumu, lai glābtu to ienākumus uz strādnieku šķiras un visu darbaļaužu rēķina. Viņa to darīja ar nolūku paātrināt Latvijas teritorijas un visas darba tautas nodošanu hitleriskās Vācijas rīcībā gatavojamam karam pret SPRS, kā to prasa Hitlers, Rozenbergs un Bermonts-Avalovs, par ko Ulmanis un citi fašisti ir saņēmuši vācu naudu. Tāpēc viņa satversmi groza un savas kara avantūras forsē ar aizsargu, policistu, fašistisko bandu un karaspēka durkļiem.

Biedri! Fašistiskā diktatūra ir nodibinājusies, bet nav vēl nostiprinājusies. To var sagraut strādnieku, kareivju un visu darbaļaužu revolucionārais pretspars! Šis pretspars jau ceļas! Sākas politiskie streiki uzņēmumos. Notiek atsevišķas sadursmes uz ielas un armijas daļās.

Visi uz pretsparu fašistiskam apvērsumam! Uz masu politisko streiku! Rīkojiet tūlīt uzņēmumos, darba vietās, veselās nozarēs un pilsētās masu politiskos streikus! Sasauciet protesta sapulces un mītiņus, rīkojiet demonstrācijas! Vērsīsim šo cīņu plašumā līdz ģenerālstreikam, par ko sekojiet atsevišķam Kompartijas un komjaunatnes aicinājumam. Mēs esam griezušies un vēlreiz griežamies pie s.-d. organizācijām un to vadības tūlīt izvest ģenerālstreiku. Ja s.-d. arodbiedrības, dzelzceļnieki, tramvajnieki, metālisti, būvstrādnieki u. c. s.-d. organizāciju biedri paklausīs šim aicinājumam, tad ģenerālstreiks izdosies un to izsludināsim tūlīt. Mēs aicinām visus s.-d. strādniekus un jauniešus, negaidot atbildi no saviem vadoņiem, stāties tūlīt sakaros ar mums un iziet masu politiskā streikā. Šinī cīņā sagatavosim ģenerālstreiku!

Mēs aicinām dibināt uz vienotas frontes pamatiem komitejas streiku vadīšanai uzņēmumos, veselās nozarēs un pilsētās. Izvirziet tajās komunistiskos, sociāldemokrātiskos, kristīgos, bezpartejiskos strādniekus un jauniešus. Atbalstiet viņu darbu. Mēs aicinām dibināt kopējas proletāriskas pašaizsardzības grupas. Mēs aicinām «Darba jaunatnes» un «SSS» biedrus cīnīties par Kompartijas un komjaunatnes lozungiem, izplatīt mūsu nelegālos uzsaukumus un literatūru, stāties komjaunatnē un Kompartijā. Jums jāiet kopā ar mums!

Mēs aicinām visus, visus tūlīt uzsākt cīņu:

Par aizsargu izvākšanu no pilsētām un kara stāvokļa atcelšanu! Par slēgto organizāciju un preses atjaunošanu! Par visu apcietināto un strādnieku-zemnieku frakcijas deputātu atsvabināšanu! Prasām pārtraukt slimokasu, arodbiedrību un citu strādnieku organizāciju graušanu. Atcelt fašistiskos komisārus, atjaunot pašvaldību. Prasām izbeigt strādnieku un kareivju bendēšanu. Atcelt nāves sodu kareivim Greteram. Atcelt kara tiesas. Atsvabināt apcietinātos kareivjus. Prasām izbeigt ebreju vajāšanu un Latgales darbaļaužu apspiešanu. Nost ar riebīgo nacionālismu un šovinismu! Biedri kareivji! Nevērsiet ieročus pret streikotājiem un demonstrantiem, jūsu brāļiem strādniekiem. Neļaujiet to darīt aizsargiem. Ejiet kopā ar strādniekiem cīņā pret fašismu. Biedri jaunieši! Neticiet fašistu meliem par «atdzimšanu» un jūsu stāvokļa uzlabošanu. Fašisti, to teikdami, tur aiz muguras hitlerisko bendes cirvi un Dolfusa karātavu cilpu.

Visi cīņā pret fašistisko apvērsumu! Uz masu politisko streiku!

Nost ar Ulmaņa fašisma un kara kliķi!

Lai dzīvo Padomju Latvija!

Latvijas Komjaunatnes savienības Centrālā Komiteja

id: 38

file\_name: revl-n038-LKP\_Riga\_committee-unk-[…1934-05-25].txt

title: LKP Rīgas komitejas uzsaukums Rīgas darbaļaudīm organizēties vienotā revolucionārā frontē pret fašistisko diktatūru un gatavoties ģenerālstreikam

author: LKP Rīgas komiteja

date: […1934-05-25]

print\_run: unk

typography\_name: Spartaks

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 89–90.

text:

Bez cīņas nav uzvaras! Visu zemju proletārieši, savienojieties!

RĪGAS DARBAĻAUDIS!

Lai glābtu kaut uz laiku sabrukušo kapitālistisko saimniecību, buržuāzija ķērās pie pēdējā līdzekļa — atklātas fašistiskas diktatūras ievešanas. Bet šis apvērsums nebūt nenozīmē kontrrevolūcijas perioda iestāšanos Latvijā, kā to mēģina iztulkot s.-d. līderi. Taisni otrādi. Strauji pieaugoša revolucionārā kustība spieda Latvijas buržuāziju taisīt šo izmisuma lēcienu tumsā. Fašistiskā diktatūra Nevar mīkstināt turpmāko krīzes padziļināšanos un kaut cik jūtami uzlabot plašo darbaļaužu masu stāvokli. Lai novērstu streiku izcelšanos darba vietās, kas apdraud fašisma nostiprināšanos, fašistiskā valdība devusi rīkojumu neielaisties konfliktos ar strādniekiem, bet izpildīt prasības bez cīņas. Tāpat, lai krāptu darbaļaudis, valdība demagoģiski solās palētināt maizi, izdalīt zemi atbrīvotājiem, bet viss tas nevar likvidēt bezdarbu un mazināt vai novērst Plašu masu postu un imperiālistiskā kara draudus. Ar solījumiem Valdība cenšas pievilkt savā pusē svārstīgākās sīkpilsoniskās masas. Armijā ar katru dienu briest nemiers, un tā paliek valdībai neuzticamāka. Bet tas nenozīmē, ka fašistiskā valdība sabruks pati 10 sevis. Nē! Mums to nepieciešams gāzt.

Revolucionārie strādnieki! Mūsu uzdevums pašreizējā momentā ir, nekavējoties nevienu dienu, gatavot un iziet daļējos masu politiskos un ekonomiskos streikos, caur kuriem sagatavot ģenerālstreiku. Tūlīt jāmobilizējas pašiem, jāgrupē ap sevi s.-d. — strādnieki, jāsniedz tiem praktiski cīņas padomi. Jādibina kopējas streiku un pretfašisma cīņas komitejas, kuras vadītu daļējos streikus un demonstrācijas. Uzstādiet prasības par darba algas pacelšanu, par strādnieku sapulču, preses un biedrošanās brīvību! Pret atlaišanu no darba! Pret fašistisko valdību un kara gatavošanu pret SPRS! Par SPRS aizstāvēšanu! Par Padomju Latviju!

Kareivji! Fašistiskā valdība jūs spiež cīnīties pret revolucionāriem strādniekiem un liek izpildīt jums bendes lomu attiecībā uz savas šķiras brāļiem. Pirms karadienesta katrs jūs bijāt strādnieks, zemnieks, amatnieks vai kalpotājs, kurš godīgi pelnīja sev uzturu. Nepalieciet par slepkavām pret strādniekiem, bet atbalstiet viņus cīņā pret buržuāziju, kura ir arī jūsu galvenais ienaidnieks. Fašistiskā buržuāzija spiež jūs pārkāpt doto zvērestu un izmanto kā aklu ieroci savas šķiras ekspluatācijas interesēs. Noturiet kareivju apspriedes. Sasauciet sapulces. Apspriediet pašreizējo momentu. Prasiet sava ekonomiskā stāvokļa uzlabošanu. Pieprasiet cilvēcīgu apiešanos no komandieriem! Brāļojieties ar revolucionāriem strādniekiem!

Sociāldemokrātu strādnieki! Jūsu partijas un arodbiedrību darbība ir apturēta. Līderi solīja jūs apvērsuma gadījumā aicināt uz ģenerālstreiku un bruņotu sacelšanos, bet paši noziedzīgi kapitulēja fašisma priekšā. Buševics pa telefonu Ulmanim lika priekšā izlīgt mierīgi ar s.-d. partiju. Jūs esat pamesti no saviem vadoņiem un atstāti fašistiskā likteņa varā. Arī jūsu vienīgais ceļš ir stāties aktīvā pretfašisma cīņā zem Kompartijas vadības. Nekādas legālas vai nelegālas s.-d. partijas atjaunošanas vairs nevar būt. Ja arī mūsu līderi centīsies atjaunot s.-d. partijas darbību, tad viņa atkal cīnīsies par buržujisko demokrātiju, kura izaudzēja fašistus un bijā maskēta buržuāzijas diktatūra. Ir tikai viens ceļš — uz priekšu, un tā ir revolucionāra cīņa pret fašistisko diktatūru par Padomju Latviju zem Kompartijas vadības. Tikai šādā cīņā darbaļaudis spēj gāzi fašistisko valdību un ievest patiesu proletariāta demokrātiju — Padomju Latviju, kura nekavējoši likvidēs bezdarbu un nodibinās patiesu sociālismu. Tamdēļ organizējieties grupās, aģitējiet par revolucionāru uzstāšanos, izejiet daļējos streikos, pieprasiet sava ekonomiskā un sociālā stāvokļa uzlabošanu, tādējādi praktiski gatavojoties iziet kopīgi ģenerālstreikā.

Par vienotu revolucionāru cīņas fronti pret fašistiem!

Lai dzīvo Latvijas Komunistiskā partija!

Lai dzīvo proletāriskā revolūcija Latvijā!

LKP Rīgas komitejā

id: 39

file\_name: revl-n039-SP\_CK-unk-[…1934-05-28].txt

title: Latvijas Sarkanās Palīdzības CK uzsaukums darbaļaudīm gatavoties ģenerālstreikam pret fašistisko diktatūru

author: Latvijas Sarkanās Palīdzības Centrālā komiteja

date: […1934-05-28]

print\_run: unk

typography\_name: «Sarkanās Palīdzības» spiestuve

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 91–92.

text:

Bez cīņas nav uzvaras! Visu zemju proletārieši, savienojieties!

BIEDRI!

Ir noticis tas, no kā kreisā strādniecība ir brīdinājusi gan savos rakstos presē, gan mutiski sapulcēs un mītiņos.

Rūpnieki, tirgotāji, banku spekulanti, akcionāri, namsaimnieki, lauku pelēkie baroni — viss Latvijas melnais pilsoņu bars sūta ķērcošus gaviļu pilnus apsveikumus Ulmanim — apsveikumus savai uzvarai. Viņu izsūkšanas tieksmēm ir noņemti pēdējie iemaukti, un strādnieks padarīts par beztiesīgu lopu, kam draud vai nu pātaga, vai kara tiesa.

Ar kaunu un negodu kapitulēja mūsu sociāldemokrātu līderi. Līdz pēdējam acumirklim viņi kliedza, ka Latvijā fašisma briesmu vēl nav. Kliedza, kamēr atnāca daži nopiņķojušies teļu pēteri lauku aizsargu veidā un aizveda slaveno milkolmu ar visiem viņu ieročiem. Nav zināms, no kā viņi slēpa šos ieročus — no buržuāzijas vai strādniecības. Latvijas s.-d. līderi ir vēsturē nedzirdēti gļēvuļi un nodevēji. Viņi ir tie, kas noveduši Latvijas strādniecību līdz kauna pilnai verdzībai. Kauna strīpa pār tiem.

Latvijas bezpartejiskie strādnieki, s.-d. partijas un arodbiedrību biedri, strādnieku sportisti, darba zemnieki! Vai mēs ļausim Ulmaņa aizsargiem mēslos nobradātiem zābakiem samīt tās pašas tiesību drupatas, kādas mums vēl bija? Vai mēs atļausim buržuju smirdošam rokām atraut mūsu un mūsu piederīgo mutēm to pašu maizes kumosu, kas mums vēl bija? Nē, Latvijas kreisā strādniecība un līdz ar viņu Latvijas Sarkanās Palīdzības organizācija stāsies noteiktā un nesaudzīgā cīņā pret fašismu, kuru Latvijā reprezentē Ulmaņa «stiprā vara». Šinī cīņā Latvijas Sarkanā Palīdzība aicina visus, kam rūp darba tautas liktenis un labklājība. Latvijas kreisā strādniecība ir rūdījusies neskaitāmās cīņās, un viņas vadībai var bez bažām paļauties. Gatavojieties ģenerālstreikam. Esiet gatavi katru acumirkli stāties cīnītāju rindās, kā to prasa katra strādnieka pienākums.

Nost pelēko baronu valdību!

Nost fašistisko diktatūru Latvijā!

Lai dzīvo ģenerālstreiks!

Lai dzīvo Padomju Latvija!

Latvijas Sarkanās Palīdzības Centrālā Komiteja

id: 40

file\_name: revl-n040-LKP\_Riga\_committee-unk-[…1934-06-08].txt

title: LKP Rīgas komitejas lapiņa par fašistu uzbrukumu darbaļaužu ekonomiskajām un politiskajām tiesībām, ar aicinājumu strādniekiem gatavoties ģenerālstreikam pret fašistisko diktatūru

author: LKP Rīgas komiteja

date: […1934-06-08]

print\_run: unk

typography\_name: Spartaks

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 92–94.

text:

Bez cīņas nav uzvaras! Visu zemju proletārieši, savienojieties!

BIEDRI STRĀDNIEKI UN STRĀDNIECES!

Līdz ar fašistisko apvērsumu ir likvidētas pēdējās buržujiskās demokrātijas skrandas, ko saeimas fašistiskais vairākums vēl ne bija paspējis likvidēt legālā ceļā. Biedrošanās, sapulču un vārdā brīvība revolucionārai strādniecībai jau sen bija ņemta, neskatoties uz to, ka šīs brīvības bija deklarētas buržujiskās demokrātijas satversmē. Priekš revolucionāras strādniecības tas pastāvēja tikai uz papīra. Viņas arodnieciskas un kulturālas organizācijas tika slēgtas, sapulces noliegtas, prese konfiscēta. Tā strādniecības daļā, kura negāja s.-d. līderu pavadā, atradās zem nepārtraukta buržuāzijas terora.

Tagad, līdz ar Ulmaņa atklātas fašistiskās diktatūras izvešanu, buržuāzija iznīcina arī vēlētas pilsētu domes. Strādnieki-domniek! pa lielākai daļai ir arestēti, un aresti nepārtraukti turpinās. Ar fašistiskās valdības rīkojumu pilsētu domju sēdes ir aizliegtas. Līdz ar to visa noteikšana par pilsētu saimniecību ir nodota Iekšlietu ministrijas un pilsētu valžu — šo buržuāzijas izpildu orgānu Ne aprobežotā rīcībā. Tam sekos vēlēto pilsētu domju apzinīga likvidēšana. Nākamās vēlēšanās fašisti projektē atņemt balsstiesības visiem strādniekiem, piešķirot tās tikai buržujiem, kuri uzrādīs kvīti par nodokļu samaksu. Pilsētas valdes priekšgalā atradīsies valdības iecelts diktators ar veto tiesībām. Līdz ar to pilsētu saimniecības, sociālās apgādības, izglītības u. c. lietas, kuras tiek vestas vienīgi ar no nemantīgajiem iedzīvotājiem izsūktiem grašiem, atradīsies vienīgi buržuju un valdības iecelta diktatora rokās. Tāpat ir atceltas strādnieku vēlētas pilnvarnieku sapulces slimokasēs. Fašistiskā valdība slimokasēs ieceļ savu pilnvarnieku, kurš turpmāk vadīs strādnieku izcīnītas slimokases. Sakarā ar kreisās strādniecības iespaida vairošanos slimokasēs pēc pēdējām vēlēšanām, vairākās kasēs tika uzlabota strādnieku ārstēšana un ievesti daži citi uzlabojumi. Tagad šie uzlabojumi tiks atcelti, un maz pamazām atņems strādniekiem tos pabalstus, ko slimokases strādniekiem sniedza slimības gadījumā. Tiek projektēts atraut slimokasēm valdības un uzņēmēju iemaksas, apvienot slimokases zem Tautas labklājības ministrijas vadības un izvest turīgo lauku budžu apdrošināšanu uz strādnieku iemaksāto grašu rēķina. Par slimokasu izraušanu no strādnieku vēlēto pārstāvju rokām priecājas visi buržuji, jo fašisms tos atsvabinās no strādnieku apdrošināšanas.

Revolucionārās strādniecības priekšstāvji pilsētu domēs un slimokasēs, tāpat kā saeimā, vienmēr ir veduši visasāko cīņu pret pieaugošām fašisma briesmām, mobilizējuši ap sevi visplašākās strādnieku masas, aicinājuši strādniecību slēgties vienotā strādnieku pretfašisma cīņas frontē. Tikai s.-d. līderu buržuāzijai Izdevīgā laipošanas politika ir bijusi par kavēkli šīs frontes radīšanai. Tagad viņu politika ir novedusi grāvī viņus pašus. Strādnieku uzdevums tagad vairāk kā jebkad ir slēgties vienotā pretfašisma cīņas frontē, fabrikās un darba vietās. Cīņā pret fašismu ir jāapvienojas visai strādniecībai, kā kreisai, tā sociāldemokrātiskai. Ir Jādibina pretiašisma cīņas komitejas uz vietām, apvienojot visus strādniekus cīņā pret fašistisko teroru, pret strādnieku vēlēto pārstāvju likvidēšanu saeimā un pilsētu domēs, pret slimokasu nodošanu buržuju rokās. Jāgatavojas vispārējā ģenerālstreikā salauzt fašistisko diktatūru, liekot tās vietā strādnieku-zemnieku varu. Pretim buržuāzijas teroram, caur politiskiem un ekonomiskiem streikiem Jāizbīda savas revolucionārās prasības: par strādnieku pārstāvju un apcietināto strādnieku atsvabināšanu, par slimokasu atjaunošanu, par vispārēju strādnieku apdrošināšanu pret bezdarbu un vecumu uz buržuju rēķina; par darba algas paaugstināšanu, aulā stundu darba dienu. Vienotā frontē strādniecība salauzīs buržuāzijas teroru.

Pret strādnieku pārstāvju likvidēšanu pašvaldībās un slimokasēs!

Pret slimokasu nodošanu buržuju rokās!

Pret fašistisko diktatūru!

Par apcietināto strādnieku atsvabināšanu!

Par proletārisko diktatūru!

Lai dzīvo vienota strādnieku fronte!

Lai dzīvo vienota cīņa zem komunistu partijas vadības!

Latvijas Komunistiskās partijas Rīgas komitejā

id: 41

file\_name: revl-n041-LKP\_United\_antifascist\_committee-unk-[…1934-06-15].txt

title: LKP un Vienotas pretfašisma cīņas komitejas lapiņa par sociāldemokrātu līderu oportūnistiskās politikas bankrotu, ar aicinājumu bijušo sociāldemokrātisko organizāciju biedriem stāties Latvijas Komunistiskajā partijā un tās vadībā cīnīties par proletariāta diktatūru, par Padomju Latviju

author: LKP un Vienotas pretfašisma cīņas komiteja

date: […1934-06-15]

print\_run: unk

typography\_name: Spartaks

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 94–95.

text:

Bez cīņas nav uzvaras! Visu zemju proletārieši, savienojieties!

VISIEM SOCIĀLDEMOKRĀTISKIEM STRĀDNIEKIEM!

Biedri! Naktī no 15. uz 16. maiju Latvijas buržuāzijas organizētākā daļa — lielzemniecība izveda fašistisku apvērsumu. Tagad ap šo fašistisko diktatūru jo padevīgi apvienojas arī pārējās pilsoniskās grupas. Pat tie «demokrātiskie» un «progresīvie» centri un bloki, ar kuru palīdzību s.-d. vadoņi cerēja «satriekt» fašismu, tagad skūpsta Ulmaņa asiņaino zābaku.

Šis apvērsums nenāca negaidīts. Latvijas komunistu partijā jau vairākas reizes norādīja uz strādniecībai draudošām briesmām. Tā apsvēra, kā tas tagad arī pareizi pierādījās, ka nevis pērkoņkrusteļi, leģionāri, bet gan Zemnieku savienībā organizētie lauku lielsaimnieki būs tie, kas Latvijas strādniecībai uzmauks kaklā fašisma iemauktus. Vienīgi sociāldemokrātu vadoņiem tas likās nesagremojama Ēģiptes gudrība. Vēl pēdējā kongresā, dažas nedēļas pirms apvērsuma Menderam pietiek dūšas apgalvot, — nekur neesot rakstīts, ka Latvijā fašismam jānākot pie varas. Tāpēc arī saprotams, ka pēc šādas strādniecības iemidzināšanas arī s.-d. līderi apvērsumu saņēma, uz pēļiem gulēdami.

16. maija notikumi atvēra acis arī tai strādniecības daļai, kas sekoja vēl sociāldemokrātu vadoņiem un pildīja to partijas rindas. Paši apstākļi pierādīja to, ko LKP jau sen atkārtoti aizrādīja. Sociāldemokrātu vadoņu sludinātā cīņa par «demokrātijas sargāšanu» tagad izliekas kā bēdīgs joks. Līdz ar «demokrātijas» sargāšanu vēstures skapī novietojami arī bijušie līderi. Arī bijušiem sociāldemokrātiskiem strādniekiem ir tikai viens ceļš — PAR PROLETARIĀTA DIKTATŪRU, PAR PADOMJU LATVIJU!

Fašistu diktatūra sakausēja kopā buržuāziju. Bet cīņā pret šo diktatūru jāsakausējas kopā arī strādniecībai. VIENOTAI PILSONĪBAI PRETIM — VIENOTU STRĀDNIECĪBU! Pret pilsonības diktatūru ir tikai viens ceļš — revolucionāras šķiru cīņas ceļš un ir tikai viena partija, kas šo cīņu vadījusi un vada, tā ir — Latvijas komunistu partija. Nav otra ceļa, nevar būt arī otras partijas.

LKP aicina slēgties revolucionārās strādniecības rindās visus s.-d. partijas, «SSS», «Darba jaunatnes» un arodbiedrību biedrus. LKP negrib tiem pārmest un atcerēties to bijušās kļūdas. Viņa tic, ka apstākļi tos ir izmācījuši, viņa tic, ka zem LKP vadības tie būs dedzīgi cīnītāji par proletariāta diktatūru, pret fašismu.

Un ar prieku arī var atzīmēt, ka sociāldemokrātiskie strādnieki to ir sapratuši. Gan atsevišķi, gan grupās tie stājas revolucionārās strādniecības rindās, lai zem LKP vadības cīnītos ne vairs par buržujisko «demokrātiju», bet par proletariāta diktatūru.

Bet LKP vērš strādnieku uzmanību uz dažiem nelūgtiem bijušo līderu atvietotājiem. Arī šajā atbildīgā brīdī tie mēģina vēl radīt otru partiju, organizējot nenozīmīgas grupas. Lai šajās grupās ievilktu arī kreisākos biedrus, tad šie līderu pēcnācēji izlaiž baumas, it kā tie esot vienojušies ar LKP, ar III Internacionāli utt. Tā ir apzināta provokācija. Latvijas revolucionāro vienoto strādniecību var vadīt tikai LKP un III Internacionāle, un nekādām izbankrotējušām atjaunotām s.-d. centrālkomitejām nav ko mēģināt jaukt!

Tāpēc nevis kaut kādas «izlabotas» s.-d. partijas, bet gan vienīgi LKP ir tā, kurā jāapvienojas Latvijas strādniecībai. Sociāldemokrātiskās partijas, «SSS», «Darba jaunatnes» un arodbiedrību biedri! Organizējiet grupas, stājieties sakaros ar LKP, stājieties kopējā frontē! Ir tikai viena strādnieku organizācija — tā ir III Internacionāle! LKP kā III Internacionāles sekcija vedīs Latvijas strādniecību pretim tai pašai uzvarai, kādu guvusi III Internacionāles lielākā partija — SPRS Komunistiskā partija.

PAR VIENOTU STRĀDNIECĪBU LKP VADĪBĀ!

PRET STRĀDNIEKU REVOLUCIONĀRĀS FRONTES JAUCĒJIEM — LĪDERU PĒCNĀCĒJIEM!

PRET FASISMU!

PAR PROLETARIĀTA DIKTATŪRU!

Vienota pretfašisma cīņas komiteja

Latvijas Komunistiskā partija

id: 42

file\_name: revl-n042-LKJS\_Riga\_org\_IV\_district\_X\_cell-unk-1934-07-10.txt

title: LKJS Rīgas organizācijas IV rajona X šūnas lapiņa par strādnieku darba algu pazemināšanu, ar aicinājumu Komunistiskās partijas vadībā cīnīties pret Ulmaņa fašistisko diktatūru

author: LKJS Rīgas organizācijas IV rajona X šūna

date: 1934-07-10

print\_run: unk

typography\_name: ?

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 96–97.

text:

Bez cīņas nav uzvaras! Visu zemju proletārieši, savienojieties!

ATSITĪSIM FAŠISTU UZBRUKUMU MŪSU ALGĀM!

Nav pagājuši vēl ne divi mēneši no Ulmaņa fašistiskā apvērsuma — un solītās taisnības un labklājības vietā sācies negants uzbrukums strādnieku algām! Algas tiek samazinātas visiem pilsētas strādniekiem un ierēdņiem par 1/3—1/5.

Nupat arī pie mums, pilsētas dārzniecībā, sievietēm nosita algas no Ls 2,50 līdz 2 dienā. Drīz nāks arī vīriešu kārta.

Biedri! Mēs nedrīkstam pacietīgi ļaut atraut mums pēdējo maizes riecienu. Vienīgi kopīga un droša uzstāšanās var atsist neganto uzbrukumu.

Nesen pilsētas būvstrādniekiem nosita algas par Ls 1—1,50. Bet strādnieki sāka gatavoties streikam un izlaida uzsaukumu.

Jau no uzsaukuma vien administrācija tā nobijās, ka tūlīt pielika algu par 30—40 santīmiem. Redziet, biedri, ko nozīmē aktivitāte un droša uzstāšanās!

Biedri! Pilsēta taupa uz strādnieku rēķina, bet pilsētas galva apsolīja maksāt Lazaru bankas parādu, kas iztaisa Ls 60 uz katru pilsētas iedzīvotāju. Neuzdāvināsim mūsu sviedros pelnītos grašus angļu kapitālistiem!

Tūlīt izvēlēsim streika komiteju un pieteiksim streiku!

Mēs prasām:

1. Atstāt algas līdzšinējā apmērā!

2. Atlaist strādnieku rējēju pārzini Kapakli!

3. Nodarbināt sievietes pie vieglākiem darbiem!

4. Grozīt noteikumus, atmetot verdzisko likumu, ka strādnieks nekā nedrīkst iebilst pretim, pat ja viņu nekaunīgi nolamā.

Biedri! Visur atlaiž no vietām godīgus strādniekus un ierēdņus un viņu vietā pieņem zemsaviešu krustdēlus un aizsargus. Izmet uz ielām sociāldemokrātiskos strādniekus.

Neļausim izmest mūsu biedrus uz ielas pretī trūkumam un badam!

Neļausim izšķērdēt slimokasu līdzekļus aizsargiem!

Cīnīsimies zem Latvijas Kompartijas vadības pret Ulmaņa fašistisko diktatūru! Stājieties Latvijas Kompartijas un komjaunatnes rindās, kas vienīgās vedīs darbaļaudis uzvarošā cīņā pret fašismu! Par Padomju Latviju!

Prasām atcelt kara stāvokli, izvest aizsargus no Rīgas, atbrīvot strādnieku-zemnieku frakciju un visus politieslodzītos!

Pieņemt atpakaļ darbā visus atlaistos strādniekus!

Nost algas nositējus! Nost Lazaru bankas parādu!

Nost fašistisko Ulmaņa valdību! Lai dzīvo Padomju Latvija!

Lai dzīvo streiks!

Latv. Komjaunatnes savienības IV rajona X šūna

id: 43

file\_name: revl-n043-LKJS\_Riga\_org\_X\_district\_committee-unk-1934-07-12.txt

title: LKJS Rīgas organizācijas X rajona komitejas uzsaukums krāsotavas un balinātavas «Tempo» strādniekiem prasīt darba apstākļu uzlabošanu un algas paaugstināšanu

author: LKJS Rīgas organizācijas X rajona komitejas

date: 1934-07-10

print\_run: unk

typography\_name: ?

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 97–98.

text:

Bez cīņas nav uzvaras! Visu zemju proletārieši, savienojieties!

BIEDRI «Tempo» STRĀDNIEKI UN STRĀDNIECES!

Katrs Latvijas strādnieks un darba jaunietis pazīst dzīvi nīkuļojošās Latvijas dabnīciņās un zemās darba algas.

Bet nekur gan darba apstākļi nebūs tik slikti un dzīve tik pazemojoša kā mūsu krāsotavā.

Darba telpas tik mazas un šauras, ka tur pat strādniekam nav kur apgriezties. Telpas vienmēr tvaika pilnas, valda šausmīgs karstums, modes pēc ierīkots mazs ventilatoriņš, bet tas pats nedarbojas. Tvaiks tik biezs, ka nevar saredzēt pat otru strādnieku.

Vēl sliktāks stāvoklis balinātavā. Tur ventilācijas pavisam nav. Gaiss hlora pilns, kas kož acīs un degunā. Šādā gaisā mums jāstrādā bieži 12 stundas dienā.

Izvēdināt telpas caur logiem noliegts.

Vēl sliktāk ar darba algu un virsstundām. Sievietēm pilnīgi nemaksā par virsstundām, bet vīriešiem aprēķina 50% no pienākošās virsstundu maksas.

Bet, kad strādājam tikai dažas stundas dienā, tad uzņēmējs nemaksā vis pilnu dienas algu, bet tikai par nostrādātām pāris stundām.

Visam tam vēl pievienojas nekaunīga strādnieku izdzīšana. Ja strādnieks nokavē darbā 10 minūtes, tad viņam aprēķina veselu pusstundu.

BIEDRI — STRĀDNIEKI UN STRĀDNIECES! Kā mums uzlabot savu stāvokli?

To panāksim, ja būsim organizēti. Tāpēc apspriedīsimies savā starpā, izvēlēsim uzņēmumu komiteju, uzstādīsim uzņēmējam mūsu prasības un viņu neizpildīšanas gadījumā — gatavosimies iziet streikā.

Tikai uzstājoties kā viens vīrs, mēs piespiedīsim uzņēmēju izpildīt mūsu prasības.

MĒS PRASĀM:

1. Garantēt visiem strādniekiem noteiktu dienas algu!

2. Maksāt pilnu atlīdzību par virsstundām!

3. Sievietēm par vienādu darbu maksāt vienādu atalgojumu ar vīriešiem!

4. Paplašināt darbnīcas telpas!

5. Ierīkot piemērotu ventilāciju!

Biedri! Tagad Latvijā valda fašisti. Tas nozīmē, ka uzņēmēji vēl nekaunīgāki uzbruks mūsu algām. Tagad sagrautas visas legālās strādnieku organizācijas. Tāpēc, biedri, organizēsimies nelegāli!

Meklēsim sakarus ar Kompartiju un komjaunatni, kas ir vienīgās revolucionārās strādnieku un jauniešu organizācijas Latvijā, kas droši un bezbailīgi ved cīņu pret Ulmaņa fašistisko diktatūru, pret uzņēmēju uzbrukumu strādnieku darba algām un tiesībām.

Latvijas Komunistiskās jaunatnes savienības X rajona komiteja

id: 44

file\_name: revl-n044-LKP\_CK-1000-[…1934-07-17].txt

title: LKP CK lapiņa par strādnieku organizāciju slēgšanu pēc fašistiskā apvērsuma, ar aicinājumu strādniekiem cīnīties pret arodbiedrību fašizāciju

author: LKP CK

date: […1934-07-17]

print\_run: 1000

typography\_name: Spartaks

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 99–101.

text:

Bez cīņas nav uzvaras! Visu zemju proletārieši, savienojieties!

BIEDRI STRĀDNIEKI UN STRĀDNIECES!

Pakāpeniski realizējot fašistisko diktatūru, buržuāzija jau vairākus gadus sistemātiski grāva revolucionārās strādniecības organizācijas un terorizēja šo organizāciju aktīvākos darbiniekus. Tika slēgtas kreisās arodbiedrības un s.-d. arodbiedrību opozicionāras nodaļas, izvesti slimokasu grozījumi, ar kuru palīdzību kasu pārvaldes orgāni nodoti valdības uzņēmēju un viņu rokaspuišu rīcībā, ievests nāves režīms cietumos, likvidēta strādnieku-zemnieku frakcija utt. Visos šais uzbrukumos Kompartijai un zem viņas vadības cīņu priekšgalā ejošai strādniecības aktīvākai daļai s.-d. līderi snieguši buržuāzijai vienmēr palīdzīgu roku. Tie šķēluši strādniecību, noturējuši to no aktīvas uzstāšanās, bremzējuši sākušās cīņas un tādā kārtā atvieglojuši fašisma uzbrukumus, tie pastāvīgi aicinājuši strādniekus nogaidīt un mierinājuši tos, ka atsevišķi fašistu uzbrukumi vēl nenozīmējot fašismu, tie vienmēr centušies demagoģiski nostādīt revolucionāras strādniecības pārstāvjus kā jaucējus, kad tie aicināja strādniekus vienoti uzstāties pret katru fašisma daļēju uzbrukumu un stiprināt spēkus cīņai pret apvērsumu. Viss tas ir vājinājis strādnieku kopējos spēkus un sagatavojis ceļu tālākam fašisma uzbrukumam. Vienīgi pateicoties šādai līderu sadarbībai ar buržuāziju un kapitulēšanai uzbrūkoša fašisma priekšā, Bļodnieka valdība varēja sekmīgi turpināt paātrinātu pakāpenisku fašisma realizēšanu, un Ulmanim radās Iespēja pāriet no pakāpeniskas fašisma realizēšanas uz pēkšņu apvērsumu. Vienīgi tādēļ strādnieki nebija spējīgi dot pietiekošu Pretsparu Ulmaņa valdībai un fašistiskajām aizsargu bandām, kuras 15. un 16. maijā izveda apvērsumu.

Tūlīt pēc apvērsuma Ulmaņa fašistiskā valdība izsludināja kara stāvokli un pārgāja uzbrukumā pret visām strādnieku organizācijām, kuras vēl bija palikušas no fašisma pakāpeniskas realizēšanas perioda, kad galvenais uzbrukums tika vērsts pret revolucionārām strādnieku organizācijām un viņu aktīvākiem darbiniekiem. Tika slēgtas visas strādnieku biedrības, atceltas pašvaldības un slimokasu vēlētas valdes, noliegtas pilnvarnieku sapulces un apturēta arodbiedrību darbība. Visa buržuāzijas prese nebeidza slavēt Ulmani un viņa fašistisko aizsargu bandu «varonību», kad tie kā asinskāri zvēri nakts laikā iebruka strādnieku organizācijās, dzīvokļos un pat slimnīcās un sanatorijās.

Neraugoties uz to, ka fašistiskās aizsargu bandas apbruņotas no galvas līdz kājām un strādniecības spēki vājināti s.-d. līderu šķelšanas politikas rezultātā, Ulmaņa valdība tomēr visu laiku baidījās no strādnieku vienotas uzstāšanās un darbaļaužu mānīšanas nolūkos izveda apvērsumu zem maskas par cīņas nepieciešamību pret strādnieku un leģionāru it kā gatavojamu apvērsumu. Baidās no strādnieku uzstāšanās fašistiskie bendes arī tagad. Tādēļ blakus zvēriskam teroram pret aktīvāko strādniecības daļu Ulmaņa fašistiskā valdība ar šovinistiskām frāzēm par vienotu latviešu tautu un demagoģiskiem solījumiem par stāvokļa uzlabošanu grib ievilkt fašisma tīklos strādniecības neapzinīgāko daļu. Šim nolūkam valdība grib izmantot arodbiedrības, kuru darbība gan apturēta, bet kuras visas likvidēt fašisti baidās, lai nesaceltu vēl lielāku nemieru strādniekos. Atjaunojot arodbiedrību darbību, valdība grib fašizēt tās pēc hitleriskās Vācijas parauga. Arodbiedrības vairs nedrīkstot nodarboties ar neatbildīgu demagoģiju, kuras dēļ katrs lielākais diedelnieks varējis viegli noslēpties aiz savas arodbiedrības muguras kā nevainīgs jēriņš, kam nodarīta pārestība, — raksta fašistiskais «Latvis». Arodorganizācijām jāsākot domāt par pienākuma apziņas izkopšanu savos biedros. Šai nolūkā visām arodbiedrībām, kuru darbību atjauno, tiek iecelts valdības pilnvarotais. Vēlētas valdes projektē atcelt un viņu vietā zem fašisma terora draudiem likt ievēlēt valdības pilnvarota izraut" dzītos kandidātus. Ja tie tomēr netiktu ievēlēti, tad valdība tos ieceļ pati. Valdības pilnvarotiem jāseko, lai valdes rūpētos par arol" biedrību darbību valstiskā un pienākuma apziņas izkopšanas gara. Fašizētas arodbiedrības vairs nedrīkst rūpēties par savu biedru aizstāvēšanu pret uzņēmēju arvien negantākiem uzbrukumiem darba algām un pret citiem darba apstākļu pasliktinājumiem. Streika organizēšana tām pilnīgi tiks noliegta. To pienākums būs rūpēties par strādnieku dezorganizēšanu un šķiras apziņas aptumšošanu, lai uzņēmējiem būtu vieglāk pastiprināt ekspluatāciju un uzvelt visu krīzes smagumu strādnieku pleciem. Tādēļ neviens godīgs strādnieks nedrīkst palikt vienaldzīgs pret arodbiedrību fašizēšanu. Tāpat kaitīgi ir aizstāvēt s.-d. līderus un viņu rokaspuišu vadības atjaunošanu arodbiedrībās, jo viņu līdzšinējā prakse UP ideoloģija liecina, ka tie turpinātu sadarboties ar buržuāziju, kapitulētu uzbrūkoša fašisma priekšā, šķeltu strādniecību, atbruņotu 10 un censtos padarīt nespējīgu priekšā stāvošām cīņām.

Sociāldemokrātiskie organizētie un neorganizētie strādnieki un strādnieces!

Komunistiskā partija jūs aicina kopā ar revolucionāriem strādniekiem organizēties uzņēmumu grupās un vienotā frontē neatlaidīgi cīnīties:

Par visu strādniecisko arodbiedrību darbības atjaunošanu, pret viņu slēgšanu, mantas un telpas konfiscēšanu!

Pret arodbiedrību fašizēšanu!

Pret valdības pilnvarotiem un ieceltām valdēm!

Par pašu strādnieku brīvi vēlētām valdēm!

Par visu arestēto strādnieku organizāciju darbinieku atsvabināšanu!

Par arodbiedrību pārvēršanu neatkarīgās uz revolucionāras šķiru cīņas pamatiem stāvošās arodbiedrībās!

Par streiku, biedrošanās, sapulču, preses un runas brīvību visiem strādniekiem!

Pret fašisma uzbrukumiem darba algām un pret citiem darba apstākļu pasliktinājumiem!

Pret Ulmaņa fašistisko valdību un viņas aizsargu bandām!

LKP CK

id: 45

file\_name: revl-n045-LKP\_Riga\_committee-2000-[…1934-07-17].txt

title: LKP Rīgas komitejas lāpiņa par progresīvo strādnieku un darbinieku atlaišanu no darba un uzņēmumu fašizāciju, ar aicinājumu strādniekiem rīkot protesta streikus

author: LKP Rīgas komiteja

date: […1934-07-17]

print\_run: 2000

typography\_name: Spartaks

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 101–103.

text:

Bez cīņas nav uzvaras! Visu zemju proletārieši, savienojieties!

PRET UZŅĒMUMU FAŠSIZĀCIJU!

Fašistiskie bandīti neapmierinājās tikai ar strādnieku organizāciju graušanu un strādnieku ieslodzīšanu cietumos. Zem korupcijas un onkuļu būšanu apkarošanas maskas Ulmaņa valdība ievadījusī nesaudzīgu izrēķināšanās kampaņu ar antifašistiskiem darbiniekiem valsts un pašvaldību iestādēs un uzņēmumos. Progresīvākie darbinieki tiek atlaisti. Viņu vietā tiek pieņemti aktīvi fašisti — zemsavieši berģisti, aizsargi. Neaprobežota noteikšana par darbinieku pieņemšanu un atlaišanu pāriet vislielāko koruptantu — celmiņu, karlsonu, asaru u. c. rokās. Tā ir nemaskēta vislielākās valdība korupcijas ievadīšana. Pēc pašu fašistu ziņām, Rīgas pilsētas pašvaldībā pēdējās nedēļās atlaisti: būvnodaļā — 148, izglītības — 71, nekustamo īpašumu — 10, sociālās apgādes — 28, tirdzniecības —3, uzņēmumu — 17, veselības — 9 utt. Pavisam 288 progresīvākie darbinieki. Bet tas vēl nozīmē tikai sākumu. Blakus tam tiek ievadīts kara gājiens pret kreisākiem strādnieku valsts un privātās fabrikās un uzņēmumos. Izmantojot strādnieku organizāciju biedru sarakstus, kas, pateicoties s.-d. līderu nodevīgai rīcībai, krita politpārvaldes rokas, bez vilcināšanās tiek izsviesti uz ielas visi kreisākie strādnieki. Vairāki desmiti bijušie s.-d. partijas biedri jau izmesti no VEF-a un Valsts spirta noliktavas. Pēdējā bija gadījums, kas ārkārtīgi uztrauca visus strādniekus. Kāda s.-d. partijas biedrene, vairāku mazgadīgu bērnu apgādātāja, kura jau daudzus gadus nostrādājusi uzņēmumā, pēc atlaišanas paziņojuma saņemšanas zaudēja samaņu. Viņa saprot, ka tagad tās bērni padoti bada nāvei. Vesela rinda aizdomās turētu strādnieku VEF-ā tiek turēti zem pastāvīgiem atlaišanas draudiem. Ik pa divām nedēļām viņiem tiek uzteikts. Tādā ceļā kungi gūst iespēju tos katrā laikā izmest uz ielas un izvairīties no atvaļinājuma piešķiršanas. Simtiem strādnieku tiek izmesti no pasta, telefona un telegrāfa resoriem, dzelzceļa u. c. valsts darbiem; simtiem — uz politiskās pārvaldes pieprasījuma — no privātiem uzņēmumiem un fabrikām. Viņu vieta tiek ielikti aizsargi, aizsardzes un citi fašisti, turīgu lauku budžu atvases, kuru vecāki saņem valsts piemaksas par bezdarbnieku ekspluatēšanu.

Uz visas līnijas tiek ievadīts uzbrukums darba laikam, algām un darba apstākļiem. Fašistiem varas skurbulī šķiet pienācis īstais laiks nospiest strādniekus verga stāvoklī. Ar sajūsmu buržuāzijas prese ziņo: pašvaldību iestādēs pēc «tīrīšanas» darbam piedoti pavisam citi tempi. Nereti steidzamu darbu gadījumā ministrs pie zvana, un darbi tiek turpināti līdz 5, pat 7 vakarā. Protams, fašistiskiem bandītiem prātā nenāk maksāt virsstundas. Bet darbinieki aiz bailēm palikt uz ielas spiesti sakost zobus. Meli ir Ulmaņa paziņojums, ka valdība nepielaidīs algu pazemināšanu. Fašistiskā valdība ir vislielākā algu nosišanas valdība. Uzbrukums darbā algām jau sācies visā frontē. Tā «Lemuko» fabrikas administrācijā pārtrauca darbus ar gudru ziņu, lai pēc divām nedēļām pieņemti atpakaļ tos pašus strādniekus, bet ar 30—50% pazeminātu algu; Kad strādnieki ieradās pie prefekta, aizrādot uz rīkojumu, kuls aizliedz pazemināt algu, un solīja reaģēt ar streiku, tas ņirgādamies teica: algas nav pazeminātas, bet jūs esiet pieņemti par jaunu. Kas attiecas uz streiku, pret to mums ir labi līdzekļi. Tādu gadījumu ir daudz.

Fašistiskā reakcija trako; viņu salauzt un savaldīt var vien?! strādnieku šķira kopējiem spēkiem. Uz vienotas frontes pamatiem strādniekiem ir jāpanāk nostiprināšanās darba vietās. Uz vietas jādod pretsitiens fašistu mēģinājumiem izrēķināties ar strādniekiem un progresīvākiem darbiniekiem. Pretim fašistiskai reakcijai ir jāpastiprina strādnieku šķiras solidaritāte. Lai neviens strādnieks, neviens pašvaldību darbinieks, neviens skolotājs utt. nepaliek vienaldzīgs pret sava biedra atlaišanu. Rītu varbūt arī tevi izsviedīs un tavu vietu ieņems kāds bravurīgs fašistēns! Uz katru atlaišanas gadījumu jūsu atbilde lai ir — streiks! Uz katru mēģinājumu nosist darba algas, pagarināt darba laiku, nolaupīt atvaļinājumu — atbildēsim ar vienprātīgu streiku!

PRET REVOLUCIONĀRO STRĀDNIEKU IZSVIEŠANU NO UZŅĒMUMIEM!

PRET ANTIFASISTISKO VALSTS UN PAŠVALDĪBU DARBINIEKU ATLAIŠANU!

PRET UZŅĒMUMU FASIZĀCIJU! LAI DZĪVO STRĀDNIEKU SOLIDARITĀTE!

LAI DZĪVO VIENOTA PRETFAŠISMA FRONTE!

LKP Rīgas komiteja

id: 46

file\_name: revl-n046-LKJS\_CK-5000-[…1934-07-17].txt

title: LKJS CK lapiņa par imperiālistu gatavojamo uzbrukumu PSRS, ar aicinājumu jaunatnei vienotā revolucionārā frontē cīnīties pret karu un fašismu, atzīmēt Starptautisko pretkara dienu ar streikiem un demonstrācijām

author: LKJS CK

date: […1934-07-17]

print\_run: 5000

typography\_name: Spartaks

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 103–105.

text:

Bez cīņas nav uzvaras! Visu zemju proletārieši, savienojieties!

NOST KARU UN FAŠISMU! VIENOTU CĪŅAS FRONTI!

Pilsētu un lauku jaunie strādnieki!

Sociāldemokrātiskā jaunatne un strādnieku sportisti!

Visi Latvijas darbaļaudis!

Imperiālistiskie plēsoņas gatavo jaunu pasaules slaktiņu. Japānas razbainieciskais militārisms jau vairākus gadus no vietas slepkavo ķīniešu tautu un laupa tās bagātības. Anglija, Japāna, Vācija un Polija mēģina izveidot intervences kara bloku pret SPRS. Fašistisko apvērsumu rīkotājiem Baltijas valstīs ir hitleriskās Vācijas un arī Anglijas tieša aizmugure. Latvija un pārējās Baltijas valstis tiek bruņotas, fašizētas un militarizētas intervences karam pret SPRS. Jauns karš tieši durvju priekšā! Patreizējās sadursmes hitleriešu lēģerī un Vācijas saimnieciskā katastrofa kara draudus nemazina, bet vēl palielina, jo buržuāzija, redzēdama savu neizbēgamo bankrotu, metīsies akli kara avantūrās.

Latvijas jaunatne! Tev ir jāzin, ka tie bruņu kreiseri, tanki, lielgabali, lidmašīnas, indīgās gāzes un lādiņi, kuru jau ir tik daudz un kurus vēl neredzētā steigā pagatavo visās kapitālistiskajās valstīs, tiks vērsti tieši pret strādniekiem, darbaļaudīm un to jaunatni visās zemēs. Karā dzīs darbaļaudis, bet buržuāzija rausīs sev neskaitāmas bagātības. Tev ir jāzin, ka tie līdzekļi, ko Ulmaņa-Baloža valdība šķiež armijas un aizsargu bruņošanai, aplaupot visplašākās Latvijas iedzīvotāju masas, aplaupot slimokasu, arodbiedrību un kooperatīvu fondus, uzliekot darba zemniekiem jaunas nodevas un klaušas, — ir maksa par iznīcināšanas ieročiem, kuru stobri vērsti pret SPRS un pašiem Latvijas darbaļaudīm.

Tev ir jāzin, ka Ulmanis ar Hitlera palīdzību izveda fašistisko apvērsumu un roku rokā ar vācu baroniem steidz Latvijas sagatavošanu par pretpadomju kara placdarmu un Latvijas pārdošanu hitleriskajai Vācijai. Tev ir jāzin, ka šovinisms un nacionālisms, ko kultivē jaunatnē fašisti, stādot vienu nāciju augstāk par otru, rīdot vienas zemes tautu pret otru, un ka SPRS sasniegumu un konsekventās miera politikas noriešana, ko piekopj ne vien visa buržuāzija, bet arī sociāldemokrātu līderi, — ir tieša masu ideoloģiskā sagatavošana imperiālistiskam un intervences karam pret SPRS. Uz Latvijas sociāldemokrātiju gulstas atbildība par masu uzmanības iemidzināšanu pret augošiem intervences draudiem, par masu atturēšanu no aktīvas revolucionāras cīņas, par naida kurināšanu pret SPRS iekārtu un miera garantijas soļiem, par aktīvu līdzdalību buržuāziskās armijas stiprināšanā un izveidošanā.

Jaunatne! Ko tev ir tūlīt jādara, lai tu varētu pielikt visus savus spēkus gatavojamā slaktiņa novēršanai?

Tūlīt tev jāslēdzas tanī pretkara un pretfašisma cīņas frontē, ko organizē un vada Latvijas Kompartija un komjaunatnē! 1. augustā — Starptautiskajā proletariāta pretkara un pretfašisma cīņas dienā sasauciet uzņēmumos un citās darba vietās sapulces, apspriedes, mītiņus, organizējiet streikus un demonstrācijas!

Dibināsim darba vietās pretkara un pretfašisma cīņas komitejas. Vienoti uzstāsimies pret Ulmaņa valdības un viņas fašistisko bandu zvērisko teroru, pret viņu nodomiem pārdot mūs hitleriskās Vācijas intervences gatavotājiem un nodot vācu baronu verdzībā! Nepieļausim pārvērst skolas un jaunatnes masu organizācijas par militārās dresūras iestādēm. Padzīsim no tām fašistiskos virsniekus un aizsargus. Nepieļausim ar slimokasu, arodbiedrību, kooperatīvu un citām strādnieku organizācijām nolaupītiem līdzekļiem bruņot aizsargus. Neļausim kara materiālu ievešanu Latvijā, ko pastiprinājusi pēdējā laikā Latvijas valdība. Nepielaidīsim jaunu darbaļaužu masu slepkavošanu un brāļu karu pret SPRS, kas ir vienīgā darbaļaužu tēvija. Vērsīsim ieročus pret pašu buržuāziju, pārvēršot imperiālistisko karu pilsoņu karā par Padomju Latviju, ja buržuāzija mūs dzīs pret SPRS vai citā imperiālistiskā karā! Cīnīsimies pret darba algas nosišanu, kas jau pieteikta dažās kokzāģētavās un šoseju strādniekiem. Cīnīsimies pret komunistisko, sociāldemokrātisko, bezpartejisko u. c. strādnieku terorizēšanu un atlaišanu no darba. Izbeigt strādnieku bērnu izdzīšanu verdzībā pie lauku budžiem. Izbeigt arodbiedrību, slimokasu un kooperatīvu graušanu. Izvākt aizsargus no tautas namiem. Atsvabināt visus politieslodzītos. Brīvību strādnieku-zemnieku frakcijas deputātiem. Brīvību vācu komunistu vadonim b. Telmanim.

Nost Ulmaņa-Baloža fašisma un kara avantūru kliķi!

Nost kara gatavotājus pret SPRS!

Lai dzīvo 1. augusts, revolucionārā pretkara un pretfašisma cīņas diena!

Lai dzīvo revolucionārā cīņas fronte par Padomju Latviju!

Latv. Komun. jaunatnes savienības Centrālkomiteja

id: 47

file\_name: revl-n047-SP\_CK-unk-[…1934-07-22].txt

title: Latvijas Sarkanās Palīdzības CK lapiņa par imperiālistiska kara gatavošanu kapitālistiskajās valstīs, ar aicinājumu Latvijas darbaļaudīm cīnīties pret karu, par politieslodzīto atbrīvošanu

author: Latvijas Sarkanās Palīdzības Centrālā komiteja

date: […1934-07-22]

print\_run: unk

typography\_name: unk

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 105–107.

text:

LATVIJAS DARBA TAUTAI!

20 gadi nav paspējuši izdzēst tā pasaules imperiālistu rīkotā slaktiņa pēdas, kurš sākās 1. augustā 1914. g. Arī Latvijas mežmalās vēl redzamas šī kara upuru kapu kopas, laukos vēl nav nolīdzinātas tranšeju bedres, daudzās vietās vēl karājas sarūsējušas dzeloņdrātis, vēl raud sievas — atraitnes un mātes, dāvanas lūdz sakropļotie, bet visas pasaules kapitālistiskās valstis ar steigu vien gatavojas jaunam karam. Izdevumi armijai, gaisa un jūras flotēm, apcietinājumiem aprij budžetus, armijas aug un mehanizējas; pie apstākļiem, kad apstājies katrs cits tehniskais progress un dažās saimniecības nozarēs, piem., lauksaimniecībā atgriežas pie tēvu tēvu ražošanas metodēm, uz visaugstākās tehniskas pakāpes kapitālistiskajās valstīs stāv — nonāvēšana; vispārējas krīzes, saimnieciska sabrukuma, posta un sastinguma ainavā pilnā sparā kūp ieroču fabriku skursteņi. Vairs nevar neredzēt, kur iet imperiālistiskā pasaule. Pāri miera runām Tautu Savienībā un atbruņošanas konferencēs skan ieroči un smird pulveris. Imperiālistiskā pasaule stāv turpat, kur stāvēja pirms 20 gadiem — jaunā, tikai daudz postošākā un nežēlīgākā kara priekšā. Daļēji šis karš jau ir sācies: karo Tālajos Austrumos, Ķīnā, Latīņu Amerikā, Arābijā, Marokā.

Imperiālistiskā pasaule ir sapinusies pretrunās; valda krīze, bezdarbs, strādnieku posts un nabadzība. Šīs postažas vidū, uz 1/5 no zemeslodes, tērauda milzeņos, gigantiskās spēkstacijās, neredzētās kultūras celtnēs, nepārskatāmos labības laukos aug strādnieku valsts — Padomju Savienība. Tā ir kapitālistiskās pasaules nāves zīme, jo rāda, cik daudz var sasniegt un cik labi ir dzīvot, ja strādnieks nokrata no pleciem kungus — izsūcējus. Tādā pat mērā, kādā visas pasaules darbaļaudis sāk saprast Padomju Savienības nozīmi, pieaug buržuāzijas naids pret šo strādnieku valsti, tas ir šķiras naids, kurš, savienots ar kāri pēc Padomju Savienības bagātībām, oglēm, mežiem, naftas laukiem, spiež imperiālistus arvien reālāk tuvoties nodomam iznīcināt šo savas bojā ejas pierādījumu. Intervences karš pret Padomju Savienību stāv imperiālistu kara plānu kaudzes augšgalā.

Imperiālistu kara gatavotāju ķēdē kā paklausīgs šunelis ieslēdzas arī Latvija. Vācija ir viens no galveniem locekļiem pret padomju blokā, un tieši tāpēc Latvijai bija vajadzīgs tāds «vadonis» kā Ulmanis, kura dievs ir Hitlera papēdis. Lai ar atklāta bruņota terora palīdzību vājinātu darbaļaužu pretestības spējas, lai asiņainiem pirkstiem nožņaugtu katru darbaļaužu pretestības izpausmi, Latvijas buržuāzijai bija vajadzīgs fašisms. Lai sagatavotu tautu karam ideoloģiski, šo fašismu tagad tērpj tautiskās biksēs, runā par tautas godu, par atdzimšanu, liek pārkrāsot izkārtnes virs siļķu bodēm. Latvijas darba cilvēk, zini, ka «atdzimšanas dziesmā», kuru šinīs dienās uzved Esplanādē Rīgā, skan buržuāzijas «urrā» tavai verdzībai, ka tur tiek dziedāta slavas dziesma citādi nepievilcīgam, taukainam buržuāzijas naudas makam, ka tā ir priekšspēle tai spēlei, kad tevi, ietērptu mundierī, šīs pašas dziesmas un viņas lozungu vārdā dzīs slepkavot citu zemju strādniekus.

Šī gada 1. augustā Latvijas cietumos un koncentrācijas nometnēs smok simtiem cilvēku, kuru vienīgais noziegums ir tas, ka viņi uzstājušies pret jaunu imperiālistisku karu sarīkošanu; visnežēlīgākam teroram ir padoti tūkstoši, kas uzstājušies pret fašismu, pret Ulmaņa valdības brutālo izrēķināšanos ar darba tautu. Protestējot pret karu un fašismu, 1. augustā Latvijas strādniecība un darba zemniecība prasīs pretkara un pretfašisma cīņas upuru atsvabināšanu, strādnieku-zemnieku frakcijas atsvabināšanu, visu politieslodzīto strādnieku atsvabināšanu. Latvijas Sarkanā Palīdzība aicina visus darbaļaudis pievienoties šai cīņai.

Latvijas Sarkanā Palīdzība aicina aktīvi atbalstīt un veicināt to cīņu un ideju, kādas pauž no 28. līdz 30. jūlijam š. g. sanākošā Starptautiskā sieviešu pretkara konference Parīzē. Arī Latvijas darba sievietes pienākums ir padomāt, ko viņai dos fašisms un karš, un pacelt savu roku pret imperiālistiskiem slepkavām.

Latvijas Sarkanā Palīdzība aicina pabalstīt materiāli tos cietumos smokošos buržuāzijas terora upurus, kurus neciešamais cietuma režīms un nepietiekošā barība dzen pretī nāvei. Buržuāzija zin, ka, šķiežot līdzekļus greznu svētku rīkošanai, ziedojot aizsargiem un policijai, viņa rīkojas savu interešu labā, arī strādniekam jāzin, ka, ziedojot niecīgu daļu saviem cietumos ieslodzītiem cīnītajiem, viņš nedarīs vis nekādu žēlsirdības darbu, bet gan veicinās savas šķiras uzvaru.

Nost karu! Rokas nost no Padomju Savienības!

Nost fašistiskā terora valdību ar Ulmani priekšgalā!

Brīvību pretkara un pretfašisma cīnītājiem!

Brīvību strādnieku-zemnieku frakcijai un citiem politieslodzītiem revolucionāriem!

Nost ar bendēšanas režīmu cietumos un koncentrācijas nometnēs!

Lai dzīvo Latvijas Sarkanā Palīdzība!

LSP Centrālā Komiteja

id: 48

file\_name: revl-n048-LKP\_CK-5000-[…1934-07-22].txt

title: LKP CK lapiņa 20. gadadienā kopš pirmā pasaules kara sākuma, ar aicinājumu darbaļaudīm sakļauties cīņai pret fašismu un karā gatavošanu

author: Latvijas Sarkanās Palīdzības Centrālā komiteja

date: […1934-07-22]

print\_run: 5000

typography\_name: Spartaks

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 108–111.

text:

Bez cīņas nav uzvaras! Visu zemju proletārieši, savienojieties!

STRĀDNIEKI, STRĀDNIECES, DARBA JAUNIEŠI, PILSĒTU UN LAUKU DARBAĻAUDIS!

1. augustā paiet 20 gadi no šausmīgā slaktiņa, ko sarīkoja imperiālistiskie laupītāji pasaules teritorijas un iespaidu sfēras sadalīšanas nolūkos. Miljoniem darbaļaužu tika noslepkavoti un desmitiem miljoni sakropļoti, lai izšķirtu starptautisko laupītāju strīdu, kāda daļa no strādniekiem izsūktās virsvērtības piekritās katram no šo laupītāju valstiskiem nogrupējumiem un kādas kolonijas, puskolonijas un atkarīgās valstiņas katram no tiem būs tiesības apspiest un izsūkt turpmāk. Tagad, pēc 20 gadiem, jauna masu slepkavošana pasaules teritorijas pārdalīšanas dēļ ir ne mazāk draudoša kā 1914. g. 1914.—1918. g. pasaules karš, pretēji imperiālistisko laupītāju un viņu šovinistisko rokaspuišu — s.-d. toreizējiem apgalvojumiem, nebija un nevarēja būt pēdējais karš. Imperiālistiskie kari neizbēgami, kamēr pastāv kapitālistiskā iekārta ar viņas nenovēršamām pretešķībām. Šīs pretešķības tagad atkal sasniegušas tādu asumu, ka katru brīdi draud izvērsties vēl šausmīgākā un nesalīdzināmi lielākā darbaļaužu asins izliešanā.

Zem atbruņošanās un miera konferenču maskas notiek ārkārtīgi drudžaina bruņošanās jaunam masu slaktiņam. Visās kapitālistiskajās valstīs kara budžeti pēdējā laikā tiek dubultoti un trīskāršot. Tie sasnieguši milzu summas un aprij vairāk kā pusi no kapitālistisko valstu kopējiem budžetiem. Bez tam vēl atkal un atkal tiek atvēlēti jauni miljardi speciālām vajadzībām, kas visi tiek izlietoti bruņošanai. Kara piederumus ražojošie uzņēmumi strādā dienu un nakti bez pārtraukuma. Tie ne tikai nejūt krīzi, bet vēl nespēj pietiekoši ātri izpildīt valsts militāros pasūtījumus. Tādēļ steidzīgi tiek paplašināti vecie un celti jauni kara piederumu ražojošie uzņēmumi. Līdzekļi priekš tā netiek žēloti, kaut budžetu deficīti sniedzas jau miljardos. Iztukšoto valsts kasi mēģina piepildīt ar jauniem nodokļiem, zemāko kalpotāju algu un štatu samazināšanu, inflāciju, pēdējo sociālās apdrošināšanas atlieku likvidēšanu uti. Indīgās gāzes, lidmašīnas, tanki, milzu lielgabali, patšautenes, bruņu kreiseri, lādiņi utt. tiek ražoti tik plašos masu apmēros kā vēl nekad. Aizmugures nodrošināšanai visās kapitālistiskajās zemēs steidz ievest fašistisko diktatūru gan apvērsuma, gan arī pakāpeniskas valsts aparāta fašizēšanas ceļā un cenšas pievilkt kara politikas atbalstīšanai neapzinīgākās masas, piešķirot zemes gabaliņus atvaļinātiem karavīriem, palielinot niecīgās pensijas atvaļinātiem kara invalīdiem, kurinot šovinistisku naidu starp tautām, utt.

Sevišķi drudžaini tiek gatavota kontrrevolucionārā intervence pret SPRS, šo proletāriskās revolūcijas šūpuli un galvenāko balstu. SPRS konsekventā miera politika un milzīgie sasniegumi sociālisma celtniecībā, kas rāda visu kapitālistisko valstu darbaļaudīm izeju no krīzes posta un jaunu imperiālistisku karu šausmām; ir galvenais šķērslis negantas konkurences satrakoto kara gatavotāju ceļā. Tādēļ tie, drudžaini bruņojoties savstarpējam slaktiņam, visiem spēkiem pūlas kaut uz laiciņu atbīdīt savstarpējās pretešķības pēdējā vietā, lai kopēji uzbruktu SPRS un, noslīcinot to darbaļaužu asinīs, izšķirtu savstarpējās pretešķības uz tās rēķina. Hitlera viesošanās Venēcijā pie Musolini, Gebelsa brauciens uz Varšavu, atbruņošanās konferences atzinums, ka Vācijai dodama Zināma rīcības brīvība bruņoto spēku pavairošanā, utt. — viss tas liecina, ka imperiālistiskie varmākas pēdējā laikā sevišķi meklē iespējamību vienoties un ka viņi kopā vai atsevišķos nogrupējumos Var katrā brīdī vienoties par uzbrukumu SPRS. Japāna nemitīgi cenšas izprovocēt sadursmes uz SPRS robežām. Tā faktiski jau ieņēmusi Mandžūriju un izbūvējusi tur dzelzceļus pāri par tūkstoš M garumā. Visi šie dzelzceļi būvēti uzbrukšanas nolūkos un virzīti Uz SPRS robežām. Tādā pat virzienā un nolūkos izbūvētas vairāk kā 2200 km jaunas šosejas. Drudžainā steigā ceļ aerodromus un aviācijas bāzes. Uz SPRS robežām pulcēti simtiem tūkstošu Japānas karaspēka. Iesākta Mongolijas okupācija, lai tālāk nostiprinātu Pozīcijas uzbrukumam SPRS. Hitleriskā Vācija kaļ SPRS okupācijas un sadalīšanas plānus. Tā piedāvā visu zemju imperiālistiem savus pakalpojumus SPRS nožņaugšanā un prasa sev kā atlīdzību un iepriekšnoteikumu — vienlīdzību bruņoties un brīvas rokas attiecībā pret Baltijas valstiņām. Tā, negaidot imperiālistisko valstu formālo piekrišanu, steidzīgi bruņojas un pastiprina nacionālsociālistisko aģitāciju visās valstīs, lai nostiprinātu tur savu iespaidu un atvieglotu mazāko kaimiņu valstiņu pievienošanu Vācijai un Pozīciju sagatavošanu uzbrukumam SPRS, tāpat kā to dara Japāna Ķīnā un Mongolijā. Par Vācijas agresīvajiem nolūkiem pret Baltijas valstīm liecina arī tas, ka tā noraidīja SPRS priekšlikumu garantēt šo valstiņu neaizskaramību. Šīm visagresīvākajām un kontrrevolucionārai intervencei vislabāk sagatavotām valstīm tieši aiz muguras stāv Anglija, kura šobrīd ir kontrrevolucionārās Intervences galvenā organizētāja.

Latvijas buržuāzijas galvenās rūpes ir nekļūdīties, kādam imperiālistu nogrupējumam jāpieslienas, lai atvieglotu asiņainā fašisma režīma nostiprināšanos Latvijā un labāk sagatavotu apstākļus Latvijas līdzdalībai intervencē pret SPRS. Šai nolūkā Ulmanis ar Hitlera palīdzību izveda fašistisko apvērsumu un roku rokā ar vācu baroniem gatavo Latvijas pārdošanu hitleriskai Vācijai. Šai nolūkā tiek vesta šovinistiska aģitācija par «latvisku» Latviju un «tēvijas aizstāvēšanu». Fašistiskā Latvija nav un nevar būt darbaļaužu tēvija, tāpat kā tāda nebija buržuāzijas demokrātiskā Latvija.

Ulmanis, Skujenieks, Bergs un viss Latvijas buržuāzijas atklāti fašistiskais spārns, neraugoties uz viņu šovinistisko demagoģiju, ir galvenie Latvijas darba tautas nodevēji vācu baronu kundzībai, ko tie gatavojas atjaunot līdz ar Latvijas pievienošanu Vācijai. Tāpat tie ir galvenie darba tautas nodevēji hitleriskās Vācijas interventu rokās, kas kopā ar Ulmani, Bergu, Skujenieku un viņu fašistiskajām bandām dzīs Latvijas darba tautu brāļu karā pret SPRS strādniekiem un zemniekiem.

Mūsu s.-d. līderi, tāpat kā visa II Internacionāle, vienmēr centušies iemidzināt masu uzmanību pret augošiem intervences draudiem. Ar buržuāzijas demagoģiskām pacifisma frāzēm tie visiem spēkiem pūlējušies atturēt masas no revolucionāras cīņas. Tie pastāvīgi centušies noliegt SPRS sasniegumus sociālisma celtniecībā un noķengāt Padomju valdību. Tie kurinājuši naidu darba tautā pret SPRS un tā ideoloģiski gatavojuši intervenci. Tie ņēmuši aktīvu dalību Latvijas armijas izveidošanā un tā materiāli palīdzējuši buržuāzijai gatavot intervenci.

Biedri strādnieki, lauku un pilsētu darbaļaudis, visi, kas esat pret vācu baronu kundzības atjaunošanu un jaunām kara šausmām!

Vienoti uzstāsimies pret Ulmaņa valdību un viņa fašistisko bandu zvērisko teroru, pret viņu velnišķiem nolūkiem pārdot mūs hitleriskās Vācijas intervences gatavotājiem un nodot vācu baronu virskundzībai!

Nepielaidisim kara materiālu transportēšanu! Nepielaidīsim jaunu darbaļaužu masu slepkavošanu un brāļu karu pret SPRS, kas vienīgā ir īstā darbaļaužu tēvija!

Vērsīsim ieročus pret pašu buržuāziju un pārvētīsim imperiālistisko karu pilsoņu karā par Padomju Latviju, ja buržuāzija dzīs mūs pret SPRS vai citā imperiālistiskā karā. Cīnīsimies pat preses, runas, sapulču un biedrošanās brīvību visiem, kas ir pret imperiālistiskiem kariem, intervenci un fašismu!

Rīkosim protesta mītiņus, demonstrācijas un streikus, organizēsim vienotas pretfašisma un pretintervences cīņas komitejas! Prasīsim strādnieku-zemnieku frakcijas deputātu, Telmaņa, kreiso arodnieku, s.-d. un visu antifašistu nekavējošu atsvabināšanu!

Pret strādnieku vēlēto valžu un revīzijas komisiju likvidēšanu!

Pret fašistiskās Ulmaņa valdības pilnvaroto iecelšanu slimokasēs, pašvaldībās, arodbiedrībās un citās strādnieku organizācijās!

Par visu strādnieku organizāciju darbības atjaunošanu, pret viņu fašizēšanu!

Pret aktīvāko strādnieku un visu antifašistu atlaišanu no darba!

Nost Ulmaņa fašistisko valdību!

Nost kara stāvokli!

Lai dzīvo vienotā cīņa pret karu un fašismu, par Padomju Latviju kā vienīgo izeju no krīzes un glābiņu no jaunām kara šausmām!

LKP Centrālā Komiteja

id: 49

file\_name: revl-n049-LKP\_CK-3000-[…1934-07-30].txt

title: LKP CK uzsaukums darbaļaudīm sakļauties ap Latvijas Komunistisko partiju cīņai pret provokatoriem un strādnieku vienības jaucējiem

author: LKP CK

date: […1934-07-30]

print\_run: 3000

typography\_name: Spartaks

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 111–113.

text:

Bez cīņas nav uzvaras! Visu zemju proletārieši, savienojieties!

NOST PROVOKATORUS UN STRĀDNIEKU VIENĪBAS JAUCĒJUS!

Pēc fašistiskā apvērsuma un legālo strādnieku organizāciju slēgšanas katrs apzinīgs strādnieks redz un saprot, ka ar buržujisko demokrātiju ir izbeigts uz visiem laikiem. Nav un nevar vairs būt ceļa atpakaļ uz buržujisko demokrātiju. Tāpēc trakojošam fašistiskam teroram ir jāstāda pretim vienota strādnieku šķira. Fašistiskās diktatūras lozungam — proletāriskās diktatūras lozungs. Vēsturisku nepieciešamību izbīdās prasība pēc strādnieku šķiras vienības.

Šo vienkāršo patiesību saprot katrs apzinīgs strādnieks. Tāpēc kā sociāldemokrātiskie, tā komunistiskie strādnieki uz vietām, darba vietās u. c. organizējas pretfašisma cīņas komitejās, lai plecu pie pleca cīnītos pret fašistisko reakciju, pret kara stāvokļa režīmu, pret strādnieku organizāciju graušanu, pret apcietināšanām, pret uzbrukumiem slimokasēm, darba laikam, pret izsviešanu no darba utt. Nav un nevar būt neviens šķiras apzinīgs strādnieks, kurš uz šīs platformas pamatiem nevarētu slēgties vienotā cīņas frontē. Vienotas frontes realizēšana darba vietās iet pilnā gaitā. Vēl vairāk: aktīvākie s.-d. strādnieki, kuriem ir griba atdot visus spēkus cīņai par strādnieku šķiras atsvabināšanu, tieši pāriet komunistu partijas rindās. Varenas kustības uzplūdi par strādnieku vienību ir fakts.

Šie fakti ir kā dadzis fašistiskās diktatūras valdības acīs. Saviem spēkiem tā nespēj to novērst. Tāpēc reakcija ķeras par jaunu pie saviem visizplatītākiem cīņas līdzekļiem. Vispirms reakcijā, diemžēl, atkal palīgā nāk s.-d. līderi un viņu aģenti. Lai jaukti vienības izveidošanas darbu un maldinātu s.-d. strādniekus, viņi ķeras pie provokatorisku baumu izplatīšanas par Latvijas Kompartiju un Komjaunatnes savienību. Lai saturētu strādniekus savos tīklos, tie laiž baumas, it kā Kompartija esot noslēgusi līgumu ar kādu tur sociālistu partiju un viņai par labu esot atteikusies uzņemt strādniekus savās rindās. Latvijā pastāvot divas komunisti partijas un tāpēc esot jāatturas iestāties komunistu partijā. Komunistu partijā esot provokatori utt. Tiek dzīta visneglītākā provokācija un demagoģija uz visas līnijas.

Tanī pat laikā šādas baumas tiek laistas arī no politiskās pārvaldes. Tās izplata viņas algoti aģenti, lai jauktu strādnieku šķiras vienību. Tāpēc katru šādu baumu izplatītāju atmaskojiet uz vietas. Noraujiet masku, un aiz tās jūs redzēsiet politiskās pārvaldes aģenta riebīgo purnu. Paziņojiet viņu vārdus LKP, lai varētu tos darīt zināmus visai strādnieku šķirai.

LKP kategoriski paziņo, ka nekādu līgumu ne ar kādu partiju slēgusi nav un plaši aicina savās rindās katru strādnieku, kurš gatavs cīnīties par Ulmaņa jūga gāšanu un par proletariāta diktatūru. Latvijā pastāv un var pastāvēt tikai viena vienota LKP un LKJS, kuras vienmēr un visur ir vedušas un vedīs patiesu revolucionāru cīņu par strādnieku šķiras atsvabināšanu, par Ulmaņa jūga gāšanu, par Latvijas nacionālo un sociālo atbrīvošanu. Katru mēģinājumu radīt komunistu partijai blakus vēl kādu citu strādnieku partiju tā uzskata par soli uz strādnieku šķiras vienībās šķelšanu.

Kas attiecas uz provokācijām, tad taisni komunistu partijā ir vedusi visnesaudzīgāko cīņu pret provokatoriem un prasījusi to izmešanu no visām strādnieku organizācijām. Visvairāk provokatoru ir nākuši taisni no tām aprindām, kuras visvairāk raud par provokatoriem, kuri it kā esot komunistu partijā. Tādi provokatori kuru vārdus var atrast politiskās pārvaldes algu sarakstos un kurus komunistu partija ir atmaskojusi, ir bijušās biedrības «Darba jaunatne» valdes loceklis Rusmans un «SSS» biedrs Pakalns. Katra apzinīga strādnieka pienākums ir ar riebumu novērsties no šiem nodevējiem.

Nost ar provokācijām!

Lai dzīvo vienota strādnieku fronte!

Lai dzīvo LKP!

Lai dreb valdošās šķiras komunistiskās revolūcijas priekšā!

Latvijas komunistu partijas Centrālkomiteja

id: 50

file\_name: revl-n050-LKP\_LKJS\_Daugavpils\_committee-3000-1934-07.txt

title: LKP un LKJS Daugavpils pilsētas komitejas lapiņa ar brīdinājumu darbaļaudīm par imperiālistu gatavojamo uzbrukumu PSRS un aicinājumu apvienot spēkus cīņai pret fašismu un karu

author: LKP Daugavpils pilsētas komiteja un LKJS Daugavpils pilsētas komiteja

date: 1934-07

print\_run: 3000

typography\_name: Spartaks

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 113–116.

text:

Bez cīņas nav uzvaras! Visu zemju proletārieši, savienojieties!

VISIEM, VISIEM, VISIEM!

Biedri, šodien paiet 20 gadu kopš buržuāziskā 1914.—1918. g. pasaules kara sākuma. Mēs atkal atrodamies jauna pasaules kara priekšvakarā. Nav neviena stūrīša buržuāziskajā pasaulē, kur drudžaini netiktu veikta pēdējā sagatavošanās uz karu. Daugavpils garnizonā tagad iekārtota koncentrācijas nometne «ārkārtīgi uzticamiem» kareivjiem. Šeit savākti ap 70 kareivji, ar kuriem apietas kā ar notiesātiem katordzniekiem, viņi ir pilnīgi izolēti, viņiem liek ellišķīgi smagi strādāt (rakt zemi), nosakot noteiktu izstrādes normu (no pārpūlēšanās kareivis Risins darba laikā zaudēja samaņu, un viņa dzīvība ir apdraudēta).

Kādēļ fašistiem vajadzīga šī koncentrācijas nometne? Ja atceraties, ka šādas nometnes pašreiz steidzīgi tiek celtas gan Japānā, gan Polijā, tad kļūst saprotams, ka tā ir daļa no kopējā kara gatavošanas plāna pret Padomju Savienību. Šīs nometnes rāda, ka kontrrevolucionārā intervencija ir pavisam tuvu, ka tā var sākties kuru katru dienu. Visā līnijā gar Padomju Savienības robežām steidzīgi tiek beigta šī sagatavošanās. 15. maija fašistiskais apvērsums Latvija tika realizēts galvenām kārtām pēc Hitlera tieša rādījuma, lai viņš varētu izvest dzīvē savus avantūristiskos intervencijas plānus. Visā Latvijā, bet sevišķi Latgalē, jau ir izbūvēti un vēl izbūvēs virkni stratēģisku ceļu. Visi metalurģiskie uzņēmumi tieši vai netieši atrodas pilnīgi valdības rokās. Armijā stipri pasliktinājies un samazinājies uzturs, lai ietaupītu līdzekļus karam un aizsargiem, kas tagad tiek stiprināti ar visiem līdzekļiem, kā uzticama aizmugures armija. Ap 40 miljoni latu, tas ir, 1/3 budžeta tiek izlietoti kara izdevumiem. Kā visā zemē, tā arī armijā plosās visasākais terors, vajāšanas, aresti un sodi, kara tiesas. Kara laika likumu piemērošana palīdz labāk sagatavot armiju un aizmuguri karam. Tai pašā laikā fašisms cenšas uzlabot buržuju un kulaku stāvokli, pasliktinot darbaļaužu dzīves apstākļus.

Latvijā slēgtas visas strādnieku un darba zemnieku partijas, organizācijas un savienības. Latgales slimokase pēc fašista Rudāna lēmuma likvidēta, darba alga pazeminās, atvaļinājumus vairs nedod, ekspluatācijai un īpašnieku patvaļai nav nekādu robežu. Latgalieši, krievi, ebreji un citi tiek nikni vajāti, izskauž nacionālo valodu lietošanu utt.

Šie pasākumi pastiprina darbaļaužu sašutumu. Fašisms sākas ar gatavošanos kara avantūrām. Tas neizbēgami novedīs pie kara.

Kapitālistiskā pasaule galīgi sapinusies bezizejas krīzē, savas nesamierināmās pretrunās un uzbrūkošā revolucionārā viļņa varenajā triecienā, kas jau neskaitāmās cīņās, ikdienas cīņās ar daļējām uzvarām un sakāvēm, neatturami iet uz uzvaru, uz vispasaules padomju republiku savienību. Ekspluatatori un kulaki — bendes — redz savu neizbēgamo bojā eju, izmisumā viņi grib mesties tumšajā kara bezdibenī, lai glābtos, iznīcinot pasaules revolūcijas balstu — PSRS, vai arī lai iznīcinātu līdz ar sevi visu pasauli. Atbruņošanās konferences, līgumi, pakti, oficiāli miera apliecinājumi — tas viss ir tikai liekulīga kara sagatavošanas maskēšana. Pašreizējā momentā vissvarīgākais ir intervencijas sagatavošana; tās priekšgalā pašreiz stāv Japāna, Vācija un Anglija. Sadursme starp sociālistisko pasauli, ko pārstāv Padomju Savienība kopā ar visas pasaules apspiestiem un ekspluatētiem, no vienas puses, un visas pasaules buržuāziju, no otras puses, ir neizbēgama. Tas būs nevis nacionāls, bet šķiru karš, aizstāvot Padomju Savienību no «pašu» buržuāzijas. Tas ir dzīvības vai nāves jautājums visiem darbaļaudīm; Padomju Savienības iznīcināšana nozīmētu desmitiem gadus ilgstošu visdrūmāko reakciju.

Bet vai tiešām ir neizbēgams ilgstošais karš, kas ar saviem visjaunākās kara tehnikas sasniegumiem (gāzes, baktērijas, ieroči) var nozīmēt bojā eju visai cilvēcei? Vai nav iespējams izbēgt no šīs bojā ejas? Var! Jo ciešāk saliedēta būs darbaļaužu fronte, jo neatlaidīgāka un organizētāka būs mūsu ikdienas cīņa pret mūsu dzīves apstākļu pasliktināšanos, pret fašismu un karu, jo vairāk buržuāzija baidīsies uzsākt šo karu. Bet, ja arī karš izcelsies, tad ātri pārvērtīsim šo reakcionāro buržuāzisko karu revolucionārā pilsoņu karā pret buržuāziju, gāzīsim fašisma varu, iznīcināsim kapitālisma visspēcību un uz visiem laikiem izbeigsim karus.

Biedri! Vai gan var palikt nejutīgs un pasīvs šai vislielāko nāves briesmu brīdī, kas ik dienas apdraud mūsu dzīves intereses, mūsu un mūsu ģimeņu dzīvības? Nē! Tas tagad būtu noziegums pašiem pret sevi. Ko darīt?

Organizējiet uzņēmumos fabriku un darbnīcu komitejas, organizējiet pretkara un antifašistiskas grupas, kurās piedalās visu partiju un tautību darbaļaudis, sasauciet antifašistiskas sanāksmes un konferences. Jāpastiprina revolucionārais darbs armijā. Atcerieties, ka Latgalē, sevišķi Daugavpilī, visvairāk koncentrēts karaspēks un tur būs piefrontes josla. Organizējiet jauniesaucamos, rekrūšus sevišķās grupās, lai tos jau tagad sagatavotu revolucionāram darbam armijā. Iestājieties komjaunatnē un Komunistiskajā partijā, kas ir vienīgā partija, kura pašaizliedzīgi un varonīgi cīnās par visu darbaļaužu atbrīvošanu, kura rāda jums vienīgo pareizo ceļu uz atbrīvošanos — ceļu uz padomju iekārtu, kas jau tik spīdoši attaisnojusies Padomju Savienības pieredzē.

Latgales strādnieki un zemnieki, amatnieki, visi, visi, kas ienīst fašismu un karu! Stājieties aktīvu cīnītāju rindās pret baltiešu kulaku fašistisko diktatūru! Pret hitlerisko aģentu kara avantūrām! Par zemi, par darbu un maizi, par Latgales autonomiju un brīvību!

Strādājošā un skolu jaunatne!

Tev pirmajai nāksies ostīt pulveri, gāzes, tevi grib dzīt kā lopu uz kautuvi, lai tavi ekspluatatori un apspiedēji varētu izglābties. Mēs aicinām tevi izšķirošā brīdī uz izšķirošu kauju. Atmetiet savu pasivitāti un vienaldzību. Organizējiet jaunatnes cīņas grupas un komitejas! Stājieties komjaunatnē. Sociāldemokrāti, kaļistratovieši, cionisti-sociālisti!

Bez visu mūsu spēku sasprindzināšanas, bez vienotas revolucionāras frontes mēs nevarēsim iznīcināt karu, nevarēsim panākt strādnieku-zemnieku uzvaru. Mēs sniedzam jums roku, aicinām jūs kopēja cīņā, iesakām organizēt kopējas cīņas komitejas, kopējas akcijas un uzstāšanās, kopēju presi un uzsaukumus pret fašisma ekonomisko un politisko jūgu un pret karu!

Zem Komunistiskās partijas un komjaunatnes cīņas karogiem visi uz priekšu cīņā!

Pret karu un fašismu!

Par pilnīgu Latvijas darbaļaužu atbrīvošanu!

Par Padomju Latviju!

Lai dzīvo 1. augusts — Starptautiskā cīņas diena pret karu un fašismu!

Rokas nost no PSRS! Visi kā viens aizstāvēsim PSRS!

Atbrīvosim ieslodzītos kareivjus no koncentrācijas nometnēm!

Nost kara gatavošanu!

Nost fašisma diktatūru!

Lai dzīvo proletariāta diktatūra!

Lai dzīvo vispasaules Padomju Savienība!

Latvijas Komunistiskās partijas Daugavpils pilsētas komiteja

Latvijas Komunistiskās jaunatnes savienības Daugavpils pilsētas komiteja

id: 51

file\_name: revl-n051-LKP\_Riga\_committee-3000-1934-07.txt

title: LKP Rīgas komitejas aicinājums strādniekiem atzīmēt Starptautisko pretkara dienu ar cīņas pastiprināšanu pret karu un fašismu

author: LKP Rīgas komiteja

date: 1934-07

print\_run: 3000

typography\_name: Spartaks

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 116.

text:

Bez cīņas nav uzvaras! Visu zemju proletārieši, savienojieties!

BIEDRI STRĀDNIEKI UN STRĀDNIECES!

1. augusts ir visu zemju darbaļaužu cīņas diena pret imperiālistiskiem kariem un kontrrevolucionāro intervenci. Nepielaidīsim jaunu darbaļaužu masu slepkavošanu un brāļu karu pret SPRS!

Darba jaunieši, jūs dresē un gatavo lielgabalu gaļai jaunā imperiālistiskā pasaules karā. Topiet par kaujas gvardi revolucionārās pretkara cīņas pirmajās rindās!

Karam sākoties, vērsīsim ieročus pret pašu buržuāziju, par Padomju Latviju!

Nost Ulmaņa fašistisko valdību! Lai dzīvo 1. augusts!

Lai dzīvo vienota cīņas fronte pret karu un fašismu!

Lai dzīvo SPRS — visu zemju darbaļaužu vienīgā īstā tēvijā!

Lai dzīvo Padomju Latvija!

LKP Rīgas komiteja

id: 52

file\_name: revl-n052-LKJS\_Riga\_committee-unk-1934-07.txt

title: LKJS Rīgas komitejas uzsaukums darba jauniešiem atzīmēt Starptautisko pretkara dienu ar cīņas pastiprināšanu pret Latvijas buržuāzijas kara gatavošanas politiku

author: LKJS Rīgas komiteja

date: 1934-07

print\_run: unk

typography\_name: unk

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 117–119.

text:

Bez cīņas nav uzvaras! Visu zemju proletārieši, savienojieties!

RĪGAS JAUNIE STRĀDNIEKI, STRĀDNIECES, SOCIĀLDEMOKRĀTISKIE DARBA JAUNIEŠI!

Vēl visiem stāv atmiņā 1914. g. augusts, kad sākās šausmīgais pasaules karš. Ir pagājuši tikai 20 gadi no noziedzīgās slepkavošanas sākuma, ko sarīkoja vispasaules buržuāzija savu biezo maku interesēs. Atkal visu kapitālistisko valstu pretešķības ir savilkušās neatrisināmos mezglos un katru brīdi draud uzliesmot vēl šausmīgāka cilvēces slaktiņā. Ar neredzētu sparu dienām un naktīm kaļ jaunus līdzekļus cilvēku slepkavošanai un vērtību iznīcināšanai. Bez izņēmuma visās buržujiskās valstīs strādniekiem jādzīvo pusbadā. Uz viņu rēķina simtus miljonus aprij jaunu lielgabalu, kara lidmašīnu, bruņu kuģu, tanku un nāvējošo gāzu ražošana. Nacionālšovinisma skurbumā, rūpniecības magnātu krupu, tisenu kūdīta, fašistiskā Vācija sauc pēc pasaules karā pazaudēto tirgu un koloniju atgūšanas. Francija organizē militāru bloku Versaļas žņaugu un sava noteicošā stāvokļa paturēšanai. Anglija sauc pēc saprašanās buržuju starpā, lai visu triecienu vērstu pret darbaļaužu tēviju — Padomju Savienību. Viņa aktīvi atbalsta Vācijas apbruņošanu karam pret SPRS. Karš jāuzsāk uzreiz ir Japānai no austrumiem, ir Vācijai-Anglijai no rietumiem. Pēdējām jātiek pie SPRS robežas. To var veikt caur Baltijas valstīm, sevišķi Latviju. Tāpēc pēc kārtas tika fašizētas visas Baltijas valstis. Hitleriskā Vācija ne vien sagatavoja apvērsumu, finansējot un apbruņojot aizsargus, bet 15. maijā lidmašīnā atbraukušie hitlerieši tieši vadīja apvērsumu.

Vācu baronu un hitleriešu sulainis Ulmanis rūpīgi izpilda savu kungu pavēles. Gar SPRS robežu būvē jaunus dzelzceļus, bruģē jaunas šosejas, ceļ aerodromus Latgalē. Pieved milzīgos daudzumos munīciju Daugavpils, Rēzeknes, Kārsavas, Alūksnes garnizoniem. Izved pastāvīgas nakts trauksmes un manevrus. Imperiālistu kara flotes brauc uz Rīgu, lai izpētītu Baltijas piekrasti, sagatavotu desantu izcelšanu. Fašistiskā prese nebeidz cildināt kareivīgo garu, atklāti sludina jaunatnes audzināšanu karam. Skolās pastiprina militāro apmācību, ceļ godā skautus, vanagus u.c. organizācijas, kas veic jaunatnes militarizēšanu.

Kam vajadzīgi šie jaunie cilvēces slaktiņi? Kā interesēs atkal gatavo jaunas līķu kaudzes? To prasa kapitālistu milzīgā peļņas kāre uz lielgabalu un pulvermucu pasūtījumiem. To prasa fabrikanti, lai rastu jaunus tirgus, izlietotu preču pārprodukciju, likvidētu bezdarbu, apslaktējot kaujas laukā miljoniem strādnieku, lai satriektu proletāriskās revolūcijas šūpuli — Padomju Savienību, kuras brīvie darbaļaudis ir dzīvs piemērs vispasaules proletariātam, kādā ceļā tikt galā ar rijīgo buržuāziju, kā veidot sociālistisko bezšķiru sabiedrību, kuras Sarkanarmija būs pirmais palīgs proletāriskās varas aizstāvēšanai citās valstīs. Vispasaules buržuāzija visnoziedzīgākā kārtā ar nāvējošām gāzēm, uguni un zobenu grib pakļaut savai izsūkšanai 170 milj. brīvo strādnieku, sadalīt SPRS kolonijās, tā kaut uz laiciņu mīkstināt krīzes asumu un novilcināt savu bojā eju.

Ko dos strādniekiem jaunā kara šausmas! No strādniekiem prasīs tūkstošus un miljonus dzīvību. Uz strādnieku pleciem tiks uzveltas visas kara nastas. Strādniekus un jauniešus grūdīs vēl dziļākā verdzībā zem fašistisko imperiālistu asiņainā zābaka.

Lai sagatavotu paklausīgus kara kalpus, buržuāzija cenšas apdullināt strādnieku jauniešus ar patriotisma un nacionālšovinisma dvingu, ar naida kurināšanu starp nācijām, tautām un valstīm. Viņa pat cenšas iegalvot, ka nāvīgākais buržuāzijas ienaidnieks — uzvarošais SPRS proletariāts, kas satrieca buržuāziju savā zemē, sagādāja jaunu, labāku dzīvi strādniekiem un zemniekiem, ka tas esot arī citu zemju strādnieku ienaidnieks.

Biedri, strādnieku jaunieši! Ne aizrobežas darba jaunieši, ne Padomju Savienības darbaļaudis ir mūsu ienaidnieki. Tie ir mūsu šķiras brāļi, kas arī cīņās pret karu. Mūsu pretinieks ir pašu zemē — mūsu pašu buržuāzija, kapitālisti, fabrikanti un fašisti, kas gatavojas dzīt mūs karā. Tie ir jāsatriec.

Mēs aicinām 1. augustā — Vispasaules strādnieku pretkara dienā — visus darba jauniešus kopā ar komjauniešiem sasaukt masovkas, mītiņus pie uzņēmumiem, darba vietām, kur noskaidrot tiešo kara tuvumu, buržuāzijas bruņošanos un gatavošanos karam, kas jādara kara gadījumā, ja tāds tomēr izceltos. Mītiņus pārvērst revolucionārās pretkara demonstrācijās.

Mēs aicinām uzņēmumu strādniekus un jauniešus iziet streikos par savām saimnieciskām un politiskām prasībām: atcelt kara stāvokli, pret bruņošanos, pret slimokasu ārdīšanu. Mēs aicinām kaut uz Īsu laiciņu pārtraukt darbu, sarīkot pretkara mītiņus un demonstrācijas. Tā būs labākā sagatavošanās ģenerālstreikam kara gadījumā.

Vērsīsim visus ieročus pret buržuāziju, kas dzen karā! Karu pārvērtīsim pilsoņu karā par proletārisko revolūciju, par padomju varu!

Sociāldemokrātiskie darba jaunieši! Jūsu vadība solījās jūs vest ģenerālstreikā un bruņotās cīņās pret fašismu. Bet viņa cīņu nodeva. Tāpat kā pasaules kara sākumā, fašistiskā apvērsuma laikā, arī tagad viņa nevedīs jūs pretkara cīņā. Nāciet kopā ar komjauniešiem — vedīsim aktīvu revolucionāru cīņu pret karu. Kopīgi organizēsim mītiņus, masovkas, demonstrācijas. 1. augustā kopīgi pārtrauksim darbus uzņēmumos!

Meklējiet sakarus ar komjaunatni — viņus pazīstiet uzņēmumos, darba vietās no aktīva revolucionāra darba. Dibināsim vienotas pretkara un pretfašisma cīņas komitejas uzņēmumos! Tikai kopējā cīņā satrieksim masu slepkavošanas plānus!

Biedri kareivji! Fašistiskie virsnieki jūs dresē, lai sagatavotu apšaut savus šķiras brāļus — SPRS darba jauniešus, lai apšautu savus tēvus un brāļus, revolucionāros pretkara cīnītājus. Noskaidrojiet to saviem biedriem kareivjiem! Organizējiet apspriedes, izplatiet mūsu literatūru! Meklējiet sakarus ar komunistisko kara organizāciju. Kolektīvi atsakieties izpildīt fašistu pavēles! Brāļojieties, uzturiet sakarus ar strādniekiem! Esiet gatavi griezt ieročus pret tiem, kas jūs dzīs brāļu karā.

Progresīvā inteliģence, skolnieki, studenti!

Nav lielāka nozieguma kā šausmīga kara gatavošana nelielas kapitālistu saujiņas interesēs. Cilvēces progresa un kultūras vārdā jūsu svētākais pienākums — nepielaist to! Jūsu darbs būs sekmīgs vienīgi kopā ar plašām revolucionārās strādniecības masām. Vienīgi strādnieku vara — padomju iekārta izbeigs noziedzīgos karus, dos cilvēcīgu dzīvi, visplašākās iespējas mākslas, kultūras un tehnikas attīstībai, jaunas dzīves veidošanai.

Nav tiesības pastāvēt iekārtai, kura organizē iznīcināt to, ko pati cēlusi, ko radījis cilvēces gars un masu darbs.

Kopā ar vispasaules proletariātu — izvērtīsim 1. augustu par varenu revolucionāro spēku demonstrāciju. No katra biedra, no katra strādnieka un darba jaunieša aktivitātes atkarājas būt vai nebūt jaunam slaktiņam.

Lai dzīvo vienota cīņa pret karu un fašismu, par Padomju Latviju kā vienīgo izeju no krīzes, glābiņu no jaunām kara šausmām!

Latvijas Komunistiskās jaunatnes savienības Rīgas komiteja

id: 53

file\_name: revl-n053-LKP\_LKJS\_Ventspils\_committee-2000-1934-07.txt

title: LKP un LKJS Ventspils rajona komiteju lapiņa ar aicinājumu strādniekiem Starptautiskajā pretkara dienā streikot un iziet demonstrācijās

author: LKP Ventspils rajona komiteja un LKJS Ventspils rajona komiteja

date: 1934-07

print\_run: 2000

typography\_name: Spartaks

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 120–121.

text:

Bez cīņas nav uzvaras! Visu zemju proletārieši, savienojieties!

LAI DZĪVO CĪŅAS DIENA — PIRMAIS AUGUSTS!

Biedri strādnieki un strādnieces, tuvojas 1. augusts — starptautiskā proletariāta pretkara diena, tā diena, kad proletariāts visās pasaules malās mobilizē un demonstrē savus spēkus pret karu, par mieru.

Šogad 1. augusts noritēs sevišķi sakarsētos politiskos apstākļos un sevišķi draudošā kara gatavošanas laikā — tad, kad paši buržuāzijas valstsvīri ir spiesti atzīties, ka pasaules karš esot iespējams jau 1934. g., t. i., šogad.

Pasaules imperiālisti ar Japānu, Vāciju un Angliju priekšgalā organizē par katru cenu karu ar SPRS, lai uz strādnieku valsis rēķina likvidētu savas saimnieciskās grūtības, jo, neraugoties uz visiem buržuāzijas pareģojumiem par krīzes izbeigšanos, mēs redzam, ka kapitālisma saimnieciskā krīze vēl nebūt nedomā izbeigties un šī krīze jau ir pāraugusi kapitālisma iekārtas krīzē, ko pierāda fašisma nodibināšanās visā Centrālā Eiropā. Un, lai šī iekārta vēl noturētos, lai buržuji vēl valdītu un mērdētu pusbadā miljoniem darbaļaužu, tad ir nepieciešami atrast jaunus tirgus, jaunas kolonijas, un tos ir iespējams rast tikai ar bruņotām sadursmēm, ar kariem.

Pie mums, Latvijā, šie kara draudi sakarā ar fašisma nodibināšanos ir pieņēmuši tikpat lielu raksturu kā pārējās Eiropas valstīs, jo fašistiskā diktatūra nodibinājās, pirmkārt, tādēļ, lai jo vēl lielākā mērā uzveltu visas saimnieciskās grūtības uz strādniecības pleciem, otrkārt, lai vēl drakoniskākiem līdzekļiem apspiestu strādnieku pretestību pret buržuāzijas saimnieciskiem un politiskiem uzbrukumiem un, treškārt, lai sagatavotos karam pret SPRS.

Tā kā mēs, biedri, esam izbaudījuši kara jaukumus, zinam, ko nozīmē karš, tad arī mums nevar būt kopējs ceļš ar buržuāziju kara jautājumā un mums jāpiespiež buržuāzija rēķināties ar mūsu prasībām. To mēs varam panākt tikai tad, ja katrā uzņēmuma, katrā darba vietā noturam sapulces, rīkojam protesta streikus un demonstrācijas, kur uzstājamies pret karu un fašismu.

Apzinādamies, ka tikai tādā ceļā mēs varam uzvaroši cīnīties par strādnieku šķiras interesēm, lai neatkārtotos 14. g. pasaules kara šausmas, kur tika miljoniem darbaļaužu noslepkavoti un sakropļoti; tādēļ katra strādnieka uzdevums ir pateikt buržuāzijai, ka viņš negrib karot, un šī pateikšana būs sekmīga tikai tad, ja viņa būs kolektīva, t. i., ar streikiem un demonstrācijām.

Visi 1. augustā uz ielas demonstrācijās pret karu, par mieru!

Kara gadījumā griezīsim ieročus pret buržuāziju!

Lai dzīvo LKP un LKJS — proletariāta avangards!

Lai dzīvo Padomju Latvija!

KP un KJS

id: 54

file\_name: revl-n054-United\_antifascist\_committee-unk-1934-07.txt

title: Vienotās pretfašisma cīņas komitejas lapiņa ar brīdinājumu strādniekiem sargāties no politpārvaldes provokatoriem un ar aicinājumu meklēt ceļu uz Latvijas Komunistiskās partijas rindām

author: Vienotās pretfašisma cīņas komiteja

date: 1934-07

print\_run: unk

typography\_name: Spartaks

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 121–122.

text:

Bez cīņas nav uzvaras! Visu zemju proletārieši, savienojieties!

BRĪDINĀJUMS STRĀDNIECĪBAI!

Biedri! Bijušie s.-d. un neorganizētie strādnieki! 15. maija fašistiskais apvērsums uzstādīja jums nopietnu jautājumu: ka vest izšķirošo cīņu ar reakciju un fašismu? Un jūs nonākiet pie vienīgās atziņas: tikai kopā ar kreiso strādniecību, ar LKP. Vienīgi LKP vesta cīņas līnija ir pareiza, tā ved proletariātu pie viņa varas — proletariāta diktatūras, bet nevis demokrātija, kas iegrūž darbaļaudis fašistu rokās.

Tagad bijušie sociāldemokrātiskie un neorganizētie strādnieki meklē ceļu uz KP rindām. Bet KP darbojas nelegāli — jūs nevariet pārliecināties, vai cilvēki, ar kuriem tiek vestas sarunas, ir tiešām KP vai Vienotas [pretfašisma] cīņas komitejas locekļi.

Biedri! Šo stāvokli izmantojusi politizspiedze. Politpārvaldes aģenti strādā KP un Vienotas [pretfašisma] cīņas komitejas vārdā — viņi pat nodibinājuši savu centrālkomiteju, kura darbojas Pēc Alberta ielas norādījumiem.

Biedri strādnieki! Šo politpārvaldes darbu organizē un vada agrākās «Darba savienības», «Jaunās Dienas» un «Jaunās Dzīves» baumaņi, ločmeļi u. c.

Jau pirms fašistiskā apvērsuma kreisā strādniecība atmaskoja šos provokatorus, bet jaunais režīms dod tiem iespēju jo plaši darboties. Tā daudzi bijušie s.-d. partijas biedri, vienotās frontes meklētāji, nokļuvuši aģentūras rokās.

Strādnieki! Esiet uzmanīgi! Sargieties provokācijas! Neklausiet Baumaņa un Co aicinājumiem — tos diktē Alberta iela! Atmaskojiet šos nodevīgos neģēļus!

Ziņojiet citiem to personu vārdus, kuras darbojas provokatoru uzdevumā. Stājieties vienīgi sakaros ar LKP Vienotas frontes pretfašisma cīņas komiteju!

Lai dzīvo proletāriskā revolūcija! Lai dzīvo Vienotā pretfašisma ciņas komiteja!

Lai dzīvo Padomju Latvija! Lai dzīvo LKP!

Vienotā pretfašisma cīņas komiteja

id: 55

file\_name: revl-n055-United\_antifascist\_committee-unk-1934-07.txt

title: Vienotās pretfašisma cīņas komitejas lapiņa par fašistu represijām pret progresīvajiem strādniekiem un inteliģentiem, ar aicinājumu cīnīties pret fašistisko diktatūru

author: Vienotās pretfašisma cīņas komiteja

date: 1934-07

print\_run: unk

typography\_name: Spartaks

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 122–123.

text:

Bez cīņas nav uzvaras! Visu zemju proletārieši, savienojieties!

STRĀDNIEKI, STRĀDNIECES, DARBAĻAUDIS!

Fašistiskā lielsaimnieka Ulmaņa diktatūra, sagrābdama varu savās rokās, apcietinādama un spīdzinādama strādniekus, nekaunas sludināt visu šķiru «mierīgo sadarbošanos», tautas atmodu, kurā nebūšot šķiru, bet visu iedzīvotāju sadarbība, kur nebūšot partejiskas izrēķināšanās.

Mēs zinām, ka kapitālisms nekad nav bijis bezšķirīgs un fašistu solījumi un vārdi ir visnekrietnākie meli.

Strādnieki un strādnieces! Arī fašists Ulmanis parāda, ka pastāv visriebīgākais partejisms un neciešama strādnieku apspiešana un izsūkšana.

Simti un tūkstoši strādnieku tiek izmesti uz ielas no savām darba vietām vienīgi tāpēc, ka savā laikā domājuši progresīvāk.

Vairāki simti skolotāju visā Latvijā tiek atlaisti no vietām, jo viņi nav pietiekoši reakcionāri. Daudzus izmet no vietām tikai tāpēc, ka sastāvējuši brīvākiem uzskatiem valdošā skolotāju savienībā.

Uz dzelzceļiem, valsts autonomos uzņēmumos darbiniekus un strādniekus atlaiž tāpēc, ka viņu vietas tīk aizsargiem. Daudzi no atlaistiem sastāvējuši nepārtraukti darbā 20 un vairāk gadus un nav piedalījušies nevienā politiskā partijā. Visneģēlīgākā izrēķināšanās notiek armijā un policijā. Visu uz ielas izmesto vietās ieliek aizsargus un Zemnieku savienības biedrus un līdzskrējējus.

Strādnieki un strādnieces! Ulmaņa fašisms sāk mērdēt badā pilsētu un lauku darbaļaudis. Savu bruņoto bandu interesēs reakcionārie diktatori izved visneciešamāko izrēķināšanās politiku.

Darbā palikušiem strādniekiem samazina algas un ieved virsstundu darbus bez atlīdzības. Jau daudzos uzņēmumos par samazinātu algu strādā 10 un 12 stundas.

Fašisms grib mūs iznīcināt!

Tamdēļ nost pasivitāti! Lai graujam un iznīcinām fašistisko diktatūru! Lai dzīvo strādnieku solidaritāte un cīņa par proletariāta varu! Tikai Padomju Latvija izbeigs strādniecības mērdēšanu un apspiešanu!

Strādnieku vienotā pretfašisma cīņas komiteja

id: 56

file\_name: revl-n056-LKP\_soldiers\_org-unk-1934-07.txt

title: LKP kareivju organizācijas uzsaukums Daugavpils garnizona kareivjiem prasīt savu biedru atbrīvošanu no koncentrācijas nometnes un cīnīties pret kara gatavošanu un fašismu

author: LKP kareivju organizācija

date: 1934-07

print\_run: unk

typography\_name: Spartaks

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 123–124.

text:

Bez cīņas nav uzvaras! Visu zemju proletārieši, savienojieties!

DAUGAVPILS GARNIZONA KAREIVJIEM!

KONCENTRĀCIJAS NOMETNE KAREIVJIEM IR KARA TUVOŠANĀS PAZĪME!

Biedri kareivji! Fašisti atbruņoja un ieslēdza sevišķā nometnē pāri 65 Daugavpils garnizona kareivju. Tas ir svarīgākais solis uz kara sagatavošanu, tas nozīmē, ka karš var sākties jebkurā dienā, ne velti tādas pašas nometnes pašlaik steidzīgi iekārtotas Polijā un Japānā. Tas norāda, ka karš tiek gatavots tieši pret Padomju Krieviju. Viņi tagad izbūvēja koncentrācijas nometni kareivjiem, lai apspiestu revolucionāro darbību armijā, lai izolētu apzinīgākos kareivjus, kas atvieglotu viņiem aizsūtīt citus kareivjus uz slaktiņu; viņi grib karu, lai glābtu savu bojā ejošo iekārtu visā pasaulē (sevišķi Vācijā). Bet par velti viņu asiņainie nodomi un fašistiskie aprēķini!

Revolucionārā darbība armijā nepārtrauksies. Daugavpils garnizona [kareivji] turpina savu cīņu par ēdināšanas un ārstēšanas uzlabošanu, pret fašistisko terora režīmu armijā. Un, ja fašisti mūs aizsūtīs uz karu pret SPRS, mēs labi zināsim, ka šis karš nav nacionāls, bet šķiru karš — visu zemju kapitālistu un fašistu karš pret visu zemju darba tautu. Mūsu fronte ir sarkanā fronte, mūsu armija — Sarkanā Armija, ar kuru vienoti kopā satrieksim izsūcēju varu un nodibināsim patiesi brīvu sociāli un nacionāli atbrīvotu Padomju Latviju. Lai fašisti zin, ka buržujisko karu mēs padarīsim par pilsoņu karu pret buržujiem.

Kareivji, 1. augustā, 1914. g. pasaules slaktiņa sākšanās dienā, mēs saucam — visi vienotā frontē uz cīņu pret intervenci un kapitālistu karu! Pret fašismu! Par SPRS aizstāvēšanu! Nost ar kara gatavošanu! Nost koncentrācijas nometnes! Tūliņ atsvabināt mūsu biedrus — kareivjus, ieslodzītus nometnē! Atsvabināt strādnieku un zemnieku frakciju un visus pretfašistus.

Lai dzīvo 1. augusts — Vispasaules cīņas diena pret karu un pret fašismu!

LKP kareivju organizācija

id: 57

file\_name: revl-n057-LKJS\_Riga\_committee-2000-1934-08-10.txt

title: LKJS Rīgas komitejas lapiņa par strādnieku jaunatnes uzdevumiem fašistiskās diktatūras apstākļos, ar aicinājumu pārvērst starptautisko jaunatnes dienu par revolucionārās jaunatnes spēku demonstrācijas dienu

author: LKJS Rīgas komiteja

date: 1934-08-10

print\_run: 2000

typography\_name: Spartaks

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 124–126.

text:

Bez cīņas nav uzvaras! Visu zemju proletārieši, savienojieties!

RĪGAS STRĀDNIEKU JAUNIEŠI!

Fašistiskās diktatūras mežonīgais terors un vēl neredzēta izsūkšana un aplaupīšana, kas vērsta pret visu strādnieku šķiru, vissāpīgāk skar strādnieku jaunatni.

Strādnieku jaunatne ir tā, kas visvairāk izkalpināta, kas saņem viszemāko atalgojumu, kam gadiem ilgi laupa algas lielāko daļu kā mācekļiem, kas pirmie tiek izmesti no darba. Priekš mums slēdz skolas durvis, palielina skolas naudas un mācību ilgumu, lai dotu iespēju mācīties vienīgi bagātnieku, lauku buūdžu un citu buržuju dēliņiem.

Kas ir tie, ko fašistiskie virsnieki dresē un bendē armijā, lai pēc tam dzītu noziedzīgā karā pret tādiem pašiem darba jauniešiem citās zemēs, lai sagrautu strādnieku tēviju — SPRS buržuju maku interesēs? Kas ir tie, kam laupīta jebkura iespēja atklāti organizēties sava necilvēcīgā stāvokļa uzlabošanai, savu interešu aizstāvēšanai? Tā ir strādnieku jaunatne.

Vēl vairāk. Ulmaņa fašistiskā valdība cenšas apdullināt jauniešus ar nacionālšovinismu, ar naida kurināšanu starp citu nāciju jauniešiem, ieraut fašistiskās organizācijās, tādā kārtā stiprināt savu diktatorisko kundzību pār strādnieku šķiru. Viņa grib piespiest jauniešus iestāties valsts jaunatnes organizācijā, reizē ar to audzināt fašistu garā, sagatavot kā lielgabalu gaļu nākošam karam. Fašistu lapsas medus saldā balsī smērējas klāt jaunatnei, lai to izmantotu savos noziedzīgos nolūkos.

Kur izeja no šī neciešamā stāvokļa? Kā glābties no diktatoriskām buržuāzijas varmācībām? Kas jādara katram strādnieku jaunietim?

Vienīgā izeja ir nesaudzīga cīņa kopā ar pieaugušo strādniecību zem Komunistiskās partijas un komjaunatnes vadības pret katru fašistu uzbrukumu, pret darba algas samazināšanu, par darba apstākļu uzlabošanu, pret fašistisko teroru, par strādnieku jauniešu tiesībām, par brīvu skolu, par Padomju Latviju.

Izeja ir tā, ko rāda Lielā Oktobra revolūcija, tas ceļš, pa kuru uzvaroši iet SPRS proletariāts, kas sagādāja Padomju Savienības jauniešiem jaunu un brīvu dzīvi, visas iespējas brīvi strādāt un mācīties, veidot jaunu dzīvi, proletārisko kultūru, bezšķiru sabiedrību.

Pa šo cīņas ceļu iet darba jauniešu tūkstoši un miljoni visā pasaulē. To rāda revolucionārās cīņas Austrijā, Francijā, Amerikā (San-Francisko), Holandē (Amsterdamā), Spānijā un Ķīnā. Pa šo ceļu jāiet arī mums. Šīs cīņas rāda, ka pret uzmācošo fašismu nostājas augošā revolucionārā cīņas fronte, kura nekad nav bijusi tik stipra kā taisni tagad.

Par spīti fašistu kūdītam naidam un neiecietībai pret citām tautām, bruņošanai un kara gatavošanai, visu zemju revolucionārā darba jaunatne paceļ 1. septembrī internacionālo cīņas karogu, demonstrē darba jaunatnes vienību un cīņas spēku.

Jau 20 gadu vispasaules darba jaunieši demonstrē savu dzelzs gribu cīnīties pret kapitālismu, pret fašismu un karu, par proletariāta [diktatūru]. Latvijas Komunistiskās jaunatnes savienības Rīgas organizācija aicina visu strādnieku jaunatni kopā ar komjauniešiem pārvērst 1. septembri — Starptautisko jaunatnes dienu — par plašu revolucionārās jaunatnes spēku demonstrāciju.

Mēs aicinām sagatavot un izvest streikus par darba jaunatnes algas pacelšanu, par fašistisko mācekļu likumu tūlītēju atcelšanu, pret strādnieku jaunatnes politisko brīvību iznīcināšanu, pret skolu slēgšanu un fašizēšanu, pret skolnieku izmešanu, pret skolotāju atlaišanu, pret mazākuma tautību skolu likvidēšanu. Mēs aicinām pieaugušos strādniekus atbalstīt jauniešu cīņu! Pārtrauksim 1. septembrī darbu, protestējot pret jaunatnes gatavošanu karam, uzstādot mūsu prasības.

Biedri, komjaunieši! Noskaidrojiet katram strādnieku jaunietim, kas viņam jādara cīņā pret fašismu, māciet viņu, kā šo cīņu vest! Nostiprināsim mūsu rindas, izveidosim mūsu organizāciju par varenu spēcīgu darba jaunatnes vadoni!

Organizēsim darba vietām kārtīgu literatūras izplatīšanu, sarīkosim masovkas un mītiņus, izvēršot tos revolucionārās demonstrācijās. Organizēsim un vadīsim darba pārtraukšanu uzņēmumos! Biedri sociāldemokrātiskie jaunieši, skolnieki, studenti, pilsonisko organizāciju darba jaunieši! Jūsu ceļi ir kopā ar komjaunatni, ar visu revolucionāro strādniecību.

Neticiet fašistu viltus solījumiem! Cīnieties par savām prasībām kopā ar komjauniešiem!

No fašistu jūga mūs atsvabinās tikai vienota revolucionārā uzstāšanās zem Kompartijas un komjaunatnes vadības! Biedri studenti! Gatavojieties uz Starptautisko studentu pretfašisma kongresu, kas sanāk š. g. augusta mēneša beigās! Lai dzīvo 1. septembris — Starptautiskās darba jaunatnes cīņas un spēku parādes diena!

Lai dzīvo Latvijas darba jaunatnes vadonis — Latvijas Komunistiskā jaunatnes savienība!

Nost fašistisko Ulmaņa valdību, kas padziļina jaunatnes verdzību, kas slepeni gatavojas dzīt jaunatni noziedzīgā karā pret SPRS! Nost fašistisko valsts jaunatnes organizāciju, kas grib izaudzināt pakalpīgus sulaiņus fašistiem!

Lai dzīvo Padomju Latvija, kas vienīgā spēj dot patiesu jaunatnes atbrīvošanu!

Latvijas Komunistiskās jaunatnes savienības Rīgas organizācija

id: 58

file\_name: revl-n058-LKJS\_CK-3000-1934-08-16.txt

title: LKJS CK lapiņa, kas veltīta Starptautiskajai jaunatnes dienai, ar aicinājumu sakļauties LKP un LKJS vadībā vienotā pretfašisma cīņas frontē pret imperiālistiska kara gatavošanu un intervences draudiem pret PSRS

author: LKJS CK

date: 1934-08-16

print\_run: 3000

typography\_name: Spartaks

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 127–130.

text:

Bez cīņas nav uzvaras! Visu zemju proletārieši, savienojieties!

LATVIJAS JAUNIE STRĀDNIEKI, SKOLNIEKI, STUDENTI!

VISA APSPIESTĀ LATVIJAS JAUNATNE!

Katru gadu revolucionārā jaunatne visā pasaulē atzīmē Starptautisko jaunatnes dienu, izsaka savu protestu pret gatavojamo jauno slaktiņu, pret asiņaino fašismu, pret kapitālistisko izsūkšanu, demonstrē savas simpātijas Padomju Savienības sociālistiskai celtniecībai, sūta sveicienus varonīgai SPRS jaunatnei, kopo spēkus partijas vadībā cīņai par varu.

Šogad pagāja 20 gadi no šausmīgā pasaules kara sākuma. Un starptautiskā darba jaunatne 20. reizi demonstrē savu aso naidu pret imperiālistisko karu, pret kapitālismu.

Ideja par Starptautisko jaunatnes dienu dzima imperiālistiskā kara viesuļugunīs, kad Kārlis Lībknehts un Krievijas lielinieki Ļeņina vadībā pirmie pacēla pretkara cīņas karogu. Revolucionārās jaunatnes organizācijas, pretēji II Internacionāles jaunatnes vadoņu nodevīgai savas zemes buržuāzijas iekarošanas plānu atbalstīšanai, sanāca 1915. g. Bernē uz starptautisku konferenci, kur pieņēma lēmumu par Starptautiskas jaunatnes pretkara dienas sarīkošanu visās zemēs.

1916. g. 3. oktobrī revolucionārie jaunieši droši izgāja uz ielas, lai protestētu pret noziedzīgo imperiālistisko karu, kas prasīja miljoniem dzīvību.

1914.—18. g. karš beidzās ar revolūciju. Uz imperiālistiskā kara drupām dzima varena Padomju Savienība. Pārējā pasaulē pie varas palika vēl cari, karaļi, buržuji, jo tur proletariāta uzstāšanās vēl nebeidzās ar uzvaru. Visus šos 20 gadus kapitālisti, baņķieri, ģenerāļi strādāja pie vēl lielāku cilvēces slaktiņu sarīkošanas. Visa kapitālistiskā pasaule stāv kā uz pulvera. Eiropā valda draudoša kara atmosfēra. Japāna slepkavo Ķīnas tautu un visiem līdzekļiem provocē karu Tālajos Austrumos. Kuru katru brīdi var sākties uzbrukums Padomju Savienībai. Kā Eiropas dedzinātāji uzstājas hitleriskā Vācija un cietpaurainā Anglija. Viņu pavadā iet Baltijas valstis, sevišķi fašistizētā Latvija. Tālajos Austrumos visu imperiālistu svētā savienība iet nepārtrauktā karā pret Padomju Ķīnas Sarkano armiju, kas tomēr gūst arvien jaunas uzvaras.

Tāpēc Latvijā tika ievesta fašistiskā diktatūra. Tāpēc sistemātiski tiek izvesti uzbrukumi darba jaunatnes algām un tiesībām, slēgtas un apturētas jaunatnes organizācijas, atļaujot darboties vienīgi vanagiem, skautiem u. c. parazītiskās buržuāzijas atvasēm. Uz ielām tiek sarīkotas revolucionāru medības. Vairāki strādnieku jaunieši uz ielām smagi sakauti. Mūs, jauniešus, grib sadzīt vienā lielā kopējā kazarmā — valsts jaunatnes organizācijā (pēc bēdīgi slavenā Skuju Frīda projekta par valsts jaunatnes organizācijas radīšanu), lai Latvijas fašisti mūs labāk pārraudzītu, izdresētu un dzītu bez ierunām izpildīt savas pavēles. Inteliģentos bezdarbniekus pēc Hitlera parauga dzen «darba pulciņos» rakt grāvjus, turklāt vēl fašistizējot un militarizējot.

Diendienā mums stāsta, ka jāgatavojas aizstāvēt «tēviju» no ārējiem un iekšējiem ienaidniekiem. Katram darba jaunietim jāzin, kādu «tēviju» liks viņam aizstāvēt un kas ir viņa īstā tēvija.

Vai tagadējā fašistiskā Latvija, kur jaunatnes tūkstoši klīst bez darba un izglītības, kur tiek slēgtas un vajātas jaunatnes organizācijas, kur valda ass, zvērisks terors, kur labākie jaunatnes cīnītāji tiek slodzīti uz gariem katorgas gadiem, vai tāda ir mūsu tēvija?

Nē. Tā ir Ulmaņa un citu taukvēderu, kapitālistu un aferistu tēvija!

Vai šādu tēviju lai ejam aizstāvēt?

Ne. Nekad!

Vispasaules strādnieku vienīgā tēvija, kuru mūsu svēts pienākums aizstāvēt pret visiem uzbrukumiem, ir Padomju Savienībā. Kad mēs iztīrīsim Latviju no ulmaņiem un pārējiem blēžiem, kad Latvijā būs pašu strādnieku un zemnieku padomju vara, kad latvju jaunatnei būs nodrošināts darbs, maize un izglītība, kad valdīs patiesa brīvība visiem darbaļaudīm, — tad tā būs mūsu tēvija. Šo tēviju mēs aizstāvēsim tāpat, kā Padomju Krievijas strādnieki un brašā Sarkanarmija aizstāv savu. Šīs tēvijas vārds ir Padomju Latvija.

Biedri darba jaunieši, kareivji!

Stāvoklis ir nopietnāks kā jebkad. Komunisti nemētājas tukšiem vārdiem un nepamatotiem apgalvojumiem. Mēs jūs jau laikus brīdinājām par gatavojamo fašistisko apvērsumu, mēs jūs tagad brīdinām par tuvo karu, par to lielo slepenību, kādā tiek veikti sagatavošanas priekšdarbi.

Ulmaņa valdība iepērk jaunus ieroču krājumus, pastiprinātā kārtā rīko manevrus, attīsta nacionālismu un šovinismu. Atcerieties tikai «atdzimšanas dziesmu» — šo kara bungu rībināšanu.

Katram komjaunietim, katram darba jaunietim jāzin viņa pienākums un uzdevums, karam izceļoties. Pārtraukt uzņēmumos darbu, neklausīt fašistisko virsnieku pavēlēm, brāļoties ar streikojošiem strādniekiem un Sarkano Armiju, Kompartijas vadībā iziet bruņotā cīņā par varu.

Biedri!

Tikai ja mēs jau tagad pieliksim visus savus spēkus cīņai pret karu, par SPRS aizsardzību, tikai tad, karam izceļoties, mēs spēsim to pārvērst uzvarošā revolūcijā. Tāpēc komjaunatne aicina 1. septembrī — Starptautiskā jaunatnes dienā — katrā darba vietā un uzņēmuma, kur strādā jaunieši, uzstādīt jauniešu prasības, organizēti pārtraukt darbu, sarīkot sapulces, mītiņus, censties tos pārvērst demonstrācijās pret fašismu un karu. Mēs aicinām pārējos strādniekus atbalstīt jauniešu cīņu!

S.-d. organizāciju jaunieši!

1. septembrim jākļūst kopējas cīņas dienai! Cīnieties kopīgi ar komjauniešiem uzņēmumos, darbnīcās, skolās. Nešķiežiet spēkus par savu līdzšinējo organizāciju atjaunošanu, kaut arī zem cita nosaukuma! Tās turpinās vest to pašu jaunatnes šķelšanas un demoralizēšanas darbu, ko izveda senāk «Darba jaunatnes» vadība. Strādniekiem, lai tie kopā ar pārējiem darbaļaudīm gūtu uzvaru, ir vajadzīga tikai viena revolucionāra partija, un tā ir cīņās pārbaudītā Latvijas Kompartija.

Jauniešiem, lai tie kopā ar pieaugušiem strādniekiem sakautu fašistus, ir vajadzīga tikai viena revolucionāra jaunatnes organizācija. Tāda ir Latvijas komjaunatne, kura Kompartijas vadībā droši iet cīņā pret Latvijas buržuāziju, aizstāv Latvijas strādnieku jaunatnes intereses. Stājieties komjaunatnē! Jūsu vieta ir starp mums!

Skolnieki, studenti, inteliģence!

Nacionālās atdzimšanas vietā mēs tiekam grūsti arvien dziļāk tumsībā, verdzībā un beztiesībā, mēs tiekam slepeni un atklāti pārdoti hitleriskai Vācijai.

Nekaunīgāka latvju tautas krāpšana un mānīšana nav piedzīvota kā taisni tagad. Slēgta lielākā — Rīgas pilsētas 4. ģimnāzija, un, izņemot 5 klases, kas tiks atvērtas pie pārējām ģimnāzijām, apmēram 400—500 skolnieki paliek bez turpmākās izglītības izsviesti no skolas. Visplašākās ģimnāzijas ēka, ģimnāzijas telpas tiek atdāvinātas vācu vidusskolai. Tajā pašā laikā tiek vajātas pārējās mazākumtautību skolas, notiek neganta rīdīšana pret ebrejiem, latgaļiem un krieviem. Daudzi progresīvākie skolotāji un ārsti izmesti no vietām. Ulmanis ved mūs atpakaļ zem vācu baronu pātagas un komandas, atpakaļ uz viduslaikiem. Tā tik ir «atdzimšana».

Biedri skolnieki!

Protestējiet pret skolnieku un skolotāju izmešanu, prasiet atjaunot slēgtās skolas! Protestējiet pret nejēdzīgajiem obligatoriskajiem pātariem un rīta lūgšanām. Dzeniet ārā fašistus un jūsu militarizētājus. Gatavojiet skolnieku streiku! Izstrādājiet un piemērojiet katrai skolai savas prasības!

Biedri komjaunieši!

1. septembris ir mūsu spēku pārbaudes un mobilizācijas diena. Esiet modri savos posteņos! Desmitkārt aizpildīsim fašistiskā terora sistos robus, nostiprināsim savas rindas, popularizēsim komjaunatni plašās darba jaunatnes masās.

Sasauciet sapulces un mītiņus, izstrādājiet jauniešu prasības, organizējiet un vadiet streiku!

Lai katrs darba jaunietis zin, ka komjaunatne aizstāv viņa intereses, ka tā ir viņa organizācija.

Biedri darba jaunieši!

Vācijas fašisti jau pusotra gada Berlīnes kazemātos spīdzina Vācijas Kompartijas vadoni b. Telmani. Telmaņa vienīgais «noziegums», ka viņš ir nesalaužams revolucionārs cīnītājs, patiess komunists. Pēc bēdīgajiem piedzīvojumiem ar b. Dimitrovu Vācijā baidās pat no atklātas tiesas komēdijas, tie grib viņu pamazām nobendēt, tie grib izdeldēt Telmaņa vārdu no proletāriešu atmiņas. Bel mēs viņu neaizmirsīsim! Viņš ir pretfašisma cīņas vadonis, viņas karognesējs.

Mēs prasām nekavējoties atsvabināt b. Telmani!

Mēs saucam: rokas nost no SPRS un tās teritorijas!

Ārā imperiālistus un interventus no Padomju Ķīnas teritorijas!

1. septembrī, Starptautiskā jaunatnes dienā, visās Latvijas malās lai atskan drošs un varens jaunatnes protests:

Pret jaunām kara avantūrām!

Pret Latvijas fašistisko Ulmaņa valdību, kas ved Latviju pretim karam!

Lai dzīvo Padomju Latvija, kas vienīgā spēj atbrīvot Latvijas jaunatni no fašisma ķetnām!

Lai dzīvo strādnieku un jauniešu cīņas vadone — LKP!

Lai dzīvo Komunistiskā Jaunatnes Internacionāle!

Lai dzīvo proletāriskā revolūcija!

LKJS Centrālkomiteja

id: 59

file\_name: revl-n059-LKP\_Riga\_committee-1000-1934-08-21.txt

title: LKP Rīgas komitejas lapiņa par fašistisko teroru Latvijā

author: LKP Rīgas komiteja

date: 1934-08-21

print\_run: 1000

typography\_name: Spartaks

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 131–132.

text:

Bez cīņas nav uzvaras! Visu zemju proletārieši, savienojieties!

FAŠISTISKIE BENDES DARBĀ!

Jau 15 gadus Latvijas proletariāts smok zem «nacionālas» buržuāzijas jūga, tiek spīdzināts cietumos un politiskās pārvaldes moku kambaros. Par spīdzināšanām un strādnieku slepkavošanu zin pastāstīt katrs, kuram nācās sastapties ar mūsu valsts «drošības» iestādēm un viņu nagu maucējiem folkmaņiem, pintuļiem, aprāniem utt. Pietiek atgādināt drausmīgo politisko spīdzināšanas vietu Krāslavā un asiņaino 1. Maiju 1930. g. Rīgas Centrālcietumā, cietumos nobendētos strādniekus Briedi, Liepu, Irali, nošauto Smiltēnu u. c., lai redzētu, kāda ir bijusi Latvijas buržuāzijas taktika pret darba tautu.

Tagad Ulmaņa «atjaunotā» Latvijā strādnieku slepkavošana Ir kļuvusi par ikdienas parādību, sāk pieņemt masu terora raksturu. Lai demonstrētu «tautas vienību», lai parādītu, ka viņi tiešam ir «kungi savā dzimtajā zemē», aizsargi, policisti, špiki u. c. fašistiskie bandīti sāk slepkavot strādniekus uz Rīgas ielām.

Maija pēdējās dienās pie stacijas uz Marijas ielas simtu skatītāju acu priekšā bruņota aizsargu banda ar šauteņu resgaļiem Nosita kādu nezināmu strādnieku. Jūlija sākumā uz Grēcinieku ielas politpārvaldes špiki sašāva strādnieku Beno Eidusu. Pāris nedēļas vēlāk uz Artilērijas ielas pie «Merino» fabrikas administrācijas spiegs un rokaspuisis, fabrikas sargs Tovs sašāva strādnieku Jāni Kazāku. Dažas dienas pirms 1. augusta bruņoti politpārvaldes špiki uz Maskavas ielas uzbruka strādnieku demonstrācijai, bez brīdinājuma šaujot pūlī; smagi ievainoti tika strādnieki Katrīna Brempels, Šahna Gribovs un vēl divi, kuru vārdi nezināmi. Viens no sašautiem jau slimnīcā miris. Strādnieks Antons Praņevskis pie apcietināšanas savā dzīvoklī tik briesmīgi dauzīts un spīdzināts, ka uz viņa kliedzieniem saskrēja visi mājas iedzīvotāji un špiki bijuši spiesti savu darbu pārtraukt. Par to ar dubultu sparu spīdzināšana atjaunota policijas iecirknī un politpārvaldē. Apstrādāšana kulakiem, kāju spērieniem, revolvera spaliem un gumijas pipkām policijas iecirkņos un politpārvaldes slepkavu bedrēs ir ikdienas parādība.

Biedri strādnieki! Buržuāzijas vara vienmēr ir balstījusies un balstās uz darba tautas ekspluatāciju, vairāk jeb mazāk atklātu teroru. Neļaujieties iebaidīties no trakojošām fašistu bandām!

Ulmaņa asiņainais režīms, strādnieku masu terors, bruņoto fašistisko bandu trakošana tikai liecina, ka buržuāzija jūt savu tuvo galu, tāpēc tā ķeras pie pēdējā līdzekļa — strādnieku slepkavošanas.

Nav tālu tā diena, kad fašistu asiņainais režīms sabruks zem proletāriskās revolūcijas uzvarošiem triecieniem un buržuāzija dos norēķinu par visām savām mežonībām.

Nost strādnieku slepkavošanu!

Nost Ulmaņa asiņaino režīmu!

Lai dzīvo Latvijas Komunistiskā partija!

Lai dzīvo Padomju Latvija!

LKP Rīgas komiteja

id: 60

file\_name: revl-n060-LKP\_Riga\_committee-4000-[…1934-08-31].txt

title: LKP Rīgas komitejas lapiņa par Rīgas pilsētas pašvaldības lēmumu maksāt angļu Lazaru bankai cara laiku parādus, ar aicinājumu pret maksāšanu

author: LKP Rīgas komiteja

date: […1934-08-31]

print\_run: 4000

typography\_name: Spartaks

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 132–133.

text:

Bez cīņas nav uzvaras! Visu zemju proletārieši, savienojieties!

PRET FASISTISKĀS RĪGAS PILSĒTAS PASVALDĪBAS NODEVĪBU UN DARBAĻAUŽU APLAUPĪSANU!

Ulmaņa fašistiskā diktatūra likvidēja tautas vēlētās pašvaldības. Vēlēto pilnvarnieku un pilsētu amatpersonu vietā iecelti fašisti, aizsargi, virsnieki, Zemnieku savienības un berģistu uzticības vīri. Tas nepieciešams, lai izvestu pilnīgu pilsētu saimniecību militarizāciju pēc Vakareiropas valstu parauga, lai sagatavotu pašvaldības nākamam karam, lai konsekventi izvestu darbaļaužu izlaupīšanas politiku. Zem korupcijas un onkuļu būšanas apkarošanas maskas fašisti izved vēl nedzirdētu korupciju.

Viens loceklis gatavojamā korupcijas ķēdē jau izvests līdz galam. Izmantojot savu neaprobežoto varu, fašistiskā Rīgas pilsētas pašvaldība kopā ar valdību panākusi vienošanos ar Lazaru banku par cara valdības ietaisīto parādu maksāšanu. Pret šā ietaisītā parāda maksāšanu, kura summas tika no cariskās valdības izlietotas imperiālistiskā kara vajadzībām, darba tautas apslaktēšanas vajadzībām, Latvijas proletariāts jau 15 gadus ved neatlaidīgu cīņu. Tagad nodevīgā kārtā Rīgas pilsētas pašvaldība uzveļ Rīgas darba tautai kaklā jaunu smagu nastu Ls 12000000 (12 milj.) apmērā. Tas iztaisa pāri par Ls 30 uz katru Rīgas pilsētas iedzīvotāju, zīdaiņus un sirmgalvjus ieskaitot.

Tā ir vislielākā korupcija, darba tautas un valsts nodevība, pārdošanās svešas tautas kapitālistu interesēm. Nav ne mazāko šaubu, ka krietnas summas no maksājamā parāda ieripojušas Ulmaņa un Celmiņa kabatās (arī citu fašistu). Ar valsts nodevību tie pērk ārzemju imperiālistu simpātijas un atbalstu.

Lieta kļūst vēl interesantāka, ja ņemam vērā, ka parādu zīmju turētāji ir pa lielākai daļai vietējie vācu baroni, lielkapitālisti un, pirms līguma noslēgšanas, arī tagadējie fašistu varasvīri.

Mēs aicinām visus Rīgas pilsētas strādniekus, amatniekus, nomaļniekus, ierēdņus protestēt pret fašistiskās Rīgas pilsētas pašvaldības nodevību! Pret cariskās valdības ietaisīto un kara vajadzībām izlietoto parādu nastu uzvelšanu darba tautai angļu un vācu imperiālistu interesēs. Krievijas Padomju valdība ar 1920. g. Miera līgumu ir uzņēmusies uz sevis visas saistības, kas izrietējušas no pirmskara parādiem, un darba tautas interesēs atsacījusies maksāt.

Tikai angļu un vācu algoti aģenti, kā ulmaņi un celmiņi, var, balstoties uz savām bruņotām bandām, ķerties pie šo summu piedzīšanas. Tā ir klaja tautas nodevība!

Aicinām visu darba tautu pret to uz visnoteiktāko protestēt!

Pret Lazaru bankas parāda maksāšanu!

Nost fašistisko Ulmaņa diktatūru!

Nost imperiālistiskā kara gatavotājus!

Lai dzīvo pretkara cīņa! Par Padomju Latviju!

Latv. komunistu partijas Rīgas komiteja

id: 61

file\_name: revl-n061-LKJS\_CK\_LKJS\_Riga\_committee-unk-[1934-08-20..1934-08-31].txt

title: LKJS CK un LKJS. Rīgas komitejas aicinājums jaunajiem strādniekiem un strādniecēm atzīmēt Starptautisko jaunatnes dienu ar cīņas pastiprināšanu pret fašistisko diktatūru

author: LKJS CK un LKJS Rīgas komiteja

date: [1934-08-20..1934-08-31]

print\_run: unk

typography\_name: unk

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 134.

text:

Bez cīņas nav uzvaras! Visu zemju proletārieši, savienojieties!

JAUNIE STRĀDNIEKI UN STRĀDNIECES!

1. septembrī, Starptautiskajā jaunatnes dienā, rīkojiet protesta mītiņus, skrejošās demonstrācijas un darba pārtraukšanas pret Ulmaņa fašistisko diktatūru un gatavošanos karam pret SPRS.

Nost ar šo hitlerisma kalpu, Latvijas darbaļaužu pārdevēju un verdzinātāju, kurš nes jaunatnei tikai dziļu pagrimšanu, verdzību, badu, kara šausmas.

Nost ar šo reakcionāro avantūristu kliķi, kas jaunatnei laupa darbu un maizi, atņem izglītību, nodod to melnsvārču un cara asinssuņu dresūrai, jaunatni fašistizē un militarizē.

Nost ar riebīgo nacionālismu un šovinismu!

Nost ar riebīgo čalošanu par atdzimšanu un fašistisko tēviju!

Mūsu īstā tēvija ir SPRS!

Nost fašistu rokas no SPRS!

Pret fašistisko teroru un karu!

Par patiesu Latvijas nacionālu un sociālu atbrīvošanu!

Par proletariāta diktatūru, par sociālistisko Padomju Latviju!

Lai dzīvo proletariāta uzvara Kompartijas un komjaunatnes vadībā!

LKJS Cent. Komit.

LKJS Rīgas komit.

id: 62

file\_name: revl-n062-LKJS\_Riga\_committee-1000-1934-08.txt

title: LKJS Rīgas komitejas uzsaukums bijušo sociāldemokrātisko jaunatnes organizāciju biedriem kopā ar komunistisko jaunatni cīnīties pret fašistisko diktatūru

author: LKJS Rīgas komiteja

date: 1934-08

print\_run: 1000

typography\_name: Spartaks

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 134–137.

text:

Bez cīņas nav uzvaras! Visu zemju proletārieši, savienojieties!

SOCIĀLDEMOKRĀTISKIE DARBA JAUNIEŠI, SKOLNIEKI, STUDENTI!

Biedri! Īsā laikā Ulmaņa fašistiskā diktatūra ir parādījusi savu razbainiecisko seju. Ar sevišķu, zvērisku prieku lauku budžu dēliņi sabruka visos tautas namos, sagrāva vēl atlikušās darba jaunatnes organizācijas, apzaga strādnieku un jaunatnes organizāciju īpašumus un tagad viņus kopā ar ielas meitām notriec Rīgas krogos.

Tagad darba jaunieši tiek dzīti fašistiskās jaunatnes organizācijās. Atcelti visi mācekļu laika ierobežojumi, nosistas algas. Pat mazus bērnus nodod lauku budžu neaprobežotai izsūkšanai, par ko tie no valsts kases saņem Ls 20 mēnesī. Sociāldemokrātiskie jaunieši tiek izmesti no darba un viņu vietā pieņemti fašistu dienderi. Likvidētas skolas, to starpā arī lielākā — 4. Rīgas pilsētas ģimnāzija, pagarināts skolas laiks, apgrūtināta uzņemšana vidusskolas un augstskolās. Skolu jauniešiem tiek uzkārta kaklā pātaru kule.

Būdama varmācības, karātavu, koncentrācijas nometņu un bagātnieku valdība, fašisti ar izvarotās preses un valsts naudas palīdzību grib sevi pataisīt par «valsts glābējiem», «par visas tautas grības izteicējiem». Ar katru dienu riebīgāka paliek fašistu sevis cildināšana un aplaizīšana.

Kas nodeva Latvijas strādniecību un tās jaunatni fašistiskās diktatūras rokās? Ar sociāldemokrātu līderu ziņu un to atbalstu strādniekiem un darba jauniešiem uzmeta kaklā fašistiskās diktatūras cilpu. Nav tāda nozieguma pret strādnieku šķiru viņas spēku vājināšanā, ko savā laikā nebūtu laiduši darbā s.-d. līderi. Visu laiku strādniekiem tika laista migla acīs, ka Latvijā fašisma nebūs. Sistemātiski tika sabotēta strādnieku vienotā fronte, nodoti ekonomiskie un politiskie streiki. Katrs patiess revolucionārs tika izmests no s.-d. rindām «kā jaucējs». Pārējie strādnieki un jaunieši tika turēti sīkpilsoniskās izlīgšanas politikas gūstā. Saeimā, ministrijās, bankās, pašvaldībās notika visciešākā sadarbība ar buržuāziju. Fašistiskā apvērsuma brīdī viņi cīņas vietā pateica nepretoties.

Pēc apvērsuma tie atkal nāk pie biedriem, lai atturētu tos no pārejas revolucionārās strādniecības un jaunatnes rindās — Kompartijā un komjaunatnē, lai veiktu tālāk strādnieku šķelšanas un dezorganizēšanas darbu. Savā nodevīgā darbā viņi netaupa ne solījumu, ne draudu, ne melu. Viņi laiž baumas, ka Kompartija un komjaunatne pilna provokatoru. Taču katrs s.-d. strādnieks, katrs darba jaunietis zin, ka taisni KP un komjaunatne izved visnesaudzīgāko cīņu pret provokācijām, katru provokatoru nostāda ārpus revolucionārā likuma. Tanī pašā laikā s.-d. atjaunotāji nevar un nevar atkratīties no saviem veciem «vadoņiem» — atklātiem politpārvaldes aģentiem — rusmaņiem, pakalniem, meiksiniem. Pēc fašistiskā apvērsuma jūs esat tik daudz cietuši no terora, arestiem un iekrišanām. Vai tas notiek bez provokācijas? Mēs aicinām uzsākt nopietnu cīņu pret provokāciju, kur arī tā neparādītos.

Sociāldemokrātiskiem jauniešiem jāsaprot, ka arī tagadējā jaunā vadība, viņas jaunizceptie vadoņi nav ne pietiekoši cīņās rūdīti, ne pietiekoši stipri, lai radītu spēcīgu pagrīdes organizāciju, jo tie ir līdz kaula smadzenēm piesātinājušies ar legālismu un izlīgšanas metodēm, no kurām nav atsvabinājušies un negrib tikt vaļā. Nekur viņi atklāti un droši nav nosodījuši agrāko sociāldemokrātijas politiku, līdz šim vēl nekur nav parādījuši sevi kā droši, revolucionāri cīnītāji.

Ja viņi to gribētu, viņu ceļi būtu kopā ar mums, komunistiem, kas negroza savu pārliecību, kas vienmēr — arī tagad ved cīņu par proletariāta diktatūru, par buržuāzijas gāšanu bruņotas varas ceļā. Vienotas fašisma cīņas jautājumu šie jaunie «vadonīši» (sevišķi «Bunds») pārvērš par kaulēšanās, tiepšanās un piekāpšanās objektu.

Kompartija un komjaunatne jums biedriski norāda, kurp noveduši jūs un visu strādnieku šķiru s.-d. līderi, viņa jūs brīdina no jauniem šo nodevēju izmestiem tīkliem, viņa jums atklāti liek priekšā savu nesalauzto cīņas organizāciju, savu cīņas taktiku, savu lielisko gala mērķi — proletariāta diktatūru, sociālismu.

Jums jānāk pie mums, lai dibinātu jaunas revolucionāras grupas, pastiprinātu revolucionāro cīnītāju rindas un vadošos orgānus un reizē ar to sekmētu lielo strādnieku šķiras atsvabināšanas darbu, proletāriskās revolūcijas uzvaru.

Bijušie «Darba jaunatnes» biedri! Jūs bijāt tiešā jaunā paaudze, ko audzināja lielie līderi, kas centās iegalvot, ka «sociālistiskā audzināšana», kādu baudījāt savās nodaļās, esot arī šķiru cīņa, ka jaunatnes organizācijām nav jāņem tieša dalība praktiskā ikdienas cīņā pret katru kapitāla uzbrukumu, pietiek ar izglītošanos. Jūs atturēja no saistīšanās ar komjaunatni, revolucionārākos meta laukā, nodeva ohrankai. Tagad jūs sapratīsiet, ka tas tika darīts, lai jūs izšķirošā momentā nebūtu spējīgi kopā ar komjaunatni iziet pretfašisma cīņā. Ja tagad jūs patiesi gribat cīnīties pret fašismu un karu, par ko mēs nešaubāmies, jūsu ceļi ir kopā ar komjaunatni.

Bijušie «SSS», «Cīņas», «Strādnieku vienības», «Strādnieku sporta kooperatīva» b.b.! Jūs esat organizēti strādnieki, kurus jūsu līderi tiecās apmācīt un audzināt revolucionārai cīņai pret fašismu. Kur palika līderu solījumi? Jau tad viņi nodeva jūsu cīņu, kad slēdza «SSS». Apvērsuma brīdī, kad jūs visi ar nepacietību gaidījāt ieročus un signālu, jūsu ieročus bija pievākuši līderi, lai tos nodotu policijai, un jums tie deva paroli... nepretoties. Jūs savu vadību bijāt nodevuši politisku avantūristu un zaķapastalu rokās! Kas jums pie viņiem ko meklēt vēl tagad? Jūsu vieta ir Kompartijā un komjaunatnē, kura jūs patiešām organizēs, apmācīs cīņai, vajadzības gadījumā dos paroli iziet ielās, nekad nenodos jūsu cīņu!

Bijušie s.-d. sarkanie pionieri! Arī jūsu vieta kopā ar pārējiem strādnieku bērniem ir komjaunatnes sarkanos pionieros. Tur jus augsiet, mācīsieties un norūdīsieties par drošiem cīnītājiem, palīdzēsiet strādniekiem un jauniešiem satriekt zvērisko fašismu!

Visi sociāldemokrātiskie jaunieši!

Mēs jūs aicinām kopā ar komjauniešiem, ar visu revolucionāro jaunatni iziet cīņā pret katru fašisma ikdienas uzbrukumu, pret algu pazemināšanu jauniešiem, pret necilvēcīgo mācekļu izkalpināšanu, pret skolu slēgšanu, pret revolucionāro, tāpat arī trūcīgo skolnieku izmešanu no skolas, pret progresīvo skolotāju atlaišanu, pret fašistiskiem skolotājiem!

1. septembrī — Starptautiskajā jaunatnes dienā — kopā ar komjauniešiem izvediet plašu noskaidrošanas darbu, pārtrauciet darbu uzņēmumos, uzstādiet jauniešu prasības, protestējiet pret ārkārtīgi straujo bruņošanos un Latvijas sagatavošanu karam! Kopā ar komjauniešiem rīkojiet revolucionāros mītiņus un demonstrācijas! Lai dzīvo revolucionārās strādnieku jaunatnes tēraudcietā vienība! Pulcējieties zem Latvijas komjaunatnes karoga! Pie aktīva revolucionāra darba! Droši cīņā pret Latvijas fašistisko diktatūru!

Latvijas Komunistiskās jaunatnes savienības Rīgas komiteja

id: 63

file\_name: revl-n063-LKJS\_Riga\_org\_IV\_district\_X\_cell-50-1934-08-25.txt

title: LKJS Rīgas organizācijas IV rajona X šūnas uzsaukums Rīgas tapsētājiem cīnīties par ekonomiskā stāvokļa uzlabošanu

author: LKJS Rīgas organizācijas IV rajona X šūna

date: 1934-08-25

print\_run: 50

typography\_name: Spartaks

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 137–138.

text:

Bez cīņas nav uzvaras! Visu zemju proletārieši, savienojieties!

BIEDRI, RĪGAS STRĀDNIEKI — TAPSĒTĀJI!

Izmantojot strādnieku sadrumstalotību pa mazām, sīkām darbnīcām, [uzņēmēji] arvienu nekaunīgāk pasliktina mūsu stāvokli. Nepārtraukti dienu no dienas tiek nosistas mūsu darba algas, samazinot akorda darba izpeļņas normas. Salīdzinot ar 1930. g., mūsu darba algas nosistas par 50%. Tā:

1930. g. par dīvānu maksāja Ls 20, tagad vairs tikai Ls 10

,, par matraci ,, Ls 8, ,, ,, ,, Ls 5

,, par kušeti ,, Ls 10, ,, ,, ,, Ls 6

,, par duci krēslu ,, Ls 10, ,, ,, ,, Ls 6

Gandrīz uz pusi samazināta maksa par garnitūru. 1930. g. par garnitūru saņēma Ls 100, 70, 50, tagad vairs tikai Ls 60, 40, 30. Lai pie tādām likmēm nopelnītu kaut dažus latus dienā, nākas strādāt no 14 līdz 16 un pat 18 stundas dienā. Tamdēļ mēs varam izpelnīt tikai no rokas mutē un, sezonai beidzoties, esam padoti trūkumam un postam. Bet arī tos pašus nopelnītos bada grašus reti kad saņemam tūlīt rokā. Sestdienās mums parasti atmet tikai dažus latus. Reti mūs ieved slimokasē, aizbildinoties ar to, ka uz tik īsu laiku nav vērts ķēpāties. Tā tas ir pie Alpēra, bet arī citur nav labāk. Mūsu darbnīcas parasti ir pagrabos vai bēniņos, aukstās, mitrās telpās, kur mēs padoti visādām slimībām.

Ar fašistiskās diktatūras nodibināšanos mūsu stāvoklis vēl vairāk pasliktinājas. Darbnīcu īpašnieku nekaunībai strādnieku izmantošanā nav robežu. Viņai robežas var novilkt vienīgi tikai vienota visu tapsētāju cīņa. Atsevišķi lūdzot un klanoties, mēs neko nepanāksim. Mums no vienas darbnīcas uz otru jāsadodas rokām, jāorganizējas revolucionārās arodu grupās, jāizvēl sava strādnieciska vadība un Komunistiskās partijas un komjaunatnes vadībā jāiziet vienotā streikā par sekošām savām prasībām:

1. Maksāt 1930. g. algu likmes.

2. Izmaksāt kārtīgi visu nopelnīto katru sestdienu.

3. Ievest visus strādniekus slimokasēs.

4. Izbeigt strādnieku atlaišanu.

5. Nelamāt un neterorizēt strādniekus.

6. Uzlabot darba apstākļus!

Vienotā streikā piespiedīsim uzņēmējus ievērot mūsu taisnīgās prasības!

Nost Ulmaņa fašistisko valdību — uzņēmēju patvaļas, slimokasu un īres likumu grāvēju, visu strādniecisko tiesību izvarotāju!

Lai dzīvo vienots streiks!

Latvijas Komunistiskās jaunatnes sav. Rīgas org. IV rajona X šūna

id: 64

file\_name: revl-n064-LKJS\_CK\_LKJS\_Riga\_committee-unk-[1934-08-20..1934-08-31].txt

title: LKJS CK un LKJS Rīgas komitejas aicinājums Rīgas darba jaunatnei atzīmēt Starptautisko jaunatnes dienu ar streikiem, demonstrācijām un skrejošiem mītiņiem

author: LKJS CK un LKJS Rīgas komiteja

date: [1934-08-20..1934-08-31]

print\_run: unk

typography\_name: unk

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 139.

text:

Bez cīņas nav uzvaras! Visu zemju proletārieši, savienojieties!

RĪGAS DARBA JAUNATNE!

1. septembrī, Starptautiskajā jaunatnes dienā, rīkosim jaunatnes masu uzstāšanos:

Pret strādnieku jaunatnes izkalpināšanu un fašistisko teroru!

Pret skolu slēgšanu, nodošanu mācītāju rokās, skolnieku gatavošanu karam!

Pret darba jaunatnes organizāciju slēgšanu un nodošanu fašistu rokās!

Pret kara stāvokli, fašistisko Ulmaņa diktatūru!

Par proletariāta varu — Padomju Latviju!

Rīkosim masovkas, skrejošus mītiņus darba vietās pie uzņēmumiem, pārvērtīsim viņus revolucionārās pretkara un pretfašisma demonstrācijās. Divkāršosim un nostiprināsim KJS rindas.

S.-d. darba jaunatne, 1. septembrī kopā ar komjauniešiem aicināsim masas pārtraukt darbus, rīkosim protesta streikus pret karu un fašismu.

Lai lepni un vareni plīvo vienotas pretkara un pretfašisma cīņas karogs!

Lai dzīvo komunistiskās un s.-d. jaunatnes vienota cīņa!

Lai dzīvo LKP un KJS patiesas revolucionāras cīņas organizācijas!

Lai dzīvo proletāriskā diktatūra un sociālistiskā Padomju Latvija!

LKJS Cent. Komit.

LKJS Rīg. komit.

id: 65

file\_name: revl-n065-LKJS\_CK\_LKJS\_Riga\_committee-unk-1934-09-03.txt

title: LKJS CK un LKJS Rīgas komitejas uzsaukums Latvijas skolu jaunatnei cīnīties pret skolu fašizāciju un militarizāciju, pret progresīvo skolnieku un skolotāju vajāšanu

author: LKJS CK un LKJS Rīgas komiteja

date: 1934-09-03

print\_run: unk

typography\_name: unk

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 140–143.

text:

Bez cīņas nav uzvaras! Visu zemju proletārieši, savienojieties!

LATVIJAS SKOLU JAUNATNE!

Ar 3. septembri jūs uzsākat jaunu mācības gadu fašistiskās diktatūras apstākļos. Fašistu balamutes un prostituētā prese dzied slavas dziesmas «atjaunotai Latvijai», bet tajā pašā laikā Latvija tiek vesta pretī vēl dziļākam postam un sabrukumam. Ulmanis ir vācu fašistu aģents, kas strādā viņu uzdevumā, kas sagatavo Latviju karam pret Padomju Savienību. Ulmaņa fašistisko apvērsumu Vācijas prese uzņēma ar skaļām gavilēm.

Aizsargi un policisti mežonīgi izrēķinājās ar katru revolucionāru strādnieku un jaunieti, kas cīnās par patiesu Latvijas atbrīvošanu, par sociālismu, kur visiem būs darbs un maize, kur plaši kopā ar pārējām tautām uzplauks varena sociālistiska rūpniecībā un lauksaimniecība. Brīvības vietā katram visnekaunīgākā kārtā tiek aizbāzta mute. Savu smago ķetnu fašisti uzliek arī skolai.

Ar jaunu izglītības likumu skolu grib pārvērst par baznīcās, militārisma un nacionālā šovinisma cietoksni. Pie šī jaunā likuma izstrādāšanas ņēmuši dalību visi reakcionāri, un pie viņa kūmās stāvējuši visi melnsvārči.

Skolas programa rūpīgi pārstrādāta un piegriezta pēc fašisti šņites, un to nevar apslēpt nekāda ačgārna klasu numerācija. Attālākā kaktā dabas zinātnes, bet priekšējos solos nosēdināts baznīckungs, kas sludina visu laiku reliģiskos murgus. Skolas tāpat kā viduslaikos tiek atklātas ar gājieniem uz baznīcu. Zinātnes vietā skolā galīgi nostiprinās ticības mācība, zinātnisko grāmatu vietā nāk bībele un dziesmu grāmata. Brīvas domas un audzināšanas vietā nāk kazarmas disciplīna, militāra munstura, kuras uzdevums sagatavot skolu jauniešus nākamam karam. Ģimnāziju audzēkņiem, tāpat kā zaldātiem, jāstaigā uniformās.

Ne sliktāk kā krievu carisma žandarmi un činavnieki izveda latviešu pārkrievošanu, Latvijas fašisti izved cittautiešu bērnu pārlatviskošanu, tā apkaunojot latvju tautu un valodu.

Veselām grupām tiek atlaisti progresīvie skolotāji un viņu vietā pieņemti fašistiskie dienderi un melnsvārči. Rīgas pilsētās 2. ģimnāzijā atlaista vislabākā angļu valodas skolotāja E. Turkina, tāpēc ka viņa nav piedalījusies riebīgajā resnvēdera Ulmaņa aplaizīšanā un nav parakstījusi apsveikumu.

Lai rastu līdzekļus bruņošanās vajadzībām un aizsargu, policistu u. c. liekēžu uzturēšanai, tiek slēgtas daudzas skolas, atlaisti skolotāji, atrauti pabalsti skolām, samazināts izglītības budžets.

Reizē ar to vēl ciešāk tiek aizcirstas durvis darba jaunatnes priekšā. Slēgta plašākā — Rīgas pilsētas 4. ģimnāzija, kur skolnieku vairums grupējās no trūcīgo aprindu bērniem. Daļa 4. ģimnāzijas audzēkņu izkaisīti pa 1. un 2. ģimnāziju. 1. ģimnāzijā pret tiem skolotāji izturas rupji un nicinoši, tā ka daudzi jau pašā pirmā dienā atstāja šo skolu. 2. ģimnāzijā telpas pārpildītas līdz pēdējai iespējai, tā ka dažās klasēs nav pat kur apsēsties. Direktors Nagobads, zinādams, ka visi nevarēs samaksāt augsto skolas naudu, nicinoši nosaka: «Nekas, paciešaties, gan līdz ziemsvētkiem atbrīvosies ...»

Darba jaunietis turpmāk būs spiests apmierināties ar nepilnu pamatskolu. Fašistiskie ministri vairākkārt deklarējuši, ka augstākā izglītība domāta vienīgi izredzētiem un «izlasītiem», nevar taču pielaist, ka vienkāršs strādnieku jaunietis tiek pie augstākās izglītības. Ar nolūku pagarināts skolas sākšanas laiks par veseliem 2 gadiem, lai darba jaunietis nevarētu pabeigt skolu līdz 16 gadiem, paliktu pusceļā.

Slēgtas vairākas 6-klasu pamatskolas un Daugavpils krievu un poļu arodskolas. Stingri iestāšanās eksāmeni, vidusskolas mācības laika pagarināšana par 1 gadu — viss tas aizver darba jaunietim durvis uz tālāku izglītību. Tas viss tiek darīts buržuāzijas interesēs, lai skolu vēl vairāk padarītu par bagātnieku bērnu privilēģiju, lai sagatavotu uzticīgus un paklausīgus sulaiņus karam un strādnieku apspiešanai. Tas tamdēļ, lai laupītu izglītību strādnieku jauniešiem, padarītu viņus par tumšiem buržuāzijas, izsūkšanas objektiem. Tāpēc skola tiek pārvērsta par tumsonības un militārisma perēkli, kur netraucēti var izvest naida kurināšanu starp citām tautībām un [pret] SPRS darbaļaudīm, zinātni, mākslu, cilvēcību, labāku nākotni, sociālismu.

Pret šo fašizēto skolu, pret viņas melnsvārčiem un dresētājiem var būt tikai cīņa, nesaudzīga cīņa par brīvu skolu, par skolu, kur nebūs jāmaksā augstas skolas naudas, kur nebūs jākaļ un jāzubrī baušļi u. c. nekam nevajadzīgas lietas, par skolu, kura sagatavos augsti kvalificētus sociālistiskās sabiedrības cēlājus. Cīņa par brīvu skolu, par visu darba jauniešu izglītību ir cīņa par Padomju Latviju. Vienīgi Padomju Latvijā dos izglītības iespēju visplašākām darba jaunatnes masām, atvērs visplašākās iespējas mākslai, zinātnei, kultūrai. Padomju valdība iztrieks no skolām melnsvārčus, bībeli, militāro apmācību, liekot viņas vietā zinātni. To rāda Padomju Savienības skola, kur skolu apmeklē katrs ' darba jaunietis, kas grib mācīties, kur pastāv vislabākā skolnieku pašdarbība, kur katrs skolnieks un students var bez bēdām apmeklēt skolu, jo apgādāts ar brīvu dzīvokli, uzturu un stipendiju.

Ja pie mums kliedz, ka esot par daudz izglītības, slēdz skolas, tad Padomju Savienībā stāda jautājumu, lai, beidzot 2. piecgadi, neviens darba jaunietis nebūtu bez vidusskolas izglītības.

Padomju skolā nav piespiestas dresūras, viņā katrs skolnieks apzinīgi, nepiespiesti cenšas gūt labākas sekmes. Šo jauno skolu mēs izcīnīsim kopā ar visu revolucionāro strādniecību un jaunatni, ko vada Latvijas Kompartija un komjaunatne.

Uzņemiet sakarus ar komjaunatni! Dibiniet skolās revolucionāras grupas un komjaunatnes šūnas! Lasiet un izplatiet komunistisko literatūru!

Biedri skolnieki! Ar jaunā mācības gada sākumu katrā skolā uzsāksim enerģisku cīņu pret militāro apmācību, pret pātariem un rīta lūgšanām, pret gājieniem uz baznīcu, pret piespiedu uniformām, pret skolu slēgšanu, pret progresīvo skolotāju atlaišanu un skolnieku izmešanu!

Mēs prasām:

Atbrīvot no mācības maksas visus trūcīgos skolniekus!

Pabalstus un bezmaksas stipendijas visiem trūcīgiem skolniekiem!

Amatnieku skolas darbnīcās jauniešiem par vienādu darbu maksāt vienādu atalgojumu ar pieaugušiem!

Atļaut skolnieku pašvaldību! Atļaut brīvi izvēlēt skolnieku padomi, atļaut brīvi darboties skolnieku pulciņiem un klubiem!

Atcelt skolnieku piespiedu uniformas! Atļaut skolniekiem staigāt apģērbā pēc patikas!

Protestējiet pret 4. ģimnāzijas slēgšanu! Prasiet pieņemt atpakaļ tos skolotājus, kas atsakās līst uz vēdera fašistu priekšā! Atcelt iestāšanās pārbaudījumus ģimnāzijās! Atļaut vidusskolniekiem, kam bija jāpāriet pēdējā klasē, nobeigt skolu šajā mācību gadā!

Katrā skolā, katrā klasē sasauciet protestmītiņus! Pieņemiet protestrezolūcijas un sūtiet uz Izglītības ministriju!

Boikotējiet fašistu rīkotos svinīgos aktus! Boikotējiet jaunpieņemtos skolotājus — Zemnieku savienības krustdēlus!

Biedri, s.-d. skolnieki! Neļaujiet visādiem līderu pēcnācējiem atturēt jūs no kopējas cīņas ar komjaunatni! Katrā skolā cīnieties kopā ar komjauniešiem! Sekojiet to bij. s.-d. jauniešu piemēram, kas sarāvuši visus sakarus ar pagātni, ar viltus sociālisma sludinātājiem un droši stājas zem Kompartijas un komjaunatnes Karoga! Palīdziet Latvijas strādniekiem un darba jauniešiem novietot mēslainē fašistisko diktatūru un viņas taukvēderaino «vadoni»!

Organizējiet skolnieku streikus un demonstrācijas!

Uz cīņu par patiesu Latvijas atbrīvošanu! Uz cīņu par strādnieku un darba jauniešu tēviju — Padomju Latviju!

Latvijas Komunistiskās jaunatnes savienības CK

LKJS Rīgas komiteja

id: 66

file\_name: revl-n066-LKP\_CK-10000-1934-09-21.txt

title: LKP CK lapiņa par imperiālistu gatavošanos intervencijai pret PSRS, ar aicinājumu darbaļaudīm cīnīties pret Latvijas pārvēršanu par fašistiskās Vācijas kara placdarmu

author: LKP CK

date: 1934-09-21

print\_run: 10000

typography\_name: Spartaks

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 143–145.

text:

Bez cīņas nav uzvaras! Visu zemju proletārieši, savienojieties!

ROKAS NOST NO SPRS!

PRET LATVIJAS PĀRDOŠANU HITLERISKAI VĀCIJAI UN PĀRVĒRŠANU IMPERIĀLISTISKĀ KARA PLACDARMĀ!

Visu zemju imperiālisti savās tieksmēs atsvabināties no krīzes žņaugiem uz SPRS un savu konkurentu rēķina top vienmēr negantāki. Milzu summas bruņošanai, darbaļaužu necilvēcīga izsūkšana, zvērīgs fašisma terors un jaunu kara šausmu gatavošana ir galvenie līdzekļi, ar ko buržuāzija, maskējoties demagoģiskām frāzēm par tautas labklājību, miermīlību un draudzīgām attiecībām starp tautām, cenšas atrast izeju no krīzes.

Nav tāda nozieguma un neģēlības, ko nepielietotu, imperiālistiskie laupītāji savu pozīciju nostiprināšanai un naida kurināšanai pret SPRS, kuras iespaida pieaugšana un konsekventā miera politika stiprā mērā saista rokas jaunu kara šausmu gatavotājiem. Japāna, kura visciniskākā kārtā nolaupīja Mandžūriju, palīdz zvēriski apspiest Ķīnas revolūciju un spiežas arvien tālāk Mongolijā, nemitīgi provocē bruņotu sadursmi ar SPRS. Neraugoties uz to, ka SPRS, pieturoties pie konsekventas miera politikas, piekāpusies tik tālu, ka atdod Austrumķīnas dzelzceļu gandrīz par velti, lai nebūtu ne mazākā iemesla konflikta paasināšanai, Japāna tomēr uzstājas pat pret šo niecīgo atlīdzinājumu. Tas neapgāžami liecina ne tikai par SPRS noteikto miera politiku, bet arī ka Japāna par cenu grib sagrābt šo dzelzceļu bez jebkādas atlīdzības un rast iemeslu uzsākt kara darbību pret SPRS. Ar sev raksturīgu cinismu japāņu imperiālisti organizē bandītu uzbrukumus dzelzceļam un arestē dzelzceļa apkalpotājus — SPRS pavalstniekus, apvainojot tos uzbrukumu organizēšanā. Zvēriski spīdzinot arestētos, Japānas imperiālisma algotie bendes cenšas [izspiest] no tiem atzīšanos. Nodarot milzīgus zaudējumus SPRS piederošam dzelzceļam, japāņu rūdītie laupītāji nekaunās vēl prasīt atlīdzību no SPRS par it kā Japānai nodarītiem zaudējumiem. Gadījumā, ja neizdotos izprovocēt bruņotu sadursmi dzelzceļa konfliktā, Japāna gatavo tālākus kontrrevolucionāras intervences plānus. Tā grib uzstādīt SPRS tādas prasības pēc koncesijām, kas faktiski nozīmētu Ziemeļsahalīnas un Kamčatkas atdošanu Japānai. Savu mērķu sasniegšanai Japāna steidzīgi taisa stratēģiskus ceļus, būvē angārus, ceļ apcietinājumus un koncentrē karaspēku uz SPRS robežām. Tai pat laikā tā jezuītiski izsaka savu sašutumu par to, ka SPRS apdraudot Japānu ar robežu militāro nostiprināšanu, un prasa, lai SPRS nojauc apcietinājumus un atvelk karaspēku no pierobežas.

Līdz ar Japānas cenšanos par katru cenu izprovocēt karu ar SPRS austrumos, hitleriskā Vācija ne mazāk drudžaini gatavojas uzbrukumam SPRS no vakariem. Tā esot jau noslēgusi slepenu līgumu ar Poliju, pēc kura Vācija izcelšot desantu Ļeņingradā un Polija okupēšot Ukrainu, no kurienes tad abas virzīšoties uz Maskavu, pa ceļam tikšot okupēta arī Lietuva un daļa no Latvijas.

Lai atvieglotu Baltijas valstiņu okupēšanu un pozīciju sagatavošanu uzbrukumam pret SPRS, Vācija kopā ar Poliju krasi uzstājas pret SPRS ierosināto Austrumu miera garantijas līgumu. Tās visiem spēkiem cenšas atturēt no pievienošanās līgumam arī Latviju, Igauniju un citas likuma projektā paredzētas valstis.

Galvenākie intervences organizētāji, angļu imperiālisti, sūta delegācijas uz Japānu un cenšas atjaunot angļu-japāņu militāro savienību. Tie vairākkārt pacēla jautājumu par Mandžuko atzīšanu, kas nozīmē Mandžūrijas nolaupīšanas apstiprināšanu un Japānas tālāko uzbrukumu veicināšanu. Tāpat tie veicina hitleriskās Vācijas bruņošanos, atbalstot viņas prasību, lai starptautiskais imperiālisms atzītu Vācijas uzsākto bruņošanos par likumīgu. Cenšoties pakļaut Vāciju savam iespaidam, Anglijas imperiālisti pūlas izvest to no izolācijas stāvokļa un atvieglot hitleriskām bandām intervences gatavošanu pret SPRS.

Fašistiskā Ulmaņa valdība, kura uz Anglijas un hitleriskās Vācijas aizrādījumu steidzās izvest apvērsumu, gatavo apstākļus savu atbalstītāju plānu tālākai realizēšanai. Tā atļauj pilnīgu brīvību hitleriskās Vācijas aģentiem izvest mērīšanas un fotografēšanas darbus Latvijas-SPRS pierobežas joslā, lai atvieglotu Vācijai sagatavot uzbrukumu SPRS un pārvērst Latviju par kara placdarmu. Latvijas armijas komandējošais sastāvs, uzturot pastāvīgu kontaktu ar Vācijas štābu, nemitīgi turpina noskaņot kareivjus naidīgi pret SPRS kā vienīgo ārējo ienaidnieku. Apzinīgākā kareivju daļa tiek atbruņota un izolēta no pārējiem speciālās darba nometnēs. Fašistiskā prese nebeidz cildināt patriotisma un tautiskuma apziņas atmodu, kam piemēru esot devusi hitleriskā Vācija. Tai pat laikā SPRS tiek visādi noķengāta un tēlota kā galvenākā miera apdraudētāja. Intensīvi tiek gatavoti apstākļi lielā Baltijas valstu bloka nodibināšanai ar Poliju priekšgalā, kas tiktu vērsts pret SPRS.

Tā visu zemju imperiālisti, neraugoties uz savstarpēju pretešķību paasināšanos, visiem spēkiem pūlas ielenkt SPRS un izšķirt savas pretešķības uz tās rēķina. Intervences draudi top ar katru dienu akūtāki. Tiešs uzbrukums SPRS darbaļaudīm var sākties katru brīdi.

Biedri strādnieki, strādnieces, darba jaunieši, kareivji, trūcīgie un vidējie zemnieki, visi, kas tiekat apspiesti un izsūkti!

Nepielaidīsim gatavot uzbrukumu SPRS, vienīgai darbaļaužu tēvijai! Atmaskosim fašistu un viņu rokaspuišu neģēlīgos melus, kas vērsti pret SPRS!

Pienaglosim pie kauna staba vācu baronu un hitleriskās Vācijas kalpu — Ulmani, kurš gatavojas pārdot Latvijas darba tautu Intervences gatavotājiem, lai tie to izmantotu kā lielgabalu gaļu!

Prasīsim nekavējoties izdzīt hitleriskās Vācijas aģentus no Latvijas teritorijas!

Nepielaidīsim kara piederumu pārvadāšanu!

Prasīsim pārtraukt bruņošanos, kurai tiek izšķiesta lielākā daļa no darba tautai izsūktiem grašiem!

Gatavosimies pārvērst imperiālistisko karu pilsoņu karā! Vienotā frontē ar Vakareiropas, Baltijas valstu un SPRS proletariātu uzstāsimies pret kara provocētājiem, pret viņu dienderi — fašismu Latvijā, par imperiālisma satriekšanu Vakareiropā, par mazo un apdraudēto tautu atbrīvošanu no imperiālistu tieksmēm laupīt viņu Patstāvību un neatkarību!

Nost intervences un vācu baronu virskundzības gatavotāju — Ulmaņa fašistisko valdību!

Lai dzīvo SPRS, kas vienīgā cīnās par mieru un aizstāv visus apspiestos un izsūktos!

Latvijas Kom. partijas Centrālā Komiteja

id: 67

file\_name: revl-n067-LKP\_Riga\_committee-1000-1934-09-24.txt

title: LKP Rīgas komitejas lapiņa par fašistu izrēķināšanos ar saeimas strādnieku-zemnieku frakcijas deputātiem, ar aicinājumu darbaļaudīm cīnīties par viņu atbrīvošanu

author: LKP Rīgas komiteja

date: 1934-09-24

print\_run: 1000

typography\_name: Spartaks

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 146.

text:

Bez cīņas nav uzvaras! Visu zemju proletārieši, savienojieties!

FAŠISTU UN KORUPTANTU IZRĒĶINĀŠANĀS AR STRĀDNIEKU-ZEMNIEKU FRAKCIJAS DEPUTĀTIEM

Uz Latvijas darba tautas kakla ir uzkundzējusies noziedzīga hitleriešu un koruptantu kliķe. Pēc apvērsuma fašisti tūlīt neģēlīgi metās uz strādnieku-zemnieku frakciju un izrēķinājās ar to. Saviem draugiem — koruptantiem, kā, piemēram, vekseļu viltošanas rekordistam Vīgantam, Ulmaņa tiesa piesprieda tikai dažus gadus.

Bet strādnieku-zemnieku deputātiem, kuri cīnījās pret Latvijas nodošanu hitleriskās Vācijas pavadā, par zemes apgādāšanu bezzemniekiem, par parādu likvidēšanu, pret algu nosišanu un slimokasu graušanu, — piesprieda 8 gadus katorgas. Ar to Ulmanis parādīja, kā pusē tas stāv.

Jau pirms tiesas deputāti tika neģēlīgi spīdzināti. Deputāts Lapiņš sists tik zvērīgi, ka labā acs zaudējusi redzes spēju. Ohrankā rauts aiz dzimumorgāna. Bijis jāstāv uz ceļiem ar paceltām rokām tik ilgi, kamēr paģībis. Bojāts deguna kauls. Drēbes, kuras izsūtītas no cietuma, bijušas asinstraipiem apkaltušas un pipku sakapātas. Pat policijas ārsts konstatējis varas darbus.

Tā sadisti un fašisti spīdzina vienu no visievērojamākiem Latvijas strādnieku vadītājiem. Tagad b. Lapiņš ir tik tālu nomocīts, ka pat cietuma administrācija bijusi piespiesta atļaut gulēt dienā uz gultas.

Pēc tiesas deputātu spīdzināšana tiek turpināta. Viņus izkrata 5—6 reizes dienā, izknibinot ausis, degunu, muti, dzimumorgānus. Deputātus dzen pie visnetīrākiem, nejēdzīgākiem darbiem, grīdas un ateju tīrīšanas. Sevišķi piesienas deputātam Gulbim, kurš ir novests tuvu pie ārprāta.

Biedri! Paceliet protesta balsi pret fašistu neģēlībām! Pieprasiet strādnieku-zemnieku deputātu atsvabināšanu! Centrālcietuma mocekļu lieta ir Latvijas sociālas un nacionālas atbrīvošanas lieta!

LKP Rīgas komitejā

id: 68

file\_name: revl-n068-LKP\_Riga\_committee\_Shoemakers\_faction-600-1934-09-30.txt

title: LKP Rīgas komitejas apavnieku frakcijas uzsaukums apavniekiem organizēti pieprasīt darba atalgojuma uzlabošanu

author: LKP Rīgas komitejas apavnieku frakcija

date: 1934-09-30

print\_run: 600

typography\_name: Spartaks

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 147–148.

text:

Bez cīņas nav uzvaras! Visu zemju proletārieši, savienojieties!

BIEDRI APAVNIEKI!

Apavnieku frakcijas augusta mēneša uzsaukumā ar faktiem bija ilustrēts apavnieku neciešamais stāvoklis, zemās darba algas, sliktie darba apstākļi utt. Tāpat apavnieki tika izaicināti, rudens sezonai iestājoties, gatavoties vispārējam streikam par sava stāvokļa uzlabošanu.

Pēc daļēja streika pavasarī un fašistiskā apvērsuma apavnieku stāvoklis nepārtraukti pasliktinājies, to neapgāžami ir konstatējušas pēdējā mēnesī notikušās darba vietu apspriedes; darba algas nosistas gandrīz visur par 25—30% zem 1933. g. streikā izcīnītā tarifa. Tās arī joprojām nepārtraukti tiek samazinātas; un tas ir jau tagad, sezonai sākoties, kad pieprasījumi ir pietiekoši. Kādas tad būs mūsu algas pēc ziemsvētkiem, iestājoties klusam laikam?

Konstatējot augšā sacīto un ņemot vērā, ka apavnieku stāvoklis ļoti pasliktinājies un jo dienas jo vairāk pasliktinās, apavnieku darba vietu pārstāvju apspriedes vienbalsīgi izsacījās par apavnieku streika nepieciešamību, nolemjot uzaicināt apavniekus gatavoties streikam par 1933. g. streikā izcīnītā algu tarifa atjaunošanu visur tur, kur algas ir pazeminātas zem 1933. g. tarifa, 13. oktobrī iesniedzot prasības, un, ja triju dienu laikā netiks dota apmierinoša atbilde, iziet vispārējā apavnieku streikā. Tāpat darba vietu pārstāvji nolēma uzaicināt iziet kopējā streikā arī visus virsu taisītājus, jo arī viņu stāvoklis, tāpat kā apavnieku, ir nepārtraukti pasliktinājies un algas vairs tālu neaizsniedz 1933. g. izcīnīto tarifu. Tāpēc — uz kopējo cīņu!

Biedri apavnieki un virsu taisītāji! Mūsu stāvoklis ir vairāk neciešams. Ar fašistisko apvērsumu uzņēmēji un kapitālisti jūt, 4 pienācis īstais laiks nospiest strādniekus pilnīgā vergu stāvoklī. I! Iestājusies vispārēja darba algu un darba apstākļu pasliktināšana. Meli un viltus ir Ulmaņa, Bērziņa u. c. fašistu dienderu apgalvojumi, ka valdība nepielaidīs strādnieku stāvokļa pasliktināšanu. Tas jau ir pasliktinājies un pasliktinās ik dienas, kā mēs to jūtam uz savas ādas, par to liecina arī vesela rinda streiku, kurus strādnieki veduši pret sava stāvokļa pasliktināšanu. Neskatoties uz fašistu teroru, uz Ulmaņa un Bērziņa viltīgām runām, «Kontinenta», «Rīgas manufaktūras», «Ausmas» u. c. fabriku strādnieki izgāja streikā pret sava stāvokļa pasliktināšanu un guva uzvaru. Ne jau Ulmanis un Bērziņš, šie kapitālistu dienderi, palīdzēja strādniekiem uzvarēt. Tikai strādnieku organizētība, vienprātība un izturētība noveda tos pie uzvaras. Tas ir gaišākais pierādījums, ka, neskatoties uz žņaugiem, represijām un teroru, strādnieku vienprātīga uzstāšanās ne tikai spēj atsist uzņēmēju uzbrukumus, bet arī vest strādniekus pie uzvaras. Ne fašisti, kapitālisti un Ulmaņa žandarmi rūpēsies par mūsu stāvokļa uzlabošanu, tas jādara mums pašiem, neatlaidīgā cīņā vienprātīgi un organizēti izejot streikā par savām prasībām.

Tikai strādnieku šķiras vienībā ir viņas spēks. Tāpēc apavnieku darba vietu pārstāvju apspriedes nolēma uzaicināt Sociālistisko strādnieku un zemnieku partiju, bijušo s.-d. arodbiedrību organizētos virsu taisītājus un apavniekus: 1) vest kopēju cīņu par 1933. g. streikā izcīnītu algu tarifa atjaunošanu apavrūpniecībā; 2) tā realizēšanai organizēt un izvest kopēju apavnieku un virsu taisītāju streiku, uzaicinot apvienoties arī strādnieciskākos piegādātājus; 3) sasaukt kopējas apavnieku un virsu taisītāju darba vietu pārstāvju apspriedes un organizēt kopējas darba vietu cīņas komitejas; 4) sasaukt kopējas masu sapulces un skrejošus mītiņus.

Biedri apavnieki un virsu taisītāji! 13. oktobrī visi kā viens iesniegsim savas prasības. Viņu neizpildīšanas gadījumā vienprātīgi iziesim streikā, piespiežot uzņēmējus tās izpildīt. Strādnieku šķiras nodevējs būs katrs, kurš atrausies jeb dezorganizēs mūsu vienoto cīņu!

Lai dzīvo apavnieku vienotā ciņa!

Lai dzīvo streiks līdz galīgai uzvarai!

LKP Rīgas kom. apavnieku frakcija

id: 69

file\_name: revl-n069-LKP\_Riga\_committee\_Shoemakers\_faction-unk-1934-09.txt

title: LKP Rīgas komitejas apavnieku frakcijas aicinājums Latvijas Sociālistiskās strādnieku-zemnieku partijas un bijušo sociāldemokrātisko arodbiedrību biedriem gatavoties vispārējam apavnieku streikam

author: LKP Rīgas komitejas apavnieku frakcija

date: 1934-09

print\_run: unk

typography\_name: unk

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 148–149.

text:

LKP RĪGAS KOMITEJAS UN APAVNIEKU FRAKCIJAS PRIEKSLIKUMS SOCIĀLISTISKAI STRĀDNIEKU UN ZEMNIEKU PARTIJAI UN BIJUŠO S.-D. APAVNIEKU UN VIRSU TAISĪTĀJU ARODBIEDRĪBU BIEDRIEM

Atzīstot par nepieciešamu vest cīņu par tūlītēju apavniecībā nodarbināto strādnieku stāvokļa uzlabošanu, liekam jums priekšā:

1. Vest kopēju cīņu par 1933. g. streikā izcīnītā algu tarifa atjaunošanu apavrūpniecībā.

2. Šī mērķa sasniegšanai organizēt un izvest kopēju streiku, izbīdot kopēju streika sagatavošanas komiteju un dibinot kopējas cīņas komitejas uz vietām (darba vietās).

3. Sasaukt kopējas darba vietu pārstāvju apspriedes, skrejošus mītiņus, masu sapulces, izdot kopēju literatūru.

4. Vest cīņu par slēgto arodbiedrību atjaunošanu un legalizēšanu, šī mērķa sasniegšanai vispirms ķeroties pie slēgto arodbiedrību biedru un pārējo strādnieku apvienošanas kopējās arodgrupās pa darba vietām, ar kopīgi vēlētām arodbiedrību valdēm.

5. Vest kopēju cīņu pret strādnieku organizāciju līdzekļu izlaupīšanu un izsaimniekošanu, pret slimokasu izsaimniekošanu, par valdības komisāru izmešanu no strādnieku organizācijām un slimokasēm.

6. Par šī līguma pildīšanas laiku abas puses apņemas atturēties no savstarpējas apkarošanās.

LKP Rīgas komitejas apavnieku frakcija

id: 70

file\_name: revl-n070-LKP\_Riga\_committee-1500-[…1934-09-03].txt

title: LKP Rīgas komitejas lapiņa, kas brīdina strādniekus sargāties no provokatoriem

author: LKP Rīgas komiteja

date: […1934-09-03]

print\_run: 1500

typography\_name: Spartaks

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 149–150.

text:

Bez cīņas nav uzvaras! Visu zemju proletārieši, savienojieties!

STRĀDNIEKI, SARGIETIES NO PROVOKATORIEM!

Fašistiskā reakcija pieliek visus spēkus, lai jauktu strādnieku šķiras vienību. Viņa mēģina iešmugulēt strādnieku rindās savus atklātus un maskētus aģentus. Strādniecības uzdevums ir tos atmaskot un izsviest no sava vidus. Nesen mēs darījām strādniecībai zināmus divus tādus tipus no bijušo s.-d. strādnieku vidus — Rusmani un Pakalnu. Tagad starp Pārdaugavas s.-d. strādniekiem ir uzklīduši par jaunu divi strādniecības darbinieki — kāds Rūdolis Nātriņš, kuru jau vairākus gadus atpakaļ kreisā strādniecība izmeta no savām rindām, un kāds armijas virsnieks. Sakoties strādājot Kompartijas uzdevumā, tie mēģina iespiesties strādnieku rindās, tai pašā laikā izplatīdami vislielākās tenkas par LKP. Pirmais no viņiem, būdams kareivis, atrodas dīvainā kārtā vairāku mēnešu atvaļinājumā, kas, acīm redzot, no armijas vadības tam piešķirts, lai strādātu armijas informācijas nodaļas uzdevumā.

Mēs kategoriski paziņojam, ka Rūdolfam Nātriņam un minētajam virsniekam nav nekā kopēja ar LKP, un brīdinām strādniekus neielaisties jebkādās darīšanās ar šiem tipiem!

Sargieties no provokatoriem!

Latv. Kom. partijas Rīgas komiteja

id: 71

file\_name: revl-n071-LKP\_Riga\_org\_X-100-1934-09.txt

title: LKP Rīgas organizācijas X rajona komitejas uzsaukums stikla fabrikas «Ausma» strādniekiem turpināt iesākto streiku līdz galīgai uzvarai

author: LKP Rīgas organizācijas X rajona komiteja

date: 1934-09

print\_run: 100

typography\_name: Spartaks

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 150–151.

text:

Bez cīņas nav uzvaras! Visu zemju proletārieši, savienojieties!

VISIEM STIKLA FABRIKAS «AUSMA» STRĀDNIEKIEM!

Biedri! Neciešami darba apstākļi mūs spieda iziet streikā par sava stāvokļa uzlabošanu. Pie smagā katorgas darba, neciešamā karstumā sviedros izmirkuši, mēs esam spiesti strādāt telpās, kur vējš svilpo pa visiem kaktiem. Par šo darbu saņemam smieklīgi mazu algu: vienkāršie strādnieki Ls 1,60—1,80 dienā. Arī akordnieku-pūtēju atalgojums nav nekādā samērā ar necilvēcīgo darbu. Nelaimes gadījumi, apdedzināšanās un saslimšanas pie mums, tāpat kā citās stikla fabrikās, ir ikdienas parādība. Daudzi no mums, stikliniekiem, samaitā acis un pat zaudē redzes spēju. Nepanesama karstumā strādājot, liela daļa slimo ar tuberkulozi, kas tiešām [ir] mūsu aroda darba sekas. Tam vēl pievienojas rupjā apiešanās no meistaru puses un sistemātiska nopelnītās algas neizmaksāšana. Visu nedēļu nostrādājušies, kā izsmieklu mums sestdienās parasti izsniedz dažus latus jeb mūsu pašu izgatavotās pudeles, kuras pie labākās gribas nevar noderēt izsalkuma apmierināšanai.

Biedri! Mēs izgājām streikā, pieprasot izmaksāt visu nopelnīto darba algu, ko uzņēmējs atteicās darīt. Mēs, ticot Ulmaņa solījumiem, griezāmies arī pie prefekta, pieprasot nopelnītās algas izmaksu. Uz to saņēmām lēmumu, ka alga jāizmaksā, bet ne visa uz reizi, tikai pa daļām, cik uzņēmējs spēj. It kā uzņēmējs jau nemaksātu, cik «spēj» — tas ir, grib. Tas vēlreiz mums parāda, ka Ulmaņa solījumi, ka «nacionālajā Latvijā» arī strādnieku intereses tiks ievērotas, ir bezkaunīgākais viltus un meli. Tas vēlreiz pierāda, ka Ulmaņa fašistiskā valdība, tāpat kā citas buržujiskās valdības, aizstāv un vēl vairāk aizstāvēs uzņēmējus pret strādnieku taisnīgām prasībām. Sava stāvokļa uzlabošanai mums atliek tikai viens ceļš — turpināt streiku līdz uzvarai.

Uz mūsu streiku saziņā ar fašistisko valdību uzņēmējs atbildēja ar fabrikas slēgšanu uz 3 nedēļām «remonta dēļ». Biedri! Tas Mūs lai neizbaida. Ne mūžīgi uzņēmējs turēs fabriku aizslēgtu un izvedīs «remontu». Dziņa pēc peļņas to spiedīs fabriku atvērt. Uz uzņēmēja manevru atbildēsim ar pastiprinātu cīņu. Sasauksim savas sapulces, izvēlēsim streika komiteju, izstrādāsim prasības, kur tas prasīsim algas paaugstināšanu visiem strādniekiem, pieprasīsim darba apstākļu uzlabošanu un darba algas izmaksu ik sestdienas. Pieprasīsim pilnas darba algas izmaksu par nostreikotām dienām un turpināsim cīņu līdz savu prasību izpildīšanai. Uzaicināsim pievienoties streikam arī visus pūtējus un solidāri turpināsim cīņu līdz uzvarai: Strādnieku cīņas nodevējs būs katrs, kas ķersies pie darba līdz mūsu prasību galīgai izpildīšanai!

Lai dzīvo streiks

par augstāko darba algu!

par cilvēcīgiem darba apstākļiem!

LKP Rīgas organizācijas X rajona komiteja

id: 72

file\_name: revl-n072-LKJS\_LSJS\_Riga\_org\_United\_antifascist\_committee-2000-1934-10-01.txt

title: LKJS un LSJS Rīgas organizāciju vienotās pretfašisma cīņas komitejas uzsaukums Rīgas skolu jaunatnei par fašistiskās valdības uzbrukumu skolnieku tiesībām, ar aicinājumu dibināt skolās pretfašisma cīņas komitejas

author: LKJS un LSJS Rīgas organizāciju vienotās pretfašisma cīņas komiteja

date: 1934-10-01

print\_run: 2000

typography\_name: Spartaks

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 150–153.

text:

Bez cīņas nav uzvaras! Visu zemju proletārieši, savienojieties!

PRET SKOLU FAŠIZĒŠANU UN TERORU — VIENOTU REVOLUCIONĀRU PRETSPARA CĪŅU!

Biedri, skolnieki, skolnieces! Visa trūcīgā skolu jaunatne!

Pagājuši jau 4 mēneši kopš zemsaviešu Kārlis «atjaunojis» Latviju. «Atjaunota» arī skola: slēgtas daudzas nacionālo mazākumtautību skolas, slēgta 4. — Latvijas lielākā ģimnāzija. Atlaisti progresīvie skolotāji, kas skolā pielietoja jaunākās pedagoģijas un audzināšanas metodes. Skola nodota pilnīgi melnsvārču varā. Par izglītības ministru iecelts visreakcionārākais mācītājs Adamovičs un par palīgu katoļu ksendzs Čamanis. Ticības mācība tiek uzspiesta visiem skolniekiem, un viņas stundu skaits palielināts uz dabaszinību un citu zinātņu rēķina.

Likvidētas skolu audzēkņu padomes un ierobežota skolnieku pašdarbība. Vēl atliek tikai skolās ievest miesas sodus un pateikt, ka nevis zemeslode pati griežas, bet to griež latvju tautas «diženais vadonis» Ulmaņa papus, un Latvijas skola jau būs atjaunota līdz 14. gadsimta viduslaikiem.

Lai skolās varētu mācīties tikai buržuju dēliņi, lai ņemtu iespēju mācīties trūcīgiem jauniešiem, ievesti konkursa eksāmeni pie pārejas no pamatskolas uz vidusskolu, no vienas klases uz otru un sevišķi pie iestāšanās universitātē. Ar 2. semestri gatavojas palielināt skolas naudu. Mācības laiku pagarina vēl uz vienu gadu. Vēl vairāk, fašistiskā pilsētas valde atņem skolniekiem tramvaja kartiņas, lai vēl vairāk pasliktinātu trūcīgo skolnieku stāvokli. Fašistiskā vara grib iedzīvoties, lai izsniegtu tūkstošiem latu aizsargu bandu atbalstam un angļu imperiālistu Lazaru bankai.

Skolas tiek iztīrītas no revolucionāriem jauniešiem, izslēgti vairāki audzēkņi tehnikumā un universitātē. Skola tiek pārvērsta par klerikālisma un militārās dresūras iestādi, par jaunatnes sagatavotāju karam.

Biedri skolnieki! Visi, kurus māc rūpes par tālākām izglītības iespējām, kas ir pret zinātnes aizvietošanu ar bībeli, kas ir pret progresīvo skolotāju atlaišanu, pret skolas naudām un pret tramvaja kartiņu atņemšanu un ierobežošanu — Komunistiskās jaunatnes savienības un Sociālistiskās jaunatnes savienības Rīgas organizācijas jūs aicina vienotā pretspara cīņā!

Atsitīsim fašistiskās diktatūras neģēlīgo uzbrukumu skolām un skolnieku tiesībām. Atsitīsim pilsētas valdes mēģinājumu 47 skolu audzēkņiem atņemt tramvaja kartiņas.

Mēs aicinām visās skolās, katrā klasē pacelt visasāko protestu pret tramvajkartiņu likvidēšanu, prasīt visiem skolniekiem katrā laikā puscenu tramvajos!

Šos protestus ar visu skolnieku parakstiem iesniegt skolu administrācijai, pilsētas valdei un Izglītības ministrijai. Iesniedzot prasības, organizēsim revolucionāras skolnieku demonstrācijas uz pilsētas valdi un Izglītības ministriju! Prasību neizpildīšanas gadījumā gatavosim skolnieku streiku! Vienīgi visu skolnieku revolucionāra uzstāšanās, demonstrācijas un streiks piespiedīs fašistus rēķināties ar skolnieku prasībām.

Šai cīņai pievienosim arī pārējās mūsu prasības — pret skolnieku izmešanu Valsts tehnikumā, pret skolnieku vēlēto pašvaldību likvidēšanu Raiņa ģimnāzijā.

Boikotēsim fašistu nozīmēto skolnieku padomi! No katras klases ievēlēsim pārstāvjus skolnieku padomēm un ar visas klases parakstiem iesniegsim administrācijai!

Organizēsimies grupās, izvēlēsim skolnieku vienoto cīņas komiteju, kas vadīs pretfašisma cīņu skolā.

Gatavosim militārās apmācības un reliģijas stundu boikotu! Pret gatavojamo skolas naudas paaugstināšanu 2. semestrī. Par brīvu bezmaksas skolu.

Pret 4. ģimnāzijas slēgšanu un viņas skolnieku terorizēšanu 1. un 2. ģimnāzijā! Atvērt 4. ģimnāziju!

Biedri komjaunieši un s.-d. jaunieši! No mūsu organizētības, aktivitātes un vienotības cīņā pret fašisma uzbrukumiem atkarājas mūsu uzvara. Slēdzieties vienotā cīņas frontē, dibiniet vienotas pretfašisma cīņas komitejas skolās, celiet visus skolniekus cīņai!

Tikai vienotā revolucionārā cīņā atsitīsim uzbrukumus skolnieku dzīves līmenim, piespiedīsim atcelt fašistiskās pilsētas valdes rīkojumu, piespiedīsim pārtraukt teroru pret skolniekiem un viņu vēlētām pašvaldībām, iztrieksim no skolas melnsvārčus un fašistus, iekarosim goda vietu zinātnei, brīvam darbam skolā!

Nost fašistisko pilsētas valdi un tramvaja likumu!

Nost teroru pret revolucionāriem skolniekiem!

Lai dzīvo vienota revolucionāra pretfašisma cīņas fronte!

Lai dzīvo brīva skola un sociālisms!

Latv. Komjaunatnes savienības un Soc. jaunatnes sav. Rīgas organizāciju vienotās cīņas komiteja

id: 73

file\_name: revl-n073-LKJS\_CK-6000-1934-10-10.txt

title: LKJS CK lapiņa Lielās Oktobra sociālistiskās revolūcijas 17. gadadienai ar aicinājumu jaunatnei cīnīties pret uzbrukuma gatavošanu PSRS, pret fašistisko diktatūru, par Padomju Latviju

author: LKJS CK

date: 1934-10-10

print\_run: 6000

typography\_name: Spartaks

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 153–156.

text:

Bez cīņas nav uzvaras! Visu zemju proletārieši, savienojieties!

LAI ATSKAN PĀR LATVIJU NO JAUNA OKTOBRA KAUJAS SAUCIENS!  
LAI DREB FAŠISTISKIE VARMĀKAS AUGOŠĀS REVOLŪCIJAS PRIEKŠĀ!

Pilsētu un lauku darba jaunatne!

Jau 17 gadi mūs šķir no proletāriskās revolūcijas triumfa gājiena, kas vainagojās ar Krievijas proletariāta galīgu uzvaru.

Jo vairāk mēs attālināmies no šiem notikumiem, kas ienesa jaunu laikmetu visā cilvēces vēsturē, jo lielāka, jo svarīgāka kļūst mums šo notikumu nozīme, jo grandiozāka izaug šīs revolūcijas ģeniālā vadoņa Ļeņina figūra.

Vai maz jājautā, kāda izskatītos tagad Krievija, ja Krievijas proletariāts slavenās lielinieku partijas vadībā nebūtu sakāvis buržuāziju, nebūtu padzinis viņas sulaiņus — eserus un maziniekus un nebūtu ņēmis valsts varu savās rokās? Tur valdītu despotija, tumsonība un verdzība, kā valda citās kapitālistiskās zemēs. Nebūtu sociālistiskās Padomju republikas, kas ir visu apspiesto darbaļaužu patiesā tēvija un stiprākais starptautiskā proletariāta revolūcijas balsts. Nebūtu strādnieku valsts, kas nepazīst krīzi un bezdarbu, kur vēl neredzēti strauji uzplaukst visas dzīves nozares, kas ar savām cīņām un uzvarām kā gaiša lāpa rāda kapitālistiskās valstīs smokošām masām ceļu.

Tagad mums tāda valsts ir. Tagad mums ir lielisks paraugs, kā cīnīties un uzvarēt.

Klāt atkal jauns revolūciju un karu posms. Ik dienas notiek grandiozas sadursmes starp apspiedēju un apspiesto šķiru. Cik sen, kad revolūcijas ugunīs kvēloja Austrija! Vai Francija ar savu sekmīgo komunistu un sociālistu vienoto fronti nav revolucionārās cīņās verdošs vulkāns? Vai Spānijā vairs apklust ložberu un pat lielgabalu kanonāde? Vai Ķīnā uz vienas sestās daļas teritorijas jau neplīvo brīvais Padomju Ķīnas karogs?

Tie ir fakti, kas vēsta par pēdējo kauju tuvumu visā kapitālistiskajā pasaulē. Tie ir notikumi, kuri mūs tuvina vispasaules Oktobrim!

Notiek savā ziņā revolūcijas un kontrrevolūcijas spēku mērošanās. Buržuāzija meklē glābiņu no saimnieciskām katastrofām un augošā darbaļaužu nemiera fašistiskā strādnieku apspiešanā, imperiālistiskā karā un kontrrevolucionārā pretpadomju intervence. Japānas kara ministrija izplatījusi pa visu valsti uzsaukumus, kuros pieprasa bruņošanos, sevišķi gaisa flotes palielināšanu. Tā meklē sev uzticamus sabiedrotos Rietumos. Starp «vistīrākās» rases pārstāvjiem Vācijā un «zemāko» rasi Japānā tiek nodibināta cieša draudzība un noslēgti militāri līgumi. Japānas kara komisijas apbraukā Poliju un Baltijas valstis. Šī gada augustā 6 Japānas virsnieki tika silti uzņemti arī Rīgā un, protams, pamatīgi iepazīstināti ar Rīgas jūras līci un citiem kara nozīmes apstākļiem. Uzņemšana notika tik slepeni, ka par to pat nerakstīja buržujiskā prese. Pie Bolderājas ir manīti arī vairāki kuģi, kas pienākuši ar karamateriālu kravu.

Japāna, Vācija, Anglija un Polija iet roku rokā uz kara bloka izveidošanu pret SPRS, sludinādamas no visām kancelēm šo karu par «svētu» un «civilizētās» pasaules bruņinieku augstāko pienākumu. Latvija un pārējās Baltijas valstis ir pilnīgi atdevušās visām šo asinskāro «bruņinieku» vajadzībām. Sevišķi sulainiska ir Latvijas fašistiskā valdība iepretim fašistiskai Vācijai, kur tā visos kino un sarīkojumos līdz ar «mūsu» pašu «vadoņiem» demonstrē arī visdažādākās hitleriešu parādes un kāšukrusta karogus. Ulmanis jūtas ļoti aizkustināts, kad skolnieki to sveicina pēc Hitlera parauga. Sak, lai jaunatne un tauta pierod pie pazemības, drīz tā dabūs redzēt arī pašu viņa gaišību Ādolfu Hitleru!

Ja gatavojamais karš vēl nav iesācies, tad par to jāpateicas vienīgi SPRS grandiozajam aizsardzības spēkam, tās konsekventai miera politikai un visu zemju revolucionāru neatlaidīgai cīņai pret karu. Bet karš tomēr var izcelties kurā katrā dienā. Viņa tuvumu vēl lieku reizi apliecina vēstis, kas nupat pienāk par Francijas ārlietu ministra Bartū u. c. nogalināšanu. Ne par velti Vācija rīko provokācijas un ielaušanās kā Baltijas valstu un SPRS, tā Čehoslovakijas un Balkānu valstu virzienā. Ne par velti Itālijā, sākot no maziem bērniem līdz sirmgalvjiem, visi ieskaitīti aktīvā karadienestā.

Tikai proletariāts, visas apspiestās masas un jaunatne kopā ar SPRS var aizkavēt un izjaukt avantūristiskās buržuāzijas kara plānus. Tikai proletāriskā revolūcija visās zemēs var atsvabināt cilvēci uz visiem laikiem no tās lielākā lāsta — kara. Tikai proletāriskā revolūcija var dot jaunatnei to, ko viņai nekad nedos fašisms — cilvēcīgi atalgotu 6 stundu darba dienu, brīvu skolu, balsstiesības no 18 gadiem, plašāko līdzdalību valsts celtniecības un kultūras darbā, svarīgākos posteņus sociālistiskās rūpnīcās un kolektīvos, tehnikā, zinātnē un mākslā, — kā to ir devusi Oktobra revolūcija tagadējai SPRS jaunatnei.

Biedri, Latvijas jaunie strādnieki un strādnieces!

Ulmaņa fašistiskā diktatūra kā nepanesams lāsts mums uzgūlās uz pleciem. «Atdzimušā» Latvija piesmirdināta ar nacionālisma un šovinisma tvanu. Ar fašista Bērziņa lunkano mēli un policistu pipkām mēs tiekam dzīti pretim jaunai algu nosišanai uzņēmumos, uz vergošanu pie lauku budžiem. Ar jauniem nodokļiem, nepārtrauktiem sodiem un ūtrupēm mums noplēš pēdējo kreklu no muguras.

Šeit jauni spēki nav vajadzīgi. Inteliģentos bezdarbniekus sūta kapsētas uzkopt, augstskolu beigušos tiesu iecirkņos vecas aktis pārrakstīt.

Visus jauniešus gatavojas sadzīt piespiedu kārtā valsts organizācijā, kuras priekšgalā būs fašistiskie ģenerāļi, lai tos labāki izdresētu un sagatavotu karam. Patversmju jaunatni gatavojas izmest uz ielas. Jau šinī pašā mēnesī iesākta lielākā bezpajumta jaunatnes nama likvidācija Rīgā. Lielākai daļai no skolu audzēk- Diem tiek atņemtas tramvaja kartiņas. Ulmanis mums gatavo tādu pašu «paradīzi» kā Hitlers, kur jaunatne tiek padzīta no darba un iedzīta nometnēs un kazarmās.

Izeju mums rāda bijušās Krievijas proletariāta Oktobra slaveno cīņu un uzvaru ceļš. Izeju mums rāda Latvijas Kompartija un komjaunatne, kas droši un neatlaidīgi masas pulcina uz šī ceļa.

Kas grib cīnīties pret fašisma mežonībām, kas grib cīnīties pret jaunatnes slepkavošanu imperiālistiskā karā, kas grib cīnīties par jaunatnes tiesībām uz darbu, maizi un izglītību, tam jācīnās kopā ar komunistiem un komjauniešiem.

Izvērtīsim Oktobra svētkus (7. novembri) plašā mūsu kaujniecisko spēku mobilizēšanā un demonstrēšanā, pulcināsim plašas jaunatnes masas zem sarkaniem proletāriskās revolūcijas, zem komunisma karogiem, palielināsim komjaunatnes rindas ar jauniem cīnītājiem!

Sociālistiskā jaunatne! Rīkosim tūlīt kopējas protesta akcijās pret patversmju jauniešu izmešanu uz ielas! Rīkosim protesta akcijas pret tramvaja kartiņu atņemšanu skolniekiem! Pret kopējo arodbiedrību slēgšanu, par to darbības atjaunošanu, par strādnieku vēlētām valdēm tajās!

Uzņēmumos, sabiedrisko darbu vietās, iestādēs, skolās, uz laukiem — visur, kur ir darba jaunatne, sasauksim masovkas un mītiņus, centīsimies, kur tas iespējams, izvērst tos demonstrācijās, izkārsim karogus un izplatīsim nelegālo literatūru!

Atbalstīsim kurpnieku streiku! Organizēsim, kur tas iespējams, darba pārtraukšanu uzņēmumos! Vedīsim pretkara aģitāciju rekrūšos un armijā!

Cīnīsimies pret imperiālistisko karu! Par SPRS aizsardzību!

Pret Ulmaņa fašistisko diktatūru! Par revolucionāru izeju no krīzes!

Pret jaunatnes neģēlīgu izkalpināšanu uzņēmumos un pie lauku budžiem!

Pret jaunatnes fašizāciju un militarizāciju!

Par sociālistisko Padomju Latviju!

Par vispasaules Sarkano Oktobri!

Latvijas Komunistiskās jaunatnes savienības Centrālkomiteja

id: 74

file\_name: revl-n074-LKJS\_CK\_LSJS\_CK-2000-1934-10-15.txt

title: LKJS CK un LSJS CK deklarācija par komunistiskās un sociālistiskās jaunatnes vienotu rīcību cīņā pret fašismu un karu gatavošanu

author: LKJS CK

date: 1934-10-15

print\_run: 2000

typography\_name: Spartaks

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 157–159.

text:

Bez cīņas nav uzvaras! Visu zemju proletārieši, savienojieties!

VIENOTU DARBA JAUNATNES FRONTI PRET FAŠISMU UN KARU!

PAR KOPĒJU REVOLUCIONĀRU CĪŅU!

Latvijas sociālistiskā jaunatnes savienība un Latvijas Komunistiskā jaunatnes savienība panāca vienošanos nekavējoties rīkot kopējas uzstāšanās uz sekojošas cīņas platformas pamata:

1. Kopēji aizstāvēt darba jaunatnes intereses uzņēmumos, sabiedrisko darbu vietās, skolās, uz laukiem. Tanī nolūkā nekavējoties izveidot sakarus starp komjaunatnes un sociālistiskās jaunatnes vietējām organizācijām, dibināt darba vietu komitejas, organizēt uzņēmumos grupas, vākt informāciju par darba jaunatnes un arī pieaugušo strādnieku darba apstākļiem un dažāda veida fašistiskiem uzbrukumiem, izlaist uzņēmumu un ražošanas nozaru uzsaukumus un izplatīt strādnieku starpā, sasaukt masovkas un mītiņus, kur tas iespējams, arī uzņēmumu delegātu konferences pa ražošanas nozarēm, apspriest un izstrādāt konkrētas prasības katram uzņēmumam un ražošanas nozarei, sagatavot un organizēt, kur nobriedis konflikts, atsevišķu uzņēmumu, sabiedrisko darbu vai arī veselu nozaru streikus. Uz laukiem dibināt laukstrādnieku un trūcīgo zemnieku grupas, izstrādāt un apspriest viņu prasības, rīkot laukstrādnieku uzstāšanos pret algas pazemināšanu, par darba apstākļu un algu uzlabošanu, trūcīgo un vidējo zemnieku uzstāšanos pret nodokļiem, klaušām un ūtrupēm.

2. Visas uzstāšanās uzņēmumos un sabiedrisko darbu vietās saistīt ar strādnieku šķiras prasībām: nekavējoties atjaunot slēgtās arodbiedrības, atdot viņu īpašumus un līdzekļus, par pašu strādnieku vēlētām arodbiedrību un slimokasu valdēm, pret fašistu komisāriem, pret slimokasu līdzekļu izsaimniekošanu fašistu un kara gatavošanas vajadzībām, pret sociālās apdrošināšanas graušanu, par eksistences nodrošināšanu bezdarbniekiem, darba nespējīgiem un veciem strādniekiem, pret politieslodzīto strādnieku spīdzināšanu cietumos, par tautas namu iztīrīšanu no fašistiem, pret jaunatnes organizāciju piespiedu valstiskošanu, fašizēšanu un militarizēšanu, pret citu tautību un valodu vajāšanu, par visu tautību valodu brīvu lietošanu, par pašnoteikšanos tiesību Latgalei, pret Latvijas pārdošanu vācu fašistiem un angļu imperiālistiem, pret Latvijas pārvēršanu par pretpadomju kara priekšposteni.

3. Nekavējoties rīkot kopējas protesta akcijas pret pazeminātā tramvaju tarifa atņemšanu skolniekiem un pret jaunatnes namu un patversmju likvidēšanu.

4. Kopēji organizēt mācošās jaunatnes ciņu. Katrā skolā, kur ir vai ir iespējams dabūt sociālistiskiem un komunistiskiem jauniešiem sakarus, sasaukt kopējas skolnieku sapulces, uzstādīt prasības, pieņemt protesta rezolūcijas un iesniegt skolu vadībai un attiecīgām iestādēm. Prasību neizpildīšanas gadījumā rīkot skolnieku protesta akcijas, kā protesta mītiņus, streikus, gājienus u. с. Organizēt plašu noskaidrošanas darbu par ļoti tuviem jauna kara draudiem, pret militāro apmācību. Izvest militārās apmācības kolektīvu boikotu. Enerģiski apkarot melnsvārču pātarošanu un fašistu demagoģisko aģitāciju, parādot reliģijas īsto lomu un fašisma būtību. Apkarot riebīgo nacionālšovinismu un antisemītismu. Katrā skolā, kur mums ir plaši sakari, sasaukt nelegālās skolnieku sapulces, vēlētu delegātu konferences, izvēlēt skolnieku komitejas. Visās Rīgas ģimnāzijās organizēt protesta rezolūciju pieņemšanu un piesūtīšanu Rīgas pilsētas valdei pret 4. ģimnāzijas slēgšanu, par tās tūlītēju atjaunošanu. Dibināt SPRS draugu pulciņus, kuros iztirzāt jautājumus par SPRS jaunatnes dzīves apstākļiem, pār SPRS grandiozajiem sociālistiskās celtniecības, zinātnes, mākslas un kultūras sasniegumiem, kā arī ar šo pulciņu palīdzību atmaskot baltgvardu un fašistu tenkas par SPRS, ko tie fabricē gan presē, gan sprediķo savās lekcijās un mācību stundās.

5. Kopēji organizēt cīņu pret karu un kontrrevolucionāro intervenci. Šinī nolūkā tūlīt attīstīt enerģisku revolucionāru propagandu rekrūšos un kareivjos, dot sakarus starp aizejošiem dienestā komjauniešiem un sociālistiskiem jauniešiem, ar viņu palīdzību organizēt rekrūšu grupas, kurās ietvert pēc iespējas plašas jaunkareivju neorganizētas masas, nostiprināt šais grupās regulāru darbu, nodibināt pie Rīgas sociālistiskās un komunistiskās jaunatnes [komitejām] vienotu propagandistu kolēģiju, kas sagatavo referātus un materiālus rekrūšu grupām. Rast sakarus ar kareivjiem armijā, vākt informāciju par kareivju dzīves apstākļiem armijā un šo informāciju apstrādāt Rīgas propagandistu kolēģijā, izplatīt viņu kareivju masās, kā arī izlaist un izplatīt uzsaukumus kareivjiem. Noskaidrot kareivjiem un visplašākām darbaļaužu masām ārkārtīgi tuvos kara draudus, atmaskot Latvijas bruņošanās soļus. Atmaskot Latvijas iesaistīšanu hitleriskās Vācijas un citu imperiālistu kara avantūrās, organizēt tam darbaļaužu pretsparu, stiprināt SPRS aizsardzību, popularizēt SPRS grandiozos sasniegumus un tās miera politiku, popularizēt masās Oktobra revolūcijas ieguvumus. Sagatavot visplašākās darbaļaužu masas, lai imperiālistisko karu pārvērstu pilsoņu karā pret Latvijas buržuāziju, par sociālistisku Padomju Latviju.

6. Apmainīties referentiem un pārstāvjiem starp komjaunatnes un sociālistiskās jaunatnes organizācijām visās instancēs, lai izdebatētu un apspriestu tos jautājumus, par kuriem vēl nav panākta vienošanās. Par visām turpmākām kopējām akcijām nāk viena vai otra puse ar jauniem ierosinājumiem.

Ja abas puses konsekventi izved šo kopējo cīņas platformu un notiek patiesi kopīga pretfašisma cīņa, — izbeigt savstarpēju apkarošanas un otra virziena publisku kritiku. Bet katra puse patur sev tiesības kritizēt otras puses rīcību, ja tā [ir] pretrunā ar šo kopējo cīņas platformu vai vēlāk parakstītiem dokumentiem, paceļot vispirms šo jautājumu vienības komitejās, un, ja tad nav panākta vienošanās, pārnest to atklātībā pēc saviem ieskatiem. Reizē ar to abas puses atzīst par nepieciešamu atklāti ar vislielāko asumu kritizēt un apkarot visus tos grupējumus, kuri izietu uz nodevīgu pielāgošanos fašismam, vai, maskējoties ar frāzēm par līdzšinējās buržujiskās demokrātijas atjaunošanu, atturot masas no patiesas revolucionāras cīņas.

Sadarbības veids.

Sadarbībai un kopējai cīņai visas Latvijas apmēros dibināma Latvijas strādnieku jaunatnes centrālā vienības komiteja. Uzņēmumos, sabiedrisko darbu vietās, skolās, iestādēs, uz laukiem, visur, kur ir komunistiskās un sociālistiskās jaunatnes organizācijas, dibināt vietējās vienības komitejas. Šo komiteju rīcības saskaņošanai un vadīšanai dibināt rajonu vienības komitejas. Komitejās ienāk vienāds pārstāvju skaits no abām pusēm. Sakaru izveidošanu un vienības komiteju noformēšanu veikt ne ilgāk kā viena mēneša laikā. Uzlikt par pienākumu komitejām reizi mēnesī izmet nopublicēšanai nosprausto uzdevumu izpildīšanas rezultātus.

Lai dzīvo strādnieku jaunatnes vienība!

Lai dreb fašistiskie varmākas proletariāta vienotās frontes priekšā!

Latv. Komun. jaunatnes savienības Centrālkomiteja

Latv. Sociālist. jaunatnes savienības Centrālkomiteja

id: 75

file\_name: revl-n075-LKJS\_Riga\_committee-unk-[1934-10-15…].txt

title: LKJS Rīgas komitejas lapiņa, kas veltīta Lielās Oktobra sociālistiskās revolūcijas 17. gadadienai, ar aicinājumu darba jaunatnei uz vienotu cīņu pret fašistisko diktatūru

author: LKJS Rīgas komiteja

date: [1934-10-15…]

print\_run: unk

typography\_name: unk

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 160–162.

text:

Bez cīņas nav uzvaras! Visu zemju proletārieši, savienojieties!

BIEDRI, RĪGAS JAUNIE STRĀDNIEKI UN STRĀDNIECES!

VISA FAŠSISMA NOMĀKTĀ UN VERDZINĀTĀ DARBA JAUNATNE!

7. novembrī paiet 17 gadi, kopš Krievijas varonīgais proletariāts lielnieciskās partijas vadībā revolucionārā, bruņotu cīņu ceļā satrieca buržuju varu un, nodibinot strādnieku-zemnieku padomju varu, uz visiem laikiem atsvabināja SPRS darbaļaudis no kapitālisma jūga, no anarhijas, krīzēm un bezdarba posta.

Ja Krievijas proletariāts nebūtu satriecis savu buržuāziju Lielajā Oktobra revolūcijā, tas pašreiz atrastos vislielākā postā un verdzībā, melnsvārču-popu tumsībā, miljoni strādnieku un zemnieku dzīvotu bez maizes. Krievija būtu visreakcionārākā valsts Eiropā.

Oktobra revolūcijas uzvara deva visiem SPRS strādniekiem 6 un 7 stundu darba dienu, pacēla darba algu, pilnīgi nodrošināja slimības, darba nespējas un vecuma gadījumā uz valsts rēķina, sagādāja jaunu cilvēcīgu un kulturālu dzīvi.

Visai SPRS darba jaunatnei atvērtas vislielākās iespējas strādāt ražīgu darbu fabrikā, pacelt savu kvalifikāciju, mācīties katrā skolā, skolas naudas vietā saņemot pabalstus un stipendijas. Skolu jauniešu skaits pieaudzis Padomju Savienībā līdz 26 milj.

Sociālistiskās celtniecības darbā SPRS uzrāda tādus tempus, kādus nav piedzīvojusi cilvēces vēsture. Tas rāda, uz ko spējīgs atsvabinātais proletariāts savienībā ar lauku darbaļaudīm, tas rāda visiem darbaļaudīm, kā celt un veidot sociālistisko bezšķiru sabiedrību. Krievijas proletariāts izcīnīja jauno pasauli, jo cīņā pret buržuāziju gāja pa revolucionāro Marksa-Engelsa-Ļeņina ceļu.

Pārējo kapitālistisko valstu strādniecība, kuras vairākums līdz šim savu cīņu uzticēja II Internacionāles reformistiskai sociāldemokrātijai, kas sludināja mierīgu ieaugšanu sociālismā un atturēja strādniecību no revolucionārās cīņas, pašreiz smok zem fašisma asiņainā jūga.

Fašisma smago slogu sāpīgi izjūt arī Rīgas darba jaunatnē. Fašistu vara uz strādnieku un lauku darbaļaužu rēķina miljonus izšķiež lauku budžu pabalstīšanai, pilda biezos fabrikantu makus ar algu nosišanu ierēdņiem, strādniekiem, skolotājiem. Lai iegūtu imperiālistiskās Anglijas palīdzību kara gatavošanai pret SPRS, pat vecos pirmskara Lazaru bankas parādus uzkrāva Rīgas darbaļaudīm. Pa Rīgas ielām pa brīvu braukā tūkstošiem policistu un špiku, bet visām vakarskolām, kurās mācās taisni strādnieku jaunieši, atņēma pazeminātu tarifu. Revolucionāros jauniešus izmet no skolām, arestē, spīdzina. No skolas izmesti un arestēti tehnikuma un ebreju vidusskolas audzēkņi. Slēdz mazākumtautību skolas.

Ulmaņa fašistiskā vara par ļoti augstām cenām uzpērk visu lauku budžu maizes labību un 2 reizes lētāku aizsūta to uz ārzemēm, lai iztukšotu Latviju, paceltu pārtikas produktu cenas, atbalstītu lauku lielburžuāziju un vēl vairāk nosistu strādnieku dzīves līmeni.

Pilsētas valde desmitiem tūkstošu latu izgāž aizsargu apbruņošanai, tanī pat laikā slēdz bērnu patversmes un jaunatnes namus, atņem pabalstus sociālai apgādei, slimokasēm. Likvidētas visas strādnieku legālās cīņas organizācijas, arodbiedrības, lai paralizētu strādnieku revolucionāro cīņu par tiesībām uz labāku dzīvi.

Bet fašistiskie varmākas rūgti maldās. Strādnieku nemiers laužas uz āru revolucionārā cīņā pret fašismu, pret kara šausmām, par strādnieku varu. Strādnieku šķirā ir izdzīvotas parlamentārisma ilūzijas.

Strādnieki redz, ka pie uzvaras var vest vienīgi tas cīņas ceļš, pa kuru gāja Krievijas proletariāts Oktobra dienās.

Tuvojoties Oktobra revolūcijas atcerei, Komjaunatnes savienības Rīgas komiteja aicina visus darba jauniešus kopā ar pieaugušiem strādniekiem pārvērst Oktobra revolūcijas piemiņas dienu par plašu revolucionāru cīņas dienu pret karu un fašismu, par proletariāta diktatūru!

Skrejošos mītiņos, masovkās, izplatot literatūru, noskaidrosim visplašākām jaunatnes masām, ko devusi fašistiskā diktatūra strādnieku jaunatnei, kā dzīvo brīvā darba jaunatne Padomju Savienībā.

Organizēsim praktisko cīņu pret fašismu, gatavosim un izvedīsim streikus par darba jauniešu prasībām fabrikās, darbnīcās, skolās, galveno vērību piegriežot briestošiem kurpnieku un drēbnieku streikiem!

Izvedīsim proteststreikus skolās pret revolucionāro jauniešu izmešanu, pret tramvajkartiņu atņemšanu, pret pātariem un militāro dresūru!

Sociālistiskie jaunieši! Parādīsim noslēgto vienoto fronti darbos rīkosim kopējas revolucionāras uzstāšanās! Kopā ar komunistiem un komjauniešiem rīkosim literatūras izplatīšanu, kopēji sasauksim masovkas, mītiņus, pārvēršot tos revolucionārās demonstrācijās! Kopēji gatavosimies un iziesim streikos! Kopēji organizēsim darbu armijā, dibināsim kopējas pašaizsardzības grupas pret fašistu teroru, tas būs mūsu reālais spēks izšķirošās cīņās pret fašismu.

Nav citas izejas no fašistu jūga kā tā, kuru rāda Oktobra revolūcija, plašais masu nemiers, kāpināts līdz ģenerālstreikam un bruņotām cīņām pret fašismu. Tikai proletariāta diktatūra, kā to rāda Krievijas Oktobris, var galīgi satriekt visus ekspluatatorus un atbrīvot Latvijas darbaļaudīm ceļu uz sociālismu.

Lai dzīvo darba jaunatnes vienība cīņā pret fašismu!

Lai dzīvo Latvijas Sarkanais Oktobris!

Latv. Komunistiskās jaunatnes savienības Rīgas komiteja

id: 76

file\_name: revl-n076-LKP\_CK\_LKP\_Riga\_committee-5000-1934-10-17.txt

title: LKP CK un LKP Rīgas komitejas lapiņa par PSRS sociālistiskās celtniecības sasniegumiem un par proletariāta ciņu pret buržuāzisko iekārtu kapitālistiskajās valstīs, ar aicinājumu Latvijas darbaļaudīm cīnīties par savām ekonomiskām un politiskām prasībām, pret fašistisko diktatūru un kara gatavošanu pret PSRS

author: LKP CK un LKP Rīgas komiteja

date: 1934-10-17

print\_run: 5000

typography\_name: Spartaks

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 162–165.

text:

Bez cīņas nav uzvaras! Visu zemju proletārieši, savienojieties!

PRET FAŠISMU, PAR PADOMJU LATVIJU!

Pagājuši 17 gadi, kopš Krievijas darbaļaudis Komunistiskās partijas vadībā bruņotā cīņā salauza muižnieku un kapitālistu varu, atņēma muižniekiem un kapitālistiem zemi un uzņēmumus un nodibināja padomju varu. Oktobra revolūcija Krievijas darbaļaudīm atnesa mieru, zemi un maizi. Viņa atbrīvoja tos no buržuāzijas verdzības un deva iespēju veidot jaunu dzīvi, kur nebūs vairs šķiru, karu un ekspluatācijas.

Visu zemju kapitālistu mēģinājums sadarbībā ar II Internacionāli asinīs noslīcināt Oktobra revolūcijā dzimušo jauno sociālistisko valsti nobeidzās ar pilnīgu krahu. Padomju republiku bruņotais proletariāts ar visas pasaules darbaļaužu atbalstu varonīgās cīņās satrieca visas kontrrevolucionārās armijas, aizsargāja Oktobra revolūcijas ieguvumus un nodrošināja Padomju Savienības sociālistiskās celtniecības darbu.

Šodien, pēc 17 gadiem, kad visa kapitālistiskā pasaule raustās kapitālistiskās ražošanas anarhijas krampjos, Padomju Savienībā vareni un lepni paceļas sociālisma cietoksnis. Nokratījusi no sevis vecās Krievijas atpalicības un viduslaiku tērpu, SPRS ir pārveidojusies pašos pamatos un kļuvusi par spēcīgu sociālistisku industriālu valsti. Dibināta uz elektrifikācijas un jaunākās tehnikas pamatiem, neredzēti strauji attīstās sociālistiskā rūpniecība. Ir uzcelti tūkstošiem jaunu modernu rūpniecības uzņēmumu. Ir radītas pavisam jaunas rūpniecības nozares. Salīdzinot ar priekškara gadiem, rūpniecības produkcija ir pieaugusi vairāk kā četrkārtīgi.

Arī lauksaimniecībā sociālistiskā celtniecība virzās strauji uz priekšu. Zemnieku lielais vairums galīgi atteikušies no individuālas saimniecības un apvienojušies spēcīgās kolektīvās saimniecībās, kas apgādātas [ar] simtiem tūkstošu traktoru, desmitiem tūkstošu kombainu, komplicētu lauksaimniecības mašīnu un automobiļu.

Padomju Savienībā nepazīst ražošanas anarhiju. Galīgi ir izzudis bezdarbs. Strādnieku darba laiks saīsināts līdz 7 un pat 6 stundām dienā. Pilsētas un lauku darbaļaužu materiālais stāvoklis un dzīves apstākļi ir radikāli uzlabojušies. Uz laukiem ir izzudusi nabadzība. SPRS nav nacionālas apspiestības. Visām tautām ir vienlīdzīgas tiesības, un katra tauta brīvi ceļ sev jaunu, sociālistisku dzīvi un veido savu nacionālo kultūru.

SPRS ir vienīgā lielvalsts, kas neliekuļoti uzstājas par mazo, apspiesto tautu tiesībām un brīvību. Viņa ir vienīgā valsts, kura ved patiesu miera politiku un neatlaidīgi cīnās pret karu, par mieru tautu starpā.

Bet tanī pat laikā, kad SPRS strauji attīstās sociālistiskā celtniecība, visā kapitālistiskajā pasaulē joprojām plosās asa un dziļa saimnieciska krīze. Desmitiem miljonu bezdarbnieku stāvoklis kļūst vienmēr nepanesamāks, trūcīgie un vidējie zemnieki arvien plašākos apmēros tiek izputināti un iedzīti galīgā postā.

Ilgstoša krīze ārkārtīgi saasina šķiru attiecības un revolucionarizē plašas darbaļaužu masas. Franču strādnieku lielas demonstrācijas un ielu cīņas, Austrijas un Spānijas strādnieku varonīgā bruņotā cīņa pret fašismu, Amerikas strādnieku grandiozie streiki un ielu cīņas ar policiju, — viss tas liecina, ka reformistiskas frāzes un pļāpāšana vairs nav spējīgas noslāpēt darbaļaužu cīņas sparu un atturēt viņus no vienotas frontes cīņā pret fašismu.

Apdraudēta no strauji pieaugošas revolucionāras kustības, buržuāzija ir spiesta atteikties no visiem demokrātiskiem, parlamentāriskiem un reformistiskiem kankariem, aiz kuriem viņa līdz šim slēpās. Fašistiskās diktatūras šausmu režīms, kas ievests daudzās kapitālistiskās valstīs, ir buržuāzijas pēdējais līdzeklis salauzt strādnieku pretestību un asinīs noslīcināt augošo revolūciju.

Krīze ir novedusi arī pie vēl nepiedzīvoti asām pretrunām kapitālistisko valstu starpā. Visas kapitālistiskās valstis drudžainā steigā bruņojas jaunam karam. Milzīgos apmēros pieaug kara rūpniecības produkcija. Tiek gatavoti visšausmīgākie kara ieroči, kas nesīs postu un nāvi desmitiem un simtiem miljonu darbaļaužu.

Ar šovinistiskas demagoģijas palīdzību masas tiek gatavotas jaunam imperiālistiskam karam un galvenām kārtām intervences karam pret SPRS. Uz Padomju Savienības un Ķīnas revolūcijas apspiešanas rēķina imperiālisti grib rast izeju no krīzes žņaugiem. Japānas imperiālisti ar savām ciniskām provokācijām neatlaidīgi mēģina uzsākt intervences karu pret SPRS. Hitleriskā Vācija organizē fašistisko valstu bloku intervences karam pret SPRS. Intervences kara briesmas pret SPRS un pasaules kara briesmas šobrīd ir lielākas kā jebkad.

Latvju darbaļaudis pēc 17 gadu ilgas nacionālas buržuāzijas valdīšanas ir novesti galējā postā un nabadzībā. Ulmaņa fašistiskais terors pret latvju strādniecību vairākkārt pārspēj Krievijas cariskās valdības asiņaino teroru. Tiek nožņaugtas visas, pat viselementārākās strādnieku tiesības un brīvības. Pilsētu un lauku darbaļaudīm atņemta jebkura organizēšanās, sapulču un preses brīvība. Tiek aizslēgtas visas arodbiedrības, padzīti no darba un izsviesti uz ielas visi revolucionārie strādnieki, kalpotāji un skolotāji. Aizsargi un špiki, vajādami revolucionāros strādniekus, sarīko īstas cilvēku medības un ir nošāvuši jau ne vienu vien strādnieku. Cietumā ieslodzītos strādniekus sit un spīdzina. Sevišķi mežonīgi moca saeimas strādnieku-zemnieku frakcijās deputātus. Kapitālisti uzsākuši neredzēti cinisku uzbrukumu strādnieku jau tā zemajām darba algām, apzog strādniekus un nemaksā par virsstundām.

Fašisti ir ķērušies arī pie Latgales nacionālās brīvības galīgas nožņaugšanas. Vēl neredzētos apmēros ir pastiprinājusies ebreju vajāšana.

15. maija apvērsums atnesa latvju darbaļaudīm asiņainu fašistisko teroru, vēl lielāku nacionālu apspiešanu un jauna kara gatavošanu. «Tautas atdzimšanas» un «tautas vienības» teorijas, kā arī «vadoņa» un «virsvadoņa» kults un visi pārējie fašistu izdomātie patriotiskie vanckari ir tikai plīvurs, kam jāaizsedz Ulmaņa cenšanās pārvērst Latviju par pretpadomju intervences kara placdarmu un sagatavoties kopīgam ar Hitleru karam pret Padomju Savienību.

Latvijas darbaļaudis, esiet modri! Nepielaidiet Ulmanim jūs dzīt brāļu slaktiņā par imperiālistu naudas maisiem pret SPR darbaļaudīm! Latvijas darbaļaudis! Strādnieki, zemnieki, kareivji visi, ko apspiež un terorizē Ulmaņa fašistiskā diktatūra, visi, kam Ulmaņa gatavojamais karš nesīs postu un nāvi — slēdzieties ciešās rindās cīņā pret Ulmaņa fašistisko diktatūru!

Sociāldemokrātiskie strādnieki! Slēdzieties ciešās rindās, vienotā frontē ar komunistiskiem strādniekiem cīņā pret fašismu!

Iziesim mūsu cīņā pret fašismu uzņēmumos un darba vietās, pret kapitālistu uzbrukumiem darba algām, par darba algu paaugstināšanu, pret ārstēšanās pasliktināšanu un pabalstu samazināšanu caur slimokasēm, par slimokasu pārvaldes nodošanu pašu strādnieku rokās, par visu no darba izsviesto revolucionāro strādnieku un kalpotāju un skolotāju tūlītēju atpakaļpieņemšanu darbā, par arodbiedrību atjaunošanu pret darbaļaudīm piederošo slimokasu un pašvaldību līdzekļu izšķiešanu aizsargu dzirdināšanai un bruņošanai, par pabalstu izsniegšanu bezdarbniekiem, pret bezdarbnieku sūtīšanu piespiedu darbos.

Izvērtīsim Oktobra svētkus plašā revolucionārā spēku mobilizācijā pret fašistisko diktatūru. Visur — pilsētās un uz laukiem sasauksim apspriedes, sapulces un mītiņus un pārrunāsim mūsu uzdevumus cīņā pret fašismu.

Latvju darbaļaudis! Slēgsimies visi vienotā frontē, lai nesaudzīgā cīņā Kompartijas vadībā sagraujam Latvijas fašistiskās buržuāzijas kundzību un nodibinām proletariāta diktatūru!

Tikai proletariāta diktatūra, kā to rāda Krievijas Oktobris, varēs galīgi satriekt visus ekspluatatorus un atbrīvot Latvijas darbaļaudīm ceļu uz sociālisma celtniecību!

Pret kapitālistu uzbrukumiem strādnieku darba algām!

Par strādnieku un zemāko kalpotāju darba algas paaugstināšanu!

Par visu no darba atlaisto pretfašistisko strādnieku, kalpotāju un skolotāju tūlītēju atpakaļpieņemšanu darbā!

Par biedrošanās, sapulču un preses brīvību visiem darbaļaudīm!

Par visu strādnieku un kalpotāju arodbiedrību darbības tūlītēju atjaunošanu!

Nost fašistiskos komisārus arodbiedrībās!

Par saeimas strādnieku-zemnieku frakcijas deputātu un visu komunistisko, s.-d. un bezpartejisko strādnieku tūlītēju atbrīvošanu no cietumiem un koncentrācijas lēģeriem! Par bb. Telmaņa atbrīvošanu!

Pret Latvijas pārvēršanu par placdarmu karam pret Padomju Savienību un par SPRS aizsargāšanu!

Lai dzīvo visu darbaļaužu vienība cīņā pret fašismu!

Nost Ulmaņa fašistisko diktatūru!

Lai dzīvo Latvijas Kompartija un komjaunatne!

Lai dzīvo Padomju Latvija!

Lai dzīvo Sarkanais Oktobris visā pasaulē!

LKP Centrālkomiteja

LKP Rīgas komiteja

id: 77

file\_name: revl-n077-LKP\_CK-500-1934-10-22.txt

title: LKP CK vēstule Latvijas Sociālistiskās strādnieku-zemnieku partijas Centrālajai Komitejai ar priekšlikumu vienoties par kopēju cīņu pret Ulmaņa fašistisko diktatūru

author: LKP CK

date: 1934-10-22

print\_run: 500

typography\_name: Spartaks

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 166–169.

text:

SOCIĀLISTISKĀS STRĀDNIEKU UN ZEMNIEKU PARTIJAS CENTRĀLAI KOMITEJAI

Latvijas Komunistiskā partija ciešā saskaņā ar Kominternes līniju ilgus gadus ir neatlaidīgi cīnījusies par patiesu un neliekuļotu vienotu fronti kā svarīgāko Latvijas proletariāta uzvarošas cīņas priekšnoteikumu. Šai nolūkā LKP neatlaidīgi un daudzkārt ir griezusies pie sociāldemokrātijas un viņas masu organizācijām ar konkrētiem priekšlikumiem organizēt kopēju cīņu pret fašisma uzbrukumiem strādniecības demokrātiskiem iekarojumiem un kara gatavošanu. Lai novērstu visus šķēršļus, kas varētu traucēt kopēju akciju rīkošanu, mēs bijām ar mieru atteikties no savstarpējās kritikas kopējas cīņas laikā. Bet s.-d. vadoņi ne tikai noraidīja, bet pat vēl centās diskreditēt šos mūsu sirsnīgos un neliekuļotos priekšlikumus, kurus mēs iesniedzām arī «SSS» slēgšanas, strādnieku-zemnieku frakcijas likvidēšanas brīdī un apvērsuma priekšvakarā. Tanī pat laikā sociāldemokrātijas un arodbiedrību vadoņiem ar radikālu solījumu palīdzību par ģenerālstreiku un bruņotu cīņu izdevās atturēt s.-d. masas un aktīvistus arī no patstāvīgas vienotu akciju organizēšanas ar komunistisko strādniecību bez vadoņu sankcijas. Tā masu uzticība reformistiskajiem līderiem un strādniecības sašķeltība tika uzturēta līdz pat apvērsuma brīdim. Bet apvērsuma brīdī šie vadoņi, neskatoties uz s.-d. strādnieku un aktīva cīņas gatavību, lauza solījumus, atstāja masas un kapitulēja uzbrūkošā fašisma priekšā. Šis apstāklis bija galvenais vēsturiskais faktors, kas fašismam deva iespēju uzvarēt. Tādi bija vienības likteņi līdz 15. maijam.

Ar 15. maiju Latvijā ir uzvarējis fašisms, kura spicē nostājušies hitleriskās Vācijas aģenti. Pēc hitleriešu parauga tie likvidējuši pēdējās demokrātisko iekarojumu paliekas politiskas un sociālas likumdevības laukā un, nodibinot uz bruņotām bandām un koncentrācijas lēģeriem balstītu teroristisku diktatūru, izved zvērisku strādnieku, inteliģences, darba zemnieku, kareivju un citu tautību vajāšanu. Diendienā stiprinot darbaļaužu sociālās verdzības važas, fašistiskā diktatūra ar Ulmani spicē tanī pat laikā tikpat intensīvi sagatavojas dalībai intervences karā pret SPRS. Bet iet kopā ar imperiālismu, un pirmām kārtām Vācijas imperiālismu, kurš tagad izbīdījies intervences gatavotāju priekšgalā un ar kuru Ulmanis ir cieši saistīts, ir — nacionāla nodevība, jo SPRS ir vienīgais patiesais mazo tautu neatkarības aizstāvis un vispasaules darbaļaužu tēvija. Vācijas (un Japānas un Polijas) imperiālisma uzbrukuma sekmju rezultātā, ja tādas tie spētu gūt, ciestu ne tikai SPRS un vispasaules revolūcija, bet arī Latvija būtu padota neizbēgamai kolonizēšanai un bojā ejai kopā ar pārējām Baltijas tautām.

Šinīs fašisma teroristiskās diktatūras un negantu kapitāla uzbrukumu apstākļos, apstākļos, kad negantā steigā tiek gatavots karš un draud imperiālisma uzbrukums SPRS un Baltijas tautām, — būtu tiešs noziegums strādnieku priekšā, ja strādnieku partijas nedarītu visu no viņām atkarīgo vienotas proletariāta frontes organizēšanā. Tik tiešām ir pienācis pēdējais laiks darīt galu tai kaitīgai un priekš strādniecības pazudinošai reformistu vadoņu politikai, kura uzskatu dažādības dēļ programmas un taktikas jautājumos noraidīja kopēju cīņu pret strādniecības nāvīgāko ienaidnieku. To Latvijas proletariāts vairs nevar ciest un necietīs ne tikai savās, bet visas darba tautas nacionālās un sociālās nākotnes interesēs.

Mums nav šaubu, ka Sociālistiskā strādnieku un zemnieku partija analoģiski skatās uz vienības jautājumu patreizējā momentā. Tāpēc mēs griežamies pie jums ar priekšlikumu vienoties par kopēju rīcību pret fašistisko diktatūru un tūlīt kopēji ķerties pie cīņas organizēšanas:

1. Pret uzbrukumiem strādnieku un ierēdņu darba algām un tiesībām, par algu paaugstināšanu, tiesisko un darba apstākļu uzlabošanu. Pret jebkādu darbaļaužu dzīves līmeņa pazemināšanu, Pret zemnieku un amatnieku izūtrupēšanu.

2. Pret strādnieku organizāciju slēgšanu un fašizāciju, viņu īpašumu un fondu nolaupīšanu, pret slimokasu fašizāciju un izlaupīšanu no fašistiskiem komisāriem, par arodbiedrību atjaunošanu un viņu darba turpināšanu kopējiem spēkiem.

3. Pret fašistisko teroru, par visu antifašistu atsvabināšanu 10 cietumiem un koncentrācijas nometnēm, pret citu tautu vajāšanu, šovinismu un rīdīšanu pret ebrejiem, pret demokrātisko, sociālistisko, komunistisko un bezpartejisko antifašistisko strādnieku, Inteliģentu un kalpotāju vajāšanu un atlaišanu no darba; par organizēšanās, streiku, sapulču un preses brīvību.

4. Pret skolu fašizāciju un militarizāciju, par skolēnu un bērnu vecāku pašvaldību, par bezmaksas mācības līdzekļiem un uzturu un atbrīvošanu no skolas naudas; pret progresīvo skolotāju atlaišanu.

5. Pret intervences kara gatavošanu un Ulmaņa diktatūras nacionālās nodevības politiku, atmaskojot Ulmaņa hitlerisko orientāciju, noskaidrojot plašām masām buržuāzijas gatavošanos karam pret SPRS, organizējot kopējas rekrūšu grupas un kareivju interešu aizstāvēšanu armijā, organizējot cīņu pret kara sagatavošanu (karamateriālu ražošanu un pārvadāšanu, skolu un masu organizāciju militarizāciju utt.), lai imperiālisma uzbrukuma brīdī SPRS un Baltijas tautām vienotā frontē ar SPRS, citu Baltijas valstu un Vakareiropas proletariātu izvērstu intervencionistisko iekarošanas karu — pilsoņkarā pret imperiālistiem un viņa aģentūru — Ulmaņa diktatūru Latvijā.

Vienotu uzstāšanos katrā konkrētā gadījumā ierosina viena vai otra puse par jautājumiem, kuri izvirzās notikumu gaitā darba vietās, nozarēs vai visas valsts mērogā.

Par šīs cīņas sagatavošanas un vešanas organizatorisko pamatu mēs uzskatām kopējas cīņas komitejas uzņēmumos un darba vietās, kurām ir jābūt cieši saistītām ar masām, jāapvieno ap sevi uzņēmumā esošie sociālistiskie, komunistiskie un bezpartejiskie apzinīgie strādnieki, jāved neatlaidīgs masu darbs (ziņu ievākšana, sekošana uzņēmuma dzīvei, delegātu un masu sapulču sasaukšana, prasību izstrādāšana, arodbiedrības atjaunošana), ikvienā konkrētā gadījumā lemjot par apstākļiem atbilstošu uzstāšanās veidu. Par nepieciešamām un patreiz visvairāk piemērotām cīņas formām mēs uzskatām kopējas masovkas, skrejmītiņus, demonstrācijas un streikus.

Pie tam mēs vēlreiz deklarējam, ka kopējas cīņas laikā esam ar mieru pārtraukt savstarpēju kritiku. Katrs streiklauzības un cīņu sabotāžas akts, no kurienes tas arī nenāktu, atmaskojams uz to nesaudzīgāko plašu masu priekšā. Izsakoties par domstarpībām taktikas un programmas jautājumos, vienmēr esam balstījušies uz dokumentiem un atturējušies no nepamatotiem uzbrukumiem un pie tā pieturēsimies arī uz priekšu. Domājam, ka arī jūs neatteiksaties darīt to pašu attiecībā pret mums.

Visos uzstāšanās gadījumos (mītiņi, masovkas, sapulces, streiki, demonstrācijas, uzsaukumu izplatīšana utt.) nepieciešamas pašaizsardzības nodrošināšanai organizējama kopēja pašaizsardzība. Šai nolūkā mēs liekam priekšā kopējiem spēkiem atjaunot un turpināt «SSS» darbību ar uzdevumu apkalpot abu partiju masu darbu, veidot tālāk savas militārās zināšanas un būt par proletariāta bruņoto spēku kodolu pie fašisma diktatūras gāšanas.

Tūlīt vienojoties par kopēju akciju rīkošanu un vienības komiteju dibināšanu, ko pavēloši diktē apstākļi un kopējais ienaidnieks un kas, pēc mūsu domām, nevar un nedrīkst izsaukt ilgu sarunu vešanu, mēs tanī pat laikā vēlētos turpināt sarunas par programmas jautājumiem, par šo ikdienas cīņu novadīšanu līdz cīņai par proletariāta diktatūru un par pilnīgu organizatorisku apvienošanos vienā, spēcīgā, centralizētā partijā uz komunisma bāzes, kas ir priekšnoteikums, lai proletariāts spētu izpildīt vissmagāko uzdevumu: gāzt fašistisko diktatūru un nodibināt vienīgo un patieso darbaļaužu demokrātijas iekārtu — sociālistisko padomju varu.

Lai iepazīstinātu katras partijas organizētos strādniekus ar pretējās puses ieskatiem programmas un taktikas jautājumos un lai veicinātu abu virzienu strādnieku tuvināšanos, mēs ieteiktu rīkot biedriskas diskusijas un apmainīties referentiem. Protams, kopēju akciju rīkošanu nedrīkst atlikt ne uz brīdi. Tikai tad būs lietderīgas arī šādas debates.

Jo tālāk, plašāk un dziļāk veidosies proletariāta vienība, jo ātrāk kritīs fašistiskās diktatūras važas un sitīs Latvijas proletariāta, visu darbaļaužu un apspiesto tautu patiesas sociālas un nacionālas atbrīvošanas stunda.

Nost ar Ulmaņa fašistisko diktatūru!

Lai dzīvo strādnieku vienība!

Latv. Kom. part. Centrālā Komiteja

id: 78

file\_name: revl-n078-LKP\_faction\_in\_Latvian\_railwaymen\_union-500-1934-10-24.txt

title: LKP frakcijas «Latvijas dzelzceļnieku savienībā» uzsaukums dzelzceļniekiem par sociāldemokrātiskās arodbiedrības «Latvijas dzelzceļnieku savienība» slēgšanu, ar aicinājumu cīnīties par tās darbības atjaunošanu

author: LKP frakcijas «Latvijas dzelzceļnieku savienībā»

date: 1934-10-24

print\_run: 500

typography\_name: Spartaks

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 169–170.

text:

Bez cīņas nav uzvaras! Visu zemju proletārieši, savienojieties!

BIEDRI DZELZCEĻNIEKI!

Fašisti ir slēguši «dzelzceļnieku savienību», nolaupījuši fondus, kurus jūs bijāt sakrājuši no saviem grašiem, piesavinājušies telpas un sanatoriju, kura piederēja jums, dzelzceļniekiem.

Fašisti grib salauzt dzelzceļnieku organizētību. Tie nolaupa fondus, lai vairotu jūsu nabadzību un atkarību. Tie likvidē arodbiedrību, jo tie grib laupīt jūsu algas, jo tie grib, lai triumfē patvaļa un ieraušana. Viņi grib likvidēt jebkādu darba aizsardzību. Viņi gatavo karu, intervenci pret SPRS! Viņi gatavo ceļu hitleriešiem.

Vai dzelzceļnieki var un drīkst samierināties ar to? Nē! Savu algu, savu tiesību, savas eksistences labā tiem jācīnās pret šo fašistu neģēlīgo uzbrukumu.

Latvijas Komunistiskā partija uzaicina tāpēc visus slēgtajā savienībā organizētos dzelzceļniekus, visus neorganizētos, kā arī dinsberģistu biedrības biedrus un visus apzinīgos strādniekus nostāties pret šo fašistu izrēķināšanos ar dzelzceļnieku kustību.

Mēs aicinām vienprātīgi protestēt pret «dzelzceļnieku savienības» slēgšanu, pret viņas fondu un īpašumu izlaupīšanu! Mēs pieprasām «dzelzceļnieku savienības» atjaunošanu!

Mēs aicinām slēgtās arodbiedrības biedrus:

1. Neļaut fašistiem izvest dzelzceļnieku organizētības noārdīšanu un nezaudēt darba vietās saites savā starpā. 2. Visus katrā darba vietā esošos slēgtās arodbiedrības biedrus atjaunot arodniecisko saistību uzņēmuma apjomā, atjaunot un turpināt arodbiedrības darbu vispirms uzņēmumā, tad visas nozares apjomā, enerģiski aizstāvot strādnieku intereses un paplašinot savas rindas ar jaunu biedru uzņemšanu. 3. Neatlaidīgi cīnīties par arodbiedrības legalizāciju!

Mēs uzaicinām sociāldemokrātiskos un komunistiskos strādniekus un aktīvistus iet vienoti, roku rokā šai cīņā! Mēs nešaubāmies, ka arī Sociālistiskā strādnieku un zemnieku partija uzaicinās visus savus piekritējus cīnīties par dzelzceļnieku arodbiedrības darbības atjaunošanu un turpināšanu.

Pašu strādnieku arodbiedrība ir strādnieku šķiras dzīves nepieciešamība! Strādnieku arodbiedrība dzīvos!

Nost ar fašismu!

Uz cīņu vienotā frontē — par «dzelzceļnieku savienības» darbības atjaunošanu un turpināšanu!

Latv. Kom. part. frakcija «dzelzceļnieku savienībā»

id: 79

file\_name: revl-n079-SP\_CK\_SP\_Riga\_committee-unk-[…1934-10-30].txt

title: Latvijas Sarkanās Palīdzības CK un Rīgas komitejas lapiņa par fašistu teroru pret darbaļaudīm, ar aicinājumu palīdzēt politiskajiem ieslodzītajiem

author: SP CK un SP Rīgas komiteja

date: […1934-10-30]

print\_run: unk

typography\_name: «Sarkanās Palīdzības» spiestuve

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 170–172.

text:

BIEDRI!

Sesto mēnesi Latvijas fašisti svin uzvaras un «atdzimšanas svētkus. Sesto mēnesi viņi valda Latvijā, sesto mēnesi «cīnās pret krīzi», visu krīzes smagumu veļot uz darba tautas pleciem; no tautas izsūktiem nodokļiem viņi dod piemaksas budžiem, paaugstinot pārtikas produktu cenas; rūpniekiem viņi atļauj plēst pēc patikas par ražojumiem, aizliedzot jebkādus ievedumus no ārzemēm. Politiskā laukā viņu rīcība ir tiešs izaicinājums tautas goda un tiesiskuma sajūtai: špiki un aizsargi apšauj strādniekus uz ielām. Iekšpilsētā apšaudīts un smagi ievainots vēderā strādnieks Eiduss. Latgales priekšpilsētā bez kaut kāda brīdinājuma tika sašauts jauns strādnieks Gribovs. Pie Tautas nama piedzēries aizsargs nošāva garāmejošu strādnieku. Smagi ievainotus, kāju spērieniem piespiež rāpties uz politizspiedzi; katru nakti špiki un policisti strādnieku rajonos, it kā dokumentus kontrolējot, dūrēm un kāju spērieniem iepotē strādniekam mīlestību pret «atdzimšanu» un «stipru nacionālo varu». Godīgus strādniekus un kalpotājus izmet uz ielas, liekot viņu vietā aizsargus, saimniekdēlus, korporeļus un līdējus. No skolām atlaiž visus progresīvos skolotājus, liekot viņu vietā melnus kraukļus.

Cietumi pārpildīti. Valdība dara visu, lai atklātībā nenāktu neziņas par spīdzināšanas orģijām, kuras rīko cietumā izvirtuši uzraugi, politapcietinātos piekauj un žņaudz; nelaimīgo upuru kliedzieni bieži vien izsauc vienotu līdzieslodzīto vētrainu protestu. Līdz nesamaņai piekautus vēl ieliek uz nedēļām mitros un tumšos karceros. Cietumos valda tādi apstākļi, ka vairāku gadu cietuma sods strādniekam nozīmē lēnu mocekļa nāvi.

Radot šādus neģēlīgus, cilvēku necienīgus apstākļus valstī, fašisti brēkdami brēc par «tautas vienību» un «atdzimšanu»! Jā, atdzimst viduslaiku tumsonība, atņemot darba tautas bērniem iespēju gūt zināšanas skolā, atdodot strādnieku bērnus lauku budžu varā, apdullinot bērna garu skolās ar viduslaiku ticības mācību. Atdzimst cara laika uradņiks darba inspektoru un valdības priekšstāvju personā, likvidējot konfliktus darba vietās arvien uzņēmējiem par labu, nekad neatļaujot cīnīties par augstākām algām, bet «neredzot», kā uzņēmēji slēdz fabrikas, lai pēc kāda laika no jauna tās atvērtu, pieņemot strādniekus par zemāku algu. Koku apstrādāšanas fabrikā «Lemiko» saimnieks, pieņemot strādniekus atpakaļ, pazemināja darba algu uz 20—30%. Izsauktais darba inspektors, «pārbaudot» šo lietu, atrada, ka saimniekam ir tiesība slēgt savu fabriku un ka strādniekiem nav ko sūdzēties.

Atdzimst viduslaiku tumsonība nacionāli šovinistiskā, hitleriskā naidā pret cittautiešiem, it kā jebkuras tautības kapitālists neizsūktu vienlīdzīgi jebkuras tautības strādniekus; strādniekiem ir tikai viens kopīgs ienaidnieks — kapitālisms neatkarīgi no atsevišķa kapitālista tautības, un visu tautību strādnieki ir vienlīdzīgi solidāri darba armijas kareivji!

Fašisms ieved barbaru metodes arī armijā: atdzimst «deržimordas» gars, vairojas piekaušanas gadījumi — sevišķi darba rotās. Fašisti gatavojas pagarināt karadienestu līdz 2 gadiem — ar darba tautas grašiem viņi grib pāraudzināt darba tautas jauniešus par paklausīgu lielgabalu gaļu nākošam karam!

Vai tiešām tā jāpaliek? Vai cita ceļa nav uz labāku nākotni, uz darba tautas atbrīvošanu no kapitālisma jūga, no kara draudiem, no bada dzīves, no garīgas nospiestības, no fiziskām un morāliskām spīdzināšanām?

Tāds ceļš ir. Ejot šo ceļu, darba tauta pati lemj par saviem likteņiem, kopīgi cīnās par labāku nākotni, par turīgu dzīvi, par nodrošinātu nākotni sev un saviem bērniem. Šo ceļu iet SPRS darba tauta, viņa cīnās pret dabu, izstrādājot zemes dziļumos apslēptās bagātības, liekot zemei ražot visu darba tautai vajadzīgo, liekot ūdens spēkam dzīt mašīnas, liekot pat vējiem kalpot cilvēkam. Visu to viņa sasniedza, gāžot kapitālismu, atsvabinoties no liekēžu šķiras, pārņemot varu savās rokās, cīnoties par sociālismu. Viņai nav darba konfliktu, kā arī nav bezdarba. Tur strādniekus nevar kaut un mērdēt cietumā, jo strādnieks un darba zemnieks ir visas zemes saimnieks.

Tur neviens uzņēmējs nevar atņemt darba tautai viņas ražojumu lauvas tiesu, atstājot strādniekam bada algu. Tur cietumos sēž tikai darba tautas ienaidnieki, un arī tos tura cietumos, nevis lai viņus sodītu un atriebtos viņiem, bet gan lai viņus pāraudzinātu par krietniem strādniekiem. Nacionālā naida sludināšana tur ir lielākais noziegums; tas ir mēģinājums šķelt strādnieku vienību par labu tumšiem kapitālisma spēkiem. Katram ir dota iespēja mācīties uz valsts rēķina.

Strādnieku-zemnieku Sarkanā Armija bauda vislielāko tautas mīlestību un cieņu. Tikt armijā tur ir lielākais gods, jo armija cīnās par labāku cilvēces nākotni, apsargājot vienīgo vispasaules strādniecības tēviju.

7. novembrī SPRS darba tauta svin savu 17. uzvaras gadadienu. Šie svētki ir arī mūsu svētki, jo SPRS darba tautas cīņa ir visas pasaules darba tautas cīņa, viņas sasniegumi ir arī mūsu cīņas mērķis.

Biedri! Veiciniet šo mērķu sasniegšanu, palīdzot politieslodzītiem — cīnītājiem par labāku darba tautas nākotni!

Palīdziet politieslodzītiem — tas stiprina viņu cīnītāju garu! Palīdzība politieslodzītiem ir spēcīgs trieciens fašistu varmākām!

Palīdzot politieslodzītiem, jūs veidojat nesalaužamo strādnieku vienotu fronti, strādnieku cīņas galīgās uzvaras ķīlu.

Nost karu un intervenci pret SPRS!

Nost Ulmaņa asinssuņus — strādnieku slepkavas!

Prasām strādnieku un zemnieku frakcijas atbrīvošanu!

Prasām Telmaņa un visu antifašistu atbrīvošanu no fašisma cietumiem!

Lai dzīvo starptautiskā solidaritātes organizācija — SP!

Visi Sarkanās Palīdzības rindās!

Sarkanās Palīdzības CK un Rk

id: 80

file\_name: revl-n080-LKJS\_Benes\_district\_committee-300-1934-10.txt

title: LKJS Bēnes rajona komitejas uzsaukums Bēnes laukstrādniekiem un cukurbiešu novākšanā nodarbinātajiem pilsētu bezdarbniekiem uzstādīt savas prasības budžiem un to neizpildīšanas gadījumā pieteikt streiku

author: LKJS Bēnes rajona komiteja

date: 1934-10

print\_run: 300

typography\_name: Spartaks

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 173–174.

text:

Bez cīņas nav uzvaras! Visu zemju proletārieši, savienojieties!

BIEDRI!

BĒNES LAUKSTRĀDNIEKI, PIE BUDŽU CUKURBIETĒM IZDZĪTIE PILSĒTU BEZDARBNIEKI, POĻU, LEIŠU UN LATGALES STRĀDNIEKI, LAUKU DARBA JAUNIEŠI!

Vēl nekad lauku darba jaunatnes un laukstrādnieku izkalpināšana un izsūkšana nav sasniegusi tādus apmērus kā taisni tagad — pēc fašistiskās diktatūras nodibināšanās. Pie necilvēcīga darba no gaismas līdz gaismai, pie bada pārtikas, kas daudzos gadījumos sliktāka par to, kuru budzis dod saviem sugas lopiem, laukstrādniekiem maksā tikai ap 25—30 latu mēnesī. Meitām. Vēl mazāk — 18—20 latu. Resnie lauku budži, kas no katras cukurbiešu pūrvietas iegūst ap 215—220 latu tīras peļņas, — par vienas pūrvietas novākšanu maksā tikai 32 latus, pie tam iemērojot vienas pūrvietas vietā pusotras un vēl vairāk. Fašistiskā vara, kas likvidēja visus pabalstus bezdarbniekiem, strādnieku slimokasēm, lai uz viņu rēķina izsniegtu [piemaksas] par budžu rudziem, kviešiem, miežiem, sviestu, bekonu, cūkgaļu utt., izdzen bezdarbniekus par bada grašiem cukurbiešu novākšanai, lai tādā kārtā lauku budžiem ierautu pēc iespējas lielāku peļņu. Ulmaņa fašistiskā diktatūra, kas atbalsta pilsētu fabrikantus, spekulantus, lieltirgotājus un lauku lielos budžus, ar visnesaudzīgāko asumu un teroru vērsās pret strādniecību un lauku darbaļaudīm. Fašistisko aizsargu bandu Īsto seju vēlreiz parādīja Smuku māju aizsargs, kas zvēriskā naidā pret strādniekiem sašāva Bēnes ganuzēnu, kas Jelgavas slimnīcā guļ uz nāves gultas.

Biedri — strādnieki! Ne no fašistiskās resnvēderu un slepkavu varas gaidāma mūsu stāvokļa uzlabošana. To varēsim panākt tikai paši nesaudzīgā cīņā, — organizēti un vienoti.

Strādnieku legālās cīņas organizācijas — laukstrādnieku arodbiedrības slēgtas. Tāpēc organizēsimies revolucionārās arodgrupas katrā budžu saimniecībā un revolucionārās strādniecības un trūcīgas zemniecības vadones komunistu partijas un komunistu Jaunatnes savienības vadībā vedīsim cīņu par savām prasībām!

Palielināt laukstrādnieku darba algu: vīriešiem līdz 40 latiem mēnesī, meitām — 30—35 latiem. Cilvēcīgu apiešanos, labu pārtiku. Nost siļķes un nogriezta piena sūkalas. Cilvēcīgas dzīvojamās telpas. Neizdzīt no saules līdz saulei. Divstundu pārtraukumu pusdienā.

Uzstādīsim šīs prasības un neizpildīšanas gadījumā visi pārtrauksim darbu. Karsta darba laikā budži būs spiesti izpildīt mūsu prasības.

Biedri cukurbiešu novācēji! Mums lielākā gada daļa jāpavada bezdarbā un badā, jo fašistiskā vara nekādu palīdzību nesniedz. Tagad pie cukurbietēm mums maksā tikai 32 latus par pūrvietu, tā ka atlicināt bada ziemai neko daudz nevar. Prasīsim paaugstināt atalgojumu uz 40 latiem par pūrvietu un stingri raudzīsimies, lai pareizi izmēro pūrvietu.

Tuvojas rudens darbs: bietes draud palikt uz lauka. Darbaspēks vajadzīgs kā jebkad vairāk — visiem pieprasīt maksāt 40 latus, un atsakoties strādāt par zemāku cenu, budzis piekāpsies. Tāpēc gatavosimies streikam ar pārējiem laukstrādniekiem kopā.

Vienīgi organizēta un aktīva uzstāšanās piespiedīs izpildīt mūsu taisnīgās prasības. Vienīgi pašu spēkiem izcīnīsim sev labāku dzīvi. Gatavosimies un iziesim laukstrādnieku un biešu novācēju streikā. Organizēsimies stiprās pašaizsardzības grupās pret budžu un aizsargu teroru. Smuku slepkava prasa pēc gandarījuma. Šīs grupas palīdzēs izvest cīņu pret streiklaužiem un būs organizēts spēks izšķirošās cīņās pret fašistisko diktatūru, par strādnieku varu. Vienīgi fašistu varas satriekšana un strādnieku un darba zemnieku padomju varas nodibināšana atsvabinās mūs no budžu elles un izsūkšanas. Gatavosimies šai cīņai, meklējot sakarus ar KP un KJS. Slēgsimies viņas cīnītāju rindās.

Nost fašistisko Ulmaņa diktatūru un aizsargu bandu teroru. Nost vācu baronu un junkuru varas atjaunotāju. Lai dzīvo vienota pilsētu un lauku darbaļaužu cīņa par labāku dzīvi, par strādnieku un darba zemnieku varu, Padomju Latviju!

Latv. Kom. jaun. savien. Bēnes rajona komiteja

id: 81

file\_name: revl-n081-LKP\_CK-10000-[1934-11-02…].txt

title: LKP CK uzsaukums trūcīgajiem zemniekiem par zemnieku saimniecību izūtrupēšanu, ar aicinājumu cīnīties kopā ar pilsētu proletariātu pret fašistisko diktatūru, par strādnieku-zemnieku valdību

author: LKP CK

date: [1934-11-02…]

print\_run: 10000

typography\_name: Spartaks

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 175–176.

text:

Bez cīņas nav uzvaras! Visu zemju proletārieši, savienojieties!

NOST FAŠISTISKOS HITLERA KALPUS, LAUKU DARBAĻAUŽU IZPOSTĪTĀJUS UN ŪTRUPJU RĪKOTĀJUS; PAR VISU BANKU, RENTES UN NODOKĻU PARĀDU STRĪPOŠANU TRŪCĪGIEM, SĪKIEM UN VIDĒJIEM ZEMNIEKIEM.

Lielgruntnieku un pilsētu bagātnieku valdība atkal izstiepusi roku pēc lauku darbaļaužu pēdējiem grašiem. Sākot ar 2. novembri, atjaunota smagus nodokļus un parādus maksātnespējīgo izūtrupēšana. Atkal klaudz āmurs trūcīgo zemesrūķu sētās. Atkal, aplaupot un padzenot no dzimtās zemes galīgi izsūktos kapitālisma upurus, tiek gādāti līdzekļi milzu piemaksām un paplašināti lauku lielgruntnieku īpašumi. Novembra mēnesī noliktas ūtrupes 623 un decembrī 700 lauku saimniecībām. Krīzes turpināšanās un augošo nodokļu nasta izūtrupējamo skaitu ar katru mēnesi neizbēgami palielinās.

Visi fašistiskas valdības solījumi glābt grūtībās iestigušās saimniecības ir tādi pat nekaunīgi meli kā buržuāzijas partiju pārstāvju solījumi pēc tam, kad tie saeimā noraidīja strādnieku-zemnieku [frakcijas] priekšlikumu strīpot visus parādus trūcīgai un vidējai zemniecībai.

Buržuāzijas partiju pieņemtie parādu kārtošanas atvieglojumi nākuši par labu tikai bagātniekiem. Parādi bankām strīpoti pat tādiem, kuri par kviešiem vien ieņēmuši pagājušā gadā 10 000 latu. Nodokļu parādi, kuri vissmagāk gulstas uz trūcīgo zemniecību, ne tikai netiek strīpoti un pagarināti, bet viņu piedzīšanu Ulmaņa fašistiskā valdība vēl vairāk pastiprinājusi. Tāpat parādus bankām fašistiskā valdība trūcīgiem zemniekiem nepagarina. 6144 [lūgumi] pārjaunot parādus noraidīti. Noraidīšanas iemesli — lūdzēju saimniecību maza vērtība, nenokārtotas mantošanas tiesības un saimniecību bezcerības stāvoklis. Visas tās ir trūcīgo saimniecības, kuras nespēj maksāt lielos nodokļus un segt izdevumus īpašuma tiesību nokārtošanai.

Ulmaņa fašistiskā valdība atklāti pasacījusi Zemes bankā, ka ūtrupju atcelšana pielaižama tikai priekšzīmīgi nostādītām saimniecībām, kur parādu paplašināšana un atjaunošana sola labus rezultātus. Visas sīkās saimniecības, kuru īpašnieki, neraugoties uz pusbada dzīvi un cenšanos piepelnīt meža un citos darbos, tomēr nespēj maksāt lielos nodokļus un augstos augļotāju procentus privātiem kreditoriem, Ulmanis licis laist ūtrupē.

Tādas saimniecības varot glābt tikai, dodot viņām jaunu saimnieku. Jaunie saimnieki būs atkal tie, kas saņem milzu piemaksas un stāv tuvu korupcijas tēvam — Ulmanim.

Kurzemes, Vidzemes un Zemgales trūcīgie zemesrūķi! Latgales sīkie zemnieki un pusproletārieši!

Pasargāt savu mantu un saimniecības no baņķieru, lielsaimnieku u. c. Ulmaņa rokaspuišu plēsīgiem nagiem iespējams tikai neatlaidīgā cīņā.

Komunistiskā partija aicina jūs kopā ar lauku strādniekiem, rokpeļņiem un meža darbos nodarbinātiem vienoti uzstāties pret lauku darbaļaužu fašistiskajiem izsūcējiem un saimniecību izpostītajiem.

Dibiniet zemnieku cīņas komitejas, organizējiet protesta mītiņus un demonstrācijas pie pagastu mājām u. c. lauku centros. Sasauciet apspriedes un organizējiet kopā ar visiem apkārtnes darbaļaudīm ūtrupju boikotus, padzeniet mantu aprakstītājus un izūtrupētājus, neļaujiet izputināt savu kaimiņu šodien, jo rītu tāds pat liktenis sagaida arī jūsu saimniecību.

Stāviet visi par vienu un viens par visiem.

Prasiet nekavējoši pārtraukt ūtrupes un mantu aprakstīšanu, strīpot visus parādus, atlaist nodokļus visiem trūcīgiem, sīkajiem zemniekiem un uzlabot darba apstākļus un izpeļņu meža un citos darbos.

Zem Komunistiskās partijas vadības kopā ar pilsētu un lauku proletariātu iesim cīņā par Ulmaņa fašistiskās valdības gāšanu, par strādnieku-zemnieku valdības nodibināšanu, kas strīpos visus parādus trūcīgai un vidējai zemniecībai, atsvabinās no nodokļiem visus sīkzemniekus, ievērojami samazinās nodokļus vidējai zemniecībai un galīgi atbrīvos no kapitālistu jūga pilsētu un lauku darbaļaudis.

[LKP CK]

id: 82

file\_name: revl-n082-LKP\_CK-5000-[…1934-11-07].txt

title: LKP CK lapiņa Lielās Oktobra sociālistiskās revolūcijas 17. gadadienā, ar aicinājumu uz cīņu par Padomju Latviju

author: LKP CK

date: […1934-11-07]

print\_run: 5000

typography\_name: Spartaks

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 177–178.

text:

Bez cīņas nav uzvaras! Visu zemju proletārieši, savienojieties!

LATVIJAS STRĀDNIEKI!

DARBA ZEMNIEKI! KAREIVJI! JAUNATNE! KALPOTĀJI!

SOCIĀLISTISKO ORGANIZĀCIJU BIEDRI!

Izvērtīsim 25. oktobra svētkus (7. novembri) plašā Latvijas proletariāta kaujiniecisko spēku mobilizācijā pret Ulmaņa fašistisko diktatūru, pret karu, par SPRS aizsardzību, par revolucionāru izeju no krīzes, par buržujiskās iekārtas gāšanu un sociālistiskās Padomju Latvijas nodibināšanu. Uzņēmumos, sabiedrisko darbu vietās, iestādēs, skolās, uz laukiem — visur, kur notiek ik dienas sadursmes starp apspiedēju un apspiesto interesēm, sasauksim masovkas un mītiņus, centīsimies, kur tas iespējams, izvest tos demonstrācijās, izkārsim sarkanos karogus un izplatīsim nelegālo literatūru.

Organizēsim, kur tas iespējams, darba pārtraukšanu uzņēmumos un sabiedriskos darbos. Atbalstīsim kurpnieku un drēbnieku streiku. Cīnīsimies vienotā frontē pret aizsargu un policijas špiku teroru kā pilsētās, tā uz laukiem. Pret strādnieku un laukstrādnieku verdzināšanu par pusvelti. Pret darba zemnieka nomākšanu ar nodokļiem un ūtrupēm. Pret godīgu kalpotāju izmešanu uz ielas un viņu aizvietošanu ar aizsargiem un citiem fašistiem. Pret algu nosišanu. Pret jaunatnes namu un patversmju slēgšanu. Pret jaunatnes piespiestu fašizāciju un militarizāciju. Pret arodbiedrību slēgšanu. Par slēgto arodbiedrību nekavējošu atjaunošanu.

Nost Ulmaņa fašistisko diktatūru, viduslaiku tumsonības un inkvizīcijas atjaunotāju.

Lai dzīvo vienotā strādnieku cīņa par proletariāta diktatūru, Padomju Latviju, kas vienīgā nodrošinās darbu un maizi, atnesīs patiesu sociālu un nacionālu atdzimšanu.

Nost šovinismu, antisemītismu, citu tautu un viņu valodas vajāšanu. Brīvu valodas lietošanu visām tautībām. Latgalei pašnoteikšanās tiesības līdz pat atdalīšanās no Latvijas.

Nost ar Japānas, Vācijas, Anglijas un Polijas kara bloka organizēšanu pret SPRS. Nost ar Latvijas teritorijas un darbaļaužu padošanu hitleriskajai Vācijai. Nost ar Latvijas pārvēršanu par pretpadomju kara posteni.

Nost imperiālistu rokas no SPRS — visu darbaļaužu tēvijas, uzvarošā sociālisma zemes, vispasaules revolūcijas cietokšņa.

Pulcināsim plašas masas zem sarkanajiem revolūcijas, zem sociālisma-komunisma cīņas karogiem. Paplašināsim LKP rindas ar jauniem cīnītājiem.

Lai dzīvo LKP un KJS!

Lai dzīvo 25. oktobris, kas kā gaiša lāpa rāda kapitālistiskās valstīs smokošām masām ceļu uz atbrīvošanos!

Lai dzīvo sociālistiskā Padomju Latvija!

Lai dzīvo Sarkanais Oktobris visā pasaulē!

LKP CK

id: 83

file\_name: revl-n083-LKJS\_Riga\_org\_IV\_district\_committee\_LSJS\_Riga\_org\_I\_district\_committee-1000-[…1934-11-07].txt

title: LKJS Rīgas organizācijas IV rajona un LSJS Rīgas organizācijas I rajona vienības komitejas lapiņa ar aicinājumu Latvijas strādniekiem un darba jauniešiem vienotā frontē cīnīties pret Ulmaņa fašistisko diktatūru, par Padomju Latviju

author: LKJS Rīgas organizācijas IV rajona un LSJS Rīgas organizācijas I rajona vienības komiteja

date: […1934-11-07]

print\_run: 1000

typography\_name: Kollomans Vallišs

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 179–180.

text:

Bez cīņas nav uzvaras! Visu zemju proletārieši, savienojieties!

LAI DZĪVO VISPASAULES SARKANAIS OKTOBRIS!

Lai dzīvo Latvijas strādnieku vienotā revolucionārā cīņa pret fašismu!

Jau 17 gadus miljoniem strādnieku ceļ savu valsti — Sociālistisko Padomju Republiku Savienību. 17 gadus miljoniem darbaroku rada grandiozu sociālistisko celtniecību, kur strādnieks savas ražotās vērtības var paturēt sev! Un 17 gados SPRS kļuvusi vienīgā lielvalsts pasaulē, kas nepazīst saimniecisko krīzi un bezdarbu, jo ražošana te notiek plānveidīgi. Te neiznīcina tūkstošiem tonnu labības, lai strādnieki mirtu badā. Laikā, kad kapitālistiskās valstīs, neraugoties uz statistikas viltošanu, oficiālos skaitļos uzrāda 30 milj. bezdarbnieku, sociālistiskā Padomju valsts iet pretī saimnieciskai labklājībai.

Latvijas darba tauta un inteliģence smok zem kapitālistiskās iekārtas nejēdzīgākās formas — fašisma, kas atņem visai darba tautai viņas pēdējās tiesības — tiesības dzīvot cilvēcīgu dzīvi! Atņem tai visus sociālos pabalstus — slimokases, apdrošināšanu utt., jeb labākā gadījumā padara tos nepieejamus tiem, kam tie visvairāk vajadzīgi. Tiek nežēlīgā kārtā iznīcinātas arodbiedrības, un strādnieku grūti sakrātos fondus izlieto aizsargiem patšauteņu iegādei. Strādnieku sašaus lode, kas būs pirkta par viņa paša naudu!

Katrs kumoss, ko ēd strādnieks, tiek samaksāts divkārtīgi, jo naudu vajaga «tautas vadoņa» braucieniem, lielsaimniekiem bagātīgām piemaksām. Naudu vajaga strādnieku slepkavu algošanai, to vajaga jauna kara gatavošanai — cilvēces iznīcināšanai! Un nauda, ko strādnieks grūtā darbā krājis, kas nes sev līdz strādnieku sviedrus un asinis, — tā kalpo strādnieku bendēm un slepkavām!

Vissmagāk fašisma jūgs gulstas uz jaunatnes pleciem. Tai atņem tiesības censties pēc izglītības, censties pēc zinātnes gaismas, jo fašistu tumsoņām gaismas nevajaga. Bezdarba un bezpajumta jaunatni izsviež no jaunatnes namiem — tumsā, aukstumā un badā. Rīgas pilsētas [jaunatnes] namu pilnīgi likvidē. Pilsoniskās jaunatnes organizācijās un skolās fašisti izved jaunatnes militarizāciju, gatavo jauniešus jaunam cilvēces slaktiņam.

Biedri, strādnieki, darba jaunieši, fašistu varas laiks būs īss! Neļausim sūkt mūsu asinis fašistu asinssuņiem! Iziesim visi kā viens cīņā par sociālistisko Padomju Latviju! Mums jāaug spēkā, apziņā, solidaritātē un vienībā! Nedrīkst atkārtoties līdzīgi gadījumi kā gumijas fabrikā «Varonis», kur strādnieki nesen sakāvās savā starpā, gribēdami atņemt viens otram darbu. Prasīsim cilvēcīgas algas un darbu visiem!

Plecu pie pleca — vienotā frontē — sociālistiskie un komunistiskie strādnieki un jaunieši ved kopēju cīņu par strādnieku varu. Beidzies šķelšanās neprāts. Vienotā fronte — tā dod jaunu spēku un cīņas sparu visai strādnieku šķirai.

7. novembrī Krievijas strādnieki svin Oktobra revolūcijas svētkus. Tie nav tikai SPRS proletariāta svētki — tie ir visas pasaules strādnieku svētki! Tie ir mūsu visu svētki! Pieminēsim varonīgos Oktobra cīnītājus! Būsim gatavi sekot viņu piemēram. Pacelsim sarkanos Oktobra cīņas karogus, lai dreb fašistiskie nelieši strādnieku vienotas frontes priekšā. Organizēsim visos uzņēmumos, visās darba vietās vienotas cīņas komitejas, uzstādīsim mūsu prasības un iesim cīņā par mūsu stāvokļa uzlabošanu!

Nost fašistu kaklakungus!

Nost fašistisko Ulmaņa valdību!

Nost ar jaunatnes verdzināšanu uzņēmumos un pie lauku budžiem!

Nost ar jaunatnes militarizēšanu skolās! Nost karu pret SPRS!

Lai dzīvo Latvijas strādnieku vienotā revolucionārā cīņa!

Cīnīsimies par sociālistisko Padomju Latviju!

Latvijas Sociālistiskās jaunatnes savienības   
Rīgas organizācijas I rajona   
Latvijas Komunistiskās jaunatnes savienības   
Rīgas organizācijas IV rajona   
vienības komitejas

id: 84

file\_name: revl-n084-LKJS\_CK-3000-1934-11-12.txt

title: LKJS CK uzsaukums Latvijas jaunatnei boikotēt buržuāzijas svētkus un vienotā frontē cīnīties pret Ulmaņa fašistisko diktatūru, par Padomju Latviju

author: LKJS CK

date: 1934-11-12

print\_run: 3000

typography\_name: Spartaks

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 180–181.

text:

Bez cīņas nav uzvaras! Visu zemju proletārieši, savienojieties!

LATVIJAS JAUNIE STRĀDNIEKI UN STRĀDNIECES!

LAUKU DARBA JAUNIEŠI! SKOLNIEKI UN KAREIVJI!

VISI DARBAĻAUDIS!

18. novembrī Latvijas fašistiskā buržuāzija rīkos dzīres un gavilēs par savu uzvaru. Visās skolās, visos nolaupītajos tautas namos, visos laukumos un klubos resnā Ulmaņa rokaspuiši žegodamies kladzinās par savām «varonībām» un par tām dienām, kad Latvijas buržuāzijai kopā ar visu zemju kontrrevolūciju izdevās sakaut pirmo Latvijas strādnieku republiku, Padomju Latviju, apslepkavot tūkstošiem revolucionāru un nodibināt tā saukto «demokrātisko» iekārtu. Tāpat kladzinās par 15. maiju, kad piedzērušies saimniekdēli aizsargi kopā ar visu pilsētu lielburžuāziju atmeta šo «demokrātiju» kā nederīgu krāmu, uzspļāva visai pašu celtai likumībai un apzvērētai satversmei, uzsēdināja strādniekiem un visplašākām iedzīvotāju masām kaklā lielāko tranu, valsts apzadzēju un korupciju rīkotāju, Hitlera un angļu imperiālistu atklātu aģentu, nekronēto «ķeizariņu» — Kārli Ulmani. Viņi līdz apriebumam suminās šo izdzimteni, uzdodot to par no paša dievā izredzēto tautas «vadoni», un suminās viņa tronī cēlājus — aizsargus, špikus, policistus un citus darbaļaužu terorizētājus un bendes. Tāpat viņi savu lopisko sajūsmu uzdos par visas «tautas» sajūsmu un bijušo cara kalpu — sprāgušo un vēl dzīvo ģenerāļu asinsdarbus par visas tautas dēlu «varoņdarbiem».

Ne ar sajūsmu, bet ar riebumu latvju tauta sagaida šīs orģijas. Uz fašistu nacionālistisko rīdīšanu un kara bungu rībināšanu Latvijas proletariāts atbild ar vienotas frontes noslēgšanu starp sociālistiem un komunistiem!

Jaunatnei jāiet šīs vienotās frontes pirmajās rindās! Mūsu patreizējie cīņas līdzekļi — ekonomisko, politisko darba jaunatnes interešu aizstāvēšana uzņēmumos, skolās, uz laukiem. Bet nav vairs tālu arī tas laiks, kad ar ieročiem rokā satrieksim fašistus, notiesāsim visus tautas slepkavas un valsts apzadzējus. Tad būs iespējams no jauna pacelt Padomju Latvijas sarkano karogu, tikai šoreiz uzvaru nesošu uz visiem laikiem, atjaunot pilnos apmēros sabrukušo rūpniecību, novelt trūcīgai un vidējai zemniecībai parādu un nodevu jūgu, iznīcināt ekspluatāciju, nodrošināt jaunatnei iespēju sasniegt tehnikas, zinātnes un kultūras augstākos kalngalus.

Drošsirdīgās revolucionārās cīņās Kompartijas vadībā mēs to panāksim. Priekš tāda mērķa mums nav žēl uzupurēties! Par to mēs aicinām cīnīties katru, kam riebjas fašisms un kam dārgs sociālisms.

Strādnieku jaunieši! Ne soli nesperiet līdzi fašistu gājieniem un parādēm! Izsakiet savu protestu, sarīkojot skrejošos mītiņus, un izplatiet nelegālo literatūru! Skolu jaunatne! Boikotējiet fašistu parādes un ceremoniālos gājienus! Rīkojiet savas protesta akcijas!

Nost Ulmaņa fašistisko diktatūru!

Nost kara stāvokli!

Nost 18. novembra ākstus, nacionālisma un kara bungu rībinātājus!

Lai dzīvo komunistu un sociālistu vienota fronte!

Lai dzīvo varonīgā komunistu cīņa par sociālistisku Padomju Latviju!

Latvijas Komunistiskās jaunatnes savienības Centrālkomiteja

id: 85

file\_name: revl-n085-LKJS\_Riga\_committee-2000-1934-11-12.txt

title: LKJS Rīgas komitejas lapiņa par Latvijas buržuāzijas prettautisko politiku un darbaļaužu apspiešanu, ar aicinājumu cīnīties par Padomju Latviju

author: LKJS CK

date: 1934-11-12

print\_run: 2000

typography\_name: Spartaks

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 182–184.

text:

Bez cīņas nav uzvaras! Visu zemju proletārieši, savienojieties!

PRET FAŠISTISKO VARMĀKU DZĪRĒM!

UZ CĪŅU PAR PATIESU LATVIJAS ATBRĪVOŠANU!

18. novembrī Latvijas «varenie» svin savus dzīru svētkus. Līksmojas pilsētu fabrikanti, līksmojas lauku lielsaimnieki, līksmojas ģenerāļi un augstie ierēdņi, un visi reakcionāri, jo tie ir viņu svētki. Visas bagātības atrodas viņu rokās, viņu labā pūlas strādnieki un kalpi, viņi ir kungi un pavēlētāji, viņu rīcībā ir aizsargi, policija, armija, tiesas, cietumi. Kas nav ar viņiem, to izmet no darba, arestē, spīdzina, notiesā.

Viņi priecājas par to, ka 1919. g. tiem kopā ar vācu baroniem un landesvēristiem izdevās sakaut Padomju Latviju, nošaut un nobendēt ap 4000 Rīgas strādnieku un paturēt savu varu rokās. Neaizmirstiet, ka, 1919. g. maijā ienākot Rīgā, ģenerāļa Baloža divīzija šāva ne sliktāk kā bijušie ķeizariskā Viļuma kalpi!

18. novembrī tiks turētas svinīgas runas un parādes, degs ploškas, uguņos, pacels šampanieša glāzes — plūdīs no nodokļiem un algu samazināšanas, no bezdarbniekiem un patversmju jaunatnei atrautiem latiem.

Fašistiskā valdība atlaiž no darba veselām rindām ierēdņus, samazina skolotājiem algas, bezdarbniekus izdzen pie lauku budžiem. Fašistiskā prese melš, ka bezdarba Latvijā neesot, bet tajā pašā laikā valsts uzņēmumu darbiniekiem atvelk no algas bezdarba fondam.

Daudziem strādniekiem no niecīgās algas dažādi atvilkumi sastāda līdz 12 procentiem.

Mācekļus uzņēmēji izkalpina gandrīz vai arī pilnīgi par brīvu, pēc tam tos atlaiž un pieņem jaunus.

Tuvojas barga ziema. Slēgtā jaunatnes nama bezpajumta jauniešus izmetīs uz ielas badam un salam. Bezdarbniekus izsūtīs meža darbos, pareizāk, katorgas darbos.

Bet fašistiskie despoti sēdēs pie bagātīgi klātiem galdiem un it kā tautas vārdā cits citam augstas laimes sauks. Patiesībā tā ir niecīga despotu un tranu saujiņa, kas uzkundzējusies uz tautas kakla. Plašās tautas masas ir viņu slaucamās govis un jājamie zirdziņi.

Kas ir šie izslavētie tautas vadoņi? Kas tos nosēdināja augstos troņos un tiem sauc urrā? Vai tos aicināja pilsētu un lauku darbaļaudis, lai tie slēgtu arodbiedrības, pasliktinātu ārstēšanu slimokasēs un [izdotu] īres likumu, uzņēmējiem palīdzētu nosist algas, izmestu bezpajumta jaunatni no patversmes, aizbāztu visiem iedzīvotājiem muti? Nē!

Tos aicināja Latvijas buržuāzija, lai atņemtu Latvijas strādniekiem pēdējās brīvības un tiesības, lai lauku lielsaimnieki un pilsētu fabrikanti varētu dzīvot zaļas dienas. Kā zaglis naktī Ulmanis, ar savu štābu ieslēdzies Ārlietu ministrijā, gatavoja apvērsumu.

Kas ir šis tumīgais vadonis, kuru ieraugot padevīgie gariņi sāk ķērkt nelabā balsī un lokās līdz ceļiem?

Tas ir vecais zaglis un andelmanis Ulmanis, kas jau pirmajos Latvijas pastāvēšanas gados sasmērēja sevi ar siļķū, sāls, speķa, un lokomotīvju aferām. Tas ir vecās cariskās armijas virsnieks Balodis... šis «tautas dēls» saņem smuku naudiņu un savu lielāko laiku pavada uzdzīvē un kāršu spēlē. Kur šie vadoņi bija, kad Latvijas strādnieki, zemnieki, inteliģence 1905. g. cīnījās pret krievu carismu? Tie pazemīgi klanījās cara ērgļa un viņa činavnieku priekšā. Kur šie vadoņi bija, kad brašie sarkanie latvju strēlnieki aizstāvēja Padomju Savienību, kad tie cīnījās par padomju varu Latvijā?

.Tad Balodis, Briedis, Goppers strādāja pie cariskās matuškas atjaunošanas. Tagad latvju tautas nodevējam monarhistam Briedim ceļ pieminekli!

Bet fašistiskie varmākas nejūtas droši. Suns zin, ko viņš ēdis. Atkal uz 6 mēnešiem pamatīgākai kara sagatavošanai un strādnieku apspiešanai pagarināts kara stāvoklis. Un tā esot tautvaldība, kas pret tautas vairākumu izsludina kara stāvokli!

Tā ir fašistu kliķe, kas pagaidām vēl turas uz aizsargu štiķiem un policijas terora. Bet to, kas zobenu vicina, beidzot ķer zobena asmens. Tā ir veca patiesība.

Visas runas par atdzimšanu un atbrīvošanu ir tukšs blefs. Kas tā par atbrīvošanu, ja fabrikantiem palikušas viņu fabrikas, ja strādniekiem atņemtas viņu streika un organizēšanās tiesības, ja darba jaunatnei tiek nogriezts ceļš uz izglītību?

Vai tā ir atbrīvošana, ja uz tautas kakla bez armijas, policijas, tiesas uzsēdina jaunu tranu — aizsargu organizāciju, kas apēd miljoniem līdzekļu!

Nē! Latvija nebūs atbrīvota, kamēr nebūs nokratīta fašistu un kapitālistu vara.

Mūs atbrīvot spēj vienīgi jauna revolūcija, jauns Latvijas Oktobris. Atbrīvota no izsūcējiem, Latvija kā patstāvīga Sociālistiska Padomju Republika ieies lielajā tautu saimē — Vispasaules Padomju Savienībā.

Tikai tad Latvija sabrukuma un paguruma vietā piedzīvos saimniecības, kultūras un zinātnes uzplaukumu.

Nost fašistisko despotiju un tranu valdību!

Gatavosimies cīņai par patiesu Latvijas atbrīvošanu!

Neziedosim ne santīma «brīvības piemineklim», jo fašistu vara nenozīmē Latvijas brīvību, bet verdzību, izpārdošanu svešzemnieku imperiālistiem. Ne par velti «brīvības» pieminekļa komiteja sastādās no policijas prefektiem un ģenerāļiem — visnegantākiem strādnieku un jauniešu izsūcējiem un dresētājiem. Pat ziedojumus atvelk spaidu kārtā no valsts ierēdņu algām.

Katrā uzņēmumā, darbnīcā, laukos sasauciet sapulces, apspriediet strādnieku un jauniešu prasības, apskatiet, ko devusi fašistiskā diktatūra Latvijas jaunatnei.

Uzstādiet uzņēmējiem prasības par algas paaugstināšanu, darba apstākļu uzlabošanu un mācekļu darba aizsardzību.

Gatavojieties kurpnieku un drēbnieku streikam!

Atjaunot slēgto arodbiedrību darbību!

Atcelt kara stāvokli!

Nost valdību, kas turas pie stūres ar kara stāvokļa un aizsargu durkļu palīdzību!

Uz ciņu par Padomju Latviju!

Latvijas Komunistiskās jaunatnes savienības Rīgas komiteja

id: 86

file\_name: revl-n086-SP\_CK-3000-1934-11.txt

title: Latvijas Sarkanās Palīdzības CK aicinājums strādniekiem, zemniekiem un darba inteliģencei piedalīties līdzekļu un mantu vākšanā politieslodzīto un viņu ģimeņu pabalstīšanai

author: Latvijas Sarkanās Palīdzības Centrālā komiteja

date: 1934-11

print\_run: 3000

typography\_name: «Sarkanās Palīdzības» spiestuve

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 184–185.

text:

DARBA TAUTA! STRĀDNIEKI! ZEMNIEKI!

DARBA INTELIĢENCE!

BIEDRI!

Sarkanās Palīdzības starptautiskā organizācija visā pasaulē 7. novembrī, Oktobra revolūcijas gadadienā, uzsāka ziemas kampaņu — līdzekļu vākšanu strādniecības cīņas upuriem. Arī mēs sākam ziemas kampaņu, sākam vākt līdzekļus un priekšmetus, lai apgādātu bargas ziemas mēnešos politieslodzītos un viņu ģimenes. Trūkums ir ārkārtīgs. Apgādājamo skaits gan aug — tā augustā Rīgā tika apgādāti 274 politieslodzītie, septembrī — 354, oktobrī — 422, bet politieslodzīto Rīgā vien ir vairāk kā 1000; visā Latvijā ap 2000. Viņu ģimenes ir šausmīgā stāvoklī: atsevišķos gadījumos piederīgie bija pat spiesti ubagot.

Tas nedrīkst būt! Mēs visi ļoti labi zinām, cik liels ir darba tautas sašutums pret fašistu valdību un tās valdīšanas metodēm — patvaļu, rupjību, masu atlaišanām, piekaušanām, spīdzināšanām. Šim sašutumam jāpāraug lielā darba tautas solidaritātes akcijā.

Strādnieki! Apspriediet šīs akcijas veidus savā starpā! Dibiniet Sarkanās Palīdzības grupas uzņēmumos!

Zemnieki! Apgādājiet produktiem pretfašistu cīnītājus un to postā un badā dzīvojošos piederīgos!

Darba inteliģenti! Izlietojiet savus sakarus ar sīkpilsonības aprindām: amatniekiem, tirgotājiem, sīkiem uzņēmējiem u. c., lai stiprinātu Sarkano Palīdzību materiāli!

Vienīgā organizācija, kas palīdz politieslodzītiem bez partiju izšķirības, ir Sarkanā Palīdzība.

Uz jums visiem, biedri, gulstas atbildība par politieslodzīto un viņu piederīgo apgādāšanu!

Mums jāievelk visplašākie sabiedrības slāņi palīdzības darbā.

Mūsu solidaritātes akcija nav pilsoniskā labdarība. Mēs, palīdzot ieslodzītajiem, darām to nevis cietušo samierināšanai ar viņu izsūcējiem, ar bendes režīmu, bet gan stiprinām cīnītāju garu. Mēs palīdzam nevis aiz liekuļotas līdzcietības, bet aiz biedriskas brāļu solidaritātes ar baltā terora upuriem.

Jo enerģiskāk mēs vāksim līdzekļus un priekšmetus, vedīsim aģitāciju un propagandu, jo lielākā mērā varēs apgādāt salstošos, slimos, badam un trūkumam padotos fašistu terora upurus un to piederīgos! Veicināsim, stiprināsim darba tautas solidaritātes akciju!

Pret fašistu teroru!

Palīdzēsim terora upuriem un to ģimenēm!

Mūsu ieslodzīto biedru sievas un bērni nedrīkst mirt badā!

Bezpartejiskie strādnieki, sociāldemokrāti, komunisti, visi kopējā vienotā frontē palīgā ieslodzītiem pretfašistiem!

Neviena neapgādātā politieslodzītā!

Nevienas badam un trūkumam padotas cīnītāju ģimenes!

Biedri, visi ziemas kampaņas darbā!

SP Centrālā Komiteja

id: 87

file\_name: revl-n087-SP\_CK\_SP\_Riga\_committee-6000-[…1934-11-18].txt

title: Latvijas Sarkanās Palīdzības CK un Rīgas komitejas lapiņa par buržuāzijas izrēķināšanos ar revolucionārajiem cīnītājiem

author: SP CK un SP Rīgas komiteja

date: […1934-11-18]

print\_run: 6000

typography\_name: «Sarkanās Palīdzības» spiestuve

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 186–187.

text:

LATVIJAS DARBA TAUTA!

18. novembrī buržuāzija svin Latvijas valsts pastāvēšanas 16 gadus. Patiesībā buržuāzijas vara nodibinājās tikai 1919. g., pēc tam kad baltgvardi kopā ar vācu, angļu, franču un igauņu interventiem piespieda atkāpties Latvijas Sarkano Armiju un ieņēma Rīgu. Pirmajās dienās viņi noslepkavoja ap 5000 Rīgas strādnieku. Simts tūkstošu Latvijas strādnieku un zemnieku ir padzīti no Latvijas. Ulmanis nosvinēja savu toreizējo uzvaru dzīrēs un netiklībā — «kungu vakaros» un negantās slepenās kino nakts izrādēs.

No tā laika buržuāzija neaprobežoti valda pār Latvijas darba tautu. Jau «demokrātijas» laikā viņai pietrūka cietumu. Viņa atļāva darboties tikai tām strādnieku organizācijām, kuru priekšgalā bija buržuāzijai padevīgi ļaudis. Buržuāzijas mieru no laika gala sargāja politizspiedze, piekaujot, spīdzinot, slepkavojot katru aktīvu strādnieku.

Ar katru gadu pieauga buržuāzijas varas orgānu negantības. Sākumā strādniekus kāva un spīdzināja politizspiedzē, policijas un cietumu telpās. Pēc 15. maija nāca klāt koncentrācijas nometnes. Strādniekus piekauj arī darba vietās un uz ielām. Uzņēmēji izmet strādniekus pēc špiku norādījumiem. Apcietinātos spīdzina visšausmīgākā kārtā: pēdējā laikā apcietinātos ne tikai piekauj smilšu maisiem un gumijas rungām, bet vēl liek rakt sev bedri Alberta ielas pagrabā un draud nošaut, ja neatzīstas. Viņus iegrūž vannas un spīdzina ar elektrisko strāvu, kura savelk krampjos visu ķermeni. Fiziski izmocītos vēl spīdzina morāliski, ieslēdzot viņus kopa ar provokatoriem cietumā; protestējot pret viņai uzspiesto provokatoru sabiedrību, pārgrieza sev dzīslas rokās strādniece Notrima. Strādnieku Lihtenšteinu, kuru spīdzināja politpārvaldē, aizveda «izgulēties» Centrālviesnīcā špiku pavadībā, kur Lihtenšteins izlēca pa 5. stāva logu, lai darītu galu spīdzināšanām.

Cietumos spīdzina tālāk. Ieslodzītos baro ēdieniem, kuros peld tārpi; bez pienesumiem katrs ieslodzītais ir padots bada nāvei. Melnie mēneši, karceri, piekaušanas birst kā no pārpilnības raga. Ja galu galā atļauj kādu satikšanos, tad atļauj runāt tikai valsts valodā. Tie, kas to nepārvalda, var tikai caur restēm mēmi noskatīties savu piederīgo sāpju pilnajos sejas vaibstos un aiziet, pavadīti izvirtušo uzraugu lamu vārdiem.

Ieslodzītie turpina cīņu. Viņi protestē pret neciešamiem apstākļiem, viņi protestē pret zvērisku aizliegumu runāt ar mātēm mātes valodā, solidāri atsakoties no satikšanās. Ieslodzīto cīņa nedrīkst palikt bez sekmēm!

Katra godīga cilvēka pienākums ir pabalstīt materiāli un morāliski fašisma upurus. Uz buržuāzijas varas jubileju atbildēsim ar vēl lielāku Sarkanās Palīdzības darba paplašināšanu, uzstājoties visur par tiem pašiem darba tautas un cilvēcības mērķiem, cīņā par kuriem cieš mūsu biedri fašistu cietumos!

Pret spīdzināšanas režīmu!

Nost politapsardzes moku kambarus!

Nost apkaunojošo fašistu šovinisma trakošanu, kas slēpjas aiz liekulīgiem vārdiem par «nacionālu atdzimšanu»!

Pabalstiet Sarkano Palīdzību viņas grūtajā un atbildīgajā darba tautas solidaritātes cīņā!

18. novembri — buržuāzijas diktatūras gadadienu — pārvērtīsim par darba tautas solidaritātes cīņas dienu!

Lai dzīvo darba tautas revolucionārā solidaritāte!

Sarkanās Palīdzības Centrālā un Rīgas komitejas

id: 88

file\_name: revl-n088-LKP\_Riga\_committee\_LKP\_Riga\_org\_North\_district\_committee-3000-[…1934-11-20].txt

title: LKP Rīgas komitejas un LKP Rīgas organizācijas Ziemeļu rajona komitejas lapiņa par fašistiskās valdības uzbrukumu strādnieku slimokasēm un sociālajai apdrošināšanai, ar aicinājumu darbaļaudīm vienotā frontē cīnīties par ekonomiskā un politiskā stāvokļa uzlabošanu

author: LKP Rīgas komitejas un LKP Rīgas organizācijas Ziemeļu rajona komiteja

date: […1934-11-20]

print\_run: 3000

typography\_name: Spartaks

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 187–190.

text:

Bez cīņas nav uzvaras! Visu zemju proletārieši, savienojieties!

DARBAĻAUDIS!

Pēc 15. maija Ulmaņa fašistiskās diktatūras nodibināšanās arī strādnieku slimokases tika nekavējoties fašizētas. Arī līdz tam gan strādnieki nebija pilnīgi noteicēji savās slimokasēs, jo, pateicoties s.-d. līderu nodevībai, slimokasu pārvaldes orgānos bija pielaisti darba devēju-uzņēmēju priekšstāvji un visas veto tiesības piederēja Tautas labklājības ministrijai. Pēc 15. maija Ulmanis-Rubulis ar vienu spalvas vilcienu anulēja strādnieku vēlētos slimokasu pilnvarniekus un strādnieku sūtītos pārstāvjus slimokasu valdēs un revīzijas komisijās, padzenot un daļu pat ieslogot cietumos un koncentrācijas nometnēs. Katrā slimokasē tautas labklājības ministrs Rubulis kopā ar iekšlietu ministru Gulbi iesēdināja savus diktatorus — ministrijas pilnvarniekus, aktīvus aizsargus. Šiem fašistiskiem pilnvarniekiem noteica atalgojumu no slimokasu līdzekļiem līdz Ls 500 mēnesī. Tagad slimokasu valdēs un revīzijas komisijās nav vairs neviena strādniecības pārstāvja. Ja kādā slimokasē vēl ir palicis kāds sociāldemokrāts, tad pēdējais jau sen ir bijis īsts fašistu rokaspuisis un pārdevies fašistiem ar visām savām skrandām. Kad «lāča pakalpojums» būs veikts, arī viņus ar celi pa sēdamo vietu izsviedīs mēslainē. Slimokasēs tagad valda ieceltie ministrijas pilnvarnieki roku rokā ar uzņēmēju pārstāvjiem. Fašistu presē reizu reizēm parādās ziņas, ka strādnieki ar pārmaiņām slimokasēs neko nezaudējot. Ka tie ir nekaunīgi meli, to izjūt katrs slimokasu dalībnieks. Lai pirmām kārtām pasliktinājumi strādniekiem nebūtu tik uzkrītoši, tad fašisti ieveduši daudzus un dažādus sīkus katras kases iekšējus pasliktinājumus. Šos visus uzskaitīt nenākas, jo tos zin katrs kases dalībnieks, kuram nākas remontēt savu un piederīgo ģimenes locekļu no kapitālistiem izsūktos un novājinātos organismus.

Paskatīsimies, kādi pasliktinājumi ievesti lielākās Rīgas centrālās kopējās slimokases dalībniekiem un ģimeņu locekļiem:

1. Dalībniekiem un ģimenes locekļiem par katru ārstējamo, plombējamo vai arī raujamo zobu jāizdara piemaksas: dalībniekiem — 20 santīmi, ģimenes locekļiem — 25 santīmi. Līdz tam sakarā ar kreisās strādniecības frakcijas pilnvarnieku enerģisko uzstāšanos bija ievests, ka dalībnieki un ģimenes locekļi savus zobus varēja ārstēt par brīvu.

2. Ģimeņu locekļu piemaksas pie ārstu vizītēm paaugstinātas par ambulatorisku vizīti no Ls 0,20 uz Ls 0,25 un par mājas vizīti no Ls 0,20 uz Ls 0,50. Līdz tam kā par ambulatorisku, tā arī par mājas vizīti bija vienāda piemaksa Ls 0,20.

3. Ģimenes locekļiem par zālēm jāpiemaksā 30% no to vērtības. Agrāk kā darbiniekiem, tā arī ģimenes locekļiem bija vienāda piemaksa — 15% no zāļu vērtības.

4. Civilsievas, to bērni un vecāki strīpoti no ģimenes locekļu sarakstiem.

5. Dalībnieku apgādājamo ģimenes locekļu skaitā, kuriem tiesība uz palīdzību no slimokases, uzņem vecākus tikai pēc tam, kad viņi nodzīvojuši kopā ar dalībnieku vismaz 6 mēnešus.

6. Dalībniecēm-mātēm izmaksā atsevišķu papildu pabalstu bērnu zīdīšanai tikai 5% no algas, bet ne mazāk kā Ls 10 mēnesī līdz 8 mēnešiem pēc dzemdībām. Agrāk dalībniecēm-mātēm izmaksāja papildu pabalstu bērnu zīdīšanai 1/4 — (25%) algas apmērā visus 8 mēnešus pēc dzemdībām.

7. Zobu ārstēšanas starpbrīdis no iepriekšējās nākošai vizītei nogājis jau līdz 15—20 dienām, pa kuru laiku ārstēt iesāktais zobs zem zāļu iespaida pastiprināti bojājas.

8. Ārstu uzdevums, ja vien slimnieks vēl nekrīt no kājām, atzīt viņu par veselu un darba spējīgu, tādā ceļā netieši ietaupot līdzekļus fašistiskiem mērķiem uz strādnieku veselības un dzīvības rēķina.

Tamlīdzīgi pasliktinājumi ir bez izņēmuma visās slimokasēs, un katru dienu un stundu nāk jauni klāt, lai varētu ministrijas pilnvarniekiem samaksāt lielas algas, atlaist uzņēmējiem iekrājušos parādus un ziedot aizsargu bruņošanai priekš strādnieku slepkavošanas. Bez tam visās slimokasēs atlaista lielākā daļa no agrākiem ārstiem, kuri cik necik rēķinājas ar strādnieku veselību un dzīvību. Atstāti un pa daļai jauni pieņemti tikai noteikti no fašistiskā lēģera. Tātad strādnieka dzīvība nodota ārsta-fašista rokās. Rīgas centrālās kopējās slimokases zobārstniecības kabinetā pieņemtas darbā pat studentes-praktikantes, kurām nav pat zobārstes tiesības. Atlaisti slimokasēs daudzi algoti darbinieki un viņu vietā sasēdināti aktīvākie aizsargi un aizsardzes. Daudzās slimokasēs radīti pat jauni, nevajadzīgi posteņi ar lielu atalgojumu priekš aizsargiem.

Slimokasu budžetu nedrīkst sabalansēt uz strādniecības bada, veselības un dzīvības rēķina.

Strādniekiem vienotā frontē ir jācīnās visiem spēkiem un līdzekļiem pret kases dalībnieku un viņu ģimenes locekļu stāvokļa pasliktināšanu, par viņa uzlabošanu uz valsts un uzņēmēju rēķina. Nekādi fašistiskās diktatūras draudi nepiespiedīs strādniecību atteikties no savām taisnīgajām prasībām, kuras jau savā laikā aizstāvēja un arī tagad aizstāv kreisā strādniecība:

1. Slimokasu pārvaldi nodot pašu strādnieku rokās, padzenot no slimokasēm darba devējus-uzņēmējus un fašistiskās valdības ieceltos pilnvarniekus.

2. Iemaksas slimokasēm uzlikt uz valsts un uzņēmēju rēķina. Strādniekus-darba ņēmējus no iemaksām atsvabināt.

3. Apdrošināt pret bezdarbu, darba nespējas gadījumos un vecumā visus strādniekus uz valsts, pašvaldību un uzņēmēju rēķina.

4. Pabalstu dalībniekiem slimības gadījumos izmaksāt pilnas algas apmērā.

5. Izsniegt pabalstus ar pirmo darba nespējas dienu.

6. Atcelt visas piemaksas dalībniekiem un ģimenes locekļiem pie ārstu vizītēm un zāļu saņemšanas.

7. Darba nespējas pabalstu piešķirt visiem kases dalībniekiem līdz viņu izveseļošanai.

8. Visas speciālārstēšanas un zobu ārstēšanas tiesības dot dalībniekiem un ģimenes locekļiem par brīvu.

9. Civilsievu uzņemt kā pilntiesīgu ģimenes locekli.

10. Dalībnieku bērniem ārstēšanās tiesības līdz 18 gadiem.

11. Zīdīšanas pabalstu izsniegt dalībniecēm no viņu iestāšanās kasē.

12. Dzemdēšanas pabalstu izsniegt dalībnieka sievai tūliņ no pieteikšanas dienas slimokasē.

13. Dalībnieku vecākus un citas radnieciskas personas, kas atrodas viņu apgādībā, uzņemt līdz ar dalībnieka iestāšanos slimokasē.

Šīs konkrētās strādniecības prasības ir izvedamas un viņas jāizved. **Šeit vajadzīga strādnieku šķiras vienība un aktivitāte.**

Uzaicinām visu strādniecību bez politisko nogrupējumu izšķirības pildīt savus darba cilvēka pienākumus un ieslēgties vienotā cīņas frontē:

*Nost Ulmaņa fašistisko diktatūru!*

*Nost intervences kara gatavošanu pret SPRS!*

*Par SPRS — visu darbaļaužu tēvijas aizsargāšanu!*

*Pret uzbrukumiem slimokasēm un sociālajai apdrošināšanai!*

*Par strādnieku pilnīgu apdrošināšanu pret slimībām un badu!*

*Par visu fašistisko komisāru izsviešanu no slimokasēm un strādnieku organizācijām!*

*Par visu apcietināto komunistisko un s.-d. strādnieku atsvabināšanu!*

*Par slēgto strādnieku organizāciju atjaunošanu!*

*Lai dzīvo vienota strādnieku fronte!*

*Lai dzīvo Sarkanais Oktobris visā pasaulē!*

LKP Rīgas komiteja

LKP Rīgas organizācijas Ziemeļu rajons

id: 89

file\_name: revl-n089-LKJS\_Riga\_committee-1500-[1934-12-05…].txt

title: LKJS Rīgas komitejas lapiņa par fašistu izrēķināšanos ar progresīvajiem skolniekiem, ar aicinājumu Rīgas skolu jaunatnei cīnīties pret skolu fašizāciju

author: LKJS Rīgas komiteja

date: [1934-12-05…]

print\_run: 1500

typography\_name: Spartaks

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 191–192.

text:

Bez cīņas nav uzvaras! Visu zemju proletārieši, savienojieties!

RĪGAS SKOLU JAUNATNE!

BIEDRI, KOMJAUNIESI UN SOCIĀLISTISKIE JAUNIEŠI!

Jaunais skolas gads sākās ar mežonīgu skolas fašizēšanu. To ievadīja jaunais fašistiskais skolu likums, progresīvo skolotāju masu atlaišana, vairāku skolu slēgšana (pilsētas 4. ģimnāzija, ebreju vakara vidusskola u. c. skolas), kuras galvenām kārtām pazīstamas ar savu revolucionāro uzstāšanos. Skolas pašvaldība likvidēta. Skola pārvērsta par militārās dresūras iestādi. Dabaszinātņu vietā ar sevišķu bravūru pasniedz reliģiskos murgus, zinātnes vietā — tumsonības kults. No skolām tiek izmesti skolēni masu apmēros (ebreju valsts vidusskolā izmests 41 skolnieks). Katrā daudz maz progresīvāki noskaņotā skolniekā briest ass nemiers ar skolā valdošo garu. Vairākās vietās (valsts ebreju vidusskolā, ebreju vakarskolā, vairākās pamatskolās) šis nemiers jau izlauzies uz āru skolnieku streikos. Skolnieku streiks 4. decembrī sākās no jauna ebreju vakarskolā par sekojošām prasībām: 1) nekavējoties uzņemt atpakaļ skolā 4 par nepiedalīšanos 18. novembra svinību aktā izslēgtos skolniekus; 2) atlaist skolas direktoru un vaktnieku — politpārvaldes ziņotājus; 3) likvidēt reliģijas stundas. Fašistiskā asins režīma vienīgā atbilde uz skolnieku prasībām bija zvērisks terors un skolnieku masu apcietināšana. Kad tas nevarēja salauzt streiku, skolu pavisam slēdza, izsviežot uz ielas vairāk kā 60 skolēnus.

Ar tādām metodēm fašistiskā diktatūra grib salauzt skolnieku uzstāšanos. Tumsonība, mežonība, asiņains terors, veselu skolu slēgšana — ir Ulmaņa diktatūras piekoptā tautas izglītības politika. Pret šo barbarisko politiku mums jāstāda pretim visu skolu skolēnu ass un nesaudzīgs pretspars.

Ar vienu skolu fašistiskā diktatūra varēja tikt galā, bet viņa to nevar izdarīt ar visām skolām. Tikai ar visu skolēnu vienotu revolucionāru uzstāšanos mēs izjauksim fašistiskās diktatūras nodomus pārvērst skolu par baznīcas asti un aizkavēsim skolu slēgšanu. Kopā ar slēgtās vakarskolas audzēkņiem visiem skolēniem jāuzstājas par vakarskolas atvēršanu, pret skolu fašizēšanu un militarizēšanu.

Mēs aicinām visus komjauniešus, sociālistiskos un bezpartejiskos skolēnus nekavējoties sasaukt visās skolās masovkas, mītiņus, masu sapulces, kurās apskatīt stāvokli skolās, pieņemt protesta rezolūcijas, izvēlēt skolas komitejas un iziet solidaritātes streikos, prasot nekavējoties atvērt slēgto vakarskolu, uzņemt visus izslēgtos skolēnus un izmest no skolām reliģiju un militāro apmācību.

**Mēs aicinām** visus skolēnus šos streikus pārvērst par plašu protesta kampaņu pret teroru skolās, skolas fašizēšanu un militarizēšanu.

Nost Ulmaņa režīmu skolās!

Laukā no skolas šauteni un bībeli!

Visi kā viens pret skolu slēgšanu un ikviena skolēna izmešanu!

Visi kā viens protesta streikā!

Vienotu fronti!

Latvijas Komunistiskās jaunatnes savienības Rīgas komiteja

id: 90

file\_name: revl-n090-LKJS\_Riga\_port\_workers\_cell-unk-1934-12-07.txt

title: LKJS Rīgas ostas strādnieku šūnas lapiņa Rīgas ostas strādniekiem par atalgojuma pazemināšanu, ar prasību pielaist strādnieku pārstāvjus kolektīva līguma un tarifa izstrādāšana

author: LKJS Rīgas ostas strādnieku šūna

date: 1934-12-07

print\_run: unk

typography\_name: unk

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 192–193.

text:

Bez cīņas nav uzvaras! Visu zemju proletārieši, savienojieties!

BIEDRI, RĪGAS OSTAS STRĀDNIEKI UN JAUNIEŠI!

Gadu no gada tiek pasliktināts ostas strādnieku stāvoklis. Visādiem paņēmieniem tiek samazināta strādnieku alga.

Tā, piemēram, mūs šmauc, pēdu vietā aprēķinot standartos, nepareizi uzskaitot mūsu darbu, neizmaksājot un noblēdot mūsu algas.

Ulmanim nodibinot fašistisko diktatūru, melīgi tika solīts nepazemināt strādnieku algu, uzlabot strādnieku stāvokli. Bet jau tūlīt pēc apvērsuma tika slēgta ostas strādnieku arodbiedrība, lai ņemtu iespēju sapulcēties un apspriesties, kā uzlabot mūsu stāvokli. Tagad neviens Bērziņš, ne darba inspektors nekā nedara, lai piespiestu izmaksāt strādnieku algu. Šiem kungiem liekas tīri dabīgi, ja štaueri neturas pie kolektīvā līguma un maksā strādniekiem pēc saviem ieskatiem.

Biedri! Drīz beigsies pagājušā gadā noslēgtais kolektīvais līgums. Štaueri un valdība sāk domāt par slēgto ostas strādnieku arodbiedrību atjaunošanu. Štaueri un valdība ir izraudzījušies no sev padevīgiem kalpiem valdi.

Mums vēl visiem atmiņā tarifa komisijas blēdības pagājušā gadā, kuru piekukuļoja štaueri, kas nekaunīgi piekrāpa strādniekus. Un velti tagad meklēt pie fašistiskām tiesām taisnību un zaudētos latus. Nekas labāks nav sagaidāms no štaueru izraudzītām valdēm un fašistiskās valdības pārstāvjiem. Vēl vairāk tiks apcirptas tā jau zemās algas.

Biedri! Tikai pašu spēkiem mēs uzlabosim savu stāvokli. Mums jāpanāk tarifu paaugstinājums uz bieži priekšā nākošo materiālu.

To nedarīs štaueru izraudzītās valdes. Tāpēc mums pašiem jāpiedalās tarifu izstrādāšanā. Mums pašiem jāizvēl valde un tarifu komisija, kura vedīs sarunas ar štaueriem par pašu strādnieku sastādītiem tarifiem.

Boikotējiet štaueru un fašistiskās valdības ieceltās valdes! Nesaistieties ar viņu noslēgtiem līgumiem! Sanākiet kopā pa grupām, izstrādājiet algu tarifus un izvēliet savus pārstāvjus valdē.

Tūlīt organizējieties nelegālās arodgrupās! Izmest no arodbiedrības štaueru un fašista Bērziņa ieceltos pielīdējus!

Jaunieši, organizējieties Latvijas Komunistiskā jaunatnes savienībā!

Uzņemiet arodbiedrībā visus oststrādniekus! Nost sijāšanu un revolucionāro strādnieku un jauniešu vajāšanu!

Par pašu strādnieku vēlētām arodbiedrībām! Par pašu izstrādātiem algu tarifiem!

*Pret fašistisko Ulmaņa diktatūru! Par Padomju Latviju!*

LKJS oststrādnieku šūna

id: 91

file\_name: revl-n091-LKJS\_VEF\_cell-100-1934-12-18.txt

title: LKJS VEFa šūnas uzsaukums VEFa strādniekiem un mācekļiem cīnīties par sava ekonomiskā stāvokļa uzlabošanu

author: LKJS VEFa šūna

date: 1934-12-18

print\_run: 100

typography\_name: Spartaks

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 194.

text:

Bez cīņas nav uzvaras! Visu zemju proletārieši, savienojieties!

BIEDRI, VEFA STRĀDNIEKI UN MĀCEKĻI!

Valsts elektrotehniskai fabrikai valsts ir atvēlējusi 72 000 latu strādnieku gratifikācijām. Šo summu nopelnījuši VEFa strādnieki un jaunieši, bet tā tiek sadalīta starp meistariem pa 200—300 latu katram. Arī dažiem strādniekiem tiek atmesti pāris latu.

Šī summa ir domāta, lai jo vairāk izmantotu strādniekus un lai strādnieki censtos atdot savu pēdējo enerģiju, izstrādājot akordus, lai meistari jo vairāk izdzītu strādniekus un mācekļus.

Biedri, strādnieki un mācekļi!

Prasiet visiem strādniekiem un mācekļiem paaugstināt algas!

Prasiet samazināt dažādos atvilkumus!

Nost akordus — šīs strādnieku izdzīšanas metodes!

Organizējieties nelegālās arodgrupās, kas aizstāvēs strādnieku un jauniešu intereses, kas būs brīvas un neatkarīgas no Ulmaņa rokaspuišiem!

Sasauciet masovkas un izvēliet fabrikas komiteju, kas vadīs visus strādniekus un jauniešus cīņā par mūsu taisnīgajām prasībam.

*Latv. komjaunatnes VEFa šūna*

id: 92

file\_name: revl-n092-LKJS\_Riga\_org\_III\_district\_committee-100-1934-12-24.txt

title: LKJS Rīgas organizācijas 3. rajona komitejas uzsaukums bezdarbniekiem cīnīties pret pabalsta samazināšanu un Komunistiskās partijas vadībā organizēties cīņai par fašistiskās diktatūras gāšanu

author: LKJS Rīgas organizācijas 3. rajona komiteja

date: 1934-12-24

print\_run: 100

typography\_name: Spartaks

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 194–196.

text:

Bez cīņas nav uzvaras! Visu zemju proletārieši, savienojieties!

BIEDRI BEZDARBNIEKI!

Ulmanim ievedot fašistisko diktatūru, lai nomierinātu strādniekus, melīgi tika solīts nesamazināt strādnieku algas, uzlabot strādnieku stāvokli. Bet tie bija tikai nekaunīgi meli. Algas tika samazinātas ne vien fabrikās un ostā, bet tūlīt pēc 15. maija tika stipri samazinātas jau tā zemās bezdarbnieku algas. Bezdarbniekiem tika atņemtas siltās pusdienas, pagarināts darba laiks no 6 uz 8 stundām. Agrāko 2 latu vietā vīriešiem maksā tikai Ls 1,80, sievietēm Ls 1,50 vietā maksā tikai Ls 1,20 dienā.

Biedri, bezdarbnieki! Par šiem bada grašiem mēs tiekam neģēlīgi izdzīti. Tā Mīlgrāvī uzraugi nosaka noteiktas normas, kas dienā jāveic 3 sievietēm: jāpiemet un jāizdzen trulis 14 reizes līdz 200 metru garā ceļā.

Biedri, mēs zinām, ka alga bezdarbnieku algošanai tiek atvilkta no strādnieku algām. To strādnieki jau reizi grūtā darbā nopelnījuši un ziedojuši trūkumā nonākušiem biedriem. Viņu interesēs nav, ka šie vecie, darba spējas zaudējušie strādnieki un daudzbērnu mātes — ģimenes apgādnieces par viņu sastrādāto naudu tiek tik neģēlīgi izdzītas. Mums tiesība saņemt šo naudu kā bezdarba pabalstu. Vecumā nespējīgie un darba spējas zaudējušie jāuztur no uzņēmēju un valsts kases, kuru labā tie visu mūžu lējuši savus sviedrus.

Ja agrāk valsts budžetā tika paredzētas summas bezdarbnieku pabalstīšanai, tad tagad tās tiek izmantotas aizsargu apbruņošanai un lauku budžu pabalstīšanai.

Tāpēc, biedri, mums jāprasa apdrošināšana pret bezdarbu, tāpēc mums drošāk jāuzstājas pret Flintera un Bērziņa izdzīšanas metodēm. Pietiks, ja mēs dienā izdzīsim 6 truļus. Tāpat 3 sievietēm nav jāmokās un jābojā veselība pie truļa, bet jāprasa pielikt [vēl] 3 vai vairāk. Mums jāuzstājas par agrākiem algas apmēriem. Jāprasa samazināt darba laiku un izsniegt siltas pusdienas. Jāprasa izsniegt... [.] naudā. Jāuzstājas, lai bezdarbnieki netiktu mainīti, bet dotu darbu visiem, kas to vēlas. Lai neaizbildinās ar līdzekļu trūkumu. Līdzekļi ir lauku budžiem, kuri plīst no resnuma, līdzekli ir aizsargu tankiem un lidmašīnām, līdzekļi ir noziedzīga kara gatavošanai pret Padomju Savienību. Kāpēc šos līdzekļus neizlietot badā mirstošo bezdarbnieku un viņu ģimeņu paēdināšanai?

*Biedri!* Mums jāatmet vienaldzība un neticība strādnieku cīņai! Mums jāorganizē bezdarbnieku grupas, jāizvēl bezdarbnieku komitejas, kas vadīs mūsu cīņu!

Tikai pašu spēkiem mēs uzlabosim savu stāvokli.

Tikai aktīvā cīņā zem Kompartijas un komjaunatnes vadības mēs satrieksim fašistisko bada valdību un iekarosim Padomju Latviju, kur nebūs vairs bezdarba un bada, kur uzsāks darbu visas tagad dīkā stāvošās fabrikas un ostas, kur sīko darbnīciņu vietā pacelsies jauni, moderni zavodu korpusi.

*Nost fašistisko Ulmaņa valdību!  
Lai dzīvo Latvijas Kompartija!  
Lai dzīvo Padomju Latvija!*

*Latv. Komunistiskās jaun. sav.   
Rīgas organizācijas 3. rajona kom.*

id: 93

file\_name: revl-n093-LKP\_Daugavpils\_city\_committee-1500-[1934-12-20..1934-12-31].txt

title: LKP Daugavpils pilsētas komitejas lapiņa sakarā ar 15. gadadienu, kopš kritusi padomju vara Daugavpilī, un par latviešu buržuāzijas politiku Latgalē, ar aicinājumu darbaļaudīm cīnīties par Padomju Latviju

author: LKP Daugavpils pilsētas komiteja

date: [1934-12-20..1934-12-31]

print\_run: 1500

typography\_name: Spartaks

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 196–198.

text:

Bez cīņas nav uzvaras! Visu zemju proletārieši, savienojieties!

LAI DZĪVO SARKANĀ DAUGAVPILS!

PRET ULMAŅA FASISTISKO VALDĪBU!

PAR STRĀDNIEKU UN ZEMNIEKU VARU!

1935. g. 3. janvārī Latvijas fašistiskā reakcija svin savu uzvaras dienu pār Latvijas darbaļaudīm kā dienu, kad baltgvardu bandas, Rietumu imperiālistisko valstu atbalstītas, padzina no Sarkanās Daugavpils boļševikus un sagrāba varu. Šo asiņaino uzvaru pār Latvijas proletariātu fašisti svinīgi atzīmē ar lielu pompu, iztērējot milzīgas naudas summas svētku un dzīru sarīkošanai. Ar nedzirdētu nekaunību Ulmaņa fašistiskā valdība apgalvo, ka, pamodušos nacionālo jūtu mudināta, latviešu tauta 1920. g. apvienojās cīņai pret padomju varu un padzina boļševikus no Daugavpils.

Tie ir meli. Galvenokārt ieinteresētas atraut Latgali Padomju Savienībai, sašaurināt tās teritoriju un radīt barjeru starp Rietumu valstīm un jauno Austrumu kaimiņu, kurš ar savu sociālistiskās iekārtas varenību top arvienu draudošāks Rietumu pasaulei, bija Francija un Anglija. Pēc viņu norādījuma un ar viņu atbalstu nacionālā garā sāka darboties toreiz viltīgi nomaskējies, bet tagad atklāts fašisma kalps Kārlis Ulmanis. Franču ģenerālštābs, kas apgādāja baltgvardu bandas ar direktīvām un apbruņojumu, Pilsudska karaspēks — lūk, kas radīja buržuāzisko Latvijas valdību un ar varu atrāva Daugavpili no Padomju Savienības. Nekādā gadījumā Latvijas darba tauta, tai skaitā arī Latgales darbaļaudis, paši neuzsēdinaja uz saviem pleciem Latvijas buržuāzijas jūgu un neiejūdzās pilsētu fabrikantu un lauku pelēko baronu nebrīvē. Liela vaina un atbildība par sakāvi 1920. g. sākumā ir sociāldemokrātu līderiem Bruno Kalniņam un citiem, kas aicināja strādniekus un zemniekus aizstāvēt Latvijas demokrātiju, kā toreiz maskējās Latvijas buržuāzija, organizējot partizāņu nodaļas cīņai ar boļševikiem. Pārāk dārgi samaksāja Latvijas darbaļaudis par sociāldemokrātu līderu krāpšanu un nodevību.

10 gadus darba Latgale smok zem Latvijas buržuāzijas necilvēcīgās ekspluatācijas jūga. Latgale ir kļuvusi par Latvijas pelēko baronu koloniju. Par šiem 15 Latvijas buržuāzijas saimniekošanas gadiem Latgale samaksā ar savu nožēlojamo eksistenci. Nabadzība, bads, bezdarbs, nepanesama ekspluatācija un niecīgas darba algas — lūk, kas ir pilsētas strādnieka un lauku kalpa vai zemnieka ikdienas pavadoņi.

Latvijas buržuāzija arvien ciešāk savilka cilpu ap Latgales darba tautas kaklu. Darbaļaudīm pakāpeniski tika atņemtas ilgas un neatlaidīgas šķiru cīņas ceļā iegūtās tiesības, līdz kamēr strādnieks un zemnieks pārvērtās beztiesīgā vergā fabrikantu un pelēko baronu rokās.

Savas valdīšanas 15. gadadienu Latvijas buržuāzija atzīmē ar atklātu fašistisku režīmu, trakojošu balto teroru. 1934. g. 15. maijā tā noņēma savu «demokrātisko masku» un parādīja savu patieso plēsīgo seju. Visi fašistiskās Ulmaņa valdības pasākumi un likumi ar savu smaili tiek vērsti pret pilsētu un lauku darbaļaudīm. Strādniekiem nav politisku tiesību. Likvidētas politiskās un arodnieciskās organizācijas. Strādniekiem aizliegts streikot, lai panāktu darba algas paaugstinājumu. Visos uzņēmumos, gan privātos, gan arī sabiedriskos darbos, pazemināta darba alga. Bezdarbnieki — ģimenes cilvēki — par katorgas darbu zem fašistiskā pusinženiera nelieša Zinkeļa pātagas saņem 1,50 lata dienā. Slimokasu nozīme pilnīgi iznīcināta. Par vismazāko cilvēka tiesībām atbilstošu prasību uzstādīšanu draud atlaišana un cietums. Lūk, tie ir patiesie dzīves apstākļi, ko radījusi Latvijas buržuāzijas saimniekošana 15 gados.

Pavisam citādus dzīves apstākļus rada strādnieku un zemnieku vara. Padomju Latgalē strādnieks un zemnieks nebūtu fabrikanta un muižnieka vergs, bet gan pilntiesīgs jaunās dzīves cēlājs, kur visi darbaļaudis ir šīs dzīves saimnieki, nevis vergi, bet gan cilvēki, kas var izmantot visus dzīves labumus. Paši pilsētu un lauku iedzīvotāji veido sev likumus, kas nepieļauj tikt ekspluatētam un ekspluatēt, dzīvot uz cita rēķina. Neauglīgie Latgales lauki, ko apstrādā ar nomērdējušiem zirģeļiem, kļūtu par auglīgām druvām, ko apstrādātu traktori un mašīnas. Padomju vara dod iespēju darbaļaudīm [.] [.]

*Biedri strādnieki un darba zemnieki!* Reiz par visām reizēm jums jāapzinās jūsu bēdu pilnais, tumšais bezizejas stāvoklis, jāsaprot tā lielā starpība, kāda ir starp fašistiskās buržuāzijas un strādnieku un zemnieku varu, ko darbaļaudīm dod buržuāzijas kundzība un ko darbaļaudīm dod strādnieku un zemnieku vara. Sava stāvokļa apziņā mūsu organizētība, saliedētība un gatavība cīnīties par labākiem dzīves apstākļiem, par strādnieku un zemnieku varu — lūk, mūsu neuzvaramais un nesatricināmais spēks.

3. janvārī fašistu reakcionārie spēki atzīmēs savu uzvaru. Ar sāpēm sirdī mēs atzīmēsim savu sakāvi, nenolaižot rokas, bet apbruņojušies ar skaidru apziņu un ciešu ticību Latgales darbaļaužu uzvarai Latvijas Komunistiskās partijas vadībā, neraugoties uz zaudējumiem un sakāvēm, saņemsim atpakaļ zaudēto, jo Latvijas, tai skaitā arī Latgales darbaļaudis saskata pareizo un vienīgo izeju tikai padomju varā, strādnieku un zemnieku varā.

*Par revolucionāro arodbiedrību nodibināšanu!*

*Pret Ulmaņa fašistisko diktatūru! Pret drakoniskiem likumiem slimokasēm! Pret nacionālām vajāšanām un šovinismu! Par tautību vienlīdzību! Lai dzīvo Padomju Latvija! Lai dzīvo Latvijas Komunistiskā partija!*

*Latvijas Komunistiskās partijas Daugavpils pilsētas komiteja*

id: 94

file\_name: revl-n094-SP\_Riga\_committee-10000-[1934-12-20..1934-12-31].txt

title: Latvijas Sarkanās Palīdzības Rīgas komitejas uzsaukums darbaļaudīm piedalīties Sarkanās Palīdzības organizētajā līdzekļu vākšanā politieslodzītajiem

author: Latvijas Sarkanās Palīdzības Rīgas komiteja

date: [1934-12-20..1934-12-31]

print\_run: 10000

typography\_name: «Sarkanās Palīdzības» spiestuve

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 198–199.

text:

Visu zemju proletārieši, savienojieties!

LATVIJAS DARBA TAUTA!

BIEDRI!

Ziemsvētki jau klāt, un visu Rīgas baznīcu zvani jau dimdina, un mācītāji no kancelēm sprediķo par mieru virs zemes.

Bet, lai cik nezvanītu un nesprediķotu, — Rīgas dzīve ar trūkumu, ar badu, ar bezdarbu paliks tā pati.

Nav miera virs zemes!

Rīgas cietumos sēž pāri [par] tūkstoš politieslodzīto, kurus cietuma režīms tur pusbadā, viņu piederīgie atrodas pavisam trūcīgos apstākļos.

Par to nestāsta mācītāju kungi!

Rīgas strādnieki un bezdarbnieki!

Neaizmirstiet tos, kurus fašisti apcietinājuši tikai tāpēc, ka viņi aizstāvēja jūsu intereses: cīnījās pret zemām darba algām, pret arodbiedrību atņemšanu, pret slimokasu fašizēšanu. Jums jāpalīdz politieslodzītiem, kad tie cieš badu un aukstumu, jums jāpalīdz viņu sievām un bērniem. Katrs no jums zin kaut vienu ģimeni, kura cietusi fašistiskā terora dēļ. Palīdziet viņai, organizējiet grupu ar saviem pazīstamiem palīdzības sniegšanai, ziņojiet par to Sarkanai Palīdzībai.

*Darba inteliģenti!* Jūs zinat visus fašisma «jaukumus». Jūs zinat, ka daudzi skolotāji, ārsti un kalpotāji tika atlaisti no darba tikai tāpēc, ka viņi nav sajūsmināti par Ulmaņa valdību. Jūs zinat, kā rīkojas fašisti ar kultūru, kā viņi dabaszinātņu vietā ieved skolās reliģiju, kā viņi ir «iztīrījuši» visas Rīgas bibliotēkas, ka neviens dzejnieks, neviens rakstnieks, neviens gleznotājs jau nevar brīvi strādāt, kā viņam ir jāapdzied visas Latvijas fašistu varmācības, ka augstākie kultūras nesēji ir kļuvuši aizsargs un mācītājs.

Ja jūs visu to zinat, tad padomājiet par tiem, kas pret fašismu ir cīnījušies! Ņemiet dalību Sarkanās Palīdzības ziemas kampaņā. Organizējiet līdzekļu vākšanas grupas priekš politieslodzītiem, ziņojiet Sarkanai Palīdzībai par fašistiskā terora faktiem.

*Darba sievietes!*

Katram politieslodzītam ir palikusi uz vaļas māte, māsa vai sieva. Jūs zinat, cik viņām ir grūti. Viņas visu grib atdot tam, kuru apcietināja, bet pašām bieži nav nekā. Vāciet priekš viņiem līdzekļus.

Ja jūs paši pazīstat tādus, stāstiet par to saviem pazīstamiem, prasiet no viņiem produktus, drēbes.

*Biedri!* Ņemiet dalību Sarkanās Palīdzības ziemas kampaņā!

Mūsu uzdevums ir, lai neviens politieslodzītais nepaliktu bez palīdzības.

Nedomājiet, ka tas ir mazvērtīgs darbs. Jo plašāk mēs aizstāvēsim fašisma upurus, jo stiprāka būs mūsu cīņa pret fašismu!

Ciešāk vienosimies ap Sarkano Palīdzību!

Lai dzīvo mūsu cīņa pret iašismu!

*Sarkanās Palīdzības Rīgas komiteja*

id: 95

file\_name: revl-n095-LKP\_CK-5000-1935-01-01.txt

title: LKP CK lapiņa Rīgas proletariāta 1919. g. 3. janvāra bruņotās sacelšanās 16. gadadienai, ar aicinājumu cīnīties pret fašismu, par Padomju Latviju

author: LKP CK

date: 1935-01-01

print\_run: 5000

typography\_name: Spartaks

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 203–205.

text:

Bez cīņas nav uzvaras! Visu zemju proletārieši, savienojieties!

NO JAUNA CĪŅĀ PAR PADOMJU VARU!

16 gadi ir pagājuši, kopš Rīgas proletariāts bruņotas sacelšanās vēja, sarkano latvju strēlnieku atbalstīts, salauza tautiskās buržuāzijas un vācu okupācijas varu un nodibināja Padomju Latviju.

Ar proletāriskās diktatūras dzelzs slotu izslaucīts vācu baronu perēklis no Latvijas. Ar neredzētu varonību, drosmi un izturību Latvijas darbaļaudis, cīnīdamies ar frontēs pārsvarā esošo ienaid- nieku, ķērās pie jaunas, sociālistiskas Latvijas izveidošanas. Jau nedaudzu mēnešu laikā tika atjaunota rūpniecība, samazināts bezdarbs, nokārtots pārtikas jautājums. Kā tagad izskatītos Padomju Latvijā, to mums rāda SPRS. Latvija būtu viena no priekšzīmīgākajām, kulturālākajām un ziedošākajām padomju republikām lielajā Padomju Republiku Savienībā.

Bet tautiskā buržuāzija ar Ulmani priekšgalā nevarēja pielaist, ka latvju darbaļaudis, pilnīgi atsvabinājušies no visu tautību kaklakungiem, paši brīvi saimnieko sociālistiskā Latvijā. Visi kontrrevolūcijas spēki, visi reakcijas padibeņi, kādus vien varēja savākt, tika vērsti pret jaunās Padomju Latvijas darbaļaudīm. Ar tagadējā Hitlera drauga grāfa fon der Golca palīdzību Ulmanis, šis sevi par «tautas vadoni» dēvējošais latvju darbaļaužu bende un apzadzējs, asinīs noslīcināja Padomju Latviju.

12 000 labāko, varonīgāko un pašaizliedzīgāko proletāriešu cīnītāju tika noslepkavoti. Proletariāta vara Latvijā bija nošņaugta. Viņas vietā stājās tautiskās buržuāzijas vara. Bet pārāk augsti padomju vara bija saviļņojusi revolūcijas bangas Latvijā, lai Ulmanis tūlīt būtu varējis pasludināt atklātu teroristisku diktatūru. Viņš bija spiests izdarīt veselu rindu piekāpšanos strādniecības un zemniecības priekšā, izvedot agrāro un veselu rindu demokrātisku relormu. Priekš Ulmaņa šīs reformas bija tikai līdzeklis, lai nostiprinātos uz darbaļaužu kakla. Kompartija nebūt neatsacījās no demokrātisko līdzekļu izmantošanas cīņā par proletariāta diktatūru un sociālismu, bet viņa vienmēr norādīja uz to, ka tikai demokrātiskiem līdzekļiem nav iespējams ievest sociālismu un ka pie pirmās izdevības buržuāzija atņems darbaļaudīm viņu iekarojumus un nodibinās atklātu diktatūru. Bet s.-d. līderi, kas jūsmoja par demokrātiju un nosodīja proletariāta diktatūru, solījās darbaļaudis mierīgā demokrātiskā ceļā novest pie sociālisma. Tā bija visnekaunīgākā darbaļaužu apmānīšana, jo «mierīgā ceļā» no 18. novembra nevarēja izaugt nekāds sociālisms, bet gan tikai fašisms. 15. maijā fašistiskais apvērsums ir tiešs secinājums no 18. novembra. Soli pa solim tautiskā buržuāzija, atbalstīta no s.-d. līderiem, fašizējā demokrātisko Latviju un noveda pie 15. maija.

22. maijā 1919. g. 18. novembra vārdā Ulmanis ar grāfa fon Golca palīdzību noslīcināja asinīs Padomju Latviju un nodibināja tautiskās buržuāzijas varu. 15. maijā 1934. g. 18. novembra vārdā Ulmanis ar Hitlera atbalstu un palīdzību izveda fašistisko apvērsumu.

Demokrātiskie līdzekļi, bez kuriem tautiskā buržuāzija nevarēja valdīt pēc Padomju Latvijas krišanas, ir palikuši lieki 1934. gadā. Viņai ir vajadzīgi stiprāki, atklāti fašistiskā terora līdzekļi, jo Ulmanim ar Hitleru jāgatavo kopējs karagājiens pret SPRS, jāgatavo latvju darbaļaudīm vēl šausmīgāka asinspirts kā 1919. g.

Milzīgas summas tiek izšķiestas priekš kara gatavošanas pret Sociālistisko Padomju [Republiku] Savienību. Nepietiek ar to, kā jau valsts kases tiek iztukšotas. Visnekaunīgākā kārtā tiek apzagti strādnieku organizāciju fondi un slimokasu līdzekļi. Visciniskākā kārtā tiek izspiesti no darbaļaudīm pēdējie graši priekš aizsargu bandu bruņošanas.

Postu un nāvi gatavo Ulmanis latvju darbaļaudīm. Pēdējie atlikušie demokrātiskie iekarojumi tiek galīgi nožņaugti. Bet latvju strādnieki un lauku darbaļaudis neļaus sevi pārvērst par beztiesīgiem Ulmaņa, šī Hitlera aģenta, vergiem. Jau aug liels nemiers pret Ulmaņa fašistisko režīmu visplašākās darbaļaužu masās. Tās sāk saprast, ka viņu ceļš nav nedz demokrātija, nedz fašisms, bet vienīgi padomju ceļš, pa kuru jāiet latvju darbaļaudīm. Tas ir ceļš, pa kuru aicina Komunistiskā partija. Visa darba tauta, redzot SPRS piemēru, saprot, ka tikai Padomju Latvija kopējā cīņā ar SPRS, Lietuvas, Igaunijas un visu Eiropas proletariātu spēs izjaukt Hitlera kara plānus pret SPRS un glābt Latviju no pārvēršanas par hitleriskās Vācijas koloniju. Padomju Latvija dos darbaļaudīm patiesu politisku brīvību, likvidēs krīzi, laidīs darbā visas fabrikas, likvidēs parādus zemniekiem, apgādās zemi bezzemniekiem, iznīcinās Latgales nospiestību, nacionālo nevienlīdzību, dos darbu un maizi, neierobežotas attīstības iespējas inteliģencei un darba jaunatnei.

Latvijas Kompartija šogad, pieminot 1919. g. latvju strēlniecības varonīgās cīņas un uzvaras, aicina visus latvju pilsētu un lauku darbaļaudis vienotiem spēkiem cīnīties pret Ulmaņa fašistisko terora režīmu, par Padomju Latviju.

*Darbaļaudis!*

Padomju vāra Latvijā ir vienīgais mērķis, par ko ir vērts cīnīties un nest upurus, par ko ir vērts apvienoties visiem Latvijas darbaļaudīm bez partiju izšķirības!

*Sociālistiskie strādnieki!*

Mēs aicinām jūs kopā ar komunistiskiem strādniekiem vienotā frontē cīnīties pret fašistisko tirāniju, par sociālismu!

*Padomju Latvija 1919. g. tika nožņaugta. Lai dzīvo jauna Padomju Latvija!*

*Nost ar Ulmani un visiem tautiskiem Hitlera aģentiem un strādnieku bendēm!*

*Lai dzīvo proletariāta diktatūra!*

*Latvijas Komunistiskās partijas Centrālā Komiteja*

id: 96

file\_name: revl-n096-LKP\_Riga\_committee-5000-[…1935-01-02].txt

title: LKP Rīgas komitejas lapiņa par jauno bezdarbnieku reģistrēšanas noteikumu reakcionāro būtību, ar aicinājumu darbaļaudīm cīnīties par pilnīgu bezdarbnieku nodrošināšanu, par bezdarbnieku stāvokļa uzlabošanu

author: LKP Rīgas komiteja

date: […1935-01-02]

print\_run: 5000

typography\_name: Spartaks

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 205–207.

text:

Bez cīņas nav uzvaras! Visu zemju proletārieši, savienojieties!

DARBAĻAUDIS!

Fašisms trako un līksmo. «Viņa» riebīgā seja ar katru dienu vairāk parādās savā atbaidošā kailumā. Buržuāzija turpina savu velna deju» uz tautas posta rēķina. Lai strādniecību pēc iespējas vairāk izsūktu un izmantotu, buržuāzija pakāpeniski iznīcina visus viņas politiskos un sociālos iekarojumus. Uzbrukumi strādnieku šķiras materiālajam un tiesiskajam stāvoklim kļūst vienmēr niknāki.

Šai uzbrukumu virknē nāk klāt jauni, tautas posta ministra Rubuļa apstiprināti, uz š. g. 1. janvāri spēkā stājušies noteikumi par bezdarbnieku reģistrēšanu un nodarbināšanu. Pēc tiem darba apgādes reģistrē tikai bezdarbniekus-ģimenes galvas, kas pēdējo divu gadu laikā dzīvojuši attiecīgā pilsētā vismaz vienu dienu. Pēc noteikumiem neprecētiem strādniekiem, jaunatnei un sievietēm darbu un maizi nevajag — tie var mierīgi mirt badā. Attiecībā uz nodzīvošanas laiku izņēmumi pielaižami vienīgi jūrniekiem, demobilizētiem karavīriem un personām ar vidēju un augstāku izglītību. Bez tam noteikumos nosacīts, kādas personas darba apgādes nevar reģistrēt, proti, kurām «pēc darba apgādes ievāktām ziņām nav vajadzīga sabiedriska palīdzība». Pēc noteikumiem no darba apgādēm pilnīgi izslēgtas precētas sievas, ja viņas atrodas vīra apgādībā, kaut arī vīrs bezdarbnieks. Bez tam nevar reģistrēt nevienu, kura mēneša ienākums sasniedz Ls 30 (ģimeņu mājiņu īpašniekus, strādniekus ar divām govīm u. tml.), sētniekus pat pie Ls 15 algas, neskatoties uz ģimenes lielumu- Bezdarbnieki iedalīti 9 kategorijās, pie kam darbā izsūta pēc kategoriju kārtības, ņemot vērā bezdarbnieka kārtas numuru un darbu. Ja nu kāds no bada jau mirtu nost, nesagaidījis savu kārtu, tad darba apgādei ir tiesība tādam [sniegt] «steidzīgu» palīdzību, sūtot darbā arī ārpus kārtas. Bet arī tad darba apgādei nav pienākums to darīt. Par «piedauzīgu uzvešanos, darbinieku aizskaršanu: administrācijas rīkojumu un noteikumu neievērošanu» un tamlīdzīgiem grēkiem bezdarbnieki izslēdzami no darba apgādes. Tātad lai neviens neiedomājas kurnēt vai protestēt pret visām pārestībām un pārmērīgo izsūkšanu.

Biedri! Strādnieks kļuvis bezdarba upuris ne savas vainas, bet kapitālisma saimnieciskas anarhijas dēļ. Lai nenomirtu pilnīgi badā, viņš padots neierobežotai fašisma izsūkšanai (vergojot par darba grašiem: Ls 1,50 dienā), — tātad kapitāla «žēlastības» vergs šā vārda īstā nozīmē. Bet pat tie, kam šī verga laime uzsmaidīs, būs tikai maza daļiņa no visa bezdarbnieku skaita.

Tā rijīgais kapitālisms, izmetis strādniekus uz ielas, atstāj tos likteņa varā. Tūkstoši strādnieku dzīvo šausmīgā postā un badā. Buržuāzija par to ņirgājas, bet pati līksmojas uz strādnieku posta rēķina. Lauvas tiesa no valsts ienākumiem aiziet buržuāzijas pabalstiem un bruņošanās vajadzībām. Bezdarbnieku vajadzībām «trūkst» līdzekļu. Lai novērstu uzmanību no bezdarba, strādnieku šausmīgā posta, buržujiskā prese raksta, ka «atjaunotā Latvijā» bezdarba vairs neesot. Buržuāzijas acīs bezdarbnieki ir sliņķi un nelieši, ko arī pilsoniskā prese neliekuļoti pasaka. Tas ir pliķis strādniecības sejā. Kā izsmiekls skan publicētie noteikumi. Pēc tiem bezdarbnieku reģistrēšana un nodarbināšana zaudē katru nozīmi, jo noteikumos ir tik daudz izņēmumu, ka maz paliks pāri reģistrējamo bezdarbnieku. Reģistrētie savukārt sadalīti 9 kategorijās, un. kamēr katrs sagaidīs savu kārtu, lai tiktu darbā, var nomirt lēnā bada nāvē.

Pret šo neģēlīgo bezdarbnieku badā mērdēšanu izsakām viskategoriskāko protestu. Pret to jāpaceļ sava balss visai strādniecībai, jo neviens strādnieks nav drošs par rītdienu.

Stāsimies vienoti organizētās strādniecības rindās, lai kopējiem spēkiem atsistu negantos fašisma uzbrukumus un satriektu pašu fašismu. Bezdarbs būs vienmēr, kamēr pastāvēs kapitālistiskā iekārta, kas ir visa posta cēlonis. Tāpēc iesim cīņā pret kapitālismu, par sociālismu. Vienīgi padomju vara, radot sociālistisko bezšķiru sabiedrību, likvidēs bezdarbu uz visiem laikiem.

Mēs prasām:

1. Atcelt drakoniskos bezdarbnieku reģistrēšanas noteikumus!

2. Darbu un maizi bez izņēmuma visiem bezdarba strādniekiem!

3. Atcelt bezdarbnieku sadalīšanu kategorijās!

4. Pārtraukt neprecēto strādnieku, darba jauniešu un sieviešu mērdēšanu badā!

5. Cilvēcīgu algu visiem nodarbinātiem bezdarbniekiem!

6. Uzlabot darba apstākļus!

7. Izsniegt pārtiku un drēbes visiem nenodarbinātiem bezdarba strādniekiem un viņu ģimenēm!

8. Pārtraukt bezdarbnieku izlikšanu no dzīvokļiem!

9. Pilnīgu medicīnisko palīdzību visiem bezdarbniekiem un viņu ģimenēm.

10. Visu strādnieku apdrošināšanu pret bezdarbu!

11. Streiku un biedrošanās tiesības darbaļaudīm!

Stājieties nelegālās revolucionārās strādnieku arodgrupās!

Iziesim vienoti cīņā par šīm prasībām!

Lai dzīvo proletariāta vienota fronte, tad uzvara būs droša!

*LKP Rīgas komiteja*

id: 97

file\_name: revl-n097-LKP\_Riga\_committee\_Left\_trade\_union\_AllLatvia\_center-2000-[1935-01-07…].txt

title: LKP Rīgas komitejas un kreiso arodnieku Vislatvijas centra uzsaukums bijušajiem sociāldemokrātisko arodbiedrību biedriem prasīt fašistu slēgto arodbiedrību atjaunošanu, organizēties uzņēmumos nelegālās arodbiedrību grupās, cīnīties par vienotu strādnieku fronti pret kapitāla un fašisma uzbrukumiem

author: LKP Rīgas komitejas un kreiso arodnieku Vislatvijas centrs

date: [1935-01-07…]

print\_run: 2000

typography\_name: Spartaks

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 208–212.

text:

Bez cīņas nav uzvaras! Visu zemju proletārieši, savienojieties!

VISIEM SOCIĀLISTISKIEM STRĀDNIEKIEM!

VISIEM BIJUŠIEM LATVIJAS ARODBIEDRĪBU CENTRĀLĀ BIROJA APVIENOTO ARODBIEDRĪBU BIEDRIEM!

VISIEM FAŠIZĒTO ARODBIEDRĪBU BIEDRIEM!

*Darba biedri!*

Jau 7 mēnešus Latvijā valda Ulmaņa fašistiskā tirānija. 7 mēnešus fašistu bandas vajā, terorizē un spīdzina revolucionāros strādniekus. Slēgtas visas strādnieku organizācijas, viņu īpašumi un fondi nolaupīti un izšķiesti.

Arī kapitālisti-uzņēmēji tūliņ pēc fašistiskās diktatūras nodibināšanās uzsāka negantu uzbrukumu strādnieku šķirai. Visur tur, kur strādnieki neizrādīja pietiekošu pretestību, uzņēmēji, no valdības tieši atbalstīti, nosita jau tā zemās darba algas. Bet ar to vēl nepietiek. Fašisti samazinājuši pabalstus slimības gadījumos un pasliktinājuši strādnieku ārstēšanos caur slimokasēm. Likvidēti pabalsti bezdarbniekiem. Pašreiz valdība kopā ar uzņēmējiem projektē pēc Hitlera parauga visu nodarbināto precēto strādnieču atlaišanu no darba. Tiek paaugstinātas īres. Aug dzīves dārdzība, bet strādnieku reālā alga paliek arvien zemāka.

Strādnieku stāvoklis kopš fašistiskā apvērsuma ir tik tālu pasliktinājies, ka pat Ulmaņa tuvākais rokaspuisis, fašistiskais balamute «viceministrs» Bērziņš ir spiests atzīties, ka «daudzos strādnieku rajonos valda posts» (sk. «Jaunākās Ziņas», 7. janvārī 1935. g.).

Strādniekus Ulmanis grūž trūkumā un postā, bet lauku lielburžuāzijai viņš piemaksu veidā uzdāvina no strādniekiem izsūktos miljonus. Strādnieki un viņu organizācijas tiek apzagti, bet milzīgas summas tiek izsviestas aizsargu bandu bruņošanai. Izsviež miljonus hitleriskā kara gatavošanai pret SPRS. Ulmanis jau iztukšojis valsts kasi un gatavo Latvijā inflāciju, kas nesīs milzīgu dārdzības pieaugšanu.

Vēl lielāku izsūkšanu, vēl tālāku stāvokļa pasliktināšanu, vēl lielāku postu Latvijas strādniekiem gatavo fašisti. Bet Ulmanis un kapitālisti labi saprot, ka strādnieki neļaus tik viegli sev novilkt ādu pār acīm. To jau parādīja streiks Rīgas «Kontinentā» un daudzos citos uzņēmumos, kur uzņēmējiem, neskatoties uz prefekta Grīnvalda un viceministra Bērziņa tiešu palīdzību, neizdevās izvest projektēto algas nosišanu. Tāpēc fašisti mēģina iespiesties strādnieku rindās. Tāpēc Ulmanis sagrāva strādnieku arodbiedrības un uzdeva Bērziņam ar policijas un politpārvaldes palīdzību fašizēt arodbiedrības.

Ulmaņa fašistiskās arodbiedrības tiek organizētas pēc Hitlera fašistisko arodbiedrību parauga. Viņu priekšgalā ir nolikti valdības un politpārvaldes aģenti. Valdēs sēž fašistiskie ielikteņi, kurus neviens strādnieks nav vēlējis. Strādniekiem nav tiesības pilnās biedru sapulcēs izvēlēt tādu valdi, kādu viņi grib. Ulmanis baidās sasaukt pilnas biedru sapulces, kur strādnieki varētu apspriest savas vajadzības, jo viņš baidās no strādnieku jautājumiem par izšķiestiem fondiem un īpašumiem, par algas nosišanu, par strādnieku ārstēšanās pasliktināšanu utt. Strādniekiem nav ko gaidīt no Ulmaņa fašistiskajām arodbiedrībām, jo viņu vienīgais mērķis ir atturēt strādniekus no cīņas pret kapitāla uzbrukumiem, atturēt strādniekus no cīņas pret sava stāvokļa vēl tālāku pasliktināšanos. Lai sekmīgi cīnītos pret kapitāla negantajiem uzbrukumiem, strādniekiem jāatjauno savas strādnieciskās arodorganizācijas. Tikai tad, ja visi strādnieki, bez politisko uzskatu izšķirības, visi kā viens slēgsies ciešās rindās cīņā par savām strādnieciskām arodbiedrībām, tikai tad strādnieki būs spējīgi arī sekmīgi atsist kapitālistu uzbrukumus darba algām un sociālai apdrošināšanai un panākt sava stāvokļa uzlabošanu. Tāpēc mēs, kreisie arodnieki, griežamies pie visiem strādniekiem, kas bija organizēti no fašistiem slēgtajās arodbiedrībās, pie visiem strādniekiem, kas iestājušies fašistiskajās arodbiedrībās, kā arī pie visiem pārējiem latvju strādniekiem bez politisko uzskatu izšķirības ar priekšlikumu kopējiem spēkiem atjaunot strādnieku arodbiedrības, kas bija apvienotas Latvijas arodbiedrību Centrālajā birojā. Mēs liekam priekšā kopējiem spēkiem atjaunot LACB arodbiedrības kā strādnieku šķiras cīņas organizācijas, kuras stāda par savu uzdevumu:

1. Cīņu pret kapitāla uzbrukumiem strādnieku darba algām, pret darba algu samazināšanu, par darba algu paaugstināšanu. Pret projektējamo precēto strādnieču atlaišanu no darba. Pret darba apstākļu pasliktināšanu. Pret pabalstu samazināšanu un ārstēšanās pasliktināšanu caur slimokasēm. Par pabalstu izsniegšanu visiem bezdarbniekiem. Pret revolucionāro strādnieku atlaišanu no darba.

2. Par strādnieku organizēšanās, streika, sapulču un preses brīvību. Par nolaupīto slimokasu līdzekļu un arodbiedrību fondu un īpašumu atpakaļ atdošanu.

3. Par kara stāvokļa atcelšanu. Pret aizsargu bandu pārvēršanu pilsētām. Pret revolucionāro strādnieku vajāšanu un terorizēšanu, par visu komunistisko, sociālistisko un bezpartejisko revolucionāro strādnieku tūlītēju atsvabināšanu no cietumiem un koncentrācijas lēģeriem.

4. Par sociālās apdrošināšanas likumprojekta izvešanu dzīvē, par ko 1934. g. februārī plebiscītā nobalsoja latvju darba tautas vairums (pāri par 400 000 balsu).

Pret hitlerisko pretpadomju intervencijas kara gatavošanu, par SPRS aizstāvēšanu.

Mēs, kreisie arodnieki, esam pārliecināti, ka ap šiem uzdevumiem, cīņā par šīm prasībām var tikt radīta visu Latvijas strādnieku vienota fronte, kas spēs salauzt kapitāla uzbrukumus strādnieku šķirai.

*Darba biedri no fašizētajām arodbiedrībām!*

Neļausim sevi iemidzināt ar fašista Bērziņa pļāpāšanu par «tautas vienību» un «strādnieku un kapitālistu savstarpēju solidaritāti», un ar citiem fašistiskiem knifiem. Organizēsim fašistiskajās arodbiedrībās opozīcijas grupas un uzstādīsim prasības par mūsu materiālā stāvokļa un darba apstākļu uzlabošanu. Uzstādīsim prasības par fašistisko arodbiedrību biedru sapulču sasaukšanu un strādnieku vajadzību apspriešanu. Pieprasīsim tiesību pašiem vēlēt savas, no valdības un kapitālistiem neatkarīgās valdes! Radīsim fašistiskajās arodbiedrībās spēcīgu opozīcijas kustību, kura aizstāvētu strādnieku intereses un cīnītos par slēgto strādnieku arodbiedrību atjaunošanu.

*Biedri strādnieki, bijušie LACB arodbiedrību biedri!*

Slēgsimies ciešās rindās cīņā par strādnieku arodbiedrību atjaunošanu, par visu no fašistiem nolaupīto fondu, īpašumu un strādnieku namu atpakaļ atdošanu! Pievilksim mūsu cīņā arī neorganizētos strādniekus un pievilksim visus spēkus, lai panāktu savu atjaunoto arodbiedrību legālu darbību! Fašistiskajās arodbiedrībās un visur darba vietās, uzņēmumos uzstādīsim prasības par strādnieku arodbiedrību atjaunošanu, sapulču sasaukšanu utt. Ja mums neizdosies tūliņ panākt strādnieku arodbiedrību legālu atjaunošanu, tad organizēsimies savās arodbiedrībās puslegāli vai arī pavisam nelegāli, bet neatlaidīgi turpināsim cīņu par savu arodbiedrību legalizāciju!

Vislielāko vērību arodbiedrību atjaunošanas darbam jāpiegriež uzņēmumos! Uzņēmumos jāorganizē kopējas arodgrupas, kurās jāapvienojas visiem uzņēmumā strādājošiem kreisiem, sociālistiskiem un bezpartejiskiem strādniekiem. Katrs strādnieku konflikts ar uzņēmēju, katra strādnieku uzstāšanās par darba apstākļu uzlabošanu jāizmanto kopējo arodgrupu noorganizēšanai un stiprināšanai. Šīs uzņēmumu arodgrupas jāizveido par strādnieku masu organizācijām. Viņām jābūt spēcīgām vienotas frontes cīņas organizācijām, kas spēj vest cīņu pret kapitāla uzbrukumiem un aizstāvēt strādnieku intereses. Pēc vairāku uzņēmumu *kopēju* arodgrupu noorganizēšanas ir jāsasauc šo arodgrupu konferences un uz demokrātiskiem pamatiem jāizvēl valde, kas vadīs šīs arodbiedrības darbu visā ražošanas nozarē. Tikai apvienojot savus spēkus uzņēmumos, noorganizējot kopējas arodgrupas un arodbiedrības, strādnieki būs spējīgi dot pretsparu fašistu un uzņēmēju varmācībām. Visi šķēršļi, kas varētu kavēt strādnieku arodbiedrību atjaunošanu un visas strādniecības vienotas frontes nodibināšanu, ir jānobīda pie malas.

15 gadus Latvijas proletariāts un viņa arodkustība bija sašķelti. Šī sašķeltība kavēja Latvijas strādnieku cīņu pret savu šķiras ienaidnieku. Tagad, hitleriskā pretpadomju kara priekšvakarā, kad fašisti un kapitālisti neganti vajā un apspiež strādniekus, kad Ulmanis gatavojas Latvijas strādniekus dzīt brāļu karā pret SPRS darbaļaudīm, ir tiešām pienācis laiks Latvijas proletariātam likvidēt savas arodkustības sašķeltību.

Tāpēc mēs, kreisie arodnieki, liekam priekšā tajās rūpniecības nozarēs, kur agrāk paralēli darbojās kreisās un LACB arodbiedrības, kopējiem spēkiem ķerties pie kopēju, vienotu šķiras arodbiedrību dibināšanas, kas darbosies uz augšā norādītās cīņas platformas pamatiem. Visur tur, kur izdosies nodibināt kopējas arodgrupas un arodbiedrības, kreisie arodnieki ir ar mieru atteikties no savām patstāvīgajām arodorganizācijām.

Mēs uzaicinām ne tikvien LACB arodbiedrību rindu biedrus, bet arī visus aktīvistus, arodbiedrību valžu locekļus, visus, kas grib cīnīties pret kapitāla un fašisma uzbrukumiem strādniecībai, kopējiem spēkiem atjaunot fašistu sagrautās arodbiedrības uz šķiru cīņas, vienotas frontes un arodnieciskas vienības pamatiem.

*Biedri sociālistiskie strādnieki!*

Kompartija un Sociālistiskā strādnieku un zemnieku partija ir noslēgušas līgumu par cīņu vienotā frontē pret kapitāla uzbrukumiem, fašismu un kara draudiem. Cīņa par strādnieku arodbiedrību atjaunošanu ir viens no šī līguma galvenajiem darbības punktiem. Mēs, kreisie arodnieki, uzaicinām visus sociālistiskos strādniekus kopējiem spēkiem nekavējoties ķerties pie līguma punkta praktiskas realizēšanas uzņēmumos.

Organizēsim spēcīgas kopējas arodgrupas uzņēmumos. Apvienojot šīs grupas, atjaunosim strādnieku arodbiedrības kā šķiru cīņas organizācijas. Radīsim vienotu proletārisku fronti cīņā pret fašisma un kapitāla uzbrukumiem, kā to ar sekmēm dara Austrijas, Francijas u. c. zemju proletariāts!

*Lai dzīvo strādnieku arodbiedrības — strādnieku šķiras cīņas organizācijas!*

*Lai dzīvo Latvijas strādnieku vienota fronte cīņā pret kapitāla un fašisma uzbrukumiem un kara draudiem!*

*Par darbu un maizi, par brīvību un varu!*

*Lai dzīvo sociālisms!*

*Kreiso arodnieku Vislatvijas centrs  
(Sarkanās Arodinternacionāles piekritēji)  
LKP Rīgas komiteja*

id: 98

file\_name: revl-n098-LKP\_Riga\_committee\_textile\_workers\_faction-1000-[1935-01-10…].txt

title: LKP Rīgas komitejas tekstilstrādnieku frakcijas lapiņa par Rīgas tekstilstrādnieku smago stāvokli, ar aicinājumu apvienoties nelegālās arodgrupās, lai cīnītos par savām ekonomiskajām prasībām

author: LKP Rīgas komitejas tekstilstrādnieku frakcija

date: [1935-01-10…]

print\_run: 1000

typography\_name: Spartaks

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 212–213.

text:

Bez cīņas nav uzvaras! Visu zemju proletārieši, savienojieties!

BIEDRI, TEKSTILA UN TRIKOTĀŽAS RŪPNIECĪBĀ NODARBINĀTIE STRĀDNIEKI UN STRĀDNIECES!

Pagājušais — 1934. g. ar notikušo fašistisko apvērsumu solīja strādniekiem lielus uzlabojumus saimnieciskajā dzīvē. Solīja, ka neviens netiks atlaists, algas netiks samazinātas, tiks uzlaboti darba apstākļi, ārstēšana, slimokasu pabalsti utt. Solīja, ka valdība kopā ar policiju un darba inspektoriem raudzīsies, lai visi šie solījumi tiktu izvesti dzīvē.

Nodzīvoti jau 8 mēneši jaunajos, fašistiskās valdības apstākļos. Bet viņas dotie solījumi palikuši tikai solījumi, kuri nav un netiks izvesti dzīvē. «Vienotās tautas» lozungs ir izvērties par vienotu tautisko kapitālistu-uzņēmēju un valdības nostāšanos par tālāku strādnieku saimnieciskā un tiesiskā stāvokļa pasliktināšanu. Notiek nepārtrauktas strādnieku atlaišanas no darba. Uzņēmumi «Viktoria», «Bostons», «Merkurs» un «Švarcs» atlaiduši vienu maiņu. Mazākas atlaišanas notiek «Kosmosā», «Vikersā», «Kolibrī», «Rīgas tūku fabrikā» («Provodņiks»), «Merino» un Levensona fabrikās. Daudzos uzņēmumos samazinātas algas un pāriet uz 3 darba dienām nedēļā. Bet, ja samazināšana nav notikusi tādos uzņēmumos kā «Rīgas audums» un «Feldhūns», kur valdības vīri ir līdzakcionāri, tad tas vēl neizslēdz līdzīga stāvokļa iestāšanos arī tur.

Mums jāzin, ka, pieaugot saimnieciskai krīzei un bezdarbam, pieauga arī strādnieku pretspars un cīņas gars pret krīžu un bezdarba īstajiem cēloņiem — kapitālistiem. Pilsonība to juta un saprata, tādēļ tā ķērās pie pēdējā līdzekļa — fašistiskā apvērsuma. Likvidēdama visas strādnieku organizācijas un tiesības, ievezdama kara stāvokli un teroru, pilsonība cer mūs pārvērst par beztiesīgiem vergiem. Tikai uzņēmēju-kapitālistu interesēm kalpo šī diktatūra. To apliecina pagājušajā nedēļā «Jaunākās Ziņās» nodrukātais tekstilrūpnieku apsveikums un pateicība valdībai.

Biedri, uzņēmēju-kapitālistu tieksmes strādnieku izsūkšanā ir neaprobežotas. Nav uzņēmēja, kas pa šiem gadiem nebūtu pasliktinājis algas un darba apstākļus. Nav gadījuma, ka uzņēmējs labprātīgi būtu uzlabojis mūsu stāvokli. Tikai ar spēku un cīņu varam uzlabot savu stāvokli un ierobežot uzņēmēju iedzīvošanās kāri uz mūsu rēķina. Bet tas ir iespējams tikai tad, ja šinī cīņā izejam mēs, strādnieki, organizēti un vienoti, ja uzstāsimies visu uzņēmumu strādnieki kopīgi. Tāpēc nekavējoties jāķeras pie arodgrupu dibināšanas un fabriku komiteju izveidošanas tieši darba vietās. Katram strādniekam, lai tas būtu bezpartejiskais, sociālists vai citādi domājošais, bet, ja viņam patiesi rūp sava stāvokļa uzlabošana, jāņem aktīva dalība šai darbā. Tikai vienoti mēs piespiedīsim valdību un uzņēmējus pildīt savus solījumus un vest sekmīgu cīņu par mūsu stāvokļa tālāku uzlabošanu.

*Lai dzīvo nelegālās arodgrupas un fabriku komitejas!*

*Lai dzīvo vienota cīņa par mūsu algu paaugstināšanu un darba apstākļu uzlabošanu!*

*Nost Ulmaņa fašistisko diktatūru!*

*Latvijas Kom. part.  
Rīgas komitejas tekstilstrādnieku frakcija*

id: 99

file\_name: revl-n099-LKP\_CK-2000-[…1935-01-20].txt

title: LKP CK lapiņa par fašistu izrēķināšanos ar politieslodzītajiem, ar aicinājumu darbaļaudīm nepieļaut politieslodzīto stāvokļa pasliktināšanu

author: LKP CK

date: […1935-01-20]

print\_run: 2000

typography\_name: Spartaks

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 214–215.

text:

Bez cīņas nav uzvaras! Visu zemju proletārieši, savienojieties!

BIEDRI STRĀDNIEKI UN STRĀDNIECES, LAUKU UN PILSĒTU DARBAĻAUDIS, VISI, KAS TIEKAT APSPIESTI UN EKSPLUATĒTI!

Ulmaņa fašistiskie bendes gatavo atkal jaunas varmācības un mocības cietumos strādnieku aktīvākiem cīnītājiem.

Nāves režīms cietumos, zvēriskās spīdzināšanas, badā mērdēšana, saldēšana tumšos, ledainos moku kambaros, necilvēcīgas pazemošanas un normālam cilvēkam pat neiedomājamas neķītrības, kādas jau gadu desmitiem speciāli izmeklēti sadisti pielieto pret politieslodzītajiem, tagadējiem fašistiskajiem bendēm liekas vēl par nepietiekošiem. Pārāk gausa un neapmierinoša tiem liekas pašaizliedzīgo revolucionāru pamazītēja nobendēšana, kas tika pastiprināta, nāves režīmu ievedot. Nāves režīms, necilvēcīgā apiešanās un zvēriskā spīdzināšana nespēj salauzt bendes rokās kritušo strādnieku priekšpulka varoņu izturētību un uzticību savai šķirai, tādēļ fašistiskie «šķiru likvidētāji», «tautas apvienotāji» un «strādnieku aizstāvētāji» projektē vienmēr jaunas nelietības un bendēšanas paņēmienus, lai drīzāk fiziski iznīcinātu nesalaužamos un nesamierināmos cīnītājus.

Hitleriskajai Vācijai pārdevušies Ulmaņa kalpi šinīs dienās grib ar varu piespiest politieslodzītos iet katorgas darbos, kur viņu mocīšana un pazemošana tiks vēl vairāk pastiprināta!

Sociāldemokrātiskie un bezpartejiskie strādnieki, darba jaunieši, ekspluatētie inteliģenti un visi, kas esat pret asiņaino fašisma režīmu un Latvijas pārdošanu hitleriskajai Vācijai!

Nepielaidīsim jaunas mocības un pazemošanas mūsu biedriem, kas, varonīgi cīnoties pret apspiedējiem, krituši fašistisko slepkavu gūstā!

Visi vienotā pretfašisma frontē uzstāsimies pret Ulmaņa neģēlīgajiem asinssuņiem un Latvijas darba tautas pārdevējiem ārzemju fašistiem, imperiālistisko karu un kontrrevolucionāras intervences gatavotājiem!

Rīkosim kopējus protesta mītiņus un demonstrācijas, pieņemsim protesta rezolūcijas un sūtīsim tās Ulmaņa fašistiskajai valdībai, gatavosimies politiskam masu streikam un *palīdzēsim mūsu ieslodzītajiem cīņas biedriem, kurus fašistiskie bendes grib piespiest atkal ķerties pie pēdējā līdzekļa — bada streika!*

*Prasīsim atcelt nāves režīmu, nesūtīt katorgas darbos un atsvabināt visus, kas ieslodzīti par cīņu pret fašismu un buržuāzijas uzbrukumiem!*

*Nost Ulmaņa fašistisko valdību!*

*Lai dzīvo Padomju Latvija!*

*LKP Centrālkomiteja*

id: 100a

file\_name: revl-n100a-LKP\_CK\_LSSZP\_CK-2000-1935-01-30.txt

title: LKP CK un LSSZP CK uzsaukums Latvijas darbaļaudīm

author: LKP CK un LSSZP CK

date: 1935-01-30

print\_run: 2000

typography\_name: Spartaks

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 215–216.

text:

BRĪVĪBU BIEDRAM TELMANIM!

Jau 2 gadus Vācijas fašisti tur ieslodzītu cietumā un neganti moka un spīdzina b. Telmani. Ar viltotu dokumentu un liecinieku palīdzību hitleriskie bandīti grib inscenēt pret b. Telmani fašistisko tiesu. Kad b. Dimitrovs Leipcigas procesā atmaskoja fašistu provokāciju par reihstāga dedzināšanu un kad līdz ar to par pilnīgi nepamatotiem un viltotiem izrādījās arī visi provokatoriskie apvainojumi pret b. Telmani, tad fašistiskie asinssuņi izdomāja jaunu apvainojumu pret b. Telmani par valsts nodevību un gatavojas viņu tagad tiesāt ar nāves sodu. Fašistiskie bendes, kas smacē cietumos, moka un spīdzina tūkstošiem komunistisko un sociālistisko strādnieku, kas noslepkavojuši tūkstošiem labāko Vācijas revolucionāro strādnieku, tagad alkst pēc vācu darba tautas vadoņa b. Telmaņa asinīm.

Biedra Telmaņa dzīvība atrodas pašreiz lielākās briesmās kā jebkad! Tikai visu zemju darbaļaužu uzstāšanās un protesti var izraut b. Telmani no fašistisko slepkavu rokām. Tāpat kā b. Dimitrovu, b. Telmani var izglābt tikai miljonu darbaļaužu protesti.

Pāri visām zemēm jau plūst milzīgais protesta vilnis. Arī Latvijas darbaļaudīm jāpievieno sava protesta balss par b. Telmaņa atbrīvošanu.

Latvijas darbaļaudis ir sevišķi ieinteresēti b. Telmaņa atbrīvošanā, jo b. Telmanis ir taisni to fašistisko bandītu gūsteknis, kuri gatavojas karagājienam uz Baltiju. Biedrs Telmanis ir tuvs Latvijas darbaļaudīm, jo viņš visiem spēkiem cīnījās pret Vācijas imperiālistu kara plāniem, pret Baltijas pārvēršanu par kara placdarmu pret SPRS; b. Telmanis nesaudzīgi cīnījās pret visiem Vācijas darbaļaužu apspiedējiem, jo sevišķi pret prūšu junkuriem un viņu ciltsbrāļiem — bijušiem Baltijas baroniem, kas ar Hitlera svētību un palīdzību grib atjaunot savu kundzību pār Latvijas darba tautu.

Sevišķi tagad, kad hitleriskās briesmas priekš Latvijas darbaļaudīm tapušas tik akūtas kā vēl nekad, kad Hitlers jau sakārtojis vairākus desmittūkstošus fašistisko trieciennieku pie Lietuvas robežām un gatavojas iebrukt Klaipēdas apgabalā, kad Hitlera aģents Latvijā — Ulmanis Daugavpilī kopā ar poļu fašistiem rīko naidīgas demonstrācijas pret SPRS un pasvītro Hitleram savu gatavību vest kopēju karu pret Padomju Savienību, — sevišķi tagad Latvijas darbaļaudīm skaļi jāpaceļ sava protesta balss pret Vācijas fašistu plāniem noslepkavot b. Telmani. Cīņa par b. Telmaņa atbrīvošanu ir cīņa pret fašismu, hitlerisma briesmām un karu. Tā ir cīņa par patiesu mieru Eiropā, par patiesu brīvību visām mazajām tautām.

Latvijas darbaļaudis pilsētās un laukos! Protestējiet pret Hitlera plāniem noslepkavot b. Telmani! Pieprasiet b. Telmaņa atbrīvošanu! Sasauciet darba vietās un uzņēmumos sapulces, pieņemiet protesta rezolūcijas un sūtiet viņas priekš publicēšanas nelegālajai strādnieku antifašistiskajai presei. Sūtiet protestus uz Vāciju: *Berlin, Justizministerium un Leipzig, Reichsgericht*. Rakstiet tā, lai nevar jūs *uzzīmēt* pēc rokraksta. Protestējiet pa tālruni N 23576 vācu sūtniecībai Rīgā.

Neļausim fašistiem noslepkavot b. Telmani, vienu no varonīgākiem un pašaizliedzīgākiem Vācijas revolucionāriem!

*Brīvību Telmanim!*

*Nost ar hitlerismu un viņa aģentiem Latvijā!*

*Latvijas Kom. partijas Centr. Komiteja  
Latv. Soc. strādn.-zemn. part. Centr. Komitejā*

id: 100b

file\_name: revl-n100b-LKP\_CK\_LKJS\_CK\_LSSZP\_CK\_LSJS\_CK-4000-1935-02.txt

title: LKP CK, LKJS CK, LSSZP CK un LSJS CK uzsaukums Latvijas darbaļaudīm

author: LKP CK, LKJS CK, LSSZP CK un LSJS CK

date: 1935-01-30

print\_run: 4000

typography\_name: Kollomans Vallišs

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 215–216.

text:

BRĪVĪBU BIEDRAM TELMANIM!

Jau 2 gadus Vācijas fašisti tur ieslodzītu cietumā un neganti moka un spīdzina b. Telmani. Ar viltotu dokumentu un liecinieku palīdzību hitleriskie bandīti grib inscenēt pret b. Telmani fašistisko tiesu. Kad b. Dimitrovs Leipcigas procesā atmaskoja fašistu provokāciju par reihstāga dedzināšanu un kad līdz ar to par pilnīgi nepamatotiem un viltotiem izrādījās arī visi provokatoriskie apvainojumi pret b. Telmani, tad fašistiskie asinssuņi izdomāja jaunu apvainojumu pret b. Telmani par valsts nodevību un gatavojas viņu tagad tiesāt ar nāves sodu. Fašistiskie bendes, kas smacē cietumos, moka un spīdzina tūkstošiem komunistisko un sociālistisko strādnieku, kas noslepkavojuši tūkstošiem labāko Vācijas revolucionāro strādnieku, tagad alkst pēc vācu darba tautas vadoņa b. Telmaņa asinīm.

Biedra Telmaņa dzīvība atrodas pašreiz lielākās briesmās kā jebkad! Tikai visu zemju darbaļaužu uzstāšanās un protesti var izraut b. Telmani no fašistisko slepkavu rokām. Tāpat kā b. Dimitrovu, b. Telmani var izglābt tikai miljonu darbaļaužu protesti.

Pāri visām zemēm jau plūst milzīgais protesta vilnis. Arī Latvijas darbaļaudīm jāpievieno sava protesta balss par b. Telmaņa atbrīvošanu.

Latvijas darbaļaudis ir sevišķi ieinteresēti b. Telmaņa atbrīvošanā, jo b. Telmanis ir taisni to fašistisko bandītu gūsteknis, kuri gatavojas karagājienam uz Baltiju. Biedrs Telmanis ir tuvs Latvijas darbaļaudīm, jo viņš visiem spēkiem cīnījās pret Vācijas imperiālistu kara plāniem, pret Baltijas pārvēršanu par kara placdarmu pret SPRS; b. Telmanis nesaudzīgi cīnījās pret visiem Vācijas darbaļaužu apspiedējiem, jo sevišķi pret prūšu junkuriem un viņu ciltsbrāļiem — bijušiem Baltijas baroniem, kas ar Hitlera svētību un palīdzību grib atjaunot savu kundzību pār Latvijas darba tautu.

Sevišķi tagad, kad hitleriskās briesmas priekš Latvijas darbaļaudīm tapušas tik akūtas kā vēl nekad, kad Hitlers jau sakārtojis vairākus desmittūkstošus fašistisko trieciennieku pie Lietuvas robežām un gatavojas iebrukt Klaipēdas apgabalā, kad Hitlera aģents Latvijā — Ulmanis Daugavpilī kopā ar poļu fašistiem rīko naidīgas demonstrācijas pret SPRS un pasvītro Hitleram savu gatavību vest kopēju karu pret Padomju Savienību, — sevišķi tagad Latvijas darbaļaudīm skaļi jāpaceļ sava protesta balss pret Vācijas fašistu plāniem noslepkavot b. Telmani. Cīņa par b. Telmaņa atbrīvošanu ir cīņa pret fašismu, hitlerisma briesmām un karu. Tā ir cīņa par patiesu mieru Eiropā, par patiesu brīvību visām mazajām tautām.

Latvijas darbaļaudis pilsētās un laukos! Protestējiet pret Hitlera plāniem noslepkavot b. Telmani! Pieprasiet b. Telmaņa atbrīvošanu! Sasauciet darba vietās un uzņēmumos sapulces, pieņemiet protesta rezolūcijas un sūtiet viņas priekš publicēšanas nelegālajai strādnieku antifašistiskajai presei. Sūtiet protestus uz Vāciju: *Berlin, Justizministerium un Leipzig, Reichsgericht*. Rakstiet tā, lai nevar jūs *uzzīmēt* pēc rokraksta. Protestējiet pa tālruni N 23576 vācu sūtniecībai Rīgā.

Neļausim fašistiem noslepkavot b. Telmani, vienu no varonīgākiem un pašaizliedzīgākiem Vācijas revolucionāriem!

*Brīvību Telmanim!*

*Nost ar hitlerismu un viņa aģentiem Latvijā!*

id: 101

file\_name: revl-n101-LKJS\_Jurmala\_district\_committee-250-1935-01-31.txt

title: LKJS Jūrmalas rajona komitejas uzsaukums Slokas «Baltijas celulozes fabrikas» strādniekiem atjaunot nelegāli savu arodbiedrību un izvirzīt prasības ekonomiskā stāvokļa uzlabošanai

author: LKJS Jūrmalas rajona komiteja

date: 1935-01-31

print\_run: 250

typography\_name: Spartaks

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 217–219.

text:

Bez cīņas nav uzvaras! Visu zemju proletārieši, savienojieties!

BIEDRI, «BALTIJAS CELULOZES FABRIKAS» STRADNIEKI UN JAUNIEŠI!

Jau pagājuši 8 mēneši, kopš Latvijā nodibinājās lauku lielsaimnieku un pilsētas fabrikantu diktatūra ar veco blēdi un zagli Ulmani priekšgalā. Lai piemērotos strādniekiem, lai noturētu tos no pretspara cīņas, tad Ulmanis un viņa sulaini solīja visiem darbu un maizi, solīja nesamazināt strādnieku algas.

Bet tie bija bezkaunīgi meli. «BCF» strādnieku stāvoklis nav uzlabojies ne par matu, bet gan pasliktinājies. Mūsu fabrika ir izvērtusies par īstu strādnieku izmantošanas un sakropļošanas bedri.

Vissmagākais stāvoklis ir laukuma strādniekiem. Jau tagad viena dala atlaista un pārējos drīz vien atlaidīs, jo mizošanas darbus pārtrauc. Atkal simtiem cilvēku būs pašā ziemas vidū, kad visur bezdarbs, izsviesti uz ielas badā un salā. Slokas lielākais nelietis un strādnieku dīrātājs Vaņka-Vanovskis izgudrojis dažādas metodes, kā var viegli laukuma strādniekus aplaupīt un tikt pie bagātības; šmaucot ar nepareizu mēru, Vaņka uz katras kubikas liek strādniekam nomizot 0,8 stera vairāk, ko iebāž savā kabatā. Lai nebūtu jāmaksā atvaļinājumu naudas, tad strādniekus atlaiž un pieņem atkal no jauna. Laukuma strādnieki skaitās kā pagaidstrādnieki. Līdz šim izmaksāja algas katru sestdienu, bet tagad tikai par divām nedēļām reizi.

Izpeļņa smieklīgi maza — maksā Ls 3,50 — Ls 4 par kubiku, turpretim agrāk maksāja Ls 8 — Ls 10 par kubiku. Par divām nedēļām sievietes un jaunieši izpelna Ls 5—6, vīrieši 10—12 latu. Par mums nolaupītiem latiem Vaņka uzcēlis lepnu vasarnīcu un var braukāt medībās, un var nodoties citām izpriecām un uzdzīvei, kamēr mēs paši un mūsu bērni salstam un dzīvojam pusbadā.

Pārējās nodalās stāvoklis nav labāks. Lai labāk izsūktu strādniekus visur ievesti akorddarbi. Pie Bergmaņa u. c. komandās strādnieki nodarbināti jau 3—4 gadus, bet skaitās vēl vienmēr kā pagaidstrādnieki. Daudzi nav apdrošināti pat slimokasēs.

Kā klājas arī slimokasēs apdrošinātiem, to rāda gadījums ar mūsu biedru Gorsmani, kurš ārsta noziedzīgās izturēšanās dēļ nomira.

Ja strādnieks aiziet pie ārsta, tad paraksta baldriāna drapītes un pasaka, ka gan jau pāries. Cik ilgi atpakaļ, kad notika drausmīgais nelaimes gadījums ar strādnieku Joski, kurš administrācijas noziedzīgās nolaidības dēļ dabūja galu.

Pie mašīnām algas no 20 līdz 50 santīmiem par stundu. Darbs vasarā elles karstumā, bez ventilācijas. Mašīnas vecas un salūzušas, sasietas ar drātīm. Tās atliekas vēl no pirmskara laikiem, jo Latvijas buržuāzija spēj radīt tikai krīzi un badu, nevis atjaunot rūpniecību un uzlabot strādnieku stāvokli. Pie mašīnām trūkst aizsargierīču.

Pilnā sparā iet arī algu nosišana, ko panāk ar šādu manevri. Ja kādu strādnieku pārceļ labāk atalgotā vietā, tad nosit jauno algojumu par 5—10 santīmiem stundā. Strādniekiem daudz jācieš no meistaru Valdmaņa, Kārkliņa, Kaulmaņa, Sitkas u. c. varmācībām.

Vēl smagāks ir jauniešu stāvoklis, jo visur tie saņem zemāku atalgojumu. Neģēlīga ir sieviešu darba izmantošana. Papīrzālē, kur strādā ap 30 sievietes, pie akorddarba izpeļņa zem 2 latiem. Arī katlu mājā pie smagā ogļu dzīšanas darba nodarbina sievietes uz akorda. Bieži meistari un inženieri izmanto sievietes savām personīgam iegribām. Tā nesen no laboratorijas atlaida kādu strādnieci, kad viņa neielaidās uz inženiera priekšlikumu.

Tāpat jāprasa, cik priekšzīmīga ventilācija ir koharu u. c. nodaļās, kur no sēra apstrādāšanas attīstās indīgas gāzes. Gada laikā spēcīgākais strādnieks tur sabojā savu veselību. Arī tur fašistu un «BCF» fabrikantu izsūtāmais zēns Grebežs atradis visu vispriekšzīmīgākajā kārtībā. Patiesībā tie kungi tur savas acis nerāda.

*Biedri «BCF» strādnieki un jaunieši!* Visi mēs, kas atrodamies hitlerisko fabrikas izsūcēju nagos! Pietiek vergot! Mēs prasām nevis uz augstiem svētkiem atmest ubagu dāvanas, bet cilvēcīgu dzīvi un atalgojumu.

To mums nedos ne fašistu pļāpa Bērziņš, ne policijas priekšnieki, ne fašistu varas ieceltie darba inspektori. Ulmaņa gramofons Bērziņš prot tikai sludināt, lai paciešoties, jo arī uzņēmējam neesot labāk.

Vai tā, biedri, nav vislielākā bezkaunība?!

Citreiz trieksim ratā šo bijušo politiskās pārvaldes aģentu, kas 1922./23. g. spīdzināja un ķerstīja revolucionāros strādniekus, kas pēc fašistiskā apvērsuma slēdza strādnieku arodbiedrības un kas tagad ar glumu mēli mēģina piebraukt strādniekiem.

*Biedri!* Tikai organizēti mēs varam aizstāvēt savas intereses un panākt sava stāvokļa uzlabošanu. Uzņēmēji un fašisti paši nepiekāpsies, ja mēs tos nepiespiedīsim to darīt! Kas gan tiem lai liegtu plēst strādniekiem divas ādas un dzīvot zaļas dienas, ja strādnieki paši to viņiem atļauj.

Dibināsim uzņēmumos no fašistiem neatkarīgas arodgrupas, kur apspriedīsim un izstrādāsim mūsu prasības.

*Mēs prasām* atjaunot Slokā slēgto strādnieku arodbiedrību un atļaut pašiem strādniekiem brīvi izvēlēt arodbiedrības valdi!

*Bijušie Slokas arodbiedrības biedri!*

Kompartija un komjaunatne aicina atjaunot kopīgiem spēkiem arodbiedrības darbu nelegāli un piespiest fašistus atjaunot slēgto arodbiedrību!

Iestājoties arodgrupā, mēs neprasām pēc neviena strādnieka un jaunieša politiskās pārliecības, uz turieni brīvs ceļš katram godīgam strādniekam un jaunietim.

*Visi «BCF>» strādnieki!*

Nekavējoties sanāksim uz apspriedēm, apskatīsim un papildināsim sekojošas prasības:

1. Ierīkot piemērotu ventilāciju un aizsargierīces pie lielā spirāļveltņa.

2. Pārceļot strādnieku jaunā darbā, nesamazināt līdz šim viņa priekšgājējam maksāto atalgojumu!

3. Jauniešiem un sievietēm pie vienāda darba ar pieaugušiem vīriešiem maksāt vienādu atalgojumu!

4. Laukuma strādniekiem maksāt mazākais Ls 6 par kubiku, lai strādnieki varētu dienā izpelnīt vismaz fašistu nolikto Ls 2,40.

5. Laukuma strādniekiem algu izmaksāt katru nedēļu.

6. Dot darbu laukuma strādniekiem vienmērīgi visu gadu!

7. Ievest vienu noteiktu malkas mēru, lai Vaņka nevarētu mūs šmaukt.

*Biedri!* Arodgrupu sanāksmēs un apspriedēs izstrādāsim šīs prasības sīkāk, uzstādīsim tās uzņēmējam un viņu neizpildīšanas gadījumā gatavosimies streikam!

Visur popularizēsim streika lozungu, jo, tikai vienoti uzstājoties, mēs piespiedīsim hitleriskos īpašniekus šīs prasības izpildīt.

Ja būsim organizēti un uzstāsimies vienprātīgi, tad uzvara būs droša!

*Latvijas Komunistiskās jaunatnes savienības Jūrmalas rajonkomiteja*

id: 102

file\_name: revl-n102-LKP\_CK\_LSSZP\_CK-2000-1935-01.txt

title: LKP CK un LSSZP CK lapiņa par noslēgto līgumu starp Latvijas Komunistisko partiju un Latvijas Sociālistisko strādnieku un zemnieku partiju, ar aicinājumu darbaļaudīm stiprināt Latvijas proletariāta vienotu fronti cīņai pret fašistisko diktatūru

author: LKP CK un LSSZP CK

date: 1935-01

print\_run: 2000

typography\_name: Kollomans Vallišs

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 220–223.

text:

Bez cīņas nav uzvaras! Visu zemju proletārieši, savienojieties!

PRET LATVIJAS HITLERIZĀCIJU — LATVIJAS PROLETARIĀTA VIENOTU FRONTI!

Anarhijas un kara gatavošanas tvanā tīta ir Eiropa. Nespēdama apturēt kapitālisma iršanu un bojā eju, buržuāzija ķeras no viena šausmu darba pie otra. Buržuāzijas valdīšana ir izvērtusies par nepārtrauktu noziedzību un briesmu darbu ķēdi pret darbaļaudīm. Fašistu bruņoto bandu pilsoņu karš pret strādniekiem ir kļuvis par ikdienas un masu apjomos pielietojamu valdīšanas metodi. Vispasaules reakcijas pēdējais vārds ir hitlerisms, rijīgs, asinskārīgs, negants un plēsīgs. Slepkavodams strādniekus ar ieročiem rokā, vajādams inteliģenci un uz ugunssārtiem iznīcinādams lielāko un gaišāko prātu ražotās kultūras vērtības, hitlerisms tai pat laikā kopā ar Japānas imperiālismu izvirzījies starptautiskās reakcijas spicē pret vispasaules revolucionāro kustību un viņas cietoskni — Sociālistisko Padomju Republiku Savienību. Tas draud jebkuru dienu aizdedzināt vispasaules karu pret SPRS, uzsākt citu tautu teritoriju laupīšanu.

Šai nolūkā hitlerisms ne tikai strādā ciešā kontaktā ar Japānu, bet arī izlīdzis ar Polijas fašismu un Baltijas valstīs cenšas dabūt pie varas savus aģentus; Latvijā viņam tas izdevies caur 15. maijā apvērsumu, kura ideoloģisko sagatavošanu un praktisko izvešanu vadīja no Berlīnes. *Kā Mandžuko ķeizars Puiji ir Japānas uzpirktenis, tā Ulmanis ir Berlīnes aģents.*

Jau 8 mēnešus šis kāšukrusta valsts ieliktenis hitlerizē Latviju. Tas sagrāvis visas strādnieku organizācijas un nolaupījis viņu mantu. Brīvi gan darbojas vācu baronu hitleriskās organizācijas un prese. Trulas, asinskārīgas, reakcionāras un mantrausīgas aizsargu bandas valda Latvijā, vajā un slepkavo strādniekus. Pēc hitleriešu parauga ir nodibinātas plašas koncentrācijas nometnes (Liepājā un armijā visos pulkos). Tūkstošiem strādnieku un inteliģentu ir padzīti no darba un viņu vietās ielikti tumsoņi, nejēgas un fašisti. Neskatoties uz kroņa meliem, dzīves apstākļi ir pasliktinājušies: pasliktināta ārstēšana, inteliģenti izdzīti purvu darbos, atņemta izglītošanās iespēja jaunatnei, uzņēmumos un iestādēs pazemina algas (starp citu, caur piespiesto ziedošanu), oficiāli pasludināta zemnieku izūtrupēšana, aug īres un dzīves dārdzība. Tai pat laikā pasakaini aug piemaksas pelēčiem un fabrikantiem, līdzekļus netaupot, organizē karu (aviācijas būve, ceļi utt.), kara stāvoklis pagarināts.

Latvijas hitlerizācijas 8 mēneši ikviena Latvijas strādnieka priekšā stāda jautājumu: *cik tālu vēl tā var iet? Kurp mūs novedis Ulmaņa režīms?* Un mēs atbildam: tas vedīs Latviju tālāk pa hitlerisma ceļu, ar katru dienu grūdīs masas dziļāk nabadzībā, arvien vairāk stiprinās teroru un pilsoņu karu pret strādniekiem. Ulmaņa režīms ved uz morālisku un fizisku darbaļaužu degradāciju, ved Latviju uz katastrofu un bojā eju, jo Vācijas (un Japānas un Polijas) imperiālisma uzbrukuma sekmju rezultātā, ja tādas tie ar Latvijas un citu mazo zemju fašistu palīgu spētu gūt, ciestu ne tikai SPRS un vispasaules revolūcija, bet arī Latvija būtu padota neizbēgamai kolonizācijai kopā ar pārējām Baltijas tautām.

*Ulmaņa diktatūra ir ne tikai neganta, teroristiska fašistiska diktatūra darbaļaužu sociālai verdzināšanai un izsūkšanai. Tā ir nacionālas nodevības valdība. Tā pārdevusi hitlerismam darbaļaužu nacionālās intereses.*

*Kur ir mūsu glābiņš?*

Strādnieku šķira nevar ticēt nedz varoņiem, nedz brīnumiem. Tik pašu rokām un spēkiem, organizēti pret algu un darbu apstākļu pasliktināšanu, cīnoties pret ūtrupēm, pret īres paaugstināšanu, pret reakciju skolās, pret ierēdņu vajāšanu un Latvijas hitlerizēšanu, pret noziedzīgo intervences kara gatavošanu, — Latvijas proletariāts ies pareizo ceļu. Tikai ejot šo ceļu, Latvijas proletariāts var aizsargāt savas saimnieciskās un politiskās intereses, savas šķiras eksistenci, pasargāt sevi no fiziskas un garīgas verdzības un izvērsties spēkā, kas spēs atsvabināties no kapitālistiskās ekspluatācijas jūga un gāzt fašisma režīmu.

Bet šo cīņu strādniecība spēj izvest tikai vienotiem spēkiem. Un taisni laikā, kad Ulmanis uz 18. novembri visenerģiskāk diriģēja savus algotos slavinātājus fašisma apdziedāšanā. Šīs vienības veidošanās ir noticis fakts, kuram ir tūkstošreiz lielāka nozīme kā visiem Ulmaņa «varoņdarbiem».

Apakšā parakstījušās Komunistiskā partija un Sociālistiskā strādnieku-zemnieku partija ar šo dara zināmu visiem Latvijas strādniekiem un darbaļaudīm, ka viņas vienojušās par kopējas cīņas vešanu pret ikvienu fašistiskās diktatūras un kapitālistu uzbrukumu pilsētu un lauku darbaļaudīm, viņu materiālajām un politiskajām interesēm, par viņu materiālā un tiesiskā stāvokļa uzlabošanu, par arodbiedrību kā strādnieku šķiras cīņas organizāciju darbības atjaunošanu, pret fašistisko teroru, kur un kā tas arī neizpaustos, pret Latvijas hitlerizēšanu, pret kara gatavošanu, par SPRS aizsardzību.

Par svarīgāko ieroci šīs cīņas sagatavošanai un vadīšanai parakstītais līgums uzskata uzņēmumu vienības komitejas, kuras katrā gadījumā vienojas par apstākļiem atbilstošu cīņas veidu, galvenie no kuriem ir protesta sapulces, demonstrācijas, mītiņi un streiki. Pārtraucot kritiku patiesas kopējās cīņas laikā, līgums paredz nesaudzīgi atmaskot ikvienu, kas bremzētu noslēgtās uzstāšanās izvešanu. Abas puses vienojas kopējiem spēkiem un zem abu partiju vadības atjaunot «SSS» darbību ar uzdevumu apkalpot abu partiju masu darbu, veidot tālāk strādnieku militārās zināšanas, būt par proletariāta bruņoto spēku kodolu fašisma diktatūras gāšanai. Līgums paredz, ka pretpadomju intervences karš, fašistu karagājiens pret strādnieku valsti izvēršams pilsoņu karā pret imperiālistiem un viņu aģentiem — Ulmaņa diktatūru Latvijā. Latvijas proletariāta ienaidnieks ir fašisms paša zemē.

Šis līgums liecina par vienības ideju uzvaru masu prātos, ka Latvijas proletariāts gatavojas nopietnai cīņai pret Ulmaņa režīmu. Šis fakts nozīmē, ka beidzies laikmets, kad domstarpību dēļ principu un programas jautājumos reformisti sistemātiski nepielaida un jauca sociālistisko un komunistisko strādnieku kopējās akcijas pret fašisma un kapitāla uzbrukumiem. Šī reformistiskā taktika nu ir parādījusi ikvienam savu kaitīgumu un nederīgumu. No šīs dienas komunistiskie un sociālistiskie strādnieki vedīs ikdienas cīņu pret kopējo ienaidnieku — fašismu — kopēji un vienoti. Domstarpības teorijas un programas jautājumos nedrīkstēs ne mazākā mērā kavēt un atturēt vienas vai otras puses strādniekus no kopējas ikdienas cīņas. Kas domstarpību dēļ programas un teorijas laukā nostātos pret vienotu fronti šodien, darbaļaužu šīsdienas interešu aizstāvēšanā, — tas būtu pretfašistiskās frontes skaldītājs — atbalstītu fašisma un kapitālisma uzbrukumus. Domstarpības teorijas un programas laukā atrisinās pati dzīve un paši strādnieki, brīvi izvēloties to sociālisma iekarošanas veidu, par kura pareizību tie pārliecināsies savas pieredzes ceļā. Tas ir jāizšķir, jāskaidro un jāizcīna presē, sapulcēs, biedriskā formā, paralēli ikdienas kopējai cīņai.

Mēs uzaicinām visu Latvijas proletariātu, darba zemniecību, kareivjus, inteliģenci, apspiestās Latgales darbaļaužu masas plaši atbalstīt mūsu līguma izvešanu, jo no sākuma līdz galam tas veltīts jūsu šķiras interešu aizstāvēšanai.

Mēs brīdinām, ka tas vēl ir tikai līgums, kura izvešana dzīvē vēl katram jāpierāda ar darbiem, tāpēc mēs uzaicinām abu partiju biedrus ar visu enerģiju un pašaizliedzību aizstāvēt mūsu intereses, atjaunot arodbiedrību un «SSS» darbu, veidot uzņēmumos vienības komitejas un ap tām pulcēt plašas masas, būt sabiedrotiem pret ienaidnieka uzbrukumiem, kurš ir viltīgs, nežēlīgs un plēsīgs. Mēs esam pārliecināti, ka abu partiju biedri no lejas līdz augšai un no augšas līdz lejai nesavtīgi un pašaizliedzīgi, neskatoties ne pa labi, ne pa kreisi, atmetot jebkādas šaubas, diendienā sirsnīgi pildīs noslēgtā līguma punktus. Ikviens, kas apzinīgi vai neapzinīgi, tieši vai netieši jauks līguma punktu izpildīšanu, ir nosodāms.

Nost fašistisko diktatūru!

Uz priekšu — vienotā cīņā!

Lai dzīvo strādnieku solidaritāte!

*Latvijas Sociālistiskās strādnieku un zemnieku partijas Centrālā Komiteja*

*Latvijas Komunistiskās partijas Centrālā Komiteja*

id: 103

file\_name: revl-n103-LKP\_CK\_LKJS\_CK\_LSSZP\_CK\_LSJS\_CK-3000-1935-01.txt

title: LKP CK, LKIS CK, LSSZP CK un LSJS CK lapiņa ar aicinājumu īrniekiem organizēti cīnīties pret īres maksas paaugstināšanu

author: LKP CK, LKJS CK, LSSZP CK un LSJS CK

date: 1935-01

print\_run: 3000

typography\_name: Spartaks

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 223–224.

text:

Bez cīņas nav uzvaras! Visu zemju proletārieši, savienojieties!

PRET ĪRES PAAUGSTINĀŠANU! PRET DARBAĻAUŽU APLAUPĪŠANU!

LAI DZĪVO VISU ĪRNIEKU VIENOTĀ CĪŅA PRET FAŠISTISKIEM LAUPĪTĀJIEM!

Fašistiskā Ulmaņa valdība ir kaila mantīgās šķiras, lauku lielsaimnieku, fabrikantu, namsaimnieku, lieltirgotāju kliķes diktatūra pār plašajām darbaļaužu masām. Pēc 15. maija ar valdības aktīvu atbalstu notiek nemitīgi fašistiskās buržuāzijas uzbrukumi darbaļaužu dzīves līmenim. Samazina strādnieku un ierēdņu algas, pasliktina ārstēšanos slimokasēs. Vēl nepiedzīvoti plašos apmēros notiek īres paaugstināšana Rīgā u. c. pilsētās. Daudzos namos īres paceltas par 10—30%. Šo īrnieku aplaupīšanas kampaņu uzsāka pati Ulmaņa fašistiskā valdība, sakropļodama īres likumu, ar to dodot ieročus īres paaugstināšanai namsaimniekiem. Atceltas speciālās īres tiesas — īres valdes. Ar to likvidēta beidzamā īrnieku aizsardzība. Ar Rīgas pilsētas valdes lēmumu paaugstināt īri blokmājās par Ls 6 no 1 ½ istabas un Ls 9 no 1 istabas dzīvokļa mēnesī legalizēta vispārējās īres pacelšanas uzsākšana. Blokmāju īrniekiem nolaupītos latus izsviež cara laika parādu maksāšanai Lazaru bankai, kuras akcionāri un naudas saņēmēji ir arī Ulmanis ar Celmiņu. Reizē ar to Ulmaņa fašistiskā vara pārdod darbaļaužu intereses angļu imperiālistiem — pretpadomju kara gatavotājiem.

Bez likuma un valsts varas aizsardzības īrnieki padarīti par beztiesīgiem namīpašnieku izmantošanas objektiem. Lai slēptu šo stāvokli, cenu inspektors publicējis rīkojumu, ar ko noliedz namsaimniekiem *nepamatoti* paaugstināt, kā arī jau notikušās paaugstināšanas gadījumos uzturēt augstā līmenī īres maksu, maksu par centrālo apkurināšanu vai arī citādi sadārdzināt īrniekam nomāto telpu lietošanu. Ar šo rīkojumu vēl neviens namsaimnieks nav iebaidīts, jo īres paaugstinājumam vienmēr atradīs savu pamatojumu.

Biedri īrnieki, tikai pašiem vienoti un organizēti uzstājoties, mēs varam atsist plēsīgo namsaimnieku uzbrukumu mūsu dzīves līmenim un uzlabot savu stāvokli! Tāpēc nekavējoties sasauksim nama īrnieku apspriedes un masovkas. Apspriedīsim savu stāvokli. Izvēlēsim nama īrnieku cīņas komitejas, iesniegsim prasības namsaimniekam un kolektīvas sūdzības cenu inspektoram un Tautas labklājības ministrijai. Uzstādīsim kolektīvas prasības pret jebkuru īres pielikšanu: pazemināt īres un pie nākošās samaksas atvilkt agrāk nomaksātos īres pielikumus. Neizpildīšanas gadījuma *kolektīvi atsacīsimies maksāt īres pielikumu*. Nepieļausim varbūtējas ūtrupes, organizējot uzpircēju padzīšanu.

Dibināsim pašaizsardzības grupas cīņai pret ūtrupēm un policijas iejaukšanos.

*Uz priekšu cīņā!*

*Pret īrnieku aplaupīšanu!*

*Nost fašistisko diktatūru!*

*Lai dzīvo sociālistiskā Padomju Latvija!*

Latvijas Komunistiskās partijas un Kom. jaun. savienības Centrālkomitejas

Latvijas Sociālistiskās strādnieku-zemnieku partijas un Latv. Sociālistisk. jaunatnes savienības Centrālkomitejas

id: 104

file\_name: revl-n104-LKJS\_Riga\_org\_homeless\_cell-100-1935-01.txt

title: LKJS Rīgas organizācijas bezpajumtnieku šūnas uzsaukums amata mācekļu internāta audzēkņiem organizēti cīnīties par savām prasībām un to pieņemšanu

author: LKJS Rīgas organizācijas bezpajumtnieku šūna

date: 1935-01

print\_run: 100

typography\_name: Spartaks

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 225–226.

text:

Bez cīņas nav uzvaras! Visu zemju proletārieši, savienojieties!

BIEDRI, AMATA MĀCEKĻU INTERNĀTA AUDZĒKŅI!

Novembra mēnesī slēdza pilsētas jaunatnes namu Brīvības ielā 93, no kura izmeta vairākus desmitus jauniešu uz ielas badā.

Tagad sākas represijas pret amata mācekļu internātu Sarkanā ielā 4. No turienes aizdzen veco nama pārzini Grēberi, kas nav fašistiem pieņemams, bet minētā nama audzēkņi visi ir apmierināti ar veco pārzini. Tāpēc par fašistiskās valdes rīcību audzēkņos valda liels sašutums.

Jaunais nama pārzinis ir fašists no aizsargu organizācijas, kas pie mums gatavojas ievest Grunduļa režīmu ar audzēkņu piekaušanu un spīdzināšanu.

Turpinās arī nekaunīga mūsu stāvokļa pasliktināšana. Sākot ar 1934. g., tika samazinātas uztura porcijas. Agrāk deva 1 kg maizes dienā, bet tagad tikai 600 g. Samazinātas arī visas pārējās porcijas. Drēbes un apavus izsniedz ļoti sliktas kvalitātes. Lai gan porcijas samazinātas, darbs tomēr jāstrādā tāds pat kā agrāk.

Augstos svētkos mums lieli kungi grib piebraukt ar glumu mēli un sola visādus labumus, bet tos pildīt viņi nedomā. Tajā vietā viņi jauniešus ziemas aukstumā izsviež uz ielas un ciniski pasaka: «Tu esi diezgan ēdis pilsētas maizi, tagad pelni pats.» Bet kur lai mēs ņemam darbu, to labi nobarotie fašistu trani nezin pateikt.

Tiem jauniešiem, kas vēl palikuši internātā, pastāvīgi jādzird meistaru rupjības.

*Biedri!* Neļausim fašistiem mūs apspiest un izsūkt! Apspriedīsimies un uzstāsimies organizēti!

Saistīsimies ciešāk ap Latvijas Komunistiskās jaunatnes savienību, kas aizstāv visas darba jaunatnes intereses, kas Kompartijas vadībā cīnās par labāku nākotni — Padomju Latviju, kur visiem būs darbs un maize, kur jaunatnei būs plaši atvērts ceļš uz izglītību, uz ražīgu darbu moderni iekārtotās fabrikās un kolektīvās saimniecībās.

*Mēs prasām:*

1. Atstāt veco nama pārzini!

2. Atjaunot agrāko uztura porciju!

3. Izsniegt labākas drēbes un apavus!

Uzstādīsim šīs mūsu prasības pilsētas valdei, organizēsim cīņu par tām!

Latvijas Komjaunatnes sav. Rīgas org. bezpajumtnieku šūna

id: 105

file\_name: revl-n105-LKJS\_CK-4000-1935-02-01.txt

title: LKJS CK aicinājums darba jaunatnei organizēt cīņu par nāves soda atcelšanu LKP biedram Z. Murinam

author: LKJS CK

date: 1935-02-01

print\_run: 4000

typography\_name: Spartaks

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 226–227.

text:

Bez cīņas nav uzvaras! Visu zemju proletārieši, savienojieties!

ATCELT NĀVES SODU DAUGAVPILS STRĀDNIEKAM ZĀLAMANAM MURINAM!

NOST KARA TIESAS! NOST ULMAŅA BENDES REŽĪMU!

Latvijas jaunie strādnieki un strādnieces!

Pilsētu un lauku darbaļaudis! Kareivji, studenti, inteliģence! Latvijas fašistiskā Ulmaņa valdība jau ķeras pie karātavu cilpas un hitleriskā bendes cirvja! Daugavpils strādnieks Zālamans Murins notiesāts uz nāvi tikai par to, ka viņš ir aktīvs, drošsirdīgs strādnieku interešu aizstāvētājs!

Tas nozīmē to, ka Latvijas buržuāzija uzsāk jaunu negantu uzbrukumu visiem Latvijas darbaļaudīm, mēģinot ar ilgiem katorgas gadiem, mūža spaidu darbiem un nāves sodiem apspiest augošo nemieru un nostiprināt savu bada, verdzības un viduslaiku mežonību režīmu. Tas nozīmē, ka Latvijas valdība ir dabūjusi jaunu rīkojumu no vācu fašistiem, angļu un japāņu imperiālistiem pielāgot Latviju jau *tūlītējam kara gājienam pret SPRS*. Tāpēc tik neganti vēršas pret Latvijas revolucionāro kustību, kas ir nopietns šķērslis Latvijas buržuāzijas un citu valstu avantūristu ceļā. Tāpēc jau ceļ karātavas un cilā bendes cirvjus! Bet kara tiesas un nāves sodi mūs neiebaidīs. Katra zudušā biedra vietā stāsies simti un tūkstoši! Kā 1917. g. revolūcijā krita Krievijas Nikolajs Kārējs, tā nākošās Latvijas proletariāta kaujās kritīs Ulmanis bendētājs un viņa režīms!

Latvijas darbaļaudis! Jaunatne! Sociālistiskās organizācijas un vienības komitejas! Visi, kas nīst fašismu!

Aizstāvēsim savu cīņas biedru — komunistu Zālamanu Murinu! Tikai plašs darbaļaužu protests var savaldīt bendēm rokas un glābt mūsu šķiras brāli!

*Vienotu fronti b. Murina aizstāvēšanai!*

Uzsāksim protesta kampaņu darba vietās, skolās, iestādēs, uz laukiem. Sasauksim masovkas un mītiņus. Pieņemsim protesta rezolūcijas un piesūtīsim valdībai. Padziļināsim cīņas vienību starp komjaunatni un sociālistisko jaunatni. Pastiprināsim nelegālās literatūras izdošanu un izplatīšanu. Pastiprināsim masu cīņas sagatavošanu pret Hitlera karaspēka koncentrēšanu pie Klaipēdas, lai sagrābtu Baltijas valstis un uzbruktu Padomju Savienībai. Pastiprināsim cīņu pret Ulmaņa valdību, kura jau ķeras pie atklātas Latvijas darbaļaužu slepkavošanas un Latviju pārdod Hitleram.

*Atcelt nāves sodu Zālamanam Murinam!*

*Izbeigt darbaļaužu slepkavošanu un terorizēšanu!*

*Nost kara tiesas!*

*Nost Ulmaņa tirāniju!*

*Lai dzīvo cīņa par Padomju Latviju!*

Latvijas Komunistiskās jaunatnes savienības Centrālkomiteja

id: 106

file\_name: revl-n106-LKJS\_Riga\_committee-4000-1935-02-03.txt

title: LKJS Rīgas komitejas uzsaukums darbaļaudīm cīnīties pret kara tiesām, par LKP biedram Z. Murinam piespriestā nāves soda atcelšanu, pret fašistisko režīmu

author: LKJS Rīgas komiteja

date: 1935-02-03

print\_run: 4000

typography\_name: Spartaks

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 227–229.

text:

Bez cīņas nav uzvaras! Visu zemju proletārieši, savienojieties!

PRET KARA STĀVOKLI UN KARA TIESĀM!

ATCELT NĀVES SODU b. MURINAM!

Nevarēdami apturēt Latvijas strādnieku un darba jaunatnes revolucionāro cīņu, nespēdami izdeldēt šīs cīņas avangardu — Komunistisko partiju un komjaunatni — fašistiskie varmākas ķeras pie ārkārtējiem cīņas līdzekļiem, gatavojas vilkt pie karātavām katru aktīvāku revolucionāru cīnītāju. Pie revolucionāru medībām, spīdzināšanas un tiesāšanas strādā viss fašistu plašais varas aparāts.

Terors, provokācijas un spiegošana pastiprinās ar katru dienu. Rīgas ielās vazājas spiegu un okšķeru bari, provokatori cenšas par katru cenu iespiesties revolucionāro strādnieku un jauniešu organizācijās. Pēdējās dienās vien apcietināti vairāk kā 17 Rīgas ģimnāziju audzēkņu. No Rīgas pilsētas 2. ģimnāzijas izslēgti 2 audzēkņi. Pastiprinātas dažādas kontroles, naudas un administratīvie sodi.

Pilnā sparā strādā kara tiesas. Visas politiskās lietas tiek nodotas kara tiesām, lai varētu labāk izrēķināties ar revolucionārajiem strādniekiem un jauniešiem.

Notiesājusi uz 8 gadiem katorgā saeimas strādnieku-zemnieku frakcijas deputātus, fašistiskā kara tiesa sāk cirst galvas drošākajiem revolucionārajiem cīnītājiem. Daugavpils kara tiesa notiesājusi uz nāvi pakarot revolucionāro strādnieku jaunieti Murinu, pie kura atrasta nelegāla literatūra. Tā kā Daugavpils tiesas ir vienmēr bijušas slavenas ar zvēriskajiem sodiem revolucionāriem, tad skaidrs, ka tādus pašus spriedumus sāks iznest arī pārējās Latvijas tiesas.

Atbrīvošanas vietā Latvijas fašisti tur gatavas ieziepētas cilpas visiem Latvijas darbaļaudīm, un pirmā kārtā tās tiks uzmestas kaklā drošākiem revolucionārajiem cīnītājiem, Kompartijas un komjaunatnes aktīvistiem.

Cietumos un politiskajā pārvaldē mūsu biedri tiek smagi spīdzināti un piekauti, sūtīti pie vissmagākiem un netīrākiem darbiem.

Nevarēdama iznīcināt revolucionāro kustību, sagraut Kompartiju un komjaunatni, fašistiskā buržuāzija ar zvēriskiem nāves sodiem un mežonīgu spīdzināšanu grib atbaidīt plašās masas no iestāšanās Kompartijā un komjaunatnē, grib ar nāves sodu palīdzību dezorganizēt mūsu rindas.

Šai ziņā viņa tālu pārspēj cariskās Krievijas bendes un cienīgi nostājas blakus tūkstošu revolucionāru asinīm aptraipītajam Vācijas un Austrijas fašismam.

Ja cariskā Krievija par nelegālās literatūras glabāšanu tiesāja uz 3 gadiem cietoksnī, tad Latvijas kara tiesa par to velk pie karātavām.

*Bet mūs neiebaidīs!* Fašistu slepkavībām un teroram par spīti katrs komjaunietis attīstīs vēl lielāku enerģiju, pulcēs jaunus cīnītājus zem proletāriskās revolūcijas un komunisma karoga.

*Neļausim fašistiem nobendēt strādnieku jaunieti Murinu!* To no karātavu cilpas var glābt vienīgi plašs sabiedrības protests.

Katrā uzņēmumā, iestādē, skolā, armijā, — visur lai atskan protesta balsis, lai tiek sasaukti protesta mītiņi un pieņemtas protesta rezolūcijas, [lai tiek] nosūtītas fašistiskajai valdībai, kara tiesai un publicētas komjaunatnes nelegālajā presē.

*Sociālistiskie strādnieki un jaunieši!*

Kopīgiem spēkiem aizstāvēsim Daugavpils revolucionāro jaunieti no karātavu cilpas. Rīkosim kopējus protesta mītiņus un sapulces uzņēmumos, skolās, uz ielām! Sūtīsim valdībai un kara tiesai protesta rezolūcijas! Pacelsim plašu protesta kampaņu pret politieslodzīto spīdzināšanu un piekaušanu Latvijas cietumos. Atbalstīsim Sarkano Palīdzību ziedojumu vākšanā ieslodzītiem revolucionāriem! Ja mēs to darīsim, tad mūsu apcietinātos biedrus, neskatoties uz stingro izolāciju, biezajiem cietuma mūriem un dzelžu restēm, sargās Latvijas darba tautas solidaritāte un vienotais spēks, kas nepieļaus vilkt pie karātavām, mocīt un spīdzināt.

Plaša protesta kampaņa visā pasaulē piespieda Vācijas fašistu neliešus atsvabināt varonīgo Dimitrovu. Plašs sabiedrības protests un līdzjūtība glāba no drošas nāves kareivi Grēteru.

Tāpēc katra godīga cilvēka pienākums uzstāties pret nāves sodiem sagūstītiem revolucionāriem, pret viņu mocīšanu un spīdzināšanu.

Parādīsim, ka Latvijas strādnieku šķira un darba jaunatne nepieļaus nobendēt savus labākos priekšstāvjus un cīnītājus, ka viņa prot tos izraut no trakojošā fašistu bendes nagiem!

*Brīvību Zālamanam Murinam!*

*Nost kara tiesas un kara stāvokli!*

*Nost fašistisko Ulmaņa valdību, kas saziņā ar Hitleru nodibināja Latvijā šo verdzisko un nāves sodu režīmu!*

*Latvijas Komjaunatnes savienības Rīgas komiteja*

id: 107

file\_name: revl-n107-LKP\_CK-unk-[…1935-02-04].txt

title: LKP CK lapiņa par valsts un pašvaldību darbinieku smago stāvokli un beztiesīgumu, ar aicinājumu valsts un pašvaldību darbiniekiem kopā ar strādniekiem cīnīties pret fašistisko diktatūru

author: LKP CK

date: […1935-02-04]

print\_run: unk

typography\_name: Spartaks

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 230–234.

text:

Bez cīņas nav uzvaras! Visu zemju proletārieši, savienojieties!

VALSTS UN PAŠVALDĪBU DARBINIEKI! BIEDRI! PILSOŅI!

Fašistiskās diktatūras nodibināšanās Latvijā 15. maijā iezīmējās ar kādu visai raksturīgu parādību: *ar valsts un pašvaldību darbinieku masu atlaišanu no vietām*. Šī parādība arvien vēl turpinās masu apmēros, un nemaz nav paredzams, kad tā izbeigsies. Neviens, kas šodien ir vēl darbā, nevar būt pārliecināts, vai viņš arī rīt vēl strādās. *Nedrošība par personīgo eksistenci ir tagadējās iekārtas visīpatnējākā pazīme*. Kaut gan arī privātās iestādēs notiek tā saucamā «tīrīšana», tomēr visaugstāko pakāpi tā sasniegusi valsts un pašvaldības iestādēs, pie kam no pašvaldību darbiniekiem atkal savukārt visvairāk cieš skolotāji. Dažu iestāžu vadītāji cenšas kļūt «slaveni» ar to, ka atlaiž pēc iespējas jo vairāk vecus darbiniekus un pieņem viņu vietā jaunus. Šīs represijas tiek vērstas ne tikai pret komunistiem un bijušiem sociālistiem, bet arī pret tīri pilsoniski noskaņotiem darbiniekiem, pie kam diezgan bieži izrēķināšanās notiek personīgu iemeslu dēļ, ļaujot neaprobežotu varu atriebībai un mantkārīgām tieksmēm. Šo izrēķināšanās politiku masu apmēros ievadīja pati fašistu valdība, izdodot sevišķu likumu, kas atļauj iestāžu vadītājiem atlaist kuru katru darbinieku bez iemeslu uzrādīšanas un bez iepriekšējas uzteikšanas. Ar šādu rīcību valdība ir nodibinājusi visā valstī *neaprobežotas patvarības režīmu*. Lūk, ko atnesis fašisms inteliģencei, ierēdņiem, skolotājiem.

Pie atlaišanas fašisti nekautrējas ķerties pie zemiskas ierēdņu un kalpotāju apmelošanas un viņu labās slavas noķengāšanas. Tie uzveļ godīgiem lietpratējiem un kalpotājiem lietas, kurās tie nebūt nav vainīgi (par piemēru, medicīniskajam personālam instrumentu bojāšanu utt.), bet vismīļāk tie mēdz uzdot nepiemērotību darbam, aizrādot, ka agrāk, kad noteikšana valstī un pašvaldībās piederēja vairākām politiskām partijām, pēdējās salika vietās savus ļaudis. Patiešām jāsaka, ka «demokrātisma» laikos dažas politiskas partijas nodibināja savu eksistenci galvenā kārtā uz vietu sagādāšanu saviem biedriem un ka «onkuļu» un «krustdēlu» nebūšanas ziedēja viskuplākiem ziediem. Bet kas tad notiek tagad? Ko tad pieņem darbā atlaisto vietā? Tagad stāvoklis kļuvis vēl ļaunāks. Ja agrāk vairākas partijas rūpējās par saviem «krustdēliem», tad tagad izr*edzes dabūt darbu ir tikai vienas fašistiskās partijas — Zemnieku savienības, respektīvi vienas partijas atsevišķo kliku piekritējiem*. Tagad visa noteikšana pieder kliķēm. *Kliķe valda, kliķe rīkojas, kliķe izrēķinās, kliķe atriebjas*. Vērojot atsevišķu kliķu rīcību, epidēmiski vienu otrai sekojošās atcelšanas, iecelšanas utt., rodas iespaids, ka zināmas aprindas saslimušas ar vietu meklēšanas psihozi un ka *tagadējās diktatūras galvenais uzdevums ir* *— vietu sagādāšana saviem piekritējiem*. Masu apmēros pieaug kukuļņemšana, pielīšana (godīgs cilvēks godīgiem līdzekļiem vietā nevar tikt). Pilnīgi saprotams, ka tādos apstākļos negriež vairs nekādu vērību uz darba spējām un piemērotību dienestam, bet ielikšana vietā atkarīga no tā, cik tuvi sakari vietā ieliekamai personai Ir ar attiecīgās kliķes dižvīriem. Par skandāliem no armijas izslēgtie virsnieki, izslēgtie aizsargi, atlaistie policisti u. c. tamlīdzīgas personas tagad ir dienas varoņi un tiek ieceltas atbildīgās vietās valsts un pašvaldības dienestā. Dažos gadījumos pat Zemnieku savienības ļaudis uz vietām izteikuši protestu pret tādu personu iecelšanu amatos. Tā Ulmanis visplašākos apmēros izved korupciju un par labām vietām uzpērk sev piekritējus.

Savās runās un savos rakstos tagadējie diktatori un viņu rokaspuiši gan cenšas iestāstīt, ka nekāda izrēķināšanās nenotiekot. Bet tie taču ir skaidri meli! Viņu darbi pierāda taisni pretējo. *No izrēķināšanās cieš visa sabiedrība, bet jo sevišķi valsts un pašvaldību darbinieki, kā arī darba inteliģence vispār*. Bezgala daudziem atlaistiem speciālistiem, ierēdņiem un pedagogiem nav vairs izredzes tikt darbā, jo viņi ir ievesti speciālos sarakstos, kuri izsūtīti uzņēmējiem, un visur tos sagaida stereotipiska atbilde no direktoriem: «Man nav pret jums iebildumu, jūs esat labs kalpotājs, bet mums ir aizliegts...» Daudziem ģimenes apgādniekiem laupīta ne tikai katra iespēja nodrošināt sev un saviem piederīgajiem eksistenci, bet tiem laupīta nākotne vispār kā speciālistiem, pedagogiem, administratoriem, jo tagadējos straujos tehnikas attīstības laikos 1—2 gadus būt bez darba nozīmē zaudēt kvalifikāciju un atgriezties melna darba strādnieku armijā. Bet tiem nav izredzes tikt darbā pat pēc 1—2 gadiem!

Bet tanī pašā laikā *kliķu vīri un viņu tuvinieki ieņem vairākas labi atalgotas vietas*. Vairāku atalgotu amatu piešķiršana vienai personai pašlaik ļoti izplatīta, pie kam vietas tiek gādātas ne tikai ģimenes galvai, bet arī sievai un pārējiem ģimenes locekļiem, neraugoties uz to, ka šādas personas materiāli ir jau nodrošinātas ar ienākumiem no īpašumiem utt. Cik tālu dubultamatu ieņemšana nogājusi, liecina kaut vai tas, ka *Rīgas apgabaltiesas prokurors Karčevskis iecelts arī par Tautas labklājības ministrijas juriskonsultu*. Abi šie ir augsti atalgoti amati. Ja tādas lietas notiek ar apgabala tiesas prokuroru, no kura taču būtu jāgaida likumības ievērošana, kas gan nenotiek citās dienesta nozarēs?! Šādu stāvokli ar pilnu tiesību var apzīmēt par korupcijas un dubultamatu režīmu, par skandālu valsts mērogā. Bijušajam ģenerālprokuroram Benusam par bāriņu naudas piesavināšanos nupat apstiprināts no Ulmaņa tiesu iestādēm sods tikai 1 gadu cietumā, kurpretim strādnieku un zemnieku frakcijas deputātiem par strādnieku un ierēdņu interešu aizstāvēšanu — 8 gadi.

Izmetot uz ielas tūkstošiem valsts un pašvaldību darbinieku un nostādot daudzus tūkstošus drausmīgas nākotnes priekšā, tagadējie diktatori un kliķu vīri apdraud visu ierēdņu eksistenci, *veicinot postu, degradāciju un morālisku spīdzināšanu. Lūk, ko atnes Latvijas hitlerizācija!*

Ierēdņu materiālo stāvokli apdraud arī *algu samazinājums pašvaldību darbiniekiem*, sevišķi skolotājiem. Skolotāju stāvokli vispār grib stipri pasliktināt. *Skolotāju slimokases paredzēts likvidēt* un pašus skolotājus pārvest uz valsts darbinieku ārstēšanas nodaļu. Šī ambulance ir viena no vissliktākajām visā valstī. Uz ārstniecisku palīdzību tur jāgaida kārta mēnešiem ilgi. Tāpēc arī daudzi ierēdņi, nevarēdami sagaidīt savu kārtu, ārstējas privāti, uz sava personīgā rēķina. Vispār jāsaka, ka *valsts darbinieku ārstēšana atrodas neciešamā stāvoklī*. Kaut gan starp valsts darbiniekiem daudzi slimo ar tuberkulozi, tomēr valdība uztur tikai vienu tuberkulozes slimnieku sanatoriju, uz iekļūšanu kurā jāgaida mēnešiem ilgi, un diezgan bieži saslimušais jau nomiris, kad pienāk viņa rinda braukt uz sanatoriju. Priekš ierēdņu ārstēšanas valdībai arvien trūkst līdzekļu, jo tie aiziet dažādām piemaksām turīgajiem lauksaimniekiem.

*Valsts un pašvaldību darbinieki!* Ko vēsta darba tautai šis baigais laiks? Ko vēsta mums fašistu rijība, godīgo darbinieku padzišana, līdēju un spiegu salikšana vietās? Ko nozīmē valsts militarizācija?

*Tas viss nozīmē Latvijas hitlerizēšanu!*

Iztīrot no iestādēm simtus un tūkstošus godīgu ierēdņu, skolotāju un darbinieku, tie sagatavo valsts aparātu asiņainam karam pret strādniekiem un arī pret jums! Tie kopā ar Hitleru sagatavo Latviju noziedzīgam karam pret Padomju [Sociālistisko] Republiku Savienību, kas aizstāv mazo tautu neatkarību. Tie sagatavo Latvijas pārdošanu un pazudināšanu!

Latvijas Komunistiskā partija un revolucionārais proletariāts šai brīdī sniedz jums biedriski roku un aicina uz kopēju cīņu pret hitlerismu un viņa kalpu kundzību Latvijā, pret Ulmaņa nacionālo nodevību, pret nekrietno izrēķināšanos ar godīgiem darbiniekiem, pret uzurpatoriem, kas nolaupījuši jūsu demokrātiskās tiesības. pret spiegu un aizsargu diktatūru! Uzstāties pret šo varmācību un teroru ir katra godīga pilsoņa pienākums, kam dārga ir cilvēcība un Latvijas liktenis!

*Uz neatlaidīgu cīņu par savu interešu un tiesību aizstāvēšanu!*

Kopā ar strādniekiem bez partiju izšķirības, protestējot pret izrēķināšanos ar valsts un pašvaldību darbiniekiem, pret godīgu un nesavtīgu kalpotāju atlaišanu! Prasām nekavējoties atcelt fašistu izdoto likumu par ierēdņu atlaišanu! Nost ar melno sarakstu sistēmu! Prasām atjaunot Valsts darbinieku arodbiedrības darbību viņu pašu vēlētās valdes vadībā! Visi agrākās s.-d. arodbiedrības organizētie ierēdņi un kalpotāji! Atjaunosim arodniecisko darbību savā darba vietā, apvienosimies arodgrupā un izvēlēsim tai vadību! Prasām atcelt algu samazinājumus! Nost ar dažādiem ziedojumiem, kurus vāc fašisti. Aicinām cīnīties pret algu nosišanu un aizstāvēt savas tiesības ar streiku un citu protesta veidu palīdzību! Protestējam pret Lazaru [bankas] parāda maksāšanu! Nost ar citu tautību ierēdņu vajāšanu! Nost ar antisemītismu! Nost ar skolas klerikalizāciju!

Uzaicinām visus valsts un pašvaldību darbiniekus iesūtīt «Cīņai» (iznāk vairākas reizes mēnesī, un izplata 5000 eks.) materiālus par nelietībām, noziedzīgiem plāniem un rīcību, ko pret jums vērš fašisti, — mēs tos darīsim zināmus visā zemē. «Cīņa» ir vienīga antifašistiskā tribīne Latvijā, no kuras ikviens var uzstāties pret uzurpatoriem, tirāniem un tautas nodevējiem!

Ar fašistisko apvērsumu un hitleriešu nākšanu pie varas Latvija ir situsi stunda, kad valsts un pašvaldību darbiniekiem ir Jāslēdzas vienotā frontē ar strādniecību un Komunistisko partiju, lai glābtu sevi un Latviju no bojā ejas. Neklausiet melus par Padomju iekārtu un Komunistisko partiju!

Padomju vara padzīs hitleriešus un viņu kalpus un glābs Latviju no katastrofas. Padomju valdība, satriecot veco valsts aparātu, veidos jaunu valsti, atjaunos rūpniecību, izvedīs elektrifikāciju rūpniecībā, transportā un lauksaimniecībā, nodrošinās maizi un darbu, neierobežotas attīstības iespējas tehniķiem, administratoriem utt. «likvidējot fašistisko režīmu, padomju vara nodrošinās patiesu kārtību, mieru un labklājību, mūsu nacionālās kultūras uzplaukumu, iztīrot to no reakcijas netīrumiem un piepildot to ar civilizācijas Jaunākajiem sasniegumiem tehnikā, mākslā, zinātnē, sabiedriskās iekārtas veidošanā. Mēs kļūsim tad par visbagātākās industrijas un jūrniecības zemi starp sociālistiskās Āzijas un sociālistiskās Eiropas tautām!

Mēs sasniegsim tad mūsu zemes patiesu bagātību, varenību sacensībā ar citām sociālistiskām tautām!

Lai dzīvo valsts un pašvaldību darbinieku un strādnieku apvienota cīņa!

*Nost fašistisko teroru!*

*Nost fašistisko diktatūru!*

*Lai dzīvo kalpotāju un ierēdņu vienotā fronte ar strādniecību — pret fašistiem, pret hitleriešiem un viņu kaklakundzību!*

*Lai dzīvo strādnieku-zemnieku vara — Padomju Latvija, kas vienīgā spēj atnest mūsu zemei patiesu nacionālu un sociālu atdzimšanu!*

*LKP Centrālkomitejas izdevums*

id: 108

file\_name: revl-n108-LKP\_Riga\_committee-1000-[…1935-02-05].txt

title: LKP Rīgas komitejas uzsaukums darbaļaudīm atbalstīt gumijas izstrādājumu fabrikas «Kontinents» strādnieku cīņu

author: LKP Rīgas komiteja

date: […1935-02-05]

print\_run: 1000

typography\_name: Spartaks

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 234–235.

text:

Bez cīņas nav uzvaras! Visu zemju proletārieši, savienojieties!

VISIEM STRĀDNIEKIEM, DARBAĻAUDĪM, PROGRESĪVAI INTELIĢENCEI UN KAREIVJIEM!

Fašisms uzsācis negantus uzbrukumus strādnieku, visas darba tautas un inteliģences dzīves līmenim. Sistemātiski un neatlaidīgi tiek nosistas strādnieku, kalpotāju, ierēdņu un skolotāju algas. Simtiem strādnieku, ierēdņu, kalpotāju un skolotāju viņu antifašistiskās pārliecības dēļ tiek atlaisti no darba.

Visplašākajām darbaļaužu masām izsūktie graši iet kapitālistu bagātību vairošanas un jauna imperiālistiskā kara gatavošanas nolūkiem.

Biedri! Pagājušā gada augustā uzņēmēji uzsāka uzbrukumu vienai no lielākajām Latvijas fabrikām — «Kontinenta» darba algām. Ievedot slīdošo lentu, daļu no strādniekiem gribēja izsviest uz ielas, pārējiem pazemināt algu par 30—50%. Vienprātīgi izejot streikā, strādnieki varonīgā cīņā šo uzbrukumu atsita. Nelīdzēja ne prefekta, ne Ulmaņa priekšārunātāja viceministra Bērziņa daiļrunība un demagoģija. Strādnieku vienprātību neizdevās salauzt. Kopējā cīņā uzvarēja strādnieki.

Tagad uzņēmēji domā esam pienākušu īsto laiku par jaunu uzbrukt «Kontinenta» strādnieku dzīves līmenim. Ar decembra beigām fabrikā pārtrauca darbus līdz janvāra pēdējai pusei, bet ne jau darba trūkuma dēļ. Administrācijas nolūks ir mēģināt par jaunu ievest slīdošo lentu, lai, pavairojot ekspluatāciju, daļu strādnieku izmestu uz ielas un pārējiem pazeminātu algas. «Kontinenta» strādniekiem stāv priekšā jauna, smaga cīņa.

Biedri! Kapitālistu apetītei nav robežu. Ar fašistiskās valdības atbalstu uzņēmēji uzbrūk strādnieku darba algām un dzīves līmenim te vienā, te otrā vietā. Ja šodien grib uzbrukt «Kontinenta» strādniekiem, tad rīt to darīs ar citiem. Tāpēc nepieciešama visu strādājošo masu kopēja uzstāšanās katrā atsevišķā gadījumā. Aizstāvēsim «Kontinenta» strādniekus! Visi kā viens materiāli un morāliski atbalstīsim tos viņu cīņā. Vāksim līdzekļus streikojošo un no darba atlaisto «Kontinenta» strādnieku atbalstīšanai. Nepielaidīsim izrēķināšanos ar strādniekiem. Sasauksim sapulces darba vietās, pieņemsim protesta rezolūcijas, iesūtīsim tās valdībai, visi kā viens stāvēsim par «Kontinenta» strādnieku varonīgo cīņu.

*LKP Rīgas komiteja*

id: 109

file\_name: revl-n109-LKP\_CK\_LKJS\_CK\_LSSZP\_CK\_LSJS\_CK-4000-1935-02-08.txt

title: LKP CK, LKJS CK, LSSZP CK un LSJS CK uzsaukums darbaļaudīm organizēt plašu kampaņu par nāves soda atcelšanu Daugavpils revolucionāriem

author: LKP CK, LKJS CK, LSSZP CK un LSJS CK

date: 1935-02-08

print\_run: 4000

typography\_name: Kollomans Vallišs

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 235–237.

text:

Bez cīņas nav uzvaras! Visu zemju proletārieši, savienojieties!

SLAVA KRITUŠIEM, LĀSTS SLEPKAVĀM!

LAI DZĪVO b. MASAKA UN b. GAIĻA PIEMIŅA!

Pieaugot proletariāta revolucionārajam spēkam, buržuāzija, redzēdama apdraudētas savas varas pozīcijas, ķeras pie visneģēlīgākajiem noziegumiem un slepkavībām, lai nomāktu darbaļaužu revolucionāro nemieru.

1925. gada 15. februārī Rīgā, uz Martas un Tērbatas ielas stūra, pilsoniskās demokrātijas paspārnē izaugušās fašistu bandas — Nacionālā kluba huligāni nogalināja sarkano pionieri *b. Aleksandru Masaku*. Slepkavas bija lielburžuāzijas algoti fašisti, kas pēc Itālijas Musolini fašistu bandītu parauga izveda grautiņus un strādnieku slepkavības. Jau toreiz fašisti gribēja sagraut strādnieku organizācijas. Jau toreiz pelēko baronu Zemnieku savienība prasīja izņēmuma stāvokļa ievešanu strādnieku kustības apspiešanai. Bet strādnieku upuri šķiras cīņā nemirst, tie dzīvo dzīvajos cīnītājos. Biedrs Masaks krita, savas šķiras cīņas pienākumu izpildot. Strādnieku solidaritāte un grandiozā demonstrācija pie kritušā revolucionāra kapa lika uz laiku apklust fašistiskajiem slepkavām.

1933. gada 4. janvārī Alberta ielā 13 politiskās pārvaldes sadisti pēc ilgas spīdzināšanas noslepkavoja un izmeta pa logu sētā «Darba jaunatnes» biedru — vēlāko komjaunieti *b. Frici Gaili*. Par neģēlīgām strādnieku spīdzināšanām šai pilsoniskās varas asiņainajā iestādē bija daudz dzirdēts. Bet šoreiz politpārvaldes asinssuņiem nebija pieticis ar spīdzināšanu vien. Pilsoņu varmākām slāpa pēc strādnieku asinīm. Biedrs Gailis krita Ulmaņa politpārvaldes slepkavām par upuri, krita mocekļa nāvē par strādnieku šķiru, par viņas cīņu! Kā Hitlera naci-bandītiem, tā Ulmaņa bandām uznāk slepkavošanas tieksmes. Tagad viņi piesprieda nāves sodus Latgales strādniekiem — komunistiem Z. Murinam, B. Volslavam, F. Bondarenko. Tikai visu strādnieku protests var aizturēt bendes roku un glābt viņu dzīvības. Strādnieki zin, ka šķiru cīņa nepazīst žēlastības! Bet arī strādnieki nepazīst saudzības pret šiem politbandītiem! Atriebt sauc katra politmocekļa nāve! Strādnieku šķiras un atsevišķu viņas locekļu ciešanas lai stiprina mūsu gribu un apņemšanos līdz pēdējam elpas vilcienam cīnīties pret varmākām, par sociālismu!

Tikai iekarojot strādnieku šķirai varu, iznīcināsim varmākas, izbeigsim buržuāzijas slepkavu režīmu.

Strādnieku šķiras revolucionārais nemiers pret neciešamo dzīvi kapitālismā vēl daudzus noved fašistisko slepkavu varā. Katrs revolucionārs zin, ka šķiru cīņā jāpiedzīvo ciešanas un pat jākrīt. Bet tikai atsevišķs revolucionārs var krist. *Strādnieku šķira nekritīs — tā uzvarēs!*

Upuri lai mūs neatbaida, lai tie stiprina un vieno mūs! Jo mēs zinam, ka tikai nesaudzīgā cīņā, kas saistīta ar ciešanām un upuriem, strādnieku šķira salauzīs kapitāla un fašisma diktatūru un izbeigs uz visiem laikiem proletariāta ciešanas un upurus. Darbaļaužu uzvara tūkstoškārt atsvērs katru cīņas upuri! Sociālismā mūžīgi dzīvos kritušo revolucionāru piemiņa.

Biedri, strādnieki un darba jaunieši! Kritušie biedri sauc mūs turpināt viņu cīņu! *Organizējot plašu protesta kampaņu, glābsim bb. Murina, Vorslava un Bondarenko dzīvību!*

Paātrināsim plašas sadarbības un vienības komiteju izveidošanu starp mūsu organizācijām!

Dibināsim kopējas pašaizsardzības grupas un veicināsim «SSS» nelegālu atjaunošanos!

*Lai dzīvo mūsu cīņa un uzvara!*

*Lai dzīvo Padomju Latvija, sociālisms!*

*Latvijas Sociālistiskās strādnieku-zemnieku partijas Centrālkomiteja*

*Latvijas Sociālistiskās jaunatnes savienības Centrālkomiteja*

*Latvijas Komunistiskās partijas Centrālkomiteja*

*Latvijas Komunistiskās jaunatnes savienības Centrālkomiteja*

id: 110

file\_name: revl-n110-LKP\_CK-10000-[…1935-02-09].txt

title: LKP CK uzsaukums darbaļaudīm prasīt atcelt nāves sodu LKP biedram Z. Murinam un atbrīvot visus ieslodzītos pretfašisma cīnītājus

author: LKP CK

date: […1935-02-09]

print\_run: 10000

typography\_name: Spartaks

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 237–238.

text:

Bez cīņas nav uzvaras! Visu zemju proletārieši, savienojieties!

NOST AR NĀVES SODU b. MURINAM!

NOST SPAIDU DARBUS VENTSPILS REVOLUCIONĀRAJIEM STRĀDNIEKIEM!

Ulmaņa fašistiskie bendes piesprieduši nāves sodu pašaizliedzīgajam pretfašisma cīnītājam b. Murinam un desmitiem gadu katorgas Ventspils labākajiem strādniekiem. Zvēriskie slepkavas izstiepuši savas darbaļaužu asinīm aptraipītās ķetnas pēc b. Murina gatavojas lēnām nobendēt moku kambaros Ventspils strādniekus tādēļ, ka viņi pašaizliedzīgi cīnījušies pret jaunu kara šausmu gatavošanu, pret Latvijas pārdošanu hitleriskajām fašistu bandām kā lielgabalu gaļu intervences karā pret SPRS.

Uz Hitlera mājienu Latvijas darba tautas nodevēji grib nobendēt strādnieku revolucionārās frontes pirmajās pozīcijās izvirzījušos tādēļ, ka tie nav baidījušies nostāties pret fašistisko bada asins režīmu, tādēļ ka tie aicinājuši kopīgi cīnīties par darbaļaužu nolaupītām brīvībām, pret gatavošanos atjaunot vācu baronu verdzību, par labāku, gaišāku nākotni. Ar karātavām, bendes cirvjiem un viduslaiku inkvizīcijas moku kambariem Ulmaņa fašistiskie asinssuņi grib iebaidīt revolucionāros cīnītājus, lai atvieglotu saviem pavēlniekiem — vācu un angļu imperiālistiem pārvērst Latviju par kara postažu pret Padomju Savienību un palīdzētu buržuāzijai izsūkt pēdējo dzīvības sulu no strādniekiem, viņu sievām un bērniem vergu darbos.

Lauku un pilsētu *darbaļaudis!* Visi, kas tiekat apspiesti un izsūkti, stāsimies vienotā pretfašisma frontē.

Sociāldemokrātiskie un bezpartejiskie strādnieki, slēgsimies ciešāk ap savām vienības komitejām centros, uzņēmumos un citās darba vietās.

Nepieļausim noslepkavot biedru MURINU.

*Protestēsim* pret mūsu labāko biedru ieslodzīšanu fašistiskajos inkvizīcijas moku kambaros.

Organizēsim protesta masovkas, mītiņus, demonstrācijas.

Sūtīsim protesta rezolūcijas tautas nodevēju valdībai un viņas paklausīgajai fašistiskajai tiesai.

*Prasīsim* atcelt nāves sodu biedram Murinam un atsvabināt visus pretfašisma cīnītājus.

*Nost Hitleram padevīgo Ulmaņa fašistisko valdību!*

*Lai dzīvo strādnieku-zemnieku valdība!*

*Latvijas Komunistiskās partijas Centrālkomiteja*

id: 111

file\_name: revl-n111-LKP\_LSSZP\_LKJS\_LSJS\_VEF\_unit\_committee-1000-[…1935-02-09].txt

title: LKP, LSSZP, LKJS un LSJS VEFa vienības komitejas uzsaukums VEFa strādniekiem cīnīties pret atlaišanu no darba

author: LKP, LSSZP, LKJS un LSJS VEFa vienības komiteja

date: […1935-02-09]

print\_run: 1000

typography\_name: Spartaks

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 238–239.

text:

Bez cīņas nav uzvaras! Visu zemju proletārieši, savienojieties!

BIEDRI, VEFa STRĀDNIEKI, STRĀDNIECES UN JAUNIEŠI!

VEFā sākas lielas strādnieku atlaišanas. Ap 300 strādnieku grib izmest badā un salā. Administrācija atlaišanu motivē ar darba trūkumu, bet tā ir kaila nepatiesība! Pēdējā laikā tika pieņemts daudz jaunu strādnieku. Tuvākās dienās atvērs jaunas darbnīcas, kurās tāpat vajadzēs strādnieku. Vai tur nevar pārcelt tagadējos strādniekus, ja tie kādā nodaļā ir izrādījušies lieki?

Var un vajag pārcelt! Administrācijas un fašistiskās Ulmaņa valdības nolūks mums ir skaidrs — taisīt lielu strādnieku izlasi, lai paliktu tikai tādi, kuri var veikt pārmērīgi lielās normas, un lai izrēķinātos ar administrācijai nevēlamiem strādniekiem. Fašistiskajiem meistariem dota iespēja taisīt izlasi pēc deguniem, izmest savus politiskos pretiniekus un atstāt tikai savu politisko ieskatu ļaudis.

Godīgiem strādniekiem draud bads un sals, aizsargiem, pielīdējiem un dažādu sugu fašistiem īsts ziedu laiks! Vai varam mēs to pieļaut? Nē! Šodien izmetīs vienus, rīt ķersies pie otriem! Visi apdraudēti no administrācijas un valdības izrēķināšanās! Visiem jāuzstājas pret atlaišanām, kaut tās arī notiek pa vienam, vai nelielām grupām. Citam cits jāaizstāv!

Sasauksim apspriedes un skrejmītiņus pa nodaļām, apspriedīsim un uzstādīsim VEFa administrācijai savas prasības:

Neatlaist nevienu strādnieku!

Pārtraukt neģēlīgo izdzīšanu un meistaru izlasi pēc deguniem!

Pieņemt visus strādniekus pastāvīgā darbā, lai nav jādzīvo zem atlaišanas draudiem!

Pārcelt uz jaunatvērtām darbnīcām to nodaļu strādniekus, kur patreiz samazinās darbs!

Atlaišanas gadījumā izmaksāt mēneša algu uz priekšu, reģistrēt darba biržā un izsniegt pabalstu dienas algas apmērā līdz piemērota darba atrašanai.

To mēs prasām no VEFa administrācijas un valdības. Ulmaņi, Bērziņi un Feldmaņi uz katra stūra glaimo un sola, ka «neviens strādnieks netiks atlaists», ka «uzņēmumi, kas to darīs, saņems sodus», bet faktiski notiek plašas atlaišanas un neģēlīgas izrēķināšanās. Šie nelieši iedrošinājušies jau piespriest pat nāves sodus par strādnieku interešu aizstāvēšanu, kā tas nupat notika Daugavpilī. Mēs to necietīsim. Organizēsimies nelegāli savu interešu aizstāvēšanai!

Biedri, vefieši! Atlaišanas gadījumā neatstāsim darba vietu. Pārnesīsim mūsu protestu no nodaļas uz nodaļu. Aicināsim visus iziet streikā!

*Izpildīt mūsu prasības!*

*Atcelt nāves sodu Daugavpils strādniekam Z. Murinam!*

*Lai dzīvo strādnieku vienotā fronte!*

*Komunistiskās un Sociālistiskās partiju un jaunatnes organizāciju VEFa vienības komiteja*

id: 112

file\_name: revl-n112-SP\_CK-unk-[…1935-02-09].txt

title: Latvijas Sarkanās Palīdzības CK uzsaukums darbaļaudīm piedalīties starptautiskajā kampaņā par nāves soda atcelšanu LKP biedram Z. Murinam

author: Latvijas Sarkanās Palīdzības Centrālā komiteja

date: […1935-02-09]

print\_run: unk

typography\_name: unk

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 240–241.

text:

NOST KARĀTAVAS!

LATVIJAS SARKANĀS PALĪDZĪBAS CENTRĀLĀS KOMITEJAS IZDEVUMS.

LATVIJAS SARKANĀS PALĪDZĪBAS CENTRĀLĀS KOMITEJAS UZSAUKUMS

Strādnieki, zemnieki, darba inteliģence! Darba tauta!

Bendēšanas dakteris Ulmanis rāda savu īsto seju! Fašistu slepkavu tiesa piesprieda nāves sodu 26 g. vecajam Z. Murinam par piederību pie Komunistiskās partijas un literatūras glabāšanu. Pat lielākās kapitālistiskās valstīs — Anglijā, Francijā, Amerikas Savienotajās Valstīs par tādiem «noziegumiem» nesoda. Par šādiem «noziegumiem» pat fašistu Itālijā, barbariskajā Hitlera Vācijā nekad vēl netika piespriests nāves sods. Bet Ulmanis un viņa fašistu banda, velti pūloties apslāpēt darba tautas augošo nemieru [ar] koncentrācijas nometnēm, masu atlaišanām, algu nosišanām, cietumiem un spaidu darbiem, spīdzināšanām un slepkavībām cietumos, politizspiedzē un uz ielām, ķeras pie pēdējā «nacionālās atmodas» līdzekļa — karātavām!

Šī zvēriskā neģēlība tiešām modinās darba tautas protestu un gatavību izraut labākos darba tautas cīnītājus no trakojošo fašistu benžu rokām!

Ko darīt? Kā palīdzēt?

Darba vietās, viesībās, sanāksmēs, uz ielām, mājās — stāstiet visiem par šo fašistu neģēlību! Uzaiciniet rakstīt un rakstiet paši protesta vēstules valsts prezidentam, ministru kabinetam, kara tiesai:

«Mēs protestējam pret fašistu slepkavībām! Prasām atbrīvot b. Murinu un citus ieslodzītos pretfašistus!»

Lai vēstuļu plūdi pierāda varmākām, ka tauta ir pret viņu zvērisko rīcību! Rīkojiet sapulces un sanāksmes darba vietās! Sūtiet varmākām protesta rezolūcijas un prasības atbrīvot Murinu un citus pretfašistus! Rakstiet savām paziņām ārzemēs par nedzirdētajiem Ulmaņa fašisma zvēru darbiem!

Tikai darba tautas spēcīgs pretsitiens darīs galu fašistu bendēšanas daktera zvēru darbiem un glābs Murinu!

Sarkanā Palīdzība uzsāk starptautisko kampaņu par labu Ulmaņa fašisma upuriem. Darba tautas starptautiskā solidaritāte izrāva Dimitrovu no Hitlera benžu rokām, glāba Skotsboro jaunekļu dzīvību. Viņa glābs arī Ulmaņa fašisma upurus, glābs b. Murinu.

Pabalstiet Sarkanās Palīdzības kampaņu!

Nost fašismu!

Lai dzīvo darba tautas cīņa pret Ulmaņa varmākām!

Nost karātavas!

Lai dzīvo darba tautas starptautiskā solidaritāte!

*Latvijas Sarkanās Palīdzības Centrālā Komiteja*

id: 113

file\_name: revl-n113-SP\_CK\_SP\_Riga\_committee-unk-[…1935-02-09].txt

title: Latvijas Sarkanās Palīdzības CK un Rīgas komitejas uzsaukums darbaļaudīm organizēti cīnīties par nāves soda atcelšanu LKP biedram Z. Murinam, pret politieslodzīto spīdzināšanu Latvijas cietumos

author: SP CK un SP Rīgas komiteja

date: […1935-02-09]

print\_run: unk

typography\_name: unk

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 241–242.

text:

VISIEM BEZPARTEJISKIEM, SOCIĀLDEMOKRĀTISKIEM, KOMUNISTISKIEM STRĀDNIEKIEM, ZEMNIEKIEM, DARBA INTELIĢENCEI!

BIEDRI!

Fašistu asinsdzīres turpinās vēl plašākā mērogā, vēl neģēlīgāk, vēl zvēriskāk. Balstoties uz aizsargu un policijas durkļiem un rungām, fašistu bendes visos cietumos rīko īstas sadistu orģijas. Ceļā uz karceri Centrālcietumā tika tik smagi piekauts b. Pētersons, ka tas cietumā ir miris. Biedram Kazakam sitot pārlauza ribas.

Strādnieku-zemnieku deputāti tiek izlaisti no kamerām uz ateju tikai pilnīgi kaili; pat kreklus viņiem atņem. Tikai pretdabiskas tieksmes, kuras atrod baudu citu cilvēku viszemiskākā morāliskā spīdzināšanā, var būt šīs neģēlības pamatā! Fašisms nav atšķirams no izvirtības; un šo noziedzīgo izvirtību vērš pret darba tautas cīnītājiem un priekšstāvjiem!

Šo savu izvirtību fašisti demonstrē visā pasaulē. Biedrs Rakoši, kurš tikko izcieta 8 ½ gadu spaidu darbus, netiek izlaists no cietuma; pret viņu ceļ jaunu sūdzību par it kā 16 gadus atpakaļ pastrādātiem noziegumiem, lai neizlaistu viņu dzīvu no saviem moku kambariem. Hitlera bendes jau 2 gadus spīdzina Vācijas strādnieku vadoni Telmani, lai izspiestu no tā kaut vienu izteicienu, kuru varētu izlietot pret viņa cīņas biedriem. Bet Telmanis nav salaužams; arī viņam draud mocekļa nāve. Mūsu fašistu bendes cienīgi nostājas blakus Ungārijas un Vācijas bendēm!

Ieslodzīto Mucenieku pēc zvēriskās piekaušanas ieslēdza karcerī. Badā un tumsā, neredzot pat karcera mitro grīdu, biedrs Mucenieks 5. karcerī pavadītā dienā nervu sabrukumā pārrāva sev roku dzīslas. Viņu pat nepārveda uz slimnīcu, bet nosūtīja atpakaļ kamera.

Ieslodzīto piederīgiem, mātēm un sievām, kuras iebrauc no tālas provinces un gadiem nav redzējušas savus bērnus un vīrus, cietumos nedod satikšanās, jo viņas nepārvalda valsts valodu!

Tādā veidā morāliski un fiziski izmocītus biedrus vēl sūta visgrūtākos darbos akmeņlauztuvēs un kūdras purvos, nedodot drēbes un pajumti naktīs!

Bet vislielāko, pasaulē vēl nepieredzēto zvērisko izvirtību mūsmāju fašisti rāda nule pasludinātā nāves spriedumā biedram Murinam — nāves sodu par piederību pie Komunistiskās partijas un literatūras glabāšanu.

Biedri strādnieki! Darba tauta!

Mēs nedrīkstam būt vienaldzīgi! Mums jāpieliek visi spēki, lai palīdzētu mūsu ieslodzītiem cīnītājiem un biedriem! Organizēsim darba vietās tūlītēju vienotu uzstāšanos pret bendēšanas režīmu cietumos! Demonstrēsim fabrikās, uzņēmumos un uz ielām! Izplatīsim Sarkanās Palīdzības uzsaukumus un literatūru! Gādāsim visiem spēkiem, lai par visiem šausmīgajiem fašistu izvirtuļu noziegumiem zinātu visa darba tauta! Glābsim b. Murinu!

Vienoti palīdzēsim mūsu labākajiem biedriem, kuri ziedoja savu brīvību, veselību un dzīvību cīņai par darba tautas tiesībām! Tikai mūsu kopīgs pretsitiens var glābt mūsu ieslodzītos biedrus no fašistu zvēriskuma! Nost Ulmaņa asinssuņus!

Brīvību visiem pretfašistu cīnītājiem!

Protestēsim pret Ungārijas un Vācijas fašistu benžu nodomiem noslepkavot bb. Rakoši un Telmani!

Visi vienotā pretfašistu frontē!

Nost karātavas!

*Latvijas Sarkanās Palīdzības Centrālā un Rīgas komitejas*

id: 114

file\_name: revl-n114-LKP\_CK-7000-[1935-02-01..1935-02-15].txt

title: LKP CK uzsaukums darbaļaudīm cīnīties pret Latvijas pārvēršanu hitleriskās Vācijas placdarmā karam pret PSRS, par fašistiskā režīma likvidēšanu

author: LKP CK

date: [1935-02-01..1935-02-15]

print\_run: 7000

typography\_name: Spartaks

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 243–247.

text:

Bez cīņas nav uzvaras! Visu zemju proletārieši, savienojieties!

UZICĪŅU PRET HITLERISMU UN VIŅA AĢENTIEM LATVIJĀ, PAR LATVIJAS SOCIĀLO UN NACIONĀLO ATBRĪVOŠANU!

LATVIJAS DARBA TAUTA!

Hitleriskās briesmas, kas apdraud Baltijas valstis, ir pašreiz lielākas kā jebkad. Ārzemju un arī Latvijas pilsoniskā prese ir pilnas noteiktu ziņu par hitleriskās Vācijas intensīvo militāro gatavošanos Austrumprūsijā. Tur jau savilktas gar Lietuvas robežu 3 vācu divīzijas karalaika sastāvā ar motorizētām vienībām, 52 trieciennieku un 8 aizsargu rotas. Visas pazīmes rāda, ka, ja vien hitleriešiem neizdosies Klaipēdas apgabalu pārvērst par fašistiskās Vācijas provinci ar iekšējā puča palīdzību, tad Vācijas imperiālisti ar bruņotu spēku uzbruks Lietuvai un ieņems Klaipēdas apgabalu.

Bet Klaipēdas apgabala ieņemšana būs tikai pirmais vācu imperiālistu solis uz visas Baltijas iekarošanu. Klaipēdas apgabala ieņemšanai neizbēgami sekos pārējās Lietuvas un tālāka Latvijas iekarošanā. Ar iebrukumu Lietuvā Hitlers uzsāks savu karagājienu caur Baltijas valstīm uz SPRS.

Hitlerisko fašistu bandu iebrukums Baltijā neizbēgami nesīs vācu baronu varas un pātagas atjaunošanu Latvijā. Baronu jūgu un verdzību, vēl neredzētu nacionālu apspiestību, viduslaiku inkvizīciju un asiņainu reakciju nesīs hitleriskās fašistu bandas ar savu iebrukumu Latvijā.

Bez kādas žēlastības jaunsaimnieki tiks padzīti no agrākās muižnieku zemes, tūkstošiem pilsētu un lauku darbaļaužu tiks apšauti un apslepkavoti. Atkal Latvijas pilsētu ielas un lauki tiks apslacīti darbaļaužu asinīm. 1905. gadā vācu baronu rīkotās soda ekspedīcijas un grāfa fon der Golca dzelzsdivīzijas asinsdarbi 1919. gadā nobālēs to šausmu priekšā, ko latvju tautai tagad nesīs prūšu junkuru un Baltijas baronu vadītās hitleriskās fašistu bandas.

Ar hitlerisko bandu iebrukumu Vācijas imperiālisti grib galīgi nolaupīt Latvijas šķietamo neatkarību un panākt savu seno lolojumu — pārvērst Latviju un citas Baltijas valstis par hitleriskās Vācijas provinci. Caur Latviju pāri Latvijas darbaļaužu līķiem Hitlers grib iebrukt Padomju Savienībā un sagraut SPRS darbaļaužu brīvību un grandiozos sasniegumus sociālistiskajā celtniecībā. Ar hitlerisko iebrukumu Latvijā sāksies starptautiskā imperiālisma laupīšanas karš pret SPRS, sāksies fašistisko bandu uzbrukums lielajai sociālisma zemei — visu zemju darbaļaužu tēvijai un vienīgai visu apspiesto mazo tautiņu patiesai aizstāvei.

Neizsakāmu postu un ciešanas nesīs Latvijas darba tautai hitlerisko fašistu bandu laupīšanas karagājiens caur Latviju uz SPRS.

*Latvijas darba tauta!*

*Kur ir glābiņš?* Kur ir glābiņš no hitleriskajām briesmām, kas draud pārvērst Latviju par kara postažu un draud Latvijas darba tautai ar pazudināšanu un bojā eju?

Vai Latvijas darba tautu var glābt no hitleriskām briesmām kāda no lielākām imperiālistiskajām valstīm — Anglija, Francija u. c., vai viņu var glābt Baltijas Antante jeb Ulmaņa fašistiskā valdība?

Nē! Latvijas darba tautu nevar glābt un neglābs neviena no imperiālistiskajām lielvalstīm, jo hitlerisko fašistu bandu karagājiens caur Latviju uz SPRS būs starptautiskā imperiālisma laupīšanas karš pret Padomju Savienību ar Vācijas imperiālistiem priekšgalā. Anglijas imperiālisti tieši atbalsta Vācijas un Japānas fašistisko plēsoņu kara gatavošanu pret SPRS. Arī Francijā, sevišķi pēc Saaras pievienošanas Vācijai zināmas imperiālistu grupas noteikti cenšas panākt kādu vienošanos ar Vācijas imperiālismu, kas garantētu Francijas interešu nodrošināšanu Vakareiropā un atstātu hitleriskajai Vācijai brīvas rokas Austrumos. Fašistiskā Polija nevar glābt Latviju no pārvēršanas par kara postažu, jo pati Polija ir cieši saistīta ar hitlerisko Vāciju un arī viņa pati tīko pēc zināmas Latvijas teritorijas iekarošanas.

Nevar Latvijas darba tautu glābt arī Baltijas Antante, ko nodibinājušas Baltijas valstu fašistiskās valdības, ja dažas no šīm valdībām pašas ir cieši saistītas ar hitlerisko Vāciju, izpilda savā zemē hitlerisma aģentu lomu un ar savu darbību sagatavo hitlerismam ceļu uz Baltijas iekarošanu.

Nevar Latvijas darba tautu glābt no hitlerisma briesmām arī Ulmaņa fašistiskā valdība, jo viņa pati ir uz visciešāko saistīta ar hitlerismu. Visai Latvijas darba tautai ir zināms, kā Ulmaņa fašistiskā valdība nāca pie varas ar tiešu Hitlera atbalstu un palīdzību, kā no hitleriskās Vācijas Ulmanis atveda fašistiskā apvērsuma plānus. Ulmaņa sazvērnieciskā apvērsuma ārpolitiskā nozīmē taisni pastāv iekš tā, lai apspiestu to lielo nemieru, kas aug Latvijas darba tautā pret hitlerisma briesmām, un lai apspiestu un apslāpētu tās lielās simpātijas, kas auga darba tautā pret Padomju Savienību. Ulmaņa ārpolitika ir caur un cauri hitleriskas orientācijas. Tūliņ pēc apvērsuma 3. jūlijā Ulmanis liek paziņot [laikrakstā] «Brīvā Zemē», ka Latvijas fašistiskajai valdībai jāaizmirst 700 gadus ilgais vācu baronu jūgs un ka viņa neuzskata Hitleru par Latvijas tautas ienaidnieku. Saziņā ar hitlerisko Vāciju Ulmanis sabotē SPRS ierosināto austrumpaktu. Viņš nodibinājis tuvu draudzību ar fašistisko Poliju un fašistisko Somiju, kas gatavojas kopējam laupīšanas karam pret SPRS. Uz fašistisko Somiju Ulmanis rudenī aizsūtīja Latvijas armijas vadību, lai saskaņotu kopējus plānus pret SPRS. Kopā ar Somijas fašistisko presi Ulmaņa prese izplatīja pa visu pasauli visnekaunīgākās melu Ziņas par SPRS sakarā ar b. Kirova noslepkavošanu. Kopā ar fašistiskās poļu armijas augstāko vadību Ulmaņa valdība nesen sarīkoja Daugavpilī naidīgas demonstrācijas pret SPRS.

Ulmanis draudzējas taisni ar to zemju fašistiskām valdībām, kas kopā ar hitleriešiem gatavojas karam pret SPRS, bet, kad visas pasaules prese jau kliedz par hitlerisma briesmām, kas draud Baltijas valstīm sakarā ar hitleriešu bruņošanos pie Lietuvas robežām, tad Ulmanis nebūt nedomā noteikti uzstāties pret šīm draudošajām hitlerisma briesmām.

Vai var Latvijas darba tauta kaut uz vienu acumirkli paļauties uz Ulmani un viņa saldajām runām par Latvijas patstāvības aizstāvēšanu? Vai nav skaidrs, ka šīs runas nav nekas cits kā vecā politiskā blēža liekuļošana un tautas mānīšana?

Nevis cīņai pret asiņaino hitlerismu, kas apdraud Latvijas darba tautu, Ulmanis gatavo un bruņo gaisa floti, armiju un aizsargus, bet gan hitlerisma atbalstīšanai, kopējam ar Hitleru karagājienam pret SPRS, kas neatlaidīgi cīnās par mieru un pret karu. Ulmanis nebūt nedomā cīnīties pret hitlerisma briesmām, un tāpēc viņš liek ieslodzīt un turēt armijas koncentrācijas lēģeros visus armijā iesauktos antifašistus un revolucionāros strādniekus, kas uzstājas pret hitlerismu, lai, Hitleram Latvijā iebrūkot, atdotu viņus hitleriskajiem bandītiem priekš saplosīšanas. Nevis cīņu pret hitlerismu, bet gan cīņu pret SPRS un Latvijas darba tautas nodošanu hitleriskajā jūgā gatavo Ulmanis!

*Latvijas darba tauta!*

Starptautiskie imperiālisti ar Vācijas fašistiem priekšgalā un viņu Latvijas aģents Ulmanis ir nostādījuši Latvijas darba tautu Izvēles priekšā:

Vai nu sekot Ulmanim un tikt pakļautiem hitleriskajam barbarismam ar visām katastrofiskām sekām, pieļaut Latvijas pārvēršanu par kara placdarmu pret SPRS, nonākt baronu verdzībā, galīgi pazaudēt savu nacionālo brīvību un aiziet bojā, jeb pašiem rast spēku, lai glābtos no hitlerisma briesmām, nokratīt no sava kakla Ulmaņa fašistisko režīmu un nodibināt pašas tautas vēlētu strādnieku-zemnieku valdību — padomju varu.

Ja Latvijas darba tauta negrib pieļaut pārvērst Latviju par kara postažu, ja viņa negrib nokļūt prūšu junkuru un baronu verdzībā un negrib tikt pazudināta un aiziet bojā, tad viņai jāizvēlas vienīgais pareizais ceļš — padomju varas ceļš.

Vienīgi pašas darba tautas izvēlēta padomju vara var glābt Latviju no draudošās katastrofas un bojā ejas.

Viņa nekavējoties noslēgs brālīgu sadarbību ar lielo sociālisma zemi — SPRS, ar dzelzs slotu izslaucīs no Latvijas visus asiņainā hitlerisma un starptautiskā imperiālisma kalpus, slēgs Ulmaņa fašistiskās aizsargu organizācijas un padzīs visus fašistiskos armijas ģenerāļus un virsniekus, apbruņos darba tautu, radīs spēcīgu Sarkano Armiju un kopā ar SPRS un starptautisko proletariātu radīs nesalaužamu spēku, kas glābs Latvijas darba tautu no draudošā hitleriskā barbarisma, nodrošinās latvju tautai patiesu sociālu un nacionālu brīvību, dos Latgales darba tautai pašnolemšanās tiesības un garantēs nacionālu brīvību Latvijā dzīvojošām mazākumtautībām.

*Latvijas darba tauta!*

Gatavosimies cīņai pret hitlerisma briesmām, kas draud Latvijai un pārējām Baltijas valstīm! Neļausim hitleriešu fašistu bandām rīkot karagājienu cauri Latvijai uz SPRS! Nepielaidīsim prūšu junkuru un vācu baronu varas atjaunošanu uz Latvijas darba tautas kakla!

Gatavosimies cīņai pret Vācijas imperiālistiem, kas grib iebrukt Latvijā, kas priekš Latvijas strādniekiem grib uzcelt asiņainu karātavu režīmu, kas grib zemniekus padzīt no bijušās muižnieku zemes un atjaunot baronu jūgu un vergu klaušas, kas padzīs no darba Latvijas inteliģenci un viņas vietā nosēdinās hitleriskos «kultūrtrēģerus»! Nepielaidīsim Vācijas fašistiem izvest Latvijā savus barbariskos plānus — pārvērst latvju tautu, Latgales darbaļaudis un Latvijā dzīvojošās mazākumtautības par «vēsturiskiem mēsliem», uz kuriem jāizplaukst treknai vācu imperiālistu «āriešu kultūrai»!

Uzsāksim tūlīt cīņu pret hitlerisma aģentiem Latvijā — Ulmaņa fašistisko valdību, kas ar terora režīma palīdzību grib padarīt Latvijas darba tautu pilnīgi nespēcīgu cīnīties pret hitlerisma briesmām.

Organizēsimies visos uzņēmumos un darba vietās antifašistiskās vienību komitejās, uz laukiem — zemnieku cīņas komitejas. Pulcēsimies ap šīm komitejām un uzsāksim tūlīt cīņu ar visām varmācībām, ar kuru palīdzību Ulmaņa fašistiskā valdība apspiež un žņaudz Latvijas darbaļaudis un neļauj viņiem uzsākt cīņu pret draudošām hitlerisma briesmām.

Visur, pilsētās un uz laukiem, uzsāksim tūliņ cīņu par sekojošām prasībām:

Politiskas brīvības visiem Latvijas darbaļaudīm un kareivjiem armijā!

Tūlītēju kara stāvokļa atcelšanu!

Visu antifašistu un revolucionāro strādnieku atbrīvošanu no cietumiem un koncentrācijas lēģeriem!

Visu civilo un armijas koncentrācijas lēģeru likvidēšanu!

Par visu hitlerisko spiegu un aģentu, kas brīvi propagandē hitlerismu Latvijā, arestēšanu un izraidīšanu no Latvijas!

Par vietējo vācu hitleriešu preses orgānu slēgšanu!

Par latgaliešu un Latvijā dzīvojošo mazākumtautību nacionālās apspiestības izbeigšanu un valodas lietošanas aizlieguma atcelšanu!

*Biedri, sociālistiskie strādnieki!*

Plecu pie pleca ar komunistiskiem strādniekiem ķersimies tūliņ pie visplašāko darba tautas masu organizēšanas cīņā par šīm prasībām. Ievilksim mūsu kopējā cīņā tūkstošus jaunu cīnītāju un izvērtīsim visu Latvijas darbaļaužu vienoto cīņas fronti par varenu, nesalaužamu spēku, kas aiztrieks no Latvijas visus hitlerisma aģentus un glābs Latviju no hitleriskā barbarisma. Sāksim cīņu, kamēr vēl nav par vēlu, jo hitleriskās fašistu bandas jau žvadzina ieročus pie Baltijas zemju robežām.

Pret hitlerismu — starptautiskā imperiālisma avangardu!

Pret Ulmaņa fašistisko valdību, par patiesu un pilnīgu Latvijas sociālo un nacionālo atbrīvošanu!

Par Padomju Latviju!

Par Latvijas darba tautas vienotu fronti!

*Latvijas Komunistiskās partijas Centrālā Komiteja*

id: 115

file\_name: revl-n115-LKJS\_Riga\_org\_IV\_district\_unit\_committee\_LSJS\_Riga\_org\_I\_district\_unit\_committee-1000-1935-02-15.txt

title: LKJS Rīgas organizācijas IV rajona un LSJS Rīgas organizācijas I rajona vienības komitejas uzsaukums darbaļaudīm turpināt protesta kampaņu pret fašistisko teroru

author: LKJS Rīgas organizācijas IV rajona un LSJS Rīgas organizācijas I rajona vienības komiteja

date: 1935-02-15

print\_run: 1000

typography\_name: Spartaks

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 247–249.

text:

Bez cīņas nav uzvaras! Visu zemju proletārieši, savienojieties!

NOST ULMAŅA BENDES REŽĪMU!

IZBEIGT TERORU PRET REVOLUCIONĀRAJIEM STRĀDNIEKIEM!

NOST KARA TIESAS!

RĪGAS DARBA JAUNATNE! KAREIVJI! STUDENTI, INTELIĢENCE!

Zālamana Murina, Bondarenko un Vorslava notiesāšana uz nāvi liecina, ka Latvijas fašistiskā valdība jau ķeras pie karātavu cilpas, lai iznīcinātu revolucionāro strādnieku kustību!

Tikai plašs Latvijas darba tautas protests ir piespiedis Ulmaņa valdību atcelt nāves sodu Murinam, pārvēršot to 15 gadu spaidu darbos. Par piederību Kompartijai fašistu bendes piespriež strādniekiem 15 gadus katorgas! Bet vēl nesen atpakaļ Hitlera «Baltijas brāļi», kuri savā programā atklāti sludināja vācu baronu varas atjaunošanu Latvijā, tika notiesāti uz dažiem mēnešiem vai pilnīgi attaisnoti. Tas skaidri pierāda Latvijas fašistu vienoto fronti ar Vācijas fašistiem.

Vēl nekad Latvijas buržujiskā tiesa nav rīkojusies tik neganti pret Latvijas darbaļaudīm. Hitlera kalps — Ulmanis pielieto visnegantākos līdzekļus, lai iznīcinātu strādnieku organizācijas, lai iztaisītu brīvu ceļu uz Latviju imperiālistu bandām ar Vāciju, Japānu un Angliju priekšgalā, lai uzsāktu tūlītēju karagājienu pret SPRS.

Nāves sods Murinam ir atcelts, bez šaubām, ne Ulmaņa žēlastības pēc! Visā Latvijā tika pacelta plaša protesta kampaņa. Moprs, LKP, Latvijas komjaunatne, Latvijas rakstnieku, mākslinieku un žurnālistu savienība un sociālistiskās organizācijas izlaida un izplatīja vairākus tūkstošus uzsaukumu un plakātu, kur aicināja Latvijas darbaļaudis protestēt pret Ulmaņa bendes režīmu! Vairākos uzņēmumos, darbnīcās u. c. tika pieņemtas protesta rezolūcijas un nosūtītas valdībai un tiesām; 10. februārī komjaunieši palaida balodi ar lentu, kas prasīja atcelt nāves sodu b. Murinam, un izplatīja komjaunatnes uzsaukumus.

Vispasaules revolucionāro rakstnieku savienība piesūtījusi Latvijas valdībai protestu. Francijas progresīvie laikraksti attīstīja plašu kampaņu pret Latvijas fašistu zvērisko rīcību. Skandināvijas zemēs atskanēja plašs protests pret nāves sodiem Latvijā. Tas viss spieda Ulmani atcelt nāves sodu Murinam.

Bet terors nav vēl izbeigts! *Bondarenko, Vorslava* un daudzu citu *drošsirdīgu revolucionāru dzīvības atrodas briesmās!*

Strādnieki tiek mocīti un slepkavoti cietumos, politpārvaldē, uz ielas! *Dažas dienas atpakaļ Centrālcietumā tika nobendēts politieslodzītais Pētersons*. Kādam citam biedram salauzta roka, ielauztas ribas, un *b. Leibovičs* zaudējis prātu un ievietots V korpusā.

*Rīgas darbaļaudis! Visi, kas nīst fašismu! Vienotu fronti pret fašisma varmākām!*

Turpināsim protesta kampaņu darba vietās, skolās, iestādēs, uz laukiem!

*Sasauksim masovkas un mītiņus! Padziļināsim cīņas vienibu starp komunistisko un sociālistisko jaunatni!*

Pastiprināsim nelegālās literatūras izdošanu!

Pastiprināsim cīņu pret Ulmaņa valdību, kura jau ķeras pie atklātas darbaļaužu slepkavošanas!

Gatavosimies cīņai pret uzbrukumu *Padomju Savienībai*, jo visas zīmes rāda kara tuvumu!

*Nost kara tiesas! Nost Ulmaņa tirāniju!*

*Lai dzīvo vienota sociālistisko un komunistisko jauniešu cīņa par Padomju Latviju!*

*Latvijas komjaunatnes Rīgas organizācijas IV rajona un SJS Rīgas org. I rajona vienības komiteja*

id: 116

file\_name: revl-n116-LKP\_Riga\_committee\_LSSZP\_Riga\_committee-300-[…1935-02-16].txt

title: LKP un LSSZP Rīgas komiteju uzsaukums pilsētai piederošo māju dzīvokļu īrniekiem organizēt cīņu pret īres paaugstināšanu

author: LKP un LSSZP Rīgas komiteja

date:-[…1935-02-16]

print\_run: 300

typography\_name: Spartaks

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 249–250.

text:

Bez cīņas nav uzvaras! Visu zemju proletārieši, savienojieties!

RĪGAS PILSĒTAS BLOKMĀJU UN ĢIMENES MĀJIŅU ĪRNIEKI, STRĀDNIEKI, STRĀDNIECES UN DARBA JAUNIEŠI!

Savā laikā uz Rīgas strādnieku aktīvu uzstāšanos pilsētā uzcēla vairākas blokmājas, kuru samērā lētajos dzīvokļos mitinās simtiem strādnieku ģimeņu. Dzīvokļi šeit agrāk bija lētāki kā privātos namos; apgādāti ar nepieciešamām labierīcībām, kādēļ netiešā ceļā nedaudz normēja īres arī citos namos. Namsaimnieki neganti cīnījās pret blokēku celšanu.

Tagad, kad pilsētas saimniecību pilnīgi savās rokās sagrābuši fašisti, namsaimnieku un citu lielkapitālistu pirmais darbs bija atņemt strādniekiem lētos dzīvokļus, novērst blokmāju konkurenci, lai varētu netraucēti īres pacelt arī citos namos. Tāpēc jau oktobra mēnesī pilsētas valde paaugstinājusi īres blokmājās, pieliekot Ls 6 uz 1 ½ istabas un Ls 9 uz 1 istabas dzīvokļa mēnesī. Ar šo blokmāju īrnieku aplaupīšanu no valdošās fašistu varas tika dots signāls vispārējās īrnieku aplaupīšanas uzsākšanai. Pilsētas priekšzīmei manīgi seko privātie namsaimnieki.

Biedri, ar īres pielikumu celmiņu banda gaišā dienas laikā izvelk tūkstošiem latu no mūsu kabatām. Šīs summas aiziet parāda maksāšanai Lazaru bankai, kuras akcionāri un naudas saņēmēji ir Ulmanis ar Celmiņu. Milzu summas izsviež lepnu rautu rīkošanai, aizsargu un strādnieku pipkotāju algošanai, pabalstiem aizsargiem, baznīcām, ziedojumiem brīvības piemineklim utt.

Velti gaidīt, ka fašistu «tautas vienības» valdība un viņas ieceltie pilsētas valdē ko darīs strādnieku interešu labā. Tikai pašiem vienoti un enerģiski uzstājoties, mēs varam atsist fašistu uzbrukumu mūsu dzīves līmenim, izcīnīt sev stāvokļa uzlabošanu. Tāpēc nekavējoties uzsāksim organizētu cīņu *pret īres paaugstināšanu, par paaugstinājuma atcelšanu*. Izvedīsim mājās aģitāciju starp kaimiņiem un paziņām. Sasauksim apspriedes un masovkas, izvēlēsim mājas īrnieku cīņas komiteju, uzstādīsim prasības, sūtīsim vēlētus delegātus uz pilsētas valdi un uz Tautas labklājības ministriju un iesim kolektīvi iesniegt prasības:

Atcelt īres pielikumu!

Ja šo mūsu prasību neievēros, *maksāsim visi īres pēc agrākām, nepaaugstinātām normām!*

Kolektīvi atteiksimies maksāt pielikumu!

Dibināsim paši aizsardzības grupas pret varbūtējām ūtrupēm, nepieļausim ūtrupes un policijas iejaukšanos!

*Organizēsim ūtrupju boikotu un uzpircēju-spekulantu padzīšanu!* Grupēsimies ap revolucionārām strādnieku organizācijām! Vienoti un enerģiski uzstājoties, gūsim panākumus!

*Uz priekšu cīņā!*

*Pret īrnieku aplaupīšanu!*

*Nost fašistisko diktatūru!*

*Lai dzīvo sociālistiska Padomju Latvija!*

Latu. Soc. strādn.-zemn. partijas Rīgas komiteja

Latv. Komun. partijas Rīgas komiteja

id: 117

file\_name: revl-n117-LKP\_CK-3000-1935-02.txt

title: LKP CK uzsaukums darbaļaudīm vienotā frontē cīnīties par darba algas paaugstināšanu un darba apstākļu uzlabošanu budžu saimniecībās nodarbinātajiem strādniekiem

author: LKP CK

date: 1935-02

print\_run: 3000

typography\_name: Spartaks

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 251–254.

text:

Bez cīņas nav uzvaras! Visu zemju proletārieši, savienojieties!

PRET BEZDARBNIEKU UN VIŅU ĢIMENES LOCEKĻU NOMETINĀSANU SPAIDU KĀRTĀ VERGU DARBOS PIE LAUKU LIELGRUNTNIEKIEM!

PAR CILVĒCĪGIEM DARBA APSTĀKĻIEM UN DARBA ALGĀM, NE ZEMĀKĀM KĀ 1927. g.

Ulmaņa fašistiskā valdība ievadījusi gadskārtējo trūkumā novesto darbaļaužu vervēšanu vergu darbos pie lauku lielgruntniekiem. Milzu piemaksas rudziem, kviešiem, sviestam, liniem, bekonam un citiem lauksaimniecības ražojumiem, ko fašistiskā valdība izsūc no darbaļaudīm tiešu un netiešu nodokļu veidā un izsniedz ik gadus lauku lielgruntniekiem, nespēj vairs apmierināt viņu nepiepildāmo peļņas kāri.

Neraugoties uz to, ka tiek likvidētas sociālās apdrošināšanas pēdējās atliekas un ārkārtīgi samazinātas summas tautas izglītībai, pagājušā gada budžets noslēdzies ar 8 milj. latu iztrūkumu. Simtiem miljonu piemaksām, fašistisko aizsargu bandu atbalstīšanai un intervences kara gatavošanai aprijuši visus darba tautai izsūktos grašus un agrāk uzkrātās rezerves. Valsts kase ir iztukšota piemaksu un pabalstu palielināšanas iespējamības izbeidzas. Bet Zemnieku savienības varasvīri, kas 15. maijā izveda fašistisko apvērsumu, alkst pēc jaunām un atkal jaunām iedzīvošanās iespējamībām. Lai to sasniegtu, hitleriskās Vācijas, Polijas un citu zemju imperiālistu kalps — Ulmanis kopā ar lielgruntniekiem gatavo jaunu uzbrukumu lauku un pilsētu darbaļaudīm. Ulmaņa valdība, fašistiskās arodbiedrības un lauku lielgruntnieku organizācijas kopīgi cenšas gan ar viltu, gan spaidu kārtā dzīt uz laukiem bezdarbniekus un viņu ģimenes locekļus. Pēc valdības jaunā projekta vismaz 16 000 pilsētu strādnieku jānovieto uz laukiem, kurus partiju kaitīgās politikas dēļ pilsētas esot atrāvušas laukiem, radot tur ārkārtēju darbaroku trūkumu un nepielaižamu darba algas paaugstināšanu. Pilsētās darbā pieņemt projektē turpmāk tikai ģimenes locekļus caur fašistiskām arodbiedrībām. Bezģimeņu strādniekiem likts priekšā braukt pie lauku darbiem, neprasot, kāda būs alga un citi darba apstākļi. Katru, kas atsakās braukt vergot par pusvelti pie lauku buržuāzijas, nekavējoties izslēdz no bezdarbnieku saraksta, lai ar bada pātagu piespiestu to padoties valdības rīkojumiem un varētu bazunēt, ka bezdarbs likvidēts un strādnieku stāvoklis uzlabots.

Izmantojot vietējos bezdarbniekus darba algas nosišanai, fašistiskā valdība praktizē plašos apmēros arī ārzemju strādnieku ievešanu, kuriem algas tiek maksātas vēl zemākas kā vietējiem. Līdz ar to valdība cenšas paralizēt vienotu strādnieku uzstāšanos. Sagraujot strādnieku izveidotās arodbiedrības, nolaupot viņu uzkrātos līdzekļus un aizvietojot tās ar fašistiskām arodbiedrībām, Ulmaņa padevīgie kalpi — Bērziņš, Feldmanis, Dinsbergs u.c. kopā ar uzņēmējiem un lielgruntniekiem cenšas nostādīt strādniekus — ģimenes cilvēkus pret bezģimeņniekiem, vietējos pret ārzemniekiem. Lai ņemtu strādniekiem pēdējo iespēju meklēt sev ciešamākus darba apstākļus, labklājības ministrs devis rīkojumu nemaksāt nevienam vairāk par noteiktām normālalgām, jo citādi neesot iespējams novērst strādnieku klejošanu, kuri vienmēr saplūstot tur, kur algas mazliet augstākas. Pret strādnieku tiesībām brīvi izvēlēties darbu tur, kur darba apstākļi ciešamāki, vērsts arī rīkojums pazemina ceļa maksu tikai uz tiem apvidiem, kur ir strādnieku trūkums, t. i. tur, kur algas viszemākas. Normālalgas, pie kurām valdība liek stingri pieturēties, ir puišiem [Ls] 25 un meitām Ls 20 mēnesī. Neraugoties uz to, ka pagājušā gadā puiši saņēmuši caurmērā [Ls] un meitas Ls 30 mēnesī, Ulmaņa valdība nekaunās paziņot, ka algas laukstrādniekiem paliekot līdzšinējās. Par šiem niecīgiem grašiem lauku strādniekiem pie siļķes, maizes un vājpiena putras jāvergo smagajā darbā no tumsas līdz tumsai, bieži vien bez svētdienas un nakts atpūtas. Bez tam pie līguma tiek prasīts, lai strādnieks apliecina, ka viņš ir pilnīgi vesels, ka viņam nav nekādu fizisku trūkumu, nedz lipīgas slimības, un sievietēm nav gaidāmas dzemdības, kas traucētu pieņemtā darba pildīšanu. Šīs lielgruntnieku prasības, kas ievietotas darba grāmatiņā, tiek uzstādītas priekš tam, lai vieglāk būtu rast formālus iemeslus padzīt no darbā un neizmaksāt nopelnīto algu, ko ļoti plašos apmēros ar fašistiskās valdības palīdzību praktizē kā pilsētu, tā lauku buržuāzija. Demagoģiski apgalvojot, ka lauku iedzīvotāji pēc 15. maija apdrošināti slimības gadījumos, fašistiskā valdība patiesībā nodrošinājusi lauku lielgruntniekiem iespēju padzīt katru, kas saslimst, un nolaupīt tam vēl viņa izpelnīto algu par it kā līguma nepildīšanu. Nelaimes gadījumi, sevišķi pie kulšanas darbiem, pēdējā laika pieauguši kolosālos apmēros. Bet līdz pēdējam pārpūlētie, sakropļotie strādnieki tai vietā, lai tiem sniegtu palīdzību, tiek no saimnieka padzīti, jo nelaimes gadījums esot noticis paša nolaidības dēļ.

Vēl sliktāks ir ganu stāvoklis, kuriem bez ganos iešanas jāstrādā vēl citi lauksaimniecības darbi. Svētdienas atpūtu tie neredz gandrīz visu vasaru. Tāpat nakts atpūtai tiem atliek tikai dažas stundas. Ganu sakropļošana un nogalināšana no saniknotiem vēršiem tapusi par ikdienas parādību. Tādi ir tie ieguvumi un labklājība, ko dod Hitleram pārdevusies Ulmaņa fašistiskā valdība atdzimušajā latviskajā Latvijā lauku un pilsētu darbaļaudīm! Biedri, vietējie un no ārzemēm ievestie strādnieki, bezdarbnieki un bezdarbnieces, Latgales trūcīgie darbaļaudis! Fašistiskie lauku lielgruntnieki, kas kopā ar tautas nodevēju Ulmani 15. maijā izveda fašistisko apvērsumu, sagrāva strādnieku organizācijas un nemitīgi turpina spīdzināt un slepkavot aktīvos pretfašisma cīnītājus, centīsies izmantot jūsu neapvienotību, lai savervētu jūs par pusvelti savā kalpībā. Izsūcot jūs līdz pēdējam, tie uzkrās sev milzu bagātības, vēl vairāk pastiprinās savu asiņaino varu pār jums un sagādās līdzekļus noziedzīgai intervencei pret SPRS.

Sekmīgi cīnīties pret to iespējams tikai, vienoti uzstājoties komunistiskiem, sociāldemokrātiskiem un bezpartejiskiem strādniekiem kopā ar Latgales un visiem citiem lauku darbaļaudīm.

Komunistiskā partija aicina visus, bez politisko ieskatu izšķirības, kopēji apspriesties un vienoti uzstāties par sekojošām prasībām:

Darba algu visiem laukstrādniekiem un laukstrādniecēm, kā vietējiem, tā no ārzemēm ievestiem, ne zemāku kā 1927. un 1928. gadā. Kārtīgu algas izmaksu naudā noteiktā laikā.

Atcelt strādnieku pazemojošo prēmiju sistēmu. Atcelt valdības ievestās darba grāmatiņas — vilku pases. 8 stundu darba dienu. Par virsstundām, darbiem svētdienās, kā arī pie lopu kopšanas Nakts laikā divkāršu samaksu. 40 stundu atpūtu nedēļā visiem lauku strādniekiem. 2 nedēļu atvaļinājuma visiem gada un 1 nedēļu Pusgada strādniekiem ar pilnu darba algu un pārtiku. Ganu atsvabināšanu no lauku un visiem blakus darbiem mājās. Atsevišķu dzīvokli puišiem un meitām, vismaz vienreiz dienā labu gaļas ēdienu, 2-3 stundas pusdienas atpūtu. Bezmaksas medicīnisko palīdzību un pilnu algas izmaksu visos slimības un nelaimes gadījumos. Nekavējoties izvest dzīvē pagājušā gadā tautas nobalsošanā pieņemto likumu par sociālo apdrošināšanu. Reģistrēt visus bezdarbniekus. Gādāt darbu visiem pēc viņu specialitātes. Kam nav darba pēc specialitātes, izsniegt pabalstu — Ls 3 dienā. Izlietot bezdarba oda līdzekļus tikai bezdarbnieku atbalstīšanai un nepārtraukt viņu izmantošanu piemaksām un citu izdevumu segšanai.

Pārtraukt sūtīšanu pie darbiem piespiedu kārtā. Atsvabināt visus bezdarbniekus no īres maksas un pārtraukt izlikšanu no dzīvokļiem. Strīpot visus parādus trūcīgajai zemniecībai un pārtraukt viņu izūtrupēšanu. Atcelt valdības ieceltos pilnvarniekus un valdes locekļus arodbiedrībās un slimokasēs. Atjaunot Latvijas arodbiedrību Centrālbirojā apvienoto slēgto arodbiedrību darbību pilsētās un uz laukiem.

Šo prasību apspriešanai un vienotas uztāšanās organizēšanai Kompartija aicina sociāldemokrātiskos un bezpartejiskos strādniekus kopā ar komunistiskajiem strādniekiem un lauku darbaļaudīm visur sasaukt apspriedes un organizēt vienības komitejas. Pilsētu bezdarbniekus un ievestos strādniekus partija aicina, nobraucot darba vietās, nekavējoties saistīties ar vietējiem darbaļaudīm, masovkās, apspriedēs un skrejošos mītiņos apspriest prasības, dibinot kopējas grupas, vienības komitejas, un turpināt cīņu par darba apstākļu uzlabošanu, slēgto s.-d. laukstrādnieku arodbiedrības nodaļu darbības atjaunošanu u. c. uzstādītām prasībām.

Nost Ulmaņa fašistisko valdību!

Lai dzīvo lauku un pilsētu darbaļaužu vienota fronte!

Lai dzīvo strādnieku-zemnieku valdība!

*LKP CK izdevums*

id: 118

file\_name: revl-n118-LKJS\_III\_district\_committee-50-1935-02.txt

title: LKJS III rajona komitejas uzsaukums Vecmīlgrāvi sabiedriskajos darbos nodarbinātajiem bezdarbniekiem cīnīties par sava stāvokļa uzlabošanu

author: LKJS III rajona komiteja

date: 1935-02

print\_run: 50

typography\_name: Spartaks

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 254–255.

text:

Bez cīņas nav uzvaras! Visu zemju proletārieši, savienojieties:

BIEDRI, VECMĪLGRĀVĪ SABIEDRISKOS DARBOS

NODARBINĀTIE STRĀDNIEKI!

Mums jāstrādā neciešamos darba apstākļos. Smagā darbā pavadām 8 stundas zem debess. Par niecīgo atalgojumu, kuru saņemam, nav pat iespējams paēst. Dzīvojam salā un badā.

Mūsu cīņu par sava stāvokļa uzlabošanu cenšas salauzt padevīgie kungu kalpi — desmitnieki Plintnieks un Strunks. 5avā padevībā viņi noiet tik tālu, ka atņem strādniekiem lūgumu dēļ algas paaugstināšanas un siltām pusdienām.

Viņiem neesot nekāda darīšana, ja strādnieces ar Ls 1 dienā nevar uzturēt sevi un ģimeni, nevar samaksāt par dzīvokli. Strunks, kas arvien izliekas kā strādnieku aizstāvis, baida ar atlaišanu tos strādniekus, kas parakstījušies zem lūguma. Kā strādnieks ar saviem lūgumiem un bada apliecinājumiem iedrošinās traucēt kungus, kuriem nekā netrūkst?

*Biedri, strādnieki!* Neļausimies iebaidīt! Droši iesim un iesniegsim savas prasības! Neielaidīsimies nekādās darīšanās ar kunga miesassargiem — *Plintnieku* un *Strunku!*

Organizēsimies bezdarbnieku un īrnieku grupās! Aktīvi iziesim cīņā par sava stāvokļa uzlabošanu! Neļausim izlikt no dzīvokļiem strādniekus par īres naudas nesamaksāšanu!

*Par pagājušā gada algām!*

*Par siltām pusdienām bezdarbniekiem un viņu bērniem!*

*Par darba laika saīsināšanu! Dot darbu visiem strādniekiem bez pārtraukuma!*

*Pret bezdarbnieku pārmērīgo izdzīšanu!*

*Par īres naudām!*

*Nost fašistisko Ulmaņa bada valdību!*

*Lai dzīvo Padomju Latvija!*

*Latv. komjaunatnes sav. 3. rajona komiteja*

id: 119

file\_name: revl-n119-LKP\_CK-5000-[1935-03-07…].txt

title: LKP CK lapiņa sakarā ar politpārvaldes aģentu izdarīto uzbrukumu LKJS CK sekretāram M. Rozentālam, ar aicinājumu darbaļaudīm organizēt kampaņu par ievainotā atbrīvošanu

author: LKP CK

date: [1935-03-07…]

print\_run: 5000

typography\_name: Spartaks

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 255–256.

text:

Bez cīņas nav uzvaras! Visu zemju proletārieši, savienojieties!

PROTESTĒSIM PRET ULMAŅA POLITPĀRVALDES AĢENTU UN SPIEGU JAUNIEM ASINSDARBIEM!

7. martā, dienas laikā, pulksten 4 pēc pusdienas divi Ulmaņa politpārvaldes spiegi 1905. gada parka tuvumā sašāva Rīgas strādnieku jaunieti Mārtiņu Rozentālu. No Ulmaņa bendēm smagi ievainotais Rozentāls tika ievietots vienā Rīgas slimnīcā un atrodas zem stingras politpārvaldes aģentu apsardzības.

*Kāpēc* Ulmaņa fašistiskā valdība klusē par šo politpārvaldes spiegu jauno neģēlīgo asinsdarbu?

*Kāpēc* Ulmaņa cenzūra devusi rīkojumu visai Latvijas fašistiskajai presei pilnīgi klusēt par mežonīgajām cilvēku medībām, ko fašistiskie spiegi atklāti sarīko dienas laikā uz Rīgas ielām?

Skaidrs, ka Ulmanis licis noklusēt šo savu spiegu riebīgo asinsdarbu, baidīdamies no Latvijas darbaļaužu sašutuma un protesta. Ulmanis labi atceras, ka vēl nesen atpakaļ sakarā ar b. Murina notiesāšanu uz nāvi pāri visai Latvijai pāršalca neredzēti plašs darbaļaužu protesta vilnis. Šis lielais protesta vilnis bija plašs Latvijas strādniecības vienotas frontes izpaudums. Ulmanis par katru cenu gribēja nobendēt b. Murinu, bet plašais darbaļaužu protests piespieda viņu likt atcelt nāves sodu. Tikai pateicoties visplašāko darbaļaužu masu protestam, b. Murins tika izglābts no Ulmaņa karātavām.

Tagad nu Ulmanis grib bendēt Latvijas strādniekus bez tiesas. 7. martā Rīgā nāvīgi sašauto strādnieku jaunieti Ulmanis grib nobendēt slepšus, lai par to nedabūtu runāt darba tauta. Lūk, kāpēc Ulmanis liek noklusēt savu spiegu asiņaino varasdarbu.

*Bet fašistiskajiem bendēm neizdosies noslēpt savu nejauko, riebīgo asinsdarbu no Latvijas darba tautas!*

Latvijas Kompartija aicina visas Latvijas strādnieku organizācijas, visas antifašistiskās organizācijas vienotā frontē uzsākt plašāko protesta kampaņu pret fašistu jaunām asiņainām varmācībām. Latvijas Kompartija uzaicina visus Latvijas strādniekus, zemniekus, inteliģenci, kareivjus un skolniekus, visus bezpartejiskos un sociālistus, visu Latvijas darba tautu protestēt pret Ulmaņa spiegt jauno neķītro asinsdarbu.

*Protestēsim visi!*

*Aizsargāsim 7. martā smagi sašauto strādnieku jaunieti!*

*Neļausim Ulmaņa bendēm viņu nonāvēt.*

*Glābsim viņa dzīvību!*

Sasauksim uzņēmumos, darba vietās pilsētās un uz laukiem! mītiņus, sapulces un pieņemsim protesta rezolūcijas. Sūtīsim šos kolektīvos, kā arī individuālos protestus valdībai. Pieprasīsim kategoriski, lai tūliņ tiktu izbeigta Ulmaņa un viņa fašistisko algotņu asiņainā izrēķināšanās ar pretfašistiskiem strādniekiem.

Uzzināsim šāvēju-spiegu vārdus un izsludināsim pret šiem strādnieku slepkavām visas Latvijas darba tautas boikotu!

*Nost kara stāvokli!*

*Nost Ulmaņa karātavu režīmu!*

*Lai dzīvo vienotā fronte!*

*LKP CK*

id: 120

file\_name: revl-n120-LKJS\_CK\_LSJS\_CK-2000-[1935-03-07…].txt

title: LKJS CK un LSJS CK uzsaukums darbaļaudīm organizēt cīņu par politpārvaldes aģentu ievainotā M. Rozentāla atbrīvošanu

author: LKJS CK un LSJS CK

date: [1935-03-07…]

print\_run: 2000

typography\_name: Spartaks

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 257–258.

text:

Bez cīņas nav uzvaras! Visu zemju proletārieši, savienojieties!

CĪŅĀ PRET ULMAŅA BENDĒM!

NEĻAUSIM FAŠISTIEM NOGALINĀT SAŠAUTO JAUNIETI MĀRTIŅU ROZENTĀLU!

7. martā plkst. 4 pēc pusdienas Rīgā pie 1905. gada parka politpārvaldes aģenti aizturēja un ar 4 lodēm nāvīgi ievainoja strādnieku jaunieti Mārtiņu Rozentālu. Šo neģēlīgo faktu noklusē fašistiskās iestādes un prese. Šie varmākas grib viņu slepenībā nogalināt. Pār smagi ievainoto jaunieti tagad pacelts Ulmaņa slepkavas duncis! Visiem jānāk palīgā glābt viņa dzīvību, ja to nepaņems jau špiku raidītās lodes!

Ar karātavu režīmu un atklātām cilvēku medībām Ulmaņa asinssuņi grib iebaidīt darbaļaudis un mazināt viņu revolucionāro pretestību, lai vēl trakāk varētu plēst un terorizēt darba tautu un netraucēti pārdot Latviju Hitlera baroniem. Mums jādod pretspars šīm fašisma mežonībām! Plašs darbaļaužu protests aizturēja bendēm rokas un lika atņemt karātavu cilpu no *b. Murina* kakla, *ar plašu masu protestu mums jāsteidzas glābt M. Rozentāla dzīvība.*

Mēs aicinām palīgā visus strādniekus un lauku darbaļaudis, studentus, inteliģenci, skolniekus, kareivjus, visus godīgus cilvēkus, visus antifašistus! Pieņemiet savās darba vietās protesta rezolūcijas un piesūtiet valdībai!

Protestēsim:

Pret strādnieku un jauniešu slepkavošanu!

Pret nāves sodiem un visplašāko masu vajāšanu!

Pret Hitlera iebrukuma gatavošanu Latvijā!

Prasīsim:

Atbrīvot smagi ievainoto jaunieti no ohrankas slepkavu klātbūtnes!

Notiesāt špikus-bendes, kas bez iemesla uzbruka strādnieku jaunietim!

*Brīvību M. Rozentālam!*

Biedri, Grīziņkalna strādnieki! Uzziniet un paziņojiet mums šo špiku — asinssuņu vārdus un adreses!

Darīsim zināmus tos visiem Latvijas iedzīvotājiem un organizēsim pret tiem visu iedzīvotāju *boikotu!*

*Latvijas Sociālistiskās jaunatnes savienības Centrālkomiteja*

*Latvijas Komunistiskās jaunatnes savienības Centrālkomiteja*

id: 121

file\_name: revl-n121-LKP\_CK\_Womens\_center-3000-[…1935-03-08].txt

title: LKP CK sieviešu centra Starptautiskajai sieviešu dienai veltīta lapiņa ar aicinājumu darba sievietēm stāties Komunistiskajā partijā cīņai par padomju varu Latvijā

author: LKP CK Sieviešu centrs

date: […1935-03-08]

print\_run: 3000

typography\_name: Spartaks

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 258–260.

text:

Bez cīņas nav uzvaras! Visu zemju proletārieši, savienojieties!

8. MARTS IR DARBA SIEVIETES CĪŅAS DIENA.

Ir pagājuši 25 gadi no tā laika, kad 1910. g. uz slavenas strādnieku šķiras cīnītājas un sieviešu kustības vadones Klāras Cetkinas ierosinājuma starptautiskā sociālistiskā sieviešu konference nolēma katru gadu svinēt Sieviešu dienu. Par tādu dienu tika nozīmēts 8. marts kā darba sievietes cīņas diena, kurā viņa demonstrēs pret karu un kapitālistisko izsūkšanu, par darba sievietes atsvabināšanu.

Ar katru gadu 8. martā arvien jo plašākas sieviešu masas uzstājas pret saviem apspiedējiem. Viņas piedalās revolucionārajā kustībā. Viņas kopā ar savu biedru vīrieti cīnās pret kopējo strādnieku šķiras ienaidnieku — kapitālismu. Darba sievietes ir sapratušas, ka viņām nav un nevar būt nekā kopēja ar buržujiskām sievietēm, kuras visādi cenšas pielabināties darba sievietēm, stāstīdamas, ka visām sievietēm esot vienādas intereses. To viņas dara tāpēc, lai atturētu strādnieces no piedalīšanās cīņā pret savu šķiras ienaidnieku, lai vājinātu un skaldītu strādnieku šķiras cīņas spējas.

Latvijas darba sievietes! Jums par glābējām no posta un bada uzmetas buržujiskās sieviešu organizācijas un visādas dāmu komitejas. Jums sola visādus labumus. Jūs māca, kā bērnus vajag audzināt pieticībā un pazemībā. Neticiet šiem liekulīgiem solījumiem, jo viņu nolūks ir atturēt jūs no cīņas par labāku dzīvi.

Jums stāsta visādus melus par komunistiem, kā tie ārdot ģimenes dzīvi. Fašista Ulmaņa kalpi — uzpirktie rakstnieķeļi un visādi atpakaļrāpuļi vai katru dienu avīzēs un visādās sanāksmēs kliedz par ģimenes svētumu, par sievietes lielajiem uzdevumiem tagadējā fašistiskajā Latvijā, par ģimenes dzīves izdaiļošanu. Bērniem esot jāaug ģimenes siltumā.

Tie visi ir tukši vārdi. Bet kādi ir darbi? Kas ārda strādnieku ģimeni? Ulmaņa fašistiskā valdība ļoti steidzīgi deva rīkojumu pagājušā vasarā, ka visus trūcīgos bērnus jāsūta uz laukiem it kā atpūsties turīgo lauksaimnieku ģimenēs, un par katru bērnu piemaksāja vēl Ls 20 mēnesī. Kādēļ valdība neizsniedza tos Ls 20 priekš katra bērna mātēm? Viņas savus bērnus daudz labāk apkoptu un paēdinātu. Atbilde vienkārša. Fašistiskajai Ulmaņa valdībai nerūp ne strādnieku, nedz arī viņu bērnu labklājība. Valdība atbalstīja turīgos lauksaimniekus. Bērni pa lielākai daļai tika sūtīti darbos, un valdība vēl piemaksāja par to.

Rīgas pilsētas aizgādības valde ziņo, ka 1935. g. vasarā no Rīgas uz laukiem tikšot novietoti 1500 bērni. Arī no bērnu kolonijām tikšot sūtīti uz laukiem par ganiem un citos darbos.

Sievietes-mātes! Jums jācīnās pret jūsu bērnu izmantošanu. Prasiet, lai valdība pabalstu izsniedz nevis turīgiem saimniekiem, bet mātēm — Ls 20 mēnesī priekš katra bērna.

Verdzisks ir strādnieku šķiras stāvoklis vispār. Bet darba sievietes stāvoklis kā pilsētās, tāpat arī uz laukiem ir vēl daudz grūtāks nekā viņas šķiras biedram vīrietim. Sievietēm izpeļņa ir daudz zemāka nekā vīrietim arī tad, ja viņa izpilda to pašu darbu, ko vīrietis. Daudzas sievietes ir vienīgās ģimenes apgādātājas, un ar niecīgu izpeļņu visai ģimenei jādzīvo pusbadā. Bet ko lai ēd tie, kam nav darba?

Darba sievietes! Jums nav ar ko daiļot savu dzīvi, kamēr liekēžu banda valda pār darbaļaudīm un aprij viņu saražotās bagātības. Tādēļ 8. martā lai spēcīgāk atskan sauciens: «Nost ar izsūcējiem un liekēžiem!»

Tie mērķi, par kuriem 8. martā darba sievietes uzstājas visās kapitālistiskajās valstīs, jau ir sasniegti vienā zemē — Padomju Savienībā. Oktobra revolūcija atsvabināja sievieti un deva viņai a visplašākās iespējas attīstīt savas spējas, un viņa tagad ņem visaktīvāko dalību sociālistiskajā celtniecībā.

Darbs uz laukiem, kolektīvās saimniecībās kļuvis vieglāks. Tāpēc arī sievietes ņem visaktīvāko dalību kolektīvo saimniecību organizēšanā. Tagadējā Latvijas laukstrādniece ir verdzene, salīdzinot ar Padomju Savienības zemnieci, kura strādā kolhozā. 6000 sievietes ir kolhozu priekšsēdētājas, 6000 kolhozu valdes locekles un 28 000 brigadieres.

Starptautiskajā sieviešu dienā Padomju Savienības brīvās sievietes aicina savas māsas kapitālistiskajās valstīs — sekojiet mūsu piemēram. Cīnieties par padomju varu!

Tikai cīņā zem Komunistiskās partijas vadības mēs satrieksim fašismu un nodibināsim padomju varu.

Latvijas darba sievietes-mātes! Jūsu izsalkušo bērnu vaimanas lai nedzen jūs izmisumā un pašnāvībā.

Stājieties cīnītāju rindās zem Kompartijas karoga par labāku nākotni!

Nost melu kampaņu pret SPRS. Aizstāvēsim vienīgo darbaļaužu tēviju!

Nost karu un fašismu!

Nost Ulmaņa fašistisko diktatūru!

Nost nāves sodus!

Brīvību visiem politieslodzītiem!

*Latvijas Komunist. partijas CK sieviešu centrs*

id: 122

file\_name: revl-n122-LKP\_Riga\_committee-3000-[…1935-03-08].txt

title: LKP Rīgas komitejas Starptautiskajai sieviešu dienai veltīta lapiņa ar aicinājumu darba sievietēm būt gatavām organizēti atsist fašisma uzbrukumu darba sievietes dzīves līmenim

author: LKP Rīgas komiteja

date: […1935-03-08]

print\_run: 3000

typography\_name: Spartaks

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 260–263.

text:

Bez cīņas nav uzvaras! Visu zemju proletārieši, savienojieties!

DARBA SIEVIETES PILSĒTĀS UN LAUKOS!

8. martā vispasaules darba sieviete atzīmē Starptautisko sieviešu cīņas dienu.

Latvijas darba sieviete, tāpat kā pārējo kapitālistisko valstu darba sievietes, ir padota nepārtrauktai izsūkšanai un iznīcība. Tādēļ 8. marts ir arī viņas cīņas diena, un kopīgi ar vispasaules darba sievietēm Latvijas darba sieviete ceļ savu cīņas karogu.

Pēc 15. maija fašistiskā apvērsuma šīs cīņas dienas nozīme daudzkārt izaugusi. Latvijas darba sieviete, tāpat kā visa Latvijas strādniecība, ir padota vēl neredzētai izmantošanai, teroram un vispārējai dzīves līmeņa pazemināšanai. Gan Ulmanis ar savu kliķi — bērziņiem, feldmaņiem un Ko nepārtraukti sludina «pastāvošo» vienlīdzību un strādnieku labklājības līmeņa pacelšanu, [bet] īstenība rāda gluži pretējo.

Kur Latvijas uzņēmumos un fabrikās, kādās darba nozarēs darba sieviete saņem par vienādu darbu tādu pašu atalgojumu kā strādnieks vīrietis?

Tādu uzņēmumu nav!

Latvijas darba sieviete, strādājot ilgas stundas, bieži pie smaga, viņai nepiemērota darba, saņem zemāku darba algu par Jau tā zemo strādnieka vīrieša algu. Jeb varbūt tā vienlīdzība izpaužas attiecībā pret buržuju bagātnieku sievietēm?

Katra darba sieviete būs novērojusi vai nu pie sevis, vai pie savas darba biedres, kā viņai nākas mocīties pie smaga darba, kad viņa ir grūtniecības stāvoklī. Ļoti bieži šādu strādnieci atlaiž no darba vēl pirms dzemdībām, un tādā kārtā strādniece šajos grūtos brīžos nevar izmantot pat to pabalstu un medicīnisko palīdzību, kuri atvēlēti ar likumu. Bet, ja atlaišana tādu vai citādu apstākļu dēļ nenotiek pirms dzemdībām, tad gandrīz noteikti viņa ir gaidāma pēc tām.

Katra darba sieviete būs novērojusi vai nu pie sevis, vai pie savas darba biedres, kā viņai nākas mocīties pie smaga darba, kad viņa ir grūtniecības stāvoklī. Ļoti bieži šādu strādnieci atlaiž NO darba vēl pirms dzemdībām, un tādā kārtā strādniece šajos grūtos brīžos nevar izmantot pat to pabalstu un medicīnisko palīdzību, kuri atvēlēti ar likumu. Bet, ja atlaišana tādu vai citādu apstākļu dēļ nenotiek pirms dzemdībām, tad gandrīz noteikti viņa ir gaidāma pēc tām.

Darba sieviete! Cik reiz nebija dzirdēti vārdi par to, ka sieviete, kurai ir ģimene, vairs nav krietna strādniece, jo tā domā par savu ģimeni? Lūk! Domāt par ģimeni, «par sievietes cēlo pienākumu», Par kuru tik daudz runā «tautiskie» vadoņi, — arī tas ir noziegums. Vai tad darba sievietei nedrīkst būt ģimene? Jeb varbūt šis «cēlais Pienākums» ir arī domāts tikai madāmām, bet ne strādniecēm?!

Varbūt tā vienlīdzība pastāv iekš tam, ka bagātnieku mātēm ir iespējams piekomandēt katram savam bērnam speciālus audzinātājus, bet strādnieku mātēm Ulmanis ņēmis pat iespēju sūtīt bērnus, jaunākus par 8 gadiem, uz skolu. Kur lai darba sieviete, aizejot darbā, atstāj savus bērnus? Uz ielas?

Strādniecēm bez ģimenēm arī neveicas daudz labāk. Tām jāizpatīk vecākiem meistariem, uzņēmumu vadītājiem u. tml. Nereti, ja viņas grib palikt darbā, viņām jābūt gatavām uz katru augšminēto personu mājienu, lai pazemotu sevi. Rupjības, pazemojumi ir parastas parādības, kuras pavada darba sievietes dzīvi.

Tā izskatās tie labumi un vienlīdzība, kuru mums dod fašistiskā Ulmaņa valdība. Tāda ir viņu īstā seja.

Arī ar labklājības līmeņa pacelšanu lietas stāv tālu no tā, kā grib tēlot Ulmanis ar viņa rokaspuišiem.

Izdalot ziemassvētkos bērniem saldumus, kuri tika izgādāti par pašu strādnieku grašiem, rīkojot balles u. tml., valdība grib novērst strādnieču uzmanību no īstenības: taču viņa rūpējas par bērniem un ģimeni, ienes prieku strādnieku dzīvē. Bet vai tā patiešām ir gādība? Vai mūsu bērni bija un ir paēduši? Vai, ejot uz ballēm, arī mājās krāsns tiek kurināta? Nē. Nav.

Arvien biežāk strādnieku ģimenes izjūt badu un salu. Un kā gan ne? Ār ko lai iegādājas maizi un malku, ja darba algas nepārtraukti slīd uz leju? Darba algu nosišanas vilnis sevišķi spēji ķēris darba sievieti-tekstilnieci. «Rīgas vilnas manufaktūrā» tā ir nosista par 30% (no 22—25 santīmu uz 16 santīmu likmi), Feldhūna, Kuršanska u. c. [fabrikās] alga arī nosista. «Rīgas vilnas manufaktūrā» strādnieki ar streika palīdzību atsita uzbrukumu. Darbus atjaunoja ar vecajām algām. Tomēr šī uzvara nav galīga. Visiem strādniekiem uzteica darbu, lai pēc tam pieņemtu tos uz jauniem noteikumiem par zemāku algu.

Tekstilstrādnieces! Būsim nomodā un turpināsim cīņu!

Šinī pavasarī aizvērs daudzu tekstilfabriku vārtus, un strādniekus (paredzēts ap 5000) sūtīs uz laukiem. Šis sitiens galvenokārt ķers strādnieci, darba sievieti, kura sastāda tekstilnieku vairākumu.

Kas viņu gaida?

Lauku sieviete to jau zina. Viņu gaida pilnīga pakļaušana budža patvaļai. Pēc jaunā Lauksaimniecības kamerā izstrādātā likuma tikai viena svētdiena mēnesī būs brīva. Pēc grūta, sviedru pilna darba! Vai tā nav ironija? Bet arī ar to labklājības «pacelšana» neizsmeļas. Ja pēc saimnieka izpratnes būs pielaists kāds «pārkāpums», saimnieks var atņemt arī to vienīgo atpūtas dienu! Darba vietu nedrīkstēs mainīt. Būs jāpilda katra saimnieka iegriba, jo saimnieka patvaļa ir neierobežota. Fašisms atjauno viduslaikus!

Darba sieviete! Pašreizējā valdība jau pietiekoši spilgti parādīja mums nākotnes izredzes un labumus. Mēs tos ne tikai saredzējām, bet paspējām jau izjust uz savas ādas.

Pietiek klusēt!

Visas darba sievietes, bez politisko uzskatu izšķirības, visas vienādi stipri sit Ulmaņa fašisma patvaļa. Organizēsimies visas: bezpartejiskās, nacionālās, sociālistiskās un komunistiskās sievietes kopā ar visu Latvijas proletariātu cīņā par mūsu stāvokļa uzlabošanu. Organizēti dosim pretsitienu pavasarī gaidāmajām atlaišanām. Piespiedīsim arodbiedrības nekavējoties sasaukt pilnas biedru sapulces, lai apspriestos par mūsu stāvokli un organizētos nepieciešamai cīņai par darbu, pret sūtīšanu uz laukiem spaidu kārtā.

Darba sieviete laukos! Kopā ar pilsētas darba sievieti esi gatava atsist fašisma neganto uzbrukumu. Pulcējieties, organizējieties cīņai pret viduslaiku tumsonības atgriešanos*. Protestējiet un nepielaižiet jaunpieņemto likumu dzīvē izvešanu. Šis likums nostāda vergu, dzimtcilvēku stāvoklī.* Kopīgi uzstājoties, jūs piespiedīsiet rēķināties ar jūsu prasībām, prasībām par cilvēcīgo dzīvi.

Darba sieviete! Fašistiskā valdība mūs vairāk kā jebkad tuvina karam. Ulmaņa Vācijā pavadītais atvaļinājums nebija nekas cits kā savstarpēja sarunāšanās ar Hitleru par to, kā labāk nostādīt Latviju kara darbības laukā.

Vai darba sieviete var apmierināties ar tādu stāvokli? Nekad nē!

Ulmanis pats ar savu kliķi neies karot. Kara priekšpulkos sūtīs strādniekus. Bet vai strādniekiem tika prasīta piekrišana karam? Netika. Jo katra strādnieka atbilde ir skaidra. Nav neviena strādnieka, kas tam piekristu, neviena darba sieviete nevēlas zaudēt savu tēvu, vīru, brāli vai līgavaini! Tāpēc: 8. martā Latvijas darba sieviete, pievienojoties Starptautiskajai sieviešu cīņas dienai, demonstrē savu cīņas gatavību un sauc:

*Nost karu! Nost kara stāvokli!*

Latvijas darba sieviete prasa: *Nekavējoties sasaukt pilnas biedru sapulces arodbiedrībās un spert nepieciešamos soļus pret darba algas nosišanu un bezdarbu. Nevis ieceltās, bet no strādniekiem vēlētas arodbiedrību valdes un sakarniekus. Mātes un bērna aizsardzību!*

*LKP Rīgas komiteja*

id: 123

file\_name: revl-n123-SP\_CK\_SP\_Riga\_committee-2000-[…1935-03-08].txt

title: Latvijas Sarkanās Palīdzības CK un Rīgas komitejas Starptautiskajai sieviešu dienai veltīta lapiņa

author: SP CK un SP Rīgas komiteja

date: […1935-03-08]

print\_run: 2000

typography\_name: Spartaks

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 263–265.

text:

STARPTAUTISKAĀAJAI SIEVIEŠU DIENAI

«Starp kapitālisma izsūkšanas un verdzināšanas sistēmas upuriem ir daudz sieviešu, kurām Sarkanā Palīdzība sniedz brālīgu palīdzību smagās posta dienās. Daudz sieviešu pašaizliedzīgi, enerģiski, ar sajūsmu strādā tam pašam mērķim, kuru nosprauda sev Sarkanā Palīdzība.»

*Klāra Cetkina*

8. MARTS

Visās zemēs, kur valda kapitālisms, notiek asas cīņas starp darbaļaudīm un viņu apspiedējiem. Darba sievietes visvairāk cieš, buržujiskās valdības neatzīst viņas par pilntiesīgiem cilvēkiem. Viņām maksā daudz zemākas algas arī tad, ja viņas izpilda to pašu darbu, ko vīrietis. Sievietēm jāpalīdz pelnīt priekš ģimenes uztura, jo strādnieku algas tiek nosistas arvien zemāk, un vīrs nevar uzturēt ģimeni. Uz darba sievietes pleciem kā pilsētās, tā arī uz laukiem gulstas rūpes par ģimeni, par bērnu audzināšanu. Viņas bieži vien ir vienīgās ģimenes apgādātājas.

8. martā darba sievietes paceļ spēcīgāk savu balsi pret kapitālistiskās iekārtas varmācībām. Viņas kopā ar savu cīņas biedru — vīrieti cīnās par labāku nākotni, par cilvēcīgāku dzīvi.

Revolucionārās kustības vēsturē ir daudz piemēru, kur darba sievietes varonīgi cīnījās frontes pirmajās rindās.

Lai atminamies Parīzes Komūnu 1871. g. 18. martā, kad komunāru sievas un mātes piedalījās barikādu cīņās. Zem varonīgas Luizas Mišeles komandas sieviešu bataljons cīnījās līdz pēdējai dienai. Arī pēdējos gados revolucionārajai kustībai ir savas varones. 1917. gadā, visdrūmākās reakcijas un šausmīgā kara periodā, Starptautiskajā sieviešu dienā Pēterburgas ielās demonstrēja Sievietes ar saucieniem: «Nost karu, maizi mūsu bērniem...» Un, kad tanī pašā gadā oktobrī strādnieki zem Ļeņina partijas vadības, turpinot Parīzes komunāru iesākto lietu, sagrāba varu savas rokās, mēs redzam atkal sievietes visās cīņas frontēs.

Tagad, kad pagājuši 17 gadi pēc Oktobra revolūcijas, Padomju Savienībā sievietes ņem aktīvu dalību sociālistiskajā celtniecībā. Viņas tiek izbīdītas visatbildīgākajos amatos. Tur skaitās tūkstošiem trieciennieču gan rūpnīcās, gan lauksaimniecības kolektīvos.

Bet kādas šausmas notiek kapitālistiskajā pasaulē. Visur sievietes ņem aktīvu dalību cīņā pret asiņaino teroru. Ķīnā, Japānā, Polijā, Vācijā, Spānijā un citur.

Latvijas revolucionārās kustības vēsturē ir daudz varonīgu cīnītāju, kuras atdevušas savas dzīvības par visas darba tautas atsvabināšanu. Fašistiskās Latvijas cietumos smok revolucionāras cīnītājas. Viņas varonīgi izturēja 12 dienas bada streiku 1933. g. augustā, kad tika ievests kandalu likums. Latvijas darba sievietes cīnās ne tikai fabrikās un darba biržās, bet viņām jācīnās arī cietuma mūros pret to bendēšanas režīmu, kādu arvien pastiprina Ulmaņa fašistiskā valdība.

Starptautiskajā sieviešu dienā mēs nedrīkstam aizmirst revolucionārās cīņas varones. 8. martā darba sievietes demonstrē savu gatavību cīnīties pret badu un trūkumu, pret fašismu un imperiālistisko karu. Pieminot Parīzes Komūnas varones, lai neaizmirstam tās, kuras tagad smok cietumos.

Darba sievietes! 8. martā pastiprināsim līdzekļu vākšanu priekš fašisma upuriem.

Sociālistiskās, komunistiskās un bezpartejiskās sievietes! Organizēsim vienības komitejas palīdzības sniegšanai Spānijas varonīgajām komunārēm.

Prasīsim strādnieku-zemnieku deputātu un visu politieslodzīto atsvabināšanu.

Cīnīsimies par Telmaņa, Rakoši un visu revolucionāru atsvabināšanu.

Nost nāves sodus!

Stājieties Sarkanās Palīdzības rindās un cīnieties kopā ar viņu pret fašismu un karu!

Lai dzīvo visu darbaļaužu starptautiskā vienprātība!

«Milzīgiem proletāriešu un citu darba tautas sieviešu slāņiem vajadzīgi Sarkanās Palīdzības pabalsts un devīga palīdzība. Bieži vien morāliskam pabalstam un iedvesmei ir lielāka nozīme nekā materiālam pabalstam. Sarkanā Palīdzība neļauj cietušiem krist izmisumā, vājiem zaudēt dūšu; pabalstu saņēmēji nejūtas pazemoti līdzīgi ubagiem. Sarkanā Palīdzība modinās un attīstīs apziņu, ka tie, kuri šodien tiek izsūkti un verdzināti, rītu būs neatlaidīgi cīnītāji un uzvarētāji.»

*Klāra Cetkina*

*Latvijas Sarkanās Palīdzības CK un RK izdevums*

id: 124

file\_name: revl-n124-LKJS\_CK\_LSJS\_CK-2000-1935-03-12.txt

title: LKJS CK un LSJS CK Parīzes Komūnas atcerei veltīta lapiņa

author: LKJS CK un LSJS CK

date: 1935-03-12

print\_run: 2000

typography\_name: unk

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 265–266.

text:

Bez cīņas nav uzvaras! Visu zemju proletārieši, savienojieties!

LAI DZĪVO PROLETARIĀTA REVOLUCIONĀRĀ CĪŅA!

LAI DZĪVO KOMŪNA!

18. martā 1871. gadā pār Parīzi plīvoja sarkanie Komūnas karogi un vareni dimdēja Parīzes proletariāta uzvaras saucieni: «Lai dzīvo Komūna!» Apbruņotais Francijas proletariāts pārvērta karu pret Prūsiju revolūcijā pret Francijas buržuāziju, pret ķeizara Napoleona III korupcijas režīmu. Pirmo reizi pasaulē proletariāts iekaroja valsts varu. Pirmo reizi cilvēces vēsturē nodibinājās proletariāta diktatūra, Parīzes Komūna.

Parīzes Komūna izbeidza nejēdzīgo, buržuāzijas interesēs vesto karu pret Prūsiju, noslēdza mieru. Komūna likvidēja karaspēku un apbruņoja visu darba tautu cīņai pret kontrrevolūciju. Komūna atjaunoja darbus slēgtajās fabrikās, nododot tās strādnieku kooperatīvu pārziņā. Zinātnei atvēra durvis visās dzīves nozarēs, izbeidza tautas aptumšošanu un garīgo apspiešanu caur baznīcām. Komūna deva tiesību strādniekiem pašiem lemt par ražotām vērtībām, izbeidza buržujisko strādnieku aplaupīšanas iekārtu.

Īss bija Parīzes Komūnas mūžs, tikai 2 mēnešus noturējās proletariāta vara. Zemniecības neatbalstīta un dažu taktisku kļūdu dēļ Parīzes Komūna pēc 8 dienu ilgām un varonīgām komunāru cīņām krita zem starptautiskās buržuāzijas pārspēka. Satracinātā buržuāzija noslepkavoja tūkstošiem strādnieku, pēc tam bēdājās, kur likt pašas radītās līķu kaudzes.

Bet Parīzes Komūna pirmo reizi konkrēti rādīja vispasaules strādniecībai, ka vajag cīnīties, rādīja, ko spēj proletariāts, kas atsvabinājies no verdzinātājiem. Parīzes Komūna, viņas darbs un cīņa iemiesoja visas pasaules darbaļaužu gribu un centienus. Parīzes Komūnas ideja ir nākotnes ideja tām zemēm un tautām, kas vēl smok kapitālisma verdzībā.

Pasaulē ir jau uzcelts dzīvs piemineklis Parīzes Komūnas darbam un cīņām. SPRS uz sevi vērš visas pasaules strādniecības skatus. SPRS strādnieku un zemnieku miljoni izved dzīvē tos mērķus, par kuriem cīnījās un krita tūkstoši Parīzes sarkano komunāru.

Buržuāzija, lai cik varmācīga un asinskāra tās vara, spēj tikai uz laiku apspiest strādnieku šķiru, bet ne iznīcināt. Lai kādas asinsdzīres, inkvizīcijas un kazemātus kapitālisms arī neierīkotu, vispasaules proletariāts tomēr droši soļo pretī uzvarai. Nav tālu laiks, kad vispasaules komūna svinēs Parīzes Komūnas atceri kā jaunas sabiedrības slaveno vēstnesi.

Parīzes Komūnas ideja, sociālistiskas revolūcijas ideja, dzīvo vispasaules proletariāta cīņā pret kapitālismu un fašismu. Parīzes Komūnas ideja lai vada Latvijas darbaļaužu cīņas pret korupcijas daktera kārēja Ulmaņa diktatūru, pret fašistu un kara gatavotāju karātavu režīmu!

Biedri, darba jaunieši!

Pieminēsim varonīgos Parīzes strādniekus, jauniešus un bērnus, kas ar vēsturē nepiedzīvotu drošsirdību cīnījās par komūnu! Pieminēsim Parīzes komunārus! Pacelsim augstu savus cīņas karogus, kuros kvēl mūsu biedru, Parīzes komunāru un vispasaules revolucionāru asinis!

Lai dzīvo Latvijas strādnieku vienota fronte!

Lai dzīvo Latvijas komūna — sociālistiskā Padomju Latvijā!

*Latvijas Sociālistiskās jaunatnes savienības Centrālkomiteja*

*Latvijas Komunistiskās jaunatnes savienības Centrālkomiteja*

id: 125

file\_name: revl-n125-LKP\_Riga\_committee-4000-1935-03-21.txt

title: LKP Rīgas komitejas uzsaukums darbaļaudīm protestēt pret fašisma teroru un apcietināto spīdzināšanu politiskajā pārvaldē un cietumos

author: LKP Rīgas komiteja

date: 1935-03-21

print\_run: 4000

typography\_name: Spartaks

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 267–268.

text:

Bez cīņas nav uzvaras! Visu zemju proletārieši, savienojieties!

PRET FAŠISTU BRIESMU DARBIEM POLITPĀRVALDĒ UN CIETUMOS.

Fašisms ik dienas jo vairāk parāda savu asiņaino seju. Strādnieku apšaušanas, pipkošanas un spīdzināšanas uz ielām, politpārvaldes un policijas moku kambaros izvēršas par veselu, ļoti izsmalcinātu sistēmu. «Atdzimušajā» Latvijā atdzimst slavenais Gregusa-Dāvusa muzejs ar visiem atribūtiem — nāves kambariem, izsmalcinātiem moku rīkiem, spīdzināšanas metodēm utt. Bet — lai runā fakti.

7. martā plkst. 16.30 Rīgā, 1905. g. parkā, politpārvaldes špiki bez brīdinājuma ar vairākiem revolvera šāvieniem smagi ievainoja strādnieku Mārtiņu Rozentālu. Ievainotam, asinīm noplūdušam uz zemes guļot un sāpēs mokoties, ar izstieptu revolveri līdz «Lielās Bertas» atbraukšanai stāvēja klāt špiks, pie mazākās kustības draudot nošaut. Brutāli tika noraidīta pat viņa vēlēšanās atļaut tam pagriezties uz sāniem, lai mazinātu sāpes.

Politiskā pārvaldē briesmīgi spīdzināti apcietinātie Leibovičs un Berkovičs. Tie dauzīti gumijas pipkām, revolveru spaliem, kulakiem un spārdīti kājām. Ar speciāliem, tam nolūkam izgatavotiem tieviem un gariem smilšu maisiem sisti pa kakla skriemeļiem, līdz pa muti un degunu sākušas plūst asinis un nelaimīgie zaudējuši samaņu. Ar stangām spiesti dzimumorgāni. Kad arī šādā ceļā neizdevies izspiest atzīšanos, Leibovičs izģērbts kails, ap vidu tam piestiprināta plata metāla josta, un tas ieguldīts vannā, pēc tam tai pieslēgta elektriskā strāva. Pēc 6 nedēļu spīdzināšanas abiem apcietinātajiem pilnīgi atmirusi ķermeņa virspuse un gabaliem rīt nost āda.

Apcietinātajam Veinbergam ar revolvera spalu izsisti zobi, tas dauzīts līdz nesamaņai, pēc kam apliets ar aukstu ūdeni un dauzīts par jaunu.

Vēl šodien politpārvaldē atrodas un briesmīgi ik dienas tiek spīdzināts apcietinātais Frīdlands. Divi špiki tam saķēruši galvu un dauzījuši pret galda malu, līdz sadragājuši deguna kaulu. Lai izspiestu «atzīšanos», tas katru nakti tiek dauzīts līdz samaņas zaudēšanai, pēc tam apliets ar aukstu ūdeni, un dauzīšana turpinās.

Bet šie ir tikai atsevišķi fakti, kuriem līdzīgus varētu uzskaitīt desmitiem. Bez smilšu maisiem, stangām un citiem muzeja spīdzināšanas rīkiem pēdējā laikā spīdzināšanā tiek ņemtas palīgā speciālas ādas pletnes, ar kurām, sitot pa vēderu, apcietinātajam sadauza iekšas, neatstājot ārējas zīmes. Morāliskai spīdzināšana ierīkots «nāves» kambaris — melna istaba ar zārku, kurā noguldīts cilvēka skelets un sakārti gar sienām spīdzināšanas rīki. Šeit iespaidošanai apcietinātie dažreiz tiek ieslēgti uz visu nakti.

Ne mazāk šausmīgam teroram padoti politapcietinātie Rīgas Centrālcietumā. Nesen cietumā no uzraugiem zvēriski tika nogalināts apcietinātais Pētersons. Tas dauzīts līdz nesamaņai, iemests trako mājā un miris no smadzeņu iekaisuma, un dauzīšanas iemesls — nevēlēšanās sēdēt kopā ar provokatoru. Apcietinātais Kazaks spārdīts kājām, līdz salauztas ribas. Tādā stāvoklī tas iemests karcerī. Veselu kameru piekaušanas un atsevišķas spīdzināšanas cietumos kļuvušas par ikdienas parādību.

Biedri strādnieki, darba zemnieki, progresīvā inteliģence un kareivji! Paceliet savu balsi pret fašisma teroru un politapcietināto spīdzināšanu. Nepieļausim fašistiem nobendēt mūsu labākos biedrus. Kopā un atsevišķi, grupu sēdēs un sanāksmēs pieņemsim un iesūtīsim protestus ministrijai, politpārvaldei un cietuma departamentam. Protestēsim individuāli pa telefonu. Informēsim ārzemju strādniecību un presi par fašistu briesmu darbiem Latvijā. Vāksim informāciju un atmaskosim katru spīdzināšanas aktu.

Pret strādnieku apšaušanām un spīdzināšanām!

Pret Ulmaņa fašistisko diktatūru!

Lai dzīvo strādnieku vienotā fronte!

Lai dzīvo Padomju Latvija!

*LKP Rīgas komiteja*

id: 126

file\_name: revl-n126-LKJS\_LSJS\_Riga\_students\_united\_struggle\_committee-1000-1935-03.txt

title: LKJS un LSJS Rīgas skolēnu vienotās cīņas komitejas uzsaukums skolniekiem, skolnieku vecākiem un progresīvajai inteliģencei radīt plašu protesta kustību pret fašistisko teroru skolās

author: LKJS un LSJS Rīgas skolēnu vienotās cīņas komiteja

date: 1935-03

print\_run: 1000

typography\_name: Kollomans Vallišs

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 269–271.

text:

Bez cīņas nav uzvaras! Visu zemju proletārieši, savienojieties!

PRET FAŠISMA ZVĒRISKO TERORU UN SLEPKAVĪBĀM — VIENOTU REVOLUCIONĀRU PRETSPARU!

BIEDRI, SKOLNIEKI, SKOLĒNU VECĀKI UN PROGRESĪVĀ INTELIĢENCE!

Pēdējās nedēļās pāri Rīgas skolām veļas vēl nepiedzīvots fašistiskās diktatūras terora vilnis. Tas skar simtus strādnieku jauniešu — skolnieku un progresīvo inteliģentu. Simtiem darba jauniešu tiek laupīta iespēja iegūt visnepieciešamākās skolu zināšanas, desmiti no progresīvās inteliģences paliek bez darba un maizes. Tos izmet no skolām, arestē, spīdzina.

Visasākais fašistu trieciens tika vērsts pret nacionālo mazākumtautību skolām. Vēl nesen slēdza vairākas krievu, baltkrievu, poļu un ebreju vidusskolas un arodskolas. Tagad ķeras pie pamatskolām. Ebreju 3. pamatskolā atlaida un arestēja četrus skolotājus tikai par to, ka viņi, pasniegdami zināšanas, vadījās tikai no zinātnes avotiem un nebija sapratuši, ka fašistiskās diktatūras laikos arī matemātika, fizika, ķīmija utt. ir atkarīga no tā kunga varenības; viņus atlaida par to, ka tie nebija varējuši vai nebija gribējuši strādnieku bērnos ieaudzināt vajadzīgo cienību un padevību par vadoni sauktajam fašistu izvirtulim. Ebreju 4. pamatskolā atlaida un ieslodzīja 6 skolotājus. Atlaišanas un aresti notiek arī vairākās latviešu pamatskolās.

Kad skolnieki kopā ar saviem vecākiem protestēja pret iecienīto skolotāju atcelšanu, fašistiskā vara daudzās skolās slēdza atsevišķas klases, lai tādā kārtā izmestu no skolas desmitus strādnieku jauniešu un bērnu. Kad 3. pamatskolā strādnieku bērnu protests izlauzās atklātā dumpī pret fašistu varmācībām, kur tika izdemolēta skola, saplēsti «vadoņu» un «ķeizarieņu» portreti, skolā ielauzās veseli špiku un policistu bari, spīdzināja, piekāva un arestēja 10—12 gadus vecus bērnus, pēc tam slēdzot skolu uz visiem laikiem.

Terora vilnis skar arī latviešu skolas. 1. un 2. pilsētas ģimnāzijā, tehnikumā, amatnieku skolā izslēgti ap 30 skolnieki. Daļa no tiem arestēti. Par ko? Kāpēc? Tikai par to, ka viņi ir strādnieku jaunieši, ka tie nav slēpuši savu sašutumu pret fašistiskā terora aktiem skolās, fabrikās, darbnīcās. Tāpēc, ka viņi nav slavējuši vadoni un bībeli, ka viņi skolā grib piesavināties zinātnes un tehnikas sasniegumus, ka viņi palika uzticīgi strādnieku šķirai.

Visam fašistiskās varas teroram kroni uzliek revolucionāro strādnieku jauniešu medības Rīgas ielās. 7. martā pēcpusdienā no špikiem un «kārtības sargiem» tika sašauts strādnieku jaunietis, kad tas mierīgi gāja pa Grīziņkalna aleju. Neviens strādnieku jaunietis nevar būt drošs no fašistu bendēm un špiku lodēm.

Tas viss rada ārkārtīgu naidu un sašutumu pret fašistisko varu. Apzinīgākie skolēni un skolēnu vecāki organizē plašu protestu pret skolu slēgšanu un skolēnu terorizēšanu. Pievienosimies arī mēs šim protestam, lai to izvērstu plašā revolucionārās kustības akcijā, lai aizstāvētu savas skolas skolēnus un skolotājus.

Plaša masu kustība glāba b. Murinu un citus no karātavu cilpas, atsita fašistiskās varas mēģinājumus ievest karātavu režīmu Latvijā. Tikai plaša masu protestu uzstāšanās pārtrauks teroru skolās, izbeigs strādnieku medības Rīgas ielās.

*Biedri, skolēni, skolēnu vecāki!*

Protestēsim pret skolotāju atlaišanām un skolēnu izslēgšanām.

Protestēsim pret skolu slēgšanu un skolu darba dezorganizēšanu.

Prasīsim izbeigt fašistisko teroru skolās.

Prasīsim uzņemt atpakaļ izslēgtos skolēnus un atlaistos skolotājus.

Prasīsim atvērt slēgtās klases un skolas.

Reliģijas un militārisma vietā — zinātniskos mācību priekšmetus.

Šai nolūkā:

Rīkosim skolēnu un viņu vecāku apspriedes, apspriedīsim savas prasības un kopā ar protestu pret teroru skolās rakstiski iesutīsim Izglītības ministrijai. Pieņemsim un aizsūtīsim protestus savas prasības no atsevišķām klasēm un skolām. Sūtīsim skolēnu un viņu vecāku delegācijas pie valdības, kur prasīsim mūsu taisnīgo prasību izpildīšanu. Prasīsim sasaukt skolēnu un vecāku pilnās sapulces, arī tur pieņemsim protestus un prasības.

Rīkosim protesta mītiņus ģimnāzijās, tehnikumos, arodskolās un pamatskolās. Veiksim plašu izskaidrošanas darbu, izplatīsim revolucionāro presi un *gatavosimies iziet streikā mūsu prasību neizpildīšanas gadījumā*.

*Radīsim plašu, visu Rīgas darbaļaužu, visu skolu skolēnu un skolēnu vecāku protesta kustību.* Vienīgi šādā ceļā piespiedīsim izbeigt fašistisko teroru pret strādnieku bērniem, jauniešiem un skolniekiem.

*Komunistiskā jaunatnes savienība un Sociālistiskā jaunatnes savienība aicina visus darbaļaudis, visus skolēnus, to vecākus un progresīvo inteliģenci, visus, kas ir pret fašistisko tirāniju, pret skolu slēgšanu, pret slepkavībām, — visus stāties kopējā cīņā, pievienoties šim darbaļaužu protestam.*

Savu cīņu par brīvo skolu Latvijā savienosim ar revolucionārās strādniecības un darba zemniecības cīņu pret fašistu varmācību, par proletārisko varu — sociālistisko Padomju Latviju, kas uz visiem laikiem izbeigs strādnieku un darbaļaužu apspiešanu, izcīnīs brīvo skolu strādnieku bērniem un jauniešiem.

*Nost fašistisko teroru skolās!*

*Pārtraukt strādnieku medības Rīgas ielās!*

*Lai dzīvo vienota darbaļaužu pretspara cīņa pret fašistisko varmācību* — par brīvu skolu, kultūru, zinātni!

Lai dzīvo visu darbaļaužu vienota pretfašisma fronte!

Latvijas Komunistiskās jaunatnes savienības   
Rīgas skolēnu  
Latvijas Sociālistiskās jaunatnes savienības   
Rīgas skolēnu   
vienotā cīņas komiteja

id: 127

file\_name: revl-n127-SP\_CK-5000-1935-03-17.txt

title: Latvijas Sarkanās Palīdzības CK uzsaukums strādniekiem protestēt pret fašistiskā terora pastiprināšanos

author: Latvijas Sarkanās Palīdzības Centrālā komiteja

date: 1935-03-17

print\_run: 5000

typography\_name: «Sarkanās Palīdzības» spiestuve

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 271–272.

text:

BIEDRI!

Darba tautas protests izrāva no fašistu benžu rokām uz nāvi notiesātos strādniekus. Bet fašisms tikai uz vienu brīdi bija spiests atkāpties; viņš sāk uzbrukumu no citas puses: izdoti papildinājumi pie «dumpja» jēdziena sodu likumos; ja agrāk pēc likuma par «dumpi» sodīt varēja tikai, ja bija pierādīta uzaicināšana uz varas darbiem, tad tagad par «dumpi» skaitās arī tāda rīcība, kurā nav tieša uzaicinājuma uz varas darbiem.

Citiem vārdiem, fašistu tiesa var atzīt un nežēlīgi sodīt par «dumpi» tad, kad par dumpi nebija ne runas! Par dumpi var atzīt cīņu par darba algām, par politieslodzīto un viņu ģimeņu stāvokļa uzlabošanu, cilvēciskuma ideju sludināšanu, kura nevar nebūt pretfašistiska, — par visu to tagad varēs sodīt kā par piedalīšanos «dumpi» — tas ir, bruņotā sacelšanās!

Atkal birst visnežēlīgākie spaidu darbu sodi uz gadu desmitiem par «noziegumiem», kuri pat vecajās kapitālistiskajās valstīs Anglijā, Francijā, Amerikā nemaz netiek uzskatīti par noziegumiem.

Arī tos, kas ir izcietuši šausmīgo cietuma režīmu, tagad grib nodot vēl uz ilgiem gadiem pazemojošai fašistu policijas uzraudzībai, izāzēšanai šiem stulbajiem neģēļiem, [ar] kuru rokām fašistu varmākas valda pār darba tautu.

Protestēsim pret to! Uzņēmumos, darba vietās, uz ielām, mājās, viesībās — stāstīsim par šiem neģēlīgajiem fašistu nodomiem!

Uzaiciniet visus rakstīt protesta vēstules ministru kabinetam, dibiniet vienības komitejas uzņēmumos, sasauciet sapulces, pieņemiet protesta rezolūcijas, rakstiet arī uz ārzemēm, — lai visa pasaule zinātu, kādi izvirtuļi ir uzmetušies par valdniekiem Latvijas darba tautai!

Nepagurt cīņā!

Vienoti atsitīsim jauno varmāku uzbrukumu!

Lai dzīvo starptautiskā darba tautas solidaritāte!

*Latvijas Sarkanās Palīdzības Centrālā Komiteja*

id: 128

file\_name: revl-n128-SP\_CK\_SP\_Riga\_committee-5000-[…1935-03-18].txt

title: Latvijas Sarkanās Palīdzības CK un Rīgas komitejas lapiņa, veltīta Parīzes Komūnas atcerei, ar aicinājumu darbaļaudīm atbalstīt Sarkano Palīdzību cīņa pret fašistisko teroru

author: SP CK un SP Rīgas komiteja

date: […1935-03-18]

print\_run: 5000

typography\_name: «Sarkanās Palīdzības» spiestuve

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 272–273.

text:

DARBA TAUTA! BIEDRI!

1871. g. 18. martā nodibinājās pirmā strādnieku valsts pasaulē, pasaules galvaspilsētā — Parīzes Komūna. 72 dienas Parīzes darba tauta cīnījās pret franču baltgvardu un Vācijas interventu pārspēku. Kad baltgvardi beidzot ielauzās Parīzē, buržuāzija sarīkoja līdz šim nepieredzētas asinsdzīres: nošauti, nosisti, mocīti līdz nāvei daudzi desmiti tūkstoši bērnu, sieviešu un barikādu cīnītāju. Baltgvardu zvēru darbi toreiz izsauca sašutumu visā pasaulē.

Buržuāzija sen jau pārsita sava zvēriskuma rekordus: koloniju kari visās pasaules malās, cara terors Krievijā, 1917.—1921. g. intervences kari, fašistu zvēru darbi Itālijā, Bulgārijā, Vācijā, Austrijā, Spānijā utt. sen jau pārsniedza visas Parīzes baltgvardu neģēlības. Bet, jo zvēriskāk rīkojas buržuāzija, jo lielāks aug sašutums darba tautā, jo spēcīgāka top pretfašistu kustība visā pasaulē.

Sarkanā Palīdzība svin 18. martu — Parīzes Komūnas dienu kā starptautisku darba tautas solidaritātes cīņas dienu. Pret fašisma zvēru darbiem Sarkanā Palīdzība sauc un ved cīņā visu darba tautu — komunistus, sociāldemokrātus, bezpartejiskus.

Arī Latvijā valda fašisms.

Arvienu zemāk grimst tautas kulturālais līmenis, tiek slēgtas skolas, biedrības, strādnieku organizācijas, no skolām izslēdz un apcietina skolotājus un skolniekus, kurus tura aizdomās, ka viņi neuzskata reliģijas skolotājus, Ulmani, politizspiedzi un policiju par augstāko autoritāti kultūras jautājumos. Arvienu zemāk slīd strādnieku algas, arvienu nekautrīgāka paliek uzņēmēju izsūkšana, arvienu vairāk tiek apcirptas darba tautas tiesības.

Jo dienu, jo vairāk pildās cietumi, jo nežēlīgāki paliek tiesu spriedumi strādniekiem, jo šausmīgāk tiek spīdzināti labākie darba tautas cīnītāji.

Pret šīm fašisma neģēlībām cīnās Sarkanā Palīdzība un sauc visu darba tautu pabalstīt viņu cīņā. Dibiniet vienības komitejas darba vietās, kuras organizētu strādniekus neatkarīgi no viņu partijas piederības kopējai fašistu cīņai.

Ziedojiet un vāciet ziedojumus politieslodzītajiem un viņu piederīgajiem!

Izplatiet Sarkanās Palīdzības literatūru, lai visa darba tauta zinātu patiesību par Ulmaņa fašismu!

Ziņojiet vienības komitejām un Sarkanās Palīdzības presei par fašisma varmācībām, par baltā terora neģēlībām!

Tikai kopējā cīņā, vienotā darba tautas cīņā var gūt uzvaru pār fašismu, sasniegt brīvību, labklājību, vienlīdzību tiesībās, darbu un maizi visai darba tautai.

Uz šo cīņu sauc visu darba tautu, visus strādniekus bez partiju piederību izšķirības Latvijas Sarkanā Palīdzība.

Sarkanā Palīdzība cīnās:  
par visu politieslodzīto atbrīvošanu;  
par kara stāvokļa atcelšanu, aizsargu benžu pulku likvidēšanu;  
pret fašistisko teroru Latvijā un visā kapitālistiskajā pasaulē.

Nost karātavas!

Latvijas Sarkanās Palīdzības   
Centrālā Komiteja  
Rīgas Komiteja

id: 129

file\_name: revl-n129-VEF\_revolutionary\_unit\_committee-200-[…1935-04-13].txt

title: VEF revolucionārās vienības komitejas 1. Maija uzsaukums strādniekiem solidarizēties ar starptautisko proletariātu cīņā par ekonomiskā stāvokļa uzlabošanu

author: VEF revolucionārās vienības komiteja

date: […1935-04-13]

print\_run: 200

typography\_name: unk

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 274–275.

text:

Bez cīņas nav uzvaras! Visu zemju proletārieši, savienojieties!

VEFA STRĀDNIEKI!

Klāt ir 1. Maijs! Visas pasaules proletariāta vienīgie un īstie svētki! Visu zemju strādnieku solidaritātes un cīņas svētki! 1. Maijā mēs rādām mantīgajai šķirai viņas valdības dienu tuvo galu, rādām, ka proletariātam pieder pasaule un nākotne!

Šogad 1. Maiju strādnieki gandrīz visās pasaules malās spiesti svinēt fašisma terora žņaugos! Gandrīz nekur uz ielām brīvi neplandīsies mūsu cīņas simbols — sarkanais karogs! Bet drīkst vai nedrīkst — 1. Maiju mēs svinam visur, sarkanie karogi ielās ir un būs!

Strādnieki visās zemēs zin, ka 1. Maijs ir Sarkanais Maijs! Velti fašistu valdības, kā mūsmājās, pūlas spiest strādniekus iziet ielas zem viņas arodbiedrību zaļi rozā karogiem ar «vadoņu» bildēm vidū.

Biedri strādnieki! Tas sevišķi jāņem vērā mums, valsts uzņēmuma Vefa strādniekiem. Vai mēs lai piedalītos šinī korī, kas slavinās valdību par viņas lielo «gādību» par strādniekiem? Vai mums ir par ko jūsmot? Kā ir par mums «gādājusi» šī valdība ar viņas «vadoņiem» un «vadonīšiem»?

Mūsu algas dienu no dienas dilst kā vecs mēness. Darbus samazina, simtiem mūs izmet uz ielas, visādi atvilkumi no algas aug augdami. Viss tas, lai tikai «valsts uzņēmums» mestu lielāku peļņu, kuru tad vēlāk sadalīs direktoriem un citiem augstiem kungiem, jo tie, lūk, «pielikuši visus spēkus, lai šis lielākais valsts uzņēmums plauktu un zeltu»!

Un mēs lai ietu zem Ulmaņa karogiem un priecātos par šīm dāvanām?

Darba biedri! 1. Maijā solidarizēsimies ar visas pasaules proletariātu cīņā par mūsu darba apstākļu uzlabošanu, par algu paaugstināšanu!

Prasām nesamazināt strādājošo skaitu Vefā!

Prasām atcelt virsstundu darbu!

Lai dzīvo Latvijas strādnieku un visas tautas antifašistiskā fronte pret apspiedējiem!

Lai dzīvo darba tautas vēlētā strādnieku-zemnieku valdība!

Vefa vienības komiteja

id: 130a

file\_name: revl-n130a-LKP\_CK\_LKJS\_CK\_LSSZP\_CK\_LSJS\_CK-15000-[…1935-04-12].txt

title: LKP CK, LKJS CK, LSSZP CK un LSJS CK uzsaukums darbaļaudīm 1. Maijā organizēt cīņu par savām prasībām

author: LKP CK, LKJS CK, LSSZP CK un LSJS CK

date: […1935-04-12]

print\_run: 15000

typography\_name: Spartaks

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 275–278.

text:

Bez cīņas nav uzvaras! Visu zemju proletārieši, savienojieties?

LAI DZĪVO 1. MAIJS!

LAI DZĪVO STRĀDNIEKU ŠĶIRAS KAUJINIECISKĀ VIENĪBA!

LAI DZĪVO PLAŠA ANTIFAŠISTISKA TAUTAS FRONTE PRET KARU UN FAŠISMU!

Pirmā Maija svētki šogad iekrīt apstākļos, kad pār pasauli ceļas jauna kara vētra. Var jau būt, ka ap šo laiku dunēs lielgabali un rāpos tanki arī Eiropā un it sevišķi Padomju Savienības pierobežā, tāpat kā tie jau sen dun un aprij simtiem tūkstošiem dzīvību Ķīnā, Dienvidamerikā, Abesīnijā, visās tuvajās un tālajās imperiālistu kolonijās. Pūstošais kapitālisms jau iestidzis tik dziļās pretešķībās, ka veiklo diplomātu vietā stājas ieročiem žvadzošie ģenerāļi, vārdu dod lielgabaliem.

Pasaule skaidrāk kā jebkad sadalās divos lēģeros, starp kuriem tuvojas izšķirošā kauja.

Vienā pusē stāv Padomju Savienība — uzvarošā sociālisma zeme, kurā nav krīzes un bezdarba, tā sargā mieru un ar saviem straujajiem sociālistiskās celtniecības tempiem sniedzas pēc augstākiem cilvēces uzvaras kalngaliem, uzpūšot neapslāpējamu cerību kvēli kapitālistiskajās valstīs apspiesto masu miljonu sirdīs.

Otrā pusē stāv kapitālistiskās valstis, kurās plosās krīze, bezdarbs, asas iekšējas un ārējas pretrunas un kuras meklē sev glābiņu fašisma mežonībās un jaunā pasaules karā.

Tie neskaitāmie lādiņi un indīgo gāzu krājumi, kurus no gada uz gadu vairoja Vācijas, Anglijas, Japānas, Polijas un citu zemju imperiālisti, draud brāzties pāri visai pasaulei un iznīcināt miljoniem zaļokšņu dzīvību, iegrūst neizsakāmā postā un ciešanās visas tautas. Hitleriskā Vācija, visiem redzot, aizsvieda mēslainē sava «miera eņģeļa palmu zaru» un, visiem dzirdot, jau sāk pūst kara trompetes, tā dodot pirmo atklāto izaicinājumu. No trako nama izbēgušie nenormālie — Hitlers ar Gēringu jau tikuši klāt pie Vācijas pulvera pagraba un zibsnī uguni! Anglijas cietpaurainie lordi, poļu pani un Japānas laupītāji, cenzdamies izprovocēt visā drīzumā karu pret Padomju Savienību, atbalsta vācu trako nodomus.

Ulmanis un visa imperiālismam pakalpīgā Latvijas buržuāzija nodod Latviju jau pilnīgi atklāti šo avantūristu rīcībā. Tagad jau notiek diendienā gan aizsargu virsnieku, gan administratīvā aparāta darbinieku, gan preses un aģitācijas kadru apspriedes, kurās tiek runāts par Hitlera karaspēka ielaišanu Latvijā, kas būšot arī kara sākums pret Padomju Savienību. Tāpēc neesot vērts plēsties savā starpā, bet visām imperiālistiskajām masām iet «glābt civilizēto pasauli no lieliniecisma briesmām».

Tāpēc Ulmaņa fašistiskās valdības programa nav vis aprēķināta uz kādu uzplaukumu vai atdzimšanu, kā to liekulīgi melš Ulmaņa rokaspuiši, bet gan uz valsts apzagšanu, spēlēšanos ar uguni un skriešanu bezdibenī. Tāpēc valdība nodzīvo kopā ar budžiem, aizsargiem, lieltirgotājiem un lielspekulantiem valsts līdzekļus jau uz 2—3 nākošo gadu budžeta rēķina, tā galīgi noplicinot valsti un tautu. Tāpēc valdība nolaupa arodbiedrību, slimokasu un kooperatīvu fondus, palīdz nosist darba algas un apliek ar jauniem nodokļiem darba tautu, spaidu kārtā piedzen «ziedojumus» aizsargiem un kara vajadzībām — no visiem algotiem darbiniekiem un no visām sabiedriskām organizācijām. Tāpēc valdība uzsākusi rupju izrēķināšanos ar visiem tiem Latvijas iedzīvotājiem, kuri uzstājas pret karu un hitleriešu iebrukumu, vajā visplašākās strādnieku, zemnieku, skolu jaunatnes un inteliģences masas, sarīko jau gaišā dienas laikā cilvēku medības, apšauj «bēgot» labākos strādnieku cīnītājus, piespriež nāves sodus, mūža katorgu, nomoca cietumos un inkvizīcijas kambaros.

Ulmanis gan mēģina aizsegt savas zvērības un varmācības ar nejēdzīgu sociālu un nacionālu demagoģiju, cenšoties sevi nostādīt tautas «glābēja, Latvijas neatkarības aizstāvja» lomā, bet tanī pat laikā atklāti tiek gatavots ceļš Hitlera bandu maršēšanai caur Latviju uz Padomju Savienību. Ulmaņa kliķe atklāti jau nodod mūs latvju tautas vēsturiskajam ienaidniekam — vācu baroniem un kapitālistiem ar Hitleru un Rozenbergu priekšgalā. Uz to viņu dzen dzīvnieciskais naids pret Padomju Savienību un trakas bailes no sociālistisko un komunistisko strādnieku vienotas frontes vēršanās plašumā. Viņi rauj Latviju tādā kara vētra, kur nepaliks akmens uz akmeņa. Ja prūšu junkuru izdzimteņiem izdotos kaut uz laiku atgriezties Baltijas valstīs un Latvijā, tad Latviju izvērstu atkal par karātavu mežu, kur vācu baroni, Ulmanis un saujiņa Latvijas lielburžuāzijas kārtu un slepkavotu, jo šo valdīt kāro tirānu bauslis ir — iznīcināt citus, lai paši varētu dzīvi baudīt. Tāpēc mēs brīdinām katru no hitlerisma briesmu nenovērtēšanas.

Tāpēc *komunistiskās un sociālistiskās* organizācijas aicina visus Latvijas strādniekus, darba zemniekus, inteliģenci, jaunatni, kareivjus, arodbiedrību, kooperatīvu, sporta un kultūras organizāciju biedrus, visu Latvijas, Latgales darba tautu, kas nevēlas karu un fašismu,

kopā ar mums rast pašiem spēkus, kas nokratītu Ulmaņa asiņaino jūgu, novērstu Latvijas darbaļaužu slepkavošanu imperiālistu interesēs un nodibināt pašu darbaļaužu vēlētu valdību — padomju valdību, proletariāta diktatūru,

kura vienīgi kopā ar Padomju Savienību un Vakareiropas darbaļaudīm novērsīs Baltijas valstīm draudošās hitlerisma briesmas, pasargās Latviju no bojā ejas un nodrošinās tās strauju sociālu un nacionālu uzplaukumu.

Komunistiskās un sociālistiskās organizācijas darīs visu, lai strādnieku šķiras vienotā fronte ietu plašumā un pārvērstos par visas tautas fronti pret fašismu.

*Stādīsim pretim fašismam un karam antifašistisko tautas fronti.*

Tāds ir mūsu galvenais 1. Maija lozungs, tādai jābūt visu Latvijas darbaļaužu atbildei uz Ulmaņa kliķes avantūrām.

Tūlīt sasauksim apspriedes, masovkas, sapulces, izvēlēsim pretkara un pretfašisma cīņas komitejas uzņēmumos, transportā, uz laukiem, sabiedrisko darbu vietās, skolās, arodbiedrībās u. c. masu organizācijās, [koposim] plašas strādnieku, zemnieku, inteliģences un jaunatnes masas zem lozungiem:

nepielaist hitleriešu bandu iebrukumu Latvijā — nost ar Ulmaņa nacionālo nodevību! Nepielaist vācu armijas gājienu caur Latviju uz Padomju Savienību — aizstāvēt [to] vienotā frontē pret katru imperiālistu uzbrukumu! Neļaut nolaupīt slimokasu, arodbiedrību, kooperatīvu u. c. organizāciju fondus. Neziedot ne santīma aizsargiem un karam! Boikotēt kara propagandas filmas un padzīt šovinisma sludinātājus no sapulcēm un skolām! Uzstāties pret teroru uzņēmumos, skolās un masu organizācijās! Uzstāties par visu apcietināto antifašistu un revolucionāro strādnieku atsvabināšanu! Pret strādnieku slepkavošanu un nāves sodiem! Pret kara stāvokli! Par visu Latvijas darbaļaužu apdrošināšanu bezdarba, darba nespējas un vecuma gadījumos uz valsts un uzņēmēju rēķina, par sociālās apdrošināšanas lēmuma izvešanu dzīvē, par kuru pagājušajā gadā nobalsoja 414 000 Latvijas darbaļaužu, pret slimokasu likvidēšanu, par organizēšanās un sapulču brīvību, par pilnīgu pašnolemšanos Latgales darbaļaudīm un nacionālo brīvību visām Latvijā dzīvojošām mazākumtautībām, par revolucionāru izeju no krīzes, fašisma un kara — par sociālistisko Padomju Latviju.

*Darbaļaudis, kareivji, jaunatne, inteliģence!*

Izvērsīsim šogad *1. Maija* svētkus par Latvijas darba tautas plašu demonstrāciju pret fašismu, organizēsim Maija priekšvakarā skrejošos mītiņus, īslaicīgas darba pārtraukšanas un streikus darba vietās, uzstādot savas prasības.

1. Maijā neviens lai nepaliek mājās. Pulcēsimies visur — uz ielām, organizēsim zibeņdemonstrācijas, demonstrēsim savu cīņas gribu. Droši uz priekšu cīņā — mēs uzvarēsim. Lai cik arī asinskārīga un mežonīga būtu valdošā buržuāzijas šķira, — viņa grūs zem uzvarošā proletariāta dzelzs soļiem.

*1. Maijā* pār asinīm un reakcijas sārņiem piemirkušo kapitālistisko pasauli no jauna pacelsies sarkanie karogi kā drošas un tuvas uzvaras vēstneši: 1. Maijā demonstrēs savu kaujas gatavību proletariāts Vācijā, Francijā, Japānā, Amerikā, droši atskanēs revolucionāru balss arī fašistiskajā Latvijā. Desmiti Padomju Savienības darbaļaužu miljoni svinēs savus uzvaras svētkus un apliecinās savu brālīgo cīņas solidaritāti ar visām kapitālistiskajās valstīs smokošajām tautas masām.

Lai dzīvo 1. Maijs — vispasaules revolūcijas vēstnesis!

Lai dzīvo Latvijas strādnieku un jaunatnes organizāciju cīņas vienība!

Lai dzīvo plaša antifašistiskā tautas fronte pret karu un fašismu!

Lai dzīvo cīņa par sociālismu, Padomju Latviju!

*Latvijas Komunistiskās partijas Centrālā Komiteja*

*Latvijas Komunist. jaunatnes savienības Centrālā Komiteja*

*Latvijas Sociālist. strādn. un zemniek. part. Centrālā Komiteja*

*Latvijas Sociālistisk. jaunatnes savienības Centrālā Komiteja*

id: 130b

file\_name: revl-n130b-LKP\_CK\_LKJS\_CK\_LSSZP\_CK\_LSJS\_CK-4000-unk.txt

title: LKP CK, LKJS CK, LSSZP CK un LSJS CK uzsaukums darbaļaudīm 1. Maijā organizēt cīņu par savām prasībām

author: LKP CK, LKJS CK, LSSZP CK un LSJS CK

date: unk

print\_run: 4000

typography\_name: Spartaks

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 275–278.

text:

Bez cīņas nav uzvaras! Visu zemju proletārieši, savienojieties?

LAI DZĪVO 1. MAIJS!

LAI DZĪVO STRĀDNIEKU ŠĶIRAS KAUJINIECISKĀ VIENĪBA!

LAI DZĪVO PLAŠA ANTIFAŠISTISKA TAUTAS FRONTE PRET KARU UN FAŠISMU!

Pirmā Maija svētki šogad iekrīt apstākļos, kad pār pasauli ceļas jauna kara vētra. Var jau būt, ka ap šo laiku dunēs lielgabali un rāpos tanki arī Eiropā un it sevišķi Padomju Savienības pierobežā, tāpat kā tie jau sen dun un aprij simtiem tūkstošiem dzīvību Ķīnā, Dienvidamerikā, Abesīnijā, visās tuvajās un tālajās imperiālistu kolonijās. Pūstošais kapitālisms jau iestidzis tik dziļās pretešķībās, ka veiklo diplomātu vietā stājas ieročiem žvadzošie ģenerāļi, vārdu dod lielgabaliem.

Pasaule skaidrāk kā jebkad sadalās divos lēģeros, starp kuriem tuvojas izšķirošā kauja.

Vienā pusē stāv Padomju Savienība — uzvarošā sociālisma zeme, kurā nav krīzes un bezdarba, tā sargā mieru un ar saviem straujajiem sociālistiskās celtniecības tempiem sniedzas pēc augstākiem cilvēces uzvaras kalngaliem, uzpūšot neapslāpējamu cerību kvēli kapitālistiskajās valstīs apspiesto masu miljonu sirdīs.

Otrā pusē stāv kapitālistiskās valstis, kurās plosās krīze, bezdarbs, asas iekšējas un ārējas pretrunas un kuras meklē sev glābiņu fašisma mežonībās un jaunā pasaules karā.

Tie neskaitāmie lādiņi un indīgo gāzu krājumi, kurus no gada uz gadu vairoja Vācijas, Anglijas, Japānas, Polijas un citu zemju imperiālisti, draud brāzties pāri visai pasaulei un iznīcināt miljoniem zaļokšņu dzīvību, iegrūst neizsakāmā postā un ciešanās visas tautas. Hitleriskā Vācija, visiem redzot, aizsvieda mēslainē sava «miera eņģeļa palmu zaru» un, visiem dzirdot, jau sāk pūst kara trompetes, tā dodot pirmo atklāto izaicinājumu. No trako nama izbēgušie nenormālie — Hitlers ar Gēringu jau tikuši klāt pie Vācijas pulvera pagraba un zibsnī uguni! Anglijas cietpaurainie lordi, poļu pani un Japānas laupītāji, cenzdamies izprovocēt visā drīzumā karu pret Padomju Savienību, atbalsta vācu trako nodomus.

Ulmanis un visa imperiālismam pakalpīgā Latvijas buržuāzija nodod Latviju jau pilnīgi atklāti šo avantūristu rīcībā. Tagad jau notiek diendienā gan aizsargu virsnieku, gan administratīvā aparāta darbinieku, gan preses un aģitācijas kadru apspriedes, kurās tiek runāts par Hitlera karaspēka ielaišanu Latvijā, kas būšot arī kara sākums pret Padomju Savienību. Tāpēc neesot vērts plēsties savā starpā, bet visām imperiālistiskajām masām iet «glābt civilizēto pasauli no lieliniecisma briesmām».

Tāpēc Ulmaņa fašistiskās valdības programa nav vis aprēķināta uz kādu uzplaukumu vai atdzimšanu, kā to liekulīgi melš Ulmaņa rokaspuiši, bet gan uz valsts apzagšanu, spēlēšanos ar uguni un skriešanu bezdibenī. Tāpēc valdība nodzīvo kopā ar budžiem, aizsargiem, lieltirgotājiem un lielspekulantiem valsts līdzekļus jau uz 2—3 nākošo gadu budžeta rēķina, tā galīgi noplicinot valsti un tautu. Tāpēc valdība nolaupa arodbiedrību, slimokasu un kooperatīvu fondus, palīdz nosist darba algas un apliek ar jauniem nodokļiem darba tautu, spaidu kārtā piedzen «ziedojumus» aizsargiem un kara vajadzībām — no visiem algotiem darbiniekiem un no visām sabiedriskām organizācijām. Tāpēc valdība uzsākusi rupju izrēķināšanos ar visiem tiem Latvijas iedzīvotājiem, kuri uzstājas pret karu un hitleriešu iebrukumu, vajā visplašākās strādnieku, zemnieku, skolu jaunatnes un inteliģences masas, sarīko jau gaišā dienas laikā cilvēku medības, apšauj «bēgot» labākos strādnieku cīnītājus, piespriež nāves sodus, mūža katorgu, nomoca cietumos un inkvizīcijas kambaros.

Ulmanis gan mēģina aizsegt savas zvērības un varmācības ar nejēdzīgu sociālu un nacionālu demagoģiju, cenšoties sevi nostādīt tautas «glābēja, Latvijas neatkarības aizstāvja» lomā, bet tanī pat laikā atklāti tiek gatavots ceļš Hitlera bandu maršēšanai caur Latviju uz Padomju Savienību. Ulmaņa kliķe atklāti jau nodod mūs latvju tautas vēsturiskajam ienaidniekam — vācu baroniem un kapitālistiem ar Hitleru un Rozenbergu priekšgalā. Uz to viņu dzen dzīvnieciskais naids pret Padomju Savienību un trakas bailes no sociālistisko un komunistisko strādnieku vienotas frontes vēršanās plašumā. Viņi rauj Latviju tādā kara vētra, kur nepaliks akmens uz akmeņa. Ja prūšu junkuru izdzimteņiem izdotos kaut uz laiku atgriezties Baltijas valstīs un Latvijā, tad Latviju izvērstu atkal par karātavu mežu, kur vācu baroni, Ulmanis un saujiņa Latvijas lielburžuāzijas kārtu un slepkavotu, jo šo valdīt kāro tirānu bauslis ir — iznīcināt citus, lai paši varētu dzīvi baudīt. Tāpēc mēs brīdinām katru no hitlerisma briesmu nenovērtēšanas.

Tāpēc *komunistiskās un sociālistiskās* organizācijas aicina visus Latvijas strādniekus, darba zemniekus, inteliģenci, jaunatni, kareivjus, arodbiedrību, kooperatīvu, sporta un kultūras organizāciju biedrus, visu Latvijas, Latgales darba tautu, kas nevēlas karu un fašismu,

kopā ar mums rast pašiem spēkus, kas nokratītu Ulmaņa asiņaino jūgu, novērstu Latvijas darbaļaužu slepkavošanu imperiālistu interesēs un nodibināt pašu darbaļaužu vēlētu valdību — padomju valdību, proletariāta diktatūru,

kura vienīgi kopā ar Padomju Savienību un Vakareiropas darbaļaudīm novērsīs Baltijas valstīm draudošās hitlerisma briesmas, pasargās Latviju no bojā ejas un nodrošinās tās strauju sociālu un nacionālu uzplaukumu.

Komunistiskās un sociālistiskās organizācijas darīs visu, lai strādnieku šķiras vienotā fronte ietu plašumā un pārvērstos par visas tautas fronti pret fašismu.

*Stādīsim pretim fašismam un karam antifašistisko tautas fronti.*

Tāds ir mūsu galvenais 1. Maija lozungs, tādai jābūt visu Latvijas darbaļaužu atbildei uz Ulmaņa kliķes avantūrām.

Tūlīt sasauksim apspriedes, masovkas, sapulces, izvēlēsim pretkara un pretfašisma cīņas komitejas uzņēmumos, transportā, uz laukiem, sabiedrisko darbu vietās, skolās, arodbiedrībās u. c. masu organizācijās, [koposim] plašas strādnieku, zemnieku, inteliģences un jaunatnes masas zem lozungiem:

nepielaist hitleriešu bandu iebrukumu Latvijā — nost ar Ulmaņa nacionālo nodevību! Nepielaist vācu armijas gājienu caur Latviju uz Padomju Savienību — aizstāvēt [to] vienotā frontē pret katru imperiālistu uzbrukumu! Neļaut nolaupīt slimokasu, arodbiedrību, kooperatīvu u. c. organizāciju fondus. Neziedot ne santīma aizsargiem un karam! Boikotēt kara propagandas filmas un padzīt šovinisma sludinātājus no sapulcēm un skolām! Uzstāties pret teroru uzņēmumos, skolās un masu organizācijās! Uzstāties par visu apcietināto antifašistu un revolucionāro strādnieku atsvabināšanu! Pret strādnieku slepkavošanu un nāves sodiem! Pret kara stāvokli! Par visu Latvijas darbaļaužu apdrošināšanu bezdarba, darba nespējas un vecuma gadījumos uz valsts un uzņēmēju rēķina, par sociālās apdrošināšanas lēmuma izvešanu dzīvē, par kuru pagājušajā gadā nobalsoja 414 000 Latvijas darbaļaužu, pret slimokasu likvidēšanu, par organizēšanās un sapulču brīvību, par pilnīgu pašnolemšanos Latgales darbaļaudīm un nacionālo brīvību visām Latvijā dzīvojošām mazākumtautībām, par revolucionāru izeju no krīzes, fašisma un kara — par sociālistisko Padomju Latviju.

*Darbaļaudis, kareivji, jaunatne, inteliģence!*

Izvērsīsim šogad *1. Maija* svētkus par Latvijas darba tautas plašu demonstrāciju pret fašismu, organizēsim Maija priekšvakarā skrejošos mītiņus, īslaicīgas darba pārtraukšanas un streikus darba vietās, uzstādot savas prasības.

1. Maijā neviens lai nepaliek mājās. Pulcēsimies visur — uz ielām, organizēsim zibeņdemonstrācijas, demonstrēsim savu cīņas gribu. Droši uz priekšu cīņā — mēs uzvarēsim. Lai cik arī asinskārīga un mežonīga būtu valdošā buržuāzijas šķira, — viņa grūs zem uzvarošā proletariāta dzelzs soļiem.

*1. Maijā* pār asinīm un reakcijas sārņiem piemirkušo kapitālistisko pasauli no jauna pacelsies sarkanie karogi kā drošas un tuvas uzvaras vēstneši: 1. Maijā demonstrēs savu kaujas gatavību proletariāts Vācijā, Francijā, Japānā, Amerikā, droši atskanēs revolucionāru balss arī fašistiskajā Latvijā. Desmiti Padomju Savienības darbaļaužu miljoni svinēs savus uzvaras svētkus un apliecinās savu brālīgo cīņas solidaritāti ar visām kapitālistiskajās valstīs smokošajām tautas masām.

Lai dzīvo 1. Maijs — vispasaules revolūcijas vēstnesis!

Lai dzīvo Latvijas strādnieku un jaunatnes organizāciju cīņas vienība!

Lai dzīvo plaša antifašistiskā tautas fronte pret karu un fašismu!

Lai dzīvo cīņa par sociālismu, Padomju Latviju!

*Latvijas Komunistiskās partijas Centrālā Komiteja*

*Latvijas Komunist. jaunatnes savienības Centrālā Komiteja*

*Latvijas Sociālist. strādn. un zemniek. part. Centrālā Komiteja*

*Latvijas Sociālistisk. jaunatnes savienības Centrālā Komiteja*

id: 131

file\_name: revl-n131-LKJS\_CK-5000-1935-04.txt

title: LKJS CK 1. Maija uzsaukums jaunatnei cīnīties pret fašismu un karu

author: LKJS CK

date: 1935-04

print\_run: 5000

typography\_name: Spartaks

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 279.

text:

PRET FAŠISMU!

Fašisms — *jaunatnes lielākais ienaidnieks*. Ārēji maskēdamies, liekuļodams jaunatnei draudzību, spekulēdams uz viņas nesavtību, viņš cenšas iemidzināt jaunatnes možo garu, saistīt viņas drosmes pilnās rokas, notrulināt viņas kritikas un spriešanas spējas un padarīt to par akli paklausīgu ieroci savu tumšo nodomu izvešanā. Bet kurp ved fašisms, par to pārliecinājušies ne tikai miljoniem jauniešu Vācijā, Itālijā, to zin arī Latvijas jaunatne. Ulmaņa fašisms divu gadu laikā padziļinājis tautas nabadzību, iekalis viņu pilnīgā beztiesībā un tagad kopā ar Hitleru gatavojas iznīcināt latviešu tautu pretpadomju karā. Latvijas darbaļaudis un jaunatne 1. Maijā piesaka nesaudzīgu cīņu Ulmaņa un Hitlera fašismam, kvēlojošiem burtiem rakstīdami savās sirdīs Padomju Latvijas lozungu. Latvijas jaunatne būs pirmajās rindās cīņā pret fašismu.

*Par sociālismu!*

PRET KARU!

*Jaunatne ir pret karu!* Jaunatne negrib ļaut sevi sakropļot, atdot savas dzīvības karā par nedaudzu izvirtušu bagātnieku interesēm. Izejot 1. Maija cīņā, Latvijas jaunatne apliecina savu solidaritāti Abesīnijas tautai un jaunatnei un solās visiem spēkiem tai palīdzēt viņas brīvības cīņās; aicina Itālijas jaunatni celties pret saviem apspiedējiem, fašistiskajiem kara kurinātājiem, kas tai jau pus gadu liek ciest neattaisnojamas mokas Āfrikas tuksnešos. Latvijas jaunatne 1. Maijā paziņo visai pasaulei, ka viņa neatlaidīgi cīnīsies pret imperiālistisko karu, pret Hitlera un vācu muižnieku gājienu uz Baltijas valstīm, par pasaules miera balsta — Padomju Savienības aizstāvēšanu.

*Par mieru!*

LKJS CK

id: 132

file\_name: revl-n132-LKP\_Riga\_committee\_LKJS\_Riga\_committee-4000-1935-04.txt

title: LKP un LKJS Rīgas komiteju 1. Maija lapiņa ar aicinājumu darbaļaudīm Pirmajā Maijā iziet demonstrācijā

author: LKP un LKJS Rīgas komiteja

date: 1935-04

print\_run: 4000

typography\_name: Spartaks

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 280.

text:

LAI DZĪVO PIRMAIS MAIJS — PASAULES DARBAĻAUŽU REVOLUCIONĀRO SPĒKU DEMONSTRĒŠANAS DIENA!

Pirmais Maijs — vispasaules darbaļaužu cīņas un solidaritātes diena. Pirmajā Maijā darbaļaudis no visām pasaules malām pāri robežu žogiem sadodas rokās un, nerēķinoties ne ar kādiem reakcijas žņaugiem, ne ar kādiem fašistu aizliegumiem, demonstrē savus vienotos spēkus un cīņas gatavību kopā ar Sociālistisko Padomju Republiku Savienības brīvajiem darbaļaudīm pret fašismu, kapitālu un karu, par sociālisma uzvaru visā pasaulē.

Šogad Pirmais Maijs Latvijas strādniecībai iekrīt vissmagākos reakcijas apstākļos. Kuru katru brīdi var sākties jauns briesmīgs pasaules karš. Pirmo Maiju pirmo reizi svinēja 48 gadus atpakaļ Amerikas strādniecība, izvirzot prasību pēc 8 stundu darba dienas. Pirmais Maijs dzima strādnieku asinīs — daudzi krita, tika ievainoti, daudziem piesprieda nāves sodus. Ari Latvijas strādniecība Pirmo Maiju svin jau no pagājušā gadu simteņa 90. gadiem, nerēķinoties ar carisma lodēm un štikiem pat vismelnākās reakcijas gados. Nepadosimies arī tagad Ulmaņa valdības mēģinājumam laupīt mums tiesības uz 1. Maija svinēšanu: visi bez politisko uzskatu izšķirības — bezpartejiski, nacionāli, demokrātiski, sociālistiski un komunistiski domājošie.

*Pirmajā Maijā solidāri iziesim streikā!*

Demonstrēsim kopējās Pirmā Maija sapulcēs, uzstāšanās un streikos savu gribu iet vienotā cīņā zem proletāriskā internacionālisma karoga pret fašisma un kapitālisma zvērībām, pret karu, par miera un mazo tautu neatkarības sarga — SPRS aizstāvēšanu, par jaunu Padomju Latviju, par sociālismu!

*LKP Rīgas komiteja*

*LKJS Rīgas komiteja*

id: 133

file\_name: revl-n133-LKJS\_Daugavpils\_committee-1000-1935-04.txt

title: LKJS Daugavpils komitejas 1. Maija lapiņa par Latgales jaunatnes stāvokli fašistiskās diktatūras laikā, ar aicinājumu jaunatnei cīnīties par sava ekonomiskā un politiskā stāvokļa uzlabošanu [tulkota no krievu valodas]

author: LKJS Daugavpils pilsētas komiteja

date: 1935-04

print\_run: 1000

typography\_name: Spartaks

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 281–282.

text:

Bez cīņas nav uzvaras! Visu zemju proletārieši, savienojieties!

PILSĒTU UN LAUKU DARBA JAUNATNE

Latvijas kulaki un bagātnieki 15. maijā gatavojas svinēt lielus svētkus. Par tautas naudu tiks sarīkotas svinības un izrādes. Avīzes dziedās slavas dziesmas jaunajai Latvijai, bet baznīcu zvani cildinās «tautas vadoni» Ulmani. Radiopārraidēs, skolās, armijā fašistiskie ministri stāstīs par sasniegumiem, ko tautas masām atnesis apvērsums.

Latgales strādnieku un zemnieku jaunatne! Paši bez fašistiskajiem ministriem rezumēsim fašistiskās varas gada sasniegumus. Ko mums ir devusi jaunā Latvija? Mēs, Latgales zemnieku darba jaunatne, tāpat kā agrāk liecam savas muguras «zelta Latvijas» laukos pie pelēkajiem baroniem, lai mūsu ekspluatatoru dēliņi iegūtu augstāko izglītību, bagātu dzīvi un siltas vietiņas. Fašistiskā vara devusi desmitiem miljonus kulakiem, bet mums drūmu dzīvi, 14—18 stundas ilgu darba dienu un nožēlojamus grašus. Ko gan darījuši darba inspektori un tamlīdzīgi «labdari» darba jaunatnes labā? Tā joprojām strādā 10—12 stundas dienā netīrās, smacīgās darbnīcās un fabrikās par niecīgu darba algu. Ulmaņa valdība skandina par tiem labumiem, ko tā ir devusi strādnieku jaunatnei un bērniem. Patiešām, vai tad «tautas vadonis» nerūpējas par bērnu labklājību?

«Mēs pazeminām muitu apelsīniem un vīnogām tādēļ, ka tie ir bērniem veselīgi,» paziņo fašistiskie vadoņi. Vai tā nav ņirgāšanās par strādnieku bērniem, kas dzīvo pusbadā un nabadzībā, kam pat nepietiek maizes, kur nu vēl apelsīnu. Un bērnu sūtīšana «atpūsties» pie kulakiem un pelēkiem baroniem? Tikai muļķi un tumši, neapzinīgi ļaudis ticēs, ka kulaks bez atlīdzības baros strādnieka bērnus. Pelēkajiem baroniem vajadzīgi bezalgas gani un aukles, kas strādā par velti, vajadzīgi mazi vergi, tad kādēļ gan nedot ēdiena atliekas un kaktiņu virtuvē vai šķūnī, ja par to vēl dabū Ls 20 piemaksu.

Ja līdz 15. maijam strādnieku jaunatnei vēl bija kaut kādas tiesības organizēties klubos, arodbiedrībās vai sporta organizācijās, tad tagad tai nav nekādas iespējas piedalīties sabiedriskajā dzīvē. Fašistiskā diktatūra nomāca pat vismazāko brīvas dzīves izpausmi. Mītiņus, sapulces, diskusijas, strādnieku vakarus pat nepiemin. Visa Latvijas prese raksta tikai to, ko diktē Ulmanis un Ko. Darba jaunatnei ir slēgti ceļi uz izglītību. Slēgtas mazākumtautību aroda un vakara skolas. Pamatskolās pieņem tikai no 8 gadu vecuma; tas noved pie tā, ka strādnieku bērni nevar nobeigt pat pamatskolu, nemaz nerunājot par vidusskolu, kur mācību laiks palielināts par 1 gadu un paaugstināta mācību maksa.

Latgales strādnieku un zemnieku jaunatne! Mēs vaidam zem fašisma jūga. Ekonomiskās un politiskās verdzības cilpa mūs žņaudz arvien stiprāk. Arī uz priekšu mūs negaida nekas vairāk kā bezdarbs un bads, drūma drūma dzīve.

Vislabāko, visdrošsirdīgāko, godīgāko un pašaizliedzīgāko strādnieku un zemnieku jaunatnes daļu, kas iet cīņā pret vergu dzīvi, terorizē un vajā. Latvijas cietumi ir Latgales jauno strādnieku un zemnieku pārpildīti. Karātavas pirmām kārtām tika vērstas pret Latgales jaunatni.

Latgales darba jaunatne!

Mums ir 2 izejas. Uz pirmo mūs virza fašisms. Tas nozīmē būt beztiesīgiem bagātnieku un kulaku vergiem, klusējot paciest necilvēcīgo izturēšanos, noslīcināt rūgto dzīvi degvīnā, kārtīs un kautiņos. Bet ir arī otra izeja. Uz to mūs sauc komjaunatne. Tas ir organizētās, revolucionārās cīņas ceļš pret bagātnieku un kulaku varu, pret badu, bezdarbu un trūkumu, par labāku, gaišāku dzīvi, par tādu dzīvi, kādu ir izkarojusi Padomju Savienības darba jaunatne, par strādnieku un zemnieku Padomju Latgali.

*1. Maijā* mēs, Latgales strādnieku un zemnieku jaunatne, kopā ar visas pasaules strādnieku jaunatni izteiksim savu gatavību iet pa otro ceļu.

*1. Maijā* mēs stāsimies vienotā revolucionārā frontē pret fašismu un intervenciju, pret ekonomisko, politisko un nacionālo verdzību.

Par 6 stundu darba dienu. Par darba algas paaugstināšanu.

Par strādnieku arodbiedrībām. Par vārda, preses, sapulču brīvību. Par kara stāvokļa atcelšanu.

Pret skolu militarizāciju un fašizāciju. Par darba jaunatnes bezmaksas apmācīšanu. Par darba komandu likvidēšanu armijā. Pret karātavām un sodīšanu ar katorgu.

*Latvijas Komunistiskās jaunatnes savienības Daugavpils pilsētas komiteja*

id: 134

file\_name: revl-n134-LKJS\_Daugavpils\_committee-500-[…1935-04-15].txt

title: LKJS Daugavpils komitejas 1. Maija uzsaukums bezdarbniekiem vēlēt bezdarbnieku komitejas cīņai par savām prasībām

author: LKJS Daugavpils pilsētas komiteja

date: 1935-04

print\_run: 500

typography\_name: Spartaks

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 283–284.

text:

Bez cīņas nav uzvaras! Visu zemju proletārieši, savienojieties!

BIEDRI BEZDARBNIEKI!

Ulmaņa fašistiskā valdība grib pierādīt, ka tā tiešām ir visas tautas valdība, ka tā rūpējas par strādniekiem. Tāpēc tā laiku pa laikam pasviež strādniekiem žēlastības dāvanas darba biržas, bada porciju utt. veidā.

Fabrikantu un kulaku valdība tajā pašā laikā nevar būt arī strādnieku valdība. Viņa ierīko šīs darba biržas un ēdināšanas punktus tikai tādēļ, lai aizbāztu strādniekiem muti. Fašisti saprot, ka bezdarbniekiem, kas nolemti bada nāvei, nav «nekā ko zaudēt, izņemot savas važas, bet iegūs viņi visu pasauli!» (Markss). Valdība saprot, ka izsalkušie bezdarbnieki ar vienu vēzienu notrieks bezdarba un bada vaininiekus.

Tādēļ Ulmanis visādi pielabinās bezdarbniekiem, dod žēlastības dāvanas. Ar šīm dāvanām viņš grib atvirzīt bezdarbniekus no šķiru cīņas, no cīņas pret fabrikantiem un kulakiem, grib aizmiglot bezdarbnieku šķiras apziņu. Nevis mīlestības dēļ pret bezdarbniekiem, bet gan aiz bailēm no viņiem fašisti dod viņiem žēlastības dāvanas.

Kas tad ir darba biržas? Bezdarbnieki ir sadalīti kategorijās. Tas tiek darīts, lai sarīdītu vienu bezdarbnieku daļu pret otru, lai salauztu to vienību. Darba nespējīgos strādniekus izslēdz no biržām. No strādniekiem, kas zaudējuši visniecīgāko procentu darba spējas, cenšas izvairīties, izņemot aizsargus un provokatorus, kurus izvieto strādnieku vidū, lai tie par visu ziņotu priekšniecībai.

Bet kā strādā sabiedriskajos darbos izbraukušie bezdarbnieki? Strādnieki atbrauc no turienes izmocīti, pusbadā, bez graša kabatā. Tiem bezdarbniekiem, kas strādā karjerā, jāstrādā 8 stundas dienā. Tas liekas nedaudz. Bet viņi taču strādā uz akorda. Dienā jāpierok 12 vagonetes, tas ir, 15 kvadrātmetrus zemes, ko neiespējami izdarīt tik īsā laikā. Bet, kamēr norma nav izpildīta, desmitnieks neatbrīvo no darba. Faktiski iznāk strādāt nevis 8, bet 10 līdz 11 stundas.

Vēl grūtāk ir sievietēm, kam tāpat kā vīriešiem jāpierok gandrīz tikpat daudz vagonešu, kas tām nepavisam nav pa spēkam. Bet saņem viņas par šo katorgas darbu Ls 1—1,20 dienā.

Tā saucamajos ēdināšanas punktos izsniedz pusgatavu ēdienu un nereti tādas kvalitātes, ka pilnīgi nav iespējams ēst.

Kādu medicīnisku palīdzību saņem bezdarbnieki, rāda tā saucamais «speciālists bērnu slimībās» Elkess Grīvas darba biržā, kas kuņģa iekaisuma vietā (ar to slimo daudzi, kas pārtiek no sliktās barības bada devām) atzīst smadzeņu saslimšanu, aukstu komprešu vietā izraksta karstas utt.

Lūk, kas ir darba birža, porcijas un medicīniskā palīdzība — tas viss, ko fašistiskā valdība atzīst par labdarību bezdarbniekiem.

*Biedri bezdarbnieki*, lai 1. Maijs — starptautiskie strādnieku solidaritātes svētki noris, izvēlot bezdarbnieku komitejas un organizējot šķiru cīņu.

*Pret*

*bezdarbnieku ekspluatāciju,  
sadalīšanu kategorijās,  
provokatoru iesūtīšanu,  
darba nespējīgo izslēgšanu no darba biržas,  
bada ēdienu,  
bezdarbu, badu, fašismu un karu!*

*Par*

*darbu un maizi,  
strādnieku organizāciju un arodbiedrību brīvību,  
brīvu Padomju Latviju!*

Pirmajā Maijā vēl ciešāk saliedēsimies ap vienīgo strādnieku un trūcīgo zemnieku cīņas organizāciju — komjaunatni un Komunistisko partiju.

*Komunistiskās jaunatnes savienības Daugavpils pilsētas komiteja*

id: 135

file\_name: revl-n135-LKP\_Riga\_org\_West\_district\_committee-100-1935-04.txt

title: LKP Rīgas organizācijas Rietumu rajona komitejas 1. Maija uzsaukums sabiedrisko darbu strādniekiem cīnīties par ekonomiskā stāvokļa uzlabošanu

author: LKP Rīgas organizācijas Rietumu rajona komiteja

date: 1935-04

print\_run: 100

typography\_name: Spartaks

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 285.

text:

Bez cīņas nav uzvaras! Visu zemju proletārieši, savienojieties!

SABIEDRISKO DARBU STRĀDNIEKI!

Tuvojas 1. Maijs. Šai dienā strādnieki visās zemēs rāda pilsonībai savu vienoto spēku un cīņas sparu. Mums, Latvijas strādniekiem, šogad Maija svētki jāsvin tādos apstākļos kā vēl nekad.

Ulmaņa valdība, gadu atpakaļ nākdama pie varas, solīja darbu un maizi *visiem*, solīja likvidēt bezdarbu. Ko tagad redzam? Ulmanim pakalpīgā prese gan raksta, ka Latvijā bezdarba vairs neesot, ka bezdarbnieku skaits mazinoties ar katru dienu.

Biedri strādnieki! Katram mums ir skaidrs, ka tie ir meli! Bezdarbnieku skaits Latvijā nevis mazinās, bet pieaug!

Rubuļa darba apgāde nereģistrē sievas, kuru vīriem jau ir bezdarbnieka kartiņa, nereģistrē neprecējušos strādniekus, kas palikuši bez darba. Ja bezdarbnieks drēbju un apavu trūkuma dēļ nevar strādāt meža darbos, — to vienkārši izmet no biržas! Rīgas pilsēta sabiedriskos darbus vairs šovasar nerīkos, lai braucot uz laukiem pie budžiem strādāt par vēderu! Sabiedrisko darbu strādnieku jau tā mazā izpeļņa vēl tiek samazināta, atņemot siltas pusdienas un nemaksājot tramvaja naudu uz darba vietu!

Tā Ulmanis «gādā» par mums, bezdarbniekiem!

Biedri! Kamēr vien pastāvēs Latvijā Ulmaņa valdība, mums nav ko cerēt, ka mūsu stāvoklis uzlabosies, nē — tas kļūs ar katru dienu sliktāks! Kamēr vien pastāvēs fašistu valdība, — mēs būsim padoti trūkumam un postam! Tikai tad, kad strādnieks pats sev izcīnīs varu, tam nebūs vairs jāmirst badā, vergojot citiem!

Strādnieki, 1. Maijā prasīsim arī mēs kopā ar visas pasaules lielo bezdarbnieku armiju sev *darbu un maizi!*

Prasīsim reģistrēt *visus* bezdarbniekus!

Prasiet atjaunot silto pusdienu izsniegšanu!

Prasām nepārtraukt Rīgā sabiedriskos darbus!

Nost strādnieku izsūcēju šķiru!

Nost Ulmaņa fašistisko valdību!

Lai dzīvo strādnieku šķiras diktatūra!

*LKP Rietumu rajons*

id: 136

file\_name: revl-n136-LKJS\_Riga\_org\_IV\_district\_unit\_committee\_LSJS\_Riga\_org\_I\_district\_unit\_committee-800-[…1935-04-30].txt

title: LKJS Rīgas organizācijas IV rajona un LSJS Rīgas organizācijas I rajona vienības komitejas 1. Maija uzsaukums jaunatnei cīnīties par fašisma gāšanu un sociālistiskās iekārtas nodibināšanu Latvijā

author: LKJS Rīgas organizācijas IV rajona un LSJS Rīgas organizācijas I rajona vienības komiteja

date: […1935-04-30]

print\_run: 800

typography\_name: Spartaks

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 286–287.

text:

Bez cīņas nav uzvaras! Visu zemju proletārieši, savienojieties!

RĪGAS DARBA JAUNATNEI 1. MAIJĀ

Darba jauniet, atver savas acis un skaties. Arvienu kļūst asāka kapitālistiskā krīze. Visi mēģinājumi mīkstināt krīzi ir cietuši pilnīgu neveiksmi. Ar katru dienu pieaug bezdarbnieku skaits, un arvienu sliktāks paliek darba jaunatnes stāvoklis. Visā kapitālistiskajā pasaulē vairāki desmiti miljonu darba jauniešu klejo pa ielām bez darba un maizes. Vairāki simti tūkstošu darba jauniešu smok cietumu kambaros, katorgas darbos un nometnēs. Pūstošais kapitālisms arvienu sastingst dziļāk savās iekšējās un ārējās pretešķībās. Nerunā vairs nevienā kapitālistiskā valstī par atbruņošanos, visi steidzoši bruņojas un gatavojas karam, kurā kapitālisti redz vienīgo glābiņu no galīga sabrukuma. Pretī kapitālistiskajai pasaulei pastāv sociālistiskā pasaule — SPRS, kurā nav bezdarba, bada, posta un beztiesības, tur visām darba tautām ir vienlīdzīgas tiesības uz kulturālu, turīgu dzīvi un vadošiem posteņiem saimnieciskā laukā un valsts pārvaldīšanā.

Ar katru dienu paasinās fašistiskais mežonīgais terors. Fašisti ar cirvja un karātavu palīdzību grib apspiest masu revolucionāro kustību un augošo nemieru darbaļaudīs. Biedri jaunieši! Fašisti gan var pakārt un nocirst galvu dažiem mūsu labākiem biedriem, bet viņi nevar un nevarēs iznīcināt marksisma-ļeņinisma idejas, par kurām cīnās un mirst simtiem un tūkstošiem darba jauniešu. Seksuāli nenormālais Ulmanis, tāpat arī citu valstu imperiālisti, pieliekot visus spēkus, ar reliģijas dogmu (murgu) palīdzību cenšas audzināt jaunatni par fašismam paklausīgiem vergiem, lai tos varētu sūtīt karā pret visas pasaules proletariāta tēviju — SPRS, pret varonīgo Sarkano Armiju, pret savas šķiras brāļiem.

Kur izeja? Izeja no šī bada, bezdarba, beztiesībām un draudošā kara ir viena — cīņa par padomju varu, par proletariāta diktatūru visā pasaulē.

Par spīti trakojošam fašismam un fašistiskajam teroram, 1. Maijā vēl augstāk pacelsim savus cīņas karogus.

Rīgas darba jaunieši!

Sociālistiskā un Komunistiskā jaunatnes savienības aicina jūs kopējai cīņai: pret visiem fašisma uzbrukumiem darbaļaudīm, pret nāves sodiem varonīgajiem proletariāta cīnītājiem, pret spīdzināšanām politpārvaldē, pret kara stāvokli! Par strādnieku sapulču, preses, streiku brīvību, pret kara gatavošanos, pret mazākumtautību apspiešanu, viņu skolu slēgšanu, pret ūtrupēm un trūcīgu zemnieku saimniecību izpārdošanu, pret nodokļiem un parādiem, *par darbu un maizi!*

Biedri darba jaunieši un visi pārējie darbaļaudis! Tikai kopējiem spēkiem zem Marksa un Ļeņina cīņas karogiem spēsim atsist visus fašistu uzbrukumus un paši pāriet uzbrukumā, gāzt pastāvošo fašistisko iekārtu Latvijā un nodibināt sociālistisko iekārtu — *proletariāta diktatūru*. Lai 1. Maijā neaizmirstam savu cīņas:

Mēs varmācības troni grausim,  
Grūs netaisnība, trūkums skarbs.  
Mēs jaunu pasauli sev celsim,  
Kur valdīs taisnība un darbs!

Lai dzīvo 1. Maijs!

Lai dzīvo Sociālistiskās un Komunistiskās jaunatnes savienību vienotā fronte!

LSJS Rīgas organizācijas 1. rajona,  
LKJS ,, ,, 4. rajona  
vienības komitejas

id: 137

file\_name: revl-n137-LKP\_Riga\_committee-6000-1935-05-05.txt

title: LKP Rīgas komitejas lapiņa par fašistiskās valdības darbaļaudīm naidīgo politiku

author: LKP Rīgas komiteja

date: 1935-05-05

print\_run: 6000

typography\_name: Spartaks

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 287–288.

text:

Bez cīņas nav uzvaras! Visu zemju proletārieši, savienojieties!

ULMAŅA FAŠISTISKĀ DIKTATŪRA 1 GADA LAIKĀ NESUSI STRĀDNIEKIEM:

fašistisko teroru un apšaušanas, nāves sodus strādniekiem, spīdzināšanas policijas iecirkņos un politpārvaldes, un cietumu moku kambaros, strādnieku organizāciju slēgšanu, slimokasu un strādnieku organizāciju fondu izlaupīšanu, atlaišanas un uzņēmumu fašizāciju, spaidu darbus bezdarbniekiem pie lauku budžiem, dzīves dārdzības paaugstināšanos, plašāko tautas slāņu nogrūšanu vēl lielākā postā un badā, ar strādniekiem un antifašistiem pārpildītus cietumus un koncentrācijas nometnes — utt.

*LKP Rīgas komiteja*

id: 138

file\_name: revl-n138-LKP\_CK\_Womens\_center-5000-1935-05-07.txt

title: LKP CK sieviešu centra lapiņa par fašistiskās valdības rīkoto «mātes dienas» svinību šķirisko raksturu, ar aicinājumu sievietēm kopā ar strādnieku šķiru cīnīties par savām prasībām

author: LKP CK Sieviešu centrs

date: 1935-05-07

print\_run: 5000

typography\_name: Spartaks

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 288–290.

text:

Bez cīņas nav uzvaras! Visu zemju proletārieši, savienojieties!

DARBA SIEVIETES!

Ik gadus Latvijā tiek svinēta tā saucamā «mātes diena», kuru rīko bagāto buržuju madāmas un dažādas pilsoniskas dāmu komitejas. Ar Ulmaņa fašistiskās valdības atbalstu buržuju dāmiņas rīko šo «mātes dienu» ne jau tāpēc, ka viņas ļoti norūpējušās par trūkumā dzīvojošo darba sievieti-māti, bet [lai] liekulīgi radītu savu «mīksto sirdi» un krāptu un mānītu darbaļaudis.

Ulmanis, kas nolaupījis darba tautai pēdējās politiskās brīvības, sagādājis bezbēdīgu dzīvi Latvijas buržuāzijai un iegrūdis darbaļaudis visdziļākā postā, mīl sarīkot dažādas svinības. Vēl nesen viņš braukāja apkārt pa visu Latviju, un aizsargi par tautas naudu viņu lepni sagaidīja un cēla goda vārtus. Ziemā ik nedēļas Ulmanim par godu tika rīkotas dažādas greznas balles, bet tagad, 12. maijā, viņš liek rīkot «mātes dienu», 19. maijā — fašistiskā apvērsuma gada «jubileju» un 18.—19. maijā — «bērnu svētkus».

Visi šie svētki tiek rīkoti ar nolūku apmānīt darbaļaudis, lai ar liekulīgiem sprediķiem un tukšiem solījumiem novirzītu darbaļaužu uzmanību no viņu tiešajiem uzdevumiem, no cīņas par savā stāvokļa uzlabošanu.

Ko grib panākt fašisti un buržuāzija, rīkojot «mātes dienu»?

Viņi grib atturēt darba sievietes no kopējas cīņas ar savas šķiras biedru — vīrieti par cilvēcīgāku dzīvi. Fašistiskās valdības uzdevumā cienīgtēvi no kancelēm sludinās pazemību un paklausību, viņi mācīs mātes, kā bērni jāaudzina pieticībā, lai kapitālistiem būtu padevīgi un paklausīgi vergi priekš izsūkšanas.

Mātes dienas rīkotāji vēl grib panākt to, lai darba sievieti-māti pārvērstu par paklausīgu kalponi Ulmaņa fašistiskai valdībai tad, kad Ulmanis kopā ar hitleriešiem un poļu imperiālistiem uzsāks karu pret SPRS un dzīs Latvijas darba sievietes, vīrus un dēlus brāļu karā pret Padomju Savienības darbaļaudīm.

Latvijā, kur valda fašisms, nav nedz mātes stāvoklis nodrošināts, nedz bērnu aizsardzība. Liekulīgi tiek sprediķots par ģimenes svētumu, par ģimenes stiprināšanu, bet tanī pat laikā fašistiskais režīms ik uz soļa ārda un izposta darbaļaužu ģimenes dzīvi. Desmitiem tūkstošiem darba sievietes-mātes ir spiestas dzīvot šķirti no saviem vīriem — bezdarbniekiem, kurus fašisti izdzen meža un purva darbos vai pie lauku budžiem par puišiem. Badā dzītās mātes fašisti spiež sūtīt savus bērnus uz laukiem turīgo lielsaimnieku kalpībā. Valdība neizsniedz vis pabalstu mātēm bērnu uzturēšanai, bet piemaksā turīgajiem lielsaimniekiem Ls 20 mēnesī par katru bērnu, ko tie uzņem savās mājās.

Šo paņēmienu fašistu valdība izkliedza kā rūpīgu gādību par trūcīgiem bērniem. Bet tie ir neķītri meli. Pie budžiem izsūtītie mazgadīgie strādnieku bērni tiek izmantoti un nokalpināti visādos lauku darbos gan kā gani, gan pie ravēšanas u. c. darbiem. Latvijas strādnieku bērni nepazīst bērnības priekus un bezrūpību, viņiem no pašas mazotnes jāiet svešās gaitās. Bet lauku bagātajiem budžiem divējāds labums: dabon ganu par brīvu, un valdība vēl piemaksā klāt.

Darba sievietes-mātes stāvoklis Latvijā ir šausmīgs. Nodrošinātas un apgādātas ir tikai mantīgo šķiru sievietes, bet darba Sievietes kā pilsētā, tāpat arī uz laukiem tiek izdzītas par niecīgiem grašiem. Grūtnieces ir spiestas strādāt smagus darbus līdz pašām radībām. Latvijā nav reti gadījumi, kad darba sievietes dzemdē lopu kūtīs, siena šķūņos un ateju vietās.

Bezdarbs Latvijā ir ļoti liels. Tām melīgajām ministru-krāpnieku runām, ka Latvijas saimniecība plaukst un zeļ un bezdarba vairs nav, protams, neviens netic: Latvijā pašreiz ir 10 000 oficiāli reģistrētu bezdarbnieku. Bet cik ir nereģistrētu? Nesen kādā Rīgas uzņēmumā netika pieņemta darbā strādniece, kurai 45 gadi. Kungi teikuši, ka esot par vecu. Savā sašutumā strādniece pateikusi, ka lai tad Latvijas valdība labāk nošaujot visas vecākās strādnieces, ja tām ne darbu, ne maizi nevar dot. Par tādu valdības «apvainojumu» kungi draudējuši strādnieci arestēt. *Lūk, kāda ir buržuāzijas un viņas rokaspuišu — fašistu gādība par darba, sievieti, par strādnieci-māti!*

*Latvijas darba sievietes!* Jūsu stāvokli neuzlabos nekādas buržuju madāmiņu rīkotas «mātes dienas». Uzlabot savu stāvokli jūs varat tikai, ņemot dalību kopējās cīņās ar savu šķiras biedru — vīrieti.

Mums ir ceļa rādītājs — SPRS darbaļaudis, kuri, atsvabinājušies no liekēžiem-kapitālistiem, ceļ jaunu dzīvi. Tikai tur sievietes ir pilntiesīgas un brīvas, viņas ņem aktīvu dalību sociālistiskajā celtniecībā. Tikai tur valsts rūpējas par mātes un bērna aizsardzību un tiešām nodrošinājusi darba sievietes stāvokli. Latvijas darbaļaudis Komunistiskās partijas vadībā cīnās par tādu pašu iekārtu arī Latvijā.

Kompartija noslēgusi vienotu fronti ar Sociālistisko strādnieku un zemnieku partiju, un tagad komunistiskie, sociālistiskie un bezpartejiskie strādnieki cīnās cieši vienās rindās. Latvijas darba sievietēm jāņem visaktīvākā dalība šajā vienotās frontes cīņā par sava stāvokļa uzlabošanu.

*Mēs prasām priekš visām darba sievietēm* grūtniecības laikā 8 nedēļas atvaļinājuma piešķiršanu pirms dzemdībām un 8 nedēļas pēc ar pilnas algas izmaksu.

*Mēs prasām* par vienādu darbu — vienādu algu.

*Mēs prasām* bezdarbnieču pilnīgu apdrošināšanu uz valsts un darba devēju rēķina un pabalsta izsniegšanu pa visu bezdarba laiku pilnas algas apmērā.

*Mēs prasām* darba nespējīgām darba sievietēm un vecākām par 60 gadiem izsniegt pensijas, kā to paredz likumprojekts, par ko 1934. g. februārī nobalsoja vairāk kā 400000 Latvijas darbaļaužu.

*Darba sievietes!*

Nesūtiet savus bērnus bagāto lauku budžu izkalpināšanā, bet pieprasiet no valdības, lai tos 20 latus, ko valdība uzdāvina budžiem priekš katra bērna, izmaksā pašām mātēm!

Pieprasiet, lai trūkumā novājinātos un slimos bērnus visus uz valsts rēķina sūta ārstēšanai bērnu sanatorijās!

Velti fašisti, buržuju madāmiņas un melnsvārči domā ar liekulīgām «mātes dienām» atturēt Latvijas darba sievieti no kopējas cīņas par sava stāvokļa uzlabošanu. Viņa cīnīsies un uzvarēs!

*Brīvību darba sievietei!*

*Nost ar hitleriskā pretpadomju kara gatavotājiem!*

*Nost Ulmaņa fašistisko valdību!*

*Lai dzīvo sociālistiskā Padomju Latvija!*

*Latvijas Komunistiskās partijas sieviešu centrs*

id: 139

file\_name: revl-n139-LKP\_CK\_LKJS\_CK\_LSSZP\_CK\_LSJS\_CK-4000-[…1935-05-15].txt

title: LKP CK, LKJS CK, LSSZP CK un LSJS CK lapiņa sakarā ar fašistiskā apvērsuma gadadienas svinībām, ar aicinājumu jaunatnei nepiedalīties fašistu svētku gājienā

author: LKP CK, LKJS CK, LSSZP CK un LSJS CK

date: […1935-05-15]

print\_run: 4000

typography\_name: Spartaks

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 291–293.

text:

Bez cīņas nav uzvaras! Visu zemju proletārieši, savienojieties!

NOST AR FAŠISTU 15. MAIJA KOMĒDIJU!

NOST AR VARMĀKU ORĢIJĀM UN TAUTAS MĀNĪŠANU!

NOST AR NACIONĀLO ŠOVINISMU UN KARA GATAVOŠANU!

LAI DZĪVO CĪŅA PRET ULMAŅA TIRĀNIJU, PAR PADOMJU LATVIJU, SOCIĀLISMU!

*Jaunie strādnieki un strādnieces!* Darbaļaudis! Kareivji! Skolnieki, inteliģence!

Latvijas fašisti līksmo un dzīro! Gadu atpakaļ tiem izdevās zagliskais apvērsums — vara nonāca izvirtušā melnsimtnieka, vācu baronu algotņa, visšmucīgākā rebinieka un valsts apzadzēja Ulmaņa rokās. Tagad viņi cilā putojošus kausus, dancina «nacionālo» lokālu mamzeles, skandina baznīcu zvanus un rīko stērbeļlaižu gājienus pie resnajiem budžiem — *Ulmaņa un Kvieša!*

Vai te līksmo tauta un jaunatne? Vai 15. maijs to tiešām aplaimojis?

Nē! Te līksmo tikai buržuāzijas melnākās padibenes, latvju tautas — strādnieku un pārējo darbaļaužu apspiedēji un verdzinātāji, viduslaiku tumsonības un vācu baronu pātagas atjaunotāji, bijušie cara kalpi un strādnieku slepkavas, jaunatnes interešu kājām minēji, viņas pazemotāji un gara kropļotāji!

Darba tautai nav par ko līksmot: viņa apspiesta un pazemota! Pēc 15. maija fašistiskā apvērsuma pār Latviju valda netīrais budžu zābaks un aizsarga durklis!

Atņemtas strādniekiem un jaunatnei pēdējās politisko tiesību atliekas, likvidētas viņu organizācijas, tautas nami pārvērsti par bruņoto budžu mītnēm, šovinisma, militārisma un izvirtības orģiju perēkļiem! Likvidētas arodbiedrības, apcirptas un aplaupītas slimokases, iecelti fašistiskie komisāri, kuri cenšas šās strādnieku organizācijas pārvērst par fašistiskās valsts aparāta piedēkli un fašisma propagandas orgāniem.

«Atdzimušie» rūpnieki un lauku budži nosit līdz pēdējam algas pagarina darba laiku un pasliktina darba apstākļus. Darba zemniecība sten zem smaga parādu, nodokļu un klaušu jūga.

Apdzērušies aizsargi un dažādi šmucvīri ieņem ārstu, skolotāju u. c. inteliģento darbinieku vietas. Uzzied korupcijas un valsts līdzekļu izšķērdība!

Visā valstī valda nacionālistiska un šovinistiska rīdīšana. Aizliegtas citu tautu valodas. Likvidē vienu pēc otras krievu, ebreju, baltkrievu un poļu skolas. Klerikalizē un militarizē visas pārējās skolas, un progresīvākos skolotājus sabāž cietumos.

Skolēnus piespiedu kārtā dzen baznīcās un [liek] sumināt «vadoņus»! Uz strādnieku un visu darbaļaužu labāko dēlu un meitu galvām birst ilgi katorgas gadi, administratīvie sodi, vajāšanas uz katra soļa, pat atklāti raidītas špiku lodes; tiem katru brīdi draud karātavu cilpa un hitleriskais bendes cirvis!

Reizē ar to tiek atklāti gatavots ceļš Hitlera armijas iebrukumam Baltijas valstīs un Latvijā — karagājienam pret SPRS. Ulmaņa valdība, lielīdamās uz katra stūra par nacionālo garu un latviskumu, spēlē visriebīgāko nacionālo nodevību, jo tā grib nodot Latviju Hitlera rīcībā, atdot darba tautu zem vācu baronu pātagas un dzīt noziedzīgā brāļu slaktiņā pret SPRS darbaļaudīm!

*Darba jaunatne!* Vai mums var būt kas kopējs ar šādiem avantūristiem un atpakaļrāpuļiem? Vai mums kāds labums no fašistu 15. maija ākstīšanās, uz ko dzen piespiedu kārtā vidusskolniekus u. c. jaunatni!

Nē, tūkstoškārt nē! Mēs zinām šo blēžu nedarbus un nodomus! Mūs nepiemānīs ar salkaniem solījumiem un fašistisko klaunu dzejām! Ulmanis ar to grib radīt iespaidu, ka visi «apmierināti, padevīgi un vienprātīgi», lai pēc tam vēl vairāk apspiestu un verdzinātu! Ulmanis grib apmuļķot jaunatni, lai tā pazemīgi kalpotu budžiem, kapitālistiem un ietu, ja dzīs, arī karā par šo blēžu interesēm!

Nost ar šām godkārīgo izvirtuļu rīkotajām orģijām un tautas muļķotājiem! *Komunistiskā un sociālistiskā jaunatne aicina darba jaunatni ar riebumu novērsties no fašistu gājieniem un ceremonijām!* Sarīkosim protesta akcijas pret šo nacionālisma un karā bungu rībināšanu! Atbildēsim uz to ar skrejošiem protesta mītiņiem un zibeņdemonstrācijām!

Skolu jaunatne! Organizējiet kolektīvu atsacīšanos no apkaunojošā gājiena sumināt resnos neliešus! Izrādiet savu protestu gājienā, ja jūs tomēr aizdzīs ar draudiem un vajāšanu!

Visi, visi uz protestu pret Ulmaņa varmācīgo iekārtu, kura nodibinājās pēc 15. maija apvērsuma! Vienotā strādnieku un visas antifašistiskās tautas frontē!

Pret kara stāvokli un ārkārtējiem dekrētiem!

Pret strādnieku slepkavošanu un kara tiesām!

Pret šovinistisko rīdīšanu un kara bungu rībināšanu!

Pret jaunatnes dzīšanu uz «vadoņu» orģijām!

Nost ar Ulmaņa fašistisko diktatūru!

Lai dzīvo cīņa par proletariāta diktatūru, sociālismu!

*Latvijas Sociālistiskās strādnieku un zemnieku partijas Centrālkomiteja*

*Latvijas Sociālistiskās jaunatnes savienības Centrālkomiteja*

*Latvijas Komunistiskās partijas Centrālkomiteja*

*Latvijas Komun. jaun. savienības Centrālkomiteja*

id: 140

file\_name: revl-n140-LKP\_Riga\_committee-2000-[…1935-05-15].txt

title: LKP Rīgas komitejas uzsaukums strādniekiem cīnīties pret strādnieku masveida atlaišanu no darba Rīgas uzņēmumos

author: LKP Rīgas komiteja

date: […1935-05-15]

print\_run: 2000

typography\_name: Spartaks

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 293–295.

text:

Bez cīņas nav uzvaras! Visu zemju proletārieši, savienojieties!

DOSIM PRETSPARU JAUNAM NEGANTAM KAPITĀLISTU UZBRUKUMAM RĪGAS STRĀDNIECĪBAI!

BIEDRI STRĀDNIEKI UN STRĀDNIECES!

Vēl nesen atpakaļ Rīgā vairākos uzņēmumos tika atlaists lielāks daudzums strādnieku, Vefā vien tika atlaisti pāri par 300. Tagad, aprīļa beigās, 15. maija apvērsuma «jubilejas» priekšvakarā atkal uzteikts darbs strādniekiem vairākos lielos Rīgas uzņēmumos; «Kontinentā» uzteikts visiem strādniekiem, «Rīgas vilnas manufaktūrā» un «Varonī» — daļai.

Ulmanis un viņa rokaspuiši izplata melu ziņas, ka strādnieku stāvoklis pie fašistiskā režīma esot manāmi uzlabojies, bet simtiem un tūkstošiem strādnieku tiek izsviesti uz ielas un paliek bez darba un maizes, darba algas tiek nosistas arvien zemāk, strādnieku sociālo apdrošināšanu, kura jau tagad lielā mērā pasliktināta, fašisti gatavojas galīgi sagraut, likvidējot strādnieku slimokases.

Strādnieku stāvoklis pēc 15. maija fašistiskā apvērsuma paliek arvienu sliktāks un nepanesamāks. Fašistiskais režīms nevar nodrošināt strādniekiem darbu un maizi. Šodien tiek atlaisti simtiem «Kontinenta», «Varoņa» un citi strādnieki, bet rīt tiks atlaisti simtiem un tūkstošiem jaunu strādnieku no citiem Rīgas uzņēmumiem. Pavisam tuvākā laikā no Rīgas uzņēmumiem nodomāts atlaist 15 000 strādnieku.

Uzņēmēji tagad pie fašistiskā režīma var rīkoties tā, kā viņiem patīk. Viņi pēc patikas var atlaist visus strādniekus no darba un tad no jauna pieņemt par zemāku algu, kā to tagad praktizē «Rīgas vilnas manufaktūra». Lai strādnieki nebūtu spējīgi pretoties uzņēmēju-kapitālistu patvarībām, fašisti likvidēja strādnieku arodbiedrības un grib piespiest visus strādniekus iestāties fašistiskajās arodbiedrībās, kuru galvenais uzdevums ir atturēt strādniekus no cīņas pret saviem izsūcējiem — kapitālistiem.

Katrā nopietnā konfliktā starp strādniekiem un kapitālistiem fašistiskā valdība un fašistiskās arodbiedrības nostājas kapitālista pusē. Tā tas bija «Kontinentā» un tā tas bija daudzos citos uzņēmumos.

Kad pagājušā gada augustā «Kontinenta» īpašnieks gribēja ievest lentu un nosist algas, strādnieki uzsāka streiku. Konfliktā iejaucās Bērziņš un deva strādniekiem solījumu, ka valdība neļaus nosist darba algas. Pagāja daži mēneši — uzņēmējs atlaida visus strādniekus, ierīkoja lentu un pieņēma jaunus strādniekus par daudz zemākām algām. Darba algas tika nosistas no 10 līdz 50%. Velti strādnieki vairākas reizes izstaigājās pa Bērziņa un Feldmaņa kabinetiem. Šie kungi, kā tas arī piedien lielkapitālistu valdības priekšstāvjiem un aģentiem, nostājas nevis strādnieku, bet gan kapitālistu pusē. Tas pats notika tekstilfabrikā «Rekord». Š. g. marta beigās uzņēmējs nosita strādnieku algas. Strādnieki griezās pie Feldmaņa, bet Feldmanis nostājās fabrikantu pusē.

Vai nav skaidrs, ka uzņēmēji-kapitālisti ar fašistiskās valdības un fašistisko arodbiedrību ziņu un tiešu atbalstu uzsākuši jaunu negantu uzbrukumu strādnieku darba algām, arvienu vairāk pasliktina strādnieku stāvokli un pēc patikas izsviež strādniekus uz ielas?

*Biedri strādnieki un strādnieces no «Kontinenta», «Varoņa», «Rīgas vilnas manufaktūras» un citām fabrikām!*

Neļaujiet kapitālistiem izsviest jūs uz ielas un atstāt bez maizes kumosa. Nepaļaujieties vairs uz fašistiskās valdības un fašistisko arodbiedrību vadītāju solījumiem, uz balamutēm Bērziņu un Feldmani, kas jau ne vienu vien reizi apveduši strādniekus ap stūri. Tikai strādnieki paši, organizēti uzstājoties, būs spējīgi dot pretsparu jaunam neģēlīgam kapitālistu uzbrukumam.

Visi, kas tiekat atlaisti, organizējieties un turieties kopā. Apvienojieties atjaunotās LACB uzņēmumu arodgrupās, nodibiniet komitejas katrā uzņēmumā, izstrādājiet katrā uzņēmumā konkrētas prasības, izvēliet delegācijas un pieprasiet valdībai, lai viņa tūliņ aizliedz fabrikantiem strādniekus izsviest uz ielas un nosist algas. Pieprasiet tūliņ sasaukt attiecīgo fašistisko arodbiedrību pilnas biedru sapulces un pieprasiet, lai fašistiskā arodbiedrība, kas dēvē sevi par strādnieku organizāciju, tūliņ pieprasa valdībai aizliegt izsviest strādniekus uz ielas.

Nepaļaujieties uz solījumiem, bet pieprasiet, lai jūsu prasības tūliņ tiktu izpildītas!

Izvēliet delegācijas un saistieties ar visiem Rīgas lielo uzņēmumu strādniekiem. Uzaiciniet visus Rīgas strādniekus atbalstīt jūs jūsu cīņā pret jauno varmācīgo kapitālistu uzbrukumu.

Biedri strādnieki un strādnieces no pārējiem Rīgas uzņēmumiem!

Nepielaidiet kapitālistiem izsviest uz ielas «Kontinenta», «Varoņa» un «Rīgas vilnas manufaktūras» strādniekus, jo tas ir tikai sākums jaunam lielam uzbrukumam strādnieku šķirai, ko fašisti un kapitālisti nodomājuši izvest pēc grezni nosvinētās, varmācīgā fašistiskā apvērsuma «jubilejas».

Šodien izsviež viņus, bet rīt — jūs. Šodien nosit algas viņiem, rīt — jums. Vairāku simtu atlaisto strādnieku lieta ir visas Rīgas strādnieku lieta. Tikai vienoti un solidāri uzstājoties, jūs panāksiet to, ka kapitālisti un Ulmaņa lielkapitālistu valdība būs spiesta rēķināties ar strādniekiem.

Tāpēc apvienojieties visi atjaunotās LACB uzņēmumu arodgrupās, *dibiniet visur uzņēmumos vienības komitejas*, sūtiet delegācijas pie valdības un protestējiet pret strādnieku masu atlaišanām Rīgas uzņēmumos. Ja delegācijas un protesti nelīdzēs, gatavojieties uz solidaritātes streiku, lai palīdzētu tiem jūsu biedriem, kas pirmie tiek izsviesti uz ielas un kam tiek atņemts pēdējais maizes kumoss.

*Biedri bezpartejiskie, sociālistiskie un komunistiskie strādnieki!*

Visi vienotā frontē, ciešās rindās bez partiju izšķirības uz pretsparu jaunam negantam kapitālistu uzbrukumam Rīgas strādniecībai!

Uz cīņu par strādnieku stāvokļa uzlabošanu, pret darba algas nosišanu, *par darba algas paaugstināšanu*, pret strādnieku slimokasu likvidēšanu, ko projektē Ulmaņa lielkapitālistu valdība, par sociālās likumdošanas likumprojekta izvešanu dzīvē, par ko pagājušā gada februārī nobalsoja vairāk kā 400 000 Latvijas darbaļaužu!

*Pret «Kontinenta», «Varoņa», «Rīgas vilnas manufaktūras» un citu uzņēmumu strādnieku atlaišanu!*

*Par darba algas paaugstināšanu!*

*Nost kara stāvokli!*

*Lai dzīvo Latvijas strādniecības vienota fronte!*

*LKP Rīgas komiteja*

id: 141

file\_name: revl-n141-LKP\_Daugavpils\_committee\_LKJS\_Daugavpils\_committee-3000-[…1935-05-15].txt

title: LKP un LKJS Daugavpils komitejas lapiņa sakarā ar fašistiskās diktatūras gadadienas svinībām

author: LKP un LKJS Daugavpils pilsētas komiteja

date: […1935-05-15]

print\_run: 3000

typography\_name: Spartaks

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 296–297.

text:

Bez cīņas nav uzvaras! Visu zemju proletārieši, savienojieties!

15. maijā Latvijas buržuāzija svinēs fašistiskās diktatūras valdīšanas gadadienu pār pilsētu un lauku darbaļaudīm, nesaudzīga baltā terora un plašo darbaļaužu masu sociālās un nacionālās apspiešanas un paverdzināšanas gadadienu. Katrs fašistiskās valdības likums ar savu asmeni ir vērsts pret darbaļaudīm, lai iztaptu fabrikantiem un pelēkajiem baroniem. Darbaļaudīm atņemtas gandrīz visas cilvēku tiesības. Visas strādnieku organizācijas slēgtas. Lai aizstāvētu savas vitālās ekonomiskās intereses, fašistiskā valdība aizliedz strādniekiem organizēties. Jau otrā dienā pēc apvērsuma fabrikās un sabiedriskos darbos sāka samazināt darba algu un pasliktināt darba apstākļus. Ne velti fabrikanti un kulaki ir tik apmierināti ar apvērsumu un zemojas Ulmaņa priekšā.

Valdības pasākumi deva triecienu arī slimokasēm. Viņu nozīme pilnīgi likvidēta. Slimokases kļuvušas par nastu strādniekiem. Biedru naudas jāmaksā, bet strādniekiem nav no tām nekāda labuma valdības ierobežojumu dēļ.

Šovinisma vilnis ir aptvēris visu zemi. Latviski runāt piespiež arī tajos apgabalos, kur 95% iedzīvotāju šo valodu neprot. Tas tomēr netraucē valdību ar nedzirdētu demagoģiju apgalvot, ka tā rūpējas par strādnieku stāvokli un aizstāv to intereses. Tādēļ tiek dibinātas fašistiskās arodbiedrības un Darba kamera, kur katrs strādnieks «var izteikt visu, kas viņam uz sirds». Fašistiskā valdība pavēl saviem ielikteņiem — darba inspektoriem plaši propagandēt strādnieku iestāšanos arodbiedrībās.

Kādēļ fašistiskā valdība tā ir ieinteresēta radīt arodbiedrības, un kas patiesībā ir šīs arodbiedrības? Valdība zina, ka strādnieki ar savu stāvokli nav apmierināti un ka viņu ekonomiskās un politiskās intereses prasa organizētu cīņu pret kapitālistiem. Lai neļautu darbaļaužu organizētam spēkam vērsties pret saviem apspiedējiem, tie ar Ulmaņa palīdzību cenšas šo spēku vērst sev vēlamā virzienā. Lūk, kādēļ fašistiskā valdība ir tā ieinteresēta arodbiedrību dibināšanā.

Arodbiedrību vadība atrodas Ulmaņa nozīmēto fašistisko vadītāju rokās. Skaidrs, ka strādnieki nevar uzticēt savu likteni strādnieku šķiras atklātiem ienaidniekiem. Jo kapitālists, kas sēž Darba kamerā, neiežēlosies par strādnieku un neatteiksies to ekspluatēt, viņš neatteiksies arī no lielās peļņas, ko viņš izspiež no strādnieka. Strādnieku arodorganizācijas jārada pašiem strādniekiem, un to vadībai jāatrodas pašu strādnieku rokās.

Savas saimniekošanas gadā fašisms ir devis lielu triecienu Latvijas strādnieku šķirai. Fašistiskā valdība nesaudzīgi izrēķinās ar revolucionārajiem cīnītājiem, piespriežot tiem ilgus gadus katorgas vai cietuma. Revolucionārās kustības vēsturē ir zināmas šādas smagas represijas pret revolucionāriem. Tas notiek vienmēr tad, kad valdošā šķira atrodas savas bojā ejas priekšvakarā un sakopo pēdējos spēkus, lai ar visiem līdzekļiem paturētu savu varu un kundzību.

Pāri īslaicīgām neveiksmēm strādnieku šķira iet tālāk uz uzvaru. Bet tādēļ vajadzīga organizētība, apzinīgums un aktivitāte. Tikai tādā veidā strādnieku šķira cīņā uzvarēs.

*Strādnieki, ziniet, ka tas, kas ir pret fašismu, ir par patiesu strādnieku stāvokļa uzlabošanu.*

*Uz cīņu pret fašismu!*

*Nost fašistisko Ulmaņa valdību!*

*Par strādnieku un zemnieku varu!*

*Par Padomju Latviju!*

*Latvijas Komunistiskās partijas un Latvijas Komunistiskās jaunatnes savienības Daugavpils pilsētas komiteja*

id: 142

file\_name: revl-n142-LKP\_Karpatu\_district\_committee-1000-[…1935-05-15].txt

title: LKP «Karpatu» rajona komitejas uzsaukums darbaļaudīm nepiedalīties valdības rīkotajās fašistiskā apvērsuma gadadienas svinībās

author: LKP «Karpatu» rajona komiteja

date: […1935-05-15]

print\_run: 1000

typography\_name: Spartaks

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 297–299.

text:

Bez cīņas nav uzvaras! Visu zemju proletārieši, savienojieties!

DARBAĻAUDIS!

15. maijā buržuāzija svinēs savus uzvaras svētkus pār strādnieku šķiru. Gadu jau valda fašistiskā Ulmaņa valdības bendes politika pret darbaļaudīm. Visneģēlīgākā kārtā tiek iznīcināti strādnieku ieguvumi. No slimokasēm padzina strādnieku pilnvarniekus, kases līdzekļus izdala aizsargiem un kara aviācijai. Buržuāzija gatavo galīgu slimokasu sagraušanu. Fašistu valdība, nosizdama algas pašvaldības darbiniekiem, ievadīja vispārēju algas nosišanu strādniekiem. Darbaļaudis tiek nodoti neierobežotai uzņēmēju patvaļai — strādniekus var atlaist bez iemeslu uzrādīšanas. Bezdarbniekus dzen pie lauku budžiem par vergiem. Rīgas darba tautai uzkrāva maksāt cara laikā ietaisīto parādu Lazaru bankai, kuras bonas atrodas vietējo vācu baronu, H. Celmiņa, K. Ulmaņa u. c. rokās. Cukurs tiek sadārdzināts, nekautrējoties pietam vēl reklamēt, lai vairāk pērk. Preču cenas notur augstas ar monopoliem, muitām, kontingentiem, akcīzēm utt. No darba tautas izsūktie miljoni aiziet fabrikantu un lielsaimnieku atbalstam. Tai pašā laikā nabadzīgais zemnieks tiek izūtrupēts.

Lai apspiestu strādnieku nemieru, viņu organizācijas sagrāva un aplaupīja. Simtiem strādnieku iemesti cietumos, simtiem piespriesti gari gadi un karātavas (Murinam u. c.). Vairāki strādnieki tiek spīdzināti uz ielām (Rozentāls u. c.). Cietumos strādnieki tiek spīdzināti līdz ārprātam un pat nosisti (Rīgas Centrālcietumā nosita strādnieku Pētersonu). Atjaunotajās strādnieku arodbiedrībās valda fašistu uzticamības vīri. Lai nospiestu vē dziļākā verdzībā darba tautu, fašistu valdība arī uz priekšu uztur karātavu režīmu — kara stāvoklis tiek pagarināts! Lai vēl vairāk pastiprinātu policijas patvarības režīmu, policijas izziņu gatavojas pielīdzināt iepriekšējām izmeklēšanām. Ulmaņa valdība, iedama Hitlera pēdās un pavadījumā, gatavojas iegrūst Latviju noziedzīgā karā pret Padomju Savienību, kura vienīgā aizstāv mazo tautu neatkarību. Valsts zaglis un korupcijas ciltstēvs Ulmanis un Ko gatavo Latvijas pārdošanu un pazudināšanu, latviešu tautas nodošanu vācu imperiālistu (Hitlera) un baronu kalpībā.

Darbaļaudis! Nepiedalīsimies fašistu rīkotos gājienos, sapulcēs un izrādēs, kur buržuāzija un viņas kalpi rīkos savas asinsdzīres uz darbaļaužu posta, bada, moku un verdzības rēķina.

Biedri! Strādnieki un strādnieces!

Fašistiskā Ulmaņa valdība grib savus asiņainos fašistiskos svētkus, 15. maiju, demonstrēt pasaules priekšā kā visas tautas svētkus, tāpēc buržuāzija ar varu piespiež strādniekus iet demonstrācijās, draudot ar atlaišanu. Uzņēmēji piespiež strādniekus iet demonstrācijās. Tur, kur draudi nelīdz, uzņēmēji uzpērk, solīdami samaksāt par 15. maiju pilnu dienas algu, lai tikai ejot demonstrācijā. Valdība ar nabagu dāvanām trūcīgiem bērniem un visādiem solījumiem cenšas aizraut līdz plašas masas.

*Boikotēsim 15. maiju! Nost kara stāvokli!*

*Nost fašistisko Ulmaņa valdību! Lai dzīvo strādnieku vienotā revolucionārā fronte!*

*Nepielaidīsim Ulmanim un Ko iesaistīt Latviju intervences* *karā pret SPRS!*

*Lai dzīvo Padomju Latvija!*

*LKP «Karpatu» rajons*

id: 143

file\_name: revl-n143-SP\_CK-4000-[…1935-05-15].txt

title: Latvijas Sarkanās Palīdzības CK uzsaukums darbaļaudīm boikotēt fašistiskā apvērsuma gadadienas svinības

author: Latvijas Sarkanās Palīdzības Centrālā komiteja

date: […1935-05-15]

print\_run: 4000

typography\_name: Spartaks

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 299–301.

text:

Visu zemju proletārieši, savienojieties!

15. MAIJĀ, FAŠISTISKĀS DIKTATŪRAS GADADIENĀ, PASTIPRINĀSIM CĪŅU PRET TERORU!

Šausmu un vajāšanu pilns gads ir pagājis priekš Latvijas darbaļaudīm. Dziļā trūkumā un postā fašisti iegrūduši pilsētu un lauku darbaļaudis. Smagās nodokļu nastas, «brīvprātīgie» ziedojumi aizsargiem un kara vajadzībām, krītošās algas, augošais bezdarbs un sociālās apdrošināšanas galīga sagraušana — viss tas padarījis darba cilvēka, it sevišķi strādnieku stāvokli nepanesamu. Darba tautai fašisti nolaupījuši pēdējās politiskās brīvības. Sagrautas visas strādnieku organizācijas. Nežēlīgi tiek vajāti visi revolucionārie strādnieki, zemnieki un progresīvā inteliģence. No skolām izdzīti visi progresīvie skolotāji un viņu vietās nosēdināti paklausīgie Ulmaņa kalpi un viduslaiku tumsības mošķi. Pēc Hitlera parauga bibliotēkas iztīrītas no visām revolucionārajam un progresīvajām zinātniskām grāmatām.

Tumsonība un reakcija zem tautiskā fašisma maskas valda Latvijā. Katra brīva doma, katrs brīvs vārds tiek ar nežēlīgiem terora līdzekļiem no fašistiem apspiests. Maskēdamās ar «tautas atdzimšanas», «tautas vienības» un citiem nacionālšovinistiskiem lozungiem, Ulmaņa fašistiskā valdība izved visnejēdzīgāko Latvijā dzīvojošo mazākumtautību apspiešanu. Dzīvnieciskajam nacionālismam un antisemītismam tagad dota vaļa. Latgales darbaļaudis fašisti vajā un žņaudz kā īsti kolonizatori.

*Un viss tas, lai nodrošinātu Latvijas lielburžuāzijai bezrūpīgu dzīvi arī visšausmīgākā krīzes laikā un lai sagatavotu Latviju par hitleriskā laupīšanas kara placdarmu pret SPRS.*

Vai var pēc visa tā iedomāties lielāku nekaunību kā aizsarga Bērziņa aicinājumu strādniekiem atdot savas sirdis «vadonim», šim bendēšanas dakterim, bet «dakteris» ar politpārvaldes spiegu baru un ar aizsargu durkļu palīdzību dara savu darbu darba tautas apspiedējiem par labu. Pusgada laikā Ulmaņa fašistiskā valdība administratīvā kārtā vien sodījusi 22 548 cilvēkus, ik mēnešus uzliek par Ls 220 000 naudas sodus! Administratīvi sodīto skaits arvienu pieaug, jo darbaļaudis nevar klusēt un arvienu drošāk izteic patiesību par valdību un uzstājas pret fašistu mežonīgajiem uzbrukumiem. Jau nodibināta un tālāk veidojas Latvijas strādniecības vienotā fronte cīņā pret fašismu.

Ulmanis jūt, ka šī darbaļaužu vienotā fronte darīs galu fašistu tirānijai Latvijā. Lūk, kāpēc Ulmanis vēl nežēlīgāk vajā revolucionāros cīnītājus. Fašistu valdīšanas laikā ārkārtīgi pasliktinājies politieslodzīto stāvoklis. Ar nepārtrauktiem, nepamatoti uzliktiem karceru sodiem, ar spīdzināšanām politpārvaldes un cietumu moku kambaros fašisti grib salauzt Latvijas darbaļaužu revolucionāro cīņas sparu. Latvijā trakojošais fašisms jau pārgājis uz hitleriskām strādnieku slepkavošanas metodēm: sākušās strādnieku apšaušanas uz ielām un karātavu celšana revolucionārajiem strādniekiem un zemniekiem. Latgales strādniekus un zemniekus — Murinu, Bondarenko un Vorslavu izglāba no cilpas tikai visplašākais darbaļaužu protests, ar kuru bija jārēķinās pēc revolucionāro strādnieku asiņu izslāpušajiem bendēm.

Latvijas strādniecības revolucionāro cīņas sparu nesalauza nedz 1905. g. vācu baronu rīkotās soda ekspedīcijas, nedz cara žandarmu un vācu okupantu asinsdarbi.

*Viņu nesalauzīs arī Latvijas «tautiskā» fašisma terors.*

Fašistu valdīšanas gadadienā Ulmanis, pēc Hitlera modes uz darba tautas rēķina rīko spožas svinības, lai [ar] parādēm, tautiskiem kumēdiņiem un šovinistisku bungu rīboņu apdullinātu un apmulsinātu darba tautu.

Bet fašistu apvērsuma greznā «jubilejas» diena izsauks ikkatrā darba cilvēkā neizdzēšamu naidu pret fašistisko režīmu, šī diena lai pamudina katru uz cīņu pret fašismu, jo nav darbaļaudīm lielāka ienaidnieka kā fašisms.

Nevis «tautas vienību», bet gan lielkapitālistu diktatūru pār darba tautu ir atnesis fašisms Latvijā. Nevis darba tautas brīvību sargā fašisti, bet gan vēl smagākas važas, vēl šausmīgāku teroru gatavo fašisti Latvijas darba tautai. Viņi gatavojas hitleriešu un poļu imperiālistu apbruņotās bandas laist caur Latviju pret SPRS, un, ielaižot hitleriešus, viņi nodos Latvijas darba tautu vācu baronu verdzībā.

*Boikotēsim šos svētkus!*

*Neviens* apzinīgs strādnieks, darba zemnieks, darba inteliģents, neviens godīgs un apzinīgs darba tautas loceklis nepiedalīsies svētkos, apzinādamies, ka šie svētki ir izsūcēju un varmāku uzvaras svētki pār šķeltu darba tautu, ka milzīgās summas, kuras izlieto šiem svētkiem, ir nolaupītas darba tautai, nositot algas, paaugstinot cenas pirmās nepieciešamības produktiem, apcērpjot sociālo likumdošanu.

Kamēr varmākas svin svētkus, pieliksim visus spēkus, lai palīdzētu šo fašistu-uzvarētāju neskaitāmiem upuriem, kurus spīdzina cietumos un politpārvaldē, tur bezdarbā, postā un badā!

*Nestaigāsim* vis pa ielām špiku un aizsargu pavadībā, bet apmeklēsim savus paziņas un darba biedrus, izskaidrojot tiem šīs dienas īsto nozīmi, atturēsim viņus no piedalīšanās šinīs fašistu un izsūcēju svētkos, uzaicināsim viņus piedalīties pretfašistu cīņā!

Kopā ar visas pasaules darba tautu cīnīsimies pret fašismu, palīdzēsim fašisma upuriem. Neaizmirsīsim, ka [ar] šiem svētkiem fašisms masko savu gatavošanos karam pret *SPRS*, savu gatavību kalpot Hitlera fašismam!

*Palīdziet pretfašistu cīnītājiem!*

*Pievienojieties vienotai pretfašistu cīņas frontei!*

*Ziedojiet fašistu terora upuriem un to ģimenēm!*

*Ziedojiet Sarkanajai Palīdzībai — vienīgajai darba tautas pretfašistu cīņas un solidaritātes organizācijai!*

*Lasiet un izplatiet Sarkanās Palīdzības literatūru!*

*Nost fašismu! Nost karu! Nost intervences gatavotājus pret SPRS!*

*Nost karātavas! Brīvību visiem politieslodzītiem!*

*Lai dzīvo darba tautas starptautiskā solidaritāte!*

*Latvijas Sarkanās Palīdzības Centrālā Komiteja*

id: 144

file\_name: revl-n144-LKJS\_CK\_LSJS\_CK-3000-1935-06.txt

title: Latvijas Sarkanās Palīdzības CK uzsaukums darbaļaudīm boikotēt fašistiskā apvērsuma gadadienas svinības

author: LKJS CK un LSJS CK

date: 1935-06

print\_run: 3000

typography\_name: Spartaks

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 302–304.

text:

Bez cīņas nav uzvaras! Visu zemju proletārieši, savienojieties!

SKOLU BEIGUŠIE JAUNIEŠI!

BIEDRI!

Kad beidzas ziedošais pavasaris un sējas laiks, kad sākas svelmainā vasara, tūkstošiem jauniešu ar tādiem vai citādiem papīriem kabatās pamet pamatskolas un vidusskolas solus, lai tajos vairs neatgrieztos, lai ietu tālāk — dzīvē. Kas izaugs manā nākotnes tīrumā? Kur mūsu taisnais un pareizais ceļš uz labklājību? — domā katrs skolu beigušais.

Jau tas vien, ka šogad ir mazāk skolu beigušo, ka ar katru gadu paliek mazāk to, kam līdzekļi atļauj apmeklēt skolas, raksturo laikmetu, kādā mēs dzīvojam. Šis ir drūms laiks. Mūsu tautai patvarīgi uzkundzējusies visļaunāko, visnodevīgāko, visnodevīgāko, viskoruptīvāko neģēļu kliķe, kas nomāc tautas brīvības un kultūras centienus, kas izsūc, nolaupa darba tautas līdzekļus, kas, visu beidzot, gatavo ceļu vācu junkuru varas atjaunošanai Latvijā. Kopā ar latviešu pašu un starptautiskiem kapitālistiem, kuru aģenti viņi ir, fašisti jauno paaudzi grib izaudzināt par padevīgiem darba lopiem un sagatavo to lielgabalu gaļai vecās pasaules karā pret SPRS, pret topošo brīvo cilvēci. Viss, ko tev fašistiskie meļi skolā stāstīja par «atjaunotās» Latvijas saimniecisko «uzplaukumu», ir caur un cauri mānīšana. Mazliet grozot saimniecisko politiku, ierobežojot ārzemju preču ievedumus, fašisti gan uz laiku panākuši nodarbināto skaita pieaugumu, kas atkal lēnām samazinās. Bezdarbs ar avīžu rakstiem un fašistu runām nav novēršams. Ar paaugstinātiem nodokļiem, izspiestiem ziedojumiem, kurus izšķiež kara gatavošanai un tautas apspiešanas aparāta algošanai, ar kapitālistiem piešķirto patvaļu algu noteikšana, ar paaugstināto dzīves dārdzību darba tauta slīd arvien dziļāk nabadzībā un bagātnieku atkarībā. Jaunatnei dzīve sola tikai dziļu postu un bezizredžu nākotni.

Kapitālistiem nevajaga gudru un izglītotu strādnieku, jo tādi vairāk apzinīgi, saprot, ka darba devējs iedzīvojas no viņa sviedriem. Tādēļ kapitālistu fašistiskajā valstī skola iekārtota tā, ka tūkstoši nabadzīgo ļaužu bērnu nemaz netiek līdz pamatskolas pēdējai klasei, bet jau agrā bērnībā spiesti kļūt par lētu darbaspēku. Nav laimīgāki arī tie daudzie, kas beidz pamatskolas, bet kam tēva maks nebriest no skanošiem latiem. Lielam vairumam sapnis par tālāku izglītību paliek tikai sapnis. Fašistiskā valdība noslēdz vidusskolu durvis darbaļaužu jaunatnei. Jau pie pamatskolas beigšanas absolventus šķiro avīs un āžos, ne vienmēr par pamatu ņemot sekmes. Cauri dubultīgai eksāmenu barjerai, kas nolikta vasarā, pašā darba laikā, izlauzīsies tikai retais strādnieku vai darba zemnieku zēns, jo tiem nav iespējas kā bagātniekiem algot repetitorus, nav arī laika mācīties, jo jāpalīdz vecākiem sagādāt uzturu.

Bez tam izglītības ministrs Tentelis ir atklāti pateicis, ka turpmāk pie uzņemšanas vidusskolās, tāpat augstskolā skatīsies pēc vecāku materiālā stāvokļa, jo uz pabalstiem neesot ko cerēt. Kas tavs tēvs, tam arī tev jāpaliek! Tas ir nekaunīgs, cilvēku pazemojošs rīkojums, kas nostāda visus nemantīgos viduslaiku dzimtļaužu stāvoklī.

Lai izskaustu no vidusskolām pēdējos nemantīgos jauniešus, mācības maksa ar nākošo mācību gadu paceļas uz Ls 120 gadā, atsvabināmo skaits samazināts. Visiem ievestas obligatoriskas formas, ko ne katrs spēj iegādāt. Fašistu liekuļiem nerūp tautas izglītība, viņi izšķiež tautas naudu savu bruņoto bandu uzturēšanai un izpriecām. Cik darba jauniešiem nevarētu dot brīvu skolu no tiem miljoniem, ko izšķieda vienā pašā 15. maija vakarā?

Tie nemantīgie jaunieši, kas agrāk pie daudzmaz liberālākas skolu politikas iekļuvuši ģimnāzijās, tehnikumos, arodskolās un šogad tos beidz, tāpat padoti bezperspektīves nākotnei. Fašisti gan ar likumu izskauduši «inteliģenta bezdarbnieka» nosaukumu, bet inteliģences un tehniski izglītoto bezdarbs no tā nemazinās. Uz augšu tiks tikai tie, kam ministrijās sēž onkuļi, kam netrūks naudas milzīgajām mācības maksām augstskolās.

Vergu darbs, nāve karā par bagātnieku un varmāku interesēm, lūk — viss, ko fašisti un viņu laiks tev var dot. Tavā nākotnes tīrumā rēgojas ierakumu grāvji, granātu bedres un brāļu nekoptas kapu kopas ar šalcošām smilgām. Jeb labākā gadījumā kāds necilvēcīgs darbs pie mocoši ilga darba laika, kas atņem visus spēkus, izsūc pēdējo enerģijas pilīti. Un ilgi bezdarba mēneši un gadi, kur bads pa laikam mainīsies ar darba mokām.

Biedri! Pamatskolu, ģimnāziju, tehnikumu, arodskolu absolventi! Ja šis laiks mums nedod šodien cilvēka dzīvi, nedod pat nākotnes izredzes, pavelk strīpu zem mūsu tālākas izglītības centieniem, tad mums jāzin, ka sevi glābt un pacelt varam tikai mēs paši, grozot šo laiku un iekārtu. Arī skolā mums kaut ko runāja par dzīves grūtībām, stāstot, ka tās vajag panest ar pacietību un pieticību. Dzīvē tu pārliecināsies, ka tādu ceļu tev mācīja tikai tādēļ, lai tu visu mūžu paliktu nabags un apspiests, bagātu uzticīgs kalps. Mēs tev sakām, pacel dūri un triec! Cīņā, visu mūsu kopīgā cīņā tu iegūsi savas tautas un savu personīgo laimi! Neļaujies būt apspiestais un verdzinātais, bet vienmēr un visur cīnies par brīvību, taisnību, savu un savu likteņa biedru labklājību! Kopā ar labākajiem no mūsu tautas, kopā ar revolucionāro strādniecību un jaunatni cīnies pret tautas aplaupītājiem un nodevējiem!

Visai jaunatnei brīvu ceļu uz izglītību!

Par mieru, brīvību un progresu!

Par tautas atsvabināšanu no hitlerisko nodevēju jūga!

Par labāku dzīvi visiem un ikvienam — par sociālismu!

*LSJS CK*

*LKJS CK*

id: 145

file\_name: revl-n145-LKJS\_Riga\_committee-2000-1935-06-15.txt

title: LKJS Rīgas komitejas uzsaukums kokzāģētavu strādniekiem organizēt cīņu par darba algas paaugstināšanu un darba apstākļu uzlabošanu

author: LKJS Rīgas komiteja

date: 1935-06-15

print\_run: 2000

typography\_name: Spartaks

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 304–305.

text:

Bez cīņas nav uzvaras! Visu zemju proletārieši, savienojieties!

BIEDRI KOKSTRĀDNIEKI!

Nekad vēl kokstrādnieku darba algas un darba apstākļi nav bijuši tik slikti kā taisni tagad, pēc fašistiskās diktatūras vienā gada valdīšanas.

Vēl pagājušā gadā kokzāģētavu iekšējo darbu strādniekiem maksāja Ls 2,60—2,80 par dienu: tagad vairs tikai Ls 1,80—2,00, un sievietēm tikai nedaudz vairāk par latu (Ls 1,20—1,40). Nesēji, kas pagājušā gadā saņēma vismaz Ls 2,70—3,00 par standartu, tagad [saņem] tikai Ls 2,50—2,60.

Un, ja tagad, kad zāģētavās tik steidzami darbi, organizētā cīņā nepanāksim algu palielināšanu, uz rudens pusi algas nositīs vēl zemāk, un cīņa par darba algu uzlabošanu būs daudz grūtāka.

*Tāpēc Komunistiskā jaunatnes savienība aicina visus kokstrādniekus*, strādniekus, visus, kas ir pret bada algām, par strādnieku dzīves līmeņa uzlabošanu, *iziet kopējā cīņā par algu palielināšanu* uz Ls 2 dienā sievietēm un Ls 3 vīriešiem. Nesējiem prasīsim pacelt atalgojumu uz Ls 3 par standartu.

Biedri, «Hazāna», «Eksportvoda», Rapida, Mīlmaņa, Silvana un citu zāģētavu strādnieki!

Savas taisnīgās prasības iesniegsim fabrikas administrācijai un viņu neizpildīšanas gadījumā pārtrauksim darbus. Izejot streikā, rādīsim piemēru visām pārējām kokzāģētavām un pacelsim cīņā visus Rīgas kociniekus.

Pārtraucot darbus, sasauksim strādnieku sapulces fabrikās, izvēlēsim streika komiteju fabrikā un delegātus vispārējai kokstrādnieku cīņas komitejai.

Cīņas sekmīgai izvešanai par darba algu uzlabošanu organizēsim arodgrupas fabrikās, tādā kārtā izveidojot spēcīgu revolucionāro kokstrādnieku arodorganizāciju.

Boikotēsim fašistiskās arodbiedrības, bet tur, kur fašisti tomēr sadzinuši strādniekus, organizēsim spēcīgas revolucionāras arodopozīcijas grupas. Piespiedīsim fašistus ļaut izvēlēt arodvaldes pašiem strādniekiem un tādā kārtā pārvērtīsim fašistiskās arodorganizācijas par strādnieku šķiras cīņas organizācijām.

*Vienotā strādnieku šķiras fronte, komunistiskie, sociālistiskie, bezpartejiskie un visi pārējie strādnieki un jaunieši, jau tuvākās dienās iziesim kopējā cīņā par darba algu palielināšanu, par neciešamo darba apstākļu uzlabošanu.*

*Prasām* pacelt dienas algu *vīriešiem*  
vismaz līdz Ls 3 dienā,  
*sievietēm* — Ls 2,00—2,50.

*Prasām* maksāt nesējiem vismaz Ls 3 par standartu!

*Par* brīvo strādnieku šķiras organizāciju atjaunošanu!

Neļausim sevi piekrāpt no fašistu aģentiem — bērziņiem un feldmaņiem un viņu glumajām mēlēm.

Tikai paši strādnieki vienotā revolucionārā cīņā panāks sava stāvokļa uzlabošanu!

*Lai dzīvo ciņa par kokstrādnieku dzīves līmeņa un darba algu uzlabošanu!*

*Lai dzīvo kocinieku streiks!*

*Latvijas Komunistiskās jaunatnes savienības Rīgas komiteja*

id: 146

file\_name: revl-n146-LKJS\_Riga\_org\_IV\_district\_committee-unk-1935-07-25.txt

title: LKJS Rīgas organizācijas IV rajona komitejas uzsaukums strādniekiem protestēt pret represijām un politisko apcietināto režīma pasliktināšanu Latvijas cietumos

author: LKJS Rīgas organizācijas IV rajona komiteja

date: 1935-07-25

print\_run: unk

typography\_name: Spartaks

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 306.

text:

Bez cīņas nav uzvaras! Visu zemju proletārieši, savienojieties!

NOST BENDES ROKAS NO IESLODZĪTAJIEM STRĀDNIEKIEM!

BIEDRI! KAMĒR FAŠISTU BALAMUTES ATKAL LEJ SAVAS SALDĀS RUNAS STRĀDNIEKU AUSĪS, ULMAŅA VALDĪBA IZVED JAUNU, VĒL NEDZIRDĒTI BARBARISKU UZBRUKUMU POLITIESLODZĪTAJIEM. TIKS. AIZLIEGTI PIENESUMI NO VAĻAS, kas tiek savākti no darbaļaužu ziedojumiem. Politieslodzītajiem tas nozīmē *lēnu* bada nāvi, jo cietuma ēdienam nav nedz tauku, nedz arī olbaltumu, nedz arī citu nepieciešamu vielu, it sevišķi tas attiecas uz nepanesami smagā katorgas darbā nodarbinātiem politiskiem ieslodzītajiem (it sevišķi uz Iļģuciema akmeņlauztuvēs nodarbinātajiem). Paredz vēl attiecināt uz politiskajiem t. s. progresīvo soda režīmu, kuru viņi 1927. g. novērsa ar 13 dienu bada streiku. Centrālcietuma IV korpusā atkal notikusi zvēriska politieslodzīto piekaušana, 12 b.b. smagi piekauti un mesti karcerī par protestu pret sava slimā biedra piekaušanu.

Biedri! Fašistu asinssuņiem trūkst vīrišķības un drosmes atklāti nogalināt strādnieku cīnītājus. Bailēs no masu protesta viņi neuzdrošinājās izpildīt nāves sodu b.b. Murinam, Bondarenko un Vorslavam. Bet viņi grib klusumā, aiz cietuma mūriem nobendēt *antifašistus* — strādniekus un zemniekus, nobendēt ar badu un nepanesamu režīmu, kā b. Pētersonu u. c.

*Biedri!* Tikai jūsu vienotais protests var glābt cilvēkus, kas visu savu dzīvi ziedojuši cīņai par strādnieku atsvabināšanu no kapitālisma jūga. Sūtiet kolektīvus protestus Tieslietu ministrijai un iekšlietu viceslepkavam Bērziņam! Prasiet visu antifašistu atsvabināšanu! *Brīvību* visiem arodbiedrību un strādnieku organizāciju dalībniekiem!

*Novērsiet asiņaino bendes roku no cietumā smokošiem strādniekiem!*

Nost fašismu un karu!

*LKIS 4. rajons*

id: 147

file\_name: revl-n147-LKP\_soldiers\_org-unk-[…1935-07-27].txt

title: LKP kareivju organizācijas lapiņa par fašistiskās valdības izrēķināšanos ar politiski neuzticamiem Latvijas buržuāziskās armijas virsniekiem un instruktoriem

author: LKP kareivju organizācijas

date: […1935-07-27]

print\_run: unk

typography\_name: unk

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 307–308.

text:

Bez cīņas nav uzvaras! Visu zemju proletārieši, savienojieties!

LATVIJAS ARMIJAS VIRSNIEKI UN INSTRUKTORI!

Ko jums ir devusi fašistiskā diktatūra? Ulmanis, nākdams pie varas, jums solīja: atcelt visus atvilkumus (kas zemākās kategorijās sastāda ap Ls 25), paaugstināt algas un [piešķirt] dažādas privilēģijas. Tai vietā fašistiskie barveži rīkojas ar jums kā ar šaha figūrām. Jūs esat beztiesiski, un jums akli jāpaklausa augstākajai priekšniecībai. «Dienesta labā» jūs bieži «pārsviež» no vienas daļas uz otru. Vairāki desmiti virsnieku un instruktoru atlaisti no armijas «uz pašu atlūguma» dēļ dzeršanas, maksimālā vecuma u. c. nesvarīgiem iemesliem. Patiesībā te ir politiska neuzticamība. Ar atlaišanu apdraudēts gandrīz katrs virsnieks un virsdienesta instruktors. Jaunieceltie augstākie priekšnieki rosīgi «sijā» virsnieku un instruktoru sastāvu. Artilērijas inspektors Dannenbergs braukā no pulka uz pulku un apskata instruktoru dienesta žurnālu (smagās artilērijas pulkā), kliedz: «Sodīts! Ganos! Atlaist, atlaist!» Tur pēdējā laikā atlaisti 3 instruktori. No Vidzemes artilērijas pulka — 15 virsnieki un instruktori, no Daugavpils garnizona — 25 virsnieki un instruktori utt. Bija nolemts atlaist vairākus krievu un vācu tautības virsniekus un instruktorus. Krievus atlaida, bet uz vācu politisko aprindu spiediena netika atlaists neviens vācu virsnieks. Ulmanis, Hitlera un baronu uzpirkts un iespaidots, gatavo jūs karam, kur pirmos sūtīs jūs likt savas galvas par citu interesēm.

Algas virsdienestā jums ir stipri mazas — Ls 162 līdz 77 zemākajiem instruktoriem (nerunājot nemaz par obligatorisko aktīvo dienestu — Ls 8 līdz Ls 12 mēnesī). Turpretim pulkveži saņem no Ls 430 līdz 596 un ģenerāļi pat Ls 740 līdz 963 mēnesī. No Jūsu algām tiek atvilkts pensijām 4,5%, krīzes un bezdarba fondiem; ģimenes piemaksas samazinātas uz 25%, uztura nauda (zemākajiem) agrāk bija 82 santīmi dienā, tagad 53 santīmi. Ik pēc 3 gadiem jūs agrāk saņēmāt izdienas piemaksas, tagad arī tās nesaņemat. Kur vēl dažādie ziedojumi: «brīvības» piemineklim, aviācijai u. c. Kas paliek no jūsu algas? Ir jau projektā apģērba vietā izsniegt naudu. Iznākšot valdībai lētāk, bet jūsu stāvoklis ar to vēl vairāk pasliktināsies. Jūsu vecāki nesaņem ne brīvu ārstu, ne zāles. Rīt, parīt jūs varat atrasties ārpus armijas — bezdarbnieku rindās, bez darba un maizes. *Virsnieki un instruktori!* Par ko jūs cīnāties? Ulmanis, Vācijas aģents, ar saviem palīgiem — ģenerāļiem Balodi un Berķi izpārdod Latviju un gatavo jūs karam pret Padomju valsti. Vai jums ir «jāliek galva uz ežiņas par šo tēvu zemi»? *Nē! Jums nav jākaro lielrūpnieku un baņķieru interesēs un nav jāšauj citu zemju strādnieki! Apzinīgie virsnieki-instruktori, pārdomājiet labi jūs savu stāvokli.* Tikai padomju vara Latvijā patiesi dos jums visas cilvēciskās tiesības, apmierinās jūsu prasības. Jūsu vecāki nedzīvos pusbadā, par brīvu viņi tiks ārstēti uz valsts rēķina. Atrodoties Padomju Latvijas Sarkanās Armijas rindās, jūs būsiet līdztiesīgi pilsoņi un ar visu apgādāti. Armiju atstājot, jums būs nodrošināts darbs pēc izvēles.

*Uz cīņu par savām prasībām un tiesībām, par labāku stāvokli! Nost ar fašistisko barvedi — neģēli Ulmani un viņa slavinātājiem! Nost ar fašismu un karu!*

*Latvijas Komunistiskās partijas kareivju organizācija*

id: 148

file\_name: revl-n148-LKP\_Riga\_org\_Kirov\_district\_committee-800-[…1935-07-28].txt

title: LKP Rīgas organizācijas Kirova rajona komitejas uzsaukums strādniekiem boikotēt valdības rīkotos fašistisko arodbiedrību karogu iesvētīšanas svētkus

author: LKP Rīgas organizācijas Kirova rajona komiteja

date: […1935-07-28]

print\_run: 800

typography\_name: unk

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 308–310.

text:

Bez cīņas nav uzvaras! Visu zemju proletārieši, savienojieties!

BIEDRI, STRĀDNIEKI UN STRĀDNIECES!

Latvijas buržuāzija 28. jūlijā rīko atkal tautiskus svētkus. Tie esot pirmie «īstie strādnieku svētki» kopš Latvijas pastāvēšanas laika — raksta arodbiedrību vadītājs.

Vai tie ir īstie strādnieku svētki?

Nē! Tie nav strādnieku svētki! Par to liecina fašistisko arodbiedrību un fašistiskās valdības darbība. Fašistiskā valdība savas pastāvēšanas laikā ir pierādījusi, ka viņas rūpes par tautu izpaužas pirmās nepieciešamības preču sadārdzināšanā (cukurs, petroleja u.c.), nāves sodu ievešanā strādniecības labākajai daļai un strādnieku tiesību pilnīgā laupīšanā.

Agrāko arodbiedrību vietā nodibinātas jaunas, fašistiskās, kur strādniekiem nav nekādas teikšanas. Valdēs, pilnvarniekos un sakarniekos ieceļ pilnīgi «drošus» vīrus, kas nekad neaizstāvēs strādnieku intereses, bet gan pieliks visas pūles, lai novērstu strādnieku uzmanību no esošā fašisma — ļaunuma cēloņa. Par to spilgti liecina pastāvošo arodbiedrību, viņu vadītāju un darba inspektoru rīcība. Kad oststrādnieki iesniedza prasības dēļ algas neizmaksas, — tās palika bez ievērības. Kad vairākās kokzāģētavās izcēlās plašs nemiers [sakarā] ar neiespējami zemām algām un neciešamiem darba apstākļiem, — arodbiedrības, darba inspektori un valdība nedarīja itin neko, lai palīdzētu strādniekiem. Gluži otrādi. Kad strādnieki iesniedza sūdzības darba inspektoriem, tie tika atlaisti no darba un vajāti. Tiešs palīgs valdībai strādniecības fiziskā un morāliskā iznīcināšanā ir fašistiskās arodbiedrības ar valdības ielikteņiem.

Biedri! Mums jābūt skaidrībā par to, ka mums nav ko gaidīt uz palīdzību no fašistiskajām arodbiedrībām. Arodbiedrības tagad ir kļuvušas no strādniecības cīņas ieroča pret buržuāzijas uzbrukumiem par buržuāzijas ieroci pret strādnieku taisnīgajām prasībām. Tas turpināsies tik ilgi, kamēr arodbiedrību vadībā būs fašistiskās valdības ielikteņi. Izmantojot strādniecības labākās tradīcijas — sastāvēšanu savās cīņas organizācijās —- arodbiedrībās, tie ievilina tur neapzinīgākos strādniekus, iemidzinot viņu apziņu ar dažādiem solījumiem, tautiskiem jandāliņiem un ekskursijām, lai tikai strādnieks nedabūtu saskatīt sava trūkuma un nelaimju cēloni, fašismu un viņa algotos barvežus arodbiedrībās. Tāds ir fašistisko arodbiedrību īstais mērķis un būtība.

Biedri! Neļausim sevi vest ap stūri ar tautiskiem jandāliņiem un spēlītēm! Mums nepieciešams darbs un maize, bet to mums nedod un nedos fašistiskās arodbiedrības. Tādēļ lai mums visiem IT skaidri saprotams, ka valdības rīkotie «īstie strādnieku svētki» nav mūsu svētki.

*Boikotēsim tos!*

Mēs svinēsim arodbiedrību svētkus tad, kad tās cīnīsies par mūsu interesēm, par darba algas paaugstināšanu un darba apstākļu uzlabošanu, par visu strādnieku nodrošināšanu ar darbu, par kura algu būtu iespējams vest cilvēcīgu dzīvi! Biedri! To mēs panāksim tikai tad, kad arodbiedrību vadībā būs īsti strādniecības interešu aizstāvji — mēs, paši strādnieki. Tādēļ vienoti uzstāsimies par slēgto arodbiedrību atjaunošanu, kuras darbosies uz šķiru cīņas pamatiem un līdz ar to būs īstais strādniecības interešu aizstāvis. Cīnīsimies par no strādniekiem vēlētām valdēm un sēdēm pilnvarniekiem arodbiedrībās. Pret slēgtām arodbiedrību valžu sēdēm, kur lemj par mūsu eksistenci. Pret fašistiskām arodbiedrībām un to svētkiem!

Biedri! Valdība pieliks visas pūles, lai ar varu sadzītu vairāk strādnieku šajos viltus svētkos. Tad valdība varēs jo skaļāk runāt par strādnieku vienprātību ar to.

Neviens lai neņem dalību fašistiskajās arodbiedrībās un to svētkos!

Organizēsimies cīņai par mūsu stāvokļa uzlabošanu!

Nost kara stāvokli!

Lai dzīvo strādnieku vienotā arodcīņa par mūsu taisnīgo prasību izvešanu dzīvē!

*LKP Kirova rajons*

id: 149

file\_name: revl-n149-LKP\_Riga\_committee-5000-[…1935-07-28].txt

title: LKP Rīgas komitejas uzsaukums darbaļaudīm izmantot cīņai par savām prasībām valdības rīkotos fašistisko arodbiedrību karogu iesvētīšanas svētkus

author: LKP Rīgas komiteja

date: […1935-07-28]

print\_run: 5000

typography\_name: Spartaks

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 310–312.

text:

Bez cīņas nav uzvaras! Visu zemju proletārieši, savienojieties!

Darba tauta! Pasaule stāv pie jauna drausmīga imperiālistiska kara sliekšņa. Starptautisko attiecību saspīlētība vairāk kā jebkad tuvojas 1914. g. liktenīgi kritiskajām augusta dienām, kad sākās pasaules karš. Imperiālistiskā kara galvenā kurinātāja, asins murgu apsēstā hitleriskā Vācija, ir jau radījusi armiju un bruņojumu, kas veco ķeizara Vilhelma armiju un bruņojumu pilnīgi aizēno. Kara savienība starp imperiālistisko Vāciju, militarizēto fašistisko Japānu, Poliju, Somiju utt. top par visiem redzamu faktu. Divi jaunā pasaules kara centri, divi kara ugunskuri, — viens Tālajos Austrumos, Japānas sfērā, otrs tuvos kaimiņos, hitleriskās Vācijas sfērā — tiek arvien vairāk uzpūsti, kas kuru katru mirkli var uzliesmot vēl nepieredzēti drausmā pasaules kara ugunskurā, kas prasīs nesalīdzināmi vairāk upuru kā 1914. g. uzsāktais slaktiņš. Kara draudus daudzkārt pastiprina netraucēta Abesīnijas iekarošana no Itālijas fašistiem, demilitarizētās Reinzemes okupācija un līgumu laušana no Vācijas puses, bez kā pret to kopēji būtu uzstājušās imperiālistiskās lielvalstis. Vēl ļaunāk, taisni Anglija ir tā, kura iedvesmo kara kurinātājus, kura biksta ogles abiem kara ugunskuriem, lai Vācijas un Japānas lielo agresiju novirzītu no savām iespaida sfērām, teritorijām un Vācijai atņemtām kolonijām uz kontrrevolucionāru iekarošanas karu pret SPRS. Krīzes, iekšējo un ārējo pretešķību novājinātais imperiālisms grib izrauties no strauji augošā revolucionārās kustības loka, iznīcinot pasaules darbaļaužu tēviju, mazo tautu draugu, miera, cilvēcības un kultūras sargu SPRS, aplaupot citas zemes un asiņu jūrā noslīcinot savu zemju cilvēcības, pretkara un pretfašisma kustību. Anglijas imperiālisms dara visu, lai izjauktu SPRS-Francijas miera cīnītāju bloku, samierinātu Franciju ar Vāciju un atstātu Vācijai brīvas rokas karam ar SPRS. Taisni šī Anglijas politika piedod sevišķu spēku Vācijas agresīvi kontrrevolucionārai dūrei.

Ko dara Latvijas fašisms šai viskritiskākajā brīdī, kad kuru katru brīdi pār Latvijas zemi var sākt brāzt drausmīgas kara vētras, kad vācu-poļu fašistiskie slepkavas lauzīsies cauri Latvijai uz lielo brīvības un cilvēcības zemi — SPRS, pa ceļam sadalot Baltijas valstiņas? Ulmaņa valdība... dara visu, lai noslēptu latvju tautai šos vācu-poļu fašistu nolūkus. Fašisti izsaimnieko, izlaupa un izandelē Latviju līdz galam, lai beidzot nodotu vācu-poļu fašistu bandām tālākai, simtkārt zvēriskākai verdzināšanai un apspiešanai, kas draud ar latvju tautas vēsturisko ienaidnieku 700 gadus ilgo verdzinātāju vācu-poļu baronu pātagas kundzības atjaunošanu un latvju tautas kā nacionālas vienības izdeldēšanu. Uz «strādnieku svētkiem» fašisms atkal dzīs un vervēs darba tautu, ne lai sagatavotu pret hitlerisma briesmām, bet lai apvārdotu tautai zobus — samierinātu ar fašistiskās verdzības režīmu, saistītu pie kājām, rokām un nodotu tautas nāvīgāko ienaidnieku nagos. Fašistu arodbiedrības atkal organizēs gājienu uz latvju strēlnieku atdusas vietu, ne lai apliecinātu gatavību cīnīties tālāk par mērķiem, kuru dēļ tie ir samaksājuši ar savām dzīvībām un kuri joprojām ir dzīvi latvju tautas sirdī — cīņā pret vācu baronu bandām par brīvu un laimīgu Latviju, tautas nākotni, — bet lai, slēpjoties aiz liekulīga nacionālisma maskas, izandelētu Hitleram latvju tautas nacionālās intereses. Lai darba tautas sirdis kļūtu mīkstākas, «vadonis» pa vācu baronu modei būs atkal gādājis par viņu apslacīšanu ar «ulmanīti» un alu, piedevām pasniedzot lētās alus desas, tā ļaujot saviem vergiem izlustēties, lai pēc tam cauru gadu jo niknāk dīrātu un pātagotu. Strādniekiem šajos svētkos nav par ko priecāties. Viņu grūti pelnītā alga nosista un nolaupīta «brīvprātīgo» ziedojumu veidā «brīvības» piemineklim, kara aviācijai, fašistu «uzvaras» laukumam utt. Strādnieku ārstēšanu pasliktina, sociālos iekarojumus iznīcina — gatavojas pārvelt visu sociālo iestādījumu uzturēšanu uz strādnieku algām. Strādniekiem uzspiež bezmaksas atvaļinājumus un izdzen uz laukiem vergot pie budžiem zem klaušu laiku noteikumiem. Sīko krājēju noguldījumi no pasta krājkases ir izlaupīti, pret nevērtīgām ķīlzīmēm apmainot; visas bankas ir iztukšotas, slepenā papīrnaudas drukāšana tiek legalizēta ar likuma izdošanu par zelta seguma samazināšanu latam, kas nozīmē inflāciju jeb lata kursa nosišanu un draud ar cenu celšanos precēm, ar darbaļaužu posta nepieredzētu pieaugšanu. Vai lai strādnieks priecājas par to, ka viņam ir nolaupītas viselementārākās cilvēka tiesības — viņš nedrīkst sapulcēties un apspriest savu stāvokli, izvēlēt savu vadību arodbiedrībās, Darba kamerā un visos sociālos iestādījumos, nedrīkst līdzrunāt likumdošanā — viņa vietā runā, lemj un dara fašisti. Vai lai strādnieks priecājas par to, ka uz viņa neģēlīgās izsūkšanas un posta pamata paliek arvien bagātāki lauku un pilsētu kapitālisti. Strādnieki, viņu tuvinieki, labākie draugi un biedri, kuri cīnās pret izsūcēju rijību, hitlerismu un karu, tiek vajāti, cietumos spīdzināti līdz ārprātam, līdz nāvei; šai pašā laikā attaisno, atlaiž vai samazina sodus atklātiem Hitlera aģentiem un pērkoņkrustiešiem. Vai lai tauta priecājas par to, ka Ulmanis pārdod mūsu zemi par karalauku Hitleram karam pret mūsu lielo draugu SPRS un mūs pašus izandelē lielgabalu gaļā?

Nē! Ārī Latvijas darba tautas ciešanām, pazemojumiem un pacietībai ir mērs. Viņa turpmāk nepieļaus sevi plēst un dīrāt ar apdzirdīšanu, ar melīgām runām, ka strādnieks priekš fašisma stāvot pāri fabrikas skursteņiem. Darba tauta izmantos sapulcēšanās iespēju fašistu rīkotos strādnieku svētkos, nevis lai apliecinātu padevību fašismam, bet lai prasītu un atgūtu savas cilvēku tiesības. Darba tauta tiek aicināta [apspriest] savu stāvokli un prasības uzņēmumos, arodbiedrībās, dzīvokļos, sapulcēties svētkos vienkopus, lai kolektīvi un droši prasītu:

*Pārtraukt algu nosišanu un nolaupīšanu!*

*Izvest dzīvē tautas nobalsošanā prasīto sociālās likumdošanas paplašināšanu!*

*Tiesību pašiem strādniekiem brīvi izvēlēt arodbiedrību sakarniekus un vadību arodbiedrībās, Darba kameras orgānos un sociālās nodrošināšanas iestādījumos, padzenot no turienes fašistus un kapitālistu kalpus! Pārtraukt Latvijas izandelēšanu Hitleram un nekavējoties ieslēgties SPRS-Francijas miera cīnītāju frontē! Atcelt kara stāvokli!*

*Par vārda, preses, organizēšanās un pulcēšanās brīvībām!*

*Lai dzīvo darbaļaužu uzvarošā vienotā cīņas fronte pret karu un fašismu!*

*LKP Rīgas komiteja*

id: 150

file\_name: revl-n150-LKP\_Riga\_committee-6000-[…1935-07-28].txt

title: LKP Rīgas komitejas uzsaukums strādniekiem boikotēt valdības rīkotos fašistisko arodbiedrību karogu iesvētīšanas svētkus un cīnīties par arodbiedrību pārvēršanu strādnieku šķiras cīņas organizācijās

author: LKP Rīgas komiteja

date: […1935-07-28]

print\_run: 6000

typography\_name: Spartaks

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 313–314.

text:

Bez cīņas nav uzvaras! Visu zemju proletārieši, savienojieties!

STRĀDNIEKI, STRĀDNIECES, DARBA JAUNATNE.

28. jūlijā kā fašistiskās arodorganizācijas nedēļas noslēgumu Ulmaņa fašistiskā valdība rīko arodorganizāciju karogu iesvētīšanas svētkus Brīvdabas muzejā.

Katram strādniekam, strādniecei, darba jaunietim jāzin, ka fašistiskā valdība stāda sev par mērķi ar šiem «svētkiem» pielabināties strādniekiem, lai tos ievilinātu savos tīklos un padarītu padevīgus.

Latvijā ir iznīcinātas visas strādnieku organizācijas, tai vietā valda vēl neredzēts terors pret darbaļaudīm un Latvijā dzīvojošām mazākumtautībām. Latvijas buržuāzija pārvērš Latviju par Latvijā dzīvojošo tautu cietumu. Ulmaņa valdība ir aktīvi ieslēgusies kara gatavotāju ķēdē, un tāpēc viņai ir vajadzīgs, lai darbaļaudis būtu gatavi padevīgi atdot savas dzīvības fašistiskās buržuāzijas labā. Ulmaņa valdība grib panākt to, lai neviens strādnieks neceltu nekādus iebildumus pret fabrikantu neierobežoto patvaļu. Latvijas strādniekam ir noliegta katra protesta izteikšanas brīvība pret uzņēmēju noziedzīgo rīcību, lai aizstāvētu savu maizes kumosu. Ar vārdu sakot, Ulmaņa valdība grib katru Latvijas strādnieku un darba cilvēku padarīt par pilnīgi beztiesisku vergu, kam pašam nebūtu ne mazākās noteikšanas, bet kuram kā sunim padevīgi jāklausa savs saimnieks. Tāda, lūk, ir buržujiski «brīvā Latvija».

Bet Ulmaņa valdība arī zin, ka Latvijas darba cilvēks negrib un nevar samierināties ar savu beztiesisko stāvokli. Aug nemiers pret Ulmaņa diktatūru. Tāpēc fašistiskā valdība pati ir ķērusies pie strādnieku organizāciju — arodbiedrību dibināšanas, lai šo organizāciju vadību un likteņus neizlaistu no savām rokām. Tā savā laikā, kad revolūcijas vilnis pieņēmās, darīja arī cara valdības ohrankas priekšnieks Zubatovs, domādams tā apturēt revolucionāro kustību.

Bet velti. Strādnieks zin, ka fašistu arodbiedrības nav strādnieku šķiras organizācijas, tās ir uzņēmēju-kapitālistu un buržujiskās valsts izliktas lamatas strādnieku ķeršanai, viņu atraušanai no šķiru cīņas frontes. Domāt citādi var tikai gluži vientiesīgi cilvēki, kuri «tic», ka visi šie bērziņi, feldmaņi, fridrihsoni ar Ulmani priekšgalā ir tiešām norūpējušies par «strādnieku interesēm».

Tāpēc lai katrs darba cilvēks zin, ka viņam nav ko darīt tādos «strādnieku svētkos», kurus rīko fašistiskā valdība, lai caur to piekļūtu tuvāk strādniekiem.

Komunistu partija aicina visus strādniekus un visus darbaļaudis boikotēt šos «svētkus» un neiet uz tiem. Bet, ja ar varu tiks dzīti, tad katra apzinīga darba cilvēka pienākums ir nekavējoties atstāt šos strādnieku šķiru apkaunojošos kumēdiņus.

Strādnieki, nepadodieties valdības propagandas nedēļas plašajai aģitācijai iestāties fašistiskajās arodbiedrībās, bet prasiet tiesības pašiem strādniekiem brīvi vēlēt no sava vidus arodbiedrību valdes un arodbiedrību sakarniekus.

Bet tiem strādniekiem, kuri bijuši piespiesti iestāties fašistiskajās arodbiedrībās, ir jāved tur cīņa, lai padarītu šīs arodbiedrības par strādnieku šķiras organizācijām. Jāpanāk, lai arodbiedrības nebūtu vis uzņēmēju, kapitālistu un fašistiskās valsts organizācijas, bet lai viņas būtu no kapitālistiem un valsts neatkarīgas, ar pašu strādnieku brīvi vēlētām valdēm.

*Tāpēc:*

*Nost ar «propagandas nedēļu» un fašistiskiem «strādnieku svētkiem»!*

*Prasām atcelt kara stāvokli!*

*Padzīt no valdības ieceltās arodbiedrību valdes!*

*Mēs prasām pašu strādnieku vēlētas valdes un pašu vēlētus sakarniekus arodbiedrībā!*

*Lai dzīvo varenā strādnieku vienotā fronte cīņā pret fašistisko režīmu!*

*LKP Rīgas komiteja*

id: 151

file\_name: revl-n151-LKJS\_Riga\_org\_IV\_district\_committee-1000-[…1935-07-28].txt

title: LKJS Rīgas organizācijas IV rajona komitejas uzsaukums maizniekiem boikotēt fašistisko arodbiedrību karogu iesvētīšanas svētkus un cīnīties par revolucionāro arodbiedrību atjaunošanu

author: LKJS Rīgas organizācijas IV rajona komiteja

date: […1935-07-28]

print\_run: 1000

typography\_name: unk

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 315–316.

text:

Bez cīņas nav uzvaras! Visu zemju proletārieši, savienojieties!

MAIZNIEKU ARODBIEDRĪBAS STRĀDNIEKIEM

Biedri maiznieki! Jūs paši esat liecinieki tam, ka pēc fašistiskā apvērsuma un strādnieku arodbiedrību sagraušanas jūsu stāvoklis ar katru dienu pasliktinās. Kad sagrauto strādnieku arodbiedrību vietā tika atjaunotas fašistiskās arodbiedrības, Bērziņš ar Feldmani stāstīja, ka caur atjaunotām arodbiedrībām strādnieki varēšot uzlabot savu stāvokli un aizstāvēt savas ekonomiskās prasības. Viņi stāstīja, ka tikai caur atjaunotām arodbiedrībām strādnieki varēs palielināt algas, ievest brīvu svētdienu, pārtraukt naktsdarbu, uzlabot darba apstākļus utt.

Patiesībā ir otrādi. Algas ar katru dienu tiek nosistas. Strādniekiem-maizniekiem jāstrādā 11—12 stundas dienā šausmīgos darba apstākļos — pie karstām krāsnīm, telpās bez ventilatoriem. Par virsstundām netiek kārtīgi samaksāts, par brīvu svētdienu nav ko domāt, jo glumais politpārvaldes aģents Bērziņš T pateicis, ka to nav iespējams izvest dzīvē.

Biedri strādnieki, gaidīt palīdzību no tagadējām arodbiedrībām ir aplam. Tagadējās arodbiedrības ir fašistiskas, jo valdes locekļi ir Ulmaņa fašistiskajai valdībai uzticami cilvēki ar fašistiskiem komisāriem priekšgalā, kuri aizstāv ne strādnieku intereses, bet uzņēmēju.

Biedri maiznieki! Aizstāvēt jūsu intereses varēs tikai tāda arodbiedrība, kura būs neatkarīga no fašistiskiem komisāriem, kuras valdē būs nevis fašistu ieceltie uzticības vīri, bet strādnieku pašu vēlēti pārstāvji.

Maiznieki, organizējiet katrā maiznīcā arodgrupas, caur kurām izveidosim savu no fašistiem neatkarīgu arodbiedrību. Tikai nodibinot savu neatkarīgu arodbiedrību, varēsim runāt par brīvu svētdienu, par algas palielināšanu un par darba apstākļu uzlabošanu.

1. augusta — starptautiskā proletariāta un visu pretkara cīnītāju gribas un spēka demonstrācijas dienas priekšvakarā, 28. jūlijā Ulmaņa fašistiskā valdība rīko savu arodbiedrību «karogu svētkus». Tie domāti priekš tam, lai atturētu strādniekus no revolucionārās kustības un iesaistītu savās arodbiedrībās.

Katra apzinīga strādnieka, katra godīga cilvēka pienākums ir boikotēt šos «karogu svētkus».

Neatlaidīgi cīnīsimies par savām prasībām:

Par brīvu svētdienu strādniekiem visos maiznieku uzņēmumos!

Par strādnieku pašu vēlētām valdēm arodbiedrībās!

Par algu paaugstināšanu un darba apstākļu uzlabošanu!

Nost Ulmaņa fašistisko valdību.

Nost fašistiskās arodbiedrības!

Lai dzīvo strādnieku vienotā cīņas fronte!

*LKJS Rīgas org. 4. rajona komiteja*

id: 152

file\_name: revl-n152-LKJS\_CK\_LSJS\_CK-5000-[…1935-07-28].txt

title: LKJS CK un LSJS CK uzsaukums jaunatnei Starptautiskajā pretkara dienā organizēt pretkara un pretfašisma cīņas kampaņu

author: LKJS CK un LSJS CK

date: […1935-07-28]

print\_run: 5000

typography\_name: Spartaks

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 316–319.

text:

Bez cīņas nav uzvaras! Visu zemju proletārieši, savienojieties!

PRET KARU UN FAŠISMU!

PRET JAUNATNES APMUĻĶOŠANU UN ŠOVINISTISKU RĪDĪŠANU!

UZ CĪŅU PAR LATVIJAS ATSVABINĀŠANU NO ULMAŅA TIRĀNIJAS!

Pilsētu un lauku jaunatne! Milzīgā steigā, tāpat kā 1914. g., visā kapitālistiskajā pasaulē bruņojas un rīko jaunas kara provokācijas. Japānas imperiālisti jau 4 gadus ved karu pret Ķīnas tautu, aplaupot tās zemes bagātības. Itālijas fašisti stāv Ābes! nijas durvju priekšā un gatavo iebrukumu, lai sagrābtu šo plašo un bagāto koloniju. Hitlers Vācijā, uzspļaujot Versaļas līgumam, dresē jaunatni un drudžaini bruņojas, lai vistuvākā laika sagrābtu Baltijas valstis un sāktu karu pret Padomju Savienību, kura ar savu racionālistisko celtniecību un nelokāmo miera politiku iekaro visu apspiesto masu sirdis un prātus. Tam seko pārējo zemju buržuāzija, kura arī meklē vienīgo glābiņu no saimnieciskām un politiskām katastrofām jaunā pasaules pārdalīšanā. Tāpēc jauni kari var sākties katru brīdi, kas apdraud visu pasauli.

Arī Latvija nestāv malā no šīs slaktiņa gatavošanas. Ulmaņa runas, ka «kara nebūs, neticiet baumām», — ir riebīgi meli! Latvija tiek pielāgota drīzam karam pret SPRS. Pa tam tika izvests 15. maija apvērsums ar Hitlera naudu un padomu. Pa tam nepārtraukti pastāv kara stāvoklis un nemierā esošos iedzīvotājus sloga ilgus gadus katorgā, [uzliek] administratīvus sodus, un ik mirkli draud karātavu cilpa. Priekš tam tiek dresēta un militarizēta jaunatne gan skolās, gan jaunatnes organizācijās. Priekš tam tiek spaidu kārtā vākti līdzekļi no visiem iedzīvotājiem, sagādājot aizsargiem un aviācijai miljonus. Priekš tam tiek audzināts naids pret citām tautām, apmelota Padomju Savienība un dzītas intrigas ap viņas priekšlikumiem garantēt Baltijas valstu neatkarību pretim Hitlera uzbrukuma plāniem.

Arī tai demagoģiskajai strādnieku zvejošanas kampaņai, ko Bērziņš, Feldmanis u. c. politizspiedzes vīri un Ulmaņa rokaspuiši sāk ar savu fašistisko «arodbiedrību propagandas nedēļu» un 28. jūlija «darba svētkiem», ir šovinistiski kara propagandas nolūki. Ulmanis grib iemānīt strādniekus un jaunatni savos tīklos, lai varētu [tos] izkalpināt pēc savas patikas «tautas vienības» vārdā un bez kurnēšanas dzīt karā «savas tēvijas mīlestības» labā. Tāpēc viņi smērējas klāt strādniecībai ar glaimu vārdiem un viltus solījumiem, vervējot tās jaunatni savām sporta biedrībām, aviācijas pulciņiem un citām fašistiskām un militārām organizācijām. Politizspiedzes aģenti un pērkamie skribenti strādnieku vārdā raksta apkaunojošus apsveikumus un padevības apliecības «vadonim», šim lielākajam strādnieku ienaidniekam, uzdodot to par pašu strādnieku gribu un sajūsmu. Strādnieku sportistus spiež parakstīt zemisku dokumentu, kur izteikta suniska paklausība šim resnajam izdzimtenim. Piespiedu kārtā visus dzina 15. maija fašistu gājienā, tāpat dzīs 28. jūlija «darba svētkos», kuros riebīgākie darba tautas ienaidnieki un Hitlera kalpi centīsies apmuļķot strādniekus un piesaistīt tos saviem atpakaļrāpulības un kara plāniem.

Kas vēlas karu? Vai strādnieku jaunatne, kurai ik dienas nosit darba algas? Mācekļi, kas padoti pilnīgai uzņēmēju un meistaru patvaļai? Laukstrādnieku un trūcīgās zemniecības jaunatne, kura novesta dzimtbūšanas laiku vergu stāvoklī, kam noslēdz ceļu uz pilsētu, skolām un darbu? Bezdarba jaunatne, kura nevar atrast darbu? Skolu un studējošā jaunatne, kurai liedz tālāku izglītību un zināšanu vietā spiež rokā šauteni? Progresīvo organizāciju jaunatne, kurai ir ņemtas politiskās un brīvas organizēšanās tiesības? Vai karš dos visai šai jaunatnei labāku dzīvi un nākotni? Nē! Karš vajadzīgs tikai fašistiem, citu apspiedējiem un aplaupītājiem, viduslaiku tumsonības un mežonību atjaunotājiem. Karu vēlas kapitālisti, jo tas viņiem ir ienesīgs veikals. Jau tagad fabrikanti saņem kara pasūtījumus, kas tiem sagādā bagātu peļņu. Pat budžiem uz laukiem tiek atmesta sava tiesa. Viņu dēli ir virsnieki armijā un aizsargu štābu priekšnieki.

Bet darbaļaudīm un jaunatnei tas atnesīs tikai postu un ciešanas. Tas iznīcinās cilvēku rokām ražotās vērtības un neskaitāmas jaunekļu dzīvības un radīs jaunas kropļu un cietēju armijas. Tāpēc jaunatne negrib karu, negrib ziedot savas dzīvības kapitālistu peļņas labā. Jaunatne neies karot par iekārtu, kura nes reakciju un nebrīvību! Jaunatne ies cīņā pret kara kurinātājiem un pasaules dedzinātājiem, tā sargās SPRS no imperiālistu uzbrukumiem kā vienīgo valsti, kas sargā mieru un ceļ sociālismu, paverot jaunatnei ceļu uz darbu, zinātni un kultūras kalngaliem.

Jaunatne! Latvijas komunistiskā un sociālistiskā jaunatne, panākusi brālīgu vienošanos savā starpā, neatlaidīgi pulcē visu pārējo jaunatni cīņā pret fašistisko reakciju un karu, par labāku un gaišāku nākotni, strādnieku un zemnieku varu, padomju iekārtu, sociālismu. 1. augustā — Starptautiskajā pretkara dienā — mēs aicinām visus uz aktīvu solidāru uzstāšanos.

Izteiksim savu protestu 28. jūlijā pret strādnieku dzīšanu uz fašistu «darba svētkiem», aicinām strādniekus un jauniešus *boikotēt* tos, neierasties un demonstratīvi atstāt sapulcēšanās vietas un priekš strādniekiem pazemojošās fašistu ceremonijas Brīvdabas muzejā! Boikotēsim jaunatnes zvejotājus priekš fašistu sporta, aviācijas pulciņiem un arodbiedrībām! Neziedosim ne santīma priekš bruņošanās, aviācijai un aizsargiem! Prasīsim *brīvas arodbiedrības ar pašu strādnieku vēlētām valdēm un pilnvarotajiem, sapulču un streiku brīvību!* Prasīsim vēlētas valdes un arodpilnvarotos tajās arodbiedrībās, kur strādnieki jau sadzīti ar varu un to priekšgalā atrodas izspiedzes vīri, kā Bērziņš, Feldmanis un Dinsbergs! Prasīsim padzīt no sporta un citām jaunatnes organizācijām valdības ieceltos fašistiskos dresētājus un nodot šo organizāciju vadību pašas jaunatnes vēlētiem priekšstāvjiem!

Mēs aicinām visu darba jaunatni, jaunkareivjus, kareivjus, studentus, inteliģenci, lauku jaunatni, pilsonisko, reliģisko, sporta un kultūras organizāciju biedrus 1. augustā un pirmajā augustā mēneša svētdienā sarīkot solidāru uzstāšanos pret karu, fašisma nejēdzībām, par brīvību.

Apspriedīsim draudošā kara briesmas savās sanāksmēs, klejojumos, sarīkojumos u. c. un piesūtīsim protesta rezolūcijas valdībai pret jaunatnes organizāciju un skolu militarizēšanu, pret naida kurināšanu starp tautām, pret hitlerisma verdzības atdarināšanu Latvijā, pret līdzekļu izspiešanu priekš bruņošanās un aizsargu bandām, pret jaunatnes gatavošanu karam pret SPRS.

*Nost ar Latvijas bruņošanos un jaunatnes militarizēšanu!*

*Nost ar nacionālistiski šovinistisku rīdīšanu!*

*Lai dzīvo plaša jaunatnes fronte pret reakciju un karu!*

*Lai dzīvo starptautiskā pretkara un pretfašisma cīņas solidaritāte!*

*Latvijas Komunistiskās jaunatnes savienības Centrālkomiteja*

*Latvijas Sociālistiskās jaunatnes savienības Centrālkomiteja*

id: 153

file\_name: revl-n153-SP\_CK-3000-[…1935-07-28].txt

title: Latvijas Sarkanās Palīdzības CK Starptautiskajai pretkara dienai veltīta lapiņa ar aicinājumu darbaļaudīm pastiprināt cīņu pret karu un fašismu

author: Latvijas Sarkanās Palīdzības Centrālā komiteja

date: […1935-07-28]

print\_run: 3000

typography\_name: «Sarkanās Palīdzības» spiestuve

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 319–320.

text:

Visu zemju proletārieši, savienojieties!

VISIEM SOCIĀLDEMOKRĀTISKIEM, KOMUNISTISKIEM UN BEZPARTEJISKIEM STRĀDNIEKIEM, DARBA INTELIĢENCEI UN DARBA ZEMNIECĪBAI

*Biedri!*

Katru gadu *1. augustā* visas pasaules darba tauta demonstrē pret karu un kara gatavotājiem. Pēdējā laika notikumi kapitālistiskajā pasaulē — vispārējā drudžainā bruņošanās, vispārējās karaklausības ievešana Vācijā, Japānas iebrukums Ķīnā, imperiālistu aktivitāte pretpadomju bloka dibināšanā — milzu soļiem tuvina cilvēci jaunam, asiņainam slaktiņam. Tādēļ šogad darba tautas masu protesta balsij jāatskan sevišķi skaļi, masu pretkara aktivitātes vilnim jāslienas sevišķi augstu, jo karš var sākties kuru katru brīdi.

Arī Latvijas darba tautai jāpastiprina sava aktivitāte cīņā pret karu. Latvijas ģeogrāfiskais stāvoklis ir tāds, ka kara gadījumā Latvija jau pirmajās dienās tiks ierauta slaktiņā. Latvijas darba tautai būs jākļūst par lielgabalu gaļu, noasiņojot kara laukos par labu tiem, kuri verdzina strādnieku miljonus un ar viņu asinīm grib apmierināt savu nepiepildāmo ieraušanas kāri. Ulmaņa valdība dara visu, lai jo ātrāk sarīkotu Latvijas darba tautai asinspirti. Kamēr bezdarbnieki mirst badā, valdība izšķiež miljonus kara izdevumu palielināšanai, iegādājot jaunus ieročus, papildinot munīcijas krājumus, būvējot stratēģiskus ceļus un aerodromus. Pretēji apgalvojumiem par «veselīgas un spēcīgas» jaunatnes audzināšanu fašisms audzina jaunatni karam, jau no skolas sola iepotējot tai militārisma garu ar attiecīgas literatūras palīdzību, ievedot militāru apmācību skolās un ieceļot aizsargus par jaunatnes audzinātājiem. Sekojot Vācijas fašisma paraugam, Ulmaņa valdība visādos veidos kurina tautību naidu iedzīvotāju starpā.

Lai aptumšotu darba tautas apziņu un novērstu tās uzmanību no fašistiskās valdības rīcības, valdība nepārtraukti rīko visdažādākos svētkus. Šim nolūkam tiek rīkoti arī 28. jūlijā «darba svētki», kuros Švauksts-Bērziņš kopā ar Feldmani un špikiem atkal apliecinās strādniekiem savu mīlestību. Nevienam godīgam strādniekam nav jāsper kāja šinīs uz darba tautas rēķina rīkotos «svētkos». Tāpat arī neviens prātīgs darba cilvēks neuzķersies uz fašistu izmestā āķa: «labprātīgiem» ziedojumiem kara aviācijai, kurus no strādniekiem izspiež ar draudu palīdzību.

Ārpolitikā Ulmanis iet roku rokā ar tiem, kas gatavo iebrukumu SPRS. Par to liecina pret SPRS vērstā aģitācija kazarmas, Bisenieka afera, robežsargu militarizācija utt. Aiz visa tā skaidri redzama Hitlera asiņainā roka, kura ar Ulmaņa palīdzību grib padarīt Latviju par Vācijas koloniju. Uz pieaugošo fašisma aktivitāti, uz drudžaino kara gatavošanu, uz pastiprināto politieslodzīto mocīšanu cietumos un politpārvaldē Latvijas darba tautai jāatbild ar pastiprinātu aktivitāti cīņā pret karu un fašismu, pret pretpadomju intervences gatavotājiem.

Iespējas mums ir:

*Stiprināsim un izveidosim vienības komitejas visās darba vietās!*

*Kāpināsim un vērsīsim plašumā pretkara darbību uzņēmumos!*

*Noskaidrosim stāvokli saviem darba biedriem!*

*Rīkosim skrejošos pretkara mītiņus un sapulces uzņēmumos un citur!*

Tā būs mūsu atbilde fašistiem, kara gatavotājiem un interventiem!

*Boikotēsim fašistu rīkotos «darba svētkus» un citus tamlīdzīgus sarīkojumus!*

*Nevienu santīmu militārajai aviācijai!*

*Nost karu un intervenci pret SPRS!*

*Nost fašismu!*

*Lai dzīvo darba tautas starptautiskā solidaritāte!*

*Latvijas Sarkanās Palīdzības Centrālā Komiteja*

id: 154

file\_name: revl-n154-LKP\_CK\_LKJS\_CK\_LSSZP\_CK\_LSJS\_CK-5000-1935-07.txt

title: LKP CK, LKJS CK, LSSZP CK un LSJS CK Starptautiskajai pretkara dienai veltīta lapiņa ar aicinājumu darbaļaudīm cīnīties pret fašismu un kara gatavošanu

author: LKP CK, LKJS CK, LSSZP CK un LSJS CK

date: 1935-07

print\_run: 5000

typography\_name: Spartaks

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 321–323.

text:

Bez cīņas nav uzvaras! Visu zemju proletārieši, savienojieties!

DARBA TAUTA! DARBA JAUNATNE!

STRĀDNIEKI, ZEMNIEKI, KAREIVJI, INTELIĢENCE!

VISI, KAM DĀRGI LATVJU TAUTAS LIKTEŅI, VIŅAS PATSTĀVĪBA, KULTŪRA!

Ir pagājis 21 gads kopš pagājušā pasaules slaktiņa sākuma, bet pāri visai cilvēcei arvienu drausmīgāk savelkas jauna pasaules kara mākoņi.

Pa šo laiku izaugusi jauna paaudze, kas neatceras kara šausmas, toties pārdzīvo neaprakstāmu bezdarba un bada postu. 2 300 000 badā nomirušu vienā gadā! Bet nākošā kara nāves elpa, vēl drausmīgāka kā iepriekšējā, jau dveš pār miljoniem, tautām un valstīm, pār visu Eiropas kultūru un civilizāciju! Versaļas miera līgums no pašas kapitālisma attīstības gaitas saplosīts un iemests papīrkurvī. Uz viņa drupām paceļas fašistiskās Vācijas militārā dūre kā draudošs spoks pār visu Eiropu, bet sevišķi pret SPRS un jaunajām valstīm.

Vācijas fašisms kļuvis par jauna kara pionieri, kas vēl neierobežotos apmēros pastiprinājis bruņošanās sacensību visā pasaulē. Bruņošanās vajadzībām visas valstis šobrīd izdod trīs reiz vairāk kā 1914. g. pirms pasaules kara. Kara ieroči kļuvuši daudz postošāki. Tautas jau no šūpuļa nododas militārismam. No Tautu Savienības aiziet viena pēc otras imperiālistiskās lielvalstis. Aizgāja Japāna, dzīdamās pēc laupījuma Mandžūrijā un Ķīnā. Aizgāja Vācija, lai atkratītos no Versaļas līguma un sagatavotos laupīšanas karam Austrumos, taisās aiziet Itālija, gatavodamās uzbrukt Abesīnijai. Kapitālisma turpmākā pastāvēšana, sevišķi viņa pārvēršanās fašistiskā briesmu režīmā visnopietnākā kārtā apdraud cilvēces eksistenci un kultūru!

Tikai viena zeme, kuras strādnieki un zemnieki līdz ar karu uz visiem laikiem likvidēja arī kapitālismu un muižniecību, ir izlauzusi sev jaunu attīstības ceļu, likvidējusi bezdarba postu, trūcīgās zemniecības izputināšanu. Tā ir Padomju Savienība, kas jau 17 gadus veido jaunu — sociālistisku dzīvi. Un taisni tāpēc pret revolucionāro Krieviju vēršas karojošā fašisma bultas un tālu ejošie iekarošanas plāni. Pret sociālismu un komunismu vispirmām kārtām trin šķēpus proletariāta nāvīgākais ienaidnieks — fašisms. Bet Padomju Savienības interesēs nav karš, viņa pieliek visas pūles, lai nodrošinātu mieru. Un, ja līdz šim laikam, neskatoties uz kapitālistisko valstu vairākkārtējām provokācijām, pasaule vēl nav ierauta jaunā kara mutulī, tad lielā mērā tas ir Padomju Savienības stipruma un viņas konsekventās miera politikas dēļ.

Fašisms un imperiālistiskā buržuāzija drudžainā steigā virza notikumu gaitu pretim bruņotai sadursmei. Vācijas imperiālisms, šo jauno sadursmju iedvesmotājs, atklāti uzstājoties par razbainieciska uzbrukuma organizēšanu Padomju Savienībai, tanī pat laikā neslēpj, ka viņa nolūks ir sagrābt savās rokās arī Baltijas valstis. Hitleriešu pēdējo gadu ārējā politika gaiši norāda uz to, ka šo razbainiecisko plānu realizēšana var iesākties tieši ar uzbrukumu šīm Baltijas valstīm. Līdz ar to Baltija blakus Tālajiem Austrumiem kļūst par vienu no svarīgākajiem mezgla punktiem, kur savijas jauna laupīšanas kara pavedieni.

Latvijas fašistiskā buržuāzija, nodibinājusi savās mājās katorgas, karātavu un revolucionāro strādnieku un pretfašisma cīnītāju vajāšanas un apšaušanas režīmu, terora līdzekļiem apspiežot ikvienu pretestību Ulmaņa fašistiskajam vandālismam, ir izvēlējusies izlīguma un kopdarbības ceļu ar vācu-poļu imperiālismu. Vadoties no savas šķiras kontrrevolucionārajiem mērķiem, mežonīgā naidā pret savas valsts proletariātu un Padomju Savienību Latvijas buržuāzija nodod un pārdod latvju tautas nacionālās intereses. Visas Ulmaņa un Bērziņa saldās runas par tautu un tēviju ir tikai priekš tam, lai nomaskotu savu veikalu ar hitlerisko Vāciju un poļu imperiālismu. Tanī laikā, kad visa pasaule brēktin brēc par vācu-poļu noziedzīgajiem plāniem Baltijā, kad paši šie imperiālisti ar viņiem piemītošu cinismu to ne vienu vien reizi ir klaji pasludinājuši, Ulmaņa fašistiskā valdība noraida Padomju Savienības priekšlikumu par Austrumu pakta noslēgšanu, tādā kārtā atbalstot Hitlera tieksmes Austrumos. Tanī pat laikā tā izved pastiprinātu bruņošanos, attīsta nejēdzīgu šovinisma kampaņu, spaidu kārtā izspiež līdzekļus priekš aizsargiem un aviācijas.

Latvijas darba tauta! Latvijas pārdošana hitleriskās Vācijas un Polijas imperiālismam nozīmē Latvijā dzīvojošo tautu vēl nepieredzētu sociālu un nacionālu verdzināšanu, arvien briesmīgāku fašistisku teroru pret strādniecību un plašām darbaļaužu masām, latvju tautas nacionālās patstāvības iznīcināšanu. Tā nozīme agrārreformas atcelšanu, muižnieku zemes atņemšanu jaunsaimniekiem, vācu baronu un poļu muižnieku kundzības atjaunošanu Latvijā.

Revolucionārajam proletariātam nav vienaldzīgi savas tautas likteņi, nav vienaldzīgs jautājums par savas tautas patstāvību. Taisni viņš ir tas, kas visaktīvāk un noteiktāk uzstājas pret hitleriešu iespiešanos Latvijā, par visu tautu un arī savas tautas nacionālo patstāvību un brīvību. Bet šī brīvība nav panākama caur nacionālu rīdīšanu un slepeniem izlīgumiem ar hitleriešiem. Tā panākama un nodrošināma vienīgi proletariāta un darbaļaužu masu solidārā šķiru cīņā pret buržuāziju un fašismu, atbalstoties uz vareno SPRS un viņas konsekvento miera politiku. Fašisms un imperiālistiskā buržuāzija visu notikumu gaitu virza pretim jauna kara katastrofai. Latvijas strādniekiem un darba zemniekiem jābūt nomodā par šiem fašistu plāniem. Nepielaist karu, visiem līdzekļiem cīnīties pret tā gatavošanu, pret fašismu kā kara galveno provocētāju — lūk, revolucionārās strādniecības un visu pretkara cīnītāju galvenais uzdevums.

Tuvojas 1. augusts — starptautiskā proletariāta un visu pretkara cīnītāju gribas un spēka demonstrācijas diena.

Sociālistiskie un komunistiskie strādnieki! Sakarā ar 1. augusta gatavošanu jūsu pienākums — izveidot jo plašu fašisma noziedzīgo plānu, viņa nacionālās un sociālās demagoģijas atmaskošanu, draudošās kara katastrofas noskaidrošanu. Uz jums gulstas atbildība par to, lai paceltu un izveidotu plašu un varenu tautas fronti pret fašistisko režīmu, pret jauna kara gatavošanu.

Strādnieki, zemnieki, kareivji, inteliģence!

Nevienu santīmu kara aviācijas, aizsargu un citiem fašistu fondiem!

Prasiet Padomju Savienības ierosinātā Austrumu pakta parakstīšanu!

Esiet gatavi uz to, lai katras kara provokācijas gadījumā ar visiem spēkiem un līdzekļiem uzstātos pret Hitleru un Ulmani, par SPRS aizsargāšanu.

Nost imperiālistisko un pretpadomju karu!

Nost fašismu, kara galveno organizētāju!

Lai dzīvo visu strādnieku, visu pretkara un pretfašisma cīnītāju vienota cīņas fronte!

*Latvijas Komunistiskās partijas Centrālkomiteja*

*Latvijas Komun. jaun. savienības Centrālkomiteja*

*Latvijas Sociālistiskās strādnieku-zemnieku partijas Centrālkomiteja*

*Latvijas Sociālistiskās jaunatnes savienības Centrālkomiteja*

id: 155

file\_name: revl-n155-LKJS\_Bauska\_district\_committee-unk-[…1935-08-01].txt

title: LKJS Bauskas rajona komitejas uzsaukums darbaļaudīm cīnīties pret fašismu un karu

author: LKJS Bauskas rajona komiteja

date: […1935-08-01]

print\_run: unk

typography\_name: Spartaks

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 324.

text:

DARBA TAUTA, STRĀDNIEKI, ZEMNIEKI, JAUNATNE!

Ir pagājis 21 gads kopš pasaules kara sākuma, bet pāri visai cilvēcei arvien drausmīgāk savelkas jauna kara draudi. Versaļas miera līgums ir iznīcināts. Visas valstis bruņojas trakā steigā. Karam nupat izdod 3 reiz vairāk kā 1914. g., tas ir, pirms pasaules kara. Kara ieroči ir kļuvuši postošāki. No Tautu Savienības aiziet imperiālistiskās valstis. Aizgāja Japāna, lai laupītu Mandžūrijā un Ķīnā, aizgāja Vācija, lai to pašu darītu SPRS un Baltijas valstīs. Itālija draud aiziet, ja neļaus uzbrukt Abesīnijai. Lai netraucēti varētu gatavoties karam, tiek iznīcinātas strādnieku organizācijas. Apzinīgā strādniecība tiek kārta un bāzta cietumos. Visur savu dūri paceļ fašisms, kurš, izmantojot to, ka izaugusi jauna paaudze, kura neatceras kara šausmas, rīda atkal vienu tautu pret otru. Arī Latvijā sagrāba varu fašisti. Arī Latvijā gatavojas karam. Vilkdamās astē vācu-poļu imperiālistiem, valdība pārdod latvju tautas intereses. Ir zināmi vācu-poļu plāni iepretim Padomju Krievijai un Baltijas valstīm. Vācijā jau izdod kartes, kurās SPRS un Baltijas valstis apzīmētas kā Vācijas kolonijas. Vai valdība to nezin? Zin, bet Hitlers palīdzēja nākt Ulmanim pie varas, un nu ir jāatmaksā. Un atmaksās arī ar latvju darba tautas jaunatnes dzīvībām, dzenot [to] karā pret SPRS. Pēc tam atdos zemi vācu muižnieku patvaļai. Tātad cīņa pret fašismu ir cīņa pret karu. 1. augusts ir visu pretkara cīnītāju demonstrācijas diena. Fašistiskā policija pieliek visas pūles, lai nospiestu katru demonstrāciju pret karu. Arestē un spīdzina simtiem cilvēku, tomēr visā Latvijā un pasaulē paceļas balsis pret kara neprātu, pret ārkārtīgo bruņošanos, kas novedīs pie vēl nepiedzīvota cilvēku slaktiņa. Tāpēc nevienu santīmu karam, aizsargiem un kara aviācijai! Prasiet Padomju Krievijas ierosinātā Austrumu pakta noslēgšanu, kurš garantētu Latvijai neaizskaramību.

*Nost fašismu, galveno kara organizētāju!*

*Atcelt kara stāvokli un policijas spaidus pret kara cīnītājiem!*

*Lai dzīvo strādnieku, visu pretkara un pretfašisma cīnītāju vienota cīņas fronte!*

*LKJS Bauskas rajons*

id: 156

file\_name: revl-n156-LKJS\_CK\_LKJS\_Latgale\_regional\_committee-1500-[…1935-08-15].txt

title: LKJS CK un LKJS Latgales apgabala komitejas lapiņa sakarā ar gadskārtējo katoļu dievkalpojumu Aglonas baznīcā, ar aicinājumu komunistiem, sociāldemokrātiem un citiem progresīviem darbaļaužu pārstāvjiem izmantot baznīcēnu sanāksmi pretfašistiskās cīņas frontes paplašināšanai

author: LKJS CK un LKJS Latgales apgabala komiteja

date: […1935-08-15]

print\_run: 1500

typography\_name: Spartaks

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 325–326.

text:

Bez cīņas nav uzvaras! Visu zemju proletārieši, savienojieties!

VISAI LATGALES JAUNATNEI, strādniekiem, strādniecēm, pilsētu un lauku darbaļaudīm!

Biedri! Jau ilgu laiku Latgales darba tauta nes uz saviem pleciem kapitālistiskā jūga smagumu. Bet nekad vēl šis jūgs nav bijis tik smags un nepanesams kā tagad, pēc 15. maija apvērsuma. Nodokļu un parādu nasta ar katru mēnesi un dienu paliek lielāka un smagāka. Ar katru mēnesi un dienu pieaug izūtrupēto un pārdoto trūcīgo zemnieku saimniecību skaits. Nav Latgalē tādas sādžas, kuru nebūtu apmeklējis tiesu izpildītājs un mantu aprakstītāji. Gandrīz katrā sādžā ir pārdotas 4—5 trūcīgo zemnieku saimniecības un 10—15 saimniecībās aprakstīta manta; arī šīs saimniecības, bez šaubām, pārdos. Pašlaik Ulmaņa fašistiskā valdība gatavo jaunu, vēl mežonīgāku uzbrukumu Latgales darba zemniecībai.

1935. g. 9. martā Daugavpilī agronomu sanāksmē bijušais zemkopības ministrs Kauliņš skaidri un atklāti pateica, ka turpmāk valdības ienākumiem no Latgales jābūt divarpus reiz lielākiem. Jādomā, ka tuvākā laikā lielā nodokļu un parādu nasta Latgales darba tautai ārkārtīgi palielināsies, jo tiks uzkrauti vēl jauni nodokļi.

Lai labāk varētu paredzēto izspiest, «atdzimušās Latvijas» Ulmaņa fašistiskā valdība grib paturēt Latgales darba tautu garīgā tumsībā, lai tā nebūtu spējīga organizēti sevi aizstāvēt. Jau otrā dienā pēc 15. maija apvērsuma tika sagrautas visas Latgales darba tautas organizācijas.

No pilsētu un pagastu pašvaldībām padzina visus godīgos darbiniekus un viņu vietā sasēdināja kulakus, politpārvaldes aģentus un citus tamlīdzīgus neliešus.

Atklāti un dažādu iebildumu dēļ vienu pēc otras slēdz latgaliešu, krievu, poļu un citu nacionālo mazākumtautību skolas. Atlikušajās skolās mācības notiek valsts — latviešu valodā, lai nacionālo mazākumtautību darbaļaužu bērniem tās nebūtu pieejamas.

Politika, kuru Ulmaņa fašistiskā valdība pašlaik izved Latgalē, ir domāta, lai Latgales darba tautu pataisītu par baltiešu budžu vergiem un Latgali pārvērstu par koloniju.

Kur palikuši tie Latgales aizstāvji trasuni, rubuļi un citi kristīgie līderi, kuri solījās aizstāvēt Latgales tautas ekonomiskās un politiskās tiesības? Šodien tie kopā ar Ulmaņa fašistisko valdību apspiež Latgales darba tautu un palīdz resnajam Kārlim iznīcināt latgaliešu, krievu, poļu un citu tautu mātes valodu.

Jūs paši redzēsiet 15. augustā Aglonā, kā viena daļa no karstajiem Latgales tautas aizstāvjiem — garīgie tēvi slavēs Ulmaņa nodibināto fašistisko valdību — diktatūru Latvijā. Bet neviena vārda tie nerunās par to, ka Ulmaņa fašistiskā valdība nolaupa Latgales darba tautai pēdējos santīmus par nodokļiem un parādiem un ar nolaupītajiem santīmiem neatlaidīgi gatavojas jaunam karam.

15. augustā sanāksim klausīties nevis Ulmaņa rokaspuišu aģitāciju, kas ved pie vēl lielākas Latgales darba tautas apspiešanas, bet apspriedīsimies par visiem dzīves apstākļiem Latgalē un kā cīnīties pret Ulmaņa valdības uzbrukumiem un jauna kara briesmām.

Biedri jaunieši, strādnieki, strādnieces, pilsētu un lauku darbaļaudis, mēs aicinām komunistus, sociāldemokrātus, visu slēgto kultūras biedrību biedrus, progresīvos skolotājus, visus Rubuļa, Trasuna un citu kristīgo līderu apkrāptos izmantot šo cilvēku sanāksmi, lai apspriestos un izveidotu plašus sakarus antifašistiskai frontei cīņā pret skolu slēgšanu, nacionālo mazākumtautību valodu vajāšanu, pret nepanesamiem nodokļiem un parādiem, pret ūtrupēm un saimniecību izpārdošanu, pret kara stāvokli, nāves spriedumiem un kara gatavošanu, par strādnieku un zemnieku valdību Latvijā!

Nost Ulmaņa fašistisko valdību!

Lai dzīvo strādnieku un zemnieku vienotas cīņas fronte!

Lai dzīvo Latvijas Komunistiskās jaunatnes savienības organizācija!

*Latvijas Komunistiskās jaunatnes savienības Centrālā Komiteja un Latgales apgabala komiteja*

id: 157

file\_name: revl-n157-LKP\_LKJS\_LSSZP\_LSJS\_Ventspils\_district\_committee-3000-[…1935-09-15].txt

title: LKP, LKJS, LSSZP un LSJS Ventspils rajona komiteju lapiņa sakarā ar fašistiskās arodbiedrības atklāšanu pilsētā, ar aicinājumu strādniekiem cīnīties par revolucionāro arodbiedrību atjaunošanu

author: LKP, LKJS, LSSZP un LSJS Ventspils rajona komiteja

date: […1935-09-15]

print\_run: 3000

typography\_name: Spartaks

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 327–329.

text:

Bez cīņas nav uzvaras! Visu zemju proletārieši, savienojieties!

VENTSPILS DARBAĻAUDIS!

Tuvojas 15. septembris, kuru Latvijas fašistiskā valdība — Ulmanis un viņa rokaspuiši izredzējuši par Ventspils darbaļaužu apmānīšanas dienu. 15. septembrī pie mums atklās fašistisko arodbiedrību. Galvenais atklājējs un goda šefs ir viceministrs Bērziņš. Vecs Rīgas politpārvaldes špiks, kurš Latvijas pastāvēšanas laikā ir simtiem strādnieku aizgādājis uz politapsardzēm, cietumiem, spīdzinājis un nobendējis. 15. septembrī šis pats strādnieku bende uzkāps tribīnē, atgāzīs savu taukaino asinssuņa purnu un nekaunēsies runāt mūsu strādnieku vārdā. Solīs sen jau solītus labumus.

Ventspils strādnieku arodbiedrības pagaidu valdē ir iecelti fašisti, uzņēmēji, aizsargi un jūras roveri — īsti politpārvaldes špiki. Viens no tiem bijušais Rīgas pipku varonis — *Freijs*.

Biedri strādnieki, tie ir tie paši, kuri palīdzēja 15. maijā sagraut mūsu organizācijas. Palīdzēja atņemt strādniekiem biedrošanās, runas un preses brīvību. Atņēma visas iespējas organizēti uzstāties pret uzņēmēju necilvēcīgo izsūkšanu.

Tagad tie paši nekaunās smērēties klāt strādnieku organizācijas vadītājiem. Biedri strādnieki un strādnieces, katram ir skaidrs, kas tie ir un ko viņi grib no mums. Tie ir visi cilvēki, kurus mantīgā šķira izraudzījusi par strādnieku apmuļķotājiem, par strādnieku vienotās cīņas saskaldītājiem — par nodevējiem. Visi pārtiek no Jūdasa grašiem, kas ir strādnieku asinīm apslacīti.

Pasaules saimnieciskā valdošā krīze — rūpniecības un tirgus apstāšanās kā starptautiski, tā iekšēji, nozīmē kapitālistu naudas maisu sarukšanu. Paliek vienīgais ceļš priekš peļņas avota — nosist strādnieku algas. Tāpēc arī Latvijas fašistiskajai valdībai vajadzēja sagraut strādnieku saimnieciskās organizācijas, lai strādnieki nevarētu organizēti savas intereses aizstāvēt. Tālāk, lai varētu pēc patikas izsūkt, izmantot, dibina fašistiskās strādnieku arodbiedrības, lai strādnieks nevarētu ar savu līdzbiedru savas intereses apspriest bez nodevējiem.

Biedri strādnieki, par velti buržuju avīzes raksta, ka strādnieku stāvoklis uzlabojas. Biedri, mēs taču redzam savus vietējos apstākļus. No deviņām zāģētavām pašlaik tikai viena strādā. Un ne jau ilgi. Tikai vēl dažas dienas. Algas pazeminātas par pusi zemākas un pat vēl vairāk. Kur agrāk pie gatera maksāja 3 lati un 20 santīmus, tur tagad tikai Ls 2 līdz 2,5. Pie planku nešanas, kas ir viens no smagākajiem darbiem, vairs var izpelnīt tikai no Ls 3,50 līdz 4. Velti valdība Benjamiņa lapā raksta, ka izdots likums pret darba algas pazemināšanu. Sevišķi pēc 15. maija tika algas sistemātiski pazeminātas. Turpretim dzīves dārdzība augusi. Paaugstinātas cukura un citu produktu cenas.

Arī tukša no kuģiem ir mūsu osta. Uz malkas plačiem labi ja strādā pāris simts strādnieku. Kur tad paliek pārējie tūkstoši? Nekur. Vai valdība ir kaut ko gādājusi par bezdarba novēršanu? Absolūti itin neko.

No 15. maija 1934. g. valdība ir gan izdevusi likumus pret strādniekiem. Tiek izmesti strādnieki no darba vietām, kuri nav fašistu organizācijās un aizsargos, kuri nepalīdz nodot savus līdzbiedrus policijas rokās. Aizsargiem, policijai un špikiem gan dota pilnīga brīvība izrēķināties personīgi ar katru sev nepatīkamu cilvēku.

Biedri, šie asinssuņi mūs laipni aicina «strādnieku svētkos», pareizāki sakot, piespiež mūs ņemt dalību tanīs. Citādi zaudēs darbu.

*Biedri, iziesim vienoti pret saviem slepkavām! Fašistu arodbiedrības pārvērtīsim strādnieku biedrībās!*

*Nost ieceltās valdes!*

*Prasām vēlētas no pašu strādnieku vidus!*

*Prasām atjaunot mūsu sagrautās organizācijas!*

*Prasām apdrošināšanu pret bezdarbu, slimības un darba nespējās gadījumiem!*

*Nost politpārvaldes špiku organizāciju — fašistisko arodbiedrību!*

*Nost ar strādnieku nodevējiem!*

*Prasām kara stāvokļa atcelšanu!*

*Prasām atņemt lielās piemaksas pelēkajiem baroniem!*

*Prasām atņemt lielos pabalstus aizsargiem, aviācijai un bruņošanai!*

*Darba tautas saražoto mantu atdot darba tautai!*

*Nost fašistisko Latviju!*

*Lai dzīvo strādnieku-zemnieku valdība!*

*Lai dzīvo strādnieku vienotā fronte pret izsūcējiem!*

*Latvijas komunistu partija   
Komunistiskās jaunatnes sav.*

*Latvijas Sociālistiskā strādnieku-zemnieku partija  
Sociālistiskās jaunatnes savienība  
Ventspils rajons*

id: 158

file\_name: revl-n158-LKJS\_CK\_LSJS\_CK-5000-1935-09.txt

title: LKJS CK un LSJS CK uzsaukums skolu jaunatnei piedalīties strādnieku šķiras cīņā pret fašistisko diktatūru

author: LKJS CK un LSJS CK

date: 1935-09

print\_run: 5000

typography\_name: Spartaks

source: Latvijas KP CK Partijas vēstures institūts — PSKP CK Marksisma-ļeņinisma institūta filiāle, *LKP, LKJS un Sarkanās Palīdzības revolucionārās lapiņas: 1920.*–*1940.* 3. daļa(Latvijas Valsts izdevniecība, 1963), 329–331.

text:

Bez cīņas nav uzvaras! Visu zemju proletārieši, savienojieties!

Tā nevar palikt — tā nepaliks,  
Līdz pašiem pamatiem jauns viss tiks!

Rainis

SKOLU JAUNATNEI

Ar jauno mācības gadu sākas dzīvība un rosība visās audzināšanas iestādēs. Kā nemiera pilni gājputni jaunie censoņi traucas uz skolām — tā dēvētajām garagaismas pilīm, lai smeltos zināšanas, ideālismā un spēkā skaistas, patiesas un varenas dzīves celšanai. Jaunatne domā veikt lielus varoņdarbus, kuri aplaimo tautu un cilvēci, kuri godā cels taisnību un brīvību.

Bet daudziem jo daudziem no jums jāpiedzīvo rūgta vilšanās. Skrandainais gans laukos, mazie vergi — mācekļi darbnīcās un fabrikās, tie, kam nav tiesību un iespēju iestāties vidusskolās, laimes atstātie eksāmenu loterijā, tie, kuriem nabadzība slēdz augstskolas durvis, sastāda pirmo sarūgtināto un cietēju pulku, kam nākotne liekas tukša un bez cerībām, jo spraustie dzīves mērķi ir satriekti. Šie jaunieši jo sāpīgi sajūt, ka tikai nauda, ne pašu pelnīta, bet strādniekiem nolaupīta, un iespaidīgi onkuļi var pašķirt drošu ceļu uz izglītību un spīdošu karjeru.

Arī skolās jums bieži tiek atgādināts un uzsvērts, ka nabagiem skolās nav jāiet, ka vistālāk var tikt ar darbu, paklausību un sirsnīgām lūgšanām. Pirmajā vietā jāliek pienākumi pret valsti, respektīvi — Ulmani, ne tiesības uz darbu un izglītību. Vēsture cildina ulmaņu, benjamiņu un aizsargu varoņdarbus, neganti lād un lamā strādniekus par tēvijas nodevējiem un valsts grāvējiem, aicina jaunatni cīnīties par varmāku varu. Dabaszinātņu vietā liek melnsvārču pātarus, brīvas domāšanas vietā prasa aklu paklausību un padevību tām «dieva» iecerētām valdīšanām. Darbs un debesis tiek solītas nabagiem — paradīzi bauda zemes virsū bagātie. Lielie tautas dzejnieki, kā Rainis, A. Upīts, tiek izsludināti par tautas ienaidniekiem, jo tie aicina darba tautu cīņā pret tumsas varām... Pats izglītības ministrs profesors Tentelis jūsmo par «gaišajiem» viduslaikiem, kad dedzināja ne tikai grāmatas, bet arī pašus grāmatu autorus. Skolu mūsu dienās cenšas pārvērst par kultūras kropļotāju un grāvēju. Darbs un izglītība kļuvuši šodien par lāstu strādnieku šķirai, bet par laimes avotu parazītiem. Lieks jūtas darba jaunietis skolā, lieks pēc skolas beigšanas. Izglītotajam jaunietim jāiet uz laukiem kopt uz pilsētu aizbēgušo pelēko baronu mājas. Darba cilvēks vienmēr un visur paliek pabērna lomā. Kādēļ? Kādēļ par smago darbu, upuriem un ciešanām, kas jāizbauda mums, mūsu brāļiem, māsām un vecākiem, nevaram panākt vairāk neko kā ubaga spieķi vecumā. Kādēļ tie, kas pavada mūžu laiskumā un izdzīvē, var sasniegt visu? Uz šiem jautājumiem runīgais Ulmanis negrib un nevar atbildēt. Jaunatnē aug naids pret dziļo dzīves netaisnību, tā meklē izeju no šī dzīves purva. Par ceļa rādītājiem uzmetas varmākas. «Šķiru cīņa nesa postu tautai, sekojiet man, un jūs kļūsiet laimīgi», «Katrs savā, visi valsts darbā» — tā diendienā kūko korupcijas tēvs Ulmanis. Tas pats Ulmanis, kas kopā ar vācu baroniem 1919. g. asinīs noslīcināja strādnieku brīvību, kas Latvijas atbrīvotājus baroja ar sapuvušām siļķēm, kas iztērēja savā laikā bankas, kas kara invalīdiem piedāvāja Tīreļa purvus, kas 1934. g. 15. maijā «atbrīvoja» tautu no tiesībām un brīvības, kas gatavojas pārdot Latviju Hitleram. Viņa sabiedrotie visi bez izņēmuma ir netīri, tumši un noziedzīgi elementi: renegāts Skujenieks, cara un baronu roklaizis Benjamiņš, kukuļu izspiedējs Ēķis utt., utt., beidzot varenais latvietis Morduhs Dubins! Pat Kaupēns un Adamaitis ulmaniskajā ērā nejustos lieki. Tādi ir šie tautas «vadoņi», kuriem drīz jo drīz goda vārtu vietā būs jāceļ karātavas! Jaunatne redz, ka te nav meklētās izejas no lielajām pretrunām, kas posta tautas spēkus un kultūru. Liekēži valda, negods tiek sēdināts goda krēslā un taisnība tiek mīta kājām. Jaunatnes mērķi un ideāli tiek noslīcināti brutālas varas, mantrausības un izdzīves zaņķī. Latvijas valsts tiek vesta pretim mežonībai un sabrukumam. Kā zaimi un izsmiekls skan liekulīgais aicinājums uz šķiru sadarbību, kad tautai nolaupīta brīvība. Buržuāzija, lai apspiestu tautas protestus un nemieru, krāpj jaunatni ar tukšiem solījumiem un drudžaini gatavo karam pret iekšējiem un ārējiem ienaidniekiem. Kā paraugi tiek cildināti fašistiskie laupītāji: Musolini, kas draud atņemt zemi un brīvību abesīņiem, Hitlers, kas grib iekarot Eiropu, polis Beks, kas grib ievest poļu laikus Baltijā. Šo cilvēces izdzimumu nolūks ir satriekt strādnieku kustību pasaulē, iznīcināt vienīgo strādnieku valsti — SPRS un nodibināt jaunus verdzības laikus proletariātam un mazajām tautām. Parazītiskās šķiras lielais krustakara gājiens jau sācies. Ar gāzēm, cietumiem, baznīcu un visu varas aparātu tiek apkaroti proletariāta centieni. Cik daudz jaunu dzīvību nav nokāvusi Ulmaņa politiskā pārvalde un aizsargu bandas, cik jauniešu netiek bendēti fašistu cietumos. Par ko? Par to vien, ka zagļus sauc īstajā vārdā. Skolu jaunatnei liek kaisīt puķes šī asiņainā varmākas ceļā un saukt par «mīļo vadoni»!

Tomēr velti — neizdosies piekrāpt un salauzt strādnieku jaunatni, neizdosies aizturēt sociālisma uzvaru. Darbam tiks atdotas viņa tiesības un gods. Lielajā verdzības un brīvības pasauļu cīņā aicinām skolu jaunatni strādnieku armijas rindās! Neatvairāmo cīņu, ko uzspiež buržuāzija, mēs pieņemam un uzvarēsim, vedīsim galā, jo citas izejas vairs nav. Šajā varonīgajā proletariāta cīņā jaunatne pirmā pacels sarkano karogu par tautu brīvību, brālību un vienlīdzību, par proletariāta uzvaru, par sociālismu. Mēs nokratīsim līdz ar to Ulmaņa šķiras cīņu pret darba cilvēkiem, mēs satrieksim varmāku varu. Tikai tad sāksies tautas īstais un lielais kopdarbs. Kā nenovēršama katastrofa pār plēsoņiem un spekulantiem nāks proletariāta uzvara pasaulē, kas izbeigs karus un iznīcinās šķiru valsti.

Šinī varenajā un aizraujošajā cīņā par tautas un cilvēces atdzimšanu aicinām skolu un darba jaunatni. Lai sargās šīsdienas varmākas!

Pasaule piederēs darba tautai un viņas jaunatnei.

*Latvijas Komunistiskās jaunatnes savienība*

*Latvijas Sociālistiskās jaunatnes savienība*